
NÄIN SE SYNTYI 


Kolmen vapaussotamme vaiheet ovat kansamme historiassa 
myös sisä- ja ulkopoliittisesti kriitillisimmät ajanjaksot. Näihin 
taisteluihin johtanut yleistilanne on pääasiallisesti ollut sama; 
maassa olleiden vieraiden sotavoimien poistaminen tai vapautu- 
minen niiden luomasta jatkuvasta uhasta, joka usein on saanut 
avoimestikin hyökkäävän luonteen. Meidän kansamme, niin rau- 
haa rakastavaa kuin se on aina ollutkin, ei voi mitään sille, että 
se historiansa ja erityisesti näiden puolustustaistelujensa perus- 
teella on kauan joutunut pitämään itäistä naapuriaan »perivihol- 
lisena». Valitettavaa myös on, että tällaisen synkän ja ennakko- 
luuloisen asenteen myönteisempi kehitys pienen ja yhä uudel- 
leen lyödyn kansan keskuudessa parhaimpienkin edellytysten 
vallitessa vie pitkän ajan. 

Vapaussotiemme ensimmäisellä ja viimeisellä *näytöksellä? on 
yhteisenä lisäpiirteenä myös suomalais-saksalainen aseveljeys, 
joka epäilemättä perustuu paitsi vanhoihin kulttuurisuhteisiin 
näiden kahden muuten niin etäällä toisistaan olevan kansan kes- 
kinäiseen tuntemukseen ja kunnioitukseen, erinäisiin kykyihin 
sekä vastaavaan sotilasmaantieteelliseen asemaan. Näkyvimmät 
ja historiallisesti merkittävimmät ilmauksensa Suomen kannalta 
tämä aseveljeys saavutti neljännesvuosisadan väliajoin kahdessa 
kuulussa ja monessa suhteessa suorastaan merkillisen tarkoin toi- 
siaan muistuttavassa suomalaisessa vapaaehtoisliikkeessä. 

2. 


Hävityn talvisotamme jälkeen tilanne maassamme syksyllä 
1940 oli tietyssä suhteessa samanlainen kuin syksyllä 1917, jol- 
loin tsaarivallan puristuksessa matkaan lähteneet Suomen jää- 
kärit Saksassa vihdoin voivat valmistautua palaamaan kotimaa- 
han ottaakseen käsiinsä sen vapausarmeijan johdon taisteluken- 
tillä. Talvisodan pakkorauhan raskaita ehtoja suuren voittaja- 
vallan silloiset johtomiehet lisäsivät vaatimalla kesäkuussa Ahve- 
nanmaan demilitarisoimista, heinäkuussa junien kauttakulkua 
Hankoon, edelleen oikeutta Petsamon nikkeliin jne. Ja vaikka 
voittajan näihinkin vaatimuksiin oli suostuttava, panivat maam- 
me kommunistiset ainekset varsinkin Helsingissä, Turussa ja 
Tampereella toimeen katumellakoita, joiden tavoitteesta ei ollut 
epäilystäkään. Itsenäisenä kansana olimme jälleen erittäin uha- 
tussa asemassa, ja talvisotamme kovaa kokeneiden taistelijoiden 
oli pakko suu mykkänä esimerkiksi kuunnella, miten muuan 
suomalainen kommunisti venäläisestä junasta Riihimäen ase- 
malla toi eräälle rautatieläiselle »terveisiä» tämän omasta asun- 
nosta Viipurista... 

Mutta päättäväisesti oltiin täällä jälleenrakennustyössä kai- 
kestä huolimatta, ja kumeasti räjähdellen syntyi suuria kallio- 
linnakkeita uudelle pääpuolustuslinjalle Haminasta Lappeen- 
rantaan. 

Lomautettujen saksalaisten joukkojen ja sotatarvikkeiden kul- 
jetus Suomen kautta oli jo julkinen tosiasia. Ja marraskuun 
12—14 päivinä Berliinissä kieltäytyi Saksan valtakunnanjohtaja 
ulkoministeri Molotovin kanssa Suomen kysymyksestä neuvo- 
tellessaan sallimasta väkivaltapolitiikkaa Suomea kohtaan. Saksa 
ei tunnustanut maatamme kuuluvaksi venäläiseen vaikutuspiiriin 
eikä epäillyt rauhantahtoamme. 

Kolmannen valtakunnan ensimmäinen taisteluhaaste Mosko- 
valle oli näin annettu. 

Mutta se ei estänyt Molotovia heti sen jälkeen esittämästä 

Suomelle itsenäisyyspäivän johdosta »onnitteluja» ja samalla uh- 
kailevaan sävyyn viittailemasta, ketä kansamme ei saisi valita 
presidentikseen. 

Tilanne oli joka tapauksessa alkanut nopeasti muuttua — ase- 
mamme oli jo nyt ulkopoliittisesti toinen kuin vielä joitakin kuu- 
kausia aikaisemmin. 

Ja varhemmin kuin vielä voitiin odottaa uuden sodan pikaista 
syttymistä, alkoi v:n 1939 Berliinin -Moskovan sopimuksen 
johdosta yllättävän kolauksen kärsinyt luottamuksemme Saksaan 
jälleen kasvaa. 

Luonnollista oli, että tämä herätti meillä kaiken hädän ja vai- 
keuksien keskellä uutta toivoa ja sai varsinkin suurten isänmaal- 
listen kansalaisjärjestöjen entuudestaan saksalaisystävälliset pii- 
rit toimimaan siihen suuntaan, että maamme voisi vapautua 
jännittyneestä ja uhkaavasta asemastaan ja varmistaa tulevaisuu- 
tensa. | 

Ensimmäinen tämän toiminnan tulos oli SS-vapaaehtoisliike. 


3 


Maaliskuun 1 päivänä 1941 meni Suomen Berliinin-lähettiläs, 
prof., ministeri T. M. Kivimäki Saksan ulkoministeriön pohjois- 
maiden osastoon ensi kertaa keskustellakseen jo vireille pannusta 
vapaaehtoishankkeesta. Hänet vastaanottanut osaston päällikkö, 
salaneuvos von Grundherr kertoo muistiossaan tuolta päivältä 
mm. seuraavaa: 

yTänään puolen päivän aikaan keskusteli Suomen lähettiläs 
kanssani seuraavasta kysymyksestä. Hän kertoi, että SS-kenraali 
Berger, turvallisuusviraston päällikkö, oli käynyt hänen luonaan 
aamupäivällä. Herra Berger oli ilmoittanut hänelle SS-valtakun- 
nanjohtajan (Himmlerin) toimeksiannosta, että Fiihrer oli antanut 
Mänchenissä SS-valtakunnanjohtajalle luvan liittää noin 700 
suomalaista vapaaehtoista, »jotka olivat ilmoittautuneet Suo- 

messa viime viikkojen aikana», suomalaisista muodostettavaan 
SS-rykmenttiin. Tämän noin 1 ooo miestä käsittävän rykmentin 
oli määrä muodostaa yhdessä vapaaehtoisista hollantilaisista, 
tanskalaisista ja norjalaisista kokoon pantavan rykmentin sekä 
saksalaisen SS-rykmentin »Germanian» kanssa SS-divisioona 
»Wiking». SS-kenraali Berger tiedotti Suomen lähettiläälle, että 
SS-lääkäri, apulaislääkäri ja yksi SS-upseeri lähtisivät jo 4. 3. 
Helsinkiin ottamaan vastaan vapaaehtoisia. 

Suomen lähettiläs sanoi minulle täysin henkilökohtaisena 
mielipiteenään, ettei hänellä ollut mitään huomautettavaa tätä 
suunnitelmaa vastaan. Hänen mielestään olisi kuitenkin hyvä, 
että hän ilmoittaisi suullisesti Suomen hallitukselle suunnitel- 
masta ja vaikuttaisi siihen oikeaan aikaan vastaavalla tavalla. Hän 
lupasi matkustaa tämän vuoksi jo 3. 3. Helsinkiin.» 

Ulkoministeri von Ribbentropin Saksan Helsingin-lähettiläälle 
von Bliicherille lähettämästä sähkeestä käy ilmi, että saksalaiset 
toivoivat alun perin 500 vanhempiin ikäluokkiin kuuluvaa vapaa- 
ehtoista, jotka koulutettaisiin 20 mm:n it.konekiväärien käyttöön 
sekä 500 nuorempaa, jotka koulutettaisiin moottoripioneereiksi 
ja panssarintorjuntamiehiksi. Joukkoon olisi liitettävä oikeassa 
suhteessa aliupseereita ja upseereita. Matkan Saksaan piti tapah- 
tua mieluimmin laivalla välttäen Ruotsin aluevesiä. » Värväyksen 
pitää tapahtua naamioituna Hermann Göring -tehtaiden työvoi- 
man värväykseksin, neuvoi Ribbentrop. 

Bergerin määräyksestä saapui sitten maaliskuun alkupäivinä 
Suomeen siviilipukuinen SS-upseeri (ev.luutn.) Dahm »hankki- 
maan valtakunnan työministeriön toimeksiannosta työväkeä. 
Hän ei liene ollut yhteydessä maamme viranomaisiin, mutta sen 
sijaan Ribbentrop kehotti edelleen Blächeriä vaikuttamaan Suo- 
men hallitukseen siihen suuntaan, että suunnitelma, jonka toteu- 
tumista »Saksan taholta pidetään hyvin merkitsevänä», hyväksyt- 
täisiin. Maaliskuun 11 pnä Blächer lähetti kiireellisen sähkeen 
Berliiniin, missä oltiin jo edelläkin hankkeen todellisesta kehitys- 
kulusta, niin kuin sähkeessä aluksi todetaan: 

»Ei pidä paikkaansa, että 700 suomalaista vapaaehtoista olisi 
ilmoittautunut täkäläiselle (Saksan) sotilasasiamiehelle liittyäk- 
seen Saksassa muodostettavaan suomalaiseen muodostelmaan. 
Kysymyksessä on vajaat kaksi tusinaa miestä, jotka halusivat 
liittyä Saksan armeijaan. — Esitin tänään suomalaista vapaa- 
ehtoisjoukkoa koskevan suunnitelman (Suomen) ulkoministe- 
rille. 

Ulkoministeri pidättyi määräämästä kantaansa, ennen kuin oli 
neuvotellut asianomaisten ministerien kanssa, mutta keskusteli 
epävirallisesti kysymyksestä. Tällöin hän sanoi seuraavaa: 

— Hän ei omasta puolestaan periaatteessa torju ajatusta suo- 
malaisten vapaaehtoisten liittämisestä Saksan aseellisiin voimiin. 

— Norja, Tanska ja Hollanti olivat miehitettyjä alueita. Suo- 
malaisen muodostelman rinnastamista näistä maista koottuihin 
muodostelmiin arvosteltaisiin Suomessa kielteisesti. Rinnasta- 
mista ruotsalaisen muodostelman kanssa ei voitaisi ajatellakaan. 
Suomalaisen muodostelman tulisi saada erikoisasema. Suunni- 
telma voitaisiin toteuttaa helpoimmin, jos suomalainen osasto 
liitettäisiin Wehrmachtiin (Saksan tavalliseen kenttäarmeijaan) 
Jääkäripataljoona 27:n perinteitä seuraten. 

— Hänen mielestään oli todennäköistä, että vapaaehtoisia 
ilmoittautuisi riittävästi. Värväystoiminnassa voitaisiin käyttää 
entisten jääkärien ja rintamamiesjärjestön välitystä. Asian pitä- 
minen salaisena olisi vaikeata. 

— Hän keskustelisi ensiksi asiasta presidentin, pääministerin 
ja Kivimäen kanssa, toisessa vaiheessa Mannerheimin kanssa ja 
kolmannessa vaiheessa sisäministerin kanssa ja sen jälkeen minun 
kanssani.» 

Juuri tässä yhteydessä tuli ensi kerran esille myös Suomen 
liittyminen antikominternsopimukseen, jonka maamme sitten 
marraskuussa allekirjoitti. 

Näinä maaliskuun päivinä neuvottelut suomalaisen vapaa- 
ehtoisjoukon muodostamiseksi olivat ratkaisuvaiheissaan ja eri 
järjestöjen asettamien asiamiesten toiminta joka puolella maata 

jo alkamassa. Mistään »värväyksestä» sanan tavanmukaisessa 
merkityksessä ei voi puhua, koska halukkaita lähtijöitä oli heti 
alkuun moninkertaisesti se määrä mikä voitiin ottaa. Ja kuitenkin 
tätä toimintaa jouduttiin hoitamaan mahdollisimman salaisesti 
niin että siitä puhuttiin vain luottamuksellisesti ja henkilökohtai- 
sesti verraten suppeille piireille. 

Maaliskuun 17 päivänä Helsingistä palattuaan lähettiläs Kivi- 
mäki tiedotti Saksan ulkoministeriölle kysymyksestä seuraavaan 
tapaan: 

»Suomen hallitus ja marsalkka Mannerheim suhtautuivat 
(vapaaehtoisjoukon muodostamista koskevaan) ajatukseen myön- 
teisesti. Keväällä vuonna 1918 syntyneen saksalaisten ja suoma- 
laisten joukkojen välisen veriveljeyden vuoksi Suomessa näh- 
täisiin mieluimmin, että vapaaehtoisista muodostettu erikois- 
joukko liitettäisiin täysin avoimesti Saksan Wehrmachtiin suun- 
nilleen samaan tapaan kuin aikoinaan 27. preussilais-suomalainen 
jääkäripataljoona. Suomalaisten mielestä asiaa ei käy pitäminen 
salassa, koska on kysymys verraten suuresta vapaaehtoisjoukosta 
ja koska vapaaehtoisten omaiset saisivat luonnollisesti tiedon 
asiasta. Lisäksi venäläisten ja englantilaisten vakoilutoiminta 
Helsingin pienissä oloissa oli siihen aivan liian voimaperäistä. 
Jos kuitenkin tällainen suoranainen vetoaminen Suomessa ja 
erityisesti Suomen armeijassa yllä pidettyyn vuodelta 1918 periy- 
tyvään aseveljeyteen ei osoittautuisi mahdolliseksi, Suomi olisi 
kuitenkin kiitollinen, jos suomalaisista vapaaehtoisista muodos- 
tettavaa SS-erikoisjoukkoa ei liitettäisi hollantilaisista, norjalai- 
sista ja tanskalaisista muodostettuihin SS-divisioona »Wikingin» 
SS-osastoihin; sillä saksalaiset olivat miehittäneet Hollannin ja 
Norjan taistelussa ja Tanska oli saksalaisten joukkojen miehit- 
tämä, kun taas Suomi oli miehittämätön ja tunsi sisäisesti ole- 
vansa eri tavalla liittynyt Saksaan kuin nämä kolme valtiota. 

Lopuksi herra Kivimäki mainitsi vielä, että entinen Suomen 
poliisipäällikkö, Riekki, joka on ollut vuosikausia läheisessä ja 
luottamuksellisessa yhteistyössä Saksan poliisin kanssa ja jonka 

SS-valtakunnanjohtaja tuntee henkilökohtaisesti, saapuu Berlii- 
niin suunnilleen tämän viikon lopulla. 

Lähinnä hallitusneuvos Esko Riekin johdolla Suomessa olikin 
jo perustettu eri piirejä, järjestöjä ja maata kokonaisuudessaan 
edustava epävirallinen SS-komitea, joka sitten vain vähin henki- 
lönmuutoksin hoitikin vapaaehtoisliikkeen yhteysasioita Suo- 
messa loppuun saakka. Toimistona oli lähetysvaiheessa insinööri, 
kapteeni H. Backbergin omistama Insinööritoimisto Ratas Temp- 
pelikadulla, sitten varsinainen, rva Siiri Tuomolan hoitama SS- 
vapaaehtoistoimisto Döbelninkadulla. Toimikunnan puheenjoh- 
tajana oli Helsingin Yliopiston rehtori, professori Rolf Nevan- 
linna. Hallitusneuvos, majuri Riekki oli alun perin kutsuttu 
hankkeeseen lähinnä siksi, että hän oli ollut mukana jääkäriliik- 
keessä ensimmäisen maailmansodan aikana, toiminut poliisipääl- 
likkönä läheisessä yhteistyössä Saksan korkeiden poliisiviran- 
omaisten kanssa ja talvisodan aikana ollut hoitamassa ulkomaa- 
laisten vapaaehtoisten vastaanottoa. Epäilemättä asiaan vaikutti 
sekin, että hän oli mukana saksalais-suomalaisessa yhdistyksessä, 
mutta ei kuulunut kansallissosialismin kannattajiin. Vapaaehtois- 
asiassa teki Riekki ensimmäisen matkansa Saksaan Berliinin neu- 
votteluihin 17—22. 3. 41. 

Lähinnä siis ykomitean)» kymmenkunta henkilöä edustivat 
asialle heti alkuun lämmenneitä piirejä, jotka jääkäriliike suurena 
esikuvanaan pitivät vapaaehtoistemme Saksaan lähtöä sekä toi- 
vottavana että välttämättömänä. Sotilaittemme oli määrä mennä 
»sotilasasiamiehiksi» suureen asevelimaahan, edustaa siellä Suo- 
mea ja saada nykyaikaista erikoiskoulutusta oman puolustus- 
laitoksemme hyväksi mahtavassa moottoriarmeijassa. Siitä huo- 
limatta suomalaisten ja saksalaisten käsitykset aluksi poikkesivat 
toisistaan käytännöllisessä järjestelyssä. Vaikka Suomen hallitus 
ei virallisesti ollutkaan tietoinen asiasta, varsinkin sotilaspiireis- 
sämme korostettiin, että meidän kannaltamme olisi parempi jos 
vapaaehtoispataljoona liitettäisiin Wehrmachtiin vanhojen jää- 
käriperinteiden hengessä, kun taas saksalaiset pitivät kiinni 

Waffen-(Ase-) SS:stä, jolle Hitler oli määrännyt ulkomaalaisten 
vapaaehtoisten käytön tehtäväksi. (SS-lyhennys sanoista Schutz- 
staffel = suojelumuodostelma). 

Tunnetuissa muistelmissaan Saksan Helsingin-lähettiläs von 
Blächer mainitsee suunnitelman suomalaisten sijoittamisesta 
nimenomaan Waffen-SS:ään olleen SS-valtakunnanjohtajan 
Heinrich Himmlerin työtä; tämä halusi ilmeisesti propaganda- 
tarkoituksessa liittää järjestöönsä eräiden Euroopan kansojen 
keskuudessa perustettuja vapaaehtoismuodostelmia. 


4. 


SS, tämä paljonpuhuttu »suojelumuodostelma» edusti kansal- 
lissosialistisessa Saksassa alkuaan puhtaasti poliittisia perinteitä. 
Se oli suuri ja varsin itsenäinen vapaaehtoisjärjestö, jonka pii- 
rissä rotuopillisilla teorioilla ja ”suurgermaanisella? ideologialla 
oli keskeinen asema. Se oli siis lähinnä valtaan nousseen puolueen 
kenttäorgaani, jossa aseistettuja yksikköjä oli sodan syttymiseen 
saakka oikeastaan vain Valtakunnankanslerin kuulu nimikko- 
divisioona Leibstandarte Adolf Hitler. 

Näiden rinnalle alettiin sotavuosina perustaa varsinaisia soti- 
lasjoukkoja taistelutehtäviin, ja niin syntyi monta divisioonaa 
käsittävä Waffen-SS. Nämä valikoidut ja perusteellisesti koulu- 
tetut ja varustetut joukot niittivät mainetta alusta alkaen, ja 
vaikka niissäkin korostettiin myös kansallissosialismin 'pan- 
eurooppalaisia” periaatteita, ne esimerkiksi itärintamalla toimivat 
tavallisten taistelevien yksikköjen tapaan myös hyvässä yhteis- 
ymmärryksessä Wehrmachtin kanssa vain velvollisuuttaan täyt- 
tävinä sotilaina. Suomalaisille ei poliittista valistustyötä eräitä 
alkukuukausien »korvien ohi» menneitä luentoja lukuun otta- 
matta yritettykään tyrkyttää, minkä vapaaehtoisjoukkomme epäi- 
lemättä tyytyväisinä totesivat. : 

Paitsi Wehrmachtinkin tavallista sotilaallista kunniantekoa 

vastaavassa kädennostotervehdyksessä, Waffen-SS:n joukot ero- 
sivat muista sotilaspuvuiltaan (kokardina kankainen tai metalli- 
nen pääkallo ja sääriluut, toisessa kauluslaatassa SS salaman 
tapaan ja vyön soljessa sanat »Meine Ehre heisst Treue» = Kun- 
niani on uskollisuus) sekä sotilasarvojen nimiltä, joissa kaikki 
aliupseerit ja upseerit olivat vjohtajiav», mutta joiden yhteydessä. 
ei puhuteltaessakaan käytetty vherra»-sanaa. Sotamies oli SS- 
Schiitze, Wehrmachtin Gefreiteria, ylisotamiestä, vastasi SS:ssä 
Sturmmann, korpraalia Rottenfährer, alikersanttia Unterschar- 
fährer, kersanttia Scharföhrer, ylikersanttia Oberscharföhrer ja 
vääpeliä Hauptscharföhrer. Wehrmachtin Leutnant, meillä vän- 
rikki, oli näissä joukoissa Untersturmfährer, Oberleutnant, mei- 
käläinen luutnantti, Obersturmföährer, Hauptmann, kapteeni, 
Hauptsturmföhrer jne., kaikkien arvonimien edessä kirjoitet- 
tuina aina SS, mikä merkki muuten kaikkiin saksalaisiin kirjoitus- 
koneihin ja kirjapainoihinkin liitettiin erikoiskirjakkeena. 


5. 


Suomalaisten sijoitusta, käyttöä, sotilasvalaa, kansalaisoikeuk- 
sia ym. koskeviin ehdotuksiinsa Helsingin SS-komitea liitti edel- 
leen varauksen, että jos Suomi joutuisi sotaan Neuvostoliittoa 

* vastaan mutta Saksa ei, vapaaehtoiset olisi vapautettava sitou- 
muksestaan. 

Vielä jatkoneuvotteluissa von Blächerin kanssa hallitusneuvos 
Riekki korosti, että vaikka suomalaisella taholla ei ollut mitään 
Waffen-SS:ää vastaan sinänsä, haluttiin täysin yhtenäinen suo- 
malaisosasto puhtaasti saksalaisiin joukkoihin. vSuomalaiset ovat 
puolustaneet vapauttaan miekalla eivätkä halua kuulua miehi- 
tetyistä maista koottujen joukkojen kanssa samaan suureen muo- 
dostelmaan.» Ulkoministeri Witting oli samaa mieltä. 

Suomalaisen toimikunnan perusteluna esitettiin lisäksi sellai- 
sen mahdollisuudenkin eliminoiminen, että vapaaehtoisiamme 

voitaisiin käyttää taisteluun Englantia vastaan. Tämä johtui 
nähtävästi silloin Suomeen tulleesta huhusta, jonka mukaan 
norjalaisia vapaaehtoisia oli ilmoittautunut halukkaiksi taistele- 
maan englantilaisia vastaan. Toimikunnan kantaa tuki myös 
presidentti Ryti, ja päämajan esikuntapäällikkö, kenraali Hein-' 
richs korosti myös sitä, että koska kansa oli saatu yhtenäiseksi, 
värväyksen piti kohdistua myös aseveliliittoon yhtyneisiin so- 
siaalidemokraatteihin. 

(Tässä yhteydessä todettakoon, että vapaaehtoisjoukko sitten 
ilmeisesti käsittikin väärimmäisestä oikeistosta» alkaen kaikkien 
poliittisten puolueittemme edustajia kommunisteja lukuun otta- 
matta. Muutamia joukostamme sopimattomina erotetuista esiin- 
tyi sotien jälkeen kommunisteina. Tämä todettakoon siitä huo- 
limatta, ettei joukkomme jo perin alhaisen keski-ikänsä vuoksi 
ollut puoluepoliittisesti vielä mitenkään kiinteästi karsinoitu- 
nutta eikä politiikka käytännöllisessä sotilaselämässämme mat- 
kan aikana muutenkaan esittänyt mitään osaa. Tilaisuutta liittyä 
Saksan Kansallissosialistisen puolueen jäseneksi käytti nähdäk- 
seni korkeintaan 5—6 vapaaehtoistamme.) 


6. 


Huhtikuun puolivälissä pidettiin Helsingissä eri puolilta maata 
saapuneiden hankkeen luottamusmiesten neuvottelukokous lä- 
hinnä edellä mainittujen käytännöllisten menettelytapojen mer-- 
keissä. Tässä tilaisuudessa tarkistettiin ja täsmennettiin lopulli- 
sesti suomalaisten omat ehdotukset ja toivomukset. 

Saadakseen aikaan meitä parhaiten tyydyttävän kompromissin 
saksalaisten kanssa SS-komiteamme oli peräännyttävä eräissä 
kohdin; niinpä Wiking-divisioonaan ja Nordland-rykmenttiin 
alistussuhteessa oleminen ei esittäisi ratkaisevaa osaa, jos suo- 
malainen yksikkö palveluaikanaan pidettäisiin yhtenäisenä. Suo- 
malaisilta haluttiin kahden vuoden palvelusitoumusta, jota voi- 

taisiin myöhemmin jatkaa. Koska toiminta maassamme oli jo 
käynnissä, toivottiin asian nopeata päätökseen viemistä. Edelleen 
esitettiin, että eräitä koulutettuja suomalaisia lentäjiä voitaisiin 
liittää Saksan ilmavoimien Stuka-muodostelmiin sen jälkeen, kun 
he olisivat saaneet saksalaisen koulutuksen. Kenraali Malmbergin 
käsityksen mukaan olisi ollut syytä komentaa joku korkea suo- 
malainen upseeri muodostelmaan yhteysupseeriksi olemaan 
apuna, jos syntyy kahnauksia tai väärinkäsityksiä saksalaisten 
kanssa. 

Näin oli saavutettu kiinteä pohja, jota vapaaehtoisliike nyt 
saattoi lähteä etenemään. Useiden tuhansien ilmoittautumis- 
lomakkeiden täyttäjät saivat kutsun lääkärintarkastuksiin Helsin- 
kiin, jossa tarjokasjoukko karsittiin suunnitellun vahvuiseksi. 
Pataljoonaksi määritelty vapaaehtoisjoukko muodostui siten, että 
Saksaan tuli lähtemään kaikkiaan 1200 miestä. Joukossa oli . 
hyvin runsaasti reserviupseereita ja erikoisluvalla 10 aktiivi- 
upseeria armeijasta, samoin oli paljon aliupseereita. Mahdolli- 
simman hyvään ainekseen pyrittäessä oli päällystöä ja alipääl- 
lystöä tullut liikaa, mikä sitten aiheutti osalle heistä kotiuttami- 
senkin jo sopimusajan alkupuoliskolla. Myös vapaaehtoisten 
miehistöaines oli fyysisesti ja henkisesti ensiluokkaista mutta 
suurimmaksi osaksi vielä asevelvollisuuttaan suorittamattomia 
koulupoikia ja muita nuorukaisia, monilla kuitenkin jo talvisodan 
vapaaehtoiskokemuksia sekä suojeluskuntakoulutusta. Joukossa 
oli paljon abiturientteja ja ylioppilaita, monia veljeksiä ja kaik- 
kiaan parikymmentä jääkäri-isän nuorta poikaa. Miehistönkin 
pataljoonan ylittävästä runsaudesta osaltaan johtui, että kaik- 
kiaan yli 400 vapaaehtoistamme sijoitettiin Saksassa saman divi- 
sioonan muihin, saksalaisiin yksikköihin, joissa he joutuivat eril- 
leen muista suomalaisista pääjoukon rintamavaiheen alkamiseen 
saakka. 

Ensimmäisen hyväksytyn kuljetuserän (116 miestä) matka 
alkoi Helsingistä Turun kautta toukokuun 6 päivänä. Toinen 
erä (256 miestä) lähti samaa reittiä toukokuun 15 päivänä. Kol- 

manteen kuljetuserään määrätyt (319 miestä) lähtivät matkaan 
toukokuun 23 päivänä ja neljäs ja viides erä sitten jälleen noin 
viikon väliajoin. Kuljetukset Suomesta tapahtuivat saksalaisilla 
aluksilla, jotka palasivat täältä saattamasta Pohjois-Suomeen 
meneviä saksalaisia joukkoja ja tarvikkeita. 

Vaikka tieto Saksaan lähteneistä vapaaehtoisista lienee levinnyt 
vähitellen varsin laajalle, ei mitään mainintaa tai selostusta heistä 
tullut julkisuuteen, ennen kuin Suomikin oli uudelleen joutunut 
osalliseksi toiseen maailmansotaan. 


;T EIT ISÄIN ASTUMAA, 


Me jotka lähdimme matkaan, tunsimme niin paljon enemmän 
kuin tiesimme. 

Oli omituisen autiota siinä laivan kannella, jossakin ylähangan 
puolella, johon olin yksinäni jäänyt. Viimeinen viiva isänmaasta 
oli äsken painunut meren harmauteen, ja hitaissa mainingeissa 
oli samaa syvyyttä kuin äsken laulamassamme Maamme-laulussa. 
»Bahia Laura» keinui tuskin nimeksi, poikien iloinen mekastus 
kohosi laivan uumenista, mutta meri oli autio ja tyhjä kuin 
luomisen hetkellä. Suunnaton, outo, ilmeetön meri. Tämäkö oli 
meidän astumistamme aikaan, jolloin meret ja maat olivat ihmi- 
sen leikkikenttää, jolloin stuka-koneiden varjot lävistivät nuolina 
Kreikan taivaan siniharmaan ajattomuuden, jolloin panssari- 
vaunujen pyörät pöllyttivät Afrikan erämaiden tuhatvuotista 
hiekkaa ja alppijääkärit pystyttivät lippunsa tuntemattomille 
jäähuipuille ... 

Mistä me sen olisimme tietäneet. 

Me jotka lähdimme, tunsimme niin paljon enemmän kuin 
tiesimme. 


— Aatu Hiltunen on sanonut, että »historian Pantheonin 
pääportaat eivät kuulu hiiviskelijöille vaan sankareille!» 

Vuorion Lasse, vanha hyvä veli, oli kömpinyt laivan ruumasta 
kannelle ja lähestyi minua jo hyvässä läksiäistuulessa. Ladel- 
tuaan sitten ikuinen irvistys kasvoillaan eräitä muitakin juuri 
lukemansa Mein Kampfin fraaseja hän jätti minut rauhaan, 
kaiketi käsittäen etten sattunut olemaan sillä tuulella. 


2 — Tyrkkö, Suomalaisia suursodassa 

Olin ehkä turhan vakavakin humoristi. Mutta tuollaisella het- 
kellä moni on — kuinka sen sanoisi, sellainen ... 


Tamperelainen toimittajatoveri siitä minulle oli ensi kerran 
puhunut. Ja siihen tapaan värväys kai sujui joka puolella maata. 
Hän oli minua niin ikä- kuin virkavuosilta joukon vanhempi, ja 
palkinnoksi isänmaalle tekemistään palveluksista hän sai sotien 
jälkeen hyvän tovin Turun linnaa. Eero Rekola — mitäpä 
hänen nimestään salailemaan. 

— Oletko valmis lähtemään pariksi vuodeksi Saksaan? 

Niin hän oli kysynyt keskellä katua. Ja saanut vastauksen: 

— Olen tietyin edellytyksin. 

»Edellytyksety selvisivät sitten vähin erin. Paperit kulkivat 
ja nuorukaisjoukot Insinööritoimisto Rataksen luona Helsingin 
Temppelikadulla kasvoivat. Hiljaista hommaa, aivan yhtä sala- 
myhkäistä kuin aikoinaan jääkäreillä. Ja jos jo »teknillisiä alku- 
karsintoja» suorittavan insinööritoimiston tienoilla tipahti jou- 
kosta monta poikaa, oli jännitys vielä korkeampi, kun ehdittiin 
saksalaisten sotilaslääkärien tarkastuksiin Ostrobotnialle. Jänni- 
tys kunkin kohdalla laukesi vasta siihen, kun päälääkäri oli annos- 
tellut alokkaalle? koko suomen kielen varastonsa yhdellä ainoalla 
vapauttavalla: »Hy-väk-syt-ty.» 

Fyysisesti alamittaiset eivät tietenkään tulleet kysymykseen. 
Mukana oli kuitenkin myös rotuspesialisti, ja tämän miehen 
tarkkanäköisyydestä kerrottiin Ostrobotnian jonossa juttuja. 
Niinpä nuorukainen, joka jo muuten oli hyväksytty, oli saanut 
häneltä ilmoituksen, ettei tullut hänestä matkalle lähtijää. 

— Wie so (miten niin)? oli poika tulkin välityksellä tiedus- 
tellut. 

— Teissä on slaavilaista verta, vastasi spesialisti. 

Ja kun asiaan syvennyttiin, selvisi, että poika oli venäläisen. 

Matkaan kelpuutetut hymyilivät kilvan Turuntien toukokui- 
sen kirkkauden kanssa; siellä täällä sinetöitiin tietenkin sydämen- 
asiatkin kaikella sillä »minkä ihminen ja pappi voin, eikä käy 

kieltäminen, ettemme olisi kovasti tunteneet olevamme paljon 
päälle pantuja. Sadoissa suomalaisissa kodeissa oli pieni matka- 
laukku joka hetki lähtövalmiina, upouusi ylioppilaslakkikin sai 
jäädä odottamaan — useita ainiaaksi. Miehiä katoaa kodeistaan 
pitkälle, salaperäiselle matkalle. Kaikki eivät ilmoita lähdöstään 
omaisilleen ennen kuin puhelimella Helsingistä tai kirjeellä — 
Saksasta! Muuan nuori veli ottaa kotoaan vain saippuan ja pyyhe- 
liinan ja mainitsee lähtevänsä — maaottelumarssille! 

Niinpä niin... 

Eräänä aamuna kolahtaa oma postiluukkuni Tampereen Hä- 
meenpuiston »pilvenpiirtäjässä. Kotelo sisältää pienen koneella 
kirjoitetun lappusen: 


Teidän on ilmoittauduttava Tampereen asemalla 29. 5. klo 
4,45 herra P:lle töihin lähtöä varten. Huomautamme asevelvol- 
lisuuslain määräyksestä, että sotilaspassi on aina matkoilla pidet- 
tävä mukana. 

Asiamies.» 


Viimeisenä aamuyönä asunnossani pirisee puhelin. Mörähdet- 
tyäni unisen »haloon» ilmoittaa keskus puhelun tulevan Ruo- 
vedeltä, jolloin jo puhujan arvaankin: 

— Täällä on Heikki. 

Ei tervehtelyjä, ja asiaan olisi varomatonta kajotakaan. Mutta 
heti perään kuuluu: 

— Minä tulen mukaasi. 

Vannoutunut isänmaan mies ja vuosikymmenien läheinen tove- 
rini vpainomusteessa ja punaviinissä» ei kaiketi sentään odotta- 
nutkaan muuta vastausta: 

— Ei, hyvä veli. Sinulla on talo ja tavarat, ja sitä paitsi voit 
tehdä täällä varmasti enemmän kuin siellä. Näkemiin! 

Hän oli Heikki Asunta, joka sittemmin paljon muun ohessa 
kirjoitti upeimpia säkeitä myös meidän joukostamme. 

Helsingin aamupikajuna oli täynnä matkustajia; pääkaupun- 

kiin menijöitä, muutaman pysäkinvälin matkaavia työläisiä, 
jokunen sotilas, vilkasta karjalaismurrettaan puhuvia evakkoja, 
nuoria koulutyttöjä kirjalaukkuineen. Päivän lehtiäkin ostettiin, 
mutta tuntui kuin kenelläkään ei olisi ollut mitään halua virittää 
keskustelua suurista pääasioista. 

— En mie tiiä mil viisii hää on mutta kotpuoleen on näin 
kevähällä ikäväin ... 

Se oli joku liinapäinen vanhahko nainen. 

Minä ostin »Adlerin». Hieno kuvareportaasi siinä esitti Saksan 
ilmavoimia Balkanilla. 

Ostrobotnian myös jääkäriliikkeen historiassa maineikas talo 
oli noina kevätpäivinä jälleen kerran merkittävien tapahtumien 
näyttämönä. Tuona toukokuun 29 pnä 1941 järjestyi siellä jo 
neljäs nuorukaisjoukko pitkälle matkalle suureen tuntematto- 
maan», ja vielä viides kuljetuserä seurasi meitä muutamien päi- 
vien kuluttua. Toisillemme miltei poikkeuksetta tähän saakka 
tuntemattomina ja mitä moninaisimpia ikäluokkia, kouluopintoja 
ja sotilasarvoja edustavina muodostimme nyt uuden lähtijä- 
joukon, joka ensi kertaa yhdessä seisoi riveissä Ostrobotnian 
juhlasalin lattialla. 

yTe olette nyt koolla tässä samassa salissa, josta jääkärit kaksi- 
kymmentä viisi vuotta sitten lähtivät saman maan puolesta 
samalle asialle kuin tekin. Mihin tahansa teidän tienne johta- 
neekin, mitkä kohtalot teidän osaksenne vierailla mailla tulle- 
vatkin, muistakaa, että te olette suomalaisia sotilaita, että te 
olette maanne korkealla asialla ja sen edustajina. Ja te saatte 
aina olla varmat siitä, että isänmaa on teidän vaiheitanne pala- 
valla myötätunnolla ja rukouksen voimin seuraava.» 

Sanat olivat vakavia ja hetki unohtumattoman juhlallinen. 
Sen jälkeen astui ensi kertaa eteemme saksalainen eversti, vaikka- 
kin siviilipuvussa, solakka ja nuorekas SS-upseeri Dahm esit- 
täen meille iskevän tervehdyksen Saksan puolesta ja ilmoittaen 
myös päätepisteemme, Stralsundin. 

Koska kuljetusta ei heti voitu järjestää, saimme vielä kolme 

päivää aikaa, minkä kestäessä oli tilaisuus käydä kotonakin. 
Useimmat eivät kuitenkaan enää poistuneet Helsingistä. Muuta- 
mat menivät palaamatta. Saksalaisen upseerin lujat sanat olivat 
karistaneet joukosta turistilenkkiä toivoneet. Oli edessä taistelu, 
se tiedettiin nyt. Ja muutamia puuttui jälleen nimenhuudosta 
lähdettäessä. 

Helluntaipäivänä jäi vihdoin pääkaupunki. Oli marssittava 
asemalle aivan muina miehinä vain muutama yhdessä. Kello 21 
Vaasaan lähtevässä pikajunassa oli varattuna kolme vaunua orai- 
vausleiriläisillen. Niihin menimme me. 

»Raivausleiriläisten» vaunut täyttyivät vähitellen monien pyr- 
kiessä vielä luomaan asemalaiturilta viimeisen silmäyksen kevät- 
iltaiseen Helsinkiin. Siinä oli ryhmä keskenään tuttuja Etelä- 
Pohjanmaan poikia, joita oli jälleen mukana lukuisimmin niin 
kuin ensimmäisessä jääkäriliikkeessäkin, tuossa puolituttu kanta- 
kersantti sotilaspukunsa tässä vaiheessa vaihtaneena: »Mehän 
tapasimme viimeksi Suomen ja Neuvostoliiton ylimääräisessä 
sodassa 39—40) hän toteaa. Monien vielä 'maitonaamaisten” 
koulupoikien keskellä seisoo kuljetuserämme johtajaksi mää- 
rätty luutnantti Hannus, jonka sormeen hänen morsiamensa 
asemalaiturilla painaa jääkäri-isänsä Saksan-aikaisen sormuksen 
tuomaan hänetkin terveenä takaisin. (Valitettavasti etelän lakeuk- 
sien laki ei suonut armoa onnensormuksen antajallekaan; luutn. 
Hannus lepää Eteläristin alla kenttähaudassa numero sejase.) 

Vihdoin tavanmukainen: » Juna lähtee — matkustajat vaunui- 
hin!» 

Ei ole juhlapuheita eikä soittokuntia. Raskas juna vain nyt- 
kähtää piittaamattomasti liikkeelle. Vielä vilahtaa yksinäinen 
nenäliina etääntyvältä asemalaiturilta, kunnes vauhti kiihtyy ja 
junamme vilistää hyvää kyytiä kuulaassa, keväisessä yössä. 

»Raivausleiriläisten» laulut vaunuissa harvenevat, mutta moni 
mietteliäs silmäpari seurailee ohiliukuvien kevätkirjavien mai- 
semien. paraatia. Keskiyön aikaan sivuutamme Tampereen. 
Asemaravintolassa on liikettä, mutta yönhiljaiselta Hämeen- 

kadulta kuulen vain yksinäisen ajurinhevosen kavionläiskeen. 
Näkemiin kotikaupunki kaikkineen! 

Etelä-Pohjanmaata halkoessamme hulmusi jo aurinko sen 
ruosteenkarvaisilla nevoilla ja yökasteessa höyryävillä pelloilla; 
matkamme kävi Vaasaan. Mutta siitähän ei, enempää kuin pal- 
josta muustakaan, nyt puhuttu. Silti ei joku joukkomme kerkeä 
yksilö malttanut Seinäjoen asemalla aamukahvia juodessamme 
olla kysymättä tarjoilijaneitoselta, voiko hän kertoa tältä terveisiä 
jollekin säyseästi käyttäytyvälle zulu-neekerille Afrikan pimen- 
noissa. 

Jatkoimme suoraan Vaskiluotoon, jonka lähistöllä ei ainakaan 
suurella saksalaisella kolonnalla ollut lepopäivää. Satamassa 
vilisi suomalaisia ja saksalaisia sotilaita ja aluksia. Nousimme 
vaunuista ja astelimme viimeiset askelemme isänmaan kama- 
ralla »Bahia Lauraam), jossa Englannin kuninkaallinen laivasto 
oli menettänyt 11000 bruttorekisteritonnia navigeerauskalus- 
tostaan. Alus oli tuonut saksalaisia Suomeen ja sai nyt välikan- 
tensa alle kolmesataa miestä korvaukseksi. Rotevampi oli purkki 
kuin Näsijärven, Päijänteen, Saimaan ja Kallaveden parhaim- 
matkaan puksarit. Mutta taloksi asetuimme ja uramme saksalai- 
sina sotilaina aloitimme syömällä maarumme täyteen lai- 
van kenttäkeittiön ja muonamestareiden mukiinmenevää aami- 
aista. 

Klo 14 tienoissa alkoi laivamme irtautua. Valtava alus loittoni 
metri metriltä laiturin reunasta, sen keula kääntyi hitaasti merta 
kohti kääpiöltä näyttävän hinaajan vetämänä. Laivan moottorit 
alkoivat käydä. 

Keräännyimme yhteen välikannelle. »Mlaamme» kajahti meiltä 
pontevammin kuin kai koskaan ja sen päälle kohotimme kolmin- 
kertaisen eläköön» vapaalle synnyinmaalle. 

Arpa oli heitetty. 

Mutta jos joku olisi tietänyt, että omakin maamme on jo 
muutaman viikon kuluttua keskellä uutta nyyhoota» ja sotaa, 
olisi historiankirjoitus tällä kohdalla nyt toisenlaista. Selvänäki- 

jän ammattitaito ei meidän päivinämme kuitenkaan ole hevin 
hankittavissa. 

Purjehdimme keväisessä auringossa aaltoavaa Pohjanlahtea. 
Nukkumaan käydään määräysten mukaisesti klo 22, vaikka hil- 
jainen jutustelu nyt meitä kaikkia yhdistävistä asioista taitaakin 
vielä pitkään yhtyä laivanruuman veljespeteiltä purtemme konei- 
den vaimeaan kehräykseen. 

Minulla on kunnia kuulua tilapäisesti kokoontuvaan kuuden 
miehen kerhoon» upseerimessissä, missä lasit kohoavat tulevan 
taisteluveljeyden nimeen. Mutta kyllä siellä samanaikaisesti on 
ensi kerran manailtava mielessään sitä, ettei saksan kieli kuulune 
ainakaan hämäläisen savitalon pojan parhaimpiin avuihin. 

Seuraavana, sädehtivän kauniina aamuna kuljemme Ahvenan- 
maan saaristossa ja ihailemme kannella lekotellen päivänpais- 
teessa kylpeviä saaristonäkymiä. Iltapäivällä pääsemme vihdoin 
suurelle avomerelle, rannattomalle, harmaalle ulapalle, jossa 
tuuli kiihtyy iltaan mennessä lujaksi. Meri vyöryttelee vesimas- 
soja vastaamme korkeina kuohupäinä, joiden vedenpärskeen 
sumuun aurinko synnyttää kauniita sateenkaaria. Lokit leijuvat 
uskollisesti jäljessämme laivan savuissa. 

Yön aikana sivuamme läheltä Gotlantin rannikkoa. 


— Tuuli oli ajoittain 6 beafort'ia, mutta hyvinhän te olette 
sen kestäneet kaikki. Tuolla näkyy jo Saksan rannikkoa, ja ensim- 
mäisenä voitte selvästi erottaa Swidemänden kylpyläkaupungin 
ja sitten Oderia matkalla Stettiniin, jossa noustaan maihin. Hyvin 
luonnonkaunis reitti. Edelliset kuljetuserät vei »vAdler» Turusta 
Danzigiin. 

Puhuja oli oppaamme ja samalla ainoa suomalainen, jolla jo 
oli yllään SS-univormu, Saksassa ollut luutn. Lindberg, herras- 
mies-kosmopoliitti kiireestä kantapäähän. Tällä hetkellä hän tie- 
tääkseni jatkaa kansainvälistä mainetta saavuttaneen isänsä, 
baritonilaulaja Helge Lindbergin perinteitä kansainvälisenä mat- 
kustajalentäjänä lännen valtareiteillä. 

Kylläpäs olikin Swideminde ympäristöineen ihastuttava 
näky! 

— Ei mutta, perkule, mehän tulemmekin Tampereelle! 

Tämän lausui puolestaan Vuorion Lasse, joka hieroskeli vielä 
hiukan pöpperöisiä silmiään laivan kannella aamuauringossa ja 
tähtäili ykotikaupunkiinsa». 

— Tässähän on Näsiselkää ja tuolla on Pispala! Haulitorni ja 
Pyynikin näkötorni ovat yön aikana vaihtaneet paikkaa, mutta 
Jussinkirkko on presiis Mustastalahdesta vasemmalle oikealla 
paikallaan! 

Joenuomaan soluttuamme olimme toki melko epäsuomalai- 
sessa maisemassa. Loivasti kumpuileva maasto erisävyisessä vih- 
reydessään poppeleineen ja ruohokenttineen, erittäin runsas 
rantakasvillisuus ja oudontyyliset rakennukset, kukkivat tuomet 
ja syreenit ja lainehtivat viljapellot. Kaikki se oli meille karusta 
vielä varhaiskeväisestä pohjolasta tulleille uutta ja eksoottista. 
Vähiten ja viileimmin eivät tietenkään saaneet osaansa mielen- 
kiinnostamme lähirantojen kauniit, jo ruskeapintaiset uijattaret, 
jotka iloisesti vilkutellen toivottivat meidät tervetulleiksi. Ja me 
kun olimme uineet vasta uimahallissa! 

Valtavimman vaikutuksen teki kuitenkin tällä hetkellä Saksan 
Itämeren-laivasto, jonka meidän mielestämme täytyi sillä het- 
kellä olla kokonaisuudessaan keskitettynä Swidemändeen. Eri- 
kokoisia hyvin naamioituja sotalaivoja oli vielä lukuisammin 
kuin kauppa- ja matkustajalaivoja, joita niitäkin oli sentään val- 
tava määrä. Meitä vastaan kun avomerellä oli tullut vain orvon- 
näköinen purjelaiva — siniristi liehuen vimmatusti raisussa 
merituulessa. Viimeinen kosketuksemme kotimaahan! 

»Bahia Lauran» soluessa muodoltaan vaihtelevaa Oderia kasvoi 
myös lentokoneiden lukumäärä yllämme. Aamunkirkas avaruus 
soi niiden moottorien metallista laulua. Ja kilometrejä toisensa 
jälkeen olivat jokivarret täynnä romua jos jonkinlaista; suuria 
ja pieniä teollisuuslaitoksia, laivoja, rakennuksia, ruoppaus- 
koneita, veistämöitä, työhönsä kiirehtiviä tai sitä jo ahertavia 

kansalaisia. Kolmas valtakunta näytti voimaansa jo suuren 
satamakaupungin kynnyksellä. 

Satamaa lähestyessämme seisoi siellä myös useita Suomen ja 
Neuvostoliiton kauppalaivoja lähekkäin. Suomalaisia saimme 
kohtuullisessa määrässä tervehtiä, naapureillehan me emme olisi 
osanneetkaan sanoa päivää ... 

Stettin! 

Saksalaisista saksalaisin satamakaupunki, joka nyt kuuluu Neu- 
vostoliitolle ja jossa meitä suomalaisia sankarikandidaatteja vas- 
tassa 5. 6. 41. oli pääkallohattuisia Ranskan-valloittaja -saksman- 
neja! 

Niin. Kyllä ne pääkallo- ja sääriluukokardit todella ensi näke- 
mältä sopivat huonosti tervetulohymyihin. Mutta kaikkeenhan 
tottuu. Ja parin päivän perästä samat kuolemankuvat koristi- 
vat kauluslaatta-salamoiden kera omia jaloja germaaninpiirtei- 
tämme! 

Koulu-saksamme satamayleisön kanssa sujui huonosti, sit- 
temmin liiankin tutuksi tullut Wehrmacht-suppe aseman alu- 
miinilautasilta sen sijaan paremmin. 

Junamme Stralsundiin lähti klo 14,35. 

Suomalainen — ja sanokaamme vielä tarkemmin esim. savon- 
maalainen — maanviljelijä, joka katselee vaikkapa vain pohjois- 
saksalaisiakin peltomaisemia, kun ne ovat parhaimmillaan, tuskin 
voi välttää kateuden häivettä mielessään. Viljavia ja tasaisia 
viljelyslakeuksia, joissa runsas maananti jo tuohon vuoden- 
aikaan lainehtii rehevänä lämpöisessä suvituulessa, kauniita val- 
koiseksi maalattuja maakartanoita puistikkojensa keskellä ympä-- 
rillään heleäkukkaisimpien viljelyskasvien väri-ilo — jokainen 
neliömetri pelloista, puutarhoista ja metsistä äärimmilleen hy- 
väksikäytetty ja hoidettu. Toisenkin yhtä yleisen saksalaisen 
piirteen panimme oitis merkille; kaikkialta, pelloilta työn äärestä, 
kaduilta ja teiltä, ajoneuvoista ja asunnoista, lapset, aikuiset ja 
vanhukset, kaikki kaikkialta tervehtivät junamatkustajia iloisesti 
käsiään heiluttaen. Tavattoman miellyttävä tapa, joka tuolla 

hetkellä tehosi meihin aivan erikoisesti. Tunsimme tulleemme 
veljeskansan pariin! 

Ja jo tänään näimme oikeastaan kaikkea muuta mutta emme 
merkkiäkään sodasta. Junamme eteni hyvää vauhtia vanhan 
Saksan maaperällä. Sivuutimme Greifswaldin pienen ja idyllisen- 
näköisen yliopistokaupungin, jossa muuten rauhanaikana ma- 
jaili mm. se saksalainen Wehrmachtin pataljoona, joka viralli- 
sesti kantoi Kuninkaallisen Preussilaisen Jääkäripataljoona 27:n 
perinteitä Saksassa. Lähestyimme jälleen Itämerta ja klo 19 
saavuimme määräpaikkaamme Stralsundiin, miellyttävään van- 
haan pikkukaupunkiin, josta jäljempänä hiukan tarkemmin. 

Aseman edustalla järjestäydymme kolmijonoon, meille kai- 
kille vielä outoon marssimuotoon, ja niin kajahtavat suomalaiset 
marssilaulut jälleen tällä historiallisella maaperällä. Siviilipukui- 
nen komppania matkatavaroineen marssimassa kohti kasarmeja; 
epäilemättä peräti alokastulokkaita muistuttava näky huolimatta 
siitä, että joukossa oli jo paljon sellaisiakin, jotka olivat toki hais- 
telleet ruutia muuallakin kuin ampumaradoilla. 

»Hiery ja »Biery! 

Ne olivat varmasti ensimmäiset sanat saksaa, jotka jokainen 
oppi ja joita sitä paitsi tarvittiin useasti jo tänä ensimmäisenä 
iltanamme Saksan sotavoimissa. Yhdellä jaotuksella ja nimihuu- 
dolla ei näet vielä kukaan osannut kohdalleen kasarmeilla. Ja 
kanttiini oli tietenkin avoinna, niin että kuulua saksalaista olutta 
oli tottakai heti alkuun maisteltava. Kun sitä kuitenkin ostettiin 
heti kori kerralla, se oli puoli tuntia tulomme jälkeen alles ver- 
kauft» elikkä loppuunmyyty. Loput saivat siinä siis muuten 
vain tyytyä toteamaan suomalaisen ja saksalaisen kanttiinin eroa- 
-vaisuudet, jotka ovatkin juuri noiden »virkistysjuomien» koh- 
dalla jyrkänlaiset. Mutta samanaikaisesti on todettava aina myös 
saksalaisten korkea juomakulttuuri, jota ei alkoholin tarjoilemi- 
nen kasarmi- tai kenttäkanttiineissakaan horjuta. 

Sikäli täällä — valitettavasti — tunnettiin jo suomalaiset. 
Edelliset kuljetuserämme olivat Stralsundissa pitäneet siksi 


»Teit isäin astumaan 27 


kovakouraisia »tupaantulijaisia», että meille ei suinkaan kaupunki- 
lomia hetkeen annettaisi. Avara uusi maailma ja pääkallolakin 
outo hurma olivat saaneet nämä veljemme tuntemaan itsensä 
kaiketi lähimain villin lännen hevospaimeniksi. Ja rahaa oli joka 
miehellä tarpeettoman paljon. 

Isovatsainen, kauheaääninen vääpelimme, joka oli enemmän 
Hindenburgin näköinen kuin Hindenburg itse, kulki ympäri 
kämppiämme ja karjui kaikkea järjestykseen. Saksalaisten yleen- 
säkin terävät r:t rätisivät hänen suussaan kuin pähkinänkuoret 
kahvimyllyssä, emmekä me sillä hetkellä voineet kuvitella, että 
missään maallisessa armeijassa voisi olla korkeampaa sotapääl- 
likköä kuin hän. Kellon ollessa tuskin yli 21 hän yhtäkkiä päästi 
suustaan aivan infernaalisen mölinän, josta kukaan ei ymmär- 
tänyt yhtään mitään, mutta joka sai meidät syöksymään suin päin 
peteillemme, mikä epäilemättä oli tarkoituksenakin. 

Riisuuduimme hiljaa pimeässä ähkyen ja näimme henges- 
sämme ensimmäisiä laajakangas-dokumenttikuvia preussilai- 
sesta sotakoulusta. Omasta mielestäni rykmenttimme kauhu 
SVK:n Liisankadun kasarmeilla oli tähän komppanian äitiin» 
verrattuna sittenkin ollut pelkkä lempeä-ääninen laupeuden sisar. 

Ja sitten aloimme yksimielisesti ensi kertaa kuorsata saksan 
kielellä. 


EILISTÄ EI ENÄÄ OLE 


— Hyväkuntoinen kesäpuku — mitä tarjotaan? 

— Vaalea päällystakki viidellä Reichsmarkalla! 

Se joka olisi seurannut sitä todellista romahdusalennusmyyntiä 
ja saaliinjako-huutokauppaa, mikä pantiin toimeen Stralsundin 
SS-kasarmeilla kesäkuun 7 pnä 1941, olisi epäilemättä ollut val- 
mis allekirjoittamaan niinä vuosina paljon viljellyn iskulauseen: 
»Paluuta entiseen ei ole!» 

Juuri saaduissa iskumiehen univormuissamme jouduimme 
eräänlaisen joukkopsykoosin valtaan ja heittäydyimme huuto- 
kauppiaiksi, joiden jokseenkin ainoa yliikeperiaate» oli semmoinen 
antaa-mennä-meininki, joka todella ei enää ota huomioon paluuta 
entiseen. Vääpelimme näytti uuden puolen itsestään. Siviili- 
vaatekertojamme muka oli perin vaikea lähettää Suomeen, kasar- 
min alakertaan ne voisi jättää kukin omalla vastuullaan, mutta 
niiden säilymisestä siellä kosteassa ilmassa ei ollut varmuutta. 
Ja niin alkoivat kesäpuvut, silkkipaidat, päällystakit, kengät, 
hatut ja kaikki muut asusteemme jakautua pihamaalla ja kasar- 
meilla parveileville ostajille jokseenkin heidän määräämiinsä 
pilkkahintoihin. Tekstiileistä oli sotaa käyvässä maassa tietenkin 
pula, ja epäilemättä »Hindenburgimme» olisi antanut sielunsa 
autuudenkin vielä toisesta sellaisesta päivästä. »Hier ja bierl» 
Kahden vuoden takana odottava tulevaisuus oli liian etäinen, 
mikäli sitä enää olisikaan... Annetaan mennä pois vaivois- 
tamme ...! 

Aivan kaikki eivät toki menneet ansaan. Niinpä Aarne Alaja, 
tunnettu tamperelainen juoksija ja suojeluskuntavääpeli sai mi- 

nusta — taloudellisesta ja varovasta miehestä! — kumppanin 
siihen, että himokkaiden ostajien nenän edessä nakkasimme kuin 
nakkasimmekin miltei uudet ensiluokkaiset kesäpukumme matka- 
laukkuun päättäen joka tapauksessa lähettää ne Suomeen. No, 
Aarne-veli tosin kuului niihin, jotka todella eivät enää koskaan 
tarvinneet siviilipukujaan. Hän lepää Terek-joen eteläpuolella 
Kaukasiassa. Mutta pukulaatikostamme teki Vaasan löytötavara- 
toimisto noin vuoden kuluttua ilmoituksen siinä olleella osoit- 
teella Tampereelle! Ja minä käytin omaani aikanaan — jopa 
häälomallani ...! , 

SS-vormut olivat nyt kaikki kaikessa. Kauluksessa salamat ja 
kokardin paikalla pääkallo ja sääriluut — kelpasi sitä katsoa käy- 
tävän peilistä parikin kertaa! Upseerit niin kuin aliupseeritkin 
olivat vielä vailla omia arvomerkkejään, mutta eipä meitä sitten 
pitkään vaivattu komentovelvollisuudellakaan! 

Seuraavana päivänä saapui Suomesta vielä noin 250 miehen 
kuljetuserä, joukossa jälleen eräitä tuttujakin kasvoja. Meitä 
ennen tulleet taas oli jo kuljetettu Heubergiin Sveitsin rajalle, 
josta useimpien tie johti taistelukentille jo alkuvaiheessa. Siihen 
palaamme eri luvussa. 

Me, pääjoukko, lähdemme nyt — Wieniin, sinisen Tonavan 
vunelmien kaupunkiin»! 

Tuo tieto oli kesken »Alaskan turkishuutokauppojem hypittä- 
tänyt ja hihkuttanut muitakin kuin koulupoikia. yWien, Wien 
nur du allein» kaikui laulu kasarmeissamme. Oli rahaa, nuoruutta, 
terveyttä ja huoletonta mieltä ja edessämme unelmien matka 
Wieniin! Tietysti vääpeli oli pelkkä sika. Mutta olkoon! Hier 
ja bier! Eihän tänne ollut tultu hyttysiä kuurnitsemaan! 

Kasarmialueen puistossa olleessa krankenrevierissä pidettiin. 
vielä lääkärintarkastus, jossa heikommiksi itsensä tuntevat jän- 
nittivät ankarasti paluukäskyn pelossa. 

Mutta seuraavana aamuna alkoi pitkä junamatka halki Suur- 
Saksan Stralsundin jäädessä tällä erää siis vain käyntipaikaksi. 

Pasewalk-Angermiinde— Berlin Kirchein-Dresden—Prag 

— Wien. Ajelimme mukavasti matkustajavaunuissa, hienoisessa 
nälässä toistaiseksi, mutta joka tapauksessa laulellen. Alkutaival 
oli jo tulomatkalta tuttua rataosuutta, mutta Berliiniä lähestyes- 
. sämme kasvoi mielenkiinto ratavarren näkymiä kohtaan jälleen. 
Berliinin laajat esikaupungit ovat täältä päin tultaessa omakoti- 
maista huvila-asutusta, jonka pikku talot hukkuvat reheviin 
puutarhapuistoihin. Pysäköimme eräälle ratapihalle; peseyty- 
minen, ruokailu ja sitten tuntikausia eteenpäinlähdön odotusta. 
Mutta juuri tuolla odotusajalla jouduimme seuraamaan sel- 
laista, mikä meihin suomalaisina sotilaina teki hyvin voimakkaan 
vaikutuksen. 


Miltei loppumattoman virran tavoin vyöryi toinen toistaan 
pitempiä sotilasjunia ohitsemme. Nuoria, iloisennäköisiä soti- 
laita, tuhansittain autoja ja moottoripyöriä, kenttäkeittiöitä ja 
hevosajoneuvoja, tykkejä ja panssarivaunuja, bensiinitynny- 
reitä ja muuta erilaista kalustoa. Pitkä, raskaasti lastattu juna 
toisensa jälkeen. Ja iloisia kädenheilutuksia: Auf wiedersehen!» 

Sanattomina ihmettelimme noiden kuljetusten valtavuutta ja 
niiden edustamaa sotilaallista voimaa, tietenkään osaamatta vielä 
erottaa näitä kuljetuksia taistelevan suurvallan jokapäiväisestä 
menosta. Olisipa meillä ollut tuollaiset kuljetukset Viipuriin 
Kannaksen kriitillisimpinä päivinä 1940.. 

Niinkin me ajattelimme tuona pimenevänä iltana eurooppa- 
laisen suurkaupungin valtavalla ratapihalla. 

Mutta vasta kesäkuun 22 päivänä ymmärsimme mistä juuri 
noissa kuljetuksissa oli kysymys. 


SAKSAN ARMEIJA VYÖRYI ITÄÄN! 


Ilta pimeni. Jouduimme viettämään iltayönkin seisovassa ju- 
nassamme. Ihailimme taivaalle kohoavien valokiilojen kauneutta 
pimennetyn miljoonakaupungin yllä. Omia yöhävittäjiä siellä 
kuitenkin vain tällä kertaa liikkui. Puolenyön tienoissa nytkäh- 
dimme jälleen matkaan. Keskikaupunki välkkyi sentään melko 
valoisana muusta pimennyksestä huolimatta. Jossakin siellä val- 

voi varmaan montakin jo ensimmäisessä maailmansodassa tais- 
tellutta kenraalia kumartuneena karttojensa ääreen. 

Kirchein ... 

Aamuauringossa se tervehtii silmäämme niin kuin »Husaari- 
kuumeen» karamellinkorea rekvisiitta! Tästä rakuunain ja kau- 
niiden sleesialaistyttöjen kaupungista on kotoisin tuo meilläkin 
tuttu operetti. 

Ylitämme sameana virtailevan Elben. Junamme alkaa puus- 
kuttaen kiivetä kohti luonnonihanaa vuoristoa. Kulkumme tässä 
mahtavassa jokiuomassa on unohtumaton elämys. Upean, re- 
hevärinteisen vuorijonon keskellä polveilee kuulu joki rannoil- 
laan toinen toistaan maalauksellisempia kaupunkimaisia kyliä ja 
vanhoja historiallisia linnoja taivasta tavoittelevien paatisten 
jyrkänteiden päällä. Matkustajia täpötäynnä olevat laivat höy- 
ryävät alhaalla joella. Jälleen Elbe tekee loivan mutkan radan 
seuratessa uskollisesti sen sivuviivaa. Ja jälleen on edessämme 
väreissään, rehevyydessään ja mittasuhteissaan ihastuttava uusi 
näkymä, joka panee meidät hämmästyksestä huudahtelemaan. 

Ennen kuin ehtii suorastaan väsyä tuohon ylenpalttiseen luon- 
nonkauneuteen, missä jokainen pittoreski metri on kuin satu- 
kirjan kuvitusta, tulee meille muutakin mietittävää. Ylitämme 
Täekkoslovakian rajan, jonka takana joki ja rata kulkevat vielä 
jonkin matkaa rinnan. Siirtyminen protektoraattiin pistää hel- 
posti silmään; vanha asutus Elben varrella harvenee ja huono- 
nee, ihmiset käyvät vaiteliaiksi, jopa juroiksi. Iltamyöhällä ruo- 
kailemme pienellä Lobositzin raja-asemalla. 

Ei. Olo tuntuu yötä myöten joka tapauksessa jotenkin tunk- 
kaiselta. Väsyttää — jo pelkkä vaikutelmien kaaos. 

Ennen kuin jatkamme matkaa, onnistun erään alkuasukkaan 
kylläkin ystävällisellä opastuksella löytämään romanttisen pikku 
kapakan puiston siimeksestä. »Salamasoturin» ei sovi viivytellä. 
Saan mukaani suoranaisen sylyksen koreakylkisiä lasiastioita. 
Pian alkaa sitten upseeri- ja aliupseerivaunussa Kameradschaft- 
abend — sanokaamme tällä kertaa »tSekkiläiseen tapaam ... 


32 Suomalaisia suursodassa 


Suomen nuoret SS-jääkärit matkaavat kukkivan etelän mailla! 
Ja voi veljet, kuinka ne laulut kaikuvatkaan! On onnellista, ettei 
ihminen voi aavistaa elämäänsä käsivarrenpituutta kauemmaksi 
eteenpäin. 

Monet sentään nukkuvatkin, muutamat mutustelevat miette- 
liäinä eväitään, eräät koettavat kirjoitella ensimmäistä kirjettään 
kotiin tai täyttää vasta-alettua päiväkirjaa. 

Vuoriston jälkeen liukuu ohi jälleen alavia maita ja kauniita 
puutarhaviljelmiä. Villiunikot helottavat punaisina heinäpel- 
loissa. Viiniviljelyksillä on siellä täällä tulvia. 

Kesäkuun 11 pnä klo 10 sivuutamme tämän entisen valtakun- 
nan vanhan pääkaupungin Prahan (Prag), kultaisen kaupungim, 
ja mahtavan Moldaun sillan patsaat johtavat jälleen ajatukset 
historiaan, joka on ilmeikäs kuin pronssi parhaimmillaan mutta 
ainakin näennäisesti yhtä mykkä... 

Yön aikana olemme sitten jälleen uudessa maassa — tai oikeas- 
taan samassa vanhassa Saksassa. Itävallassa, jonka Adolf Hitler 
maaliskuun 13 pnä 1938 oli laukauksettoman miehityksen jälkeen 
julistanut kuuluvaksi Saksaan. 


Jo saapuminen Wieniin on ensikertalaiselle elämys. Maisemat 
leviävät äkkiä ympärillä todella runollisen »wieniläisinä» loivin, 
viheriöivin harjantein, linnoin ja puistoin. »Sininen» Tonava 
kaunoinen tosin on savenharmaa, mutta — täytyyhän runoili- 
jainkin elää...! 

Monilla suurkaupungeilla on sellainen hallitseva monument- 
tinsa, jonka painattamiseen mihin tahansa mainoslehtiseen ei 
tarvita liikaa mielikuvitusta. New Yorkilla on valtava Vapauden- 
patsaansa, Pariisilla ylittämätön Eiffelin-torninsa, Helsingillä 
Suurkirkkonsa. Wienillä on Praterin huima »maailmanpyörä», 
tuon kuulun huvipuiston korkea vkaruselli», joka ehkä parhaiten 
sopiikin symbolisoimaan vanhaa iloista Wieniä. 

Junamme oli jo pysähtynyt kaupungin eräälle asemalle, 
marssirivistö seisoi valmiina. Ja pian teki ensimmäinen valko- 

pukuinen, kypäräpäinen liikennepoliisi tottunein kädenliikkein 
tilaa katuvilinässä asemalta marssivalle pitkälle sotilasosastolle, 
jonka puheenpulinasta hän tosin ei mitään ymmärtänyt. 

Historiallinen maailmankaupunki: aurinkoiset kadut, muisto- 
merkit, liikenteen vilinä, puistot, oudot ajopelit, loppumaton 
skeskusta» ja joka sopen täyttävät etelämaisen tummat ihmiset 
suvenkeveässä vaatetuksessaan ... 

Tunsimme tulleemme elämää uhkuvaan eksoottiseen etelään 
ja ajattelimme vain, olikohan suomalainen pataljoona milloin- 
kaan ennen polkenut vanhan Wienin katuja. Vilkkaanlaista mie- 
lenkiintoa me täällä oudon-vaaleat sotilaat upouusissa tamineis- 
samme tunnuimme joka tapauksessa katuyleisössä herättävän. 

Oli ankara helle. Tornisterin kantohihnat kalvoivat olkapäitä 
osoittaen armottomuutta, joka ei enää tunne siviilimiestä, jalka 
painui pehmeään asfalttiin, hiki virtasi noroina pitkin ruumista. 
Väsymys tarttui miehestä mieheen nopeasti, kurkkua kuivasi, 
askel] horjui. Ja yhä jatkui samaa loppumatonta »keskustaa» ja 
sen suuria liikekatuja. 

Joku joutui jo luovuttamaan pakkauksensa perässä tulevaan 
ajoneuvoon, joku siirtymään itsekin sinne. Valtaosa kamppaili 
kuitenkin suomalaisen sisun voimalla väsymystä vastaan, vaikka 
pakkaus painoi armottomasti, vielä uudenkankeat ja sopimatto- 
matkin saappaat ja tottumattomasti kiedotut jalkarätit hiersivät 
jalat rakoille ja jano ja hikoilu tekivät olon perin tukalaksi. 
Marssirivistömme solui halki helleaallon täyttämän suurkau- 
pungin — vain harvat jaksoivat enää tarkata katunäkymiä. 

Peninkulmaisen marssin jälkeen — miten mitätön tuo matka 
jälkeenpäin ajatellen olikaan! — painuimme vihdoin sisään Schön- 
brunnin suurten SS-kasarmien mahtavasta portista kasarmien 
kivetylle, suoraviivaiselle pihamaalle. 

Täällä tapaamme jo paljon Boden-järven rannalta Heubergista 
tulleita meikäläisiä täydessä työn touhussa. He yrittävät heti 
alkuun syöttää meille fantastisia kauhutarinoita. Siinä hötäkässä 
nielaisemme täydestä sellaisenkin jutun, että osa aikaisemmissa 

kuljetuserissä saapuneista suomalaisista on muka jatkanut vapaa- 
ehtoisesti Irakiin, kun taas muut ovat jo Puolassa vodottelemassa 
tilanteen kehitystäv. Huhumylly alkaakin jo nyt pyöriä kiihty- 
vällä voimalla — tulevaisuutemme tuntuu sille loppumattomalta 
materiaalilta. 

Jako komppanioihin — yhä pakkaukset selässä kasarmin 
pihalla seisten! »Hier — hierly » Juoskaa ihmiset!» 

Komppaniainpäällikköjen puhuttelut — tulkkien välityksellä 
— riisuvat meiltä eräitä huomattavia, sopimukseen perustuvia 
käsityksiä asemastamme, varsinkin alipäällystöön kuuluvien. 
Meidän on aloitettava täällä aivan alusta — alokkaina! yTeidän 
on alistuttava ja nöyrryttävä voidaksenne kerran johtaa.» 

Rinnan huhujen kanssa lähtevät ristiriitaiset ajatukset liikkeelle 
jatkuakseen sitten kauan, hyvin kauan. 

Tapaan siinä käytävässä lattiaa lakaisemassa nuoren SS-mie- 
hen, jonka piirteet näyttävät perin tutuilta. Aivan oikein — 
entinen juoksupoikani lahtelaisesta lehtitoimistosta! Nyt olemme 
täällä täsmälleen samanarvoiset — hän sen verran edelläkin, että 
kuuluu jo muutaman päivän paikalla olleeseen »vanhojen mies- 
tem joukkoon. Sic transit gloria mundi! 

Mutta onpas minulla sentään pian taas hiukan vastuuta ja 
valtakuntaa! 

1. komppanian Stubeen n:o 8 määrätään minut tuvanvanhim- 
maksi. Ja niin kiipeää entinen tamperelainen lehtineekeri nuk- 
kumaan katonrajaan kolmanteen kerrossänkyyn, jonne tuvan 
armaan veljeskunnan hientuoksut ja toverihenget voimallisim- 
min kohoavat. Siellä on vylhäinen asema» jaella käskyjä lattian 
lakaisemisesta ja jakkaraojennuksesta sekä mahdollisuus vauh- 
dikkaasti syöksyä sänkyjen alle milloin vääpelin kumma aivo- 
koppa tai oryhmyrin» loppumaton santsaushalu saavat aikaan 
uuden pyörremyrskyn. 

Niin se alkoi — toden teolla. 


WIENILÄINEN RAPSODIA 


Monikin olisi varmasti halukas tekemään tutkimuksen saksa- 
laisen aliupseerin sielunelämästä kautta aikojen. Mutta minä olisin 
halukas syventymään tieteellisesti nimenomaan SS-alikersantti 
Offenhauserin sylkyrauhasiin ja niiden toimintaan erään kanta- 
jääkäriryhmän edessä saksalaisissa koulutuskeskuksissa v. 1941. 

Ei, ei hän suinkaan ollut paha eikä huono mies — ei ainakaan 
tarkoituksellisesti. Sellainen oli pikemmin esimerkiksi komppa- 
nianvääpelimme, Stabscharfährer Otto Napoleon, kiiltäväsaap- 
päinen sadisti, jonka pirullisuus oli kääntäen verrannollinen hänen 
pieneen kokoonsa. Sielu yhtä musta kuin sen muistikirjan — 
»rangaistuspäiväkirjamme» — kannet, joka hänellä oli useammin 
käsissään kuin rintataskussaan. 

Koulutusaliupseeri Offenhauser kantoi vain vihellyspillinsä 
mustia punottuja nauhoja rintataskunsa päällä. Niinhän oli kai- 
killa muilla. Vihellyspilli lisää itsevarmuutta, ja ne nauhat siinä 
killumassa herättävät mielikuvan adjutantin erikoismerkistä. 
Hän puhui paljon, ja paljonpuhuminen synnyttää sylkeä. Sitä 
paitsi hän puhui usein hyvin läheltä. »Meidän grupem» pojat 
muistavat sen. Ehkä hän oli hyvä sotilaskin, joka tapauksessa 
hän oli sotilaallinen. Mutta kun alikersanttina joutuu ärjymään 
aamusta iltaan ylemmille suomalaisille aliupseereille, se voi her- 
mostuttaa muitakin kuin Gruppenfährer Offenhauseria. Ja viedä 
huumorintajunkin yhtä tarkkaan kuin jo mainitulta muuten 
hyvässä muistissa olevalta vryhmyriltämme». Mainitsinkin hänet 
vain esimerkkinä edessämme olleista puhekoneista. He olivat 
kaikki kovan saksalaisen koulun sotilaita, ja jos heidän henkinen 
keskiarvonsa ei saavuttanutkaan häikäisevän älyllisyyden huip- 


36 Suomalaisia suursodassa 


puja, ei sellaista voinut panna merkille — poikkeuksia lukuun 
ottamatta — isäntämaamme upseereistakaan. 

Saksalainen jalkaväkikoulutus, joka meille alkoi Wienissä vä- 
littömästi sinne saavuttuamme, ei perusteellisuudessaan jättänyt 
sijaa toivomuksille. 

Herätys toimitettiin joka aamu klo 5.00, sen jälkeen aamuvoi- 
mistelu, tupien ja puhdistusalueiden kuntoonlaitto, aamutee ja 
klo 6.30 järjestäytyminen harjoituksiin. 

Harjoitukset käsittivät aluksi miltei yksinomaan sulkeisjärjes- 
tyksen koulutusta kasarmialueen kentällä, aluksi ilman aseistusta, 
mutta pian karabiini-mallisten lyhyiden ja aluksi kömpelöiltä 
tuntuneiden saksalaisten sotilaskiväärien, kanssa. Aamu aamun 
jälkeen astuivat saksalaiset aliupseerit ja ryhmänjohtajina toi- 
mivat korpraalit riviemme eteen, ja niin lähti tulinen, koko 
aamupäivän kestävä »simputus» kentällä jälleen käyntiin. Siinä 
oli rivissämme pekkaa jos paavoakin — toiset todella alokkaita, 
toiset jo asevelvollisuutensa suorittaneita, suuri määrä vanhem- 
piakin aliupseereita. Joukko oli siis sekä sotilaalliselta että sivis- 
tykselliseltä tasoltaan perin epätasaista, mutta kaikille oli yhteistä 
vankka, terve ruumis, altis yrittämisen tahto ja — saksalaisen 
komentokielen taitamattomuus. Koulutus kävi näet alusta alkaen 
saksan kielellä, ja kun saksalaisessa väksiisissä» on suomalaiseen 
verrattuna useita eroavaisuuksia — mm. juuri edellä mainittu 
kolmijono-marssimuoto suomalaisen nelijonon asemasta — oli 
siinä soppaa selviteltäväksi harjoituskentällä. Paremmin saksaa 
hallitsevat olivat tietenkin edullisemmassa asemassa kuin sitä 
osaamattomat — varsinkin kun saksalaiset aliupseerit panivat 
heti tuulta päälle niin kuin komentokieli olisi ollut meille ilman 
muuta selvä asia. Komentosanoja taottiin päähän aamusta iltaan 
— hihkuivatpa muutamat niitä unissaankin! — ja alkoivathan 
ne piakkoin tiettyyn rajaan saakka pysyä mielessä. Humoristisia 
kommelluksia ja väärinkäsityksiä sattui kentällä kuitenkin vähän 
väliä, ellei kaikessa turvauduttu tulkkien välitykseen. Koulu- 
tusta koskevat selitykset saatiin nimittäin eri ryhmissä toimivien 

tulkkien välityksellä, mutta komentosanat oli muistettava heti 
saksaksi. Ellei muistanut tai suoritti virheellisesti käännöksen tai 
maahanmenon tms., sai jälleen kerran kokeilla aikaansa neljän- 
nesmaililla kentän ympäri. 

Teoreettista opetusta oli verraten vähän. Samoin kuin kentällä 
otettiin oppitunneillakin asiat vaakkosista alkaem. Niitä pitivät 
saksalaiset SS-upseerimme aina jonkun pojistamme toimiessa 
oppitunnin pitäjän tulkitsijana. Vaha- ja sinikantiset vihbkomme 
alkoivat täyttyä saksankielisistä muistiinpanoista, ja ohjesään- 
töjä ym. sotilaskirjallisuutta ostettiin niin ikään tavailtavaksi har- 
voina -vapaahetkinä. 

»Viihdytyskäyrän) uhkaavaa alenemista pysäytti aliupsee- 
riemme keskuudessa se, että Suomessa aliupseerinarvon saaneet 
miehet muodostettiin komppaniain puitteissa omiksi joukkueik- 
seen, joiden koulutus oli jossakin määrin toisenlaista ja laadul- 
taan lähinnä teoreettista. Oman aliupseerijoukkueemme johtaja, 
nuori saksalainen SS-Untersturmfährer Schultz osoittautui todella 
suomalaisystävälliseksi ja hienoksi mieheksi jo ensimmäisellä luen- 
nollaan aliupseereille, jonka hän aloitti huomauttaen, ettei hän 
halua mitään muuta kuin auttaa meitä oppimaan olemalla yksi 
meistä. Niin aloimme saada jo myös komentoharjoituksia — hy- 
vitystä vanhojen valipäällikköjen» loukatulle itsetunnolle. 

Sisäpalvelus oli niin tiukkaa kuin suinkin voimme »toivoa». 
Edellä mainittu kersanttia vastaava komppanianvääpelimme, jota 
meidän Herramme oli armoittanut aivan ilmiömäisillä »simput- 
tajan» lahjoilla, mutta jättänyt sen sijaan vähemmälle ns. sydä- 
mensivistyksen jakelussaan, piti iltaisin kasarmin pihassa käskyn- 
jaon, joka päivä päivältä paisui yhä pitemmäksi haukkumatul- 
vaksi. Jos hän olisi ollut hiukankin parempi psykologi, olisimme 
me epäilemättä tunteneet itsemme maailman viheliäisimmiksi 
ja tyhmimmiksi olennoiksi. Mutta kun hän esim. neuvoi pesu- 
huoneen ja vesiklosettien käyttöä aivan siinä äänilajissa, kuin 
emme tietysti olisi sellaisia milloinkaan nähneet, keräsi hän pie- 
nen Napoleonin-kuvansa ympärille meille etupäässä vastenmie- 

listä hohdetta. Hänen ilta illan jälkeen samat vitsinsä, uhkailunsa 
mielikuvituksellisilla taitovoimisteluilla ja sirkustempuilla osat- 
tiin pian ulkoa, ja sitä mukaa ne menettivät tehonsa. 

Totuuden nimessä on sanottava, että silloinen ankara valokas- 
aikamme» ilmeisesti vaati myös — liiankin — ankarat »huvituk- 
sety. Saksalainen kaakaolikööri ja muut perin houkuttelevat pul- 
lot kasarmin kanttiineissa maksoivat silloiseen maksukykyymme 
katsoen kovin vähän, ja ilta illan jälkeen kohoili vjääkärihenki» 
kanttiineissa niin tavattomiin korkeuksiin, etteivät sitä saksalaiset 
enää voineetkaan ymmärtää. Kun näihin hetkiin liittyi vielä joku 
kunnon tappelu, oli maineemme tässä suhteessa luotu. 

Sulkeisjärjestystä, komentoharjoituksia, kaasunaamarin käsitte- 
lyä, kiväärinpuhdistusta ja tarkastuksia, luentoja, kielenopiskelua. 

Päiviltä ei suinkaan ohjelmaa puuttunut. 

Siinä kiireessä meni meiltä kuin huomaamatta sekin, että kesä- 
kuun 15 pnä oli täällä virallisesti perustettu Finnisches Frei- 
willige Bataillon der Waffen-SS, joka kuului siihen jossakin» 
olevaan SS-divisioona Wikingiin, jota komensi kenraalimajuri 
Steiner ja jossa palvelivat myös meistä erillään olevat suomalaiset 
SS-miehet, luvultaan noin 400. Pataljoonamme komentajaksi oli 
kenraali Steiner määrännyt SS-Hauptsturmföährer (kapteeni) 
Hans Collanin, jonka komean olemuksen olimme kasarmialueen 
kaduilla valkoisessa helletakissa jo silloin tällöin nähneet. Kesä- 
kuun 20. pnä antoi kapteeni Collani ensimmäisen päiväkäskynsä 
suomalaispataljoonalle. Se kuului seuraavasti: 

»Koulutuspataljoonan miehet! 

Teidät on koottu tänne SS-divisioona Wikingin koulutus- 
pataljoonaan, jotta teistä tulisi tässä ankarassa koulussa hyviä ja 
rohkeita sotilaita. Minä odotan teiltä jokaiselta, että te kaikki 
täydestä sydämestänne antaudutte tähän asiaan. 

Lopullisen järjestelyn jälkeen on divisioonamme saava meidän 
pataljoonastamme sellaisen osaston, johon se voi luottaa hyvinä 
ja ankarina päivinä. Muistakaa aina se, että te taistelette Suomen 
suuruuden ja vapauden puolesta kaikkialla siellä, missä saksa- 

lainen sotilas taistelee Euroopan vapauden ja uudestijärjestelyn 
sekä rauhan puolesta. 

Te otatte Jääkäripataljoona n:o 27:n perinteet, sen pataljoonan, 

jossa teidän isänne maailmansodassa 1914—18 ovat Saksan 
armeijassa taistelleet. Osoittautukaa esi-isienne arvoisiksi. Olkaa 
yhtä rohkeita ja uskollisia sotilaita kuin hekin olivat. 
. Älkää koskaan unohtako, että te saatte kantaa Johtajan urhool- 
lisimpien sotilaiden pukua. Pitäkää se tänään ja aina tahratto- 
mana. Se on suuri luottamus, minkä meidän Johtajamme Adolf 
Hitler, meidän korkein sotapäällikkömme, teille antaa. Osoitta- 
kaa kiitollisuuttanne Johtajalle siitä käyttäytymisellänne ja ur- 
hoollisuudellanne. 

Es lebe der Fährer! Collani 

SS-Hauptsturmfährer ja komentaja.» 


Vaikka suomalaispataljoona siis jo tällöin kuului Wiking- 
divisioonaan, oli se aina tammikuun loppuun 1942 täysin muo- 
dollista laatua; pataljoonamme toimi ja liikkui muuten itsenäi- 
sesti, erillisenä yksikkönä. Vain mainitut 400 suomalaista palve- 
livat alusta alkaen kiinteästi divisioonan eri joukkojen riveissä; 
siitä syntyikin heille yhteisnimitys vdivisioonan pojat», jolla me 
nämä aseveljemme koko ajan myöhemminkin tunsimme. 

Yksitoikkoisesta ja varsinkin vanhempia miehiä nopeasti kyl- 
lästyttävästä »kenttä-äksiisistä» päästiin pian maastoonkin ka- 
sarmialueen ulkopuolelle. Se tiesi tervetullutta vaihtelua ja vir- 
kistystä, samalla kun nyt oikeastaan ensi kertaa pääsimme sa- 
malla kurkistamaan kaupunkiinkin lähempää kuin kasarmialueen 
korkean muurin yli. 

Koulutusmaastoon marssittiin pitkin kaupungin laitapuolia 
kymmenkunnan kilometrin päähän, missä harjoittelimme savi- 
sella pellolla eräässä ratavarressa lähellä kuulua Wienerwaldia. 
Suomalaiset marssilaulut kajahtelivat Wienin vanhimman kau- 
punginosan villiviinin peittämistä seinistä, ja ohimennen pääsi- 
vät pojat siinä vaihtamaan kädenheilutuksia puutarhamailla työs- 


40 Suomalaisia suursodassa 


kentelevien tyttöjenkin kanssa. Paksu savunharmaa helleautere 
kattoi kaunista Itävallan kaupunkia miltei joka päivä. Muutenkin 
ihastuttavassa ympäristössä kiehtoi mieltä eniten itse Wiener- 
wald, jonka rinteitä jouduimme muutaman kerran marssimat- 
koillamme sivuamaan. Taivasta tavoittelevan, pehmeäpiirteisen 
vuoriston rinteillä rehotti etelämainen kasvirunsaus ja vanhat 
linnat kohosivat siellä ylhäiseen yksinäisyyteensä. Kaupunki 
alkaa Wienerwaldin juurelta. Ikivanhan idyllisen laitakaupungin 
maalauksellisilla kujilla kulki valkopäisiä mummoja ja sauvaansa 
nojaavia wieniläisvanhuksia, pienet pyhäköt uinailivat kukkivien 
puistojen keskellä, ja keskiaikaiset kivitalot ikään kuin antoivat 
kättä kulkijalle, joka hartaana vaelteli vihannestenmyyjien ja 
ostajien lomitse eteenpäin tässä ympäristössä, joka on kuin suo- 
raan otettu jonkin historiallisen filmin miljöökuvauksesta. Täällä 
oli totisesti vielä jotakin aitoa vanhasta maailmankaupungista, 
Euroopan historiaa, menneisyyden runoutta ja tunnelmaa, jonka 
voima on vastustamaton. Miten helposti voikaan kuvitella nuo- 
ren Straussin ajelevan vaunuillaan täällä, kuulevan kaikki kevään 
ja suven äänet Wienerwaldin rinteillä, melodiat, joista koko 
maailma on sitten niin paljon nauttinut. 

Marssitiemme veivät edelleen kaupunginosien välillä sijait- 
seville pelloille. Vuoroin härkä-, vuoroin parihevosvaljakot veti- 
vät siellä aurojaan. Rehevä luonto kurkottautui vastaan joka 
suunnalta kuin hedelmällisyys ja runollisuus itse: riippuvaoksai- 
sia hedelmäpuutarhoja, joissa kirsikat, luumut ja päärynät kyp- 
syivät ja punaterttuiset viinimarjapensaat saivat nälkäiset mars- 
sijat nuolaisemaan huuliansa. Mutta samassa kajahtaa jälleen 
itävaltalaiseen ympäristöön suomalainen marssilaulu, joka saa 
miehen rivissä hymyillen katsomaan toveriinsa ja pään nouse- 
maan, askelen terästymään: »Sinä tiedäthän, veikko mun vie- 
relläin, mikä retkemme tänne toi...» 

Kolmen peninkulman patikoiminen ei enää paljon paina. 
Mutta mielet palavat vilkaisemaan Wienin yöelämää ja edes 
hieman kaupunkia, mutta se jää perin vähäiseksi. Parina sun- 

nuntaina käydään sentään suljettuina osastoina saksalaisten 
aliupseerien johdolla kaupungilla. Praterin ihmeellisyydet, muu- 
tamat ravintolat, entinen keisarillinen linna ja muut nähtävyydet 
tutkitaan silloin tarkkaan. »Pahat kielet» kertovat eräiden veljien 
sitä paitsi käyttävän surkeilematta vommoo lommoo» ja livahta- 
van kaupungille iltaisin kasarmialueelta sellaisista kohdista, joi- 
hin ei ainakaan toistaiseksi ole tehty porttia. Silmät kiiluen ilosta 
ja onnistumisesta nuo syntiset kertoilevat aamuisin komppa- 
nioissa tovereilleen uusimpia seikkailujaan. Päivän kaikki anka- 
rimmatkin juoksut, jonotukset ja maihinmenot kasarmeilla suju- 
vat heiltä tämän jälkeen helpommin, kun mieltä virkistävät 
hauskat muistot ja jännittää puhelinsoiton odotus kaupungilta. . . 


Niin on jälleen eräs suvinen sunnuntai painunut iltaan. Komp- 
paniasta on päässyt suuri osasto suljettuna käymään kaupungilla, 
mutta on muutamia ypikku syntisiä» — nappinsa auki jättäneitä 
tms. — jotka lähtijäin rivistä on armotta käsketty takaisin kasar- 
miin syventymään oman viheliäisyytensä syihin ja seurauksiin. 

Surua on lievitetty kanttiinissa — huonompi minä kuiskuttelee 
korvaan hyvityksen hankkimisesta. 

Jokailtainen tupatarkastus on onnellisesti ohi — päivystäjä ei 
ole huomannut, että erään tuvan kolme sankaria lepäävät peit- 
teittensä alla housut jalassa. 

»Gute Nacht!» 

»Gute Nacht, Unterscharfährer!» 

Hiljaisuus. Joku vatsatautinen kolistelee vielä korkoraudat 
kolkkuen käytävää tuvastaan käytävän päähän ja takaisin, jossa- 
kin tuvassa puhutaan vielä uskalletun äänekkäästi, jossakin ku- 
mahtelee Schönbrunnin tornikello yksitoista lyöntiä. 

Silloin luisuu kolme varjoa käytävästä portaisiin, pihamaan 
poikki metsää kohti ja häviää sinne. 

Takaapäin ei kuulu mitään — kulkupartiota ei näy. Lähtö on 
onnistunut! Toinen auttaa toistaan piikkilankojen yli. »Partiov 
suunnistaa arvelematta kohden Schönbrunnin hienoa hovipuis- 

toa, ihailee siinä hetken himmeässä suviyössä hohtavaa Frans 
Josefin vanhaa ruhtinaslinnaa ja kiirehtii eteenpäin. Mutta tällä 
reitillä se on pian joutua umpikujaan, sillä syvemmältä puistosta 
ei löydy kulkureikää jo edessä olevalle kadulle. Hyvää vauhtia 
yli aitojen ja porttien takaisin. 

Yhtäkkiä pojat pysähtyvät kuin naulittuina ja ovat samalla 
tottuneesti painuneet maahan. 

Suoraan edessä hehkuu kolme savukkeenpäätä ja kuuluu hil- 
jaista puhetta. Partio! Etäisyys tuskin 10 metriä... 

Jännittäviä sekunteja. »Palo» on hiuskarvan varassa. Että tuli- 
kin lähdetyksi tälle matkalle... 

Mutta silloin terästää jonossa ensimmäisenä oleva näköään. 
Onko siinä sittenkään ketään — eivätkö silmät sittenkin petä? 
Puhetta ei enää kuulu. Vihdoin hän rohkaisee itsensä ja etenee 
hiljaa, metrin, toisen, kolmannen . . . Siinä ei ole ketään! 

Vain kolme kirkasta kiiltomatoa loistaa korkealla mättäällä pui- 
den pimennossa! 

Ja puhe kuului tietysti kadulta edestäpäin. 

Hitto! Poikien mielessä käväisee Impivaaran Valkon kummit- 
televa silmä. 

Mutta on riennettävä nopeasti pois tästä noidutusta ympy- 
rästä. 

»Pelastavaksi enkeliksi» ilmaantuu alimpia vaatekertojaan 
kohenteleva yöpukuinen, ystävällinen vanha rouva. Hän avaa 
porttinsa lukon, ja niin ovat sankarit vihdoin vapaasti kaupun- 
gilla. Raitiovaunuun ja keskikaupunkia kohti! 

Ja niin sukeltavat helsinkiläinen muusikko, peräpohjalainen 
tukkilaiskymppi ja tamperelainen toimittaja täysin rinnoin 
wieniläiseen yöelämään. 

Pimennetty kaupunki kiehtoo vastustamattomasti mieltä. 
On niin houkuttelevaa poiketa näin vain vapaasti ravintoloihin, 
juoda lasi-pari sektiä ja rientää jälleen eteenpäin. Heikko kieli- 
taito osoittautuu pian pikemmin plussaksi kuin miinukseksi. 

Suomalaista musiikkiako?» »Onhan meillä Sibeliuksen Risti- 

lukki.» Ja niin soi Ristilukki tunnelmaan paremmin sopivan 
kotimaisen puutteessa etelän suurkaupungin pehmeään suvi- 
yöhön wieniläisessä suurravintolassa. 

Hiilentumma ja tulinen espanjatar astuu nyt näyttämölle — 
lukijan ei pidä epäillä tarinan ehdotonta todenperäisyyttä, ker- 
toja ei voi muistaa asiaa ainakaan niin väärin. 

Niin, tanssijatar hän oli. Kaunis kuin ihanimmat unemme 
kerrossängyissä Schönbrunnissa, tumma kuin vääpelimme sielu. 

Wienin sydämessä — kuulun oopperatalon edustalla, helsinki- 
läisen muusikon todetessa, että vAida» siellä menee parhaillaan 
— ovat etelä ja pohjola pimennyksestä huolimatta tai ehkä sen 
ansiosta löytäneet toisensa! Muusikko menettää sydämensä ja 
tukkikasööri neljän sektilasin hinnan ensimmäisessä hyvässä 
ravintolassa. Kolmas oli olemassa — vetääkseen kuvaukseen tälle 
kohdalle väliverhon. Ennen sitä armahdettakoon lukijaa kuiten- 
kin tiedolla, että pohjoismainen vaaleus valloitti sinä yönä 
Espanjan äkkirynnäköllä. 

Paluumatka aloitetaan jälleen raitiovaunulla. Taktillisista 
syistä on siitä noustava kuitenkin pois tarpeeksi ajoissa ennen 
kasarmin porttia, joka ei ole tähän aikaan vuorokaudesta käyttö- 
kelpoinen. Suomen kielellä sovitaan sitten pysäkillä suunnasta. 
Mutta tällöin koituu saksalainen kohteliaisuus ja auttamishalu 
poikiemme onnettomuudeksi. Kolme samoilta kasarmeilta olevaa 
SS-upseeria kehottavat heitä tulemaan perässään, niin varmasti 
osaamme. Eivätkä pojat voi kieltäytyä, kun eivät tiedä, tarkoit- 
tavatko upseerit sanansa käskyksi vai kohteliaisuudeksi. Heidän 
on marssittava kiltisti perässä, murheellisten tulevaisuuden- 
kuvien noustessa eteen lomatodistuksen puuttumisen tähden. 

Niin tullaan pehmeässä suviyössä nukkuvien kasarmien por- 
tille, jossa suinkaan ei nukuta. 

Mutta kun tämä pikku episodi ei ole tarkoitettu tragediaksi, 
voimme nostaa väliverhon jo toisen kerran tarinan ylle. 

Sitä paitsi siitä ei tullut enempää kuin kolme vuorokautta 
per punttari, 


. NIIN SOTA SYTTYIKIN%» 


Samaan aikaan kun aloimme saada luotettavantuntuisia tietoja 
uudesta vyyhoosta» omassa maassamme, jatkui pataljoonamme 
koulutus Wienissä kasvavalla voimalla. Komppaniat tulivat ja 
menivät — laulaen ja korkoraudat kiveyksillä kajahdellen. Liika- 
lihavuuden Vastustamisyhdistys ei ainakaan enää olisi saanut 
meistä jäseniä, päivetys lähenteli palamista ja ohuissa yksinker- 
taisissa työpuvuissamme, joita siellä käytettiin meikäläisiä kesä- 
pusakoita vastaavasti, oli j "jo monen pitkän simputuspäivän hien 
ja pölyn patina. 

Kanttiinissa mässäiltiin, mikäli mahdollista, joka ilta. Vääpeli 
antoi kanttiinikiellon keskimäärin joka toiseksi illaksi, mutta 
eihän hän voinut uhrautua sen tarkkaan valvomiseen. Verimak- 
karaa ja mausteviinaa, olutta ja salaattia ja pääkallosormuksia, 
bitte schön! 

Tuli sitten ikimuistoinen sunnuntaiaamu 22. 6. 1941. 

Jostakin hurja huhu suuren idänsodan syttymisestä levisi jo 
aamulla. Sen todenperäisyydestä yritetään kaikin voimin var- 
mistautua, mutta tuloksetta. On lähdettävä palvelukseen tuossa 
kiduttavassa epätietoisuudessa. 

Marssimme laulutunnilta puistosta kasarmimme edustalle klo 
9 tienoissa, kun tulee virallinen tieto, joka heti luetaan riviemme 
edessä: 

»Sotatoimet Venäjää vastaan alkoivat tänä aamuna klo 5 Suo- 
mesta, Puolasta ja Romaniasta.» 

Valtava huutomeri vyöryi yli kasarmien, lakit lensivät ilmaan, 

eivätkä esimiehemme edes halunneet palauttaa järjestystä ha- 
jaantuviin riveihimme. Ensi kertaa suomalaiset ja saksalaiset 
todella kättelivät toisiaan, titteleitä heiteltiin pois ja kanttiini oli 
haljeta. Sen päivän palvelus päättyi siihen! 

Saksan radion erikoislähetyksiäkin kuunneltaessa meidän poi- 
kiemme ajatukset olivat kuitenkin vain kotimaassa, eikä niiden 
pääponsi jäänyt monilta ääneenkään lausumatta: »Saatana, kun 
tuli tänne lähdetyksi!» 

»Nyt siellä ovat pojat kotimaassa pian Viipurissa, perkele! 

Korkeaan isänmaalliseen mielialaan sekaantui pelko omasta 
asiastamme — tilanne oli kehittynyt paljon nopeammin kuin 
olimme osanneet aavistaakaan.Pelko koski ainoastaan sitä, että 
joudumme jäämään tähän nyt aivan mahdottomalta tuntuvaan 
teatteriin ja sirkukseen. Siitä kiitivät ajatuksemme sitten niiden 
neljänsadan Saksan-toverimme luo jonnekin Puolan suuntaan 
— jokohan he ovat mukana ja... Ja jälleen kotimaa; rajaseu- 
tumme, Karjalamme; monella koti siellä, veljet rintamilla i A9pa. 

yTällä hetkellä suoritetaan suurin joukkojenkeskitys, mitä 
maailmassa on milloinkaan nähty», kuuluvat Saksan valtakunnan- 
kanslerin sanat radiossa. Ja kun hän puheessaan tulee kohtaan, 
jossa hän mainitsee Molotoville Berliinissä Suomen kysymyk- 
sestä antamastaan vastauksesta, ymmärrämme, että Saksa oli 
yksinkertaisesti estänyt Venäjän käymästä uudelleen Suomen 
kimppuun. »Saksa ei voi sietää uutta sotaa Venäjän taholta pientä 
Suomen kansaa vastaan, varsinkin kun emme koskaan voineet 
uskoa Suomen taholta Venäjää vastaan kohdistuvaan uhkaan» 
Niin kuuluivat sanat, joita me hiiskahtamatta kuuntelimme. 

Kiinteämmin kuin vielä koskaan olivat ajatuksemme nyt kau- 
kaisessa kotimaassamme, veljiemme luona Suomen rintamalla. 

Ja juuri tuo ikivarma »langatom» olikin yhä edelleen ainoa 
yhteys, joka meillä poika-poloilla oli jälleen sotaan joutuneeseen 
omaan maahamme. 

Nyt oli Eurooppa joka tapauksessa valinkauhassa, josta se ei 
missään tapauksessa entisenään syntyisi. 

Sinä iltana valvottiin pitkään myös Wienin Schönbrunnin suu- 
rilla kasarmeilla. 

Yhtä varmasti kuin nyt oletimme joutuvamme uusiin tehtä- 
viin, ei sodan puhkeaminen tuonut sanottavaa muutosta patal- 
joonamme koulutukseen eikä elämäämme yleensäkään. Aluksi 
tosin puhuttiin enää vain muutaman viikon koulutuksesta, jonka 
jälkeen olisi lähtö rintamalle, mutta pian tuo aika piteni yhä, 
eikä niihin huhuihin enää kukaan vakavissaan uskonut. yTeidän 
on tultava pian valmiiksi», oli saksalaisten esimiestemme ainoa 
selitys ankaraan palvelukseemme ja tähän suuntaan käyviin 
kysymyksiimme. Siihen saimme kerta kerran jälkeen tyytyä, 
milloin joku uskalsi jotakin sellaista tiedustella. Sitten jälleen 
vain riviin, maahan-ylös! ja — »juoskaa, ihmiset . ..!» 

Eräänä päivänä sitten muutamia pataljoonamme saksalaisia 
aliupseereita komennettiin meiltä lähtemään rintamalle. Lähti- 
jät kasvoivat silmissämme paitsi kuvaamattomiksi onnenpojiksi, 
ystäviksemme, jollaisia ei muka saksalaisten joukkoon tänne 
jäänyt enää ainoatakaan. 

Ikävintä ja omituista oli, että emme saaneet päivittäin emmekä 
edes viikoittain mitään kunnollisia tietoja kotimaasta tai sota- 
tilanteen yleisestä kehityksestä. Toinen toistaan hurjemmilla 
huhuilla oli siten ylenmäärin ilmaa siipiensä alla. Eräs itsepin- 
taisimpia väitteitä oli, että pian lähdemme täältä Suomen rinta- 
malle tai että ainakin liiat upseerit ja aliupseerit kotiutetaan. 

Kun meiltä lisäksi puuttui tyystin kaikki muukin kosketus 
kasarmien muurien ulkopuolelle, muodostui koulutusaikamme 
jo tällöin yhtä paljon henkiseksi kuin ruumiiilliseksi kiirastuleksi, 
joka ankarasti koetteli monia luonteita. Varsinkin pataljoonan 
lukuisten aliupseerien halu pois koulutuksesta rintamalle on 
ymmärrettävää, koska tämä palvelu ei ollut enää heille, niin kuin 
miehistömme valtaosalle, asevelvollisuuden suorittamista. Kesä- 
kuun lopulla annettiin aliupseereille SS-Rottenfährerin arvot, 
mutta sekin oli verraten laiha lohdutus. Suomalaista korpraalia 
vastaavat vinkkelit hihoissa ja rivimiehen päivätyöt rinnan 

malttamattoman rintamallepääsyn odotuksen kanssa merkitsivät 
kyllä sitä nöyrtymistä ja alistumista, jota heti alkajaisiksi oli 
luvattukin. 

Oli purtava hampaat yhteen ja iskettävä kiinni suomalaisella 
sisulla. 

Pian alettiin huhuilla lähdöstä takaisin Stralsundiin, jossa 
alkaisi maastokoulutus, mihin siellä oli paremmat ja ilmastonkin 
puolesta meille pohjoismaalaisille sopivammat edellytykset. 

Tietysti olivat tietoviisaat heti levittämässä juttua, että sieltä 
nyt sitten mennään kuin mennäänkin suoraan vihulaisen partaan 
kiinni. 

Tosiasia oli, että eräänä päivänä otettiin joka komppaniasta 
muutamia parhaiten saksaa puhuvia miehiä komennuskuntaan, 
joka seuraavana päivänä lähti etukäteen Stralsundiin valmista- 
maan majoitustamme yms. 

Ja heinäkuun 7 päivän aamulla oli sitten suomalaispataljoonan 
Wienin-visiitti päättynyt. Huolimatta siitä, että me toistaiseksi, 
meistä riippumattomista syistä, tunsimme Tonavan kuulua kau- 
punkia oikeastaan vain niistä postikorteista ja pikkualbumeista, 
joita olimme saaneet kaupunginnälkäämme kanttiinista ostaa, 
oli asemalla jo muutamia viehättäviä wienittäriä jättämässä jää- 
hyväisiä suomalaissotureille. 

Prater jäi, juna vyöryi jälleen yli Tonavan sillan ja Wien 
vaihtui vähitellen maaseudun värikylläisiin ja viljaviin pelto- 
maisemiin. Itävallan romanttisia pikkukaupunkeja, sieviä asutus- 
keskuksia, illalla jo entisen Täekkoslovakian tiiviitä valkokylkisiä 
kivitalorykelmiä kumpuilevien, avarantuntuisten viljelysaukei- 
den keskellä. 

Prahaan saakka kuljettiin nyt eri rataa kuin tultaessa. 

Mutta aamulla jyrräilimme jo Elben jokivartta kuin konsaan 
vanhat saksalaiset. 

Mikähän aurinkoinen valheellisuus loistikaan kasvoistamme, 
kun kansa joillakin väliasemilla toi meille mitä milloinkin hyvää, 
heilutti käsiänsä ja toivotti hyvää matkaa rintamalle! 


HAKKAPELIITTAIN JA JÄÄKÄRIEN 
KAUPUNGISSA 


Stralsundin pienehkö, ikivanha kaupunki, joka siis sai meidät 
uudelleen ja nyt pitemmäksi aikaa vieraikseen, viettää hiljaista 
elämäänsä suolaisten ja raittiiden merituulten sylissä saksalaisim- 
man Saksan, Pommerin länsilaidalla. Se ei ole varsinaisesti 
koulu- enempää kuin teollisuuskaupunkikaan, eipä pidä erikoista 
ääntä satamastaankaan, vaikka se sijaitseekin edullisessa paikassa 
suoraan aavan Itämeren rannalla. Stralsund se vain on ja vaalii 
kapeilla, keskiaikaa muistuttavilla kaduillansa, romanttisilla 
puistoteillänsä ja muistorikkailla rantamillansa lukemattomia 
historiallisia muistojaan. Vierasmaalainen tapaa sen kaduilla 
elävän kosketuksen menneisyyteen ja poiketessaan keskikaupun- 
gilta hiukan syrjään maalauksellista puistotietä tai miltei hymyi- 
lyttävän kapeata katua, jonka varrella ikivanhat asuntotalot muo- 
dostavat kodin tyypillisesti saksalaisille vanhuksille, hän voi hel- 
posti kuvitella liikkuvansa eräänlaisessa suuressa ulkomuseossa. 
Raitiotievaunut, autot ja koko uusi aika tuntuu liikkuvan kuin 
varoen tässä kauniissa pikkukaupungissa, joka siitä huolimatta 
tai ehkä juuri perinteistä rikkaan menneisyytensä voimalla on 
vilkas ja omalla tavallansa eteenpäin pyrkivä. 

Monille pohjoismaalaisille Saksan-kävijöille Stralsund on tuttu 
kauttakulkukaupunkina, monet ovat varmaan innostuneet siihen 
enemmänkin tutustumaan. Kun täältä on suora lauttayhteys 
Ruotsiin, ovat sitä käyttäneet hyväkseen myös lukuisat suoma- 
laiset matkailijat — saapuneet Trälleborgista lautalla Stralsundin 
edustalla olevalle Rägenin saarelle tai lähteneet Saksasta tämän 


Sinä tiedäthän veikko mun vierelläin . . » Komppänia marssitiellä. 


Grossbornin harjoituspäivät olivat täynnä kuumeista toimintaa. 


Divisioonan kolonnat matkalla itään. 

kautta. Rägenin suuri, kaunis saari muodostaakin kuin mahtavan 
suojan kaupungille usein vihaista ja hyistä merta vastaan. Kuu- 
mina kesäpäivinä suojaa se tuulelta myös suosittua kylpypaikkaa, 
Stralsundin pitkää hiekkarantaa, jonka edustalla valkoiset purje- 
veneet liikkuvat mahtavien merenkyntäjien lomissa. Monina 
suloisina suvipäivinä 1941 nähtiin tuolla hiekkarannalla sen 
värikkään kansanpaljouden vilinässä joukoittain myös jäntevä- 
vartaloisia suomalaispoikia, joiden ajatukset hiekalla lepäillessä 
kulkeutuivat vähän väliä yli Itämeren vihertävän ulapan koilli- 
seen, jossa suomalaiset aseveljet jo hyökkäsivät kohti Karjalan 
saloja. : 

Suomen sotahistoriaan piirtyy Stralsundin nimi nyt jo useam- 
mallakin eri tavalla, joten kaupunki on meille monin verroin 
läheisempi kuin muut vastaavanlaiset saksalaiset pikkukaupun- 
git. Meille merkittävän kaupungin tekivät Stralsundista jo hakka- 
peliitat. Juhannuksena 1630 he täällä nousivat maihin saksa- 
laiselle maaperälle. Stralsundin vanhan raatihuoneen luona on 
Kustaa II Aadolfin kohokuva sekä teksti, joka kertoo Ruotsi- 
Suomen kuninkaan majailemisesta tässä kaupungissa. Ja kun 
täällä menee juomaan lasin viiniä tai olutta esim. historialliseen 
Schill-kelleriin, missä jokainen yksityiskohta on säilytetty mah- 
dollisimman tarkoin ikivanhassa muodossaan, voi ikään kuin 
nähdä yhä vieläkin pohjolan korkeakauluksiset miehet, miekka- 
vöiset, partasuut urohot kumoamassa saksalaisia oluthaarikkoja 
pitkän merimatkansa päätökseksi. Schill-keller on todella tavat- 
toman vanha, ainakin vuodelta 1758, ja sellaisenaan eräs kaupun- 
gin merkittävimpiä nähtävyyksiä. Sen omisti Stralsundin Suo- 
men-konsuli, rouva Meta Meier, joka aina otti suomalaiset iloiten 
vastaan. Rouva Meier asui aikanaan Viipurissa, eikä meillä 
hänen kanssaan rattoisina hetkinä viinikellarin tukevien pöytien 
ääressä suinkaan puuttunut puheenaiheita. 

Myös Suomen jääkäreille muodostui Stralsund läheiseksi kau- 
pungiksi. Tosin Jääkäripataljoona 27 ei siellä koskaan majaillut, 
mutta monet jääkärit joutuivat siellä käymään ja lyhyen aikaa 
4 — Tyrkkö, Suomalaisia suursodassa 

oleskelemaankin liikkuessaan tärkeissä asioissa Suomessa ja Ruot- 
sissa, ja näin tämä kaupunki liitti nimensä myös vapaustaiste- 
lumme historiaan. Monet nykyiset kenraalimme voivat varmaan 
vieläkin menestyksellisesti kilpailla »SS-jääkärien» kanssa kau- 
pungin tuntemuksessa. 

Aamulla heinäkuun 9 pnä 1941, jokseenkin minutilleen tasan 
kuukauden sen jälkeen kun olimme lähteneet Stralsundista Wie- 
niin, pysähtyi suomalaispataljoonan juna jälleen kaupungin ase- 
malle. »Finnet» ovat jälleen tulleet nyt jäädäkseen vähän pitem- 
mäksi aikaa, eikä kunnon stralsundilaisilla näytä olevan mitään 
sitä vastaan. Päinvastoin on jonkun puolitutun »Heil Hitler- 
tervehdyksessä jo annos jälleennäkemisen iloa ja tervetulon toi- 
votusta. 

Mutta se huhujen lento, joka jälleen humisee joukossamme! 

Eräiden tietoviisaiden mukaan menemme nyt — jo tämän 
kuun 16 pnä! — jatkokoulutukseen Suomeen, eräiden mielestä 
ehdottomasti Baltian maihin, kun taas muutamat tietävät mat- 
kamme käyvän kolmen viikon kuluttua Varsovaan! 

Me olimme silloin aivan liian levottomia jaksaaksemme käsit- 
tää, että meidän tuli toistaiseksi saada ennen kaikkea suunnitel- 
mallista koulutusta, kovaa, ankaraa työtä, eikä mitään muuta. 
Mutta mielet kapinoivat sitä vastaan, ja jos syventyisi noiden 
joukkoamme milloin vaisummin, milloin hurjemmin kiertävien 
huhujen psykologiaan, selviäisi todennäköisesti, että ne olivat 
useimmissa tapauksissa aina jonkun meikäläisen keksimiä ja liik- 
keelle laskemia mielialan piristämiseksi, toverien rohkaisuksi ja 
lohdutukseksi. 

Sillä aika, joka meille nyt alkoi, oli kyllä monessakin suhteessa 
varsin vaikea. Yhteyttä kotimaahan ei ollut, ja sen kiihkeinä: 
eteenpäinvyöryvistä tapahtumista olisimme kuitenkin halunneet 
päivittäin jotakin kuulla. Ankara palvelus ja spartalaisen askeet- 
tinen, suljettuihin kasarmeihin karsinoitu elämämme sekä var- 
sinkin eräiden esimiestemme asenne tekivät mielemme usein 
mustiksi. Sitä ei suinkaan lievittänyt se, että muona ei kasvuiässä 

oleville pohjoismaalaisille läheskään aina riittänyt ja että kant- 
tiinista — silloin harvoin kun se edes oli avoinna — puuttui 
tyystin tupakasta lähtien kaikki muu kuin olut. 

Vanha saksalaisen sotilaskoulutuksen pääperiaate: »Schweiss 
spart Blut» — vhiki säästää verta» — otettiin nyt ohjenuoraksi 
hamaan siihen hetkeen, jolloin kaivattu rintamallelähtö kerran 
koitti. 

Samoilla laitakaupungin puistikkojen keskellä olevilla kasar- 
meilla, jotka jo tulopäiviltä tunsimme, alkoi pataljoonalle uusi 
koulutusjakso, jossa vähitellen huomattavan sijan sai taistelukou- 
tus maastossa sekä ampumakoulutus. Herätys oli melkein joka 
aamu klo 4.30, mistä alkaen palvelusta oli lyhyitä ruokailutaukoja 
lukuun ottamatta jatkuvasti noin klo 20:een illalla. Kentällä 
hakattiin kivääriä olalle ja jalalle usein tuntikausia keskeyty- 
mättä joka päivä. Vasen olkapää, johon kivääri oli iskettävä, 
oli mustana ja arka, oikea käsi ja varsinkin peukalonjuuri pu- 
nainen ja tunnoton. Mutta kyllä ne temput sitten alkoivat men- 
näkin, niin ettei olisi tarvinnut epäillä, vaikka suomalaispa- 
taljoonan olisi pannut esittämään tuota taitoaan saksalaiseen 
sotilasfilmiin! 

Saksalaisten teräskypärien päässä kantamiseen harjoituksissa 
totuttiin pian, mutta toisin oli kaasunaamarien laita. Kuumina 
kesäpäivinä ne painoivat päätä kuin rautavanne, samalla kun 
lyhyttukkaiset päämme niiden sisässä hikoilivat ankarasti hapen 
niukkuudesta. En tosin olekoskaan ollut suuressa, jokasyksyisessä 
poronerottelussa Perä-Pohjolassa, mutta luulisin, että suunnil- 
leen samanlainen huutojen ja komentojen sekamelska kuuluu 
noista aitauksista kuin meidän harjoituskentältämme Stral- 
sundissa joka päivä kesällä 1941 komppanian tai kahden ottaessa 
siellä oikein olan takaa sulkeisharjoitusta ryhmien ja joukkueiden 
puitteissa. 

Ruokasalimme sijaitsi kentän laidassa. Siellä nautittiin vain 
aamiainen — klo 11—12 komppania kerrallaan — sillä lämmin 
ruoka oli vain kerran päivässä. Päivälliseksi jaettiin säännöllisesti 

sekä koulutusaikana että rintamalla kuivaa muonaa Verpflegung, 
jossa oli vaihdellen leipää, voita, juustoa, makkaraa, liha- ja 
kalasäilykkeitä, hunajaa, marmeladia tms. sekä 3—4 savuketta 
tai sikaria — joskus vastaavasti piipputupakkaa — päivää kohti. 
Kahvi tai tee nautittiin kuivan muonan palanpainikkeeksi. Jos- 
kus saatiin lämmin ruoka kahdestikin päivässä ja sunnuntai- 
aamuisin kaakaota, joka samoin kuin tavanmukainen aamutee 
kannettiin kasarmeihin suurilla kannuilla keittiöstä tupakunnit- 
tain. Silloin tällöin saatiin myös erikoisherkkuja, kuten karamel- 
leja ja suklaata sekä viiniä, likööriä tai snapsia. Ostotupakan 
jakelu oli alusta alkaen varsin satunnaista, mikä teki piintyneim- 
pien tupakkamiesten olon usein hyvin surkeaksi. Myöhemmin 
savukkeita ja yleensä tupakkaa oli kuitenkin runsaammin — mil- 
loin se hetkeksi aiheutti puutteen, siitä maksettiin suomenmark- 
koina melkein mielikuvituksellisia vasevelihintoja». Keinottelun- 
halua ei ainakaan suomalaisesta näytä mikään hävittävän. 

Yleensä muona oli hyvin tyydyttävä ja saksalaisille itselleen 
varmasti täysin riittäväkin. On kuitenkin otettava huomioon, 
että suurin osa joukkoamme oli vielä kasvu- ja kehitysiässä ja 
liikunta aamusta iltaan rasittavaa; sitä paitsi pohjoismaalainen 
syö yleensäkin enemmän kuin etelämaalainen esim. leipää, joka 
sekin meiltä usein loppui kesken. Varsinkin rintamalla, jossa 
huolto oli täysin riippuvainen — usein tavattoman vaikeistakin 
— kuljetusmahdollisuuksista, osasivat meikäläiset suhtautua 
asiaan ymmärtävästi. 

Muodollinen jalkaväkikoulutus oli meille tuttua jo Wienistä. 
Mutta Stralsundiin päästyämme aloitettiin siis myös maastohar- 
joitukset, joihin yleensä käytettiin aamupäivät. Suurehkolla har- 
joitusalueeksi vartavasten varatulla kumpuilevalla nummella 
jonkin matkan päässä kasarmeista käytiin yhtä perusteellisesti 
läpi kaikki ryhmän ja joukkueen muodot avojärjestyksessä, josta 
siirryttiin hyökkäyskoulutukseen. Kertaus on epäilemättä kai- 
ken oppimisen äiti, vaikka me emme silloin olisi sitä mielellämme 
tunnustaneet. Jo tällöin, puhumattakaan kolmannesta jaksosta, 

huomasimme eräitä suuria peruseroavaisuuksia verratessamme 
saksalaista koulutusta vastaavaan suomalaiseen sotilaskoulutuk- 
seen. Suomalaisen johtajankoulutuksen saaneena oli usein vaikea 
ymmärtää saksalaista vavoimen maan taktiikkaa», jossa esim. 
metsää ei käytetty edettäessä hyväksi niin kuin Suomessa. Ja 
helppo oli havaita, että koulutuksen kärki tähtäsi selvästi hyök- 
käystaisteluun, kun taas puolustuskoulutus jäi aivan pintapuo- 
liseksi. 

Maahan — syöksyyn! Maahan — syöksyyn! Maahan — 
syöksyyn! 

En tiedä, mitä harjoitusmaastossa joskus: pitkään sauvaansa 
nojaileva, lammaslaumaa paimentava ukko touhustamme arveli 
ja minkä arvoisina hän puolestaan piti finne-poikien esityksiä 
Stralsundin taivaan alla. Mutta etäisemmillä viljavainioilla, joissa 
me useinkin pikkutaktillisten tehtäviemme puitteissa vilistimme, 
tuumasi vakaa pommerilainen maamies: xLangsam — langsaml» 
(= hitaammin). Mutta silloin oli meikäläinen jo taas kaukana 
juoksemassa kuin henkensä edestä kohti»kokoom»-merkkiä näyttä- 
vää ryhmänjohtajaansa. Jalat pyrkivät aluksi kangistumaan, pol- 
vet ja kyynärpäät olivat hellinä yhtämittaisesta maahanmenosta. 

Terävänä kajahti vihdoin »Soldaten marschieren» harjoituksen 
päätyttyä ja komppanian marssiessa jälleen pölyävää peltotietä 
kasarmeihin. Haikara, jolla oli suuri pesänsä karjakartanon katolla 
tiemme varrella, lenteli kiirehtimättä yläpuolellamme, ja las- 
keutui silloin tällöin ottamaan jotakin pitkään nokkaansa tuliai- 
siksi perheelleen. Laulu kaikui, ja jos satoi oikein rankasti, viri- 
tettiin sitä uhmaten »No, onkos tullut kesä, nyt talven keskelle», 
mikä menee mainiosti marssin tahtiinkin. Ja paisuva voima koh- 
dassa »niin hyvä, lämmin, hellä on mieli jokaisen» kertoi sisusta 
sekin ja sai useimmat vapautuneesti hymyilemään senkertaiselle 
kurjuudelleen. 

Stralsundissa ollessamme suoritettiin pataljoonassamme myös 
yleensä kaikki kouluammuntamme. Liissowin ampumarata si- 
jaitsi ehkä noin peninkulman päässä peltoaukeiden takana, ja 

monet ammuntamme kävimme suorittamassa myös Rigenillä, 
johon mentiin kaupungin halki marssien. Siellä olevilla laivaston 
suurilla kasarmeilla pääsimme silloin aina myös kanttiineihin, joi- 
den tavaranpaljoudesta kehottelimme omia kanttiinikihojamme 
ottamaan esimerkkiä. 

Meille vanhoille ampujillekin tarjoutui taas verraten paljon 
uutta: kiväärimme, joiden käyntitarkkuutta emme tietenkään 
vielä tunteneet, 12 pisteen taulut, loppumaton asentojen korjai- 
leminen, vaikka mies olisi ampunut 12 joka laukauksella ja kor- 
jaaja itse ohi, monimutkaiset saksankieliset ilmoitukset, jotka 
hetken änkyttelyn jälkeen menivät kuitenkin päin prinkkalaa, ja 
ennen kaikkea tiukka äksiisi — ampumaradallakin, kouluammun- 
tojen välillä ja aikana! Kysyttiin siinä kättä mieheltä, joka parin- 
tunnin muodollisen jälkeen ampumapaikalle läähättäen tallus- 
taessaan piti pyssynsä vapisematta. 

Mutta saksalaiset »lyhytpiippuisemmen osoittautuivat heti 
käynniltään täysin parhaiden suomalaisten pystykorvien veroi- 
siksi, ja niillä ampuminen olikin sen jälkeen eräitä mielipuu- 
hiamme. Ensimmäisistä ammunnoista alkaen kohosivat tulok- 
semme heti erittäin korkealle, mistä saksalaiset esimiehemme 
antoivatkin vilpittömän tunnustuksen. Nuorimmat alokkaamme 
saattoivat vaivatta lyödä saksalaiset ryhmänjohtajansa, mikä oli 
balsamia heidän paljon kärsineille monnin-sydämilleen. Minimi- 
vaatimukset eri kouluammunnoissa ylitettiin yleensä vaivatto- 
masti, eikä saksalaisten ampumamerkkien suorittaminen olisi 
tuottanut meille vaikeuksia, jos niihin olisimme päässeet käsiksi. 
Saksalaiset upseerimme tulivat kyllä nyt moneen kertaan vakuut- 
tuneiksi siitä, että suomalaiset ovat todella ampujakansaa, ja mei- 
dän itsetuntoamme tietysti hiveli kuullessamme, että he olivat 
meillä, omalla pataljoonallaan, »leuhkineet» vieraille saksalais- 
yksikköjen päällystöille. Komppanian kulloinenkin mestari sai 
tavallisesti palata kasarmille ampumaradalta komppanianpäälli- 
kön autossa, ja pian annettiin myös ensimmäiset kaupunkilomat 
ammunnoissa parhaiten kunnostautuneille. Sen sijaan harvat alle 

vaatimusten jääneet saivat illalla kasarmilla — rangaistusharjoi- 
tuksia! 

Hyvin tai huonosti — mutta pikku Napoleonimme kotona» 
kolmannessa komppaniassa ei talttunut, eikä talttunut moni muu, 
vaikka minä nyt tässä joudun erikoisesti muistamaan oman 
komppaniani vääpeliä. Tunnista kahteen tuntiin kestävät käskyn- 
jaot iltaisin kasarmin edessä päättyivät. tavallisesti joko asen- 
nossaseisomiseen, juoksemiseen kolmanteen kerrokseen (koska 
se oli jo ullakkokerros) ja takaisin, ovensulkemisharjoituksiin, 
luontevasti käyvään maahan-ylös-leikkiin tai muihin sellaisiin 
ajanvietteihin. Kenellä saappaat eivät olleet 5 minuuttia harjoi- 
tuksista tulon jälkeen pohjia myöten kiillotetut, sai rivissä no- 
peasti muutakin kuin nuhdesaarnan. Mutta emme me »Otto- 
poikaakaan» pahalla muista — emme olleet tietysti mekään mi- 
tään Herran enkeleitä, yleensäkään, puhumattakaan sitten vahin- 
gossa matkaan tulleista poikkeuksista. Ja esim. sellaisessa yölli- 
sessä kohtauksessa, jolloin Otto lentohälytyksen kestäessä tarkas- 
tuskierroksellaan komppanian tuvissa vkuori» neljä meistä lam- 
punvaloon omista kaapeistamme, oli jo niin vahvaa koomillista 
väritystä, että se pyrki jo häntä itseäänkin naurattamaan. 

Öiset lentohälytykset kasarmeillamme eivät muuten olleetkaan 
harvinaisia. Kaupungin ylle eivät englantilaiset lentäjät kuiten- 
kaan kertaakaan tulleet, enempää kuin venäläisetkään, jotka ne- 
kin lienevät joskus aiheuttaneet hälytyksen. Kylmään kellariker- 
rokseen lähteminen oli pojille peräti vastenmielistä, joten »pin- 
naukset» muodostuivat lukuisiksi ja kehittyivät vähitellen erään- 
laiseksi taiteeksi taiteiden joukkoon. Otto-vääpelin kiljuvaa ääntä 
pitävä käsidynamo-taskulamppu paljasti hänen saapumisensa 
meille hyvissä ajoin, jolloin ehti vielä yleistä pimeyttä hyväkseen 
käyttäen turvata asemansa. Tämä vääpelimme valaisin sai sitten 
Name-lampun nimen sen johdosta, että vääpeli sillä seikkailijan 
naamataulua valaistessaan poikkeuksetta esitti pahaenteisen kysy- 
myksen: »Name Yhtä poikkeuksetta tuli se sitten kirjoitetuksi 
sen verran suomenkielistä asuaan muistuttavaan muotoon, että 

siitä asianomainen seuraavana päivänä tunnettiin, vääpelin pak- 
suun, mustakantiseen muistikirjaan, joka hänellä luultavasti nuk- 
kuessakin oli toisen ja kolmannen napin välissä puolitiehen rin- 
nan päällä näkyvissä. 

Heinäkuun 12 päivänä oli meillä pataljoonan puitteissa ensim- 
mäinen varsinainen katselmus, jonka pataljoonankomentajamme 
seurassa toimitti Suomen Berliinissä ollut sotilasasiamies, jää- 
kärieversti Horn. Hänen laajoja perspektiivejä availeva puheensa 
riisui meiltä jälleen mm. itsepintaiset toiveet Suomen rintamalle 
pääsemisestä. yTeidän täälläolollanne on näissäkin olosuhteissa 
suurempi merkitys kuin itse aavistattekaan», lausui eversti ja 
jatkoi: yTulee hetki — perusteellisen koulutuksen jälkeen — jol- 
loin te liitytte taistelemaan siihen rintamaan, joka on luotu bol$e- 
vismia vastaan Jäämerestä Mustaan mereen. On sama, millä 
lohkolla te tällöin taistelette.» 

yHuhu-aseveljet» olivat jälleen hetken vaiti. Vain samana päi- 
vänä ensi kerran Suomesta tulleet sanomalehdet ja lauantai-illan 
kylpy kirvoittivat hiukan epämääräistä tunnelmaa kasarmeis- 
samme. 

Suomalaisia upseereita — samoin kuin aliupseereitakin — oli 
joukossamme pataljoonan vahvuuteen katsoen huomattavasti 
liikaa, eikä kaikille olisi siis missään tapauksessa ollut vakansseja. 
Suurehko joukko upseereita palautettiinkin Stralsundista heinä- 
kuun loppupuolella Suomeen. Muutaman viikon kuluttua saim- 
me jo ensimmäisistä heistä viestin, että nämä toverimme olivat 
saavuttaneet sankarikuoleman Suomen rintamalla. Nuorten suo- 
malaisten upseereittemme tehtäväksi tuli pataljoonassa aina rin- 
tamavaiheeseen saakka muutenkin miltei vain sivustakatsominen, 
vaikka he alusta alkaen saivatkin suomalaisia arvojansa vastaavat 
SS-upseerinarvot Saksassa. Koulutustehtävistä huolehtivat kui- 
tenkin jokseenkin yksinomaan saksalaiset upseerit ja aliupseerit. 
Samoin oli enimmäkseen laita vdivisioonan poikien» keskuudessa 
Ukrainan suurhyökkäyksessä, jossa mm. erittäin eteväksi tun- 
nettu suomalainen aktiiviluutnantti kaatui kivääri kourassa rivi- 

miehen tehtävissä. Lähinnä kielivaikeudet olivat syynä tähän 
ikävään ilmiöön, joka tietenkin jonkin verran katkeroitti suoma- 
laisten upseerien mieltä ja horjutti heidän auktoriteettiansa mie- 
histön silmissä. Rintamavaiheen aikana tämä epäkohta pian kor- 
jautui ja välit luontuivat puolin ja toisin hyviksi ja luonnollisiksi. 

Saksan kielen oppiminen kävi joukossamme erittäin hitaasti. 
Ne, jotka eivät olleet saksaa ennen lukeneet, eivät oikeastaan 
olleet siinä vielä kunnon alussakaan sen tähden, että palvelus 
täytti miltei kaikki palvelusohjelmiin jääneet vapaa-ajatkin, joten 
kielenopiskelulle ei jäänyt aikaa, eikä useimpien harrastuskaan 
jaksanut kohota riittävästi kovan kasarmielämän tympeytyneestä 
ilmapiiristä. Kielenopiskelun elvyttämiseksi saapui Suomesta 
heinäkuun lopulla eräitä nuoria kielenopettajia, jotka ensimmäi- 
sillä oppitunneillaan kertoivat meille myös tervetulleita oman 
maan uutisia. Nyt sai saksan opiskelumme kiinteämpää pohjaa, 
mutta opettajiemme vaikeutena oli taas se, etteivät he useimmi- 
ten saaneet viikoittain mahtumaan palvelusohjelmiin läheskään 
niin monta kielituntia kuin olisivat meidän etumme nimessä tah- 
toneet. Tämäkin vilpitön yritys meni siis puoleksi myttyyn 
syistä, jotka eivät olleet meidän poistettavissamme. Pataljoonan 
johto ei kerta kaikkiaan ollut koko sydämellänsä meidän muka- 
namme, ei ymmärtänyt meidän kansallista erikoisluonnettamme 
eikä kallistanut korvaansa oikeutetuillekaan toiveillemme. Tässä 
suhteessa Jääkäripataljoona 27 oli aikanaan meitä monin ver- 
roin onnellisemmassa asemassa. Sen komentajat olivat paitsi 
sotilaita laajakatseisia, monipuolisesti sivistyneitä ja ennen kaik- 
kea suomalaista luonnetta ymmärtäviä miehiä ja Suomen asian 
ystäviä, joilla oli kaikki edellytykset sellaiseen arkaluontoiseen 
erikoistehtävään kuin suomalaisen vapaaehtoispataljoonan ko- 
mentaminen. 

Heinäkuun lopulla saapui luoksemme Stralsundiin Suomesta 
myös everstiluutnantti K. E. Levälahti toimimaan suomalaisena 
yhteysupseerinamme kaikissa pataljoonaa koskevissa asioissa. 
Puhtaasti sotilaallisissa, ts. esim. koulutuskysymyksissä hän voi 

kuitenkin vaikuttaa korkeintaan neuvottelujen muodossa. Mutta 
siitä huolimatta riitti hänelle keskuudessamme työalaa, ja jo 
pelkästään hänen luottamusta herättävä läsnäolonsa vaikutti mei- 
hin myönteisesti. 1. :vä» omaksuikin nuoriin suomalaispoikiinsa 
heti isällisen ja leppoisan asenteen neuvoen meitä vanhan, koke- 
neen sotilaan ja miehen viisaudella pienissä, käytännöllisiä yksi- 
tyiskohtiakin koskevissa asioissa. Silloin tällöin hän piti puhut- 
telun, jossa kertoi meille myös ensikäden tietoja kotimaasta. 

* Myöhemminkin, jolloin hän oli jo yhteysupseerin vaihdon jäl- 
keen palannut toisiin tehtäviin Suomeen, hän muisti meitä läm- 
pimillä kirjeillä, jotka osoittivat yLevänkin» puolestaan kiinty- 
neen meihin ja seuraavan hengessään tarkasti kaikkia vaiheitam- 
me vieraalla maalla. 

Tässä yhteydessä mainittakoon, että näihin aikoihin perustet- 
tiin Helsinkiin erikoinen suomalainen SS-vapaaehtoistoimisto, 
joka jatkoi ent. insinööritoimisto Rataksen meidän asiaamme 
koskevaa työtä ja sai pian huoneistonsa Töölöstä Döbelnink. 
2:sta, jossa se toimi vielä pataljoonan hajottamisen jälkeenkin. 
Berliiniin perustettiin pataljoonan poikien postia ja muita asioita 
varten niin ikään suomalainen SS-toimisto. Se oli aluksi epäviral- 
linen ja toimi lähetystön huoneistossa Rauchstr. 1:ssä, mutta 
vakinaistettiin pian ja toimi sitten SS-Hauptamtin yhteydessä 
Kaiseralleella ja Hohenzollerdammilla. 

Mutta palatkaamme Stralsundissa hikoilevien suomalaispoi- 
kien pariin SS-kasarmeille. 

Ankaran ja karun yksinkertaisen palveluksen lomassa meitä 
virkistivät suuresti ne tasoltaan varsin korkeat viihdytyskier- 
tueet, joita usein toisarvoisten elokuvaesitysten ohella saimme 
silloin tällöin kasarmimme ruokasalissa seurata. Jo Wienissä 
olimme saaneet omalla kasarmillamme kuulla Wienin Kansan- 
oopperan orkesteria, jota johti kapellimestari Kojetinski. Oli 
todella nautinto kuulla Beethovenia, Schubertia ja muita mes- 
tareita tämän valio-orkesterin tulkitsemana. Monet meistä oli- 
vatkin suorastaan vlääpällään» — muutamat nukkuivat ja muu- 

tavat puikkivat huomaamatta kasarmille, jossa sillä välin oli 
jaettu kuiva muona... Se voitti musiikinharrastuksen! 

Stralsundiin saimme vieraiksemme Stettinin teatterin prima- 
donnan, laulajattaria, tanssijattaria, taikatemppujen tekijöitä, 
balettityttöjä ja monia muita mestareita, jotka hetkeksi kir- 
kastivat harmaan kasarmielämän painamat mielet ja muistut- 
tivat entisistä ajoista. Saimmepa nähdä ja kuulla itse Lale Ander- 
seninkin, joka tosin silloin oli vasta nousemassa kuuluisuuteensa. 
Lukija arvaa oikein — laulu, jonka tämä päivänpaahtama, lai- 
hahko ja oikeastaan vähemmän kaunis, mutta välkkyvin ham- 
päin aurinkoisesti hymyilevä Lale ihastuttavalla tavallansa lauloi 
meille, oli juuri »Lili Marleen», jonka hän, kuuluttajan välityk- 
sellä, mainitsi vastikään levyttäneensä. Laulu tarttui jo ensi kuu- 
lemalta meihinkin, ja kun Lale kysyi, mitä me toivoisimme 
hänen vielä laulavan, oli yksimielinen vastaus: »Lili Marleen.» 
Ja Lale lauloi, hymyillen meidät melkein sokeiksi, heilutellen 
käsivarsiaan vartalonsa sivulla: »Vor der Kaserne, vor dem 
grossen Tor, stand eine Laterne, und steht sie noch davor .. 

Ne harvat onnelliset, jotka useamman kerran pääsivät ilta- 
lomille kaupungille, osasivat ottaa siitä irti kaiken mahdollisen. 
Kapeita katuja väentungoksessa edestakaisin, niin että korko- 
raudat kauas kaikuivat, ravintolasta toiseen, jäätelöbaarista lei- 
vosmyymälään, elokuvista teatteriin. Schill-kellerin ohella muo- 
dostui Ratsweinkelleristä suomalaisten suosima käyntipaikka. 
Tämän suuren viiniravintolan kodikkaissa suojissa ja lukuisissa 
looSipöydissä taisi yksi ja toinen nuori finne katsoa hyvin syvään 
Stralsundin kaunottarien silmiin. Ja varmaan yhä vieläkin moni 
tuon vanhan viinikellarin tyttö muistelee kaipauksella suoma- 
laista SS-jääkäriänsä, jonka kanssa hän kulki elokuun kuutamossa 
Itämeren rantateillä, kuunteli suven suhinaa hiljaisena yönä 
Mariankirkon puiston hämärissä ja — joka sitten aikanaan lähti 
kohden itärintamaa ja — unohdusta... 

Vanhojen jääkärilaulujen tunnelmat muuttuivat täällä todel- 
lisuudeksi . .. 

Elokuun 11 päivänä kävi eversti Hornin seurassa pataljoo- 
naamme tarkastamassa korkea SS-johtaja, kenr.luutn. Jättner, 
joka lausui julki täyden tyytyväisyytensä koulutuksen tähän- 
astisiin tuloksiin. Kenraali keskusteli monien poikien kanssa. 
Me tietysti »jännitimmey turhan paljon. Pääasia oli luja ja soti- 
laallinen vastaus korkealle vieraalle. Ja niin kävi, että kun ken- 
raali sitten eräältä matti meikäläiseltä kysyi: yWie heissen Sie?» 
(Mikä teidän nimenne on?) vastasi tämä kuin pyssyn suusta: 
»Jawohl, Herr Generally (Kyllä, herra kenraali!) 

Jos me emme tietäneet paljonkaan kotimaamme oloista, paitsi 
mitä tärkeimmistä taisteluista joskus kuulimme, ei myöskään 
kotimaa tietänyt paljon meistä, eipä varmaan läheskään kaikilla 
ollut edes aavistusta tällaisen pataljoonan olemassaolosta. Elo- 
kuun alussa julkaistiin kuitenkin Saksan lehdissä uutinen SS- 
joukoissa palvelevasta suomalaisesta vapaaehtoispataljoonasta, 
joka jatkaa Jääkäripataljoona 27:n perinteitä. Tämä uutinen jul- 
kaistiin piakkoin lyhyenä, virallisena lainauksena Suomen leh- 
distössä, mutta useimmat lehdet varustivat uutisen varsin huo- 
mattavin otsikoin. Me olimme nyt julkinen tosiasia — keväällä 
kodeistaan kadonneiden mystillisten »raivausleiriläisten» arvoitus 
oli selvinnyt! Pian alkoi lehdistöön sekä Suomessa että Saksassa 
ilmaantua laajempiakin, kuvitettuja selostuksia tästä suurten 
perinteiden pataljoonasta. Ja jo elokuussa vieraili luonamme 
Stralsundissa lehti- ja radiomiehiä, jotka haastattelivat ja valo- 
kuvasivat sekä ottivat myös poikien terveisiä nauhoille Saksan 
suomenkielisissä radiolähetyksissä Suomeen lähetettäviksi. 

Kaiken aikaa oli pataljoonassa kuitenkin ankara koulutus kai- 
kissa muodoissaan täydessä käynnissä. Divisioonan riveissä 
Ukrainassa taistelevista suomalaisista SS-veljistämme kuulimme 
vain joskus jonkin sanan ja ensimmäiset tarkistamattomat tap- 
pioilmoitukset. Meitä jäyti usein lähelle raivonpurkauksia pelko, 
ettemme hyökkäyksen nopean etenemisen tähden enää ehtisi 
sotimaan muualla kuin täällä loppumattomassa, tylsässä koulu- 
tuksessa ja hermotautisessa »simputuksessa» — mitä pahempaa 

ja ivallisempaa kohtaloa me emme olisi voineet itsellemme kuvi- 
tella. Halu päästä tappelemaan Suomeen — koska me Saksan 
rintamalle emme kuitenkaan olisi vielä heti päässeet — kasvoi 
niin voimakkaaksi, että se asetti monen henkisen kestämiskyvyn 
ankaralle koetukselle. Vihollinen pommitti kotiseutua synnyin- 
maassa, monilta oli siellä jo kaatunut veli, oma armeijamme 
valloitti parhaillaan takaisin lukuisten karjalaispoikiemme omia 
entisiä kotikontuja, kirjeissä kaivattiin kotiin »kun nyt kerran 
näin kävi...» 

Eräänä päivänä veteli muudan — tosin varsin viinaan menevä 
— veli komppaniansa käytävällä puuhevosta narusta puheskellen 
sille kaiken aikaa totisella naamalla. Kun tätä jatkui päivästä 
toiseen, asetettiin miehen mielentila lääkärin tutkittavaksi. Muu- 
tamaa viikkoa myöhemmin tämä huumorintajuinen aktiiviker- 
santti johti menestyksellisesti joukkuettaan Itä-Karjalassa pai- 
katen täydellisesti sen maineen, jonka hän lyhyellä Saksan-mat- 
kallaan oli saanut. , 

Luvattua leirille lähtöä odotettiin kuumeisesti. Enää piti olla 
jäljellä vain lyhyt loppukoulutus moottoroidun pataljoonan 
puitteissa, ja sitten olisi tiemme selvä itään. Pataljoonan kaikki 
autot olivat jo tulossa ja lähtövalmistelut käynnissä. Leiripaikka 
tosin vaihteli näissä tiedoissa paljon. Ensin piti matkamme suun- 
tautua vanhojen jääkärien Lockstedtiin, joka oli jo virallinenkin 
tieto. Sitten puhuttiin matkasta jonnekin Stettinin läheisyyteen. 
Kumpikaan ei pitänyt paikkaansa. Vihdoin tiesi joku, että meni- 
simme täältä Grossbornin koulutuskeskukseen, joka on Itä- 
Pommerissa lähellä Neustettinin pientä kaupunkia. 

Yli 30 km:n yöllisten marssien rasitukset, santsien ja sata- 
lukuisten »apellien» (tarkastusten) harmit unohtuivat. Pian pääs- 
täisiin lähtemään. 


Pieni-ikkunaisten selliensä hiljaisuudessa tapaamme kolme 
Wienin muskettisoturia katselemassa surumielisesti pieniin ne- 
liöihin jaettua Stralsundin taivasta . .. Etäiset marssilaulut kai- 

kuvat heille todisteena veljien touhuista muualla, kolmekin näl- 
käistä päivää tuntuvat iäisyydeltä. Katonrajassa oleva ikkuna 
on pieni, mutta se on sentään niin suuri, että siitä voi lentää 
sisään oman kämpän toverien heittämä voileipäpaketti, joka 
vähentää heidän muutenkin niukkoja annoksiaan. Toveria ei 
jätetä pulaan. Savuke on käytävä polttamassa WC:ssä. Ja luke- 
misekseen on yksi heistä ottanut rohkeasti »Mein Kampfim. 
»Kun se kerran on saksalaisessa vankeudessa kirjoitettu, niin 
kyllä kai sitä saa saksalaisessa vankeudessa lukeakinl Niin olikin 
laita. Se ja oikea» raamattu olivat siellä ainoata luvallista luet- 
tavaa. 

Ja kolmen vuorokauden kuluttua palaavat nämäkin veljet 
jälleen ilon kirkastamin kasvoin huopa kainalossaan kämpille 
veriruskeat syntinsä sovittaneina. Otto-poika saa kolme jämerää 
ilmoitusta: »Strafe verbiisst» (Rangaistus kärsitty). Vasta sen 
jälkeen sulkeutuvat sankarimme partakoneineen pesuhuoneeseen 
vapautuakseen parkkiintuneen pahantekijän ulkomuodostaan . ... 

Seuraavana päivänä valmisteltiin jo lähtöä. Pataljoonan kai- 
kissa neljässä komppaniassa suoritettiin sisäinen uudestijärjes- 
tely, ja uudessa muodossa meidän Hartmanimme ilmoitti meidän 
menevän myös taisteluun. Tämä ilmoitus osoittautui kuitenkin 
ennenaikaiseksi. Ryhmä pioneereiksi koulutettavia alokkaitamme 
on jo lähtenyt kuukauden kursseille Dresdeniin. Äskettäin on 
perustettu suomalainen torvisoittokuntamme, jonka johtajana 
on SS-Untersturmfährer Tauno Pajunen ja vääpelinä edellä mai- 
nittu »Espanjan-kuumeen» saanut helsinkiläinen musikantti- 
kersantti. Soittokuntamme sävelet ovat jo yksityisinä töräyksinä 
kuuluneet harjoitushuoneistosta, vasta nyt lähdön yhteydessä 
sen on määrä esiintyä ensi kerran. 

Kasarmien jynssäystä, pakkauksien tekoa, kiirettä ja lähtötun- 
nelmaa. 

Lähtö lykkäytyy kuitenkin maanantaihin elokuun 25 päivään. 
Meillä muutamilla maailman onnellisimmilla SS-Rottenfähre- 
reillä on tilaisuus viettää kelpo läksiäiset kaupungilla sunnuntai- 

iltana. Hyvästelymme säestykseksi käymme hävittämässä Frau 
Meierin muutamia vanhimpia vuosikertoja Schill-kellerissä, 
josta siirrymme avaran yTrocaderon» suruttomiin suojiin ja var- 
sinkin sen baarin puolelle. Tietysti meitä ensin loukkaa se, että 
meille tuodaan jo lasku välillä ja esitetään hyvää viiniä tilates- 
samme jotakin keskinkertaista tavaraa, koska »nuo ja nuo tällä 
listalla ovat niin ja niin kalliita», Huomautettuamme mahdolli- 
simman kohteliaasti, että me emme ole kysyneet hintoja vaan 
viinejä, koetamme rauhallisesti eläytyä saksalaisen tarjoilijatta- 
ren psykologiaan ja todeta, että me todellakin olemme vain 
sotilaita, vieläpä korpraaleja vastaavien sotapäällikköjen pu- 
vuissa. 

Mutta muutaman hetken kuluttua on yTrocaderon» baarissa 
tunnelmaa vaikka lampaiden syötäväksi! Laulu kaikuu, tanssi 
käy, ja ennen kuin ilta on päättynyt, ovat kauniit baaritytöt 
piirtäneet nimensä alle finnejensä muistikirjoihin muutaman 
hellän, velvoittavan sanan muistoksi matkalle pois syksyä kohti 
kulkevasta Stralsundista. 

Iltaloma loppuu auttamattomasti kesken. Mutta iloisesti lau- 
leskellen kulkevat veljet käsikoukku-ketjussa tuttua puistokatua 
kasarmeille. Ainakin viimeinen ilta Stralsundissa on ollut hauska 
ja mieltä lämmittää ikään kuin vahingoniloinen ajatus, että pääs- 
tiinpäs kuin päästiinkin hiukan kurkistamaan tämänkin kaupun- 
gin kulissien taakse... 

Mutta nyt meidän on jätettävä SS-pataljoona matkaamaan 
uuteen sijoituspaikkaansa ja lähdettävä seuraamaan itään niitä 
suomalaisia SS-miehiä, jotka siellä kokonaan erossa pääjoukosta 
ja kaukana toisistaankin taistelivat ja loivat tukevaa perustaa 
suomalaisten tulevalle taistelijamaineelle Saksan armeijassa. 


NE NELJÄSATAA, 


Niin kuin edellä on jo selvinnyt, joutui osa ensimmäisessä, 
toisessa ja kolmannessa kuljetuserässä Suomesta saapuneista 
vapaaehtoisistamme Saksassa erilleen pääjoukosta. Kolmen en- 
simmäisen kuljetuserän matka jatkui miltei välittömästi Heu- 
bergin suureen koulutuskeskukseen Etelä-Saksaan Boden-järven 
rannalle. Kaikki asevelvollisuuttaan suorittamattomat, joita oli 
suuri osa näistä pojista, jatkoivat Heubergista matkaansa Wie- 
niin, jonne he saapuivat, niin kuin olen kertonut, muutamia 
päiviä ennen viimeisiä kuljetuseriä. Mutta huomattava määrä 
suomalaisia SS-miehiä, luvultaan noin 400, eli suunnilleen kol- 
mannes vapaaehtoistemme koko määrästä, jäi Heubergiin, josta 
heidän tiensä sitten divisioona Wikingin riveissä johti kauas ja 
pitkiksi ajoiksi eroon suomalaispataljoonasta. Niin tuli uusi jää- 
kärijoukkomme Saksan sotavoimissa tavallaan »kaksijakoiseksi» 
ja pojille itselleen merkitsevät pataljoona» ja divisioonan pojat» 
edelleenkin kahta huomattavasti toisistaan eroavaa asiaa. Ulko- 
puoliselle tällä tuskin on suurta merkitystä, koska pääasia oli, 
että kaikki suomalaiset suorittivat kunniakkaasti tehtävänsä ja 
edustivat oikein maatamme. Molempien joukkojen taisteluansiot 
jäivät niin ikään lopulta yhtä suuriksi, vaikka ne sattuivatkin 
osittain eri ajankohtiin. Ja jos pataljoona joutui Saksassa käy- 
mään fyysisesti ja henkisesti raskaan koulutuksen, joutuivat taas 
vdivisioonan pojat» toimimaan usein kukin yksin vieraissa jou- 
koissa, joko kokonaan tai osaksi kielitaidottomina, näkemättä tai 
kuulematta mitään maanmiehistään tai kotimaastaan monien 
pitkien ja vaikeiden taistelukuukausien aikana. 


Tienvarsinäkymä, naisia tietä rakentamassa keski-Ukrainassa. 


Ukrainalaisessa majoituskaupungissa saksalaiset halusivat ristiä erään pääkadun 
suomalaisten mukaan, Finnlandstrasse. 


Kesäkuun päivä Suomen kadulla. 


»Ne neljäsataa» 65 


Luonnonkauniissa ympäristössään lähellä Sveitsin rajaa sijait- 
sevassa Heubergin kasarmikaupungissa jaettiin sinne jääneet 
suomalaiset heti alussa koulutusta varten kahteen osaan. Nuo- 
rimmat heistä, ne jotka eivät olleet Suomessa suorittaneet ase- 
velvollisuuttaan, määrättiin toiseen, asevelvollisuutensa suorit- 
taneet vapaaehtoiset toiseen koulutusryhmään. Samoin kuin 
pataljoonassa joutuivat suomalaiset aliupseerit täällä rivimiehiksi 
ilman entisiä sotilasarvojaan. Myöskään suomalaiset upseerit 
eivät Heubergissa heti saaneet omia arvojaan, mistä johtui, ettei- 
vät he myöskään sotamiehen puvuissaan voineet päästä ilta- 
lomille kasarmien ulkopuolelle. Muussa suhteessa heitä käsitel- 
tiin alusta alkaen upseereina ja annettiin vastaavaa koulutusta. 
Niinpä he joutuivat aluksi ahkerasti seurailemaan taisteluhar- 
joituksia sekä rykmentinkomentajan luentoja. Tämä miellyttä- 
väluonteinen - SS-eversti osoitti ystävällisyyttään suomalaisille 
upseereille myös jaon tullessa, jolloin hän tiedusteli, ketkä josta- 
kin syystä halusivat kenenkin kanssa samoihin yksikköihin jne. 
Aselajikoulutus Suomessa vaikutti tietysti ilman muuta upsee- 
rien jakamiseen eri osastoihin. 

Heubergissa oli tällöin myös jo silloin maineikas tanskalainen, 
kapteeni von Schalburg, tunnettu bol&evismin vihollinen, Sak- 
san-ystävä ja pian tanskalaisten SS-vapaaehtoisten päällikkö. 
V. 1943 hän sai sankarikuoleman itärintamalla jo everstiluut- 
nantiksi ylennettynä. Hän piti suomalaisille puheen, tervehdit- 
tyään heitä suomen kielellä, jota hän oli vähän oppinut ollessaan 
tanskalaisen vapaaehtoisjoukon mukana Suomen talvisodassa. 
Innostuneesti tämä tulisieluinen sotilas teki nyt tuttavuutta suo- 
malaisten aseveljiensä kanssa. 

Mitään merkkejä tai edes huhuja, joista olisi voinut päätellä 
idän sotaretken pian alkavan, ei vielä Heubergissa esiintynyt. 
Pian alkoi kuitenkin kiertää joukoissa itsepintainen väite, että 
Venäjä oli antanut Saksalle läpimarssioikeuden ja että nämä 
joukot nyt lähtevät Ukrainan ja Kaukasian kautta Irakiin! 


Tästä lennokkaasta huhusta ilmeisesti johtui meille Wienissä 
5 — Tyrkkö, Suomalaisia suursodassa 

esitetty väite näiden poikiemme lähtemisestä heti edelleen 
Irakiin. 

Eräänä päivänä saapui leirille itse Heinrich Himmler, joka 
tarkasti kaikki Heubergissa olevat SS-vapaaehtoisryhmät. Paitsi 
suomalaisia täällä oli näet muitakin pohjoismaalaisia; norjalaisia 
ja tanskalaisia, jotka olivat saapuneet Saksaan jo huomattavasti 
aikaisemmin. Himmler kätteli kaikkia suomalaisia upseereita. 
Poikiin hän teki vaatimattomuudellaan ja yksinkertaisella puvul- 
laan, jossa hän suuresti erosi loisteliaasta seurueestaan, miellyt- 
tävän vaikutuksen. »Reilunnäköinen mies, kravatti vinossa ja 
kaikin puolin . . .» 

Puheessaan SS-joukkojen ylin johtaja viittasi tulevaan tais- 
teluun yhteistä vaaraa vastaan. Mitään muuta ei puheesta sel- 
vinnyt. Mutta siitä osattiin heti suomalaisjoukossakin »lukea 
rivien välistä», ja ensi kerran valtasi joukon nyt suuren taistelun 
odotuksen syvä tunnelma. 

Wiking-divisioona oli tällöin kokonaisuudessaan tällä seudulla, 
ja pian jaettiin neljäsataa suomalaista sen eri yksiköihin. Ger- 
mania-rykmenttiin määrättiin suomalaisista yleensä ainoastaan 
upseereita, Westlandiin sen sijaan myös aliupseereita ja miehis- 
töä. Pääosa suomalaisista sijoitettiin kuitenkin divisioonan Nord- 
land-rykmenttiin, jota jo silloin komensi suomalaistenkin hy- 
väksi tutuksi ja ystäväksi tullut, jo iäkkäänpuoleinen saksalainen 
eversti von Scholtz. 

Pian oli Heubergissa olleet poikamme autoilla haettu uusiin 
yksikköihinsä. Tällöin saivat myös suomalaiset upseerit kiinnittää 
pukuunsa suomalaisia upseerinarvojansa vastaavat arvomerkit. 
Aliupseereilta ne sen sijaan jäivät saamatta vielä pitemmäksi 
aikaa kuin pataljoonassa Saksassa. 

Lastausta ja kuljetusta silmällä pitäen divisioona oli majoi- 
tettu ympäristön pikkukaupunkeihin, joissa koulutus jatkui ja 
tarpeelliset järjestelytyöt suoritettiin edessä olevaa matkaa var- 
ten. Niinpä esimerkiksi Germanian kolmas pataljoona majaili 
H eschingenin pienessä, idyllisessä vuoristokaupungissa, jossa 

sotilaat viihtyivät mainiosti sen monien hauskojen ravintoloiden 
ja huvipaikkojen ansiosta. 

Kesäkuun alussa alettiin Wiking-divisioonaa lastata juniin ja 
kuljettaa koillista kohti. Mentäisiinkö nyt rintamalle, ei voitu 
tietää, mutta että Irakiin lähdettäisiin kiertämään niin kaukaa 
pohjoisesta eikä esim. suoraan Romanian halki, herätti kyllä 
epäilyjä. Moottoroidun divisioonan kuljetus on suuri asia, koska 
jo yksi raskas komppania tarvitsee oman kuljetusjunansa. Yk- 
sikkö kerrallaan painuttiin kuitenkin matkaan Töekkoslovakian 
läpi, karkeana suuntana edelleen itä. Koska meikäläisistä ei vielä 
kielivaikeuksien tähden ollut suuresti keskustelukumppaneiksi 
saksalaisille komppaniatovereille, viettivät he aikaansa junassa 
mm. seurailemalla räjäytettyjä kenttävarustuksia vanhalla Sak- 
san ja TSekkoslovakian rajalla. 

Junamatka päättyi Sleesiassa, jossa yksikkö toisensa jälkeen 
purettiin junista aloittamaan moottoroitua marssia edelleen. 
Marssitavoitteet olivat yleensä lyhyitä, eikä niitä etukäteen 
ilmoitettu. Ensimmäiseksi saavuttiin Heidegrundiin ja vanhalla 
saksalais-puolalaisella rajalla oleviin moniin muihin maalais- 
kyliin. Siellä annettiin joukoille koulutusta, kunnes noin viikon 
kuluttua noustiin jälleen autoihin ja marssi jatkui Puolan demar- 
kaatiolinjaa kohti. Välillä yövyttiin mm. vanhoissa puolalaisissa 
aateliskartanoissa, joiden vaiheilla voi vieläkin tehdä huomioita 
Puolan talonpoikien entisestä orjuudesta. Demarkaatiolinjan 
läheisyyteen päästäessä majoituttiin telttoihin noin kymmenen 
kilometrin päässä Lublinin kaupungista. Majapaikkojen tultua 
kunnostetuiksi alkoi joka paikassa säännöllisesti heti tiukka kou- 
lutus, joten miehet eivät yleensä ehtineet liikoja aprikoimaan 
mitä tuleman piti. ' 

Niin koitti sodanjulistuksen hetki ja tulevan toiminnan lopul- 
linen määräytyminen myös täällä oleville suomalaisille, niin kuin 
jo edellä olen lyhykäisesti kuvannut. 

Tiedot saksalaisten menestyksellisestä läpimurrosta kaikkialla 
herättivät liiankin optimistista mielialaa. Niinpä näille yksiköille 

kaavailtiin ensimmäiseksi marssitavoitteeksi Kiovaa, noin 700 
km:n päässä olevaa Ukrainan pääkaupunkia! Nuorimmat saksa- 
laiset upseerit ennustivat tämän sodan päättyvän kolmessa kuu- 
kaudessa, vanhemmatkin väittivät venäläisten olevan jouluun 
mennessä lyötyjä. Kun suomalaiset SS-upseerit esittivät omana 
kantanaan, että tämä taistelu on kesken vielä vuodenkin kuluttua, 
heille naurettiin ja viitattiin Ranskan nopeaan luhistumiseen sak- 
salaisten hyökkäyksen alettua. Mutta kesän ja syksyn kuluessa 
loppuun vaiettiin noista ennusteluista, eikä meikäläisille enää 
naurettu. Veljet, jotka olivat käyneet Pariisissa syömässä suk- 
laata ja lähtivät jälleen sotaretkelle vierailupuku upseerinkirs- 
tussa, oppivat kovan läksyn idän arojen lohduttomassa loppu- 
mattomuudessa. 

Divisioona siirtyi luonnollisesti heti sodanaikaiseen elämään; 
autojen lyhdyt pimennettiin, ilmatorjunta järjestettiin, marssi- 
muodot sodanmukaistettiin jne. Ja sitten odotettiin vain käskyä 
mukaan liittymisestä. 

Pian olikin Wiking-divisioona jo toisella kädellään» ja kohta 
molemmilla mukana hyökkäyksessä. Kun Lvov (Lemberg) val- 
loitettiin kesäkuun 30. pnä, oli siellä mukana jo suomalaispoi- 
kienkin yksikköjä ja niin muodoin myös meikäläisiä. Niin seu- 
rasivat muutkin pitkillä autokolonnillaan kärjessä hyökkääviä 
joukkoja. Jyrkästi vaihtelevassa maastossa demarkaatiolinjalta 
Lvovia kohti näkivät perässätulijat jo tuoreita merkkejä taiste- 
luista ja saksalaisten raisusta hyökkäyksestä, jonka isku oli ollut 
heti alkuun tavattomassa voimassaan huumaava. Vielä savuavia 
raunioita, tuhottuja autoja ja ajopelejä, vähän väliä panssarivau- 
nuja ja erikaliiberisia tykkejä, jokunen alasammuttu lentokone 
arolla, haisemaan alkavia hevosten ja koirien raatoja ja ihmisten 
ruumiita, kasoittain sotasaalista. 

Saksa hyökkäsi! 

Siinä joutuivat meikäläisetkin pysähtymään mm. eräässä koko- 
naan juutalaisten asuttamassa pikkukaupungissa. Asukkaiden 
elämä siellä näytti tavattoman kurjalta. Heillä oli yllään kehnot 

ryysyt; heittämällä natsan kadulle sai aikaan yleisen tappelun, 
naiset, lapset ja miehet jonottivat vettä ainoan kaivon ympärillä. 

Palaneen käryä, vankilaumoja, kiihkeiden suurtaistelujen tun- 
nelmaa. 

Heinäkuun viidennen päivän iltana komennettiin Germanian 
kolmas pataljoona pysähtymään. Palava Lvov oli takana, Tarno- 
pol edessä, ja nyt taisteltaisiin ensi kerran. Tarnopolin eteläpuo- 
lella pyrki muuan vihollisosasto häiritsemään hyökkäyskiilan 
-oikeata sivustaa ja koetti päästä saksalaisten selkäpuolelle. Patal- 
joonan tehtävänä oli tämän osaston tuhoaminen. 

»Seisl» Kolonna varmistetaan, tiedusteluryhmä lähetetään 
eteen. Suomalainen upseeri saa siinä ensi kerran käyttää kokenei- 
suuttaan Summan-päiviltä; nuori saksalainen parivartio jää var- 
tioon pitkään heinikkoon tasaiselle pellolle. Upseeri vie heidät 
kummulle, josta'on näköalaa, ja antaa ohjeita. Aamulla edetään 
jalkaisin yli pienen joen, jonka sillan vihollinen on tuhonnut 
vetäytyessään. Matalaa joenpohjaa myöten saadaan yli myös 
tykit. Noin pataljoonan vahvuinen vihollinen on verraten avo- 
naisessa maastossa erään pienen taloryhmän kahden puolen. 
Kiivas tykistövalmistelu ja hyökkäys, joka hetkessä nujertaa 
vastarinnan. Vankilaumassa tavataan näiden murjaanien jou- 
kossa silmälasipäinen nainen, jota saksalaiset katsovat vielä hyvin 
pitkään. ] 

Ensimmäinen voitto on vaatinut kuitenkin myös ensimmäiset 
kaatuneet. 

Osastolla on ensimmäinen sankarihautauksensa taisteluken- 
tällä. Aseveljet kaivavat haudat puiden juurelle tien varteen, 
toiset veistävät niille saksalaiset sotilasristit, joihin poltetaan 
rautaristin kuva ja kaatuneiden sotilasarvot, nimet, syntymä- ja 
kuolinajat. Vainajat kannetaan telttakankaillaan hautaan muka- 
naan arvoesineitä lukuun ottamatta kaikki varusteensa ja aseensa. 
Koruton, yksinkertainen hautaustoimitus on pian päättynyt. 
Asetoverit nostavat kaatuneiden kypärät kunkin omalle, sileäksi 
tasotetulle hautakummulle, tekevät kunniaa ja poistuvat. Suoma- 

lainen yliluutnantti kerää kukkia haudalle, jossa lepää hänen 
joukkueenjohtajansa. Pian seuraa hänkin miehiä haudalta, ja 
siitä hetkestä alkaen hän johtaa ensimmäisenä suomalaisena 
saksalaisia suurella itärintamalla. 

Tamperelainen pankkivirkailija ja Summan-soturi, SS-Ober- 
sturmföhrer K.-E. Ladau oli astunut Wiking-divisioonassa joh- 
tajantehtäviin, joissa hänen ansionsa tulivat pian kuukausi kuu- 
kaudelta yhä tunnetummiksi. 


Suuret taistelutapahtumat itärintaman etelälohkolla seurasivat 
nyt kiihkeänä vyörynä toisiaan. Panssaroidut saksalaiset hyök- 
käysjoukot etenivät vastustamattomasti kaikissa hyökkäyssuun- 
nissa vihollisen vetäytyessä usein täydellisen paniikin ja seka- 
sorron vallassa. Arojen avaralla taivaalla jylisivät Stuka-laivueet 
moukaroimaan edeltäkäsin hyökkäyskohteita vihollisen ilmavoi- 
mien pysyessä usein aivan näkymättömissä. Paahteisella arolla 
tekivät saksalaiset yksiköt päivittäin jopa 100 km:n marssitaipa- 
leita vihollista takaa-ajaessaan. Moottoroidut osastot ajoivat 
autoilla suoraan taisteluihin. Lähes kolmen metrin mittaista 
maissia kasvavat mustan mullan maat tarjosivat sellaisenaan 
täyssuojan, ja hyökkäyskärjen rientäessä teiden suunnissa kau- 
kana edellä käytiinkin juuri näillä sivustoilla usein vielä suuria 
taisteluja maissipelloissa lymyäviä »puskaryssiä» vastaan. Sak- 
salaisten huima »kiilasysteemi», jossa usein lyötiin paljonkin 
yhden kortin varaan, vietti riemuvoittojaan. Sotasaalisnumerot 
ja vankilaumat kasvoivat pian suunnattomiksi. Ja yhä jatkui 
taukoamaton eteneminen, sadat kilometrit toisensa jälkeen jäivät 
taakse etelän pölyävällä ja tukahduttavan kuumalla, yöllä pi- 
meällä ja viileällä arolakeudella. Niin lähestyi sodan pauhu no- 
peasti Dnepriä ja tämän mahtavan joenmutkan maailmanhisto- 
riallisia tuhoamistaisteluja, joissa laskettiin olleen noin 9 miljoo- 
naa miestä vastakkain. 

Hyökkäysjoukkojen yhtenä kärkenä raivasi SS-divisioona 
Wiking koko ajan erinomaisella menestyksellä tietänsä eteenpäin. 

Sen eri rykmenteissä, pataljoonissa ja komppanioissa palvelevat 
suomalaiset näkivät nyt dramaattista suursotaa ja saivat itse 
sydämensä koko kyllyydellä antautua sotilaan tehtävilleen. Tar- 
nopolista otettiin suunta kaakkoon, taisteltiin Husiatynissä, sieltä 
mentiin nopeasti muodostuvan Kiovan motin sivustavarmistuk- 
seen koilliseen, jossa syntyneissä suurissa taisteluissa Sitomi- 
rissa, Belaja Tserkovissa, BerditSevissä, TaratSassa ja TSerkas- 
syssä divisioona sai suuren tulikasteensa ja osoitti loistavaa 
taistelutaitoa ja kykyä. »Wikingin» auringonkehrä-merkillä va- 
rustetut moottoriajoneuvot liikkuivat nyt laajalla alalla ja tämän 
divisioonan riveissä taistelevat toistakymmentä kansallisuutta 
olivat jo sulautuneet saksalaisten aseveljien kanssa yhtenäiseksi 
taistelukokonaisuudeksi. Lukemattomat asutuskeskusten valloi- 
tukset seurasivat toinen toistaan, KrementSug jäi, ja niin pysäh- 
dyttiin ensi kerran kolmeksi viikoksi Dneprin rannalle. Kolmen 
viikon taistelujen jälkeen joki ylitettiin suomalaisten »viikinkien» 
tehtyä paitsi veneillä ja lautoilla, uimalla! — partiomatkoja sen 
yli. Puolen miljoonan asukkaan kaupunki Dnepropetrovsk kuu- 
lui jo saksalaisille ja hyökkäyskiilat tunkeutuivat Rostoviin. 
Hyökkäys, joka kuudessa kuukaudessa oli edennyt toistatuhatta 
kilometriä, pysähtyi Kaukasian porteille. Divisioonat, jotka mil- 
tei koko ajan olivat taistelleet jatkuvasti edessä ja ilman täyden- 
nystä, joiden moottoriajoneuvoilta loppui polttoaine ja autot 
jäätyivät Ukrainan liejuun, joutuivat venäläisten sivustaan suun- 
nattomilla voimilla tekemän yllätyshyökkäyksen jälkeen jous- 
tamaan takaisin ja vetäytymään Mius-joelle Ukrainan ja Donet- 
sin laakion rajalla, jossa oli luontaisia puolustusmahdollisuuksia. 
Saksan oli tyydyttävä ottamaan vastaan talvisen asemasodan 
koettelemukset. Sen hyökkäys oli keväällä viivästynyt ehkä rat- 
kaisevalla kuukaudella, ja se oli pinta-alansa suunnattomuuteen 
luottaneen neuvostovallan pelastus. Saksa joutui vetäytymään 
Rostovista ja Moskovan porteilta ja pitkin matkaa siltä väliltä. 
Idän jättiläiskamppailu ei päättynyt ensimmäisessä erässä. 
Vaikka ei edelleenkään ollut kysymys sotilaallisesta paremmuu- 

desta, se oli Saksalle kysymys talvesta ja suunnattomista etäi- 
syyksistä, vkysymys tilasta», niin kuin eräs saksalainen rykmen- 
tinkomentaja sanoi tämän kirjoittajalle illallispöydässä Staro 
Besevossa. 

Mutta voidaksemme seurata nimenomaan suomalaispoikien 
vaiheita tässä maailman sotahistorian suurimmassa hyökkäyk- 
sessä meidän täytyy — näiden taistelujen kokonaiskuvankin 
kustannuksella — ottaa laajasta tapahtumarykelmästä muutamia 
tyypillisiä ja kuvaavia esimerkkejä. 


ISKUMIEHIÄ JA PANSSARI- 
JÄÄKÄREITÄ 


Varmistaen ja tiedustellen, hyökäten ja puolustaen raivasivat 
suomalaistenkin »viikinkien» saksalaiset rykmentit tietään Galit- 
siasta läpi Ukrainan, ja kaikkia noita tehtäviä vuoron perään 
tuli runsaasti myös meikäläisten osaksi. Ankarien taisteluviikko- 
jen kovassa koulussa he sulautuivat pian saksalaisiin yksikköi- 
hinsä, kielikin alkoi välttävästi luistaa, ja vaikka monta murhetta 
kierteli miesten mielissä, ennen kaikkea suomalaisten toverien 
kaipaus, epätietoisuus kotimaan asioista ja pataljoonan Saksasta 
saapumisesta, taistelivat suomalaiset hyvin urhoollisesti niittäen 
nopeasti mainetta ja kunniaa saksalaisten sekä muiden vapaa- 
ehtoisryhmien keskuudessa. Kymmeniä heistä kaatui jo sodan 
ensi kuukausina saaden karun sotilaan-hautansa taistelukentillä 
saksalaisissa sankarihautausmaissa. Poikiemme rakastama ja kun- 
nioittama suomalainen yhteysupseeri ja vapaaehtoisveli, pastori, 
SS-Untersturmfährer Ensio Pihkala teki kaikkensa pitääkseen 
yhteyttä poikiin alituiseen liikkeellä olevissa joukoissa. Auton 
astinlaudalla seisten hän huuteli kolonnien ohi ajaessaan, oliko 
siellä suomalaisia. Milloin oli, seurasi lyhyt jutteluhetki, ja jos- 
kus hänellä oli annettavana muutama savuke ja jostakin saamansa 
suomalainen, kuukausia vanha, mutta erinomaisen tervetullut 
sanomalehti. Sotaretken alkaessa hän oli pitänyt suomalaisille 
aseveljilleen kenttähartauden, jonka aiheeksi hän oli valinnut 
sanat: Poikani, ole turvallisella mielellä, sillä sinun syntisi anne- 
taan sinulle anteeksi» Elokuussa, vahvahkon vihollisosaston 
päästessä murtautumaan vasta vallattuun Smelan pikkukaupun- 

kiin Ensio Pihkala sai syntyneessä kahakassa itse sankarikuole- 
man. 

Ryhmä suomalaisen pst.koulutuksen saaneita miehiä, aliupsee- 
reita ja reipas uusmaalainen vänrikki Lennart Wallen määrättiin 
sodan alkaessa samaan yksikköön. Myöhemmin tämä ryhmä 
kasvoi puhtaasti suomalaiseksi joukkueeksi, joka yhä vielä Tere- 
kin suunnan suurhyökkäyksessä Kaukasiassa syksyllä —242 tais- 
teli suunnilleen entisessä kokoonpanossaan. 

Nämä divisioonan pojat» pääsivät ensimmäiseen pieneen tais- 
telukosketukseen kesä-heinäkuun vaihteessa Lvovin länsipuo- 
lella. Tarnopolista oli heilläkin hetken suuntana Odessa, mutta 
sitten käännyttiin Kiovan mottia kohti. Varsinaisen tulikasteensa 
tämä ryhmä sai sitten heinäkuun 18 pnä TaratSassa, jonka omis- 
tuksesta käytiin kiivaat taistelut. Heinäkuun 22 pnä vihollinen 
teki hirvittävän tykistökeskityksen jälkeen hyökkäyksen sitä 
sivustaa vastaan, jossa pojat olivat asemissa. Joukkueen tykit 
olivat vetäytymässä vaihtoasemiin, koska vihollinen oli jo parin- 
sadan metrin päässä, kun Wallen nousi ylös ampumahaudasta 
karjaisten saksan kielellä käskyn: »Eteenpäin, mars, mars!» Itse 
ensimmäisenä hän syöksyi kohti vihollisia, jotka parhaillaan aset- 
telivat konekivääreitään asemiin. Joukko seurasi häntä, Wallen 
ehti ensimmäisenä valtaamaan erään kk:n ja käänsi sen heti 
tulittamaan pakoon puikkivia vihollisia. Mutta hetken kuluttua 
hän joutui vasemmalta perääntyvien venäläisten keskelle. Silloin 
hän sieppasi eräältä heistä automaattikiväärin, koska kk:n panos- 
vyö oli tyhjä. Muuan vihollisupseeri ehti häntä jo tähdätä, ennen 
kuin sai Wallenilta iskun, joka katkaisi kivääristä tukin. Pian oli 
niitty puhdas ja saksalaiset ajoivat takaa peräytyviä, joilta jäi 
taistelukentälle mm. 22 konekivääriä. Jos viholliset olisivat ehti- 
neet asettaa ne asemiin ja tukea niillä jalkaväkensä hyökkäystä, 
olisi lähellä ollut esikunta joutunut heidän käsiinsä ja myös tietä 
myöten edenneet saksalaisjoukot joutuneet mottiin. Ei siis ihme, 
että yhirmu-suomalaista upseeria» sinä iltana kyseltiin. Pari päi- 
vää myöhemmin lausui osaston komentaja Wallenille rivin 

edessä: »Olette ensimmäinen suomalainen, jolle saan kiinnittää 
rautaristin taistelussa osoitetun urhoollisuuden merkiksi.» 

Taistellen ja taas taistellen jatkui panssarijääkärienkin sotaretki 
itäkaakkoon. Elokuun lopulla lähestyttiin Dnepr-jokea, jonka 
ylityksessä pohjoisempana käytiin ankaria taisteluja. Joen itä- 
puolella oleva suuri Dnepropetrovskin kaupunki olisi seuraava 
tärkeä tavoite. 

Syyskuun 1 pnä klo 3.40 ylittivät poikamme tämän Ukrainan 
mahtavan virran melskeessä, jota kukaan heistä ei milloinkaan 
unohda. Moottoriveneet hinasivat lauttaa, jonka ympärillä tau- 
koamatta kohosivat korkeat vesipatsaat kranaattien räjähdellessä 
kaikkialla ympärillä. Helvetillisesti vinkuen räjähteli kranaatteja 
myös oikealla suuressa räjäytetyssä Dneprin rautatiesillassa. 
Miehiä suistui veteen koskaan nousematta; joka hetki oli her- 
mojarepivän jännittävä. Infernaaliseen melskeeseen toivat oman 
osansa vihollishävittäjät ja pommikoneet, jotka kylvivät alas 
kuolemaa korkealta pilvettömältä taivaalta. Ilmatorjunnan an- 
kara sulkutuli täytti taivaan savulla; koneita syöksyi palavina 
alas arolle, mutta uusia tuli lakkaamatta tilalle. Lauttamatka vain 
muutaman sadan metrin levyisen joen yli tuntui iäisyydeltä, ja 
vaikka vastarantakin oli kiivaan tykistötulen alla, tuntui sen saa- 
vuttaminen kuin keitaalta erämaassa. 

Divisioonan taisteluhistoriaan uuden kunnianlehden tuonut 
sillanpääasema oli saavutettu, ja vielä samana päivänä aloitettiin 
hyökkäys Dnepropetrovskin kaupunkia vastaan. 

Tästä taistelusta tuli pitkä ja vaativa. Vihollisella oli täällä mm. 
Moskovan tykistöakatemia, jonka harjoitusmaastoa Dnepro- 
petrovskin ympäristö oli. Runsaalla vihollistykistöllä oli siis val- 
miit luvut jokaiseen pienimpäänkin maastokohtaan. Kranaatti- 
sade oli sen mukaista. Suomalaiset joutuivat joka päivä tuhoa- 
maan osan vastustajien panssariaseesta. Stukat tukivat hyök- 
käystä seuraavana aamuna. Tavoite tavoitteelta edettiin. Kaivau- 
tuminen samana iltana ei ollut tarpeellista, koska venäläiset kar- 
kotettiin asemistaan, joihin mentiin itse tilalle; vain ampuma- 

alaa oli raivattava toiseen suuntaan. Panssarijääkärit saivat silloin 
lakkaamatta olla aivan etulinjoilla, sillä joukkojen saapuminen 
Dneprin yli kävi hitaasti ankaran tulen alla. Syyskuun 4 pnä 
vihollinen teki valtavan tykistövalmistelun jälkeen hyökkäyksen 
tämän osaston vasemmalla sivustalla. Hyökkääjät olivat panssari- 
jääkäreistämme jo käsikranaatinheittoetäisyydellä, kun Unter- 
sturmföhrer Wallen komensi tykeille tulta ja Spring-kranaatit 
repivät aukkoja hyökkääviin joukkoihin. Venäläiset joutuivat 
pakokauhun valtaan, jättivätpä aseensakin taistelupaikalle. 

Hyökkäysvaihe näiden poikien osalta oli todella vilkasta, sillä 
saman vuorokauden aikana vihollinen saattoi yrittää vastahyök- 
käystä jopa toistakymmentä kertaa. 

Dnepropetrovskin valloituksen aikana sattui sentään ainakin 
yksi huvittavakin tapaus. Joukko suomalaisia eteni talo talolta 
ja kolisteli juuri jossakin porttikäytävässä päästellen tuohtuneena 
kuuluvia ärräpäitä. Silloin avautui eräs ikkuna ja iloinen naisääni 
huusi: »Onko siellä suomalaisia? Hyvää päivää, pojat!» 

Kysymyksessä oli muudan jo tsaarinvallan aikana Venäjälle 
siirtynyt suomalainen nainen, joka oli naimisissa ukrainalaisen 
miehen kanssa. Vielä samana iltana nämä pojat olivat hänen 
luonaan kyläilemässä ja vaihtamassa varsin erikoislaatuisia kuu- 
lumisia. 

Dnepropetrovskin valloituksen ankaruudesta ja suomalaisten 
osuudesta siinä puhuvat vakuuttavaa kieltänsä ne lukuisat hau- 
dat, joissa SS-aseveljiämme tuossakin kaupungissa lepää — ja 
ne monet rautaristit ja ylennykset, joita meikäläistenkin osaksi 
tuli kaupungin valtauksen jälkeen. 

Kun oli viikko levätty, jatkui myös panssarijääkäriemme tais- 
telujen tie. Suuria sotaliikkeitä Rostovin suunnalla, vetäytymistä 
sieltä ja asettumista talvehtimislinjalle seurasi divisioonan ensim- 
mäisen kokonaan suomalaisen joukkueen perustaminen juuri 
näistä kokeneista panssarijääkäreistä, johtajanaan nyt yliluut- 
nantiksi ylennetty Wallen. 


Iskumiehiä ja panssarijääkäreitä Yloi 


Nordland-rykmentissä muodostettiin Dnepropetrovskin val- 
tauksen jälkeen erikoisryhmä erääseen pataljoonaan, jossa se sit- 
ten tuli niittämään runsaasti mainetta. 

Tarvittiin näet pieni erikoisosasto vaativia tiedustelutehtäviä 
varten jatkuvassa etenemisessä. Suomalaiset tunnettiin jo hyviksi 
partiomiehiksi, ja niin tehtävä annettiin heille. »Nordlandin suo- 
malaisryhmä» oli syntynyt. 

Että kysymyksessä ei todellakaan ollut aivan tavallinen ryhmä, 
todistaa jo sekin, että sen vahvuus nousi aluksi lähes 30 mieheen 
ja johtajina oli kaksi suomalaista upseeria, luutnantti Kulovaara 
ja vänrikki Leino. Vahvuudeltaan ja kokoonpanoltaan tämä isku- 
ryhmä joutui kuitenkin olemaan lakkaamattoman muodonvaih- 
doksen alaisena; miesten lukumäärä vaihteli siinä tappioista riip- 
puen 15:stä 27 mieheen. Upseerien lisäksi kuului ryhmään aluksi 
»Nordlandin» suomalaisista kanta-aliupseereita, reservialiupsee- 
reita, korpraaleja ja sotamiehiä, useimmat jo parkkiintuneita 
talvisodan taistelijoita. Useimmat näistä tulevista iskumiehistä 
olivat siviiliammatiltaan maanviljelijöitä tai heidän poikiansa, 
opiskelijoita ja koululaisia. Olipa joukossa Ostrobotnialla vikänsä 
väärin muistaneiden» ja siten vahingossa mukaan päässeiden 
joukostakin yksi nuori veli, joka jo talvisodassa oli tapellut koko 
silloin 15-vuotiaan sydämensä kyllyydestä. 38-vuotias tampere- 
lainen kersantti hoiteli jämerästi joukon Nestorin nimeä. Hän 
olikin monta kertaa kipeään tarpeeseen jo siksi, että hän Aunuk- 
sessa syntyneenä puhui koulussa väkisin opetettua venättä kuin 
vettä valaen ja että hänellä oli tietoja myös kreikkalaiskatolisesta 
pappisseminaarista kolmen vuoden ajalta! Muista yksiköistä 
tähän erikoisryhmään siirrettiin muutamia suomalaisia silloin 
tällöin, marraskuun lopulla eräs Viron-saksalainen aliupseerikin 
oppimaan sotataitoa. 

Ensimmäiset taistelunsa iskuryhmä kävi hyökkäyksessä loka- 
kuun 1—3 pnä. Ensimmäisenä päivänä marssivat pojat 25 km 
saamatta kosketusta viholliseen. Yöllä ryhmä teki kaksi partio- 
retkeä tiedustellen vihollista ja jatkoi aamulla matkaa vihollisen 

panssarijunan tulen alaisena. Päivä kului sitten hitaan etenemi- 
sen ja sitkeän taistelun merkeissä tuliylivoiman ollessa viholli- 
sella. Ryhmän tappiot olivat sinä päivänä kaksi kaatunutta ja 
muutamia haavoittuneita. 

Seurasi uusia partio- ja varmistustehtäviä ja lokakuun 21 pnä 
Aleksandrovskin hyökkäys. Marraskuun 17 pnä seisoivat nämä- 
kin poikamme 60 km:n päässä Rostovista vastassaan seitsemän 
divisioonaa venäläistä valioväkeä. 

Mutta sitä ennen iskuryhmä suoritti vielä yhden hurjan leik-- 
kauksen, joka tulkoon tässä esimerkkinä kerrotuksi. 

Aleksandrovsk oli jätetty pari päivää sitten. Nyt vietettiin 
yötä eräässä ukrainalaiskylässä lakeudella. Äkkiä pojat saavat 
määräyksen nousta autoihin aseet ampumavalmiina. Niin lähde- 
tään ajamaan vihollisalueelle venäläisten tulittaessa kiivaasti 
konetuliaseillaan molemmilta puolilta tietä. Onni on kuitenkin 
mukana, ja niin jatkuu matka hyvää vauhtia. Ennen aamun 
lopullista valkenemista on katkaistu 70 km:n taival täysin var- 
mistamatonta tietä suoraan vihollisalueelle ajaen. Täyttä vauhtia 
huristetaan kylään, joka on vihollisen hallussa! Punasotilaat nuk- 
kuvat siellä vielä aamuyön uniansa mitään pahaa aavistamatta, 
eikä kylän talojen luona näy edes vartiomiestä. Ryhmä jakautuu 
nopeasti kylätien kahden puolen ja pyrähtää sisään kuin tuulis- 
pää. Herätys merkitsee nukkujille tällä kertaa vangiksi joutu- 
mista — ainoakaan ei pääse livahtamaan iskuryhmän käsistä! 

Mutta ei siinä kyllin! 

Pojat jäävät muutamiksi tunneiksi varmistamaan kylää. Aamu- 
päivällä ajaa sitten samaa tietä, jota suomalaisryhmä oli tullut, 
komea kolonna, kymmenen erilaisella tavaralla lastattua vihol- 
lisen kuorma-autoa! Niiden kuljettajat eivät luonnollisesti tiedä 
vielä mitään kylän uusista isännistä, ja niin he ajavat kuormansa 
suoraan suomalaisryhmän syliin. Kolonnan vvastaanottaminen- 
kim» sujui niin kuin ainakin vanhoilta ammattimiehiltä, ja Saksan 
« sotasaalis oli taas kauniilla tavalla karttunut. 

Kylän miehitys oli tapahtunut siis kivuttomasti. Mutta pian 

hyökkäsi arolta sitä vastaan osasto venäläistä ratsuväkeä. Kivää- 
reitään heilutellen halkoivat husaarit aroa, mutta meikäläisten 
kk:t naputtivat armottoman tarkasti, ja pian oli uljas hyökkäys 
muuttunut sekasortoiseksi paoksi. Uutta hyökkäystä ei enää tul- 
lut, mutta pojillemme riitti tehtävää vankien järjestämisessäkin 
sekä lähiympäristön tiedustelussa. 

Joulukuun 9 pnä 1941 oli suomalaisryhmä saanut tehtäväk- 
seen suorittaa väkivaltaisen tiedustelun vihollisasemiin. Kasa- 
panokset, käsikranaatit ja henkilökohtaiset aseet olivat joka mie- 
hellä tottuneesti kunnossa, taskut tyhjennettiin papereista ja 
arvoesineistä kaiken varalta. Pojat olivat korsun edustalla val- 
miina lähtemään vaaralliselle matkalleen. Silloin murtautui 
vihollinen yhtäkkiä läpi asemien — iskuryhmän tehtävä muuttui 
käden käänteessä kiivaaksi vastaiskuksi. Suomalaisryhmä sai käs- 
kyn puhdistaa edessä olevan kukkulan vihollisista. Muutamaa 
minuuttia myöhemmin olivat pojat jo matkalla ja saivat heti 
ankaraa tulta vastaansa. Vihollisten voidessa jo heittää käsikra-. 
naatteja alkoivat poikiemme omat konetuliaseet yhtyä konsert- 
tiin. Niiden tulenavausta seurasi nopea syöksy eteenpäin — lähi- 
taisteluun. Viholliset syytivät nyt käsikranaatteja ryhmää vas- 
taan kuin ainakin henkensä edestä. Seuraavalla hetkellä suoma- 
laisryhmä kärsikin raskaan tappion. Mäenlaskun maailmanmes- 
tari, SS-Rottenfährer Paavo Vierto, joka vastikään oli liittynyt 
tähän iskuryhmään, kaatui kahakassa. Varsinkin kotimaan ur- 
heiluväelle tavallista masentavampi kuolinviesti oli lähtevä pian 
matkalle kaukaiseen Suomeen .. 

Kaksi muuta suomalaista ja Varomsikeijänen aliupseeri olivat 
haavoittuneet samalla kertaa. Mutta taistelu riehui parhaillaan 
ja tehtävä oli suoritettava. Sankarivainaja ja haavoittuneet vie- 
tiin heti taaksepäin. Ryhmänjohtajalle jäi käytettäväkseen neljä 
miestä, joilla hänen oli suoritettava tehtävä loppuun. Neljä miestä 
ja yksi konekivääri taistelivat nyt kuuttakymmentä venäläistä 
vastaan, kunnes avuksi tuli takaa kaksi uutta ryhmää. Kukkula 
puhdistettiin, vaikka tappioita tuli vielä lisää. Kaatuneita vihol- 

lisia oli kukkulalla röykkiöittäin ja parinkymmenen vangin jou- 
kossa oli mm. venäläisiä johtanut luutnantti. 

Nämä taitavat ja urhoolliset taistelusuoritukset eivät suinkaan 
jääneet saksalaisilta komentajiltaan huomaamatta. Rykmentin- 
komentajan, eversti v. Scholzin henkilökohtaista suhtautumista 
viskuryhmäänsä» kuvaa se, että hän joululahjana jakoi pojille 
suuren määrän savukkeita ja sikareita — huomaavaisuus, joka 
ei tullut minkään muun osaston osaksi. Pataljoonankomentaja, 
joka luotti tähän ryhmäänsä jo niin, ettei hän enää pannut mitään 
muuta osastoa suorittamaan todella vaativaa tehtävää eikä usko- 
nut edes saksalaisten partioiden tiedustelutuloksia, ennen kuin 
suomalaisryhmä oli niistä varmistautunut — toi tälle ryhmälleen 
niin ikään hyvät joululahjat. Pysyvänä tunnustuksen osoituk- 
sena kantoivat kaikki nämä SS-poikamme pian rautaristiä rin- 
nassaan, eikä heissä lopulta ollut ainoatakaan, jota ei olisi ylen- 
netty vähintään seuraavaan arvoasteeseen. 

Mutta tuli hetki, jolloin suomalaispataljoonakin saapui rinta- 
malle ja pojat pääsivät siihen jo tutuksi tulleesta saksalaisesta 
pataljoonastaan. 


Syvä iskumme on .. » 


»Perheeni» Mius-joen talviasemissa. 


S PÄHTRUPP CHRISTIANSEN» 


Ukrainan suurhyökkäykselle luonteenomaista oli, että kevyet, 
moottoroidut tiedusteluosastot ajoivat häikäilemättä jopa 100 km 
syvälle vihollisalueelle yllättäen siellä vihollisen täydellisesti ja 
hankkien arvokkaita tietoja. Wiking-divisioonan tiedusteluosas- 
tossa palveli silloin lukuisia poikia niiden neljänsadan» joukosta, 
ja he olivat yleensä aina ensimmäisiä vapaaehtoisia näille yhtä 
huimapäisille kuin vaarallisillekin partiomatkoille. Ylikersantti 
Veikko Väärälä, vdivisioonan poikiemme» karskimpia taisteli- 
joita, muistelee »Spähtrupp (=tiedustelupartio) Christiansenia» 
seuraavasti: 

»Oli hehkuvan kuuma heinäkuun iltapäivä. Komppaniamme 
oli pitkän ja rasittavan päivämarssin jälkeen asettunut yöpuulle 
erääseen kolhoosiin. Teltat oli pystytetty pihalle ja ajoneuvom- 
me, autot ja moottoripyörät ajettu suojaan kolhoosin jättiläis- 
mäiseen navettaan. 

Me, komppanian suomalaiset, istuimme kolhoosin navetan 
takana ja höyryttelimme äsken muonan mukana saamiamme 
savukkeita. Kuuluimme erääseen moottoroituun tiedusteluosas- 
toon, joka kevyillä panssaritiedusteluvaunuilla ja moottoripyö- 
rillä partioi vihollisen sivustoissa jalkaväkirykmenttien hyökä- 
tessä päämarssitien suunnassa raskaampien panssarien tukemana. 

Olimme sattumalta kaikki koossa, ainoastaan heinäkuun 3 pnä 
Tarnopolin luona haavoittunut K:kumpu oli poissa joukos- 
tamme. Häneltä oli kranaatinsirpale repinyt pahasti reiden, em- 
mekä olleet kuulleet hänestä mitään sen jälkeen. Olimme jo levot- 


tomia hänen kohtalostaan. Olimme itse olleet mukana kovissa ja 

raskaissa partioissa ja taisteluissa, mutta säilyneet kuin ihmeen 
kautta. Kaikkiaan oli komppaniassamme sodan alkaessa 13 suo- 
malaista, jota pidimme onnenlukuna, niin kuin se tähän saakka 
oli ollutkin. : 

Rynnättyämme Lembergiin käännyimme kaakkoon. Entisellä 
Puolan ja N-liiton rajalla Husijatynissä syntyi heinäkuun 7 pnä 
erittäin kova taistelu, jossa pieni vapaaehtoisjoukkomme menetti 
ehkä ensimmäisen miehensä kaatuneena. Alikersantti Aulis Grön- 
dahl jäi saksalaisten toveriensa rinnalle lepäämään Ukrainan mus- 
tiin multiin. 

Husijatynistä jatkui matkamme kohti Sitomiriä ja Kiovaa. 
Sen tultua pian motitetuksi käännyimme kohti Bielaja-Tserkovia, 
jonka läheisyydessä nyt heinäkuun viidentenätoista olimme. 

Hyökkäyssuunnassamme jossakin kaukana olivat suuret teol- 
lisuuskaupungit Kirovograd ja Dnepropetrovsk. Mutta niitä 
ehtisi kyllä vielä aikanaan ajatella. Nyt höyryttelimme vain Juno- 
jamme ja pakisimme kaikenlaista, kotimaan mahdollisista kuu- 
lumisista ja omasta olostamme. *Olisipa nyt sauna”, tuumaa vää- 
peli P:la. Mikä olisi todella ollut ihanampaa helteisten päivien ja 
pölyisten marssitaipaleiden jälkeen. Mutta toivotonta oli täällä 
sellaista edes ajatella — ainakaan vielä tällä erää. 

Saksalaiset toverimme kuuluivat jakavan äsken saapunutta 
kenttäpostia. Emme edes vaivautuneet katsomaan sitä innostu- 
nutta toimitusta — me emme ainakaan kuukauteen vielä saisi 
minkäänlaista viestiä kotimaasta. Olimme muutenkin maailman 
tapahtumista täysin tietämättömiä. Komppanianpäälliköllä oli 
kyllä radio, mutta eihän häneltä viitsinyt mennä pyytämään 
lupaa sen kuunteluun. Pääasia meille olikin, että vastustaja olisi 
mahdollisimman pian matalana ja niin näytti ainakin meidän 
lohkollamme käyvänkin. i 

Ilta pimeni nopeasti, niin kuin se Ukrainassa pimenee. Pian 
erotimme vain toistemme hehkuvat savukkeenpäät navetan var- 
jossa. Väsymys painoi ja tieto rauhallisesta yöstä tuotti suloista 
tyydytystä. Kun uni jo alkoi painaa luomiamme kiinni, köm- 

mimme yksi toisensa jälkeen telttoihimme, joissa saksalaiset tove- 
rimme jo olivat unten mailla. Saatuamme huovat niskaamme 
olimme pian itsekin raskaassa unessa. 

'Aufstehen! Fertigmachen zum Spähtrupp!' (Ylös! Valmis- 
tautukaa tiedustelupartioon!) 

Joku nykii polvestani ja hokee moneen kertaan noita sanoja. 
Kohottaudun ja tunnen aamun kajossa joukkueemme lähetin 
Erichin kasvot. 

*Erste und zweite Gruppe sollen sofort fertigmachen', hän 
jatkaa ja katoaa toisille teltoille päin. 

Toverini Arthur on jo ulkona ja alkaa irrotella telttanaruja. 
Kolmas meistä, Kurt, nukkuu tapansa mukaan kuin ”härski silli? 
eikä herää tavalliseen tönimiseenkään. Juuri kun pääsen ulos, 
rymähtää teltta kasaan ja Kurt kömpii sadatellen sen laskoksista. 
Vähitellen pääsee hänkin kärryille ja silloin tulee mieheen eloa. 
Hän on pyörämme ajuri ja saatuamme telttakankaat rullalle, 
hän rientää sitä käynnistämään. Otan meidän kolmen kahvipul- 
lot ja lähden keittiölle päin katsomaan, joko kahvi on val 
mista. 

Kas vain! Eiköhän siellä ole vain S:salmen poikakin samalla 
asialla. Nyt meitä on jo kaksi suomalaista siihenkin reisuun. 
Kysyn häneltä lähtöaikaa, mutta hänkään ei sitä tiedä. Saamme 
pian kuuman kahvimme ja palaamme ryhmiimme. Täällä hyrise- 
vät jo pyörät lähtökunnossa. Ryhmänjohtajani, SS-Unterschar- 
fährer Gram saapuu juuri juoksujalassa komppanianpäällikön 
luota. , 

"Los, los mein Junge! hän huutaa ja hyppää pyörälleen. Hörp- 
päämme kahvit ja lähdemme liikkeelle. Vilkaisen taakseni; toinen 
ryhmä seuraa kiinteästi — muita ei näy. Tunnen hiljaista tyydy- 
tystä siitä, että mukana on ainakin yksi suomalainen, johon tiedän 
voivani luottaa kovimmallakin hetkellä. 

Jokaiseen ryhmään kuuluu kolme moottoripyörää. Ensimmäi- 
sessä istuu ryhmänjohtaja ja konekivääriampuja nelonen, toi- 
sessa kk.ampuja jaampuja 2, kolmannessa tarkka-ampuja ja kk.- 

ampuja 3, jona minä tällöin vielä toimin. Joka ryhmässä on siis 
ryhmänjohtaja ja 8 miestä. 

Ajamme ehkä parin kilometrin verran ja käännymme erästä 
peltotietä oikealle. Komppanian viiristä näen, että paikalla on 
meidän ensimmäinen komppaniamme majoitettuna. Tämä on 
meidän ylpeytemme, panssarikomppania, jonka miehistökin kan- 
taa mustaa panssarivoimien univormua meidän vihreäharmaam. 
me asemesta. 

Saavumme komppaniaan. Kaksi panssaritiedusteluvaunua hy- 
risee jo lähtövalmiina. Toinen on kahdeksanpyöräinen, tykillä ja 
konekiväärillä varustettu, toinen kevyt radiopanssari, jossa on 
ainoastaan konekivääri. Miehistö on meille jo tuttua. 

Partionjohtaja, SS-Untersturmfährer Christiansen on vielä 
pataljoonan komentopaikassa, mutta palaa pian. Kello on jo 
4.30, siis tavallinen partioiden lähtöaika. Pian kuuluukin moot- 
toripyörän sätkätystä ja johtajamme saapuu. Ryhmänjohtajani 
rientää tekemään ilmoituksen meidän puolestamme. Sotilaalli- 
sesti kuin koulutuskeskuksessa se tapahtuu. Lyhyen tehtävän 
selostuksen jälkeen antaa partionjohtajamme lähtökäskyn. En- 
simmäiseksi asettuu ryhmänjohtajani pyörä, sitten 8-pyöräinen, 
minkä jälkeen me muut ja viimeiseksi radiopanssari — partion 
hermo. 

Ajamme noin 6—7 km ja saavumme lähelle etulinjoja. Teem- 
me jyrkän käännöksen erästä peltotietä pitkin oikealle. Tehtä- 
vänämme on meikäläisten pikaisen etenemisen vuoksi päämarssi- 
tieltä poikenneiden vihollisosastojen hajottaminen ja tuhoaminen 
sivustoissa. Usein tällaisissa tapauksissa pääsimmekin sivustoissa 
yli 50 km mutta jouduimme paluumatkalla usein väijytyksiin, 
joita vihollisosastot siviilien opastamina meille järjestivät. 

Johtajapanssari pysähtyy. Untersturmfährer Christiansen tar- 
kastaa karttaansa ja tutkii maastoa kiikarillaan. Vasemmalta 
näkyy tulipalon kajastusta ja kuuluu etäinen tykinjyske. 

Hetken kuluttua johtajamme antaa jälleen lähtömerkin. Johto- 
panssarimme syöksähtää liikkeelle. Me seuraamme parinkym- 

menen metrin tuntumassa. Ajamme jälleen noin 4—5 km, minkä 
jälkeen pysähdymme eräälle harjulle. 

Alhaalla edessämme noin 600 metrin päässä on ukrainalais- 
kylä, joka viattomana kylpee auringon kirkkaassa paisteessa. 
Kylässä on ehkä noin 4—50 asumusta, mutta runsaat puutarhat 
riittäisivät peittämään vaikka kokonaisen pataljoonan. 

Tarkastelemme hetkisen kylää. Siellä näyttää olevan kaikki hil- 
jaista. Vain muutama lehmä ja pari hevosta käyskentelee kylän 
laitumella. Muuten näyttää kuin olisivat asukkaat kokonaan 
hylänneet kylänsä. Savukiehkuraa ei kohoa ainoänkaan talon 
savupiipusta. 

'Los, weiter” (eteenpäin) kuuluu johtajamme käsky. Ja niin 
alamme laskeutua alas kylään johtavaa tietä. Johtopanssarimme 
on jo ensimmäisten talojen kohdalla. Mitään ei kuulu, ei näy. 
Laskeudumme pyöriltä ja etenemme jalkamarssissa syvemmälle 
kylään. Haettuamme talot ja kellarit löydämme joitakin van- 
huksia, lapsia ja vaimoja. He viittoilevat itään päin, ja sen verran 
saamme heidän pulinastaan selvää, että vain hiukkasta aikaisem- 
min oli joku vihollisosasto jättänyt kylän. Kyselemme, oliko 
heillä tykkejä. Njet, njet. Entä panssareita? Njet ban, njet.” 

Nopeasti perään vain! Aufsitzen-käsky, ja pian olemme jäl- 
leen rannattomalla lakeudella suuntanamme seuraava kylä, jossa 
oletamme vihollisten taas pysähtyvän. 

Aurinko helottaa ja ilma väreilee silmänkantamattomien pelto- 
tasankojen yllä. Pöly syöksyy ajoneuvojemme pyöristä valtavina 
pilvinä suoraan suuhun ja sieraimiin. Silmiämme suojaavat kumi- 
reunaiset aurinkolasit, mutta ne polttavat pian kasvoihin punai- 
set vanteet. Hiki valuu ja muodostaa pölyyn sekoittuneena sota- 
maalauksen, joka saa'meidät muistuttamaan murjaaneja. Kypärä 
painaa; tuntee joskus ylivoimaista kiusausta heittää se tiepuo- 
leen. - 

Ajamme 14—15 km. Erään harjun päältä toteamme taas kylän 
edessämme puron kahden puolen. Äkkipysäys. Kiikarit suun- 
tautuvat taloja kohti. Kylä on suurempi kuin edellinen — ehkä 

150—200 olkikattoista taloa käsittävä. Keskellä kylää seisoo mah- 
tava kolmikerroksinen valkoinen rakennus ja sen pihassa jätti- 
läismäinen patsas — Lenin tai Stalin, se on selvää. 

Kylä näyttää kaikinpuolin rauhalliselta, mutta se rauhallisuus 
tuntuu meistä peräti keinotekoiselta. 

Ryhmänjohtajani pyörä palaa edestä panssarin siirtyessä joh- 
toon. Vyörymme hiljaa kohti kylää. Noin 200 metrin päässä 
siitä jalkaudumme moottoripyöriltä. Ensimmäinen ryhmämme 
siirtyy tien oikealle puolelle toisten edetessä vasenta laitaa. 
Jätämme pyörät tielle panssarin taakse. 

Juuri kun pääsemme pellon suojaan, pärähtää kylästä kone- 
kivääri soimaan vastaamme! Painaudumme matalaksi — suihkut 
menevät korkealta yli. Ainoastaan tiellä seisseiden panssarien 
kyljissä rapsuu. Samassa ovatkin 8-pyöräisen tykki ja kk. äänessä. 
Ensimmäisestä talosta lentää nurkka pois ja vihollisia juoksen- 
telee sinne tänne. Konekiväärimmekin puhuvat jo tällöin selvää 
kieltänsä. Kumarassa etenemme kohti ensimmäisiä taloja. 

Sieltä tupsahtelee silloin tällöin yksinäisiä laukauksia. Pää- 
semme kylän reunaan. Käsikranaattien nupit kierretään auki. 
Kivääri tai konepistooli toisessa, käsikranaatti toisessa kädessä 
aloitamme kylän puhdistuksen. 

Emme kuule enää kk:n ääntä. Kajahtaa vain joku kiväärin- 
laukaus, joka osoittaa, että vielä yritetään vastarintaa. Siihen 
taloon, josta huomaamme saavamme tulta, annetaan pari vyötä 
konekivääristä ja käsikranaatti sisään. Selvä! — talo lysähtää 
kasaan, niin että tomu pölähtää. , 

Olemme kohta kylän keskustassa olevan suuren kivirakennuk- 
sen luona, kun äkkiä alkaa edestämme tulla jälleen kk-tulta; 
suihkut viheltävät epämiellyttävän läheltä. Taas tarttuu 8-pyö- 
räinen asiaan. Se ajaa nopeasti miltei talon kohdalle ja ampuu 
pikatykillään sarjan talon pihalla seisovaa kuorma-autoa kohti. 
Kk-tuli lakkaa kuin leikaten, pääsemme taas eteenpäin. Tarkas- 
tamme auton. Sen lavalta näkyy raskaan kk:n piippu ja sen 
päälle lysähtäneenä ampuja pää murskana. 

Kolmesta, neljästä talosta löydämme vielä piiloutuneita puna- 
sotilaita. Ne antautuvat suurempaa vastarintaa tekemättä. Ri- 
komme heidän aseensa. 

Keräännymme työn jälkeen tielle. Pikainen luku otetaan, ja 
iloksemme toteamme, ettei joukostamme puutu ketään, eikä 
yhtään miestä ole edes haavoittunut. S:salmikin tulee tapansa 
mukaan rauhallisesti hymyillen paikalle. Kysyn häneltä kahakan 
vaiheista. Poika kertoo saaneensa napautetuksi pari miestä peru- 
namaahan. 'Oli kuin olisi myyriä jahdannut”, hän tuumii. Täl- 
laisissa kyläkahakoissa ryömittiin todella usein kuin myyrät 
ryytimaassa. 

Partionjohtajamme antaa radiopanssarille ilmoituksen lähetet- 
täväksi pataljoonaan. Vastausta odotellessamme vedämme savut 
ja 'organisoimme lähimpiä taloja. Sieltä löytyykin kaikenlaista 
hyvää — maitoa, munia, sianlihaa yms. — jotka pistämme no- 
peasti poskeemme. Kohta alkaa kellareista nousta kylän akkoja, 
jotka tuovat meille vielä lisää erilaista syötävää. Peloissaan he 
ovat, mutta rauhoittuvat pian huomatessaan, ettemme ole niin 
pahoja sisältä kuin päältä. 

Pian tulee vastaus pataljoonasta. Johtajamme lukee sen ja 
käskee valmistautumaan. Kypärät päähän jälleen ja pyörille. 
Lähtömerkki, ja entisessä järjestyksessä eteenpäin. Toden- 
näköistä oli, että vihollisjoukko, josta kuulimme edellisessä ky- 
lässä, oli nyt täysin hajalla ja osaksi tuhottu. 

Maasto on jatkuvasti tasaista peltoa ja näkyvyys joka suun- 
taan 10—15 km. Partionjohtaja tarkastelee panssarinsa päältä 
silloin tällöin maastoa kiikarillaan. Vasemmalla, meistä yli 10 
km:n päässä matelee paljaallekin silmälle erottuva pitkä kolonna! 
Jätämme sen kuitenkin rauhaan, sillä usein olivat vihollispans- 
sarit juuri kolonnien suojana. Poikkeamme entisestä suunnasta 
hiukan oikealle eräälle tielle. 

Mäkeä ylös, toista alas. Ne eivät ole jyrkkiä mäkiä, vaan äärim- 
mäisen loivia ja pitkiä. Erään vastamaan päältä tähystämme taas 
etumaastoa. Jälleen on siellä kylä, mutta tällä kertaa taas pieni, 

tuskin pariakymmentä hökkeliä. Emme jää arvelemaan, vaan 
painumme rohkeasti sisään laskeutumatta edes pyöriltä. 

Vihollisia ei täällä enää ollut, koska kylän asukkaat olivat tien 
varrella. Akoilla oli siinä jälleen yhtä ja toista tarjottavaa maito- 
kulhoista alkaen. Tuli mieleeni 50 km:n hiihdot Ounasvaaralla 
ja muuallakin kotona Suomessa. Samoin oli sielläkin tarjolla vir- 
vokkeita puolimatkan krouvissa! Ryyppäämme janoomme kei- 
tettyä maitoa ja lähdemme taas kohta eteenpäin. 

Seuraavan kylän piti olla 15 km:n päässä. Aurinko hehkuu 
miltei suoraan yläpuolellamme — päämme kypäröissä ovat kuin 
uunissa. Ohimoissa takoo ja tukka liimautuu päälakeen. Löyhdy- 
tämme ajaessamme hiukan kypärän remmiä, työnnämme pytyn 
takaraivolle; viileä viima hivelee suloisesti päätämme. 

Tienoo jatkuu samanlaisena. Ei missään varjoa, ei pienintä-' 
kään metsätilkkua. Oudolta tuntuu vieläkin suomalaisesta, joka 
ei ole koskaan tuollaisia aroja nähnyt, puhumattakaan sodankäyn- 
nistä niillä. 

Pysähtelemme vain tähystääksemme. Arvelen meidän olevan 
jo yli neljä peninkulmaa rintamalinjan takana. Tykkien jyske 
kuuluu kaukaa takaviistosta. Siellä ryntäävät meidän Nord- 
landimme, Westlandimme ja Germaniamme päätien suunnassa 
panssarien tukemana. 

Jälleen on kylä edessämme, nyt noin kilometrin päässä. Suu- 
rempi varovaisuus on tarpeen, sillä täällä kohtaamme jo varmasti 
vastarintaa. Jalkaudumme jo noin 100 metrin päässä, ja pyö- 
rämme siirtyvät taas panssarien taakse. Emme viivyttele, vaan 
jatkamme heti etenemistä. Pian olemme kylän reunassa. 

Jo ensimmäisistä taloista syöksähtää ulos vihollisia, nähtävästi 
kokonaan yllättyneinä. He ovat aseittemme armoilla. Kylä on 
pian täynnä elämää. Siviilit juoksevat kellareihin ja maakuoppiin, 
sotilaat, joita vilisee runsaasti, hakevat suojaa pelloista ja talojen 
takaa avaten summittaisen tulen vastaamme. 

Talo talolta syöksymme eteenpäin. Ryhmänjohtaja on ensim- 
mäisenä, ja hän viittaa minut seuraamaan itseänsä. Ammun 

kiväärini tyhjäksi tien toisella puolella olevia vihollisia kohti. 
Nopeasti uusi patruunaside sisään ja ryhmänjohtajan jälkeen. 

Panssariemme tykki ja konekivääri ovat koko ajan ahkerasti 
äänessä. Olen Richardin kanssa jo noin sata metriä panssarin 
edellä. Eräässä aidassa Richard kompastuu — pääsen hänen 
edelleen. Olemme erään talon pihassa. En jouda katsomaan 
sisään, vaan juoksen pysähtymättä eteenpäin. Kiertäessäni 
talon nurkkaa katson, joko Richard on selviytynyt aidastaan. 
Hyvä, hän tulee ja hymyilee koko murjaanin naamallaan 
vastaani. 

Kun seuraavan kerran katson taas eteenpäin, seisoo kokonainen 
lauma vihollisia ihan edessäni! Kaikilla heillä on kiväärit kädes- 
sään ja pistimet niiden päissä. Etumaisena seisoo musta iso mies 
ammattiteurastajan ilmein. Katsomme toisiamme rävähtämättä 
silmiin ehkä puolen sekunnin ajan, minkä jälkeen kyykähdämme 
alas kuin yhteisestä vaistosta. Itse huomaan pian syöksyneeni 
pää edellä tien oikealla puolella olevaan auringonkukkapeltoon. 
Kieriessäni osuvat sormet vyössä olevaan käsikranaatin varteen. 
Tempaan sen, kierrän kädet vapisten kannen auki ja kohottaudun 
nopeasti polvilleni. Tempaan nupista, laskeudun vielä kerran 
alas, lasken mahdollisimman pitkään ja sivautan nuijani talon 
nurkalle, jossa viholliset ryömivät. Hetki vain — ja valtava 
pamaus! Päälleni lentää multaa ja kirsikkapuun oksia. Kohoan 
jälleen ja ammun muutamia laukauksia paikkaan, jossa arvelen 
vihollisten olevan. Täältä alkaakin kuulua valitusta. Nousen ylös 
ja karjaisen ”Ruki vehr! 

Hiljalleen alkaa ruohikosta kömpiä uikuttavia, pölyn peittä- 
miä venäläisiä. Ryhmänjohtajani, joka oli jännittyneenä seuran- 
nut pihasta tapahtumien kulkua, on jo myös konepistooleineen 
paikalla. Tarkastelemme kranaatin jättämää jälkeä; kolme äijää 
oli siirtynyt historiaan, viidelle oli paukku aiheuttanut vain haa- 
voja, kolme päässyt pelkällä säikähdyksellä. 

Tällä välin oli toinen ryhmä saanut myös tapella tarpeekseen 
tien toisella puolen. Panssarit ajavat tasallamme — riennämme 

jälleen eteenpäin. Vastarintaa emme kuitenkaan enää sanotta- 
vasti tapaa. Ja niin palaamme takaisin äskeiselle paikallemme. 

Kokoonnumme ja otamme luvun. Taas on onni ollut myötä, 
ketään ei puutu ja kaikki ovat ehyitä. Riennän maanmieheni 
S:salmen juttusille. Hän on kantanut paikalle käyttökunnossa ole- 
van kranaatinheittimen. Kun saksalaiset koettavat särkeä sitä, pa- 
nee poika lujasti vastaan ja nostaa saaliinsa 8-pyöräisemme päälle. 
Siinä se sitten tuotiinkin omille linjoille. Muuten poika on kovasti 
tuohtunut ja kiroilee synkästi, kun kaksi täyttä kuormavaunul- 
lista vihulaisia pääsi livistämään kylästä. Lohduttelen häntä seu- 
raavalla partiolla, jolloin kyllä tehdään tilit niidenkin kanssa. 

Christiansenin uusi ilmoitus pataljoonaamme, joka on jo kau- 
kana takana. Jälleen tupakkatauko, jonka aikana pakotamme 
tyhminä töllistelevät vangit kantamaan haavoittuneitansa taloi- 
hin. Eräs vihollisistamme oli haavoittunut pahasti vatsaan ja 
valitti kovin. Sidoimme hänet omilla ensiapusiteillämme, vaikka 
kyllä näimme, että majanmuutto ei miehellä ollut kaukana. 

Polttelemme, kiertelemme radiopanssaria ja odottelemme vies- 
tiä. Etelän aurinko on jo kaartumassa kohti läntistä taivaanran- 
taa, sydänsuven helle raukaisee jännityksen jälleen hetkeksi 
lauettua. 

Ilmoitus tulee! Christiansen silmää sen pian läpi. Palaamme 
takaisin”, hän ilmoittaa sitten. Pian olemme jälleen pyörillämme, 
täyskäännös ja täyttä vauhtia takaisinpäin. Kaikkien kasvot lois- 
tavat liankin keskeltä tyytyväisyyttä. Istuessamme keikkuvissa 
pyörissä on laulukin vähällä herahtaa kurkunpäästä. Mutta 
ilomme oli vielä vähän ennenaikaista! 

Sivuutamme taas pienen kylärähjän, jonka asukkaat ovat 
kunniakujassa meitä tervehtimässä. Kauniita kukkakimppuja 
lentää pyöriimme, liinat heiluvat vielä kauan jälkeemme. 

Ajelemme reippaasti samaa tietä, jota olemme tulleetkin. 
Kuuma on yhä, mutta hiljaa alkaa auringon tulipallo laskeutua. 
Olomme tuntuu joka tapauksessa hyvältä niin kuin ainakin 
kunnon työpäivän jälkeen, 

Näköpiiriin ilmaantuu nyt toiseksi valloittamamme kylä. 
Ajamme sisään kylään, mutta — mitä ihmettä! Ainoaakaan 
kylän asukasta ei näy tien varrella! Pahat aavistukset täyttävät 
mielemme. Vielä ei kuitenkaan ole tapahtunut mitään, ja edes- 
sämme, noin parinsadan metrin päässä ovat kylän viimeiset talot. 

Juuri kun johtopanssari on ne ohittanut, tapahtuu se mitä 
pelkäsin. 

Tien oikealta puolelta pärähtää soimaan pari-kolme kone- 
pistoolia vain 20 metrin päästä! Johtopanssari pysähtyy kuin 
naulittuna. Syöksymme pyöriltä täydessä vauhdissa suin päin 
tielle. Löydän itseni oikealta puolelta ojasta, kivääri on kaulas- 
sani. Tempaan sen Nopeasti ampumavalmiiksi. Samalla puolen 
tietä on jo myös toisen ryhmän tarkkampuja Peter kierittyään 
niin ikään pölystä harmaana ojaan. Hän ryömii luokseni kuiska- 
ten, että venäläiset ovat meistä maakuopissa noin viidentoista 
metrin päässä edessämme. Hän kertoi katsoneensa juuri tulen- 
avaustushetkellä sinne. 

Jäämme paikoillemme ja katsomme partionjohtajaan yli tien. 
Hän seisoo panssarin suojassa ja kurkkii tien yli. Pian hän 
antaa määräyksen ampujalle, ja kohta alkavat molempien pans- 
sarien kk:t kuorossa laulaa. Samassa syöksyy kaksi miestä yli 
tien luoksemme. Tietysti siinä ovat S:salmi ja Richard. Richard 
neuvoo minua Peterin kanssa ryömimään naapurien yläpuo- 
lella olevalle pienelle maavallille, jossa olisimme tulisuojassa. 
Hän ja S:salmi lähtevät ryömimään ojaa pitkin. Juuri kun ai- 
omme lähteä, juoksevat S:salmi ja Richard takaisin, ja S:salmi 
karjaisee: ”Varo!' Kyyristymme ja — samassa räjähtää! Venä- 
läiset olivat tietysti huomanneet meidät ja heittivät käsikranaa- 
tin, mutta onneksi ehdimme maastoutua. 

Nousemme Peterin kanssa ylös ja alamme ryömiä ylöspäin. 
Peter on edelläni ehtinyt jo penkan reunalle ja kurkistaa alas. 
Silloin hän vetää kuitenkin päänsä äkkiä takaisin, tempaa käsi- 
kranaattinsa ja viittaa minua tekemään samoin. Pian olen 
heittovalmiina Peterin rinnalla, Alhaalla on vihollisia kahdessa 

kuopassa. Peter ottaa maalikseen etäämpänä olevan, minä lä- 
hemmän kuopan. Vedämme yhtaikaa nupeista, laskemme ja 
pudotamme tärskymme alas. Ennätän nähdä kaksi hämmästy- 
nyttä vihollista konepistoolit kädessä äskeisessä kuopassani, 
kun jo vedän pääni takaisin. Räjähdys! Nousemme seisomaan. 
Toisessa kuopassa makaavat molemmat kuolleina, toisesta on 
yksi loikannut ulos ja heittäytynyt kuolleeksi, hänen tove- 
rinsa sen sijaan on omassa kuopassaan aivan tosissaan vaina- 
jana. Valekuolleen herättää aliupseerin kp. kuitenkin pian 
hetkeksi henkiin. 

Tarkastaessamme kaatuneita huomaamme niiden kaikkien 
olleen upseereita. Käsitämme nyt paremmin neljän miehen 
yrityksen käydä panssaroidun partiomme kimppuun vain kone- 
pistooleilla ja käsikranaateilla varustettuina. 

Välikohtauksen jälkeen jatkamme jälleen matkaa. Ensimmäi- 
sessä kylässä tapaamme nyt jv.kärkikomppaniamme, jolle selos- 
tamme tilanteen ja jatkamme kohti pataljoonaa. 

Löydämme sen vasta klo 23:n ajoissa illalla. Untersturmfährer 
Christiansen kiittää meitä. Ja ikään kuin aavistaisi seuraavan 
päivän olevan viimeisensä hän hyvästelee meitä kaikkia kädestä 
puristaen. 

Seuraavana aamuna, heinäkuun 16:ntenä, lähti ensimmäi- 
sestä komppaniastamme kaksi panssarivaunua ilman moottori- 
pyöriä partioon. Partionjohtajana oli jälleen Christiansen. Val- 
lattuaan jälleen yhden kylän hän tapasi johtopanssarinsa päällä 
kohtalonsa. Tiepuoleen väijytyksiin jäänyt vihollinen heitti 
käsikranaatin, joka osui Untersturmfiihrer Christianseniin ja 
räjähti hänen ja panssarin kannen välissä. Christiansen kuoli 
heti ja toverit toivat hänen ruumiinsa pataljoonaan. Seuraavana 
päivänä hänet haudattiin vaatimattomin sotilaallisin kunnian- 
osoituksin. 

Hänen nimensä jäi kahdeksanpyöräisen kanteen maalattuna, 
ikään kuin muistoksi ja velvoitukseksi seuraaville partionjohta- 
jille.» 


TAISTELUJEN TUOKSINASTA 


Kenraaliluutnantti Öhguist oli käynyt poikiamme tervehti- 
mässä ja kertonut paljon mielenkiintoisia Suomen uutisia. Mutta 
sitten oli taas kunkin mentävä suunnalleen, liejuinen, pimeä 
syksy tuli, mieliala laski laskemistaan. »Insinööritoimisto 
Rataksen järjestämä seuramatka», jaksoi joku sentään laskea 
hirtehishuumoria. Syystalvella ei enää tiedetty mitä pataljoonan 
tulosta Saksasta rintamalle olisi uskottu. Sen piti saapua vähin- 
tään pari kertaa kuukaudessa. Joskus se oli jo lähtenyt Saksasta, 
joskus oli jo vallan Puolassa. Silloin tällöin saatiin sotasaaliina 
valtavat määrät viinejä ja muita väkijuomia; hedelmiä yms. 
saatiin niin ikään siksi usein, että kenttäkeittiöihin ei päiväkau- 
siin vilkaistukaan. Ne olivat suruttomien sotaretkeläisten kur- 
sailemattomia rintamajuhlia silloin; annettiin tuoreiden taiste- 
lujen hermojännityksen kerta kaikkiaan laueta. Haitari soi 
jonkin auton kupeella Ukrainan mustaan, kuunkirkkaaseen suvi- 
yöhön, jossa jokivarsien lukemattomat sammakot kurnuttivat 
ja alkuasukastytöt haastelivat balalaikoillaan ikäväänsä yön 
helmaan. Aamulla olisi jälleen lähtö eteenpäin tai edessä ehkä 
viimeinen taistelu, ei kannattanut jäädä surussa harmenemaan. 
Öisin ei näet tapeltu enempää kuin korkeintaan partioiden puit- 
teissa — ja tuntui se naapurikin antavan meikäläisille yörauhan. 

Suvi ja syksy kallistuivat joulua kohti. Ukrainan tiettömät 
tiet, joilla paahteisina kesäpäivinä lepäsi paksu multava pöly- 
kerros, mikä autojen jäljissä nousi valtavana pilvenä ilmaan, 
muuttuivat syyssateissa pohjattomaksi liejuvelliksi, mihin autot 
painuivat usein akseliaan myöten. 

»Ei tämä niin hääppöistä ole, mutta onhan tämä vähän parem- 
paa kuin kotona», vitsailtiin edelleen suomalaisten tavatessa 
toisensa. 


- Käydään kiivasta lähitaistelua erään Etelä-Ukrainan kylän 
omistuksesta. Muuan vihollisen panssariyksikkö on päässyt 
aamupimeän turvin murtautumaan asemiimme. Panssaritor- 
juntakaivannossa huomaa eräs meikäläinen keskiraskaan vi- 
hollistankin tulevan suoraan häntä kohti. Vetäytyminen ei 
enää ole mahdollinen, eikä SS-mies sitä haluaisikaan. Lujasti 
kasapanoksen vartta puristaen hän odottaa kyyristyneenä kuo- 
passaan. Ankarasti rämisten ja taukoamatta ampuen lähestyy 
hyökkäysvaunu jo noin viiden metrin päässä. Neljä metriä, 
kolme metriä ...! Hyökkäysvaunusta on huomattu miehemme, 
eikä tämä ankaran tulen vuoksi voi vielä kohottautua kuopas- 
taan heittääkseen kasapanoksensa. Maan vapistessa vyöryy 
hyökkäysvaunu suoraan kaivannon päälle! Poikamme on nyt 
siis panssarihirviön alla ja toteaa sen pian kääntyvän raskaasti 
paikallaan. Seuraa hermojakiduttava, kuvaamattoman tukala 
tuokio. IVlatalan kuopan seinämät alkavat sortua panssaritonnien 
painosta. Pian mies on tunteva telaketjujen pureutuvan kiinni 
selkäänsä. Samassa hetkessä vaunu lähtee kuitenkin liikkumaan 
eteenpäin ilmeisesti luullen jo täyttäneensä tehtävänsä tämän 
vastustajan osalta. Mutta saviset telaketjun jäljet selässään syök- 
syy pahasta pinteestä vapautunut suomalainen panssarirumi- 
luksen jälkeen, pääsee muutamalla harppauksella takaviistoon 
sen sivulle ja — heilaus! — kasapanos sijoittuu sopivasti. Ku- 
mea, voimakas räjähdys, ja vihollistankin tie on päättynyt! 

Hetken kuluttua on hyökkäys torjuttu ja kylä pysyvästi hal- 
lussamme. Loistavalla sisulla ja onnella taistellut SS-mies saa 
vielä itse ilon olla tekemässä lopputiliä myös hyökkäysvaunun 
miehistön kanssa. 

On aamupäivä syyspuolella 1941. Taistelua erään kylän val- 
taamiseksi odotetaan parhaillaan. Saksalainen tykistö pehmittää 
kylää kaikilla kaliibereillaan. Tykistötuli on jatkunut jo herkeä- 

* mättä yli kaksi tuntia. Äkkiä, määrähetkellä, syntyy syvä hil- 
jaisuus. Tykistö on vaiennut ja samassa lähtevät moottoroidut 
osastot liikkeelle vallatakseen kylän. Osaston kärki tulee kylään 
pienintäkään vastarintaa kohtaamatta. Perille saavuttuaan mie- 
het näkevät jotakin odottamatonta. Heitä vastaan marssii kylän 
pääkatua kolme omaa miestä kaikessa rauhassa! 

Tapaus ällistyttää, kunnes asiat selviävät. Vastaantulijat 
ovat suomalaisia; upseeri ja kaksi miestä. Upseeri selittää heidän 
olleen tarkastamassa kylää, jossa he eivät tavanneet ainoatakaan 
vihollista. He olivat siis itse asiassa jo miehittäneet kylän, mutta 
oman tykistön tuli teki sen silti vielä kuitenkin aika »sotaiseksi». 


Taistelutauko eräässä matalassa ukrainalaiskylässä. 

Suomalainen upseeri tovereineen on majoittunut taloon, 
jonka väki on vielä pakosalla. On hämärä, hiljainen syysilta. 
Toinen upseereistamme on lähtenyt vieraisille naapuritaloon 
tapaamaan paria suomalaista toveriaan. Yliluutnantti K. ku- 
luttelee aikaansa karttaa tutkistellen. Hän pistäytyy ulos vain 
villapaidassaan, siis ilman mitään sotilaallisia merkkejä. Sisään 
palatessaan hän huomaa oven edessä kolme outoa miestä. 
Äkillisen mielijohteen vallassa ja kujeillakseen yliluutnantti 
tervehtii miehiä venäjänkielellä pyytäen heitä käymään sisään. 
Koko ajan venäjää puhuen hän johdattaa vieraat sisään ja pyy- 
tää istumaan. Öljytuikun valopiiriin saavuttuaan hän toteaa 
olevansa yksin kolmen — hampaisiin saakka aseistetun puna- 
sotilaan kanssa! 

Tilanne on silmänräpäyksen ajan kriitillinen. Hänen aseensa 
on sängyn päällä. Miten hivuttautua sinne? 

Yliluutnantti istuutuu sänkyyn. Ja ennen kuin aromaan 
miehet huomaavat mitään, he toteavat istuvansa vastapäätä 
kohteliaan isäntänsä» heihin jämärästi ojentamaa pistoolin suuta. 

Toiminta on myöhäistä — kädet kohoavat! Seuraa muutaman 
minuutin hiljaisuus, mökin seinäkellon naksuttaessa ikonien 
vieressä. Yksi, kaksi, kolme minuuttia. Yliluutnantti odottaa 
jännittyneenä toverinsa tuloa. Tämä saapuukin kuin käskyn 
saaneena. »Ohjelma» on sitten pian selvä. Tällä kertaa vihollis- 
sotilaat olivat kohtalokkaasti erehtyneet kylän senhetkisistä 
isännistä. 


Panssarivoimien tukema hyökkäys oli jatkunut raivoisana 
koko aamupäivän. Vihollisen perääntyessä ei varustettuja kenttä- 
asemia ollut puolin eikä toisin. Suomalainen vapaaehtoinen 
makaa haavoittuneena loppumattomalla peltoaukealla. Tämän 
tiedon tuo komentopaikkaan hänen toverinsa, joka itsekin haa- 
voittuneena on päässyt ryömimään taaksepäin. Heti lähtee kaksi 
suomalaista aliupseeria hakemaan haavoittunutta. Matka on 
rasittava; vihollinen ampuu kiivaasti, jopa panssaritykilläkin. 
Mutta pojilla on onni myötä. Saavuttuaan haavoittuneen tove- 
rinsa luokse, alkavat he sitoa häntä. Pian ovat he valmiit palaa- 
maan. Mutta nyt nouseekin tie pystyyn. He ovat joutuneet 
sillä välin kahdentoista hyökkäysvaunun piirittämäksi! Panssa- 
rit ovat paikoillaan eivätkä tulita. Poikien asema on kuitenkin 
kestämätön. Mutta kun hätä on suurin, on apukin lähellä. 
Paikalle ilmestyy suomalainen panssarintorjuntaryhmä tykkei- 
neen! Tilanne on heille selvä ilman selostuksia. Muutaman se- 
kunnin kuluttua laulaa pst. tykki tuhoavan tarkasti. Tulen- 
avauksesta on kulunut tuskin viittä minuuttia enempää, kun 
pellolla lojuu kaksitoista toimintakyvytöntä panssarihirviötä! 
Pojat voivat palata ja tuoda haavoittuneen joukkosidonta- 
paikkaan. 

Taistelu riehuu koko päivän, kunnes sysimusta yö suo hetkeksi 
rauhan väsyneille miehille. Aamulla jatketaan matkaa niin kuin 
aina ennenkin. Mutta poikien täysipainöisesta tappelusta puhu- 
taan vielä kauan jälkeenpäinkin. 


E Se 


Vain moottoroiduilla liikennevälineillä oli mahdollisuus eteläisen idän lakeuksilla 
toimia. Kuvassa ryhmä lähellä rintamakosketusta. 


Graz kasarmeineen muodosti reservikomppaniamme toipumis- ja lepopaikan. 

Yliluutnantti Jouko Itälä, joka sittemmin ylennettiin kap- 
teeniksi ja komensi jopa flaamipataljoonaa Ranskassa, muisteli 
erästä sattumaa seuraavasti: 

Linjojen välissä, ei-kenenkään-maalla, sijaitsi S:n kylä. Siellä 
oli vihollisia. Tuli pari yliloikkaria jo ensimmäisinä öinä, ja 
he kertoivat kavereita makaavan sadoittain edessä olevissa rikki- 
ammutuissa taloissa. »No, mennään tekemään tuttavuutta», 
tuumivat pojat. Eräänä yönä lähti ensimmäinen partio liikkeelle 
kohti pimeää ei-kenenkään-maata. Tällä kertaa löytyi kuitenkin 
vasta vain pari sotilasta, naisia ja lapsia. No, soltut saivat luvan 
siirtyä aseettomaan palvelukseen omaan retkikuntaamme. Var- 
sinkin kun taloista löytyi yhtä ja toista sopivaa suuhunpantavaa, 
alkoivat poikien omatekoiset spähtrupit tehdä kylään ahkerasti 
vierailuja. Talojen orsilla kykkivät kanat saivat äänettömän 
lyhyen lopun, eikä vasikkakaan ehtinyt kaikkia tietojansa veisata, 
ennen kuin muuttui pisteettömäksi sattumaksi suomalaissotu- 
rien kenttäateriaan. Käry kiersi korsuja ja pannuissa pihisi pihi- 
semästään extraa”. 

Kunnes eräänä yönä havaittiin erään talon ympärillä epä- 
lukuinen määrä tossuäijien jälkiä. Lähempi tutkimus osoitti 
tönön olevan täynnä nukkuvia naapurin sotilaita, jotka iltahämä- 
rissä olivat hivuttautuneet kylään. 

Jo unohtui pojilta kanapaisti! Lyhyt sotaneuvottelu ja sitten 
toimeen. Tapahtui seuraavaa: 

Jokaisen ikkunan taakse asetettiin mies, sen jälkeen kun 
nukkuvan vartiomiehen lepo oli määrättömiksi ajoiksi 'var- 
mistettu'. Nopea, äänetön heilaus ja kasapanos painui sisään. 
Uusi kasapanos toi lopullisen hiljaisuuden saviseinäisen ja 
turvekattoisen mörskän vaiheille. 

"Aamulla tuli kylän reunasta esiin pari perin säikähtynyttä 
tossumiestä, tuoden valkoisen rätin ja huitomisen avulla ilmi 
halunsa juosta monesti manattujen *valkosuomalaisten? ja ?her- 
manskien? puolelle. Äijien sekavista puheista kävi sitten sel- 
ville, että yöllisessä talossa oli maannut viskaalia jos jonkin- 

laista, puhumattakaan epälukuisesta määrästä tavallisia rasva- 
nahkaisia musikoita. Niitä olivat nämäkin kaksi tutisevaa »viesti- 
miestä», joiden mielestä ilmeisesti kaikki jo oli sitä paremmin 
mitä pahemmin. 

— Hyvä näinkin, tuumivat pojat toisiansa vilkaisten. Ja syven- 
tyivät korsun kodikkaassa ahtaudessa pokerin outoihin mystee- 
reihin.» 


Otsakkeella »Huimapäinen poika» sai saksalainen SS-sotaku- 
vaaja Alexander Hummel syyskuun 18. pnä 1941 aiheen kir- 
joittaa »Das Schwarze Korps»-lehdessä eräästä Wiking-divi- 
sioonan suomalaisesta mm. seuraavaa: 

»Otaksuimme tosin Dneprin tienoitten valtavissa metsissä 
olevan neuvostojoukkoja, mutta joukkojemme vyöryessä eteen- 
päin emme joutuneet sitä ajattelemaan. Tehtävänämme oli 
puhkaista tie Dneprille, saartaa ja puhdistaa erilaiset alueet ja 
katkaista bolsevikkien tie leveän virran tuolle puolen... 

Ensimmäisten joukossa on myös eräs suomalainen. Hän on 
21-vuotias, vaalea ja jäntevä, ja hänen nauravat siniset silmänsä 
kapenevat koviksi viivoiksi vain silloin, kun puhe kääntyy 
vihollisiin. Hänen kenttäharmaassa univormussaan on suoma- 
laisen vapaudenristin nauha, jonka hän on saanut talvisodassa 
1939—40. Nyt hän on kuitenkin kääriytynyt suojaviittaan, ja 
teräskypärä kätkee hänen hilpeän hymynsä. Hän makaa tove- 
reittensa kanssa maassa ja antaa kivääristään tulta pieneen met- 
sänvartijan mökkiin kätkeytyneitä bolSevikkeja kohti näiden 
puolustautuessa epätoivoisesti. Mutta hänen terävät silmänsä 
näkevät enemmän. Aivan viime hetkessä, talon ollessa jo lie- 
keissä, ne näkevät takaovella neljä hahmoa, jotka yrittävät 
kumarruksissa hiipiä metsänreunaa kohti. »Herra luutnantti — 
tuollal» Ja silloin hän jo ryntää kohti joukkueenjohtaja kinte- 
reillään. Seisaaltaan hän ampuu, syöksähtää sitten jälleen eteen- 
päin kissan tavoin ja ampuu taas. Pakenevista on kaksi, jotka 
ilmeisesti koettavat suojella yhtä toveriansa, kaatunut. Jäljelle 

jääneet puolustautuvat; toinen heistä ampuu järkkymättömästi 
pistoolilla takaa-ajajiansa. Mutta nämä ovat päässeet jo kymme- 
nen metrin päähän. Luutnantin onnistuu nujertaa laukauksella 
toinen bolSevikeista, ja samalla kajahtaa suomalaisen huudah- 
dus: »Ohoh, upseeri . . .!» ja hän ampuu jälleen juuri sillä het- 
kellä, jolloin bolSevikki ojentaa uudelleen pistoolinsa suoma- 
laista ryhmänjohtajaa kohti. Laukaus menee sivuun, neuvosto- 
upseeri vain kompastuu, nousee jälleen ja jatkaa ampumistaan. 
Nyt on suomalainen kolmen metrin päässä, kuula viheltää hänen 
ohimonsa ohi, hän laskee kiväärinsä ja raivokkaalla iskulla työn- 
tää pistimen vastustajan rintaan. 

Taistelu on päättynyt. Palaneen talon raunioista löysimme 
seuraavana aamuna 25 vihollisen hiiltyneet ruumiit. Vangiksi 
joutunut komissaari tutkittiin taskulampun valossa perus- 
teellisesti, ja silloin teimme tärkeän löydön: Hän oli GPU- 
divisioonan komentaja ja Bakun sotakoulun johtaja, mikä kävi 
selville Stalinin omakätisesti kirjoittamasta paperista, jossa 
häntä kiitettiin ansioittensa vuoksi! Suomalainen istui hiukan 
sivulla, hänen silmänsä iskivät tulta. Ehkäpä niihin heijastui 
kiiltävä pistooli, jonka hän oli nähnyt palavan talon lähellä ja 
ottanut haltuunsa — kuolleen komissaarin pistooli. Luutnantti 
sanoi hänelle: Voitte pitää sen — se olkoon sotasaaliinne.” 

Seuraavana aamuna puhdistetaan metsäalue. Panssarivau- 
numme ajavat ristiin rastiin tiheässä metsässä, yksityisten komp- 
paniain iskujoukot suorittavat lopullisen *kampauksen”. Tykistö 
antaa tulta, jos jotakin näkyy lähellä. Kranaatinheittimet puh- 
distavat järjestelmällisesti suuria alueita. Lukuisia bol$evikkeja 
olemme löytäneet, mutta ovatko siinä ne kaikki? Sitä on vaikea 
sanoa, sillä niin suurilla alueilla on lukemattomia kätköpaikkoja. 
Mutta kun päälliköt on tehty vaarattomiksi, se merkitsee alueen 
puhdistusta, sillä kokemusten mukaan puna-armeijan sotilaat 
kesyyntyvät pian ja perusteellisesti.» 

Niin kului kesä ja syksy suomalaisilta SS-sotureilta niissä 
valtavissa kehyksissä, joiden nimi on Suurhyökkäys Ukrainassa 
Vv. 1941. Panssariryhmä von Kleistin pohjoissiivellä taistellen 
niittivät auringonpyörä-merkkiään kantava SS-divisioona Wi- 
king ja sen lukuisat germaaniset vapaaehtoisryhmät suurta 
taistelukunniaa. Moottoroiduissa jalkaväkirykmenteissä, tykis- 
tössä, tiedusteluosastossa, panssarijääkäreissä, pioneereissä ja 
divisioonan miltei kaikissa saksalaisissa osastoissa palveli suo- 
malaisia. 

Nordland-rykmentti ja sen lukuisat suomalaiset SS-miehet 
olivat kunnostautuneet kovan vetäytymisen kestäessä Sahtystä 
Rostovin pohjoispuolelta Mius-linjalle lähelle Asovan meren 
pohjoisrantaa — hirvittävissä taisteluissa talvea, vihollisia, 
saarrostusuhkaa, katkenneita yhteyksiä ja paniikkimielialaa vas- 
taan. 

Ja samalle törmälle Golodajevkan kaupungin luona Mius- 
joen länsirannalla, jonne suomalaispataljoona pian saapui Sak- 
sasta käymään yhteisessä suuressa rintamassa kovaa asema- 
sotaa kevääseen saakka, pysähtyi venäläisten hyökätessä tällä 
lohkolla viimeisen kerran nuori suomalainen talvisodan vapaa- 
ehtoinen ja nyt SS-mies Einari Myllymäki Seinäjoelta ottaak- 
seen yksin konekiväärillään vastaan hyökkäysaallon. Hän oli 
ollut siihen mennessä mukana yli so partiomatkalla syvällä 
vihollisalueella, lukemattomissa lähitaisteluissa ja kahinoissa 
kautta Ukrainan ja tiesi oman ja toveriensa tinkimättömän 
taistelijankunnian velvoituksen. Hänen Mius-joen multavalle 
rinteelle asemaan pantu aseensa oli kuin viimeinen sana viholli- 
selle: tähän saakka, mutta ei yhtään edemmäksi. 

Ja siltä paikalta lähti Myllymäkikin jälleen hetken tullen 
uuteen hyökkäykseen itää kohti. 


PÄIVÄKIRJA POMMERIN SODASTA,» 


Pääjoukkomme, pataljoonan, raudankova koulutus Saksassa 
huipentui Grossbornissa, jonne siirryimme Stralsundista elokuun 
24—25:ntenä. Grossborn ei enää ollut tavallinen koulutuskeskus, 
vaan kokonainen kasarmikaupunki, joka pystyi vastaanottamaan 
yhdellä kertaa kolme divisioonaa sotaväkeä. Tämä valtava sotilas- 
yhdyskunta sijaitsee Itä-Pommerissa puolentoista peninkulman 
päässä Neustettinin kaupungista — niillä seuduilla, joista meitä 
huomattavasti aikaisempia ikäluokkia edustaneet suomalaiset soti- 
laat tiettävästi toivat ensimmäiset perunat maahamme. 

Vain rintamallepääsyä odottavalle pataljoonallemme alkoi 
täällä nyt miltei mielikuvituksellinen ykarkaisukuuri», joka jopa 
50—60 kilometrin päivämarsseineen pian teki meistä pelkkiä 
luita ja jänteitä olevia taistelukoneita, joiden laulut kaikuivat 
hirtehisinä aamuisin ja päivisin marssiteillä, iltaisin suunnatto- 
man kasarmialueen 28 kanttiinissa, rintamakarttojen kuluessa 
repaleiksi kämpissä ja jäsenten tullessa miltei tunnottomiksi 
rasituksesta. »Schweis spart Blut»! Jos hiki todella säästää 
verta, ei tämä pataljoona olisi tullut luovuttamaan sitä tippaa- 
kaan kenellekään! Ja ken kuvittelee, ettei suomalaisestakin voisi 
tulla »preussilaista» sotilasta, voi katsella vaikkapa siellä tehtyä 
filmiä suomalaispataljoonasta! Mutta kovan parkin paksu nahka 
tarvitsee... 

Päiväkirjani noilta kuukausilta kertokoon vaikkapa vain kat- 
kelmittain »pommerilaisesta painajaisunestamme» 1941: 


102 Suomalaisia suursodassa 


Elokuun 26. 


Näyttää olevan niin, että saamme aina vastaanottaa vaikka kuinka likaiset 
tuvat, mutta luovuttaa entiset niin jynssättyinä kuin suinkin voi kuvitella! 
Aamupäivä kuluu kiivaassa majoitushuoneiden kunnostuksessa. Minä olen 
saanut ryhmääni lisäksi nuorukaiset Heikkisen ja Ruuhelan. Tosin olen vain 
skuoleman-gruppemme» varajohtaja Unterscharfiihrer Eisenbachin tultua 
uuden kokoonpanon mukaisen viskusakkimme» pääksi. Mainittujen lisäksi 
siihen kuuluvat Aarne Lusa, 18-vuotias maanviljelijänpoika Ilmajoelta, Olavi 
Ahola, käkisalmelainen praktikantti, synt. rautatiekirjurin poikana 21. 1. 23, 
Rabbe Zimmer, tamperelaisen insinöörin opiskelijapoika, synt. myös —23, 
Olof Rosenberg, alle 18-vuotias opiskelija Helsingistä ja Risto Oksanen, 
18-vuotias autonasentaja Kangasalta. Saimme. avaran tuvan, jonka iltaan 
mennessä kunnostamme kodikkaan näköiseksi. Komppanianpäällikkö on jo 
klo 14 määrännyt harjoituksia, mutta jynssäyksen ollessa vielä kesken niihin 
ei vielä voida ryhtyä. Aseiden puhdistus ja tarkastus ja lisävarusteiden — 
maastopukujen — jako ovat ainoata muuta palvelusta. Täällä on paljon sota- 
vankeja, joiden erästä ryhmää äsken pihalla seurasin. Vartija sanoi yhden 
niistä olevan yliluutnantti, joka puhuu saksaakin. Kumman näköisiä rääpä- 
leitä. Mutta kanttiineissa on, paitsi snapseja ja muuta hyvää, kaunis kokoelma 
tyttöjä — väri-iloa manttelinharmaassa kasarmirykelmässä. Ja Pariisiin lähtee 
komennuskunta hakemaan meille lisää autoja. 


Elokuun 27. 


Herätys klo 5 ja klo 6—12 ensimmäinen maastoharjoituksemme täällä. 
Maasto on todella niin kuin kotimaassa, mikä viehättää meitä erikoisesti. 
Ruokailun jälkeen kaasunaamareiden puhdistusta, oppitunti kompasseista, 
paraatiharjoitus kentällä, aseidenpuhdistusta ja saksaa. Yleensä kaikkea niin 
paljon, ettei ehdi syödä. Varusteita, mm. urheilupuvut, annetaan taas lisää. 
Yhteytemme ulkomaailmaan ovat kaiketi nyt kokonaan katkenneet, koska 
emme saa mitään tietoja. Rintamalle lähtöpäiväksi ilmoitetaan syyskuun 21, 
johon mennessä siis erikoiskoulutuksemme moottoroitunakin pataljoonana 
täytyy olla selvä. Toisaalta huhutaan ensimmäisen kuljetuserän toverien 
saapuvan rintamalta tänne, mikä viittaisi Suomeen lähtöön. 


Elokuun 28. : 

Ensimmäinen päiväni ryhmänjohtajana im Gelände (= maastossa) sekä 
iltapäivällä kentällä uscha Eisenbachin ollessa krh:n kouluttajana. Komppa- 
nianpäällikkö vaikuttaa hermostuneelta, ja palvelusta on enemmän kuin ehtii 
kunnolla suorittaa. Maastossa harjoiteltiin huomista taisteluammuntaa, joka 
on meille kypsyyskoe rintamalle pääsemiseksi. 

Elokuun 29. 

Uusien ykköspukujen jako, minkä jälkeen lähden ryhmineni vorkomandoon 
kenttäammuntamaastoon. Ammunta suoritetaan iltapäivällä ja sujuu odotuk- 
sien mukaisesti; tulokset tasaisesti hyviä, muodollinen puoli sensijaan hei- 
kompi. Iltakävelyllä me kolme tapaamme pääkadulla kolme herttaista tyttö- 
lasta. Tutustuminen sujuu kielivaikeuksista huolimatta hyvin, ja huomisilta 
lupaa hauskaa samassa seurassa. Keidas erämaassa! 


Elokuun 30. 

Aamutuimiin oppitunti ja aamupäivä kenttää — meillä 4 joukkueella jälleen 
vorkomando kk.ammuntamaastoon. Harjoitusalueemme on kerrassaan 90 km?, 
joten tilaa riittää! Siellä on kokonaisia kyliä tyhjennetty ja saamme ampua 
kaiken seulaksi. Maastoammunta masiinapyssyillä suoritettiin 12-—17, am- 
pumatuloksemme olivat tyydyttäviä. Kranaatinheitinporukkamme ensiesiin- 
tyminen oli mielenkiintoinen ja varsin täysipainoinen. Taistelukuntoinen 
komppania rakentuu nyt nopeasti joka nurkaltaan. Vihdoin iltamyöhällä 
olemme vapaita klo 21,30:een ja vamiraali», Kai ja minä paukuttelemme ahke- 
rasti samppanja- ja viinipullojen korkkeja eräässä intiimissä kanttiinissa met- 
sän laidassa. 


Elokuun 31. 


Aina tihenee — nyt ei ole enää sunnuntaitakaan, sillä klo 7 aloitamme 
kentällä tiukan jv:n. Hinlegeniä (= maahanmenoa) yms. riittää heti kolmisen 
tuntia, minkä jälkeen oppitunnille. Se on kyllä Lättgensin ansiosta tällä kertaa 
hyvin mielenkiintoinen. Hän nim. kuittaa lyhyesti eilisen ammunnan ja siirtyy 
sitten puhumaan valaisevasti Saksan armeijan taistelutavoista, koulutuksesta, 
tapauksista sodassa ym. 

Suomen armeija, hän sanoi, on epäilemättä hyvä ja sen johto erittäin hyvä. 
Se joutuu taistelemaan paitsi toisenlaisissa olosuhteissa, vain noin komppanian 
puitteissa, kun Saksa sitä vastoin hyökkää divisioona divisioonaa vastaan. 
Tämän vuoksi tulee miehellä täällä olla vihan ja fanaattisen uskon lisäksi 
selvä tietoisuus tehtävästään ja vastaava taito. Hänen täytyy olla ikään kuin 
osa hienosta kellokoneistosta, joka toimii silmänräpäyksen tarkkuudella. 
Hyvällä onnella ei ole sijaa saksalaisten sotasuunnitelmissa — jokainen liike 
lasketaan matemaattisesti, ja jos laskelma on myönteinen, se suoritetaan. 
Niinpä Maginot-linjan murtamisessa oli ennakolta otettu huomioon aika, 
jonka kranaatti lentää kohteeseensa! Taktillisen yksikön täytyy toimia kuin 
teatterin, jossa jokainen ilmaantuu näyttämölle täsmälleen oikealla hetkellä 
suorittamaan oman osansa. Ja juuri yhtaikaisen, täsmällisen toiminnan aikaan- 
saamiseksi annetaan näin paljon muodollista koulutusta. Meidän pataljoo- 

namme on sopeuduttava samaan kaavaan. Meidän on myös pystyttävä pois- 
tamaan Suomen armeijasta siinä vielä olevat epäkohdat(!). Saksa antaa meille 
aseita ja saksalais-suomalainen aseveljeys on olemassa juuri tällaisen tehok- 
kaan ja käytännöllisen yhteistoiminnan aikaansaamiseksi. 

Tällainen tunti avaa näköaloja, kiinnostaa ja opettaa todella jotakin! Omista 
käsityksistä riippumatta. 

Viipuri on valloitettu! Odotettu ilosanoma tulee meille eetteristä omalla 
kielellämme Hällströmin sanellessa sitä selvästi vihollisen häiriömyllyistä 
huolimatta. Vanha, iloinen ja onnentäysi, historiallinen Viipurimme ... 
Että pitikin nyt olla täällä! » Joukkojemme kiila on tunkeutunut Keski-Kan- 
naksella syvälle vihollisen asemiin», lukee tuttu ääni. 

Tallinna on vallattu, Petroskoi on vallattu! Yhä uudet voitonsanomat kes- 
keyttävät viikkokausien jo painostuneen odotuksen. Mehän poloiset SS-jää- 
kärit unohdamme tässä omien olikkeittemme kovuuden ja elämme jo kuin 
toisella jalalla siellä missä . .. Kun vain päästäisiin pian kotimaahan tappele- 
maan omalle maaperälle, sillä tuntuisi kaikesta huolimatta hiukan nololta 
oikaista koipensa jossakin Mustanmeren rannikolla kenenkään tuntematta, 
tietämättä. 


Syyskuun 1. 


Kokonainen pitkä päivä maastossa kovapanosammunnoissa, vain makkara 
ja leipäpala keskeyttävät päivällä harjoitustouhun, jossa hääräsimme nyt 
ensi kerran suojapuvuissa. Ammunta, jossa hyökkäystunnelmaa lisäsi kra- 
naatinheittimen tulituki, sujuu hyvin, ja me ammumme vihollisen» kone- 
kiväärikuviot niin riekaleiksi, ettei Hauptscharfihrer Eggers edes viitsi ruveta 
laskemaan osumia. : 

Kotiin päästyämme saan masentavan surusanoman. Monivuotinen esimie- 
heni Yhtyneissä lehdissä ja samalla hyvä ystäväni, everstiluutnantti Arne 
Somersalo on kaatunut. — Mies on mennyt miehen tavoin. 


Syyskuun 2. 


Erikoisen raskas ja pitkä päivä maastossa hyökkäysharjoituksissa ryhmän 
ja joukkueen puitteissa. Ruumis on turtana ja väsyttää kauheasti. Pataljoo- 
nankomentaja on antanut päiväkäskyn, missä hän ilmoittaa alokasajan nyt 
päättyneen ja viimeisen koulutusvaiheen alkavan, minkä jälkeen yhdymme 
Wiking-divisioonaan itärintamalla. Myös Levä on . julkaissut pataljoonalle 
tiedotuksen, missä hän toteaa postiyhteyden mahdottomuuden korostaen 
historiamateriaalin keräämisen tärkeyttä jne. Jälleen huhuja liikojen upseerien 
ja aliupseerien Suomeen pääsystä. 

Kanttiineissa on saksalais-suomalainen aseveljeys iltaisin hyvin läheistä ja 
kauniit kanttiinineitoset ynnä hienot kuutamot herkistävät miesten mieliä. 

Syyskuun 3. 

Kovapanosammuntaa radalla ja maastossa. Taistelukoulutus on nyt niin 
kiivasta, että olkapää on kipeänä ampumisesta ja kk.miesten naamoja kirvel- 
tävät ruutikaasun ja rasvan käryt. Iltahiljaisuus muuttuu alkavaksi vasta klo 
22.30. — Vangit kaivelevat kasarmien pihoilla jätteitä roskalaatikoista, samoin 
kauempana laajoilla parakkialueillaan. 


Syyskuun 4. 


Syöksyjä maastossa niin että sormet säpäleinä. Ja kasoittain laukauksia 
taivaalle! Illat kiväärien jynssäystä, jonka tänään tosin keskeytti komennus 
kasarmikaupungin komeaan elokuvateatteriin. Hyvä sotakatsaus, pääkuva 
kuivahkoa propagandaa, jota ei viitsinyt katsoa loppuun. Eki, Lasse ja minä 
lähdimme kanttiiniin. 

Majuri Esko Riekin vierailu pataljoonassa oli tärkeä tapahtuma. Hän piti 
kullekin komppanialle puheen ja toi myös terveisiä itärintamalla taistelevilta 
jääkäreiltä — vai miksi meitä nyt lopulta aletaankaan kutsua. Hän kertoi 
sotatoimista Ukrainan määrättömillä ja tiettömillä viljelyslakeuksilla, missä 
suomalaiset jo nyt ovat urhoollisuudellaan niittäneet mainetta ja missä kaksi- 
kolmatta poikaamme nukkuu ikiunta yksinkertaisessa sotilashaudassa teräs-. 
kypärä ristin päässä. Nyt kun koulutuksemme lähenee loppuaan, astumme 
me kaikki suomalaiset divisioonaan yhtenä vahvistettuna pataljoonana. Talvi- 
sodan mahdollisuus näyttää kasvavan, mutta meidän on kestettävä kaikki 
vaikeutemme marisematta. — — — Divisioonankomentajamme oli vallan 
häkeltynyt kuullessaan, että oli suunnitteilla kaikkien suomalaisten oman 
joukko-osaston perustaminen: »Ei suinkaan, miten minä sitten toimeen tulen»! 
Hän rauhoittui sitten kuullessaan, että pataljoonamme tuleekin juuri hänen 
komentoonsa. 


Syyskuun 5. 

Hyökkäysharjoituksia, ammuntaa — myös Suomi-konepistooleilla, joista 
saksalaisten käsitys heti alkuun muuttui — ja kovien käsikranaattien heittoa 
maastossa. 


Tähän kohtaan päiväkirjaani jäi aukko, koska jouduin kovassa 
kuumeessa muutamiksi päiviksi sairaalaan. 


Syyskuun 12. 


Pääsin pois sairastuvalta ja sain vielä palveluksesta vapaata maanantai- 
aamuun. Komppania oli 13 tuntia hyökkäysharjoituksissa maastossa, jossa 
myös jv:n raskaat aseet toimivat kovin ammuksin. Ensi kerran antoi myös 

pat]. komentaja avoimen tunnustuksen pojille. Pioneerikurssilaiset palasivat 
Dresdenistä kuukauden komennukselta. Päivän »Pommersche Zeitung» jul- 
kaisi yllättäen tiedon, että pataljoonamme komentajaksi tulisi Levä! — Ilta- 
myöhällä saapuu rintamalta 6 meikäläistä haavoittunutta toistaiseksi tänne. 
Poikien juttu todistaa, ettei meidän asemamme ole rintamalla parempi kuin 
täälläkään, nimenomaan aliupseerien. Toisistaan erotettuna on ummikkona 
surkea joutua toimimaan vierasmaalaisten kanssa — vieläpä saamaan joltakin 
hollantilaispöllöltä parin metrin päästä luodin käteensä. 


Syyskuun 13. 


Komppanialla Gelände, aseiden puhdistusta ja tarkastus sekä lauantaipesu. 
Itse olen lokoisasti nsiviili-invalidi». Ilta vanhassa kängissä Monikan kant- 
tiinissa. 


Syyskuun 14. 

Sunnuntai. Pienenpuoleista palvelusta, joka illalla kehittyy yleiseksi juo- 
mingiksi kanttiineissa. Meitä on loistoporukka, sieluna Spinler, Elsassin saksa- 
lainen kaveri. Porukan varat iltahiljaisuuden aikaan: suomalainen 25 penniä. 
Komppanianpäällikkö piti pitkästä aikaa viikkoluennon omistaen päähuomion 
tilannekatsauksessaan Suomen armeijan saavutuksille. Kielenopettajat ja mei- 
käläiset käsityöläiset valmistautuvat lähtemään takaisin Suomeen. 


Syyskuun 17. 


Päivästä toiseen loppumattomilta tuntuvia hyökkäysharjoituksia joukkueen 
puitteissa. Tie harjoitusmaastoon on asfaltoitu. Iltaisin on joka mies aina 
kuitti. Tänään tehtiin täältä toinen radioreportaasi Suomea varten. 


Syyskuun 20. 


Suomalaisetkin upseerit ovat nyt saaneet tehtäviä komppanioissa mm. 
joukkueenjohtajina. Aamupäivällä tänään harjoittelimme katutaisteluja Gross- 
bornissa. Täällä ovat päärynät kypsyneet, ja minäkin sain taistelun» tiimel- 
lyksessä tilaisuuden hyökätä käsikranaatein päärynäpuun kimppuun. Sitä 
puolustava kk. otteli tavattoman sitkeästi, mutta sen jälkeen kun koko vasta- 
puoli oli nitistetty, olimme me kylän ynnä sen hedelmäpuutarhojen herroja. 
Pariin otteeseen oli koko valtava hyökkäys tyrehtyä päärynäpuuhun! Tili- 
päivän iltaa juhlii Stube 9 poikkeuksellisesti useissa kanttiineissa vuoron 
perään. 

Syyskuun 25. 

Puolen pataljoonan taisteluharjoitus — tähän mennessä suurimpamme. 
Komppanianpäällikkömme Hartmannin 25-vuotispäivä, minkä johdosta an- 
noimme hänelle jonkin lahjan, vaikka siinä eivät kaikki olleet hengessä mu- 
kana. Ja sitten taas 30-penniset kasaan ja kinoon. Viikkokatsauksen lisäksi 
näimme nyt hyvän musiikki- ja rakkauselokuvan »Kora Terryn, kaksoispää- 
osassa hurmaava nuori tähti Marika Rökk. Muuan pojistamme on yrittänyt 
itsemurhaa. 


Syyskuun 26. 


Toinen mittasuhteiltaan suuri taisteluharjoitus maastossa. Me kanttiinista 
muutamaa minuuttia liian myöhään tulleet saimme sellaisen tunnin ostrafe 
exersieriä» (rangaistusharjoitusta) kentällä hiessä, hiekassa ja veressä, että 
minun oli tänään käytävä lääkärin hoidossa. 


Syyskuun 29. 
Tänään astuttiin autoihin; moottoroitu suomalaispataljoona on tosiasia. 


Syyskuun 30. 


Tänä iltana levisi tieto, että Suomesta tulee Saksaan uusi pataljoona koulu- 
tettavaksi! 


Lokakuun 1. 


Neljä kuukautta kotimaan ulkopuolella. Tänään hyökättiin taas kerran 
metsämaastossakin, jossa hirvet ja kauriit koreasti juoksentelivat kanssamme 
kilpaa. Aamiaisen söimme kauniissa ja vauraassa, joskin autiossa Knackseen 
kylässä, maailmansodan kaatuneiden sankaripatsaan äärellä. Tuli kävellyksi 
taas ehkä noin kolme peninkulmaa. Nukkumaan yöharjoituksen tähden jo 
klo 20. 


Lokakuun 2. 


Herätys klo 1.30, minkä jälkeen autoihin ja maastoon. Komppaniamme 
asettui puolustukseen tuulimyllynmäelle, johon pimeän päin varustimme 
asemat ja odottelimme kylmässä maassa torkkuen »vihollistamme» 1. komppa- 
niaa. Se hyökkäsi aamunkoitteessa, ja ankara rätinä kävi aukealla nummella. 
Päivä lepäiltiin kasarmeilla ja illalla näimme Forstin erinomaisen elokuvan 
Operetti». Sitten saimme, kahdeksan poikaa, kouluauton, jolla kävimme 
tutustumassa lähempää Neustettiniin. Kaunis pikkukaupunki, ja suoma- 
laiset suosiossa. Takaisin kuutamossa. 

Lokakuun 3. 


Nyt on jo kolme täällä ollutta suomalaista upseeria kaatunut kotimaan 
rintamalla: Sihvonen, Ylinen ja Mansala. Miehet menevät, ja vain yhteiset 
asevelimuistot jäävät. Kirje kotoa: laulaja-sisko lottana, veljet rintamalla. 
Talvisodan joukkueestani taiteilija Jaakko Mäkelä kaatunut. 


Lokakuun 4. 


Hyökkäilimme jo pataljoonan puitteissa. Lastausharjoituksia alkuviikon 
manööveriä varten. Levä käski minun tehdä Suomen lehtiin juttuja jou- 
kostamme. Tyttö kanttiinissa 23... Jumalani, miten hänen silmänsä loista- 
vat...! 


Lokakuun 6. 


Pataljoonan valtava autokaravaani liukui klo 6 maastomme halki Neus- 
tettiniin johtavalle valtatielle. Päivä valkeni kirkkaana, ja matkasimme 
erittäin kauniiden kylien, viljelysmaiden ja sinisten pikkujärvien muodosta- 
missä maisemissa. Väestö nostaa perunaa ja heiluttelee tervehdyksiään. 
Deutsche Kronen läpi ajaessamme yleisöä on kadut mustanaan, ja meille 
heitellään autoihimme kukkia, omenia, tomaatteja ja jopa hämäännyttävän 
herttaisia hymyjäkin. »Finnejen» luullaan varmasti jo olevan matkalla rinta- 
malle. Yöksi majoitumme telttoihin metsikköön noin 120 km:n päähän. 


Lokakuun 7. 


Automme palaavat tyhjinä. Me marssimme lähes 50 km »rytäkät», syöksy- 
pakkaukset, selässä mm. ikivanhan Tempelburgin kaupungin läpi. Iltapäivällä 
liittyy marssiin taisteluharjoitus konekiväärien rätistessä pitkin metsiä, 
niittyjä ja peltoja. Viimeisillä skuutamokilometreillä» autetaan jo sammu- 
maisillaan olevia ruotukavereita reippain marssilauluin. 


Lokakuun 8. 


Iltapäiväharjoituksemme päätteeksi puhuu meille SS-joukkojen johdon 
vieraileva edustaja, Obersturmbannfährer Geisler lausuen Levän tulkitse- 
mana olevansa iloinen, että hän voi SS-valtakunnanjohtajalle ilmoittaa 
pataljoonamme olevan valmis lähtemään rintamalle. Koko paluumarssin 
ajan soittokunta soittaa edellämme. 


Lokakuun 13. 


Perusteellista valmistautumista lähestyvää juhlapäiväämme varten. Levä 
piti viimeisen puhuttelunsa, jossa selvisi sellaistakin, että joku koiranleuka 

tai sitten Herran yksinkertaisimpia on käynyt tiedustelemassa häneltä, miten 
me voimme nyt vannoa uskollisuutta Saksan armeijalle kuolemaamme saakka, 
kun olemme tehneet vain kahden vuoden sopimuksen! 


Lokakuun 14. 


Paraatiharjoitukset, jynssäykset yms. huomista varten huipentuvat. Vuo- 
rion Lasse ja minä ahersimme oman komppaniamme toveri-illan ohjelman 
kimpussa. Kunpa herroilla nyt olisi huumorintajua, ettei kronikoitsijaa 
vietäisi huomisillan jälkeen sikalan taakse ammuttavaksi! 


Lokakuun 15. 


Komppanioiden marssiessa paraatikentälle kellon lähetessä 9:ää se tervehti 
silmää värikkään kauniina kuin temppeli. Kenttää reunusti lippujen valtaisa 
rivi, Saksan lippujen keskellä kunniapaikalla oli oma siniristimme, raskaat 
kranaatinheittimet seisoivat puhujankorokkeen molemmin puolin. Patal- 
joonankomentajamme ilmoitti joukot eversti Hornille, jonka seurassa ovat 
saapuneet mm. majuri Riekki, kansaned. Paavo Rautala, rehtori Linna, johtaja 
Korpela poikineen, laulajatar Annikki Arni, Helsingin-toimistomme hoitaja, 
rva Tuomola ja monilukuisia saksalaisia, heidän joukossaan radiomiehiä, 
elokuvaajia ja valokuvaajia. Horn suoritti katselmuksen berliiniläisen soitto- 
kunnan paraatimarssin kaikuessa ja piti sitten puheen. Hän tervehti meitä 
nyt rintamalle lähtiessämme korostaen tehtävämme suuruutta ja sitä, että 
me nyt olimme Kuninkaallisen preussilaisen jääkäripataljoona 27:n maineik- 
kaiden perinteiden vaalijoita. Hän luovutti sitten jääkärien rouvien koti- 
maassa meille ompeleman lippumme pataljoonan komentajalle Collanille, 
joka puheessaan julisti lipun symbolisoivan uskollisuutta ja suomalais- 
saksalaisen aseveljeyden historiaa ja voimaa. Tämän jälkeen kutsuttiin 
esiin joukostamme jääkärien pojat, jotka koskettivat lippua kädellään. 

Klo 12 oli juhlakentällä värikäs yleisöjoukko valamme todistajina. Ruskea- 
pukuisia, punakäsivarsinauhaisia SA-miehiä, Hitler Jugend-nuorisoa, pa- 
raatipukuisia saksalaisia SS-miehiä ja korkeita upseereita, Wehrmachtin 
edustajia ja siviilejä. Vala päättyi kansallislauluihin, komentajamme pu- 
heeseen sekä sieg heil huutoihin Suomelle ja Saksalle. Kenttäjuhla päättyi 
komeaan ohimarssiin, joka suoritettiin pääkadulla lippumme hulmutessa nyt 
ensi kertaa pataljoonan kärjessä. Ohimarssin vastaanotti jääkärieversti Horn 
mm. kenraalimajuri Thosernin seurassa. 

Iltapäivällä olimme elokuvissa katsomassa hyviä lyhytkuvia omasta sodas- 
tamme, mm. Sallan taisteluista. Mannerheimin ilmestyessä valkokankaalle 
kohosivat spontaaniset hei-huudot joukostamme. Jääkäripataljoona 27:n, 
komentaja, eversti Ausfeld oli lähettänyt pitkän ja sydämellisen tervehdyksen, 

samoin Jääkäriliitto. Kenraaliluutnantti Jättner valitti poissaoloaan sähkeellä 
ja Maila Talviolta, Elisabet Kurkialalta ja useilta muilta Suomen naisilta oli 
meille lämmin kirjallinen tervehdys. Oma soittokuntamme soitteli ja Annikki 
Arni lauleli — vaikka me sitten jännityksissämme vastasimme hänen toivo- 
mustiedusteluunsa saksaksi! 

Hartaushetken, meille ensimmäisen tässä maassa, piti vieraileva sotilas- 
pastori, kirkkoherra Hjelt-Helaseppä. Päätimme sen virteen »Jumala ompi 
linnamme». Koskenniemen kirjoittama juhlaruno meille jaettiin painettuna. 

Päivän päätteeksi olivat sitten ne komppanioiden toveri-illat, joissa oli 
vuoroin suomalaista ja saksalaista ohjelmaa vaikka millä mitalla. Meidän 
komppaniamme oli »Monikan kanttiinissa». Ohjelmassa oli niin voimailu- 
otteluita kuin näytöskappaleitakin, eikä kukaan näyttänyt halukkaalta hirttä- 
mään edes kronikoitsijaa. Sitten kun kirkko- ym. suuret herrat olivat häipy- 
neet, alkoi tunnelma nousta jo niin korkealle, että kun ensimmäiset äijät kii- 
peilivät kattokruunuissa, komppanian päällikkö Hartmann katsoi viisaimmaksi 
kehottaa meitä hiippailemaan peteille. 

Myöhään aamuyöhön juttelin vielä vanhan Mikkelin-aikaisen tuttavani, 
lentäjän, nyt SS-Rottenfiihrer Unto Bomanin kanssa kaikista näistä asioista 
hänen vkiinatessaan» kämpässäni. Kaveri on ollut Ukrainassa, haavoittunut 
ja palvelee nyt lähetystössä Berliinissä. 


Lokakuun 16. 


Hiljainen »seuraava päivä». Levä hälyttää minut puhelimella jo ennen 
herätystä neuvottelemaan hänen, Riekin, Untersturmföhrer Lindbergin ja 
Kilpisen kanssa pataljoonan propaganda-asioista. Olen nyt toisella kädelläni 
PK-mies. Herrat puhuvat myös aliupseeriemme arvo- ja palkkausasioista, 
jotka vihdoinkin järjestynevät. 


Lokakuun 17. 


Odotamme autoja Pariisista. Upseerit johtajankoulutuksessa. Järjestimme 
pataljoonassa »kirjoitusmiesten» selvillesaamiseksi kilpailun aiheena äskeinen 
juhlapäivämme. 


Lokakuun 18. 


Eläköön — vääpelimme Otto Viach on »jostakin syystä» saanut siirron ja 
tilalle komppanian vääpeliksi on nimitetty Oberscharfihrer Jahn. Komppanian- 
päällikkö Hartmann ilmoitti lievästi innostuneena, että me nyt saamme 
omat sotilasarvomme. 

Lokakuun 19. 


yYlennystilaisuudessamme» Collani lausui paljon jaloja sanoja sekä meille 
että saksalaisille aliupseereille. Hartmannin sormet tuntuivat tosin nappien 
jakelussa hetken vieläkin. 


Lokakuun 22. 


Olimme kolonna-ajolla, jolla kierroksella näimme toisenkin suuren kasarmi- 
yhdyskunnan täynnä — voittamatonta punaista armeijaa. Hartmann on 
lomalla ja ystävämme Schulz komppanianpäällikkönä. 


GROSSBORNIN OSALTA tulee päiväkirjaani tässä kuukau- 
den aukko. Tällöin nimittäin kirjoittaja yhdessä kuuden pää- 
asiallisesti em. kirjoituskilpailun perusteella valitun nuoremman 
harrastelija-aseveljen kanssa sai komennuksen sotakirjeenvaih- 
tajakursseille Berliiniin. Matkustimme pataljoonasta sinne välit- 
tömästi, ja majapaikat saimme SS:n paraatikaartin kasarmeilta 
Lichterfeldestä. Komennuksemme pataljoonasta oli kuitenkin 
yhtä summittainen kuin sitten äkkikutsu takaisin. Tavattuamme 
lukuisia tämän alan SS-herroja kyseisissä toimistoissa ja muualla 
saimme jäädä odottelemaan ulkomaisille sotakirjeenvaihtajille 
ehkä piakkoin alkavaa kurssia. Pari meistä pääsi heti elo- ja valo- 
kuvauskursseille, yksi joutui sairaalaan. Erikoista ystävällisyyttä 
saimme osaksemme niin ko. esikunnissa kuin kaupungissa yleen- 
säkin. Kriegsberichter Abteilung pani meille ja hollantilaisille 
kirjeenvaihtajille Rathauskellerissä toimeen juhlavan toveri- 
illanvieton. Niin ikään tapasimme usein tanskalaisia virkaveljiä. 
»Suomenmielisyys» Saksan pääkaupungissa oli kaikkialla niin 
ilmeinen, että se ulottui säröttömänä tavallisesta kadun miehestä 
korkeimpiin portaisiin saakka. 

Viettäessämme siis aikaa miltei ymuuten vain» — minä sentään 
tein lukuisia lehtijuttuja kotimaahan — oli erinomainen tilaisuus 
tutustua lähemmin sotavuosina niin äärimmäisen kansainväliseen | 
suurkaupunkiin kuin Berliini oli. Voimme todeta, että vielä 
tuohon aikaan — myöhemmin niin tavattomat — pommitus- 
vauriotkin olivat aivan vähäisiä. Kun sitten odotuksiemme mu- 

kaisesti näimme ja koimme ensimmäisen todella suuren pommi- 
tusyön — mikä mahtava näky ja jylinä! — kävi selväksi, miten 
luja oli pääkaupungin ilmapuolustus; samana yönä ammuttiin 
alas 27 englantilaista konetta. Tietenkin tässä voisimme sitten 
kertoa myös jostakin pikkukahvilan kultaisesta puolattaresta, 
yTutista», joka olisi niin kauhean mielellään tullut Suomeen — 
jäädäkseen. »Sinun Mustasta enkelistäsi», pienestä ja pyöreästä 
talonmiehestä, joka olisi tahtonut hukuttaa meidät olueen vain 
siksi, että olimme suomalaisia, Lapin-rintamamme liikenteen 
"vaikutuksista täälläkin ja niin paljosta muusta, mutta ne kaikki 
vaatisivat, kuten Kipling sanoo, jo kokonaan oman lukunsa. 

Tässä on tärkeintä, että ilmeiseen ramppikuumeeseen joutunut 
pataljoonamme yhtäkkiä sähkötti meidät kaikki takaisin Gross- 
borniin — lähtiessään, ties kuinka monetta kertaa, jälleen »heti» 
rintamalle. Osalle vielä alkamattomatkin kurssimme jäivät siihen, 
nämä työvälineemme saamatta ja ainoana näkyvänä tuloksena 
Berliinin kaikkiin elokuvateattereihin saadut vapaaliput taskus- 
samme palasimme karuun »kotikaupunkiimmes. Saksan ensim- 
mäisten idän-vastoinkäymisten aiheuttamaa epävarmuutta eri 
portaissa? 

Grossbornissa suomalaispataljoona oli joka tapauksessa yhä 
paikallaan saman tappavan yksitoikkoisuuden, epätietoisuuden 
ja hellittämättömän »höykynköykyn» keskellä. Mutta olihan toi- - 
saalta taas mukava olla vanhojen hyvien tovereiden parissa. 


Marraskuun 20. 


Tässä loppumattomassa rääkkäyksessä, nälässä, odotuksessa ja yksitoikkoi- 
suudessa on elämämme Grossbornissa muuttunut jo arveluttavan hurjaksi. 
Miehiä käy putkassa vähän väliä, ja aseista on tullut seurusteluvälineitäkin; 
kiväärinlaukauksia komppanioissa ei enää pidetä mahdottomina. Levän men- 
tyä on pataljoonamme yhteysupseeriksi tullut vanha tuttuni, Hattulan 
kirkkoherra, jääkärimajuri Kalervo Kurkiala. 


Suomalainen lotta ja SS-lippu: Kahden vapaaehtoisliikkeen Schwester Ruth Munck. 


Etelä-Venäjän marssiteiden suunnattomista pölypilvistä ei minkään kuvan perus- 
teella saisi täyttä käsitystä. 

Marraskuun 21. 


Taas peruutettu lähtömääräys. Pojat ovat jo aivan toivottomia. Palatessani 
illalla kinon kanttiinista loukkasin pahasti jalkani. 


Marraskuun 22. 


Invalidi. Kerrotaan, että maanantaina alettaisiin antaa vielä erikoiskoulu- 
tusta aliupseereille ja pioneereille! Kirjoittelemme joulukortteja kotimaahan. 


Marraskuun 23. 


Kurkiala piti ensimmäisen puhuttelunsa. Toi tietysti Suomen terveisiä ja 
kuvaili omaa jääkäriaikaansa. Niin kuin he silloin joudumme nyt me odotta- 
maan toivon ja epätoivon välillä kituen tositoimintaan pääsyä. Kärsivälli- 
syyttä ja kestävyyttä tarvitaan. Kaikille suomalaisille aliupseereille alkaa 
2. komppaniassa aliupseerikoulu, joka kestää ainakin kaksi viikkoa! Sinne 
on minunkin lähdettävä jalkavaivaisena. 


Marraskuun = 24. 


Oman komppaniani päällikkö Hartmann on viime yönä asunnossaan 
hirttäytynyt .. .! Pojilla harjoituksia ja luentoja ja saksaa jne. 


Marraskuun 25. 


Jalkavaivaiset niin kuin minä ja muutkin sairaat kurssilta takaisin komppa- 
niaan — terve! Pojilla on muuten lujasti liikettä edelleen. Toisaalta pinnaa- 
minen on — luonnollisestikin — tullut niin yleiseksi, että se jos mikä, osoit- 
taa haluttomuuden lisääntyneen. Joku aamu on käynyt niinkin, että kun 
komppanian sairaaksi-ilmoittautuneet palasivat suljettuna osastona sairas- 
tuvalta, vhänniltä)» kuului edessä marssivalle aliupseerille: »vÄlähän vedä 
niin lujasti, täällä on yksi sairaskin . . .!» 


Marraskuun 29. 


Samanlaista. Päivän paras pila on, että Berliinistä tulleen puhelinsanoman 
mukaan keskiviikkona lähdemme rintamalle. 


Marraskuun 30. 


Mikä huhujen triumfi! Puolipäivissä tulee ensin käsky, että koko patal- 
joona lähtee täältä huomenna marssien. Au-kurssi keskeytetään heti, pakkauk- 
set pannaan jälleen kerran, kuntoon. Arvelut päämäärästä vaihtelevat Knack- 
seenin autiokylästä Suomen Turkuun. Sitten tulee ennätystieto, että saksa- 
laiset ovat motissa Rostovissa ja me lennämme sinne huomenna rynnäkkö- 
pakkauksissa mottia purkamaan. Tämä tieto korvataan pian toisella, jonka 
mukaan lähdetäänkin yksiköittäin parin päivän väliajoin. Kun sitä taas on 
8 — Tyrkkö Suomalaisia suursodassa 

lyönyt korvalle toinen huhu, minä puolestani panen liikkeelle silmoituksens, 
että lähdemme hetikohta sukellusveneillä Danzigista miehitysjoukoiksi Ruot- 
siin! Tämä tulee ilmeisesti post festum — kansa on jo epäuskoista. 

Illalla olemme elokuvissa, ja pojat nauravat saksmannien hiihtämiselle 
Ufan viikkokatsauksessa. Mutta Ilse Werner »Fräuleinina» on aivan edes- 
vastuuttoman suloinen. Päivysupseerina on Hannus, joka kertoo lentokäskyn 
todella olleen virallinen sekä Rostovin joutuneen venäläisten käsiin selusta- 
yhteyksien katkettua. 


Marraskuun 31. 

Ei uutta, paitsi uusi komppanianpäällikkö, vanhannäköinen Hauptsturm- 
fährer Schnabel, joka pataljoonan komentajan perässä vakuuttaa olevansa 
ylpeä, kun saa lähteä meidän kanssamme rintamalle. 


Joulukuun 2. n : 

Historian harjoitusleirien komeimmat lähtijäiset (on joku toinen käsi 
kirjoittanut päiväkirjani tälle kohdalle). Illalla meillä on vaihteen vuoksi 
jälleen vaatimaton veljesilta, jonka kestäessä muutama maailmanvalloittaja 
tanssii pöydillä pöytäliinat päässä. Harvahkot laukaukset Grossbornin yössä 
käyvät rituaalin neekerirummuista Afrikassa. Suutelemme Monikaa, joka 
nykii poikia pois pöydältä väittäen, että tälle kanttiinille ei ole annettu tanssi- 
koulun perustamislupaa! 


Joulukuun 3. 


Heräämme stubessamme piruuksissamme milloin kutakin huvittaa ja 
pyydämme Allahilta, ettemme saisi delirium kohtauksia ennen Donia, Ilta- 
päivällä viemme kunniaosastona minun Summan ristini kanttiini kakkosen 
suloiselle pikku Ingalle muistoksi. »Adjutanttinanin on Kai, ja laulamme 
yhteisesti »Riemujen rikkaus ja surujen summa», ja Inga on ilosta niin sekai- 
sin, että suukittaa minua suoraan suulle, mutta toipuu ajoissa, ennen kuin 
adjutanttini pääsee osalliseksi samasta »kohtalosta». Iltapäivällä pojat vievät 
vielä hänelle »Seitsemän veljeksen» saksannoksen. Hän on ollut meidän yh- 
teinen ystävämme kenenkään uskaltautumatta etuilemaan sen pitemmälle. 

Mutta yöllä laulavat jo konekiväärit kasarmialueellamme! Herran pieksut 
ja Kaitarannan Kustaa! Jonkin kanttiinin ikkunasta lentää — mustasukkai- 
suudesta? — käsikranaatti sisään! Monessa komppaniassa lyödään tupien 
kalustoa mäsäksi! 4 

Jousi on jännitetty liian kireälle. Onneksi nyt on juuri saapunut varmistus 
huomiseen lähtöömme. 

Niin että kyllä oli lähtö, jos oli vloitsukin»! Ja me saamme huoletta tuntea 
olleemme enemmänkin kuin »Kolmannen valtakunnan vieraina», 


RINTAMALLE KUIN VAPAUTEEN 


Finnische Freiwillige Batallion der Waffen-SS oli matkalla 
rintamalle. 

Poikien nukkuessa seurailin yöntummien, elottomien maise- 
mien liukumista raskaina vyöryvien juniemme ohitse. Muistui 
elävästi mieleen yö miltei tasan kaksi vuotta sitten kotimaassa 
rykmenttimme matkatessa Kaipiaisista Kannakselle. Sama 
tunnelma, syystalvisen yön autius, samansuuntaiset väkevät 
mielenliikunnot. Edessä olivat jälleen kohtalontäydet taistelujen 
päivät, vaikka Karjalan kunnaat olivatkin nyt vaihtuneet Saksan- 
Puolan tasankojen outouteen. Aamuyöllä totesin meidän jo 
ylittäneen entisen Puolan rajan, sitten jyrisimme yli Veikselin 
ja aamulla olimme jo vain muutaman peninkulman päässä 
Varsovasta. 

Haitarit ja muut soittopelit soivat vaunuissa, eikä hilpeästä 
mielialasta puuttunut mitään muutakaan. Pohjoiset monella 
vaivatut »legionäärit)y matkasivat rintamalle kuin rukoiltuun 
vapauteen. 

Eräällä pikkuasemalla vain n. puolen tunnin matkan päässä 
Puolan pääkaupungista tavoitimme toisen komppanian, joka 
lähti edellämme, mutta oli joutunut veturirikon vuoksi matkalla 
viipymään. Puolalaisia pikkupoikia, joista jotkut tolkkasivat 
muutaman sanan saksaa, kerääntyi juniemme viereen kerjää- 
mään ruokaa sekä savukkeita, joita he vetelivät kuin aikamiehet. 
Puolan puutteesta kertovat kurjuuskuvat tulivat meille myö- 
hemmin sairaala- ja lomamatkoilla hyvinkin tutuiksi, jos kohta 

elämä maassa näytti jo seuraavana vuonna pääsevän jotenkin 
virkistymään. 

Eivät olleet nämä näkymät muutenkaan silmää ilahduttavia. 
Yksitoikkoista ja ikävää tasankoa, harvaa ja köyhännäköistä 
asutusta. Kiivaudesta, jolla ainakin radan suunnassa oli tais- 
teltu, kertoivat tuoreet sodan jäljet; rikkiammuttuja hyökkäys- 
vaunuja, autoja ja taloja, monet sillat, puhelinlinjat yms. säpä- 
leinä. Vähitellen alkoivat pistää silmään myös kenttähaudat, 
joissa yksinkertaisten ristien päissä oli kaatuneen kypärä. 
Murheellinen Pilsudskin maa! 

Yövymme eräällä asemalla. Täpötäysissä vaunuissa nukumme 
niin kuin parhaiten taidamme ja itsenäisyyspäivämme aamuna 
klo 7 jatkuu matka itää kohti. 

Varsovasta emme näe enempää kuin esikaupunkien liepeitä. 
Ylitämme toistamiseen Veikselin, ja juna jyskyttelee jälleen 
alakuloisia peltoaukeita, kylmäkin pyrkii ahdistelemaan. Ruo- 
kailemme Lublinissa klo 17.30. Itsenäisyyspäivämme kunniaksi 
järjestämme vaunuissa pikku juhlahetkiä, joissa kanttiinivaunun 
antimet ovat tietenkin tärkeitä yksityiskohtia. 

Mutta toinen komppaniamme on saanut jo tulikasteensa! 
Jo ennen Varsovaa viime yönä avasivat partisaanit tulen sen 
junaa vastaan — arvattavasti samaan aikaan kun oman vaununi 
ikkuna helähti nyrkinkokoisen kiven voimasta sisään ... Toinen 
komppania joutui pimeydessä kuitenkin suoranaiseen tulitaiste- 
luun, ja konekiväärit lauloivat ensi kertaa eläviin maaleihin. 
Meidän puoleltamme ei kaatunut ketään, mutta saksalainen 
Untersturmföährer Reubolt haavoittui pahasti juostessaan pis- 
tooli kädessä päin konekivääriä. 

Rovnon itäpuolella seuraavan päivän puolisissa tapasimme 
unkarilaisia joukkoja, jotka myös olivat matkalla rintamalle. 
Kohtaamisemme — vilkkaiden, | ruskeapukuisten heimoveljien 
kanssa tuli niin sydämelliseksi kuin se suinkin voi olla. An- 
noimme heille suomalaisia sotilasmerkkejämme ja saimme 
unkarilaisia savukkeita. Saksalaiset huomasivat kyllä sano- 

mattakin, että nyt ovat pikkuserkut tavanneet toisensa! Kieli- 
vaikeuksistakin selvittiin, sillä unkarilaisista useat puhuivat 
saksaa. Kamerat laukeilivat ja parituntinen kului kuin siivillä. 

Yhä enemmän hyökkäyksessä tuhottuja puolustusasemia, 
jos kohta saksalaisia sotilashautojakin. Matkasimme jo suurella 
Venäjänmaalla, jonka näkymät eivät eronneet Itä-Puolasta 
sanottavasti muuten kuin asukkaiden tyypillisen ulkoasun 
suhteen. Varhain aamulla pysähdymme jollekin suurelle ase- 
malle, jossa on kuin keisarivallan muistomerkkinä ylettömän 
komea asemarakennus. Kiertokäynnillä totean sen kuitenkin 
täysin rappeutuneeksi ja tavattoman likaiseksi. Vangit työsken- 
televät aseman lähistöllä, jossa on myös jokin teollisuuslaitos. 
Heitämme paidat pois ja pesemme itseämme lumella. Unkari- 
lainen sotilassairasjuna — erittäin hieno hökötys — sivuuttaa 
meidät, ja tapaamme siis jo toistamiseen noita tummanpuoleisia 
velipoikia. Saksalaisia miehitysjoukkoja on runsaasti. Niin kuin 
suuren kansallisuuden edustajilla yleensä heillä ei näytä olevan 
mitään halua opetella myöskään tätä kieltä. Mutta me olemme 
alkaneet tavailla saksalais-venäläisiä sanakirjoja, ja alkuasukkaat 
vastaavat heti vilkkaasti, kun sanomme heille jotakin heidän 
omalla kielellään. 

Keskipäivän matkaamme jälleen läpi aron ja siellä täällä ole- 
vien asutuskeskusten. Tietysti vuodenaikakin on kaikkein epä- 
edullisin, mutta kyllä venäläiset kylät ovat länsieurooppalai- 
selle outo ja omituinen näky. Talot ovat pari metriä korkeita 
olkikattoisia savimajoja, jotka kyhjöttävät lohduttomina rus- 
kealla nevalla. Ja mitä itse ihmisten ulkoasu jo tuokaan mie- 
leemme? 

Hämärtyessä pysähdymme Sosonkan asemalle, jossa ruokai- 
lemme ja yövymme. 


Joulukuun 9. 


Viivymme tällä asemalla noin vuorokauden, jonka kuluessa 
pannaan jälleen »lentokonepakkaukset» kuntoon. Komppanian- 


118 Suomalaisia suursodassa 


päällikkö käy tiedustelulla vetumaastossa» ja pitää sitten puhutte- 
lun, jossa hän ilmoittaa meidän pian jatkavan matkaa autoilla, 
tavoitteena Stalino. Ryhmä saksalaisia on käynyt iltamyöhällä 
venäläisessä kylässä ja saa siitä ankarat nuhteet. 

Tämä on Pohjois-Ukrainaa, suvisten suurtaistelujen maata, 
jossa valtavista viljelyslakeuksista saa jo jonkinlaisen käsityksen. 
Myös asukkaat, ukrainalaiset, poikkeavat jonkin verran varsi- 
naisista isovenäläisistä, joita he eivät mitenkään tunnusta ole- 
vansakaan. — Pian liikkuu junamme jälleen, ja viimeinen juna- 
matkaosuus on vain noin 15 kilometriä. Klo 16:n tienoissa 
päättyy jokseenkin tasan viisi vuorokautta kestänyt jyskytys. 

Olemme Vinnitsan kaupungin asemalla, missä suurpoliitti- 
set huhut piirittävät meidät: Japani ja Amerikka ovat sodassa, 
Englanti on julistanut sodan Suomelle, Saksa marssinut läpi 
Turkin! Joku pojista lisää tuohon vielä, että »juu ja Kittilän 
lappalaiset ovat julistaneet sodan Ruotsille — saatuaan vahvis- 
tuksekseen lottapataljoonan!» 

”Vinnitsan asemarakennus on poikkeuksellisen komea, palatsi- 
maisuudessaan suorastaan epätarkoituksenmukainen — raken- 
nettu juuri v. Ribbentropin Moskovan-matkan kynnyksellä. 
Haju ja lika ovat kuitenkin jo tutut täälläkin. Komppaniamme 
kerääntyvät nyt asemalle, jossa useat niistä viettävät jo toisen 
yön. Kerrotaan, että yöllä on ollut laukaustenvaihtoa kaupun- 
gilla ... 

Asemahallissa ja seinävierillä kristallin, marmorin ja värien 
keskellä ryysyisiä sotapakolaisia nyytteineen suurin joukoin. 
Vanhuksia, naisia ja lapsia viruu kylmässä ja vetoisessa hallissa. 
Naiset yrittävät kietoa itkeviä rintalapsia riepuihinsa. Vanhukset 
istuvat parta hiljaa täristen lattialla jalat ristissä, toisjalkainen 
invalidi nojaa ilmeettömin kasvoin ovipieleen. Tulee välillä 
ankara saksalainen järjestysviranomainen vihaisen paimen- 
koiransa kanssa. Armotta hän ajaa kaikki pienten lasten äitejä 
lukuunottamatta ulos, josta he taas vähitellen yrittävät huoneen 
suojaan. Joukossa on saksaa puhuva vanhanpuoleinen mies, 

joka selittää, miten heillä on aina ollut samanlaista. Mutta nyt 
toivomme olojen paranevan», hän päättää puheensa painues- 
saan pakolaisvirran mukana ulos pimeään ja kylmään yöhön. 

Valvon kauan »vuoteellani» yläkerran lattialla enkä saa kor- 
vistani lasten itkua enkä pakolaisten askelten kumua ... 


Joulukuun 10. 


Automarssimme on alkanut. Klo 8.30 lähdimme Vinnitsasta 
komppanioittain vääpelien selostettua sitä ennen marssitietä ja 
matkaohjeita. Noustuamme asemalta itse kaupungin alueelle 
saimme siitä yleiskuvan — ja sellaisen, joka ei ollut suinkaan 
sopusoinnussa komean asemarakennuksen kanssa. Matalaa mök- 
kikylää, jossa kaikki vähänkin suuremmat rakennukset oli am- 
muttu tai poltettu hajalle. Katuina kiveämättömiä, loputtoman 
kuraisia kujia, joita unkarilais-romanialaiset miehitysjoukot alku- 
asukkaiden seassa rypivät edestakaisin. Kaupungin parhain ra- 
kennus oli — sota-akatemia . . . Kerrotaan muuten, että valloit- 
tajien joukossa oli ollut myös italialainen joukko-osasto. Saatuaan 
kaupungin haltuunsa he ajoivat kaikki nuorehkot naiset yhteen 
torille. Siinä seurasi heidän luonteelleen sopiva »sotasaaliin- 
jako»... 

Kilometrejä pitkä autojonomme teki nyt taivalta Ukrainan 
loppumattomalla lakeudella, jossa se päivästä päivään ponnisteli 
kohti itää ja etelää. Voronovitsa, Nemirov, Brazlav. Pikkukau- 
punkeja muiden joukossa peninkulmien varrella, mutta eivät 
kaupunkeja länsieurooppalaisessa mielessä. Ne ovat Ukrainan 
vähille rinteille ilmeisesti ilman mitään asemakaavaa tai rakennus- 
järjestystä syntyneitä kyliä, jotka makaavat lakeuden taivaan alla 
lenksottavin ovin, rievuin ja oljin tukituin ikkuna-aukoin, avut- 
tomina kuin sanaton hätähuuto. Ruskeata, harmaata ja mustaa 
peltomerta taivaanrantaa kohti, pienten vankkurien korkuisia 
hevosluuskia, joita aronmies solmuruoskalla ajaa eteenpäin vie- 
ressään nainen tai pari likaisissa toppatakeissa. Maaorjuus ja 
tsaarinvalta on pysähtynyt tänne kuin kuolemanuni; nuo tah- 

dottomat, sammuneet ihmisolennot tuskin käsittävät elävänsä 
keskellä Euroopan hedelmällisintä seutua heille vieraan maailman 
rajalla. Eikö meidän pitäisi tuntea kokonaan toisin, eikö meidän 
pitäisi voida ojentaa kätemme yli tällaisen harmaan lohdutto- 
muuden ja auttaa ihmistä, joka venäläisessä elää niin kuin meissä 
kaikissa . . ? 

Yövymme puna-armeijan kasarmiin Gaisinissa 100 km:n 
päässä Vinnitsasta. WC käsittää reiän permannossa, huoneen 
välikatto on yhtä kuin yläpuolella olevan lattia. Unkarilaiset 
joukot äkseeraavat kentällä niin nukketeatteria muistuttavin 
tempuin, etteivät pojat ole uskoa silmiään. 

Yö Leo Tolstoin linnassa Umanissa . . ! 

Seuraava päivä toi tällaisenkin elämyksen, kunhan ensin 
olimme taistelleet tietyn määrän kilometrejä kerrassaan tiettö- 
millä teillä. Ojia niissä ei ollut, mitään tienparannusaineita ei 
ollut käytetty. Automme painuivat usein akseliaan myöten lie- 
juiseen multaan, kolonnamme pysähteli ja jatkoi taas tukalaa 
matkantekoaan. Niin automme kuin niiden nuoret ajajatkin jou- 
tuivat äärimmäiselle koetukselle. 

Illalla olemme joka tapuksessa Umanissa ja vanhan Venäjän 
suurimman kertojamestarin komeassa, vaikka nyt rappeutuneessa 
ruhtinaslinnassa. Sen suurissa saleissa vietämme yön. Vaikka ne 
ovat nyt siinä kunnossa kuin ovat, voi hyvin kuvitella entistä 
elämää niiden suojissa. Leo Tolstoi, Jasnaja Poljanan profeetta, 
jonka sanat meidän ajallemme tuntuisivat kuin kaukaa, Aabra- 
hamin majan ovelta tulleilta ... 

Ja aamulla jälleen eteenpäin autojonon soluessa verkkaan 
tuolle upottavalle peltomerelle. Kun nyt olen oikein virallisesti- 
kin nimetty ykriegsberichteriksi», joukkomme sodankuvaajaksi, ja 
sitä paitsi parhaillaan jokseenkin kiusallisessa ripulissa, pää- 
sen pikkuautoon eteen istumaan. Sillä selviämmekin vähän parem- 
min, pojat taas palelevat ja hakkaavat päitään kattoon ryhmä- 
vaunuissa. Muuan neljännen komppanian moottoripyörä tekee 
hurjan voltin syvään hiekkakuoppaan, rengasvaurioita sattuu ja 

muitakin pysähtymisen syitä. Mutta jälleen jää taakse monta 
pikkukaupunkia, saksalaisten kenttähautoja, autojen jäännöksiä, 
hevosten raatoja. Päädymme kylään, joka on valloitettu ilmei- 
sesti 4. 8., koska useimmissa aseveljien risteissä on tämä päivä- 
määrä. Osa pataljoonasta on kylän kansakoulussa, jossa Kurkiala 
pitää iltahartauden. Pimeys, kylmyys, ahtaus ja kova lattia ovat 
jo tuttujamme, mutta sitä ei surra. Kenttäkeittiövaunuissa val- 
mistuu ruokaa ja juomaa ja huovat ja automanttelit antavat 
välttämättömimmän lämpimän. 

Seuraavana päivänä muuttuu tie» jo täysin mahdottomaksi. 
Sitä ei pääse minnekään. Suurilla vaunuilla ajetaan peltoon uudet 
jäljet lukemattomien muiden joukkoon, niitä pitkin sitten taas 
muka päästään kuin raiteita ikään. Päivän »muotihullutus» kolon- 
nassa on kanojen hankkiminen. Niitä napataan milloin mistäkin, 
ja höyhenet lentävät kuin pyry kenttäkeittiövaunujen jäljessä 
kanapaisteja valmistettaessa! 

Illalla odottaa meitä mielenkiintoinen elämys yöpymispaikas- 
samme suurehkossa ukrainalaiskylässä. Meidän kunniaksemme 
panevat paikkakuntalaiset toimeen »teatterissaan» juhlan, jossa 
me olemme saksalaisten kanssa kutsuvieraina. Ensin tanssitaan, 
ja seurustelu ukrainalaisneitosten kanssa pääsee näin vaivatta 
alkuun. Useat heistä puhuvat jonkin verran saksaa ja — venä- 
läisiä he eivät tietenkään tunnusta, slaavilaisesta kielestään huoli- 
matta, olevansa. Näyttämön yläpuolelle on tekstattu korkein kir- 
jaimin: ;ELÄKÖÖN UKRAINA» — ja tässä hengessä menee 
koko ohjelma. Aluksi on näytelmäkappale, ja voi panna merkille, 
että näillä amatööreillä on ilmeiset näyttelijänlahjat. Itse juttu 
vaikuttaa avuttomalta seuranäytelmältä, vaikka kielestä ei paljon 
ymmärräkään. Minusta eräs karvanaama siinä näyttää pelaavan 
komissaaria, ja kysynkin sitä seikkaa takanani istuvalta neitoselta. 
Hän käsittää minuttäysin väärin ja vastaa kovin loukkaantuneena: 
»Nicht! Er ist mein Bruderl» Sitten esittää eräs pari pikkuryssää, 
tanssia, jonka näemme nyt ensi kerran aitona esityksenä. Mil- 
lainen vauhti ja sulavuus heidän liikkeissään! Samanlaista luon- 

nonlahjakkuutta osoittavat muut tanssiesitykset, perinteellisiä 
kansantanhuja. Sitten esiintyy sekakuoro jonkun hyvin meikä- 
läisesti: pukeutuneen miehen johdolla. Miesäänet jättävät toivo- 
misen varaa, mutta ihastuttavan kirkkaita ja kauniita sopraanoita 
tuntuu naisilla olevan runsaasti. Pahus soikoon — ukrainalaisilla 
on omaa kansallista kulttuuria ja ilmeisesti myös kykyä sen 
vaalimiseen! 

Suosion osoituksemme — katsomossa on myös romanialaisia 
— jyrisevät. Harvinaislaatuinen ilta päättyy Ukrainan kansallis- 
lauluun, jota mekin seisaallamme kunnioitamme. 

Täpötäydestä talosta virtaa väki ulos, sillä paikallinen väestö 
ei saa liikkua ulkona klo 20:n jälkeen. Ja taitaapa yhden ja toisen 
liinapään tytöntyllerön käsikoukussa keikkua suomalaispoika 
parin, :hävitessä kylätietä pimeään yöhön Ukrainan himmeän 
tähtitaivaan alla. 

Mutta kertomatta on vielä mm. eräs luonteenomainen piirre 
ukrainalaisten kansanihmisten tavoista. Juhlana ja arkena, aina 
ja kaikkialla syödään maissin ohella »siebuskia», paahdettuja 
auringonkukansiemeniä, joita jokainen nähtävästi aina kantaa 
taskuissaan. Niin kuin upea auringonkukka mustan mullan 
maassa usein ylittää sen mahtavat maissiviljelyksetkin, niin on 
auringonkukansiemen siellä ymakeinen», joita mekin ennen pit- 
kää totuimme käyttämään. Kahvipapujen tyyliin paahdettuina 
nämä lihavat ja hyvin valkuaispitoiset »Stalinin suklaat» ovat 
todella hyviä ja varmasti ravitseviakin. Ja miten ihmeen tottu- 
neesti ukrainalaiset niitä syövätkään! Kun he toisesta suupieles- 
tään nappaavat siemeniä sisään muutaman kerralla, he kuorivat 
ne hyvin taitavasti hampaissaan ja puhaltavat kuoret pois toi- 
sesta suupielestään — puimakoneen työtä siis! Ja auliisti he 
näitä vkaramellejaan» tarjoavat vieraallekin. 

14. 12. klo 6.30 jatkuu jälleen pitkä automatkamme halki la- 
kean Ukrainan. Jälleen muodostaa autojonomme komean näyn 
halkoessaan silmänkantamatonta tasankoa tai kohotessaan taivasta 
vasten loivalle ylängölle. Mutta nyt on astunut esiin kysymys 

polttoaineesta, ja tämä asia muuttaa koko marssisuunnitelman. 
Vain meidän komppaniallamme on bensiiniä, muut pääsevät jat- 
kamaan vasta perässä, mutta nyt ajamme mekin silti vain noin 
50 km edellisten päivien 75—100 km:n asemesta. Marssin aikana 
luvattu lepopäivä tulee näin suunniteltua aikaisemmin. Tie on 
yhtä mahdotonta kuin ennenkin, eivätkä Saksan työpalvelun 
joukot ole vielä voineet sille paljon mitään. 

Klo 13.30 saavumme Kirovon (Kirovograd) kaupunkiin 350 
km:n päähän Vinnitsasta. Pysähdymme harjanteelle kaupungin 
laitaan, jossa ilmeisesti on käyty ankara taistelu. Eräässä avonai- 
sessa kuopassa on vieläkin kranaatin ruhjoman juutalaisen ruu- 
mis. Majoitumme keskikaupungille kaksikerroksiseen rakennuk- 
seen — ilmeisesti entinen sairaala. Pääsemme nyt myös ilta- 
lomille. Saksalaisia ja romanialaisia on täällä paljon, ja paikalliset 
asukkaat, varsinkin pikkupojat, töllistelevät meitä kovasti. Varus- 
teemme ovat kaikki majoituspaikoissa, automme suurella ken- 
tällä, jossa sulkeisosastona käydessämme suomalaiset marssi- 
laulut kajahtelevat vanhan sisävenäläisen kaupungin seiniin. 
Aliupseerikerhon ruokalassa, pimennetyillä kaduilla, perheissä ja 
kaikkialla on nyt suomalaisia; »suhteita» solmitaan ja meikäläisistä 
ilmeisesti pian puhuu koko kaupunki. Ikävä vain, että pojat ovat 
saksalaisilta oppineet turhaan räiskimään pistooleillaan. Liian 
sotaista iltalomatunnelmaa! 

"Aivan oikein! Seuraavaksi illaksi tulikin sitten lomakielto kai- 
kille suomalaisille aliupseereille komppanianpäällikön puhuttua 
pari sanaa siitä, kuinka vallatussa vihollismaassa on käyttäydyt- 
tävä. Ja juuri kun minullakin oli »treffit» Sinisen salongin» ihas- 
tuttavan ukrainattaren kanssa! Käytän lomakieltoillan artikkeli- 
työhön — komppanioiden ohjelma täyttyy edelleen erilaisesta 
jynssäyksestä ja tarkastuksista. Ensimmäinen täimetsästys, jol- 
loin kaikki kamppeemme vietiin korvennettavaksi, on myös vie- 
tävä aikakirjoihin. Ja, vaikkapa sen vastapainoksi, »Sata miestä 
ja yksi tyttö», Deanna Durbin, joka lauloi sydämemme suliksi 
siedettävässä pikku elokuvateatterissa, 

Viiden päivän kuluttua tuli vihdoin lähtö eteenpäin. Yksik- 
kömme olivat jälleen koolla, bensiinitäydennys saatu, ja kun 
pojat keksivät kokonaisen vodkatehtaan kaupungilla, pääsimme 
jatkamaan. Viimeiset herroista nalipäälliköistämme» suvaitsivat 
viime hetkessä saapua »yksityisasunnoistaan», niin että nipin 
napin ehtivät mukaan. 

Tasankoa jää taakse jälleen 70 km, yö kuluu eräässä kolhoosi- 
kylässä, ja lukuisten autovaurioiden jälkeen pääsemme seuraa- 
vana päivänä Alfierovoon, jossa me, ainakin muutama veli, 
saamme iloita illan ukrainalaisista laulelmista, joita olosuhteisiin 
katsoen täysin tyydyttävät ihmissisaret esittävät. 


Joulukuun 22. 


Voi nyt Häntä-Heikki! Pelimme on aamulla jäässä, ja Osmolla 
ja minulla täysi työ yrittäessämme sillä pataljoonan mukaan. 
Juotettuamme sille jo lihaliemenkin muun kuuman loppuessa 
pääsemme yrittämään kaulaa kiinni. Lähtiessämme saamme sen- 
tään hiukan havainto-opetusta kolhoosimaataloudesta. Kylän 
jäljellä oleva väki on kerääntynyt viljan puintiin rikotun, kylän 
keskustassa olevan aikanaan ilmeisesti kauniin kirkon juurelle. 
Kahdeksan pientä ponihevosta vetää hevoskiertoa, joka käyttää 
vuosimalliltaan arvaamatonta vpuimakonetta». Lavalla hevoskier- 
ron keskellä heiluu nuorehko mies solmuruoskineen hoputtaen 
jäisessä maassa kangertavia kaakkeja. 

Lumi ja jää lisääntyy, talvi tulee. Mutta autioitettujen kirkko- 
jen katoille on täällä nyt uudelleen kohotettu kreikkalaiskatoliset 
ristit ja kansa saa jälleen vapaasti antautua uskonharjoituksiinsa. 

Seuraavana päivänä oli edessämme mahtava Dnepr, kesän his- 
toriallisten massataistelujen näyttämö. Leveässä jokiuomassa 
kasvoi puita ja pensaita, tie seuraili pitkään joen vartta. Asutusta 
jatkui nyt lakkaamatta Dnepropetrovskin Helsinkiä suurempaan 
kaupunkiin saakka. Romanialaisten ja unkarilaisten ohella oli 
täällä paljon saksalaisia, ja venäläiset näyttivät kaikki olevan 
täysin vapaalla jalalla. Suomalaispataljoona pysäköi suureen puis- 

toon ja majoitettiin korkeaan kivirakennukseen, joka merkeistä 
päättäen oli ollut joko bolSevistinen museo tai poliittinen koulu. 
Kriegsberichter sai onnen asettautua siviiliin» opettajaperhee- 
seen, josta jäivät mitä parhaimmat muistot. 

Ja niin tuli jouluaatto 1941 Dnepropetrovskin ainakin sota- 
historiaan jäävässä kaupungissa, jonka sadoista kortteleista mo- 
nissa oli jäljellä ainoastaan luhistuvat luurangot. Varsin mukiin- 
menevää »joulusaunaa» seurasi erilaisen juhlahyvän jakelu ja 
tavanmukaista »kafeeholer austreten-komentoa tällä kertaa 
teetä, johon oli sekoitettu hiukan rommia — seos, joka sitten 
rintamaoloissa toistui useasti, mutta ei ollut keskuudessamme 
oikein suosiossa. Kello 18.30 järjestäydyimme joulukuusen ym- 
pärille suureen saliin ja Untersturmföhrer Schulz sytytti kaatu- 
neille aseveljille, Suomen ja Saksan naiselle, lapselle, perheelle 
jne. kullekin vuorollaan omistetut kaksitoista kynttilää, mitä 
rituaalia seurasi joululaulu ja majuri Kurkialan hartauspuhe 
aiheesta vLutherin jouluaatto vieraalla maalla». 

Myöhemmin illalla poikiamme vieraili monissa perheissäkin 
esittämässä pohjoismaista pianonsoittoa ja intiaanien lemmen- 
lauluja omatekoisella englannin kielellä. Omasta puolestani vein 
kaikki »jouluhyväni» sellaisenaan jo mainittuun perheeseen ja 
keräsin perheenjäsenet pöydän ympärille; tunnelmasta ei puut- 
tunutkaan oikeastaan muuta kuin suomen kieli. Isäntä oli rau- 
hallinen kunnon »hosjaain», nuorena Ruotsissakin käynyt rouva 
sulaa sydäntä oleva »hosjaikka», poika Golja ja tyttönen Tamara 
puhuivat vähän saksaakin. Ja itse olin sitten sellainen »spasiibo, 
baarin», jota he eivät väsyneet jopa vedet silmissä kiittelemästä. 
Lähtiessäni sain emännältä talismanikseni katolisen rukousmer- 
kin, pienen peltisen ristin, jota kannoin sodan loppuun saakka 
mukanani, silti yrityksistäni huolimatta enää tapaamatta silloista 
jouluemäntääni näyttääkseni, että onnen risti oli siihen saakka 
minut säästänyt. 

Mutta »häneny nimensä oli Valja ja hänet erotti jo etäältä 
paitsi hoidetusta kauneudestaan, myös täysin eurooppalai- 

sesta pukeutumisesta. Valja oli ammatiltaan pianisti, ja tietysti 
hän juhlisti jouluani Brahmsilla ja Chopinillakin. Menimme 
yhdessä joulupäivän iltapuolella »kyläänkin», ja ainakin se kan- 
nattanee kertoa. Se oli ikään kuin slummikortteli, juutalaisghetto, 
jossa saksalaiset SS-miehet lienevät pitäneet vähää ennen anka- 
ran apellin. Kun minä nyt, vaikka Valjan kanssa, pääkallohatus- 
sani ilmaannuin sen talon pihaan, puhkesi siellä pelko ja vapistus. 
Käskin Valjan hetimiten sanoa heille, että ensinnäkin minä olen 
suomalainen SS-mies ja toiseksi meillä tämänuskoisilla on tähän 
aikaan joulu. Niin että pasaalustaata ja istukaa! 

Sitä ilon ja rauhan ryöppyä tuon jälkeen! Siinä oli ympärilläni 
pian monenkin talon väet, ja minä olin hukkua syväjäädytettyi- 
hin tomaatteihin ja muihin kellarista kannettuihin parhaisiin 
paloihin. Selitin, etten ole heidän eväittensä joukkohauta, 
mutta sen sijaan kuuntelisin vielä mielelläni baabot&ka Valjan 
varsin kaunista klaveerimusiikkia. Ja oikein minä nautin itsekin 
tuollaisesta rauhan ja hyvän tahdon juhlasta. 

Tässä yhteydessä tulkoon kerralla kumotuksi ne väärät luu- 
lot, että myös suomalaisia SS-miehiä olisi ollut juutalaisia tuhoa- 
massa. Enempää kuin saksalaiset meidän kantamme kerran 
kuultuaan eivät tyrkyttäneet meille puoluejäsenkirjojaan, eivät 
he vaatineet meitä mukaansa myöskään — sinänsä kyllä esimer- 
kiksi Ukrainassa yleisesti vihattuja — juutalaisia likvidoimaan. 
Suomalaispataljoonan menneisyys on puhdas silläkin kohdalla. 
Olimme lähteneet liikkeelle vain sotilaina ja sellaisina sieltä 
kerran palasimme. 


Vilu ja sairaudet olivat iskeneet kyntensä pataljoonaamme. 
Jo joulunpyhinä olivat pojat alkaneet neuloa mitä mistäkin 
villaisia varuskappaleita — varusteemme, Herra nähköön, eivät 
olleet hirmupakkasia varten. Vaikka kaupunki oli suurikin, lie- 
nee suomalaisjoukon saapuminen tullut jo tunnetuksi, koska 
muuan kuusikolmatta vuotta täällä ollut meikäläinen mies 
saapui jutuillemme kasarmiin. Kertoi ensi kertaa kuulevansa 

suomenkieltä täällä ja lähtevänsä omaan maahan heti, koska 
siihen nyt avautuu mahdollisuus. Ennen lähtöämme tutkimme 
mm. huopasaappaiden saantimahdollisuuksia torilla. Siellä oli 
kuitenkin vain siemeniä, ruuvinauloja ja yhtä ja toista muuta 
vanhaa romua. 

Mutta oluttehtaan insinöörinä tapasimme siellä eestiläisen, 
joka oli ollut täällä miltei ikänsä. Hän oli iloinen ja voluen-varai- 
nen»! Ja sitten oli meillä edessämme matkan jatkaminen. »Ka- 
sarmistamme» alettiin muodostaa italialaisten sotasairaalaa. 

Jos »Euroopan vilja-aitan» loppumaton lieju oli tähän asti 
kasannut tiellemme esteitä enemmän kuin kohtuudella, hyökkäsi 
nyt kimppuumme aron talvi täydellä terällään. Autot pyrkivät 
väkisin jäätymään, lunta kertyi tiettömille teille mahdottomat 
määrät, nahkasaappaamme, ohuet kesälakkimme, tekosilkkiset 
paitamme ja muut aivan liian ohuet varusteemme eivät tar- 
peeksi suojanneet. Ammuttuamme uuden vuoden vastaan- 
ottolaukaukset kuutamoiselle ja tähtikirkkaalle arotaivaalle lä- 
hestyimme joka tapauksessa, hitaasti mutta varmasti, rintamaa, 
minkä seikan huomasi kyllä liikkuvien osastojen paremmasta 
huollostakin. Kaiketi silti hiukan surumielisesti hymyillen 
muistelin edellistä uudenvuoden vastaanottajaisjuhlaani koti- 
kaupungin teatterikrouvin näyttelijäkemuissa. Ravintolan par- 
ketti oli nyt vaihtunut sisäukrainalaisen kolhoosimökin pah- 
naiseen permantoon, frakki kenttäharmaaseen, taiteilijatar- 
daami vaatimattomaan ukrainalaistyttöseen, '7-luokkalaiseen An- 
naan, joka selvästä» nimestään huolimatta ei tietänyt Suomesta 
muuta kuin että me hyökkäsimme kaksi vuotta sitten Kannak- 
sella! 

Pakkasasteet ylittivät jo 30, lumimyrskyt riehuivat esteettä 
lakeudella jatkuvasti. Automme taistelivat taistelemistaan kasva- 
vissa kinoksissa, miehet palelluttivat itsensä, muonavarat ehtyi- 
vät. Olimme tulleet keskelle idän talvisodan suurimpia vai- 
keuksia. Vaikka olimme olleet matkalla Grossbornista jo kuu- 
kauden, emme olleet vielä edes 800 km:n päässä Vinnitsasta. Ker- 

jäläisen näköiset siviilikulkijat hyisellä lumimerellä tekivät taipa- 
leitaan härkä- tai hevosvaljakoilla: »Holotna, daa daa, holotna, 
baarinly Tehtyämme usein turhiakin yrityksiä ulos arokylistä 
lumen, jään ja veitsenterävän viiman keskelle, olimme vihdoin 
Stalinon rautatehtaiden ja niiden mustien jätevuorien kook- 
kaassa kaupungissa ja — tiukassa väksiisissäy tarjolla olevilla 
kentillä! 

Liiat suomalaiset upseerit ja aliupseerit divisioonasta oli juuri 
kotiutettu. Kerrotaan lisäksi komentajamme ilmoittaneen ken- 
raalille rintamalle, että täältä on nyt tulossa Finnische Frei- 
willige Batallion der Waffen-SS. Mikä?» kerrottiin kenraalin 
kysyneen. Sellaista pataljoonaa ei olekaan. Meillä on Finnische 
Jägerbatallion der Waffen-SS!» 

Stalino on keskiosiltaan komeahkoakin kaupunkia. Mutta 
meidät sijoitettiin Stalino- Jusovkan harmaaseen laitakaupungin- 
osaan, jonka aukioilla sitten otettiin aamurupeamat niin tiukkaa, 
juuri mainittua höykkyä, ettei ainakaan vilu päässyt pudiste- 
lemaan. Jouduimme pysähtymään päiväkausiksi. Ryhmävau- 
nuistamme oli sovjettimaassa tulla heti alkuun romua, niitä ja 
niiden mukana miehiämme oli jäänyt melkoisesti jälkeemme. 
Alkoihan heitä sitten tosin tippua kertoen, miten lumisuhteet 
lakeuksilla yhä vain pahenivat. Alkuasukastuttavuuksissa ete- 
nimme täällä jopa pikku tanssiaisten asteelle — asuimme aluksi 
perheissäkin. Ukrainalaiset olisivat todella olleet ihmisiä siinä 
kuin muutkin, ellei olisi tarvinnut katsella ja haistella heidän 
kamalia käymälöitään .. .! 

Tammikuun 15 päivänä palaa Kurkiala jo vedestä» divisioonan 
esikunnasta ja iltapäivällä päällikkömme ilmoittaa, että lähdem- 
me pian rintaman lähimaastoon 80 km:n päähän, minkä jälkeen 
olemme aina komppanioittain 10 päivää »linjassa» ja 20 päivää 
levossa selustassa. (Pojat ovat kuitenkin yhä vpessimistejä»; 
tietysti ukko tarkoitti sanoa, että olemme 10 päivää levossa ja 
20 päivää exerzierissä!) 

Illalla saamme kosketuksen kotimaahankin. Kirjeitä, kaksi 


Naamioituminen lakeuksilla oli meille suomalaisille aluksi hyvin outoa. Lopulta 
syntyi puolustuskaivanto vaivattomasti viljapeltoonkin. 


Konekivääripesäke Kaukasuksella. 


»Laulu Suomen soi...» Winterhilfen (Talviavun) keräys sujui suomalaisiltakin SS- 
miehiltä. 

kuukautta sitten Suomessa päivättyjä, tulee vähin joka pojalle, 
ja tunnelma on jälleen kerran korkealla. 

Seuraavan päivän iltamyöhällä vierailemme viimeisen kerran 
jo tutuiksi tulleissa perheissä. Vaimoihmiset ovat viimeistä 
myöten parhaissa pukimissaan ja henkeä täynnä kuin suuressa- 
kin juhlassa. Eräät tytöt ovat näinä päivinä epäilemättä käyttä- 
neet kertaalleen paitsi talvi-, myös kesäpukuvalikoimansa ...! 
Nyt tanssimme ja soitamme sitten lähtiäisiä. Itkukaan ei ole 
kaikilta kaukana. Kello 22:n ajoissa saan veljistä mukaan yhteis- 
asuntomme koulun pahnoille vain muutamia ... 

Kaupunkimaista asutusta, tehdasyhdyskuntia, avaraa aroa 
kelkanvetäjä-vaeltajineen, tien avaajia, pakkasta. Viimeinen 
marssiosuutemme oli menossa seuraavana päivänä, puolen 
pataljoonan mentyä jo edellä. Klo 13:n ajoissa saavumme 
suurehkoon kylään, jossa on divisioonamme auringonpyörä- 
merkillä varustettuja autoja yhä enemmän ja kaikki rakennukset 
otettu käyttöömme. Tapaamme täällä jo moniakin meikäläisiä, 
jotka kertovat varmistuslinjan olevan noin 15 km:n ja etulinjan 
noin 40 km:n päässä. Edessä on kuulemma tällä hetkellä hiljaista. 
Divisioonan komentaja tulee meitä tarkastamaan huomenna. 
Meille määrätään tästä alkaen Wehrmachtin vastaavat arvo- 
nimet, niin että esimerkiksi SS-Unterscharfährer on nyt »Herr 
Unteroffizier. 


Tammikuun 18. 


Jo aamulla ensi kerran ulkona käydessäni kuulen tämän sodan 
ensimmäiset kovat laukaukset. Tykkien jyske kantautuu ki- 
reässä pakkasilmassa selvästi rintamalta tänne. Päivä valkenee 
kirkkaana, mutta lentokoneita emme näe. Tämä on muuten 
oikein kaupunki, 25.000 asukasta, vaikka emme tiedä vielä 
nimeä. Aamupäivällä järjestäydymme katselmusta varten, mutta 
kenraalia ei vielä kuulu. Sen sijaan teemme ennen aamiaista 
pienen marssilenkin arolle, josta tämä paikka (Ambrosievka) 
tehtaineen näyttää melko komealta. Klo 14:n ajoissa järjestäy- 


9 — Tyrkkö, Suomalaisia suursodassa 

dymme uudelleen ulos ja nyt marssimme aron laitaan komppa- 
nioittain divisioonan komentajan tarkastukseen. 

Lyhyehkö ja tukevahko kenraali Steiner vaikuttaa »heti kär- 
keem lupsakalta herralta. Pataljoonamme komentajan alettua 
ladella hänelle ilmoitusta Finnische Jägerbatallionin saapumi- 
sesta hän viittaa heti »gut, gut» ja kättelee vain Collania. Sitten 
hän aloittaa pataljoonan otutkistelun», joka kestää hyvin kauan, 
sillä kenraali kättelee ainakin puolet miehistä, taputtelee olalle, 
juttelee ja hymyilee rivin edessä. Kaikki juhlallinen jännitys 
on tipotiessään. Ilmeisen sympaattinen sodanjohtaja, jonka 
suomalaisystävällisyydestä saimme nyt uuden todistuksen. 

Divisioonan meikäläisiä poikia käy nyt ahkeraan täällä, ja he 
ovat ilmeisen iloisia meidän saapumisestamme. Upseerien li- 
säksi on osa heistä päässyt Suomeen mm. tulkeiksi. He kertovat 
täältä kaikenlaisia hirmujuttuja. Yleisenä harmin aiheenamme 
ovat tähän pakkaseen ehdottomasti liian kevyet varusteet. Tä- 
nään muuten ilmoitti komppanianpäällikkökin, että lähdemme 
etulinjoille jo lähipäivinä ja pataljoonamme saa noin kahden 
kilometrin levyisen puolustuslohkon. Vapautamme sieltä hänen 
sanojensa mukaan kroatialaisen, toisten kertoman mukaan 
slovakialaisen pataljoonan jostakin jokivarresta. 

Ilalla tulee taas kirjeitä kotimaasta, vaikka joulupaketit viipy- 
vätkin yhä. Minäkin saan taas pari kirjettä, vieläpä niin tuoretta 
kuin 7. 12. päivättyä. Veljistäni Miikka on haavoittunut toista- 
miseen. 

Seuraavana päivänä saimme kaikki rästiinkin jääneet palk- 
kamme — joista tosin, jo totutusti, vedettiinkin joidenkin 
»rikkoutuneiden tavaroiden korjauksiin» osa — ja korttia lyötiin 
jälleen »sotapanoksilla». Kenraali piti meille puhuttelun, jossa 
hän tervetuliaissanojensa jälkeen selosti Wiking-divisioonaa 
yleensä ja lohkoamme, joka sijaitsee läheisellä Mius-joella 
divisioonan Westland-rykmentin vasemmalla puolella. Alka- 
neen talviajan vaikeuksia meille hän ei millään tavalla koetta- 
nut kieltää. »Kansan mies», pojat vahvistelivatkin hyvää ensi- 

vaikutelmaa hänestä. Täällä Ambrosievkassa oli myös sairaa- 
lassa useita meidän poikiamme, ja päähän haavoittunut aseveli 
Melamies heistä kuoli miltei silmieni edessä kärsittyään hir- 
vittäviä tuskia syöpäläisten tehdessä työtään ahtaiden siteiden 
alla ... Ennen meitä oli näitä poikiamme käynyt vieraana 
katsomassa vain joku katolinen pappi. 

Illansuussa 20. 1. ilmoitetaan, että menemme rintamalle 
huomisaamuna klo 8.30. Otamme mukaan vain syöksypakkauk- 
set, vaihtoalusvaatekerran ja yksityistavarat, tornisterit jäävät 
tänne. Ensin menevät eteen meidän komppaniastamme II ja 
III joukkue, jotka vaihtavat meidän kanssamme aina viiden 
päivän kuluttua. Viholliset hyökkäilevät nyt öisin ja aamuisin, 
ja pienemmät osastot päästetään etuvarmistuksesta läpi takana 
ykäsiteltäväksin, Automme on töhritty valkoisiksi ja muutenkin 
kaikki on vordnungissa». 

Ja huomisesta alkaen vastaa Finnische Jägerbatallion der 
Waffen-SS lohkoa suuresta itärintamasta. — Se on jumalatto- 
man juhlallinen juttu. 


Olen edellä melko laajasti sekä siteerannut omaa sotapäivä- 
kirjaani että muuten kuvannut pitkää, raskasta ja vaivalloista 
matkaamme kaukaa Saksasta eteläiselle itärintamalle, jotta 
lukijalle voisi muodostua edes jonkinlainen käsitys niistä olo- 
suhteista, joissa nyt jouduimme toimimaan. Vaikka marssi- 
suoritukselta tietysti puuttui puhtaasti sotilaallisia ansioita, 
se asetti nuorten poikiemme fyysisen kestävyyden varsinkin 
matkan loppuviikkoina kovalle koetukselle. Ehkäpä jo tämän 
kestäminen olikin mahdollista vain sen äärimmäisen kovan 
koulun avulla, joka juuri oli jäänyt taaksemme. 

Ja kun kaikkia vaikutelmia tuoreimmillaan tallettanut sota- 
päiväkirjani sellaisenaan sopinee hyvin jatkamaan myös rintama- 
vaiheemme yksitoikkoisen alun kuvausta, annan sille vielä 
seuraavassakin paljon puheen vuoroja. 


TALVIASEMISSA MIUS-JOELLA 


Tammikuun 21. 


Historiallinen päivä tällä jääkärijoukolla, unohtumaton elämys 
jokaiselle meistä, merkittävä hetki varmasti laajemminkin ajatel- 
len. Uusi Suomalainen Jääkäripataljoona on astunut itärintaman 
tulen ja veren maailmaan. 

Lähtömielestämme riittivät osoituksiksi »kasarmeissamme» 
aamulla kaikuneet laulut ja joka käänteessä leikatut vitsit. Kello 
9 on komppaniamme autokolonna ensimmäisenä pataljoonasta 
marssivalmiina auringon häikäistessä pakkaskiteisessä lumessa. 
Kolonnamme kulkee läpi kaupungin arolle, joka pian muuttuu 
tyypilliseksi maisemattomaksi rannattomuudeksi, missä aurinko 
kimaltelee viljan sängessä ja tuima tuisku pyyhkii esteettömästi 
pitkin lakean jäistä pintaa. Tavanmukainen 30 metrin etäisyys 
pidennetään 100 metriksi lentovaaran vuoksi, mutta lumi on 
alkanut lentää siksi sakeasti, että ilmahyökkäyksiltä olemme 
melkoisesti turvassa. Tie on jäisenä pitävää ja melko tasaista; 
matka sujuu nopeasti. Silloin tällöin tulee rintamalta vastaamme 
auto tai useampia — kaikki ilman suojaväriä, mitä hiukan ihmet- 
telemme. Kuudenkolmatta km:n päässä kuljemme läpi pienen 
kaupungin (Usbenskaja), josta jatketaan matkaa yli aron vain 
neljä autoa kerralla. Puolipäivissä pysähdymme erään raskaan 
tykistöpatterin luona ja laskeudumme kaikkine tavaroinemme 
autoista. 

Olemme rintamalla. Ja vaikka täällä onkin nyt verraten hil- 
jaista, jyrähtelevät tykit tuon tuostakin. Lentokoneita emme näe, 
koko päivänä kuulemme vain yhden äänen. Jatkamme matkaa 

ryhmittäin jalkaisin. Tie nousee loivasti linjoja kohti. Terävä 
pakkasviima painaa kovasti miltei suoraan vastaan, ohuilla sor- 
mikkailla ja muilla ykesähepenillä» varustettuina jäädyttää meistä 
jo moni tässä mikä poskensa, mikä minkin. Kantamukset ovat 
raskaat, ja niin tämä muutaman kilometrin taival on kova urakka. 

Mutta pian avautuu eteemme etulinjan maisema, ja se korvaa 
vaivan. Saan lähettyvilleni luutnantti Lättgensin, joka kävelles- 
sämme selostaa rintamaa lyhykäisesti. Näemme nyt edessä noin 
kilometrin päässä suuren kylän (Golodajevkan kaupunki) joka 
suunnalta loivasti laskeutuvien rinteiden kattilassa. Kylä on 
oikeastaan ei-kenenkään-maata, mutta kaikesta huolimatta siinä 
asuu noin 40 itsepäistä siviiliä! Kylän laidassa on vihollisen etu- 
varmistus, vastapäisellä rinteellä kk.pesäkkeet ja muut kenttä- 
varustukset ja taempana korsut, huoltoelimet jne. Oma linjamme 
kulkee laakson tällä reunalla, ja linjojen väliä on siis vain muu- 
tama sata metriä. , 

Siinä on siis käden ulottuvilla ja paljain silmin nähtävissä venä- 
läisten hökötys keskellä suurpiirteistä talvista maisemaa! Ja me 
kävelemme tässä näin ilman muuta keskellä kirkasta päivää tähän 
toiseen kylään »pyssyn hollin» päässä vihollisesta! Kaikkein 
hassuinta on, että siviilejä asuu yhä vielä täälläkin, suoraan tuli- 
linjoilla, sillä jokaisessa mörskässä mihin työnnymme, ovat 
ihmiset paikallaan! 

Slovakkeja lohkolta lähtee nyt pois. Heiltä kuulemme viholli- 
sen vaihtaneen myös porukkojaan näinä päivinä. Ostamme slo- 
vakeilta savukkeita kovaan hintaan. Meidän komppaniastamme 
II ja III joukkue painuvat paikoilleen klo 18.30 kymmeneksi 
päiväksi, jolloin me vaihdamme heidät lepoon tämän verran 
taemmaksi. Suttunuijat elikkä käsikranaatit ym. tykötarpeet kun- 
toon, ja niin toivotamme veljille hyvää onnea. 

Ilta tätä kirjoittaessani on rauhallinen; tykistö pelaa laiskasti 
ja kk:t päästävät vain silloin tällöin lyhyen sarjan. Ahtaassa käm- 
pässämme, johon aamulla tulee tykistön miehiä, putsailemme 
aseita ja pistämme kaiken kuntoon hälytyksen varalta. Ensim- 

mäisessä rintamapäivässämme ei ole mitään moittimista, päin- 
vastoin tuntuu alkutuimiin siltä, että tällä lohkolla tapellaan 
nykyisin hyvin sovinnossa. Edellä mainituista syistä tämä »näyt- 
tämöllepano» ihmetyttää ja hymyilyttää, mutta sehän voi yhdessä 
hetkessä vaihtua kiehuvaksi ja kuohuvaksi hornankattilaksi. Nyt 
alamme joka tapauksessa huilia kranaatin jo kerran repimässä 
»haussissamme). 


Tammikuun 22. 

Yö oli aika rauhallinen. Valoraketit lentelivät iltayöllä ahke- 
raan linjan yllä, tykistö- ja kevyempää tulta oli jonkin verran, 
mutta kylämme vaiheille lienee tullut vain pari-kolme paukkua. 
Nukuimme hyvin, ja minä aloin viimein 7:n ajoissa hätistellä 
poikia kahvinhakuun ja majanmuuttoon. Kylmä on edelleen, ja 
viima lennättää lunta sakeasti. Ei siis lentopäivä. Kahvia hörp- 
piessämme alkoi majoitusalueellemme sataa kranaatteja, kuul- 
laksemme korkeintaan kolmen tuuman kanuunoista. Pojat jou- 
tuivat lyömään maihin vähän väliä. Osumia taloihin ei tullut. 
Tämä ensimmäinen tykistökeskityksemme — joka ei sanottavasti 
häirinnyt kahvi- ja muuttorauhaamme — kesti noin kello 7.30—9 
ja jatkui jonkin ajan kuluttua harvana häirintätulena. Vanha, 
täriseväpartainen ukko kyökinpuolen pöytäpahasen ääressä luki 
Sanaa ja teki ristinmerkkejä — meidän puoleltamme taisi savi- 
majan ikkunan helistessä alas kuulua vain selviä suomalaisia 
ärräpäitä. Pitkin keskipäivääkin on molemmin puolin tulitoi- 
mintaa, mutta minkäänlainen hälytys ei häiritse meitä uudessa 
kämpässämme, jonka 14. gruppe sai lähteviltä slovakeilta. Huo- 
neemme lavitsa riittää niukasti g miehelle. Keittiön puolella on 
perhe; kaksi miestä, äiti ja tyttö sekä aivan pieni lapsi. Maissi 
palaa pesässä, ja ikkunaluukkuja raottamalla saadaan valoakin 
välttävästi. Automme on suurimmaksi osaksi ajettu jonnekin 
pois. Toistaiseksi on siis kaikki aivan hyvin, eikä pojillekaan 
asemissa kuulune hullumpaa. 

Kylämme nimi on Novo Bachmutski, ja tästä on Mius-jokeen 

pari-kolme kilometriä. Talot, luvultaan useita kymmeniä, ovat 
kaikki päätien varrella. Kylä sijaitsee linjaamme korkeammalla 
matalassa aron painanteessa, jossa kasvaa jonkin verran puitakin. 
Kartalta arvioiden on Asovan meren pohjukkaan Taganrogin 
kaupungin kohdalle matkaa noin 60 km ja Rostoviin, josta sak- 
salaiset joitakin viikkoja sitten perääntyivät tähän, noin 80 km. 
Meitä vastapäätä kerrotaan olevan hyväsilmäisiä tarkkampuja- 
mongoleja ja Kaukasiasta tullutta sotaväkeä, todennäköisesti 
georgialaisia. 

Iltapäivällä antaa oma tykistömme keskityksen vihollisille, 
jotka kuuluivat yrittäneen hyökätä komppanian vahvuisena mei- 
dän lohkoltamme, mutta lyötiin heti takaisin. Meidän poikiemme 
ensimmäinen vuorokausi asemissa on mennyt hyvin, »korsut» 
ovat harakanpesiä, mutta muuten on kaikki volosuhteisiin kat- 
soen» tyydyttävästi. Raskaammat jysäykset loppuvat illalla, vain 
konekivääreitä lämmitellään molemmin puolin lyhyin sarjoin, 
ja Kaukasian pojat toimittelevat taivaalle karnevaalitarvikkei- 
taan. Toinen komppania ja ainakin osa neljättä on vielä takana 
levossa. Muutamia pioneereja on meiltä yön linjalla työssä, toi- 
sia majoitusalueen vartiossa, ja me menemme aamulla ilmavar- 
tioon, mikäli sää on sopiva. Keittiökellon Moskovan aika on 11. 


Tammikuun 23. 


Perheellä on aamuhartautensa ensi kerran herätessäni. Pyhän 
Neitsyen kuvan edessä keittiön nurkassa palaa liekki pienessä 
punaisessa lasissa, ja perheen jäsenet lukevat rukouksia ja teke- 
vät ristinmerkkejä. Meidän asunnossamme näyttää muuten ole- 
van tavallistakin enemmän pyhäin kuvia, ehkäpä ne on ripus- 
tettu seinille vaarallisen nykyhetken suojaksi. 

Päivä valkenee hyvin kirkkaana kömpiessämme ylös 7.30:n 
ajoissa. Sen vuoksi meidän onkin heti järjestettävä ilmavartio, 
ja lisäksi kaivamme kylän laitaan asemat mahdollisen tarpeen 
varalta. 1. komppaniasta kuuluu joku eilen haavoittuneen. Me 
saamme aamiaisen aikaan viestin ensimmäisestä tappiostamme; 

Schätze Martikainen meiltä on kaatunut klo 11 jollakin tavalla 
edetessään asemista viholliseen päin. Muuten kuluu päivä aika 
rauhallisesti. Kranaatteja vaihdellaan, mutta jv-taistelua ei kuulu 
sanottavasti syntyvän. Pakkasta on edelleen niin lujasti, että 
joka päivä moni mies palelluttaa kuka jalkansa, kuka kasvonsa. 
Kun upseereille ja eräille saksalaisille vsisätyöläisille» on viime 
päivinä ilmaantunut oikeita talvivarusteita: turkkeja, turkislak- 
keja, huopasaappaita yms., kysyn vääpeliltä suoraan, onko meillä 
mitään toivoa saada lähiaikoina lämpöisempiä varusteita. »Ei 
ole — eikä huovista saa tehdä mitään.» No niin, juttu on selvä, 
mutta kyllä on kummallista, jos poikien on palellutettava itsensä 
vain toisen huopansa pelastaakseen. Kademielin katselemme 
niin slovakkien varusteita kuin tupakan runsauttakin. 

Yöksi ryhmämme joutuu huolehtimaan majoitusalueen var- 
tiosta. Minäkin osallistun siihen klo 22—24 Salosen Kallen 
kanssa. Patseerailemme pääkatua korkean tähtitaivaan alla em- 
mekä palelekaan pahasti. Parituntinen kuluu nopeasti seurail- 
lessa linjojen öistä menoa. Pieniä ryhmiä menee ja tulee linjan 
suunnassa, siellä täällä tärähtelee harvakseen ja konekiväärit 
päästelevät varsinkin oikealla sivustallamme vähän väliä lyhyen 
sarjan. Yksinäisiä kiväärinlaukauksiakin kuuluu. Mutta tämä 
kaikkihan on normaalia, jokaöistä menoa, etulinjan elämää, jossa 
valorakettien ja -ammusten väräjävä lento linjojen yllä muodos- 
taa miltei ainoan silmälle näkyvän ilmiön. Monet niistä ovat 
pieniä, mutta välillä lentää myös punaisia raketteja vihaisemmin 
linjan kohdalla. Ja varsinkin täysillä tunneilla, vartioiden vaih- 
don aikaan, ammutaan taivaalle kirkkaasti ja kauemmin palavia 
valoammuksia, joiden kajo ulottuu hyvin tänne saakka. Kuole- 
man salaperäinen, öinen maa on niiden valossa hetken huikaiseva 
kuin kimaltava hopea. 

Samat näyt toistuvat klo 4—6, jolloin olen toisen kerran var- 
tiossa. Kirjuri palaa edestä ja kertoo Martikaisen kaatuneen käsi- 
kranaatista. Saksalainen Oberschätze Handcke meidän komppa- 
niastamme on haavoittunut lievästi. 

Muuten on erinomaista, että keski-iältään varsin nuoren po- 
rukkamme alkuaika etulinjoilla on niin hiljaista, että pojille voi 
kertyä rauhassa kokemusta tuleviin, vaativiin suurrytinöihin. 


Tammikuun 24. 


Keväisen kaunis päivä. Linnut visertävät kylän puissa kuin 
keväällä ikään, aurinko sulattelee räystäitä ja avaruus on täynnä 
sen häkärää. Nousemme kun kahvi keittiövaunussa valmistuu 
ennen kahdeksaa ja aloitamme aina hienokseltaan jatkuvan puh- 
distus- ja korjaustuntimme. Tänään toimii pääasiallisesti oma 
tykistömme. Lentokoneita — ainakin saksalaisia — on myös 
liikkeellä. Ennen aamiaista käyn katsomassa sairastuvan pihassa 
Martikaisen ruumista. Ensimmäinen komppania on viime yönä 
tehnyt väkivaltaisen tiedustelun ei-kenenkään-maan kylään, ja 
tänä iltana on sama tehtävä meillä. Päivällä käyn ajan kuluksi 
kiikaroimassa komeata etumaastoa, jossa ei kuitenkaan erota mi- 
tään erikoista. 

Ennen täkäläistä äkillistä pimeän tuloa ampuu vastapeluri 
pikku keskityksen kyläämme kohti, mutta lyhyitä; kranaatit pa- 
mahtelevat jo arolla. Muuten meidän komppaniamme asemiin 
on tullut sieltä kaksi pappaa lapaset pystyssä ja antautunut van- 
giksi. Yliloikkarit ovat kertoneet, että heitä on edessä lähinnä 
vain noin 70 miestä, mutta 2—3 km:n päässä takana suurempia 
voimia. — Muonan mukana viedään asemiin pojille taas illalla 
myös viinaa. Vähän miestä kohti, mutta lämmikkeeksi kuitenkin. 


Tammikuun 25. 


Tänään taisi olla sunnuntai, koska pyhäinkuvien edessä paloi 
liekki koko päivän. Muuten hiljaiselo jatkuu, mutta oma patte- 
rimme ampui aamupäivällä kiivaan keskityksen tulenjohtokoneen 
avustaessa vihollisasemiin. Vastapäätä meitä taitaa olla ankara 
puute ammuksista, elleivät viholliset viime yönä, jolloin heidän 
puoleltaan kuultiin vilkasta autoliikettä ja muuta molinaa, saa- 
neet täydennystä. Kranaatinheittimillä vähän ampuvat, mutta 

pojat kävelevätkin heidän edessään ilman lumipukuja ja muuten 
rauhassa, niin kuin sotaa ei olisi koko maailmassa! — Martikaisen 
ruumis kätkettiin kenttähautaan Usbenskajan kylässä tänään 
klo 15. 

Ilta on melko levoton, sillä varsinkin tykistöt jauhavat ahke- 
rasti. Juuri nukkumaan käydessämme ampuu vihollisen raskas 
patteri oikealle sivustallemme ankaran keskityksen. Suuliekit 
sahaavat kuutamoista taivasta, ja hetken on seutu täynnä yhtä 
mahtavaa jylinää. Vain 40 m:n päässä meidän komppaniamme 
asemista on nyt löydetty vihollisbunkkeri, josta Martikainen sai 
surmanluodin, ja tänä iltana suunnattiin sieltä kk.suihku huo- 
maamattaan liian lähelle mennyttä Hauptscharfährer Eggersiä. 
Onneksi ei osunut. Kylässä, sen nimi on Skeljanski, on todettu 
bunkkereita rakennettuina talojen alle, minkä johdosta kylä tul- 
taneen meidän toimestamme viipymättä polttamaan. Divisioo- 
nasta pitäisi tulla liekinheittimiä. 


Tammikuun 26. 


Yöllä on ollut meiltä taas kaksi tiedustelupartiota liikkeellä 
kylässä, ensimmäinen 7 miestä Lättgensin johdolla ja toinen III: 
joukkueesta Eggersin johdolla. Viimeksi mainittu partio menetti 
johtajansa. Komppaniamme toinen surunviesti levisi heti 
aamulla, ja minäkin kävin katsomassa Eggersin ruumista. Tarkk- 
ampujan luoti oli lävistänyt hänen päänsä hänen juuri kääntyes- 
sään antamaan merkkejä miehilleen kylän reunaa lähestyttäessä. 
III joukkue menetti nuoren, reippaan ja jo suomeakin oppineen 
johtajansa ja komppania ensimmäisen tutun ja pidetyn koulut- 
tajansa. Meidän komppaniamme näyttää kokevan menetyksiä 
heti suhteellisen runsaasti. 

Aamupäivä on hiljaisehko. Offenhäuser keräilee miehiä syök- 
syryhmään. Minä ilmoittauduin siihen vapaaehtoiseksi, vaikka 
en tiedä jutusta vielä tarkemmin. Kämppäämme tuppautuu jäl- 
leen lisää kavereita. Eggers on muuten kaatunut aivan samalle 
paikalle kuin Martikainenkin. Hän eli joitakin minuutteja lau- 

kauksen jälkeen, käski poikien perääntyä ja kysyi, oliko hänen 
tovereistaan kukaan haavoittunut. Pojat toivat ruumiin ankarasta 
tulesta huolimatta omalle puolelle. 

Klo 16. Juuri äsken pamahti tuleva kranaatti hyvin lähellä! 
Menimme ulos ja totesimme täysosuman toiseksi seuraavassa 
talossa noin 4—50 metrin päässä. Katto oli säpäleinä, ikkunat 
rikki jne., mutta pioneerimme tulivat ulos ehjin nahoin! He 
olivat parhaillaan ruokapuuhissa kun talo tärähti ja sirpaleita ja 
muuta romua satoi päälle. Onneksi kranaatti oli kyllin herkkä- 
sytytteinen. 10 minuuttia myöhemmin korjailtiin hökötystä taas 
jotenkin kuntoon ja oma patteri syötti rautaa puolestaan naapu- 
rille. 

Schulzin ym. kämpässä kuuntelimme illalla radiota ja saimme- 
kin iloksemme Suomen kuulumaan — ei kovin voimakkaasti, 
mutta kuitenkin. Hellin Heiskalan tuttu ääni Tampereelta kuu- 
lutteli kuunnelmaa, Markus puhui päästudiosta ja Hällström 
STT:stä luki iltauutiset, joissa tosin ei ollut mitään aivan merkit- 
tävää. Mutta lämpimällä kaihomielellä kuuntelimme sieltä kau- 
kaa kaiken Helsingin kaasulaitoksen ja kansanhuoltoministeriön 
tiedotuksia myöten! Luutnantti Sartiolle panimme uutiset mene- 
mään puhelinlankaa komentokorsuun! Etulinjan elämys tämäkin. 

Muuten on taas kaikenlaisia huhuja liikkeellä divisioonastam- 
me, mm. meidän muuttamisestamme alppijääkäreiksi. Joka ta- 
pauksessa on varmaa, että 2. komppanian päällikkö, joka ei liene- 
kään oikea mies paikalleen, saa lähteä ja tilalle astuu suomalainen, 
tuttu tamperelainen, Oberleutnant Ladau, joka on sotinut täällä 
hyvällä menestyksellä alusta alkaen. — Muuten emme voi nuk-- 
kua kovinkaan hyvin. Poikia on liikkeellä koko iltayön asemissa 
ja takana — ntäit syövät ja maailma vihaa, ja vihulaiset tuntuvat 
hääräävän kuin pienet perkeleet. 


Tammikuun 27. 


Valtava tykkituli herättää meidät jo ennen kello 6:ta. Oikealla 
sivustalla pauhaavat ankarasti tykistö ja konetuliaseet, ja epäile- 

mättä siellä on kyseessä suurehko vihollishyökkäys. Ammunta 
kestää herkeämättömänä vielä tunnin verran ja harvenee vähi- 
tellen. Pitkin päivää on kuitenkin molemmin puolin melkoista 
tykkitulta. Mennessämme asemia varustamaan saamme tiedon, 
että vihollinen hyökkäsi aamulla Westland-rykmenttimme loh- 
kolla päästen kai etenemään melkoisesti (2 km?) mutta lyötiin 
vastaiskulla lähtöasemiin. Joulunpyhäiset vihollisruumiit silläkin 
lohkolla saivat varmaan runsaasti verestä lisää. 

Illan pimetessä on uudelleen levotonta. Yliloikkari on kerto- 
nut, että kylässä alhaalla on kaksi panssaroitua pataljoonaa val- 
miina hyökkäämään meitä vastaan. Tehostamme hälytysval- 
miutta, ja komennusmiehet jaetaan ryhmiin kiväärimiehiksi. 
Yöllä odotetaan taistelua. Mahdollisesti menemme yöksi val- 
miiksi eteen. Minä kirjoitan joka tapauksessa vielä illalla kirjeen 
Martikaisen kotiin ja hänen kuolemanilmoituksensa, jollaisen 
tavan olemme omassa komppaniassamme päättäneet ottaa käy- 
täntöön. 

Jatkan klo 20.10. Kaikki on yksityiskohtia myöten valmista. 
Jokainen tietää asemansa, valomerkit jne. Itse olen kiväärinjoh- 
taja ja samalla ammun omalla kiväärilläni. Hienoista jännitystä 
on ilmassa, mutta poikien rauhallisuutta ei mikään järkytä. 
Emme mene asemiin ennen hälytystä, vaan loikoilemme tavat- 
tomassa ahtaudessa kämpissä; useimmat ovat sentään sikeässä 
unessa. Ulkona on ankara lumimyrsky, ja kun tuuli painaa juuri 
vihollisen suunnalta, on tämä ainoa surunaiheemme, sillä se 
auttaa kyllä mahdollista hyökkäystä huomattavasti. Myrskyn 
äänen yli kumahtelevat vähän väliä raskaan tykistön järeät kra- 
naatit. 


Tammikuun 28. 


Suomen vapaussodan alkamisen vuosipäivä! 

Ei ainakaan yöllä tullut hyökkäystä. Nouseskeltuamme klo 
6—7:n vaiheilla emme sitä enää vakavasti odotakaan. Ylimääräi- 
set pojat painuvat omiin kämppiinsä. II ja III joukkue joutuvat 

olemaan asemissa enemmänkin kuin 10 päivää ja meille IV jouk- 
kueelle tullee joitakin erikoistehtäviä. Tuuli puhaltaa miltei enti- 
sellä voimallaan. Se pyyhkii esteettä arolla tukkien tiet ja pannen 
ilman sakeaksi lumesta. Vahinko, sillä Ambrosievkassa olisi suo- 
malaista postia, kun vain saisimme sen sieltä pois. Poikien autot 
juuttuvat arolla lumeen kiinni. Myrskyn voima kiihtyy päivällä 
raivoisaksi. Kranaattejakin putoilee taas kyläämme, mutta niihin 
emme kiinnitä enää suurtakaan huomiota. Italialaisten peräänty- 
misestä Stalinon suunnalla huhuillaan. Me joudumme vartioon 
— minä seisoin pataljoonan luona Kallen kanssa klo 6—10 ja 
kirjoitan tätä tuon kylmän nelituntisen jälkeen. 


Tammikuun 29. 


Pidämme edelleen vartioita yötä päivää. Tilanne on ennallaan, 
mutta vihollisen rynnistelyistä muilla lohkoilla huhuillaan. Tuuli 
tyyntyy iltaan mennessä tehden asemamme hyökkäyksen sat- 
tuessa paremmaksi. Yöksi määrätään taas hälytystila — suurem- 
mat vihollisvoimat valmistautunevat hyökkäykseen. Kello 4 on 
kaikkien oltava taisteluvalmiita. 

Komppanianvääpelimme oli illalla edessä ja kulki II jouk- 
kueesta III:een. Hän eksyi tällöin vähän, kulki alemmas laakson 
pohjaan ja kurkisti erään talon ikkunasta. Sisällä istui noin 40 
puna-armeijalaista! Hän pudotti vääpelinkirjansa siihen. Mutta 
kun hänellä ei ollut käsikranaatteja eikä muutakaan enempää 
kuin pistooli, hänen täytyi palata niine hyvineen. Pyysi Haupt- 
manilta viittä miestä mukaansa palatakseen taloon, mutta ei 
saanut. — 1. komppaniasta kaatui viime yönä ensimmäinen mies, 
Unteroffizier Kukkonen, haavoituttuaan vatsaan tiedustelupar- 
tiossa ollessaan. Ahkera partiomies' tapasi matkansa pään vihol- 
liskylässä. — Tulleeko sitten suuri taistelu jo tänä yönä. 


Tammikuun 30. 


Ei mitään erikoista. Kranaatteja tippui pitkin yötä, ja aamulla 
oli Westlandin lohkolla taas aika rymy. Mutta joko on vihollisia 

ruvennut jänistämään tai nämä jutut ovat vain jonkinlaisia koe- 
palloja. Pojat ovat kaivamassa asemia, minä komppanian kone- 
kirjoitustöissä. Illalla käyn asemissa. Siellä pojat omilta valkoi- 
silta ja jäisiltä rinteillämme syöttelevät metallitavaraa kattilan 
pohjassa olevaan Skeljanskin tummaan kylään, jonka taloista on 
etumaisena vain n. 50 m asemastamme se rakennus, minkä luona 
Martikainen ja Eggers kaatuivat. Vain pari kertaa viuhahtaa 
lähempää eturinteellä. Ryhmien »korsut» ovat pieniä, hataria ja 
epämukavia ja pojat valvomisesta jo aika väsyneitä. Rosenberg, 
nuori helsinkiläinen nyrkkeilijä-konekivääriampuja, haavoittui 
äsken oman krh:mme liian lyhyestä poskeen. 


Tammikuun 31. 


Lumimyrskyn riehuessa kaadamme kaikki puut kylän linjojen 
puoleiselta sivustalta. Omenapuut ja muut käkkärät hakataan 
pois ampuma-alan saamiseksi. Taloihinkin laitettaneen vielä aina- 
kin kk.pesäkkeitä hyökkäysten varalta. Pajusen kanssa käymme 
tapaamassa veli Ladauta, 2. komppaniamme tulevaa päällikköä. 
Mielenkiintoinen jutteluhetki kahvikuppien ääressä. Saamme 
häneltä myös suomalaisia lehtiä, sattumalta vielä sellaisia, joissa 
on juttujani tältä retkeltä. — Tupakkapulan rinnalle on meille 
vakiintunut toiseksi krooniseksi vaivaksi nälkä. Norjalaisesta 
säilykerasiasta maksetaan kolmesataakin omaa markkaamme, suk- 
laalevyistä nuoret poikamme ovat valmiita luovuttamaan omai- 
suuksia. . 

Illalla keräsimme kolehdin ja kävimme ostamassa nuoren hie- 
hon, jonka huomenaamulla uhraamme mässäilyn epäjumalalle. 
Sitä omistanut ivan oli pelkkää vniet nietä», kun luuli meidän 
ottavan sen ilmaiseksi, mutta nähtyään setelinippumme hänellä 
oli kiire ottaa elikkoa irti kytkyestään. Illan vartioimme vasikkaa 
oman haussimme "navetassa? ja kuuntelimme sen soinnukkaita 
tervehdyshuutoja. Yleinen *evakuoiminen' on kehittynyt jo 
siihen mittaan, että meiltä vietiin tänään pihan laidasta vubornaja» 
(käymälä), puusta kun on ankara pula. Laakea liuskakivi ja pari 

seivästä sekä tietysti lumeenhautautuva muu ovat siitäkin »mu- 
kavuudesta» enää jäljellä. Mutta tästä korvaamattomasta mulli- 
kastamme kehittelimme ideaa edelleen, ja tarkoituksenamme on 
nyt kiinnittää talon kadun puoleiseen päätyyn seuraavantapainen 
julkipano: UUSI LIHANVÄLITYSLIIKE POHJOLA Oy. 
Myydään: tänään tuoretta verimakkaraa so Rmk metri. Ostetaan: 
teuraskarjaa päivän korkeimpiin hintoihin. 


Helmikuun 1. 


Aloitimme uuden taistelukuukauden verisesti, sillä heti aamu- 
tuimaan teurastimme vasikan. Päivällä söimme sitten veri- 
ohukaisia ja illalla hyvää lihaa. Joitakin kranaatteja lukuun 
ottamatta ei muuta näin tärkeätä kuulu. 1. komppaniasta on 
tarkkampuja saanut raapaistuksi jotakin, mutta muuten emme 
pidä tätä vielä tosisotana ollenkaan. Iltaisin oikaisemme jo 
hyvissä ajoin lavitsallemme kaikessa rauhassa. 


Helmikuun 2. 


Käynnillä slovakkien lohkolla näen joukon kaatuneita viholli- 
sia arolla joulunpyhäisten taistelujen jäljiltä. Käyn myös laak- 
son pohja-asemissa aivan vihollisen hallussa olevan Golodajevkan 
pikkukaupungin edustalla, mutta kiikarillakin ehdin nähdä 
siellä vain yhden vihollisen. Tarkkaan ovat päivät piiloissaan. 
Eräs slovakki tulittaa kk:llaan muutamia taloja, mutta silloin 
alkaa myös meidän korvissamme viheltää. Unteroffizier Elm- 
greniä on tarkkampuja päässyt tänään läheltä ampumaan pahan- 
laisesti. Yksi on laukannut omaan miinaan ja yksi haavoittunut 
tapaturmaisesti konepistoolista korsussa. Mutta maasto on 
hiljainen. 

Joukkueittain vaihdetaan miehiä asemiin komppanioissa kai- 
kessa hiljaisuudessa. Toiset pääsevät lepäilemään. 


Helmikuun 3. 
Kyllä alkaa muuttua olo onnettomaksi. Likaista, ahdasta ja 
epämukavaa varsinkin silloin kun pitäisi levätä. Pirullisinta on, 

että olemme pian täissä niin kuin alkuasukkaat, niin että kiehuu 
joka mies. Raavimme ihomme verille ja hosumme housut 
kintussa : tässä toivottomassa tuhoamistaistelussa. Voi Juma- 
lamme, vieläköhän sitä koskaan saa painua omaan hetekaansa 
kylvyn jälkeen pukeutuneena puhtaaseen pyjamaan! Pojat ovat 
asemissa kuin nuohoojia. Noissa hiiriä kihisevissä koloissa he 
yrittävät elää likaisina, täisinä, nälkäisinä ja partaisina. Pienillä 
leipälahjoituksilla yms. yritämme kohentaa toinen toistemme 
mielialaa. Vihollinen sen kuin jököttää asemissaan ja yrittää 
vähän väliä osua meihin. Me taistelemme nyt oikeastaan vain 
omien toimeentulomahdollisuuksiemme puolesta. Arolla puhal- 
taa loppumaton itätuuli ja kylmänkalsea aurinko hujottaa sä- 
teitään kuin ainakin toisesta maailmasta. Erääseen kämppään 
onnistumme illalla kuitenkin saamaan sitä ainoata ainetta, jolla 
tämän maanpäällisen helvetin voi edes hetkeksi unohtaa. 


Helmikuun 4. 


Iltapäivällä naapuri paiskelee taas kranujaan, nyt liiankin 
oikeilla luvuilla. Pojat tappavat täitään ja hoitavat muuta 
kotitalouttaan, kun niitä tippuu ympäristöön. Sitten jysähtää 
lujasti ja ihan lähellä. Syöksymme ulos ja toteamme, että kes- 
kelle tietä kohdallamme on osunut; kolme siinä ollutta on 
haavoittunut, pioneeri Kärkkäinen pahiten. Häneltä on poikki 
sääriluu. Kannamme heidät sairastupaan. Joukollamme on nyt 
3 kaatunutta ja 8 haavoittunutta. Meidän käskettiin pysyä 
sisällä. — Illalla saimme joitakin Uusia Suomia, joiden uutiset 
olivat kolmen kuukauden takaisia, niin että ne ehtivät tänne 
* oikeastaan lähinnä historiallisina todistuskappaleina. 


Helmikuun 5. 

Ainoa maininnan arvoinen asia on juhlava päällikön vaihdos 
2. komppaniassa, Ladau kun sai nyt ensimmäisenä suomalai- 
sena oman komppanian. Haluamatta vielä uhrata henkiriepuani 
tämän Herran hylkäämän maailmankolkan ainakaan tämän- 


Marssitauko. Suomalainen Eskon-tukka ja saksalainen hymy. 


Varsinkin alkuaikoina harrastettiin rintamalla muutakin kuin kortinpeluuta. 

hetkiselle surkeudellemme olen uponnut historiaan, sikäli kun 
se koskee aikaisempia tappeluksia täällä Asovan meren ranni- 
koilla. Ja näyttää siltä, että saamme jatkaa ainakin turkkilaisten, 
tataarien, kasakkain ja yksien jos toistenkin muiden tappelun- 
haluisten kansallisuuksien tarinaa. 

Kreikkalaiset tosin käyttivät Asovan merestä nimitystä 
Maiotis rannikolla asuneen kansanheimon mukaisesti. Myö- 
hemmin purjehtivat täällä roomalaiset ja arabit sekä myös 
turkkilaiset, jotka nimittivät sen Siniseksi mereksi. Jo goo- 
luvulla venäläiset perustivat Asovanmeren kaakkoisrannikolle 
Tmuturska-nimisen kaupungin. Sen ympärille syntyi mahtava 
ruhtinaskunta, joka pysyi pystyssä aina mongolien maahan- 
hyökkäykseen (vuoteen 1237) saakka. Turkkilaiset puolestaan 
perustivat keskiajan jälkipuoliskolla Donin suulle Azovin linnoi- 
tuksen suojaamaan pääsyä merelle. Kasakat valtasivat tämän 
linnoituksen v. 1637 piiritettyään sitä peräti 6 vuotta — pisin 
piiritysaika, mistä historia tietää kertoa. Vasta nälänhätä ja 
muut kärsimykset pakottivat varusväen antautumaan. Myö- 
hemminkin turkkilaiset ja venäläiset kävivät meren rannikolla 
kiivaita sotia, kunnes nämä alueet v. 1736 liitettiin tsaarien valta- 
kuntaan. 

Sotalaivastoilla ei ole paljoakaan sanomista Asovan rannikoilla 
käytävissä taisteluissa. Meri on nimittäin matala ja karinen. 
Tämä johtuu siitä, että siihen laskevat joet — niin kuin juuri 
nyt tämä meidän Miuksemme — tuovat mukanaan liejua ja 
hiekkaa Venäjän aroilta. Kaikkialla Asovan merellä on sen vuoksi 
petollisia hiekkasärkkiä ja riuttoja, jotka pahoin haittaavat 
merenkulkua. Osoituksena näistä haitoista mainittakoon, että 
Neuvostoliiton on pakko tällä merellä lastata ja purkaa aluk- 
sensa etäällä rannikosta, koska ne veden mataluuden vuoksi 
eivät voi laskea laituriin. (Näin oli asia ainakin sotavuosiimme 
saakka.) 

Mutta kaikesta huolimatta Asovan rannikolla sijaitsee useita 
tärkeitä etelävenäläisiä kaupunkeja. Vanha Azov on kyllä 


10 — Tyrkkö, Suomalaisia suursodassa 


146 Suomalaisia suursodassa 


taantunut, mutta 40 km:n päässä siitä sijaitseva Rostov on sitä 
tärkeämpi Mustanmeren kaupan keskus. Myös teollisuuslaitok- 
sia kaupunki sai varsinkin 30-luvun kestäessä. Muista rannikko- 
kaupungeista mainittakoon Berdjansk ja Mariupol, joissa lasta- 
taan tavarat rannikkoaluksista suurempiin ja päinvastoin. 

Asovan merellä harjoitetaan normaaliaikoina melkoista kalas-. 
tusta. Veden suolapitoisuus siellä on siksi vähäinen, että poh- 
joisosissa, Donin suiston lähellä, saadaan makean veden kaloja. 
Etelämpänä, lähellä Kertäin salmea, joka yhdistää meren 
Mustaanmereen, pyydystetään taas merikaloja. Ilmasto kuiten- 
kin haittaa suuresti sekä kalastusta että myös merenkulkua. 
Talvisin riehuu Asovan merellä valtavia hirmumyrskyjä ja 
lämpömittari laskee usein 40 asteeseen. Silloin meri jäätyy 
moneksi kuukaudeksi. Kesäisin taas vallitsee yhtä korkea 
lämpö. Omituisia — ja meidänkin jo perin juurin tuntemi- 
amme — säänvaihteluja ottaen huomioon että Asovan meri si- 
jaitsee Venetsian ja Firenzen leveysasteilla. 


Helmikuun 6. 


Joku 1. komppanian saksalainen aliupseeri on peukaloinut 
taitamattomasti slovakialaista käsikranaattia ja kuollut. Jälleen 
kaksi yliloikkaria on tullut kertoen peräti parin komppanian 
seuraavan heti kun saavat fiskaalinsa likvidoiduiksi. Heillä on 
lähellä edessä oikeastaan vain se iänikuinen bunkkeri, jonka 
kanssa tykistömme on rähjännyt jo viikkokausia saamatta aikaan 
muuta kuin vaaraa omalle linjallemme; pari miestä on jo haa- 
voittunutkin. Leipää vihulaisilla on riittävästi ja lämmintä 
ruokaakin he saavat kaksi kertaa päivässä. Mutta kylmä heilläkin 
on — taustakylät paloivat saksalaisten peräytyessä — ja taiste- 
lunhalu on sen mukaisesti maassa. 


Helmikuun 7. 


Myrskyn seassa jymähtää joskus silloin tällöin, muuten on 
aivan »inhottavan rauhallista». Saan yllytetyksi Pajusen ja Yli- 

Harjan myös tekemään lehtijuttuja kotipuoleensa. Kuumia 
perunoita, suolaa ja pullo Curacaota ... Luutnantti Olinkin 
saapui ennen keskiyötä vieraaksemme; saman verran lisää 
hauskaa. 


Helmikuun 8. 


Kranaatteja aivan satamalla! Kello on nyt 13 ja oma tykis- 
tömme on saanut suunvuoron. Koko aamupäivän on paketteja 
satanut kyläämme, isojakin ja jäykkäsytytteisiä. Lähimmät ovat 
tulleet viidentoista metrin päähän omasta kämpästämme. Kirk- 
kaalla taivaalla näimme myös viholliskoneen, johon it:mme ei 
saanut osumaa. Dornin gruppen taloon tuli juuri täysosuma. 
Palm kannettiin sairastuvalle pahasti haavoittuneena, kaulassa 
ammottava aukko. Sitä ennen haavoittui jo Ekroth ja 10 aikaan 
tiellä olleet joku meikäläinen sekä slovakki. Ikävää jälkeä. — 
Kävin juuri katsomassa Palmin ja kumppanien kämppää, 
jonka seinälle tuhoisa kranaatti tuli. Sirpaleet olivat murtaneet 
seinän poikien ollessa juuri muonanjaossa. Sillä seinällä olleet 
päällystakit estivät pienempiä siruja tulemasta poikien nahkaan. 
Palm sai sirpaleen noustessaan ottamaan voitaan, ja sitä hänelle 
ojentaneelta Yli-Harjalta repäisi sirpale patruunataskut vyöltä 
riekaleiksi. Ammusvarastosta 5 m:n päähän on myös tullut 
kranaatti. Alapäässä kylää on joku siviilipoika kuollut kaukaa 
lentäneestä sirusta. Ja taivaalla jylisee koneita yhä enemmän 
ja it. paukuttaa parhaansa mukaan. 

Muuten tänään on kai sunnuntai, niin kuin joku on tietävi- 
nään. Talon väki on tainnut sitten erehtyä, sillä eilen heillä 
paloi pyhäinkuvan tuikku koko päivän ja touhu vaikutti muu- 
tenkin sunnuntaiselta. Putsasivat täitäkin toinen toistensa tu- 
kasta. 

Illalla. Kranaatteja on alkanut taas putoilla, vaikka harvem- 
paan. Pari kertaa on tärähtänyt aivan vieressämme. Nyt ovat 
linjoilla toiminnassa myös valonheittimet, mutta muuten vain 
häirintätulta. Westland suorittaa joukkojen vaihtoa, minkä 

venäläiset ehkä ovat huomanneet ja ryhtyneet sen vuoksi riehu- 
maan. , 

Luutnantti Hakkarainen kertoi kuulleensa, että meidät liite- 
tään Nordland-rykmenttiin, joka vedetään Saksaan ja viedään 
sieltä Suomen rintamalle. Hm — Suomeen-lähtö-huhu numero 
1423! Me todennäköisemmin odotamme suurta keväthyökkäystä 
tällä suunnalla. Teiden avautuminen merkinnee jo nyt vilkastu- 
vaa toimintaa. Kunpa meillä riittäisi nyt takaapäin tuotavaa 
tavaraa. Huoltovaikeudet ovat tavattomat, mutta ne on voi- 
tettava. — Paleltuneita ja kuumetautisiakin on jo kovin paljon. 

Pojat nukkuvat. Keittiössä eukko pesee jonkun vieraan mie- 
hen jalkoja tuntemattomalla tökötillä, jonka hän sitten heittää 
pesään palamaan. On Ukrainan kuuton, tuulinen iltayö, täynnä 
verisen suursodan henkeä. Tässä on nyt idän ja lännen raja, 
rintama, johon koko maailma tuijottaa. Raivokas taistelu elä- 
mästä ja kuolemasta voi alkaa millä hetkellä tahansa, kranaatit 
kuljettavat kuolemaa, ja etulinja kaartaa Mius-joen uomaa kuin 
jännityksestä värisevä rautavanne. Monet ajatukset risteilevät 
mielessä. Mutta — minä katson levollisesti pitkin himmeän- 
vaaleata aroa Kuolemanmaan hämärässä; taivas on sama, joka 
kattaa Suomea, tähdet samat, jotka välkkyvät äitimuorin ja 
isän ikkunaan, veljieni ja siskojeni silmiin siellä jossakin niin 
äärettömän kaukana. Siellä on kaikki se, jonka hyväksi me vielä 
kaadummekin eteenpäin — lakkaamattomien parhaiden ajatus- 
temme ihmeellinen, onnentäysi kohde. 


Helmikuun 9. 


Jo ennen aamukahvia saimme nähdä eteläisellä taivaalla hur- 
jan näytelmän. Ainakin laivueen verran viholliskoneita hyökkäsi 
siellä kiivaasti ilmeisesti Usbenskajan kimppuun syöksyen ja 
pyörien hetken ajan sen yläpuolella. Ankara pauke ja jyly hu- 
misi sieltä ja it.-tykkien savuhattarat tuprusivat sakeana taistelu- 
alueen taivaalla. Eilen ammuttiin Usbenskajassa alas yksi vi- 
holliskone. 

Palm kuoli eilisiltana klo 17.30 edelleen tajuissaan, rauhalli- 
sesti ja miehekkäästi pyytäen vain toimittamaan rahansa ja 
tavaransa kotiin Lahteen. Hän saneli myös kirjeet kotiinsa ja 
tytölleen Suomeen. 

Päivän mittaan muutamia viholliskranuja sekä oma lujempi 
keskitys. Pajunen ja minä aloimme lavitsalla loikoessamme 
tehdä marssilaulua meille. Taunolla alkoi soida sopiva melodia, 
ja hetki sen jälkeen oli minulla 1. säkeistö valmis. Kertosäkeessä 
ei vielä ole säveltä, mutta kirjoitamme juttua huomenna edel- 
leen. ; 

Sää on alkanut nopeasti lämmetä. On miltei vesisuoja ja aro 
hohtaa heti tummemmalta. Viekö ensimmäinen lämmin sää jo 
aron aivan mustaksi, mikä vaikuttaisi hommiin yhtä ja toista? 


Helmikuun 10. 

Pajunen saa valmiiksi sävelen marssilauluumme, jota lau- 
lamme jo täyttä päätä omassa kämpässämme. (Laulun nuotti- 
painoskin ilmestyi sitten Suomessa ja oli myytävänä musiikki- 
kaupoissa. Oiva Soinin kerrottiin laulaneen sen Saksan radiossa. 
Ja ainakin helsinkiläisen vkantakahvilamme» orkesteri tervehti 
usein sen sanoittajan saapumista virittämällä muuten kai melko 
tuntemattomaksi jääneen »Jääkärimarssimme).) 

Kirjoitin Lahteen Palmin kaatumisesta. Muuten omituista 
nimien symboliikkaa; molemmat ensimmäiset suomalaiset kaatu- 
neemme olivat etunimiltään Onni, Onni Martikainen ja Onni 
Palm. ; 

Edellisiin päiviin verrattuna ei paljon uutta. Aron lumipeite 
haihtuu; ilta on haudanpimeä, näkee kulkea vain rakettien kajas- 
taessa. Yksi kranu tulee murjumme viereen niin lähelle, että 
ikkunat menevät ja vähän muutakin. 50-miehinen vihollispartio 
on päässyt slovakkien asemiin ja saanut käsikranaatteja korsui- 
hin. 

Helmikuun 11. 


yTuntuva vahinko köyhälle miehelle»; yöllinen kranu on 
repinyt kirsikkapuun oksalla olleet villasäärystimeni, joissa täit 
olivat ulkoilemassa. Aamutuimiin törmäili pari punatähtiko- 
netta tässä melkein maan pintaan, flakki ampui ja pian näkyi 
omakin kone. 

Kerrotaan, että tuolla ylempänä on käynnissä kovia sota- 
liikkeitä. 100 000 vihollisesta on motitettu jo 30 000. Meidän 
päiväannoksemme vain kymmenkunta kranua, niistäkin useim- 
mat parhaiksi pitkiä. Postia ja joulupaketteja saamme yhä tur- 
haan odottaa. Mutta harmaa hirssivelli ja homehtunut leipä- 
pala maistuvat, kun jälleen onnistumme hankkimaan hiukan 
kunnon palan painiketta ... 


Helmikuun 13. 


Ja lisäksi perjantai! Kylläpäs sattui päivä astuakseni etulin- 
* jaan. Ja vielä kovan onnen ryhmäämme, josta on haavoittunut 
jo neljä miestä. Möykyn poika on siellä mennyt omaan mii- 
naamme, menettänyt silmänsä jne. Ja kukapas hänen tilalleen 
paremmin ehtisi kuin työttömyyttä, ts. aihepulaa, poteva 
kriegsberichter! 

Vehkeet selkään ja pimeälle arolle. Kevätkirjavan maiseman 
tummuudessa leiskuvat raketit ja valojuovat sitä kirkkaammin 
mitä lähemmäs pääsemme, ja pian olen oppaani kanssa mustan, 
rintamasuunnassa kulkevan kuilun pohjalla. Täältä löytyy 
poikia, korsuja ja vettä. Ilmoittaudun Schulzille ja menen sitten 
uuden Gruppenfährerini, Unteroffizier Schmidtin kanssa ryh- 
män korsuun, jossa nyt pistelen tätä paperille. »Bunkkerimme» 
on viheliäinen matala maakuoppa, savinen, vetinen ja kauhean 
ahdas. Täitä, hiiriä ja öljytuikun nokea — joskus liian kuuma, 
useimmiten: kuitenkin kylmä. Niin sanovat pojat. On melko 
hiljaista, mutta äsken vihollinen antoi Westlandille lujahkon 
tykistökeskityksen. Menen ensimmäiselle vartiovuorolleni kk. 
asemaan klo 10 Tuomaalan kanssa. 

Nyt olen siis minäkin etumaisella etulinjalla suursodan itä- 
rintamalla. Ja paljon muun mukana olen erinomaisen kiitollinen 
siitä, ettei yksikään eurooppalainen seiso kivääri kourassa kauem- 
pana idässä kuin minä. Maasto tuntui säkkipimeältä kun oli 
saanut raivatuksi itsensä surkean »korsun» ahtaudesta ulko- 
ilmaan. En tunne vielä miinoituksia, asemia enkä polkuja kuilu- 
jen pohjalla ja rinteillä. Mutta käännämme korsusta heti ylös 
harjanteelle, kompastelemme ja liukastelemme — nämä polut 
on tarkkaan opittava — ja pian olemme kk.asemassamme. 
Alamme seistä jämittää puolijäisessä mustassa montussa ladatun 
ja varmistamattoman konekiväärimme takana, myös käsikranaatit 
joka hetki käden ulottuvilla. Vain sormen liike, niin peli kuljettaa 
kuolemaa. Tunnen maaston pääpiirteet entuudestaan, eikä 
lohkomme tuntemusta vielä yön pimeydessä voi paljon täyden- 
tääkään. Oikealta Westlandin rajalta ammutaan kuitenkin 
silloin tällöin valoraketti, jonka kajastuksessa näkee tämän 
ykattilam yksityispiirteitäkin. Komppaniamme on puolustuk- 
sessa miltei puoliympyrässä korkeilla rinteillä kylän tämän 
kärjen ympärillä. Joki kiemurtelee syvällä laakson pohjalla nyt 
lumipeitteisenä. Vasemmalla meistä on 2. komppania, jolla 
on vihollisbunkkeriin etäisyyttä tässä lähellä vain noin 70 metriä. 
Pojat heittelevätkin käsikranaateilla siinä vartioitaan vaihtavia 
vihollisia. Kummulla kk.asemamme luona on meidän ryhmäs- 
tämme yhdysvartiomies yöaikaan. Tästä onkin tärkeätä tähys- 
tää, mutta toisaalta venäläiset ampuvat lakkaamatta valojuovia 
ja tavallisia luoteja matalalta kummun yli. Muuten konetuli- 
aseillamme on erittäin hallitsevat asemat ja vaikka naapureita 
onkin Skeljanskin lähitaloissa tuolla montussa, ei niillä ole eteen- 
päin yrittämistä. Ja pyrynä painuu valojuovia vähän päästä 
kaupunkiin saakka ja kranaatit ujeltavat päämme yli toiselle 
puolelle. 

Rinteet ovat muuttuneet kirjaviksi, maa on tästä vihollis- 
asemiin päin aivan mustaa, mikä vaikeuttaa tähystämistä. 
Keskustelemme kuiskaten kaikenlaista kotiasioistamme alkaen, 

vat varjot hankea vasten korsun suunnalla takanamme alhaalla. 
Me köpittelemme takaisin kuopan lämpimiin ja pian olemme 
vapautuneet liioista vehkeistämme ja painuneet poikien kasaan. 
Unta ei tarvitse odotella. 


Helmikuun 14. 


Harmaa aamu valkenee verkkaan etulinjan ylle seisoessani 
toista vuoroani vartiossa. Kello 5:n maissa on vihollisen suun- 
nalla itäisellä taivaanrannalla päivänsarastuksen itu kasva- 
massa — ennen kello 6:ta erottaa jo mäkisen maiseman yksi- 
tyiskohdat, joita yöllä on koettanut silmä tarkkana tähystää. 
Toisten joukkueiden vartiomiesten päät piirtyvät näkyviin 
pesäkekuopista. Vihollinen ei näyttäydy hetkeksikään. Nukahdan 
ennen aamukahvia korsussa pari tuntia. 

Päivemmällä käyn Voutilaisen kanssa entisessä ryhmässämme 
pari kuilua kauempana. 14. ryhmällä on siellä suorastaan herras- 
kaiset oltavat; jos meillä on nähtävästi komppanian huonoin 
miehistösuoja, on heillä paras. Hyvä asema, siisti sisäänkäytävä, 
korsu kuin parakkihuone puulattioineen ja sänkyineen. Tuollai- 
sessa hotellissa täällä olisi vaikka ikänsä! 

Päivävartioni jälkeen — opetin» hiukan tarkkampujaa, joka 
kaiketi yritti ottaa minulta heti luulot ja jotakin muutakin pois 
— tulee mieluisia yllätyksiä. Tavallista parempi kuiva muona: 
suklaata ja savukkeita, Tanen terveisinä puoli laatikkoa itseään 
ehtasuomalaista YT yömiestä» ja kaiken kukkuraksi kirje, jossa 
saapunut valokuva oli sovitettava silmien korkeudelle kuopan 
seinään ... (Ja sitten on sotapäiväkirjassa sivun verran sikäli 
”hentomielistä? tekstiä, ettei sillä liene nyt tässä mitään teke- 
mistä.) 

Helmikuun 15. 

Vartiointi käy jo täälläkin kuin vanhalta tekijältä. Polku 
korsulta asemaan tulee yksityiskohtia myöten tutuksi; ensin 
korsun edestä mutka pensaiden sivua ylös multapenkerelle, 
jossa jalat luistavat jo kovasti, siitä hyppäyksellä yli lumen- 
täyttämän, notkoon laskevan ojanteen, siitä vuoroin valkoista 
ja mustaa, mutta joka paikassa yhtä livettävää rinteen sivua 
pesäkkeelle tai pataljoonan vartiopaikalle muutamaa metriä 
ylempänä olevalle kummulle. Yöllä sinne kompuroidessaan on 
väsynyt ja henkisesti turta, mutta jo poistuvan vartiomiehen 
hahmon noustessa montusta vasten miltei lakkaamatta liekehti- 
vän taivaan valonkajastusta mieli terästyy jälleen ja silmät saavat 
välttämättömän valppautensa. 

Varsinkin Westlandin kukkulan takaa oikealta lyhyin väli- 
ajoin kohoavat valoraketit kehittelevät tässä taiteellisia näkymiä; 
raketti ei valaise täydellisesti ykattilaammes, mutta sen kajo 
hohtaa pikakiväärimme mustankiiltävässä vaipassa rintasuojan 
päällä ja vastaisen rinteen laki piirtyy taivasta vasten kuin 
paksu, pehmeä tusSiviiva. Omien rakettiemme alla lepäävät 
vihollisen rikkiammutut talot kuin kimaltelevalla hopeatar- 
jottimella; jos siellä jokin liikahtaa, lentävät valojuovat. Mutta 
siellä ei liikahda mikään, vaikka siellä pitäisi olla siviilejäkin. 
Ja niin saa sitten taas kompuroida jäykin jaloin korsulle he- 
rättämään seuraavia poikia. He saapuvat pimeässä kompastellen 
ja hiljaa kiroillen. vAlles gut» tai »Ei mitään erikoista». Vaihto 
käy hiljaa ja mutkattomasti. Uusi ampuja koettaa piakkoin, 
miten masiina lennättää luoteja. Ampuja 2 järjestelee eteensä 
patruunakastellit, käsikranaatit ja valopistoolin. Ja niin saadaan 
taas alkaa kulutella aikaa, seurailla etulinjan yötä ja odotella 
vaihtoa. Kylmä itätuuli humisee kypärässä, mutta monttu suo- 
jaa alaruumista, ja parituntinen menee joka tapauksessa taas 
aika nopeasti. Kaksi parituntista yöllä, yksi päivällä on meidän 
tehtävämme. Ihmeellistä kyllä, yöllä kuluu aika nopeammin, 
vaikka päivävartio on muuten hauskempi. 

Niin kuin päivisin liikuskelemme muutenkin naapureistamme 
paljonkaan piittaamatta heidän näköpiirissään, vartion vaihtokin 
tapahtuu samaa avointa rinnetietä päivällä kuin yölläkin. Mutta 
varsinkin kun pojat ovat päästelleet talojen pihoilta kaikki 
kissat ja koiratkin hengiltä, jopa pudottelevat hienoilla laukauk- 
silla haukat taivaalta, on naapurien tarkkampujiakin tainnut 
ruveta arveluttamaan. 

Sää on edelleen kylmennyt, varsinkin tuuli puraisee — teh- 
neekö takatalvea? Aurinkoa ei näy, vaan aron yllä on päivisin 
tuollainen sumumainen autere, joka tuo mieleen Siperian la- 
keudet. 

Päästyäni käymään takana kylässä asioilla tulee klo 19.30 hä- 
lyttäviä tietoja. Meidän suunnitellun hyökkäyksemme sijasta 
odotetaan vihollisen hyökkäystä napatun puhelinsanoman ja 
vastapäisen moottoriliikenteen perusteella. Saamme erikois- 
ohjeet valomerkeistä ja hälytysvalmiudesta. Mennessäni klo 
20 asemaan Westlandin lohkolta kuuluu ankaraa ammuntaa. 
Yrittääkö vihollinen taas sieltä, jossa maasto on sille edulli- 
sempi. Omalla vuorollamme voimme havaita vain joitakin eri- 
koisia valomerkkejä otaksumamme bunkkerin suunnalla. »Sam- 
mutan» ne suihkulla ja lähetän ilmoituksen komentokorsuun. 
Päästyäni turkulaisen vahtikaverini Noopilan kanssa kämpille 
ei mikään estä meitä vaipumasta heti mustan unen unohdukseen. 


Helmikuun 16. 


Joo, se oli vain harjoitusta sotaa varten». Neuvostolaiset ovat 
kiltisti kulmallaan. Mutta päivävartiossa ollessani päästelee 
jossakin edessä lymyilevä tarkkampuja useita laukauksia ase- 
maani. Siitä päättäen, että pikakiväärini etutuen toinen haara 
pian napsahtaa poikki — luodin täytyi mennä kainaloni alitse! 
— arvelen hänen yrittäneen minua. Heilutan kenttälapiollani 
»ohi-merkin niin kuin pienenä» on opetettu ja suihkuttelen 
sitten kaikki tässä mielessä kiinnostavat lähipisteet läpi. 

Nälkä on pojilla kova. Kun kuiva muona ja lämmin ruoka 

saadaan illalla klo 17:n maissa, kuluvat ne illan ja yön aikana, 
rippeet popsitaan päivän ainoan kahvin kanssa aamulla, ja niin 
on taas edessä pitkää pitempi päivä. Paitsi korsujen ovien 
päälle on haukkoja ammuttu syötäväksi — pojat vain kainostele- 
vat ajatellessaan, että ne voivat nokkia kaatuneita arolla. Lammi 
ampui jäniksen juoksuun pitkältä matkalta, ja sitä repimään tul- 
leen haukan vielä sen päälle toisella varmalla laukauksella. 
Eipä ihme, etteivät Westlandin »menschit» olleet uskoa silmiään. 
Molemminpuolista tykistötulta. 


Helmikuun 17. 


Aamutunnelma korsussa on samalla kertaa sekä tunkkainen 
ja raskas että omalla tavallaan kodikas. Kello 6 vartiosta tulevat 
keittävät ensimmäisenä kahvinsa ja polttelevat vähiä savukkei- 
taan ahtaassa puoliympyrässä kamiinan ääressä. Kämppä on 
hetkessä taas sietämättömän kuuma, telttakankaat katossa laskeu- 
tuvat rapisevan mullan painosta alas kuin riippumatot. Pään 
kannattaessa sitä tuntee päänahassaan alinomaa vikisten juokse- 
vien hiirien jalat. Voi isä Jumala — täitä ja hiiriä Sinun soti- 
laillasi on! Ja uskoa, uskoa. Olen ristinyt tämän pesämmekin 
yHyvän Toivon Hotelliksin, Muuten — 14. ryhmän korsu on 
korttimiestemme johdosta Nokkila, toimitusjoukkueemme malli- 
korsu on Bristol ja esim. 4. komppaniassa on Olinin korsun 
oven päällä komeasti »Karhunpesä». 

Ja lisäksi: 1. komppaniassa on joku meikäläinen aliupseeri 
vetänyt liikaa leukaillutta saksalaista korpraalia suun päälle ja 
menettänyt natsansa. Kyllä saksalaistemme pitäisi vähitellen 
uskoa... 

Penttilä tuo päivällä minulle nipun kirjeitä kylästä ja tiedon, 
että Kurkiala on nyt täällä. Suunnistamme Partasen kanssa 
sinne, päällikkö antaa luvan sillä ehdolla, että lähdemme täältä 
yksitellen ja tarpeen vaatiessa syöksyittäin! Odoteltuamme 
Bachmutskissa iltaan saakka edessä muissa komppanioissa käy- 
nyttä Kurkialaa saamme tiedotus- ym. asiamme selviksi. Kerro- 

taan, että pataljoonamme lohko on nyt 8 km leveä! Kaikki 
komppaniat ovat edessä ja vaihto toimitetaan nyt sitten aivan 
eri tavalla — jos toimitetaan. 

Palatessani asemiin tunnen itseni sairaaksi. Olo on kurja, 
ja kuitenkin juuri nyt on yön aikana seistävä kolme kaksituntista 
asemassa. Vihollinen lensi päivällä, mutta etsii nyt valonheitti- 
millään omia koneitamme. Tykistötulta. — Merkillinen, lapsen 
itkua muistuttava ääni kuuluu alituiseen alhaalta huomiomme 
kohteena olevista pimeistä taloista. Se alkaa aina illalla ja päät- 
tyy aamulla. Kylässä on jotakin eloa vielä kaikesta huolimatta. 


Helmikuun 18. 


Päivä paistaa kuin tilauksesta; kiertelen lähitienoita ja otan 
kuvia. Maisemat kuin valtavat panoraamat, kuilumme rinta 
rinnan kuin Kanadan kanjonit. Kaatuneita vihollisia on arolla 
linjojemme sisäpuolella tuon tuostakin. Mikä avuttomana se- 
lälleen kellahtaneena, mikä syöksyn valmiusasennossa mustalla 
mullalla maaten. Ensimmäisellä yövartiovuorollani klo 18—20 
on tapahtua repäisevää. Tulittelemme ensin vain »muuteny 
omiin ampumasuuntiimme, kun III joukkueen kk. alkaa takoa 
edessä lähinnä olevia raunioita. Emme näe siellä mitään, mutta 
kimmokeluoteja lähempänä viuhuu pian korvissamme kone- 
pistoolin sarja. Vihollisia on nenän edessä! Schulzin korsulta 
on huomattu suuliekkikin ja asemaamme syöksyy lisää miehiä. 
Odotamme paikkaan oman krh:mme keskitystä, mutta se tulee 
aivan väärällä osoitteella. Vihdoin ammumme sinne rakettien 
valossa muutaman sarjan, mutta silloin jo viimeiset heistä livistä- 
vät. Saakeli soikoon! 

Uusikuu valaisee heikosti aamuyöstä, päivällä pehmenneet 
rinteet ovat pian taas jäässä. Itätuuli on lopulta vaihtunut miltei 
läntiseen — nyt saavat vastapäätä olevat kerrankin seisoa vuo- 
rostaan naamataulut tuuleen päin. 

Juuri kun vielä manailemme tuota saksalaisten hermoilun 
tähden käsistämme livahtanutta kunnon kahakkaa, tulee tietoja, 

että venäläinen ilmeisesti panee taas töpinäksi vähän joka suun- 
nalla. Nordlandin lohkolla on päässyt 50-miehinen partio tuho- 
töihin korsuille saakka viime yönä. Ja päivällä ne lensivät kovasti 
täälläkin. Eipä ihme, että vuudet» pojat naapurissamme 2. 
komppanian lohkolla ampuvat »sulkua» sydämensä kyllyy- 
destä. 


Helmikuun 19. 


Pojat häätivät naapurilohkolla pari vanjaa liian kaukaa, liene- 
vät aikoneet tarjoutua tälle puolen. Vihollinen on puolestaan 
siepannut vankeja lähistöltä. Meillä vahvistetaan vartioita, 
mutta hienointa on sokeroitu aamukahvi pitkän paussin jälkeen. 
Päivän suurin tapaus meidän montussamme on »Schiitze n:o 
o, uusi perheenjäsenemme, joka jo on aloittanut ankaran 
tuhoamistaistelunsa kotirintamallamme. Me olemme saaneet 
kissan kantamatta sitä säkillä kylästä, kuten monet muut korsu- 
kunnat. Jostakin taivaalle menneestä mörskästä vastapäätä paen- 
neena se hiiviskeli ensin joitakin päiviä korsumme vaiheilla, 
naukui surkeasti kylminä öinä pensaissa kurjan kattomme: ylä- 
puolella, mutta ei uskaltautunut sisään. Nyt se on tullut, vapaa- 
ehtoisena kuin yliloikkari ainakin. Ja me olemme ottaneet sen 
vastaan miltei vedet silmissä, sillä menneitten leipäpalojen muisto 
kirvelee vatsanpohjaa. Olemme ristineet sen yksinkertaisesti 
Katzeksi, ja voi jo nähdä, että tyytyväisyytemme on molemmin- 
puolista. Vatsan ja jalkojen päällä se kehrää luottavaisesti tä- 
hystellen korsun pimentoon ja suorittaa tuon tuostakin salaman- 
nopeita yllätyshyökkäyksiään hiiripartioita vastaan. 

Iltapäivällä syttyy kylässä Westlandin poikien fosforiluodeista 
yhtaikaa 4—5 taloa palamaan. Siinä tuhisee taivaalle jälleen 
sitä Skeljanskia, josta meillä onkin jo ollut riesaa tarpeeksi. 
Tulipalojen loimu värjää montun veripunaiseksi tummenevassa 
illassa. Riemerin ryhmä saapui tänne ja alistettiin eri ryhmiin. 
Meille tuli Nevanlinna ja Tähtinen. Aloitimme yöpalveluksen 
vahvistetuin vartioin; meillä on nyt neljä miestä kerralla var- 

tiossa. Tämä toi ahtaaseen korsuumme lisää tilanpuutetta. — 
Keskipäivä irrotti jo vesiä puroittain. Mekin joudumme il- 
meisesti pian uimaan korsuumme. Homma onkin nyt melkein 
pelkkää lähtö- ja tulotouhua, sillä joudumme seisomaan var- 
tiossa joka toisen kaksituntisen. 


Helmikuun 20. 


Aukealla etuvasemmalla vanjat kaivanevat öisin. Odotamme 
aamulla turhaan tykistökeskitystä. Päivävartiovuoro kuluu haus- 
kasti seuratessamme 12 viholliskoneen pommituspuuhia West- 
landin selustassa. Yksi hävittäjä pyyhkii tästä aivan pintaa pit- 
kin yli. Hakevat pataljoonaan jäljennöksen kaatuneittemme 
omaisille lähettämästäni kirjeestä. Tapa yleistettäneen. 

Olen Tuomaalan kanssa pataljoonan vartiossa klo 18—20. 
Käymme kummun takana tervehtimässä lähimpiä Ladaun 
komppanian poikia. Heidän korsultaan laskeutuvan kuilun alla 
suoraan edessä vain noin 80 m:n päässä on vihollistukikohta, 
josta tänään äidyttiin ampumaan erästä poikaa jalkaan tämän 
ottaessa korsun vierestä lunta pakkiinsa. Meidän kumpumme 
kärjessä on pojilla kiväärivartio, josta mainittuihin venäläisiin 
on enää noin 60 m. Kiipesimme heikossa kuutamossa liukasta 
rinnettä tähän asemaan, jonka tienoota edessä oleva kk. ei juuri 
sattunut tulittamaan. Tästä poispäin oli melko varmaan miina- 
kenttä — muuten me olisimme jo toimineet vaikka »omaan 
laskuumme). 

Omalla lohkollamme voi nähdä vain päivällä syttyneiden talo- 
jen hiipuvia hiilloksia ja silloin tällöin yksinäisen lentokoneen 
tähtien paljoudessa. Meidän II joukkueemme tuli myös eteen 
ja sai juuri mainitun paikan vasemmalla puolellamme. Vanja 
ehkä huomasi vaihdon, pyyhki valojuovillaan, ja Siimestö haa- 
voittui jalkaansa. 

Helmikuun 21. 


Kauempana oikealla siivellä vierailee pommilaivue; savu- 
hattarat seisovat siellä kuin säkit taivaanrannalla pitkän aikaa. 
Päivävuorolta päästyäni menen Bachmutskiin hakemaan ben- 
siiniä. Siellä kuulustellaan siviiliasukkaita — lienee keksitty 
salainen radiolähetin. Illan tähtitaivaalla lentotoiminta jatkuu 
vilkkaana, muutamat koneet siellä täällä työntävät myös värik- 
kään suihkun valojuovia alas. Karmeankaunista karnevaalia. 

Mutta syöpäläiset — kerran vielä! Minä en omasta puolestani 
moiti edes ruoan vähyyttä enkä paljon muutakaan. Mutta täit 
— ne ovat kauhistus, ne kiusaavat raivostumisen ja hermo- 
romahduksen partaalle saakka. Toista kuukautta sitten olemme 
viimeksi käyneet kylvyssä, pestä emme täällä juuri voi. Pojat 
tappavat täitä, joissa on sellaisia yhyökkäysvaunujakim, että ne 
tarvitsevat kai vasaran iskun päähänsä, ja sittenkin ne vain 
irvistävät! : 


Helmikuun 22. 

Voi näitä etulinjan öitä ja päiviäkin etelän kevättä enteile- 
vällä arolla! Voi vuosi-sitten-vielä-mammanpoikiamme, jotka 
nyt karvaisina, kokeneina ja karkeasti kiroilevina asuvat maan 
alla kuin alkuihmiset ja kyttäävät toisia tappaakseen ... 

Säteittäin auringonnousuun päin kulkevien kuilujen pohjilla 
ja rinteillä ovat meidän vluolamme» — elämä on kurjaa ja iha- 
naa! Ajatuksemme ovat lapsenherkät — varsinkin kotiasiain 
kohdalla. 

Aurinko paistaa siniseltä arotaivaalta aamusta iltaan. Hämär- 
tyessä tulee muonahevonen yli aron mäkemme päälle, ja hetken 
kuluttua on korsuissa taas päivän ainoa »kohokohta». Tänään 
oli sunnuntai — mikähän siltäkin tuntui? Herätessäni keski- 
päivällä astuin ulos ja »silmittelin» auringossa kylpevää Skel- 
janskia. Sieltä lähestyi asemiamme suurehko venäläisjoukko. 
Voutilainen oli asemassa, ja huusin vastauksen hänen kysy- 
mykseensä: »Feuer frei» (Tulta!) 

Pikakiväärimme pärähti soimaan, joitakin kaatui ja joukko 
hajaantui maahan. Vasta tämän jälkeen tuli puhelintieto, että 
ne ovat siviilejä. Sitten venäläiset nostivatkin jonkin valkoisen 
rievun ja saivat rauhassa nousta asemiimme III joukkueen 
kohdalla. Noin 40 henkeä, enimmäkseen naisia ja lapsia. Heidän 
haavansa sidottiin sairastuvallamme takana. Ensimmäisenä 
heistä kulki muiden edellä raskain askelin aikanaan varmaan 
varteva vanhus, toisessa kädessään kantamus, toisessa pitkä 
sauva. Siinä kulki kahden Venäjänmaan vertauskuva tunte- 
matonta kolmatta kohti... 

Jono häipyi loivan aroylängön taakse, ja etulinjalla oli taas 
kaikki niin kuin tavallisesti. Kranaatit halkoivat ilmaa ja pouta- 
autereisessa avaruudessa hyrisivät lentokoneet. 

Illalla saan ilmoituksen, että minut on valittu tiedustelupar- 
tioon Skeljanskiin yöllä! 


Helmikuun 23. 


Kello 0.30 painuimme partioon, mutta siitä ei kehtaa paljon 
puhua. Ikävä, että partionjohtajaksemme määrätty hermoili 
koko asian miltei pilalle, ja vielä ikävämpi, että myös hän oli 
suomalainen aliupseeri. Menimme jo alkuvaiheessa omaan mii- 
naan, kaikeksi onneksi aivan ilmiömäisellä smenestyksellä» — 
vain raapuke yhden miehen jalkaan. Vasta kellon jo lähestyessä 
kolmea painuimme kylään johtavaan kanjoniin hiljaisessa, hä- 
märän kuulakassa ja kylmässä yössä. Lumi- ja jääriitteet 
ritisivät kiusallisesti jaloissamme — takaa ylhäältä kuului 
omiemme puhetta. Jo ennen ensimmäisiä taloja ilmeisesti vi- 
hollisen parivartio avasi tulen vastaamme ja vetäytyi heti. 
Olimme paljastaneet itsemme liian aikaisin — kylään tutustu- 
misemme jäi liian hätäiseksi ja pintapuoliseksi. Partionjohtaja 
ampui vihreän valoraketin: yPoistumme kylästä.» Hm. 

Mutta illalla tai oikeammin keskiyöllä panee 1. komppanian 
partio siellä roikumaan ja palaa II joukkueemme kohdalta ilman 
tappioita. 


Divisioonankomentaja kenraali Steiner kiinnittää rautaristin erään suomalaisen ase- 
takkiin. 


Kirjoittaja Mius-joen talviasemassa. Jo runsas hylsymäärä osoittaa laukaustenvaih- 
don vilkkautta. »Korsw> taempana näkyvän kanjonin suulla. 

Helmikuun 24. 


Aamun valjetessa tuli asemiimme jälleen III joukkueen 
kohdalta kaksi yliloikkaria, jotka kertoivat toisen partiomme 
aikaansaannoksista. Kylässä oli yöllä toistasataa miestä. Kahteen 
taloon pojat saivat kasapanokset vartioiden nukkuessa, toisesta 
vihollinen oli tullut esiin mutta suistui kp.tuleen. Kaatuneitten 
joukossa on mm. useita komissaareja, komppanianpäällikkö ja 
naislääkäri. Päivällä lähti sitten Lättgens Rosenbergin ja Sii- 
mestön kanssa toteamaan tekosiamme. He painuivat kylmä- 
verisesti ehyeen bunkkeriin, jossa sen neljä punasotilasta nuk- 
kuivat taivaallisessa rauhassa! Pojat heiluttelivat heitä kone- 
pistoolien perillä takapuoleen, että lähtekäähän äijät kävelylle! 
Ja niin tuotiin neljä uutta vankia komentokorsuumme vihollisen 
nenän edestä keskellä kirkasta päivää. 

Illemmalla koluaa pari saksmanniamme muutaman pojan 
kanssa kylässä omalla luvallaan. Ei löydy vainajien lisäksi muuta 
kuin polttopuita ja sipuleita. Sitten joudun tilapäisesti ryhmän- 
johtajaksi, koska vukko» on vetänyt itsensä täyteen kuin sieni. 
Tukkeamme hänet korsun nurkkaan virkoamaan. — Tappio- 
tilimme kasvaa: Vehkala ja Mandelin ovat nyt haavoittuneet. 


Helmikuun 25. 


Vartiota, vartiota, vartiota. Ja varsinkin tupakan puutteessa 
on nälän tunne ikävä. Täit syövät ulkopuolta, nälkä näristelee 
sisuksia. vÄijä» kenkkuilee krapulapäissään, Westlandin lohko 
on taas lakkaamattomassa liemessä. Luotituiskujen lisäksi 
saamme vuorokausittain vain kohtalaisen määrän kranaatteja ja 
pommeja. 


Helmikuun 26. 


Yöllä klo 1:n maissa kävin yksin toimittamassa bunkkeri- 
punikeille pissaherätyksen. Jotakin tehdäkseni hiivin II jouk- 


kueen kivääriasemasta n. 60 m:n päähän bunkkerista. Vartio- 
11 — Tyrkkö, Suomalaisia suursodassa 

mies kävellä raksutteli pimeydessä hökötyksen ympärillä hil- 
jaisin askelin. Sinne päin viettävältä rinteeltä hain valmiiksi 
sopivan kuopan itselleni ja toivoin entisen s-ottelijan kuntoni 
ainakin heittopuolen osalta vielä hetken viivähtävän viheliäi- 
sessä jermun-olemuksessani. Ja niin nappasin mukanani olleet 
neljä munakäsikranaattia yhteen menoon mahdollisimman 
komeassa kaaressa bunkkeria ja raksuttelijaa kohti. Liikettähän 
siellä tuli! Ja pian myös minua kohti kuulaa niin että jäinen 
rinne vinkui. Mutta »jonkum pää oli visusti peitossa sen ajan. 
Vasta sitten vetäytyi vahingoniloinen vartiomies. 

Kolmannella yövartiovuorollani klo 4—6 sain ajatuksen kat- 
sella vihollisen lähimpiä taloja raketin valossa. Ennen kuin ehdin 
käyttää valopistoolia, kuulin kuitenkin, miten siellä lapioitiin ja 
hakattiin. »Entinen» bunkkeri, josta jo Martikainen ja Eggers 
ammuttiin, oli edelleen niiden eteentyönnetty tukikohta. Johan 
nyt oli sakramenskatun sakramenskattu! Haimme »torvemme» 
mäen päältä, ja aamun jo valjetessa tulitimme — muuta voi- 
matta — taloa pitkin ja kovin sarjoin. Vastausta ei tullut, mutta 
huomiostani tein tietysti ;ilmoituksen. Ja päivällä röykytettiin 
sitä sitten kranaatinheittimellä, koska tykistömme ei pysty 
pyyhkäisemään yhtä mörskää maan päältä. 

Meidän komppaniastamme veli Vanhakuitti kaatui klo 13.30. 
Vihollisen tarkkampuja ehti ensin. 

Ja nyt on sitten toisella puolen kovaäänisetkin! Illalla klo 22:n 
ajoissa kantautuu asemiimme ensin kumiseva »Kansainvälinem. 
Sen mahtava poljento keskeytyy kuitenkin suomalaisiin kansan- 
lauluihin», jotka rämähtävät soimaan yhtaikaa kaikista raskaista 
konekivääreistämme! Kuuluu vain epämääräistä räminää ja koli- 
naa, kun mölytoosaa viedään turvaan. Ja puheen sijasta veli 
Tähtisen mahtava ääni meidän asemastamme: »Rakkaat toverit! 
Haben Sie talkkunajauhoja, ich habe piimää»! 

Toistamiseen esiintyi kovaääninen aamupuolella, silloin kau- 
kana vasemmalla siivellämme. Ohjelmassa oli noin 10 minuutin 
puhe töekkien kielellä ssopimattomasti erehtyneille sukulaisille... 

(Jälkeenpäin kerrottiin upseerin ja 8 miehen slovakkien lohkolta 
menneen — puheen vaikutuksesta tai muuten — yli.) 

Mutta Rantalahden kanssa me toimitimme vielä samana yönä 
uuden hälytyksen tossväijien tuvalla. yMuniemme» komeat jy- 
räykset kaikuivat jälleen autiossa aamuyössä heidän seinillään. 

Parhaiksi kun saimme yhteisen kiellon kaikkiin vomatekoisiin» 
rymistelyihimme, tulee onneksi vaihto. 


Helmikuun 27. 


Valmistelemme »vetäytymistäv. Varusteet ovat onnettomassa 
kunnossa, kuraisia, rikkinäisiä ja ruosteisia, vaikka niitä on koe- 
tettu vähän hoitaakin. Muuten keskustelu kuopassamme muis- 
tuttaa kansaneduskuntaa. Hiukan liian omahyväisen ja pääkön 
väijän) kanssa ovat välimme menneet sikäli vinoon, että tämän 
tästä tulee sanaharkkaa, jossa sitten seulotaan asiat Suomen ja 
Saksan armeijin syntyjä syviä myöten. Taidamme olla puolin 
ja toisin sotilaallisesti liian itsetietoisia. Tällä hetkellä odotamme 
joka tapauksessa taas hartaasti ruokaa. Kuuluu olevan tulossa 
tälläkin kertaa toivotonta hirssiä, joka hirvittää nälkäistäkin 
miestä. Kuivaa muonaa emme saa ollenkaan tänään! Se tietää 
kurisevia suolia ja mojottavaa tupakkahammasta. 

Yöllä ovat piippalakit hiippailleet II joukkueen asemien eteen 
ja päässeet lähelle komentokorsua, josta pojat karkottivat ne käsi- 
kranaateilla. Mutta oikeaa sotaa ei näytä syntyvän, vaikka oli- 
simme nenät niissä kiinni. — Vaihto tapahtuu tällä kertaa vasta 
-aamuyöllä. 


Helmikuun 28. 


Yöllä klo 3. Viimeinen vartiovuoro on suoritettu. Odotamme 
vapahtavia ääniä kylmässä, vaseistariisutussa» korsussa. Märkiä 
jalkoja paleltaa. Etulinjamme kylmä, savinen ja märkä kevät jää, 
mitä sitten mahtaa tulla... 

Klo 4—5:n välillä olemme jälleen Bachmutskissa parin kilo- 
metrin päässä, pari joukkuettamme jatkaa saman verran matkaa 

Bislerovkan kylään. Raukeaa toimettomuutta ja veljien huolen- 
pitoa. Rommiteetäkin. 

Kurkiala lähtee kuukauden käynnille Suomeen. Luutnantti 
Lange on käymässä täällä ja vie kirjeitämme hänelle Suomeen 
toimitettaviksi. Möykky on kuollut kenttäsairaalassa, Heikin- 
* heimo 2. komppaniasta on kaatunut ja Vanhakuitti ja Vilppula 
haudattu suomalaiseen tapaan Usbenskajassa. Myös 4. komppa- 
niasta on kaatunut Unteroffizier Jukka. 

Illalla pääsemme suomalaiseen saunaan! Voi sitä autuaallista 
onnentunnetta! Pesemme, ajamme partamme, »korvennamme). 
Vaikka 4. komppania on vähällä tuottaa saunomisistamme diplo- 
maattisen selkkauksen, on se vetusivun juttu» joka tapauksessa. 
Olemme puhtaita kuin pulmuset, kokonaan uusia miehiä. Käm- 
pälle päästyämme painumme pian syvään häiritsemättömään 
uneen. 


Maaliskuun 1. 

yLentoliikennettän. — Suomalaisten saunojen hankkiminen — 
liuskakivistä tehdyistä rakennelmista erilaisiin ukrainalaispömpe- 
leihin — on ohjelmassamme keskeisenä. Saksalaiset, jotka alun 
perin hymähtelivät tälle halullemme, ovat nyt ensimmäisinä 
käyttämässä jo valmiita saunojamme. »Diese ist meine Sauna, 
sanoi neljännen pitkä päällikkö Pleiner hosuessaan kylvyssä kaik- 
kein innokkaimpana. 


Maaliskuun 2. 

Ei erikoista. Reisenhofer nukkui vartiopäällikkönä: 8 vrk. 
kovennettua, etulinjassa 6 viikkoa ilman erikoismuonaa. Poikien 
pelipanokset ovat nousseet jopa 250 Rmk:aan! Suomalainen 
panssarijääkärijoukkue saapui linjoille ja alistettiin pataljoonal- 
lemme. Rehtiä poikia ja aliupseerit omilla arvoillaan, niin kuin 
meilläkin pitäisi olla. Mutta kai saksalaisten natsanvähiä on suo- 
jeltava liikahäikäisyltä — jättämällä täyttämättä selvä sopimus. 

Lähistöllä ryskyvät lentopommit ja nakuttavat kk:t. Kirjoittelen. 
Huomenna saadaan viinaa ja postia. 


Maaliskuun 3. 

Suomalaiset puukot ovat täällä kysyttyä tavaraa. »Pakim pojat 
kertovat juoneensa puukkonsa jossakin takana. Sen jälkeen he 
organisoivat venäläisiä leikkuuveitsiä ja polttivat niiden varsiin 
»Suomin, ja vaikka saksalaiset eivät olleetkaan yhtä ihastuneita 
tähän puukkomalliimme, virtailivat jälleen virvokkeet. 

Poikiemme pokan-veto on nyt saavuttanut huippunsa — lap- 
pua lyödään yötä päivää. Joku häviää 1 000 Rmk., toinen (kan- 
sankynttilä evp.) voittaa 2 000: —| Huomattavia omaisuuksia 
Suomen rahana. »Suruttomien veljeskunta pohjoisista tasaval- 
loista», sitaatti von Oberleutnant Itälä. — Hirssi saattaa edelleen 
vatsamme itkemään tyhjyyttään. Eräänä yönä on meidän haus- 
sistamme pimitetty neljä kanaa. Kai ryhtyy poliisiksi, ja päät 
löytyvät melderi-saksmannien porstuasta. Puhuivat liian äänek- 
käästi äidinkieltään ko. yönä navettamme vaiheilla, ja niin riippuu 
nyt Damokleen miekka mässäilleiden vorojen kaulan kohdalla. 
Jaa-a, ollapa nyt vasta lehmälahti ei-kenenkään-maalla, jossa 
Hemmilän Arvid kumppaneineen on kuolemaa halveksien suo- 
rittanut sankarillisen teurastuksen hankkien siten lihaa paitsi 
omaan mahtavahkoon maaruunsa myös armaitten veljiensä sitä 
halajaviin ja huutaviin suihin. 


Maaliskuun 4. 

Kevään todellisuutta hämää sodan todellisuus: 2. komppa- 
niasta haavoittui juuri kaksi miestä konekiväärisuihkusta, jonka 
vihollinen puolestaan heitti sekaan poikien sammuttaessa tuleen 
ammuttua korsuaan. Meidän komppaniamme ytapaus» on tänään 
saksmannien rikosluontoinen munaus: Littgensin käskystä on 
muonavarastoon pantu miinoja siitä ilmoittamatta. Vääpeli on 
laittanut sinne eilen vartiomiehen omasta puolestaan. Tänään 
olemme puhuttelua varten järjestäytyneenä klo 14.30 ja komp- 

pania kuokkii parhaillaan nenällään ryssänmaata »hinlegen — auf 
— hinlegen — auf» — kun tien toisella puolella muonavarasto- 
rakennuksessa räjähtää lujasti. Savua ja ryönää tulee ikkunoiden 
täydeltä. Pian kannetaan keittiömies Lehtosta heikossa kunnossa 
sidontapaikkaan. Hän on työskennellessään varastossa kosketta- 
nut räjähdyspanosten sytytyslankoja, ja räjähdys on tapahtunut 
aivan hänen vieressään. Miehen päässä on ammottava ruhjou- 
tuma, hän ei kuule mitään — saa nähdä kuinka taas käy. Hyvä 
mies — ja tuollaisen pölkkypäisyyden tähden. Voi helvetti! 
Varasto on suurelta osalta roskaläjää. Mutta vodkapullot ovat 
säilyneet! 


Maaliskuun 5. 


Novo-Olhovskissa Nordlandin lohkolla saksalaiset ampuivat 
tänään parhaillaan 6 tuuman ig:llä, kun eräs kranaatti räjähti jo 
3—4 metrin päässä putkesta. Kaikki 7 miestä haavoittuivat, neljä 
niin vaikeasti, että heistä tuskin tulee eläjiä näissä olosuhteissa. 
Onhan lääkintähuoltomme tuolla takalinjoilla niin surkealla kan- 
nalla, että sairaaloista ei kannata edes puhua. Haavoittuneet jou- 
tuvat olemaan melkein oman onnensa nojassa, syöpäläiset tun- 
kevat heidän haavoihinsa ja kuljetus Saksaan kestää usein niin 
kauan, että potilas ehtii ennen kuolla. Muutamat venäläisnaiset 
ja joku saksalainen sotamies ovat hoitajina noissa ns. kenttäsai- 
raaloissa, joissa lääkäri niiden kamalan hajun tähden tuskin kun- 
nolla käy. Kauemmin täällä olleet ovat sitä mieltä, että kun 
haavoittuu pahanlaisesti, on paras heti ampua itsensä. 

Pakin pojat kyläilevät ahkeraan meillä ja kertovat näitä sota- 
muistojaan. Erikoisesti Dneprin ylitys sekä äskeinen peräänty- 
misvaihe tuntuvat olevan ehtymättömät aiheet. Rautaristien jako 
on täällä heidän kertomansa mukaan samalla kannalla kuin kun- 
niamerkkien Suomessa; niitä saavat — paitsi jotkut todella ansioi- 
tuneet — ne, jotka ovat jakopaikoilla, ovat henkilökohtaisessa 
suosiossa ja osaavat tehdä itsensä tykö». Ovat sitten parhaiten 
tapelleet tai ei. 

Väärälän — lempinimeltään »Mutkalanm — Veikon muudan 
välähdys KrementSugin lenkistä täytyy ainakin tähän aikakir- 
jaan tässä jo nyt tallettaa: 

»Mutkalan poppoo oli syyskuun puolivälin tienoon levossa 
Dnepropetrovskin luoteiskulmilla. Syyskuun 25 p:nä Veikko 
palasi korjaamolta parin toverinsa kanssa yksikköön, jossa ilmoi- 
tettiin marssivalmius. Teltat oli purettu ja kaikki tavarat pakattu 
lähtöä varten. Sitä ei kumminkaan vielä seuraavana yönä tullut, 
joten jouduimme purkamaan vielä pakkauksemme. Seuraavana 
aamuvarhaisena sai osastomme lähtökäskyn, ja marssikolonnassa, 
komppanioittain, vierivät ajoneuvomme Dneprod$ersinskiin joh- 
tavalle tielle, siis poispäin Dnepropetrovskista. Kummastelemme, 
mutta kun sivuutettuamme ensin mainitun käännymme Kre- 
mentSugiin johtavalle tielle, alamme uumoilla matkan määrää 
ja tarkoitusta. Ilmeinen saartoliike K:n kautta Dnepropetrovs- 
kiin. Marssikolonnamme yllä kaartelee Steinerin, divisioonan- 
komentajamme, »Storch» ja sen lasitähystämössä näemme ken- 
raalimme jykevän hahmon. Hän vilkuttaa ohilentäessään meille, 
ja me vastaamme kypäreitämme heiluttaen. 

Välillä yövymme erääseen kylään hiukan ennen Krement- 
Sugia. Matka jatkuu aamulla, ja kiire on, sen huomaamme lujaa 
suihkavista moottoripyöräläheteistä, jotka vievät ja tuovat vies- 
tejä ja käskyjä. 

KrementSugissa ylitämme Dneprin saksalaisten myrskypio- 
neerien rakentamaa siltaa pitkin — silta sinänsä pioneeritaidon 
mestarinäyte. Kaupunki jää jälkeemme, ja matka jatkuu pitkin 
* Panzerstrassea”, josta käännymme koilliseen. Tietä ei enää näy, 
mutta syksyinen sänkipelto kelpaa kyllä kevyitten ajoneuvo- 
jemme alle. Pimentyy jälleen yöksi, ja ainoastaan edessä ajavan 
pyörän ”kissansilmä? näyttää tietä. Ruokaillessamme ajon kes- 
täessä täytämme myös polttoainetankit. 

Yö on viileä ja kirkas. Silmäni erottaa maan ja taivaan hämärän 
rajan jossakin edessämme. Miljoonin tähdin kaartuu idän taivas 
yllämme. Ei nukuta heittelehtivässä pyörässä, ajatukset kulkevat, 

silmät seurailevat ohivilahtelevia savimajoja. Aamusella saa- 
vumme erään kaupungin edustalle. Ajoneuvomme ajetaan pel- 
lolle ja katetaan lyhteillä. Edessämme on eräs ”Vormarschstrasse”, 
jota pitkin parhaillaan virtaa Poltavan suunnalta kaakkoon jalka- 
väkeä ja moottoroituja kolonnia, joiden taistelevat yksiköt ovat 
jo jossakin edessämme. 

Komppaniastamme lähtee neljä autoa polttoaineenhakuun ta- 
kaa, ja näköjään muistakin. Parin toverini kanssa lähden 'kylään” 
naapurikomppaniaan sen suomalaisten luo. He ovatkin siellä jo 
koossa *Essikan? vaunun luona, ja vaasalaissyntyinen B. jakaa 
savukkeita jollakin ihmeen tavalla organisoimastaan 100 kpl:n 
rasiasta. Ennätämme osille. 

Puhetta johtavat, niin kuin tavallisesti, edellä mainittu 'Es- 
sikka sekä Kurikan poika R—J:lä. Missä nämä veljet olivatkin, 
sieltä olivat surut kaukana. Siitäkin huolimatta, että jälkimmäi- 
seltä kaatui hänen Saksassa ollessaan kaksi veljeä ja isä kuoli. 

Päivä kului poristessa iltaan, ja hiivittyämme teltoille saimme 
nukkua aamupuolelle saakka. Aamukahvin jälkeen kuitenkin ”fer- 
tigmachen? ja klo 6 liikkeelle. Ohitimme kolonnia nopeasti, ja 
puolen päivän maissa olimme jo palavien kylien ja alkavan suur- 
taistelun melskeen edustalla. 

Seisahdumme. Kolme partiota komppaniastamme panssarivau- 
nujen mukaan. Joudun yhteen niistä. Sivuutamme pian erään 
Wehrmachtin tiedusteluosaston partion, joka palaa takaisin 
edestä. Tomuiset miehet panssareissa ja moottoripyörissä toivot- 
tavat meille ”Hals- und Beinbruch'. Riennämme eteenpäin. 

Saavumme erääseen kylään, jossa on jalkaväkeä asemissa. Heti 
saavuttuamme sinne iskee kylään tykistökeskitys, josta kuitenkin 
selviämme. Tähystämme aavikkoa hetken ja suuntaamme kul- 
kumme sitten halki peltojen etuoikeaan. Joka puolella on kiivas 
takaa-ajo käynnissä ja ratkaisun hetki lähestyy. Emme ennätä 
kumminkaan saada kosketusta viholliseen, ennen kuin saamme 
radiomääräyksen palata pataljoonaan. Se onkin seurannut meitä, 
ja tapaamme sen pian. Komppaniat kokoontuvat, ja komentaja 

pitää puhuttelun niiden päälliköille. Päälliköiden palattua komp- 
panioihinsa seuraa joukkueenjohtajien puhuttelu, minkä jälkeen 
on ryhmänjohtajien vuoro. Sitten se onkin jo 'so weit”. 

Panssarikomppania työntyy kärkeen, ja seuraamme välittö- 
mästi perässä. Viimeisenä tulee raskas komppania pst.-, krh.- ja 
jv.tykkeineen. 

Suuntaamme kohti korkeata kukkulaa, joka oli sillanpääaseman 
edessä olevan laakion takana olevan ylängön korkein huippu. 
Ehkä parin kilometrin päähän päästyämme iskevät ensimmäiset 
kranaatit panssareittemme eteen. Vihollisheitin oli nähnyt ryh- 
mittymisemme ja antoi kiireesti tulta. Se ei kuitenkaan paljon 
meitä estä. Levittäydymme, ja panssarimme kiiruhtavat vauh- 
tiaan. Pyörissä ovat kk:t ampumakunnossa ja joka miehellä on 
kivääri valmiina polvella. Jv.tulta emme saa. Pääsemme kukku- 
lan juurelle, missä jalkaudumme. Kukkula viettää loivasti Dnep- 
riin päin. 

Lähdemme liikkeelle harjua alaspäin, kevyet kk:t edessä. Yht- 
äkkiä syntyy eloa ojassa, jota pidämme panssarikaivantona. 
Sieltä syöksyy esiin ruskeasinellisiä sotamiehiä, jotka ryntäävät 
laaksoon pakokauhun vallassa. Nyt on hetkemme lyönyt. Kone- 
kiväärimme suolaavat hajanaisia rivejä — vain joitakin laukauk- 
sia pamahtaa vastaamme. Olemme tilanteen herroja. Kohta alka- 
vat pst.- ja jv.tykit takanamme paukkua päästyään autoilla ase- 
miin. Viholliset maastoutuvat avoimelle pellolle. Hevosvaljakot 
ilman ajajia juoksentelevat päättömästi laaksossa. Silloin tällöin 
suistuu joku valjakon hevosista maahan ja jäljelle jäänyt riuhtoo 
kuollutta paria mukanaan, kunnes senkin hetki lyö. Raskas 
italialainen patteristo ampuu tavattoman hyvin vihollisten ollessa 
laaksossa kuin tarjottimella. 

Ammunta on kestänyt jo ehkä neljännestunnin. Äkkiä antaa 
komppaniamme päällikkö käskyn tulen lopettamisesta. Se lakkaa 
kuin leikaten. Pellolla alkaa vilkkua valkoista. Siellä nostaa joku 
nenäliinaa pistimellä ylös antautumisen merkiksi, toinen taas on 
repinyt paitansa samaan tarkoitukseen. Huudamme äänemme 

käheiksi idi sudaa”, ja hiljalleen alkaa vankijono horjua rinnettä 
ylös kohti asemiamme. Laskemme yli 400 miestä oman komp- 
paniamme kohdalla. Kaikkiaan tuli pataljoonan osaksi päivän 
kuluessa yli 1 200 vankia. Yllätys oli onnistunut täydellisesti ja 
toverimme sillanpääasemassa vapautettu raskaasta tehtävästä. 

Mutta pian alkoi vastapelurikin päästä kärryille tapahtuneesta. 
Takaamme alkaa tipahdella raskaan tykistön ammuksia pelotta- 
van lähelle. Suojaudumme äskeisiin vihollisasemiin. Tätä näy- 
telmää seuraamme tunnin verran. Pakkimme ampuu tuleen' 
kuorma-auton erään olkisuovan viereen. 

Sitten saimme käskyn painua partioon laaksoon. Joukkueemme 
kolmas ryhmä lähtee ensin jalan, ja sen jälkeen ehkä neljännes- 
tunnin kuluttua me seuraamme perässä parilla panssarilla ja 
kuudella moottoripyörällä. Edellä lähtenyt ryhmä oli ennättänyt 
laaksossa olevaan kolhoosiin ja vanginnut kymmenkunta venä- 
läistä, jotka olivat pinonneet kiväärinsä erään huoneen nurkkaan. 
Jätämme ne ryhmän vartioitaviksi ja jatkamme matkaa. Yllä- 
tämme kokonaisen komppanian erään suovan takaa! Lyhyen 
vastarinnan jälkeen koko yksikkö on meidän. 

Mutta juuri silloin pamahtaa laukaus läheisestä maissipellosta 
ja eräs vanki suistuu pää lävistettynä maahan. Suojaudumme 
nopeasti peltoon. Vangit seisovat rauhallisesti, mutta kun pa- 
mahtaa toinen laukaus ja jälleen uusi vanki saa 'siipeensä”, he 
alkavat huutaa 'offizier, offizier/' 

Tähystämme suuntaa, josta laukaukset tulivat, mutta emme 
näe mitään. Panssarin luona seissyt partionjohtaja liikahtaa sen 
suojasta hiukan, ja samassa lentää käsikranaatti aivan vaunun 
eteen. Nyt tiedämme, missä 'offizier" tai 'offizierit? ovat! Eräs 
saksalainen ryhmänjohtaja kiipeää suovan päälle ja viittaa seu- 
raamaan. Olen lähinnä ja kiipeän perässä. Kurkistamme varo- 
vasti alas ja — also! Täällähän herrat ovatkin! Näemme kaksi 
miestä ryömimässä pellossa meistä ehkä 40 metrin päässä. Tove- 
rini antaa sarjan kp:stään ja minä säestelen häntä kerranlaukea- 
vallani. Pian on ”Sache erledigt'. Hyppäämme alas ja tarkas- 

tamme vainajat. Kaksi yliluutnanttia. Olivat uhmanneet kuole- 
maa ja sitä ennen valinneet kaksi saattolaista omistaan... 

Seuraavana yönä yritti saarretuista eräs pataljoona kohdal- 
tamme läpimurtoa mutta epäonnistui. Ehtivät kuitenkin polttaa 
”trossistamme” kahdeksan vaunua ja pitää kokkiamme pari tuntia 
vankina. Samana yönä kaatui suomalaisista sotamies M. Viiala 
ja vänrikki A. Aarnio haavoittui — ja kuoli myöhemmin sairaa- 
lassa jossakin Puolassa. 


Maaliskuun 6. 


Tuollaisia tarinoita on jo veljillämme täältä. 

Meillä oli tänään yöhälytystilakin kun 4—5 rykmentin on 
todettu lähestyvän lohkoamme idästä. Mutta hiljaista on, py- 
ryttää vain ja pilveilee. Päivällä tuli Vihervaara aika touhulla 
kämppäämme: Suomeen lähtö heille on tänään; klo 16 on oltava 
Usbenskajassa. Hosumme postia heidän matkaansa, ja niin pai- 
nuvat pojat autoon. Tähän kuljetuserään kuuluu 11 pakin miestä, 
divisioonan aliupseerit ym., yhteensä 118 miestä. Vanhasta poru- 
kasta on nyt jäljellä täällä pian enää vain pst:mme. Westlandissa 
lienee joitakin Schätzejä, Nordlandissa hiukan enemmän, mutta 
sieltä tullee nyt pakkiin 14 miestä. Kolme pst.aliupseeriamme 
on komennettu pataljoonaan. Niin alamme siis vihdoin olla 
yhdessä, vaikka suuri osa lähtikin jo Suomeen. 

Nykyisellä 1. komppanian lohkolla ent. Jankan bunkkerin 
edustalla on joku meikäläinen virunut koko päivän haavoittu- 
neena. Hän on vain 20 m:n päässä, mutta poikia — hänen vel- 
jeäänkin — on kielletty noutamasta häntä ennen pimeän tuloa, 
koska venäläiset tulittavat heti kun pojat nostavat päätään. Miten 
käynee? Jo hyvin monta miestä on mennyt tuon kirotun bunk- 
kerin takia, joka on ehkä loppujen lopuksi hävitettävä omin lu- 
pimme. Raivostuttaa! — Kylässä kyllä partioidaan; viljaa, lihaa 
yms. Mutta niillä ei korvata suomalaisia ihmishenkiä. 


172 Suomalaisia suursodassa 


Maaliskuun 7. 

Koskimies bunkkerin edustalla on kuollut pään läpi menneestä 
luodista. — Ankara lumipyry. — »Kortteerin akka» paistaa saa- 
mistamme jauhon vähistä räiskäleitä varaston jäännöksistä ko- 
koillussa roskaisessa voissa. 


Maaliskuun 8. 


Vaihto asemiin seuraavana yönä. Joudumme muuttamaan 
Novo-Olhovskiin. — Tane, Kai ja minä kävimme viemässä 
pataljoonankomentajalle marssimme »tekijänkappaleen». Sturm- 
bannfährer innostui siihen kovasti, käski adjutantti Hirtin sovit- 
taa saksannoksen melodiaan ja tarjosi konjakkia ja savukkeita. 
Samalla hän paransi erinäisin lisävaltuuksin kirjoitus- ja valo- 
kuvausmahdollisuuksia. 


Maaliskuun 9. 


Vihollinen on kai päässyt läpi suurehkoin voimin oikealla noin 
20 km:n päässä. Pataljoonamme taitaa tässä vähitellen olla kär- 
kenä itään päin. Illalla Olhovskissa: Kolme joukkuettamme vaih- 
taa parhaillaan edessä Ladaun komppaniaa, joka vetäytyy lepää- 
mään Bachmutskiin. Me loput olemme reservinä tässä asemista 
n. 500 m takaviistoon vasemmalle. Vauraamman tuntuinen kylä 
kuin Bachmutski. Tämä visäntäväkeni» käsittää ukon ja akan, 
joiden viisi lasta ovat sananmukaisesti kadonneet tämän maan 
loppumattomuuteen sekä siilin, joka hissuttelee pitkin huonetta 
huolehtien hiirien loitollapysymisestä. Rautasängyissä on von- 
kuvat vieterit! 


Maaliskuun ro. 


Poikia haavoittunut taas ainakin pari. Meidän komppanial- 
lamme on nyt 5 kaatunutta ja 13 haavoittunutta, pataljoonan 
vastaavat luvut ovat 12 ja 33. Sairastuneet lukuun otettuna 
taisteluvahvuus on pienentynyt jo toistasataa miestä. 

Mutta klo 16.30 alkaa puhtaasti suomalaisen vpakkimme» ko- 

mea ensiesitys pataljoonan linjassa. Molemmat edessä olevat 
pst.tykkimme ampuvat, kers. Kuustien tykki kaikkiaan 60 kra- 
naattia lähellä ja kauempana oleviin vihollistaloihin. Miltei joka 
laukauksen todetaan menevän sisään joko ampuma-aukosta tai 
ikkunasta, maalit saavat saatavansa vuoron perään. Yksi bunkkeri 
syttyy palamaan, vanjat yrittävät siitä livistää, mutta raskas 
kk:mme sulkee pakotien. 


Maaliskuun 11. 


Uusi asuntoni on hyvä, mutta viholliset ulottuvat tähän hyvin 
pikku pyssyilläkin. 1. komppaniasta on haavoittunut vaikeasti 
kaksi poikaa, neljännestä yksi saksalainen. Iltapäivällä tulee pak- 
kimme korsuun täysosuma. Katto sortuu räjähdyksessä miesten 
päälle, mutta kranu oli onneksi 7,5 senttinen ja räjähti jo katto- 
parrussa. Vain puutikkuja nahkaansa saivat pojat. Korsu saatiin 
korjatuksi jo illalla. 


Maaliskuun 12. 


Laaksomme kirsikkapuutarhassa suhisee kevät ja laulavat lin- 
nut, mutta lumipeitteisillä rinteillä viipyy talvi. Muuten ikävää, 
ettei tykistömme näytä kantavan — tai osuvan — niin kauas 
kuin kiikari. 


Maaliskuun 13. 


Moskovan rauhan toinen vuosipäivä alkaa aamuyöstä meidän 
kämpässämme siten, että lasit helähtävät sisään. Olemme heti 
pystyssä joka mies — vihollispartio täällä, on ensimmäinen aja- 
tuksemme. Tempaamme aseemme. Sisään ei kuitenkaan lennä 
pakettia», eikä ulkona ole ketään. Yksinäinen harhaluoti pysähtyi 
keskilattialla olevaan pöytään, vaikka on perjantai ja 13. päivä. 


Maaliskuun 14. 


Käyn Bachmutskissa ja näen, miten entisessä kämpässämme 
siellä muutamat saksmannit repivät heille uskottua lippuaan — 

kaulaliinoiksi. Riittää heissä ihmettelemistä muutenkin. Eivät 
lainaisi kirjoituskonettakaan, kun pelkäävät »propagandani» tuo- 
van esiin heille epämieluisia totuuksia täältä. Kertovat Levän 
julkaisseen purevan artikkelin Urheilijan Joulussa. 


Maaliskuun 15. 


Jo irronneiden vesien jäätyessä uudelleen uhkaavat poikiemme 
»korsut» muuttua jääkellareiksi. — Viholliset ampuvat vimma- 
tusti heti kun kohottaa päätään. Niiden iskupartio on mennyt 
miinakenttään asemiemme edessä ja yksi jäänyt siihen ulisemaan. 
— Ig:mme paukuttaa lujasti aivan tästä vierestä vihollisasemia. 


Maaliskuun 16. 


Talon ukko järjestää vähän vkartuökaa», josta saamme oikeata 
ruokaakin — makkarasoosin kera! Akka kävelee jo, taitaa siitä 
vielä lattianlakaisija tulla. Pioneerimme häärivät espanjalaisten 
ratsujen rakentamisessa, 13. ryhmä on vartiossa. 


Maaliskuun 17. 


On taas yritetty vaalipuheita linjan tälle puolelle, mutta oma 
tykistömme on reagoinut niiden johdosta kolmella yhteislau- 
kauksella, joka teki 9 vääntäv. Riitti. Muuten normaalia tuli- 
toimintaa. 


Maaliskuun 18. 


Puolenyön maissa alkoi ankara tykistötuli. Ig. paukutti aivan 
vieressä vimmatusti tämän Golodajevkaan johtavan solan ja 
päätien suulla ja takaviistossa Bachmutskissa päin omat keski- 
raskaamme jyskyttivät kaupunkiin täydeltä laidalta. Patte- 
reillämme oli kertoman mukaan määräys ampua keskitys joka 
15 minuutin kuluttua. Yhteensä ammuttiin noin puolentuhatta 
kranaattia. Seisoessani yksin tuon tuliholvin alla öisellä arolla 
syntyi omituisen voimakas mielikuva siitä, että olen yksin 
tämän näytelmän keskellä ja näkymättömien, kuolleiden miesten 

patterit suorittavat yössä tuota jylhänkomeata, salaperäistä 
taisteluaan ... 


Maaliskuun 19. 


Pakkimme tulitti eilisiltana toistamiseen Skeljanskia, yksi 
bunkkeri romahti kokonaan maahan. Lusa onnistui ampumaan 
valojuovasarjalla yhden talon tuleen. Aktiivisena ollut vihu- 
lainen on nyt saanut selkäänsä jatkuvasti, eipä ihme, että oli 
jo viime yönä ampunut sulkutulta luullessaan meidän hyökkää- 
vän. Golodajevka oli parhaimmillaan ollut kuin leiskuva tulimeri. 
Evonen on haavoittunut polveen korjatessaan korsun savu- 
torvea. Muuten on hiljaista, talvista ja tuulista. 


Maaliskuun 20. 


Sairaudet lisääntyvät uhkaavasti — kova talvi vaatii veronsa. 
Keltatauti leviää. Silti esim. Hilden pysyy itsepintaisesti kor- 
sussaan edessä, vaikka tuskin jaksaa kävellä. Lähetän hänelle 
mitä voin; leipäpalan, lehden ja huovan. — Meidän komppa- 
niamme sotamiehiä ei ole ylennetty. Sen sijaan tulee saksalai- 
sille joukko ylennyksiä, joista suurimmalle osalle hymyillään 
jo etukäteen — saksalaistenkin keskuudessa. 


Maaliskuun 21. 


Koko palkkamme on pidätetty »lahjoituksena» divisioonan 
kaatuneiden omaisten huoltoon. Tarkoitushan on ilman muuta 
hyvä, mutta meillä oli aikomuksena kerätä omien sankarivaina- 
jiemme varattomille omaisille vastaava rahasto. Sitä ei otettu 
huomioon. — Kortteerin akka laittoi oikein kahden ruokalajin 
aamiaisen osoittaakseen ihastustaan meihin ...! Mutta kuinka 
me söimmekään! 


Maaliskuun 22. 


Vastasyntynyt vasikka jostakin naapuritalosta on uusin tulo- 
kas huonekunnassamme. Toinen tapaus täkäläisessä siviili- 

elämässä oli venäläinen hautaustoimitus Olhovskissa. Vainaja, 
vanha ukko, pestiin, puettiin uusiin sukkiin, sinisiin Seviotti- 
housuihin ja jonkinlaiseen raakasilkkiseen pyhäpaitaan ja otsalle 
pään ympärille pantiin hopeapaperivanne. Rinnalle asetettuihin 
käsiin puserrettiin pystyyn suurehko kuparinen risti. Tämän 
tekivät kylän naiset samanaikaisesti kun miesjoukko kaivoi 
hautaa puutarhan laitaan. Miltei kaikki itkivät ja lukivat loitsu- 
jaan. Kuollut kannettiin sitten avonaisessa kirstussa hautaan 
ja peitettiin. Koko päivän paloi haudalla kynttilä ja muuan 
vanhus luki sen äärellä leuka vapisten Sanaa, välillä tietysti 
pistäytyen välttämättömillä asioillaan. 

Muuten joku yliloikkari on höpissyt näiden akkojen käyvän 
öisin viholliskylissä, minkä johdosta pidetään ratsioita. 


Maaliskuun 23. 

Laukausten vaihtoa ja töitä reservilinjallamme. Puhdetöiksi 
provosoin poikiakin kirjoittamaan. Tane kehuu seinäjokisiaan 
siihen Julian lehteen ja Kaikko valehtelee puolestaan Korpi- 
Kainuun tiedonikkunaan. Itse sävellän pääkaupunkilehteen 
täkäläisestä suomalaisesta saunasta sekä alan selvitellä osaa »di- 
visioonan poikien» kesäisestä rikosrekisteristä. Yöllä käy Ingerö 
muutaman pojan kanssa partiossa. Tehtävänä on tiedustella 
Skeljanskin kylän miinoituksia, vihollista, konetuliaseiden si- 
joituksia jne. Pojat painuvat alas Westlandin kohdalta klo 23:n 
ajoissa ja klo 2.45 he ampuvat vihreän raketin ja palaavat samaa 
tietä. Tiedustelu onnistui. Yliloikkarien puheet ovat totta; 
kylässä on äijiä komppanian verran, vaikka partiomme ei niihin 
törmännytkään. Pian pitäisi Ingerön vetää sinne joukkueen 
vahvuista iskujoukkoa rymistämään. Mutta kuuluvat jo tietä- 
vän, juuttaat, että heitä vastassa on suomalaisia. Ja ovat oppineet, 
paitsi ampumaan tarpeeksi vmaata myöten», myös suuntaamaan 
kk:nsa yöksi valmiiksi asemiimme, niin että niistä on sitten 
helppo heittää sarja pimeässäkin oikealla osoitteella, milloin 
jotakin kuulevat. 

Kenraaliluutnantti Talvela tarkastaa suomalaista SS-komppaniaa. 

Maaliskuun 24. 

Niin kuin näiden kylien »pohjapiirustuksety» — tönöt kuin 
tiputettuina riviin kahden puolen tietä — on myös ukrainalais- 
mökkien vakiotyyppi standardoitu» niin yksinkertaiseksi, että 
kun on nähnyt yhden niistä, tuntee kaikki. Saven, lannan ja 
mullan seoksesta muuratun, olki-, turve- tai tiilikattoisen majan 
hatara porstua lehmän tai hevospolon tuulensuojana, jo lämpi- 
mämpi liesihuone sitten paitsi perheen, myös muualla paleltu- 
vien pikkueläinten, kuten sianporsaiden, kanojen yms. talvi- 
asuntona. Pieni perähuone mm. vieraskamarina; sänky, pieni 
pöytä, pyhäinkuvia ja ikkunaluukkujen sisäpuolella verhon- 
tapaista. Mutta kuinka paljon tuollaiseen ihmispesään mahtuu- 
kaan syöpäläisiä ja kesällä lisäksi kärpäsiä, joiden tähden vieras 
ei voi niissä silloin lainkaan oleskella .. .! 

Mutta valtaosaltaan herttaisia ressukoita nuo aina samoissa 
vaatteissaan olevat kolhoosin ihmiset ovat. Ja niin kuin he ovat 
vuosisatoja käyneet vuskonsotiaan» Kiovan kukkulakaupungissa 
yhä seisovien luostarien varjossa, on heillä ollut myös oman 
kansallistunteensa ruumiillistumat, johtajia, joiden käskystä 
veri on virrannut lakean aromaan kylissä ja kaupungeissa. 
Sammumaan tuomittuja vapauden liekkejä kansojen sulatus- 
uunissa . . 

Naapurin eukko tuli juuri äsken »meidän mamalle» kylään. 
Otti liinasensa ja laski hiuksensa valtoimiksi »mamam syliin. 
Tämä kamman käteensä ja puhdistamaan ystävän tukkaa syöpä- 
läisistä meitä edes katsomatta. Kun toimitus oli tehty, otti 
»mama» puolestaan liinasensa pois, ja osat vaihtuivat, tarinan 
pulistessa koko ajan solkenaan kuin kevätpuro Tatran rinteillä. 
Jokapäiväinen näky muuten. Mikäli vähääkään oikein ymmärsin, 
»meidän mama» siinä kehaisi naapurilleen talonsa yhermanskeja», 
jotka ovatkin »finski soldaattejav. Mutta kunpa he edes lämpi- 
millä pitäisivät nuo paksut liinasensa poissa päistään ja ke- 
sällä — edes lapsilta! Voi vain kuvitella, mitä ne hautovat ... 


9) Tyrkkö, Suomalaisia suursodassa 


178 , Suomalaisia suursodassa 


Maaliskuun 26. 

Viime yönä vei luutnantti Ingerö iskuryhmänsä Skeljanskiin! 

Klo 22.30 painui 27-miehinen iskuporukka alas vihollis- 
alueelle Westlandin 3. SMG:n kohdalta. Jyrkkää rinnettä pi- 
meässä ja märässä kevätkelissä solui jono valkoista kolhoosi- 
navettaa kohti Miuksen rannalla. Poikien aikomuksena oli ensin 
kulkea joen jäätä, mutta kun se oli jo osittain sulanut, he ylitti- 
vät joen ja jatkoivat matkaa pitkin sen rantaa kylän pohjois- 
päähän. Kun tavoitteena oli kuusi äärimmäistä bunkkeritaloa 
siellä, eteni taistelupartiomme vihollisvartioiden selkäpuolella 
muutaman sata metriä jokivartta pohjoiseen suuntaan. Ryhmä 
Pursiainen irtautui sitten varmistamaan toimintaa etuvasem- 
malle sieltä mahdollisesti apuun hyökkääviä vastaan. Samaa 
tehtävää suorittamaan jätettiin ryhmä Salmela äärimmäiseksi 
oikealle Skeljanskista vihollisen selustaan johtavan tien varteen. 
Puolimotti oli valmis — tien vartta kulkeneet puhelinlangat 
katkaistiin. Lahti-Monosen johtama varsinainen iskuryhmä, 
jota seurasi myös Ingerö, lähti tavoitetta kohti siten, että toinen 
puoliryhmä Sallan johdolla eteni puhelinlankoja seuraten oikean- 
puolisena ja loput Lahti-Monosen perässä heistä vasemmalla. 

Hiljaisuus oli vielä täydellinen. Salla, jätettyään Kemppisen, 
Kuurin ja Kallion varmistukseen, eteni Kukon ja Heikuraisen 
kanssa oikeanpuoleisen talon seinustalle. Talo, joka lienee ollut 
tyhjä, tuhottiin kolmikiloisella kasapanoksella. Sen jälkeen nuo- 
lena seuraavaan kohteeseen. Silloin kuului pari laukausta ja 
arvattavasti venäläisen huuto: »Kompanie auf» Silmänrä- 
päyksessä alkoi huima rytäkkä. Räjähdykset sekaantuivat anka- 
raan ammuntaan, valoraketteja ammuttiin, Ingerö karjui käsky- 
jään; hänen huutonsa kuuluivat helposti omiin asemiimme. 
Talon luota Lahti-Monosen suunnalta kuului eräs räjähdys ja 
sen jälkeen valitusta. Kukon huutoon »Stoi! Ruki vehr?» ei 
valittaja vastannut. »Kuka siellä?y »Lahti-Mononen» Talon 
seinustalla oli kasapanos räjähtänyt hänen käsissään vihollisten 
käsikranaatista tai sytytyslanka tarttunut jonnekin. Räjähdys 

oli katkaissut hänen kätensä ja repäissyt vatsan auki. Salmelan 
ryhmän luo tuli ensimmäisenä Kuuri sidottamaan haavoittu- 
neita jalkojaan. Ampujana toiminut Lummeranta oli saanut 
luotisuihkun päähänsä ja rintaansa ja kuoli heti kun häntä läh- 
dettiin kuljettamaan taakse. Toisen talon luona heitti Kinnunen 
kasapanoksen bunkkerin ampuma-aukosta sisään. Siellä olleet 
viholliset ehtivät heittää sen takaisin. Mutta meikäläinenkään 
ei menettänyt hermojaan. Hän otti kasapanoksen uudelleen, 
työnsi sen sisään aukosta ja heittäytyi maahan. Seuraavassa 
sekunnissa tapahtui räjähdys, ja talo sortui maahan vihollisineen 
päivineen. Ryhmä Salmelalla oli samoin hetken työtä haavoittu- 
neista, joita ankarassa tulessa tuli useita. Vielä kolmas bunkkeri- 
talo, josta siitäkään viholliset eivät tulleet ulos, saatiin räjäyte- 
tyksi. Mutta jo olivat vanjojen etuvartiot ampuneet raketteja, 
pyytäen lisäväkeä Golodajevkasta. Sitä tulikin aivan lähelle, sa- 
moin tykistön sulkutulta — joukossa nytkin suutareita — 
asemiemme eteen. Mutta lähitaisteluun venäläiset eivät par- 
tiomme kanssa ryhtyneet. Kun partion tehtävä oli suoritettu, 
antoi Ingerö vetäytymiskäskyn. Ryhmä Salmela lähti oikean- 
puoleisen bunkkerin ohi rinteelle ja sieltä omiin asemiimme. 
Suunnitelman mukaan partion piti vetäytyä tulotietään, mutta 
Kukon kysyttyä suoraa reittiä haavoittuneiden kuljettamiseksi 
Ingerö antoi luvan palata tätä Kukon miinoittamattomaksi luu- 
lemaa tietä. Lahti-Monosta lähdettiin kantamaan, mutta pian 
kuului räjähdys. Salla ja Ingerö syöksyivät perään. Pojat olivat 
menneet miinaan ja Lahti-Mononen haavoittunut lopullisesti 
kuolettavasti. Partio pyrki nyt vain pois ja onnistuikin selviyty- 
mään pulasta ankarasta tulesta huolimatta. Vain Kemppinen 
parin pojan kanssa eksyi pääjoukosta. He saapuivat Westlandin 
kautta myöhemmin, jolloin jo oli luultu heidän jääneen vihollis- 
puolelle. 

Taistelupartion palattua noin tunnin kestäneestä yhteen- 
otosta todettiin, että myös 2. komppanian päällikkö Ladau oli 
haavoittunut mentyään asemiemme eteen huutelemaan neuvoja 

Ingerölle ja avustamaan haavoittuneiden tuonnissa. Eturinteellä 
hän oli saanut luodin reitensä läpi. 

Partiossa kaatuivat siis Lahti-Mononen ja Lummeranta ja 
haavoittuivat Himanka, Syväluoma, Pursiainen, Kaapu, Kuuri, 
Ilmevalta ja Hännikäinen sekä lisäksi Ladau. 

Mutta tulokset olivat myös hyvät. Niistä kertoivat lähemmin 
yliloikkarit, joita seuraavina päivinä tuli kaikkiaan parikym- 
mentä ja joista yksi sai surmansa omiensa luodeista asemiemme 
edessä. Rykmentin komentaja, eversti Scholtz, joka oli ollut 
seuraamassa iskuryhmämme toimintaa ylhäältä asemistamme, 
oli heti määrännyt jaettavaksi pojillemme 15 rautaristiä. 

Ja muutamia päiviä myöhemmin jaettiin pataljoonallemme 
ensimmäinen —divisioonankomentajan suomenkielinen päivä- 
käsky: 

»IV. (suom.) SS-Rgt. Nordland (Nordland-rykmentin suoma- 

laispataljoona) on helmikuun 25:nnen vastaisena yönä suo- 
rittanut Skeljanskin kylään tiedustelutehtävän, joka aiheutti 
vastustajalle, kuten yliloikkarit ovat kertoneet, raskaita tappioita. 
Kaatuneina ja haavoittuneina ja seuraavana päivänä ylitulleina 
puna-armeijalaisina on vihollinen menettänyt 3/, siellä olevista 
joukoistaan. 

Minä lausun suomalaisille vapaaehtoisillemme tästä roh- 
keasti suoritetusta tehtävästä täyden tunnustukseni. 


Steinery 


KEVÄISTÄ ;T YYNTÄ MYRSKYN 
EDELLÄ,» 


»Ja niin tuli kevät taas.» Aro suli ympärillämme hetkeksi miltei 
ylipääsemättömäksi liejuksi, krookukset heräsivät eloon Miuksen 
multavilla, raudanpiiskaamilla rantaäyräillä, rintamakyliemme 
vkadut» olivat vesilammikkoina ja panssaritie Nordin kohdalla 
vihollisen puolelle johtavassa syvänteessä voimme soudella 
kumiveneellä tuhottujen hyökkäysvaunujen lomitse. 

Täälläkin poikkeuksellisen ankara talvi oli peruuttamattomasti 
takana, mutta yhtä perusteellinen kelirikko oli nyt kokonaan 
katkaista yhteytemme kaikkiin suuntiin. Postia sekä muona- ym. 
täydennystä voitiin kuljettaa eteen vain selkähevosilla, ja ponien 
taluttajan askelet painuivat puolisääreen peltomeren mustaan, 
pohjattomaan multaan. Niin alkuasukasmajoissa kuin vkorsuis- 
sammekin» nähtiin nälkää, joka lienee ollut outo vastaanottaja 
kaukaa Grazista saapuville täydennysmiehillemme; ihana itä- 
valtalainen kaupunki, jonka hienoissa SS-kasarmeissa toipi- 
laamme ja reservimiehemme mukavasti majailivat, muuttui 
täällä idän suuren sotanäyttämön brutaaliksi todellisuudeksi. 
Mutta mikään ei enää voinut estää mielialaamme nousemasta. 
Asemissa oli jo lämmintä ja pesu »palkam viimeisillä lumilla 
*virkisti. Huikaisevan komeana avautui nyt avara rintamamaisema 
etulinjaharjanteittemme korkeimmalta laelta; kymmeniä kilo- 
metrejä loivasti kumpuilevaa, mustaa aroa tasaista taivaanrantaa 
ja Rostovia kohti, edessä alhaalla tulviva ja jääriitteinen Mius ja 
joen takana kuin tarjottimella auringon leppeässä paistegssa 
viholliskaupunki Golodajevka, vain kilometrin päässä kirsikka- 
puutarhan takana. Kiikarikaan ei juuri enää todennut liikettä 

tuossa rikkiammutussa pikkukaupungissa. Vain joku kana jolla- 
kin pihamaalla ja joskus vilahdukselta ihminen, josta ei ehtinyt 
erottaa, oliko hän sotilas vai siviili. Viheliäiset vkorsumme» olivat 
muuttua vesihaudoiksi ja talven palelleita miehiä vei nyt vaikea 
ihottuma päivittäin sairastuvalle. Mutta leppymättömästi iskivät 
konekiväärimme sarjojaan vastauksiksi vihollispuolen maximien 
ja puoliautomaattien ärhentelyyn, ja upeina leikkoivat tykistön 
suuliekit iltaisin ja öisin etelän pimeyttä rakettien valaistessa 
vuoroillaan ei-kenenkään-maan kapeata kaistaa. 

Kärkkäinen, Muilu... Silloin tällöin kaatui tai kuoli taem- 
pana joku, haavoittumiset eivät olleet enää »tapauksiay. Heikko- 
kuntoisia hevosiamme vei virta mennessään — muutamia jou- 
duttiin loppuun väsyneinä ampumaan arolla vankkuriensa eteen. 
Aliravitussa ja ylirasittuneessa joukossamme riehui keltatauti, 
mutta moni kieltäytyi silti lähtemästä sairaaloihin. Etelän etu- 
linjoilla oli joka tapauksessa jo kevät, se kevät, jota me hartaim- 
min maailmassa olimme odottaneet. Yöllisten tykistökeskitysten 
putkivalkeat leimusivat kuin elosalamat suomalaisessa suviyössä 
— konekiväärin metallinkirkkaassa laulussa oli lupaus kesästä, 
taistelusta ja voitosta. 

Ja hurtti kenttähuumori, suomalaisen sotilaan ylläpitävin lahja 
aina ja kaikkialla, saattoi muutella muotojaan, mutta koskaan se 
ei tyyten sammunut. Ehkäpä sen ja vilkkaan mielikuvituksemme 
lukuun — näin puolentoista vuosikymmenen kuluttua ajatellen 
— lensivät myös ne huhujen linnut, jotka milloin minkin väri- 
sinä lakkaamatta räpyttelivät ja pyörivät pataljoonamme ympä- 
rillä. Ja jos emme useimmiten arvostaneet kovinkaan korkealle 
saksalaistemme todellisia tietoja, taitoja ja suhtautumistapaa, ei 
meillä ollut liiallisia käsityksiä itsestämmekään. (Huhtikuun 2 
päivän kohdalle olen sotapäiväkirjaani merkinnyt mm.: »30 
vuotta täyttää tänään entinen sanomalehdentoimittaja, SS-Unter- 
scharfährer Jukka Pellervo Tyrkkö Tampereelta. Olosuhteisiin 
ja korkeaan ikäänsä nähden on vanhus vielä melkein täysissä 
voimissa. Merkkipäiväänsä hän viettää helvetissä.») 

Mutta syvä tietoisuus taistelijanmerkityksestämme ja suuresta 
edustustehtävästämme tällä kansainvälisellä sotanäyttämöllä ei 
hetkeäkään horjunut, ja jo siinä me toivottavasti paljon palve- 
limme oman isänmaamme asiaa. Puhtaampia ajatuksia kuin 
noilla nuorukaisilla näissä kurjissa kylissä ja puolustuslinjalla, 
jonka ainoat todelliset varustukset olimme me itse, ei synnyin- 
maamme puolesta ole minkään soturijoukon sydämissä milloin- 
kaan ajateltu. Jos jotakin meistä todella oli innoittanut tälle 
matkalle vain pelkkä seikkailumieli tai epämääräinen omanedun 
tavoittelu, olivat nuo vaikuttimet niin kuin niiden edustajatkin 
nyt karisseet. 


Asemasotaa, ruumiin ja hengen voimia jäytävää, kaikkien aja- 
teltavissa olevien vaikeuksien keskellä. Tappavaa yksitoikkoi- 
suutta, jonka voi nujertaa vain veljien seura, rakkaus kaukaiseen 
kotimaahan ja sammumaton toivo taistelusta ja voitosta. 

Jonakin iltana pari nuorta upseeria kävelee huomaamattaan 
miltei vihollisbunkkereille. Siinä on, pimeydessä, joku sikäläinen 
puolestaan eksynyt liian pitkälle. Miehet eivät aivan törmää toi- 
siinsa. Mutta Suomi-konepistooli visertää. Ja se tuntematon ei 
palaa enää. 

Ukrainalaismajassa naureskelee suomalaispoika postin tultua 
erinomaista onneaan; tyttö, jonka kanssa hän lähtöhetkien hellyy- 
dessä vahingossa oli kihlautunut, on nyt naimisissa kotimaassa! 

Oma komppaniamme vaihtaa jälleen kerran eteen. Siihen tar- 
vitaan 99 miestä, mihin määrään on jo haalittava miltei kaikki 
kenttäkelpoiset. 

Etulinjan maisema kuin todella sotanäyttämöä, karmivimpien 
länsirintamanäytelmien realistista lavastusta. Jyrkän kukku- 
lamme alla rakettien valossa vihollisen lähimmät pesäkkeet, run- 
neltu kirsikkapuutarha, kaatuneita vihollisia hedelmäpuiden juu- 
rilla, alinna joka suuntaan polveileva, kevätvuolas virta vihollisen 
siihen tuomine lauttoineen. Ja me tässä näin hylsyröykkiömme 
takana todella asemissamme, panosvyöt kaulassamme, kone- 

tuliaseet joka hetki valmiina ja käsikranaattien sytytinkannet 
auki. 

Edessä kolisee ja pulisee. Saanevat ruokaa, naapurit. Sormu- 
nen ja minä, tämän hetken »korkeimmassa asemassa» olevat var- 
tiomiehemme toteamme sen selvää kateutta tuntien; omia kaak- 
kejamme selässään hihnoilla sidotut surkeat soppakanisterimme 
ei tulle tänä iltana ollenkaan. Uudet Suomi-konepistoolimme 
maustavat ilolla aroihinsa tottuneiden miesten muonatouhua .. 
Hetken kuluttua nukumme kuoppamme kurjalla maalattialla 
jalat vesilammikossa; toisten silmät tähystävät tähän hukutta- 
vaan pimeyteen, josta jälleen kuuluu vain veden pehmeä solina 
tulvan jo miltei valtaamassa viholliskylässä. Pimeyteen, missä 
yksinäisinä hetkinään voi kuvitella lähellä hiipivän kiilusilmän 
katsovan ratkaisevan hetken suoraan minuun ja likaisen käden 
ojentuvan äkkiä kurkkuun kaivannon reunalta — — — 

Mutta seuraavana päivänä saamme Sormunen ja minä kevyellä 
kranaatinheittimellämme täysosuman todennäköisesti juuri »sii- 
hem bunkkerinpäälliseen. Ja ilomme siitä on niin suuri, että 
heilutamme tarkkampujalle ohimerkin lakeillamme saadaksemme 
siitä sitten saksalaiselta joukkueenjohtajaltamme yleisarvosanan 
yhulluty. 


Huhtikuun 21. 


Kolme kuukautta rintamalla. Aika kuluu, mutta hyökkäyk- 
sestä ei kuulu vielä mitään. Vihollisia on tullut taas illalla Skel- 
janskiin bunkkereilleen ja muutamat hyökkäysluuloiset »hermot» 
ovat pitäneet siellä heti tavattoman räiskinän. Muuta uutta eivät 
meitä täällä »Bachmutskin sairaalassa» tapaamassa käyneet pojat 
tiedä tänään kertoa. Sää pysyy loisteliaana ja tuuli kuivailee 
tienoita. Me sen kun olemme. Muijat pesevät pyykkejämme ja 
kiehuttelevat teevesiämme. Suhteemme alkuasukkaisiin — miksi 
se sitten hyökkäyksen alettua muuttuneekin — ansaitsisi koko- 
naan oman kuvauksensa. Monissa taloissa ollaan meitä kohtaan 
äärimmäisen palvelevia ja joka paikassa on ehditty jo huomata, 

etteivät suomalaiset ole sellaisia sarvipäisiä ammattiteurastajia, 
joiksi propaganda on meidät kuvannut. Sama propaganda, joka 
on täällä väittänyt, että venäläisiä vastassa Suomessa 39—40 oli 
naispataljoonia, ja kun he eivät voineet ampua naisia, kävi etene- 
minen hitaasti! Ystävällisen käyttäytymisemme palkaksi ilmestyy 
monessa paikassa meille maitotippa tai ruukku perunoita vähistä- 
kin varoista. Enemmän kuin saksaa, suomea tai venättä käyte- 
tään kielenä käsi-esperantoa, ja selviäväthän asiat aina lopulta. 
Keittiön puolelta, jossa naiset nukkuvat joidenkin mattojen peit- 

* tämillä lavitsasängyillään, ilmaantuu sopivin väliajoin vmaman» 
pää ovellemme: » Baarin, koffe (tai tsaj) kepit.» 

. Moni vmama» on ollut kyynelsilmin muuttaessamme ja polot- 
tanut kovasti tervetulleeksi vastakin. Ja kuitenkin ovat heidän 
omat miesväkensä miltei poikkeuksetta puna-armeijassa — eh- 
käpä juuri meidän tulemme alla tuolla 2—3 km:n päässä! — 
Puhumattakaan juutalaisista, on saksalaisten suhtautuminen val- 
loitetun alueen väestöön ollut ankarampaa, minkä tähden me 
ilmeisesti olemme pidetympiä sotilaita siviiliväestön keskuu- 
dessa. 

Traktorit ovat ahkeraan liikkeellä. Läheltä kylän päätä on kai 
löydetty suuri Rostovista tuleva öljyjohto, josta venäläiset eivät 
ole maininneet mitään. Putkessa on öljyä vaikka millä mitalla 
— jos kohta sitä tuskin haluttaisiin Rostovista tänne jakaa! 

Ylennykset ovat koskeneet myös pataljoonan korkeimpia 
upseereita. Hoy on ylennetty Hauptsturmfähreriksi, samoin 
pataljoonan huoltopäällikkö Gartz. Adjutantti Hirt on nyt Ober- 
sturmfihrer. Nyt on siis korotettu vähintään entisiin arvoihinsa 
kaikki muut paitsi me suomalaiset ylemmät aliupseerit. — Bo- 
man kirjoitti, että osa Suomeen lähteneistä onkin jäänyt Saksaan 
upseeri-, aliupseeri- sekä eräille erikoiskursseille. Pääosa on kui- 
tenkin lähetetty Suomen armeijaan. 


Pataljoonamme irrottamisen talviselta puolustuslohkoltamme 
juuri alkaessa olin joutunut makaamaan pataljoonan sairas- 

tupaan, vieläpä uhattu viedä taaksepäin sairaalaan. Oman komp- 
paniamme osalta jo tuttu lohko Bachmutskeineen päivineen jäi 
minulta taakse maaliskuun 24 päivänä. Lohkomme perivät sio- 
vakit ja meidän kerrottiin siirtyvän noin 20 km meren rantaan 
päin jonkin panssarimuodostelman asemiin. Odotetun kevättoi- 
minnan järjestelyjä uumoillen matkasimme ensin Usbenskajaan, 
jossa omasta puolestani yhden sairaalayön jälkeen katsoin itseni» 
jälleen kenttäkelpoiseksi. 

Usbenskajassa meidät otti vastaan mitä hartaimmin odotettu 
ja kaivattu pakettipostimme sekä vähemmän tervetullut »Molo- 
tovin pakettilähetys», ilmahyökkäys. Joukkojen vaihdosta oli 
vihollinen lentotoiminnastaan päättäen saanut vihiä jo alkuvai- 
heessa, ja yllemme satoi pommeja enemmän kuin vielä siihen 
asti. Taloja sortui maahan, saksalaisia haavoittui ja siviilejä kuo- 
likin, mutta meikäläisillä oli onnea. Paketeiltamme, kirjeiltämme 
ja suomalaisilta lehdiltämme emme vielä seuraavana päivänä- 
kään saaneet silmiämme taivaalla kieppuviin viholliskoneisiin. 
Meillähän oli nyt joulumme lahjoineen! Mutta perässämme saa- 
pui edestä tieto, että vauhkoontunut vihollinen oli meidän loh- 
koltamme kohta päässyt hiukan sisään, tehnyt pahaa jälkeä 
panssaritien suunnassa slovakkien, saksalaisten ja siviilien kes- 
kuudessa ja päässyt vielä tappioitta vetäytymään. 

Ennakkotieto uudesta sijoituspaikastamme oli oikea. Läpi laa- 
jojen hedelmäpuutarha-alueiden kuljimme Usbenskajasta noin 
15 km etelään ja tulimme Aleksandrovkan suureen kylään rinta- 
malinjan taakse. 

Ruokailemme eräiden suurenpuoleisten raunioiden vierellä 
viholliskoneiden vonkuessa taas taivaalla. Kuluttelemme aikaa 
— emme saa jatkaa matkaa eteen ennen hämärää. Mutta silloin 
kiipeämme kylästä kohoavalle harjulle ja alamme laskeutua kum- 
puilevaan jokilaaksoon, missä on melkoisesti metsääkin. Niin 
olemme siis taas tutun »tuonelanjokemme» Miuksen rannalla, 
joskin edellisiä paljon omalaatuisemmissa asemissa. Ainakin 
komppaniamme pääpuolustuslinjana on tämä kylä kk.pesäkkei- 

neen. Asetumme taloihin melko mukavasti, vaikka niistä onkin 
suurin osa sortunut sotatoimissa. Yön ajaksi työnnetään vain 
kuulovartiot etumaastoon.. Wehrmachtin miehet lähtevät heti 
tultuamme meille »lykkyä tykö» toivotellen. Suurempia voimia 
ei ole vihulaisellakaan lähikilometreillä. 

Kevät oli lahjoittanut meille lämpimän lisäksi paljonkin »löy- 
semmän» ja suomalaisemman maastolohkon, johon me kotiu- 
duimme erinomaisesti jo muutamassa päivässä. Puiden kätköissä 
ja peltojen painanteissa mutkitteleva Mius oli nyt kuin ystä- 
vämme; muutamat joukkueet saivat asemansa aivan sen vesi- 
rajasta, monet taempana aron rinteen alla laaksometsän laitaa 
kiertävästä kylästä. Taloissa, kellareissa ja korsuissa pantiin heti 
käyntiin kunnostustyöt, joissa ryhmien välillä syntyi suoranaista 
kilpailua ja — itse asemien, kenttävarustustöiden tekemisen 
saksalainen päällystö järjestikin pian joukkueiden väliseksi kil- 
pailuksi. Osa pataljoonaa majaili levossa Aleksandrovkassa, jonka 
pääväylää sitten koristi ainoalaatuinen nimi ainakin Etelä-Venä- 
jällä: xFinnlandstrasse -Suomenkatu!» Tätä saksalaistemme aset- 
tamaa katukilpeä alkuasukkaat tavailivat siitä kaiketi mitään ym- 
märtämättä. 

Siviiliväestöä oli täällä paljon vähemmän kuin pohjoisem- 
malla lohkollamme. Noin kuukautta ennen tuloamme oli vihol- 
linen päässyt täällä murtautumaan läpi ja tehnyt pahaa jälkeä 
ennen kuin lyötiin verisesti takaisin. Ilmeisesti se oli pakostakin 
pelottanut alkuasukkaita suunnistautumaan jonnekin kauemmas. 
Muuten niin täällä kuin kaikkialla muuallakin vaikutti siltä, että 
juuri siviiliväestönsä hyväksi tämä maa ei ollut tehnyt kerrassaan 
mitään. Mistään evakuoimis-, huolto- tai muista sellaisista toi- 
menpiteistä emme missään vaiheessa nähneet emmekä kuulleet 
mitään. Heidän oli yksinkertaisesti tultava toimeen sodan jaloissa 
miten parhaiten taisivat. 

Niin kuin ennenkin muodostui keskuudessamme komppaniain, 
joukkueiden ja ryhmien puitteissa jälleen sellaisia vhuonekuntia», 
joissa jokapäiväiset yhteiset ilot ja surut ja tietenkin kullekin 

luonteenomaiset erikoispiirteet sitoivat meidät erottamattomasti 
yhteen. Omassani olivat edelleen — nuoremmista veljistä tässä 
puhumatta — ryhmä tunnetuimpia aliupseereitamme, kaikki jo 
talvisodan taistelijoita. Siinä puuhaili hiljalleen aina hyväntuuli- 
nen ja rauhallinen Metsäpirtin poika, nykyisin seinäjokelainen 
maanviljelijä Eljas Tuokko, hymyili piippunsa takaa pitkä Sääks- 
mäen mies Mikko Penttilä, nyt maatalousteknikko ja konekon- 
sulentti Tampereen piirissä, aina toimessa ollut, kaikkitietävä ja 
taitava, aktiivipalveluksesta opintotarkoituksessa mukaan läh- 
tenyt »Ericus» Hilden, nykyarmeijamme luutnantti Liukkonen 
Kemissä, musikaalinen ihmelapsi Erkki Anttonen, joka mars- 
seillamme improvisoi hauskoja ja meille sopivia sanoja tut- 
tuihin melodioihin, Kannaksella muusikon kätensä menettä- 
neenä nyt postivirkailija kotikaupungissaan Helsingissä, toi- 
nen nuorempi veljemme vaasalainen ylioppilas Kai Laurell; 
sen jälkeen vaikka mitä Venezuelaa myöten; valtioviisas vääpeli 
Aarne Alaja Tampereelta, pitkänhuiskea opiskelija Alpo Elo- 
ranta Turusta ja aina suruton palokorpraali Lasse Vuorio 
Tampereelta. Heistä Alajaa ja Elorantaa odotti matkamme pää 
Terekin suunnalla, Vuorio sai suorasuuntaustykin kranaatin 
harteihinsa Kannakselle palattuamme — me muut saimme ai- 
kanaan vielä, vaikka useampaankin kertaan haavoittuneina, ko- 
tiutua. 

Demidovkassa — se oli uuden rintamakylämme nimi — alet- 
tiin arojen kuivuessa taas saada posti- ja huoltoyhteyksiä taakse- 
päin, pian antoivat puutarhatkin vitamiinejaan ja monella koe- 
tellut nahkamme paistuivat ruskeiksi etelän auringossa. Erilaista 
puuhaa olf juuri niin paljon, että aika hyvin kului — ymmär- 
simme tietenkin, että tässä nyt sitten oikeastaan vain »venttail- 
tiin» todellista sotaan' lähtöä. Lento- ja harvahkoa tykistötoimin- 
taa lukuun ottamätta olivat päivät yleensä kerrassaan leppoisia. 
Vihollinen tuntui tässä vaiheessa saaneen kyllikseen edellisestä 
törmäyksestään täällä — se pysytteli melko hiljaa auringossa 
joen takaa arolta näkyvässä pikkukaupungissaan. Yölliset tais- 

teluetuvartiomme ja tiedustelupartiomme eivät useimmiten jou- 
tuneet tulikosketukseen saakka. 

Vapun alla vihollinen tuntui hiukan vilkastuvan. Varsinkin 
pimeän tultua »Kutseitin koneita» oli ilmassa vähän väliä pudot- 
telemassa laskuvarjoraketteja, ja niiden valossa se annatteli pom- 
meja ja konekiväärisuihkuja. Se partioi ja poltti monenlaisia 
valoja joen takana. Oikealla puolellamme siepattu vanki kertoi 
heillä olleen määräyksen yrittää ottaa vankeja meistä saadakseen 
tietää täältä lähestyvästä hyökkäyksestä. Niin että hyvinkin »kuu- 
lolla oltiin», niin kuin korttimiehemme sanoivat, puolin ja toisin. 


Toukokuun 1. 


Vappu! Mutta ei ollenkaan pää raskas ja kukkaro kevyt niin 
kuin joskus ennen. Pikemmin päinvastoin. Varsinkin »vastaan- 
otto» oli siksi levotonta, että Stalinin alamaisten »juhlahyökkäys» 
tuntui todella mahdolliselta. Se supistui kuitenkin tavallisiin 
yöpommituksiin ja II joukkueen vartiomiesten kevyeen tulikos- 
ketukseen vihollispartion kanssa, minkä johdosta joukkue hälytti. 
Tänään on pilvinen päivä, nyt illalla hankkii sadetta. Naamioimis- 
ja pesäketyöt ovat komppaniassa täydessä käynnissä. Ja saunoja 
valmistuu yhä lisää. Juuri äskeisistä kranaateista tuli lähelle 
kuitenkin yksi osuma. Se oli täysosuma 4. komppanian erääseen 
bunkkeriin, josta pojat olivat onneksi ehtineet juuri poistua. 
Paitsi korsua rikkoi kranaatti kaksi konekivääriä. 

Mörttinen III joukkueesta on kuollut kurkkumätään Ambro- 
sievkan sairaalassa. Komppaniastamme numero 9... 

Komentaja ja komppanianpäällikkö ovat niin ihastuneita Hil- 
d&nin ryhmän uuteen bunkkeriin, että lupasivat tänään joka mie- 
helle pullon snapsia ja levyn suklaata. 


Toukokuun 2. 

Usbenskajassa käy taas aika rymy. Siellä on heti lähtömme 
jälkeisenä päivänä tullut pommiosumat mm. elokuvateatteriin 
ja sotilaskotiin sekä paikalle, jossa oli Alajan poppoon teltta. 

Useita saksalaisia on siellä kaatunut ja kuuleman mukaan myös 
Nordlandin komentaja haavoittunut. Bachmutskissa on tykistö- 
tuli pyyhkinyt ent. pataljoonamme komentopaikan, sairastuvan 
ja muita rakennuksia maan tasalle ja Westlandilla on siellä mel- 
koisesti tappioita. Nämä vaihtoliikkeet ovat nähtävästi hermos- 
tuttaneet vanjaa, mutta me olemme puolestamme ehtineet kah- 
dessa paikassa alta pois. 

Täällä Wehrmachtin lohkolla on vilkasta partiotoimintaa. 
Meillä ei enempää kuin esimerkiksi viime yönä, jolloin kk:mme 
naputtelivat jokeen tukkejaan yrittelevät piippalakit kauemmas. 

Offenhäuser, Lund ja Owervien on ylennetty Oberschar- 
fährereiksi! Eläkööt sankarilliset, kunniaa ja mainetta niittäneet 
kotijoukot! Luettelo on täydellinen, jos vääpelimme Jahn on 
todella korotettu Hauptscharfähreriksi. Offenhäuser on juttu 
erikseen: 8 vuotta alikersanttina on elämäntragedia sellaisenaan. 


Toukokuun 3. 


Majuri Kurkiala on palannut lomalta Suomesta. Olemme kiin- 
nostuneita kuulemaan kotimaan uutisia ja saamaan tietoja omasta 
tulevaisuudestamme. Ihmeellistä uutta ei kummallakaan koh- 
dalla. Kenraali Talvela ja eversti Horn vierailevat pian luo- 
namme. Vihollinen keskittää nyt hyökkäystä odottaessaan vah- 
vistuksia eteemme. 


Toukokuun 4. 


Tänään on kai vuosi ensimmäisen kuljetuserämme lähdöstä 
Suomen rannasta. Piruttaa, että pataljoonamme on nyt jälleen 
Finnische Freiwillige Bataillon der Waffen-SS eikä Finnische 
Jägerbataillon. Divisioonankomentajan nimiehdotus, jota jo käy- 
timme, ei mennytkään läpi — mahdollisesti saksalaisten oman 
»Suomen Jääkäripataljoonan» tähden. 

Laurellin Kai palasi divisioonasta »kirjekeskustelusta», joka 
meni kivuttomasti. Kenraali oli ihmetellyt vain, emmekö sitten 

todella ole kukaan olleet lomalla, niin kuin Kai oli kirjoittanut. 
Se on ollut ainakin hänen tarkoituksensa?! 

Illan minä toimitan Aamulehteä niin kuin ennen Tampereella, 
mutta nyt »suomalaisen muukalaislegioonan kyläkirjeitä Demi- 
dovkasta». Pari vihollispartiota liikkuu linjan edessä I joukkueen 
kohdalla — tavanmukaisilla iltakävelyillään! 


Toukokuun 6. 


Komea 77-koneen Stuka-laivue jylisi aamupäivällä ylitsemme. 
Pakin pojat kertovat harjulla kuulleensa etäistä rymyä vihollis- 
puolelta. Sieltä kohosikin ehkä 20—30 km:n päässä hetken kulut- 
tua valtava savupatsas — joku huoltokeskus lienee pehmeänä. 
Stukat palaavat sitten täysilukuisina. Mieltäylentävä näky, sillä 
ilmanherruus on täällä edelleen hyvin kiistanalainen. 


Toukokuun 7. 

Väliaikainen rykmentinkomentaja kävi tänään tarkastuksella 
ja oli erittäin tyytyväinen kenttävarustustöihimme. Illaksi emme 
keksi enää mitään valoa, joten on pakosta mentävä nukkumaan 
jo ennen klo 21:tä. 


Toukokuun 8. 

Tulee pian vaihto. Komppaniamme vedetään vähäksi aikaa 
Aleksandrovkaan lepäämään 2. komppanian tilalle, vaikkeivät 
pojat haluaisi lähteä minnekään. Wehrmacht partioi edelleen 
mutta ei onnistu saamaan vankeja. Meiltä juoksi pari miestä 
miinaan ja haavoittui lievästi. 


Toukokuun 9. 

Tavallinen aamuohjelmani: klo 4 ylös, kahvinkeitto ruutisyty- 
tyksellä, leivän paisto. Aamukahvin jälkeen heti naputtamaan 
bis 1/39 Uhr, jolloin korkeat suurgermaanit komppanian toi- 
mistossa tarvitsevat kirjoituskoneensa. Minut on siirretty pian. 
tulevassa päiväkäskyssä divisioonan tiedotusjoukkueeseen, mutta 

saan pyynnöstäni pysähtyä ainakin yhteysupseerimme Kurkialan 
vportaaseem). Komppaniamme parhaille bunkkerinrakentajille oli 
pataljoonassa palkintojenjakotilaisuus, jossa saksalaisetkin rei- 
lusti myönsivät meikäläiset paremmiksi kenttävarustusten raken- 
tamisessa. Hildenin, Alajan ja Schmidtin ryhmät saivat suklaa-, 
savuke- ja viinalahjat, Hannus parhaan joukkueen johtajana 
rannekellon, ryhmänjohtajat myös erikseen suomalaiset Suunto- - 
kompassit ja komppania ylimääräisen voiannoksen sekä — leh- 
män. Viinoja ei annettu täällä edessä. 

Wehrmachtissa oikealla on viime yönä tapahtunut pirullista: 
LMG-vorposten (pikakivääri-etuvartio) on kadonnut jäljettö- 
miin. Vihollispartio on ilman muuta yllättänyt sen pimeydessä 
ja vienyt molemmat miehet ja konekiväärin. 


Toukokuun 10. 

Ole siunattu, harmaapää-äitikulta, omana päivänäsi kaukaisessa 
synnyinmaassa! 

Joku Wehrmachtin hermosairas Unteroffizier on viime yönä 
harhaillut vihollispuolella. Tänään hänet partion löytämänä kan- 
nettiin sieltä pahoin haavoittuneena. Mies oli lähtenyt pysäh- 
tymiskäskyn jälkeen juoksemaan poispäin — omat ampuivat 
vatsasta läpi. 

Illalla klo 19 on Hortlingilla tiedustelutehtävä. Hänen johdol- 
laan kolme aliupseeria ja 7 miestä painuu joen yli veneellä väi- 
jytykseen. ('7-tuntinen makaaminen siellä ei johtanut naapurien 
tapaamiseen.) 


Toukokuun 11. 

Klo 20 Kalinovossa: ensimmäinen päiväkirjamerkintäni 
uudessa toimipaikassani. — Kävelin Aleksandrovaan, missä on- 
nistuin pääsemään mukaan Usbenskajaan lähteneeseen sairas- 
autoomme ja säästyin näin raskaalta marssilta. Ajoimme hyvää 
vauhtia joenrantaa seurailevaa laaksoa harjunselänteen laidalla 
sivuuttaen rintamalle tulevia upseerikokelaita, laitumella olevia 


Suomalaispataljoonan komentaja Hans Collani luovuttamassa kunniamerkke 


Mius-joen eteläjuoksulla näkymät olivat lähes suomalaisia. Muuan silta rintama- 
kylässä. 


Kenttähartaus etulinjalla, puhumassa pataljoonan yhteysupseeri, jääkärieversti- 
luutnantti ja kirkkoherra Kalervo Kurkiala. 

karjoja, venäläisiä hautausmaita, peltotyöläisiä jne. nopeasti 
vihertämään alkaneissa maisemissa. Kuljimme läpi kylän, jossa 
on rykmentin esikunta ja edelleen Usbenskajaan. Sen laidassa 
jäin autosta ja kuljin kylän ohi joenvartta seurailevaa Kalinovon 
tietä. Jouduin siinä pienen murhenäytelmänkin todistajaksi. 
Joen rannassa juotti nuorehko siviilivanja täkäläiseksi hyvän- 
näköistä hevostaan. Hevonen joi ahnaasti, mutta suistui jokeen 
ja joutui keskelle virtaa. Muutaman kerran sen silkinmusta pää 
kohosi vettä pärskyen pinnalle yhä alempana, kunnes se katosi 
lopullisesti. Venäläinen ei tehnyt mitään, keräsi sitten suitsensa, 
kohautti hymyillen harteitaan, tuumasi: vkaput» ja lähti vihellel- 
len kävelemään! Soromnoo! 

Majuri ja luutnantti Lange kertoivat jo tervetuliaisiksi hyviä 
uutisia. Kenraali on tyytyväinen toimintaani sotakirjeenvaihta- 
jana, Berliinistä esitetään meille kokonainen ohjelma radiorepor- 
taaSejamme varten jne. Ja pataljoonamme aliupseerit saavat nyt 
omat arvonsa! 

Jaa, jaa . . . Tänään melkein kenen tahansa saksmannin pep- 
puun potkaistava Unterscharfährer ja numerolaatta — huo- 
menna Scharfäöhrer ja kansainvälinen radiomies ja ”korkeamman 
asteen? Kriegsberichter Wiking-divisioonan komentoportaas- 
sa... Vaikka kokee, eipä hylkää Herra...» 


Toukokuun 12. 


Snellmaninpäivää juhlimme paukuttamalla päälle vänkeeviä» 
punatähtikoneita, illalla pitkään Langen kanssa seuranamme suo- 
rastaan isänmaallisesti kimalteleva »Alter Jäger». Majuri oli ken- 
raalin illallisilla. Siellä oli Ouisling ja joku muu Norjan ministeri, 
jotka menevät täältä Pietarin edustalle tapaamaan norjalaisia 
vapaaehtoisia. 


Toukokuun 13. 


Ensimmäinen pataljoonalle monistettavaksi tarkoitettu suo- 
menkielinen rintamalehtisemme samoin kuin ensimmäinen radio- 

juttumme Berliiniin ovat valmiit. Nyt järjestelen divisioonan 
suurta taiteellisten harrastusten kilpailua meidän osaltamme. 
Majuri lähtee huomenna Mariupoliin Talvelaa ja Hornia vas- 
taan. 

Ensimmäisen melkoista huomiota herättäneen kansainvälisen 
menestyksen olen kokenut lainahousuissani. Omien housujeni 
ratkettua pahasti tiedustelupartion tuiskinassa ja täydennyk- 
semme osoittautuessa siltäkin osin toivottomaksi olen esiintynyt 
veli Miettisen taivaansinisissä remonttihousuissa ja ollut niihin 
kovin tyytyväinen. Pataljoonan housuttomien herrojen oli niiden 
värikin siis siedettävä, mutta nyt Collani on soittanut housuistani 
vielä tänne! Lange on saanut määräyksen hankkia minulle hou- 
sut divisioonan huoltopäälliköltä. Ensi hätään sain lainaksi Lan- 
gen toiset housut, ettei minun tarvinnut tervehtiä — tosin kal- 
songeillaan ollutta — kenraalia saunanporstuassa entisissä vmaa- 
otteluväreissäni». Ja sitten kai viedään finnepataljoonan Kriegs- 
berichter Ambrosievkan hienoimpaan herrojen vaatehtimoon 
puettavaksi kultaan ja purppuraan! 

No, housuhistoriani selvittelemiseen esimiehille olin kyllä jo 
aika lailla kyllästynyt. 


Toukokuun 14. 

Krimiltä tulee hyviä sotatietoja. Täällä olivat päivän ainoa jär- 
kytykseni alastomat naiset uimassa joessa Usbenskajassa käy- 
dessäni. 

Aliupseeriemme arvojuttu on ilmeisesti pataljoonan komenta- 
jasta riippuen jälleen jäässä! Se asia on auttamaton samoin kuin 
vakanssikysymyksemme. 


Toukokuun 15. 


Divisioonan portaassa jännitetään hirmuisesti Fährerin pää- 
majan ja armeijakunnan esikunnan kautta saapuvien korkeiden 
vieraiden vuoksi. Ollessamme Usbenskajasta meikäläisten hau- 
toja kunnostamasta tulleen Vaaramon kanssa sammuttamassa 

erästä palavaa taloamme tuodaan ilmoitus, että minut on mää- 
rätty kenraali Talvelan »purssiksi»! (Saksassa, ainakin SS-jou- 
koissa, oli jokaisen kenraalin sotilaspalvelijan oltava upseeri tai 
ylempi aliupseeri.) 

Pataljoonan 3. komppaniassa on paljastunut laajahko varkaus- 
juttu. Vääpeli ja ainakin pari muuta saksalaista ovat kähveltäneet 
suurehkon määrän komppanian erikoismuonaa ja savukkeita. 
Joutuvat satimeen koko kopla. 

Kenraaliluutnantti Talvelan ja hänen yleisesikuntaupseerinsa 
majuri Dunckerin vastaanotimme klo 12. Kenraalien aamiaisen 
jälkeen lähdimme — mukana oli myös saksalainen sotakuvaaja 
— vieraiden mukana ensin poikien luo Aleksandrovkaan, jonka 
erääseen puutarhaan 2. komppania oli järjestäytynyt. Kenraali 
Talvela puhui pojille kertoen kotimaan terveisiä ja korostaen 
aatteellisen tehtävämme merkitystä ja tärkeyttä. Sen jälkeen hän 
jutteli vielä vapaasti poikien kanssa ja tervehti haavoittuneita 
myös sairastuvalla. Vihollisen lentokoneet eivät pystyneet juhla- 
hetkeä pahoin häiritsemään. Pataljoonan lohkolle on pommituk- 
sessa tullut 50 kg:n suutari huoneeseen, jossa nukkui 7 miestä! 

Onnea täytyy sodassa olla, muuten ei pysty avaamaan seu- 
raavaa hummeripurkkia! 


Toukokuun 17. 


Molemmat kenraalit ja joukko muita upseereja lähtivät liik- 
keelle divisioonasta klo g kolmella autolla. Minä Langen kanssa 
seurasin omalla vaunullamme. Menomatkalla vilkaistiin alas- 
ammuttua viholliskonetta Usbenskajassa. Pataljoonassa oli ensin 
1. komppanian katselmus. Kenraalin puheen jälkeen Kurkiala 
piti kenttähartauden sen johdosta, että Suomessa oli kaatuneiden 
muistopäivä. Lehtevän ja kukkivan laakson polkuja kierreltiin 
sitten asemasta toiseen, ja joka paikassa pojat tietysti vähän jän- 
nittivät tärkeiden äijien vuoksi. Talvela puhutteli pioneeritöissä 
olevia poikia siellä täällä ja Steiner nauroi ja nipisteli niskoista 
tapansa mukaan. Aamiainen oli pataljoonan esikunnassa, jossa 

juotiin maljoja näiden yksikköjen ja aseveljeytemme kunniaksi. 
Kierrosta jatkettaessa tarkasteltiin myös em. suutarin jälkeä. 
Valtava reikä katossa ja lattiassa kuoppa kuin kaivo. Hirvitti 
ajatuskin, että tuollainen möykky olisi täydessä talossa räjähtä- 
nyt. : : 
Viimeisenä oli illalla puhuttelu Kalinovon koululla kaikkien 
suomalaisten upseerien, aliupseerien ja miehistöön kuuluvien 
edustajille. Keskeisenä kysymyksenä oli jälleen aliupseeriemme 
arvo- ja vakanssikysymys. Päälle pullateet ja poikien paluu eteen. 


Toukokuun 18. 


Herätin kenraalin ja toisesta talosta majurit ennen klo stä. 
Aamukahvin juotuaan he lähtivät paluumatkalle jo klo 6 kahdella 
autolla Stalinoon, missä he välittömästi siirtyivät lentokonee- 
seensa, joka vei heidät Fährerin päämajaan KertSin niemimaalle. 

Yksityisesti keskustellessani kenr. Talvelan kanssa totesin 
hänen olevan poikiimme todella tyytyväinen. 

Mutta vasta nyt sain uuden univormun käytyämme hake- 
massa niitä Pervomeiskista! 


Toukokuun 19. 

Hiljaista ja hirmun kuumaa. — Satoja kananmunia ja kauheat 
määrät suklaata, savukkeita, appelsiineja ym. on Jahnin seura- 
kunta siepannut suustamme komppaniassa tehden sitten hämäriä 
»katoamisilmoituksia», jolloin epäilty tietysti on meitä. Rötösten 
paljastuttua syylliset ovat häipyneet sairaalaan. Me olisimme 
oikeastaan voineet antaa heille, talvea muistellen, sinne passi- 
tuksen. 


Toukokuun 20. 

Käymme Ambrosievkassa mm. Wiking-Fotossa ja sotakirjeen- 
vaihtajajoukkueessa johon siirtoni tulee viralliseksi — mutta en 
minä sinne mene. Meidän täytyy itsekin tietää jotakin — esim. 
oman »selostustoimintamme rajoituksista». Illalla oli majurilla 

kenraalin vierailun johdosta puhuttelu puolellesadalle automie- 
hellemme ym. sikäläisille suomalaisille, sitten sulkeuduimme 
ukrainalaisen tehtaanjohtaja-insinöörin kotiin tekemään huo- 
mista radioreportaaSiamme. Majuri jäi sinne myös yöksi, Lange 
meni elokuviin ja Kajanne (autonkuljettajamme) ja minä me- 
nimme poikien luo kasarmeille. — Komppaniassamme edessä 
hirmujuhlat pioneeripalkintoviinojen voimalla. Collani sen kun- 
niaksi saunassa Hannuksen luona. 


Toukokuun 21. 

Alkaen Kriegsberichterzugista — jossa sain tingityksi pari 
minuuttia aikaa lisää — tein radiojuttumme Suomea varten. 
Selostin tähän nauhaan ensin paikkakuntaa ja tukikohtaamme, 
sitten haastattelin majuria sairaalaoloista ja lopuksi esittelin pai- 
kalle kutsumani ryhmän, 9 poikaa, jotka saivat lähettää tervei- 
sensä kotimaahan. 

Ennen lähtöämme käymme vielä kaikki hautausmaalla, jossa 
majuri nyt toimittaa ruumiinsiunauksen neljälle siellä olevalle 
sankarivainajallemme: »divisioonan pojista» Nils Herman ja 
Erkki Melamies ja pataljoonasta Yrjö Jukka ja Aapo Mörttinen. 

Seisoimme siinä jälleen kerran kenttähaudoillamme, vaite- 
liaina ja poissa olevina, sodan humistessa etäällä pilvisen pikku- 
kaupungin itä- ja eteläpuolella. Ilta pimeni nopeasti niin kuin 
vain täällä; kirkkaan kuun ja tähtitaivaan kesäilta. 


Toukokuun 22. 


2. komppaniamme aina vain majailee Aleksandrovkassa, pää- 
asiallisesti sen nimikkokatumme, Finnlandstrassen, varrella. 
Öisin se käy linnoitustöissä edessä — niistä tulee pataljoonal- 
lemme nyt kiitos divisioonan päiväkäskyynkin. Tykistön soitto- 
kunta on saapunut juhlistamaan kenraalin 46. syntymäpäivää. 


Toukokuun 23. 


Kävin poikien luona komppaniassamme, jossa päällikkö on nyt 
ottanut tavakseen rangaista kaikista pikku rikkomuksistakin eri- 

koismuonan menetyksellä. xSonderverpflegungp jää toiselta toi- 
sen perään. — Illalla on kenraalilla syntymäpäivät, mihin Langen 
ja minun nappimme tosin eivät riitä. Mutta visä aurinkoisen» 
ilma-armadat lentävät ja pitävät pärettä» juuri sen verran, että 
näemme mekin pienen rommipullomme ja voimme viettää hel- 
luntainaattoa. 


Toukokuun 24. 


Praasniekkatunnelmaa! Kylän naiset kulkevat tietä pyhä- 
pukeissaan ja laulavat kimeähköllä yksitoikkoisella äänellään. 
Pohjoispuolellamme sanotaan suurmotin nyt olevan sinetöity ja 
tavattomia lukuja ilmoitetaan vihollisen tappioiksi. Pataljoonassa 
ovat uudelleenjärjestelyt alkaneet. Kk.komppaniamme kai koko- 
naisuudessaan alistetaan joukkueittain jv.komppanioille. 


Toukokuun 25. 


Toinen helluntai-praasniekka ilman erikoista. Pataljoonas- 
tamme pääsee nyt parinkymmenen pojan erä lomalle kotimaahan. 
Se onni onkin tähän saakka ollut yksinomaan Grazissa, kaukai- 
sella kotirintamalla Wienin lähellä *kaljailevalla' täydennyskomp- 
paniallamme. Sairautta esiintyy paljon, ja minun on hoideltava 
omaakin nahkaani taas talven kärsimyksistä sairastuvalla. Srap- 
nelleja vihulainen on innostunut heittelemään lohkollemme 
kovasti, tosin miltei tuloksetta. 


Toukokuun 26. 


Suurimpien »sotapäällikköjemme» haastatteluissa tässä nyt 
oma aikani menee. Muuten on jälleen kirkas ja kaunis etelän 
kesäpäivä. Kanat ja kakarat kirkuvat keittiössä jo klo 4:stä alkaen 
niin että pitää aamuvirkkunakin. 

Jalkaväkikomppanioillemme tuli uudessa järjestelyssä nyt siis 
myös raskaat kk:t, kranaatinheittimet ja pienet panssarintorjunta- 
tykit. 

Toukokuun 27. 

Yöllä oli täällä ykotirintamalla» Kalinovossa niin kova pommi- 
tus, että minäkin heräsin! Joku saksalainen vartiomies haavoittui. 
Merkitään tiliin vilmoituksella»: sietäisipä saada vielä syvemmät 
unoset. 


Toukokuun 286. 


Majurin ollessa pataljoonan komentopaikalla kiertelin meidän 
komppaniamme Kain ja Elon kanssa etumaastossa. Menimme 
kumiveneellä Miuksen yli ja totesimme pian ei-kenenkään-maan 
kesäisen rauhan. Samassa paikassa joen takana pitävät partiomme 
öisin väijytyksiä. Mutta vain mitä suurimmassa määrässä hen- 
gettömiä venäläisiä siellä tapaa, haudattuina ja hautaamattomina. 
Srapnelleja niiden tykistö syytää meidän puolellemme ajoittain 
ahkerasti, ja lentotoimintaakin on. Öisin ovat edelleen kenkuim- 
pia valopommejaan tiputtelevat »hermosahat, hitaat alhaalla ja 
pitkään hyrräävät yötaistelukoneet, jotka silloin tällöin jymäyt- 
tävät pommin ja vletkuttelevat» alas valojuovasarjoja. Vartiota 
pojilla edessä on paljon ja työpalvelua vielä enemmän. Rasittavaa 
lepoa! Kenttävarustustyöt käsittävät uusien bunkkereiden, 
vaihto- ja valeasemien rakentamista, hedelmäpuiden kaatoa 
ampumasektoreilta jne. 


Toukokuun 29. 


Kalinovon eukot ovat puiden» teossa. Lantapatteri on levi- 
tetty pihamaalle, siinä se sotketaan paljain jaloin tiiviiksi ja 
tasaiseksi, nbin 10 sentin paksuiseksi matoksi, kuivatetaan jo 
hiukan ja leikellään sitten kuutioiksi pinoon kuivumaan. Niitä 
sekä poltetaan täällä puun puutteessa pesässä että käytetään lat- 
tia-aineena! Olisipa edes noita 'tiilikiviä ollut kaminaamme 
talvella, jolloin poltimme jo »Hyvän Toivon Hotellimme» oven- 
kin ja korvasimme sen sitten mattoräsyllä. 

Mutta illan pimetessä helähtelee jälleen baabotSkien balalaikka 

kylätien kiviaidalla ja kaihoisat laulut saavat jo meidätkin — 
melkein nieleskelemään tyhjää. 

Tällä kohdalla sopii hyvin todeta sekin, että niin oikean kuvan 
kuin meidän »propagandamme» onkin ennakolta antanut tästä 
maasta, naisten moraalia se on tavattomasti aliarvioinut. Ilmeistä 
on, että ainakin ukrainalaisnaiset ovat muun Euroopan muuten 
sivistyneempiä ja hoidetumpia ihmissisariaan huomattavasti kor- 
keammalla siveellisellä tasolla. 


Kuukausi päättyi Harkovin jättiläismotin laukeamiseen poh- 
joispuolellamme. Radio mainitsi taas armeijamme komentajan- 
kin, kenraalieversti von Kleistin nimen. Muita huomattavia 
tapahtumia olivat luja tykistökeskitys meidän Germaniamme 
lohkolle, aliupseeriemme ylentäminen vihdoinkin, pitkien, 
uusilla panssareilla lastattujen junien saapuminen selustaamme 
ja ensimmäisen suomalaisen lomalaiserän lähtö kaukaista koti- 
maata kohti. 


Kevät muuttui kesäksi. Linnut lauloivat suiponkorkeissa pop- 
peleissä ja krookuksien kukkaloisto vaihtui villiunikkojen punai- 
seen hehkuun ja hedelmäpuiden tuoksuvaan valkeuteen. Saksan 
ja sen liittolaisten sotavoimat olivat jälleen liikuteltavissa mielin 
määrin — moottoroitujen joukkojen pölypilvet leijuivat jo 
sakeina Etelä-Venäjän suunnattomilla lakeuksilla. Itärintama, 
jonka suurimpien taistelupaikkojen nimet jo vuoden olivat hal- 
linneet sanomalehtien etusivuja kaikkialla maailmassa, värisi 
kuin valtava teräskieli odottaen vain jossakin olevan pienikokoi- 
sen maailmansodan korpraalin kosketusta aloittaakseen uuden 
miljoonien ja taas miljoonien miesten marssilaulun. 

Jonakin päivänä se alkoikin peittäen etelärintaman yhdessä 
hetkessä savuun, pölyyn, pauhuun, liekkeihin ja vereen. 

Mutta vielä seisoi suomalainen pataljoona paikallaan Mius- 
joen rannalla lähellä Asovan meren sinistä ulappaa. Jonakin 
aamuvarhaisena vaihtui jokilaakson kukkiva kesäidylli yhtäkkiä 

taistelun kiivaaksi rymyksi vihollisen lähestyessä vahvemmin 
voimin asemiamme jokilinjalla. Hyökkääjä pääsi suven rehevyy- 
teen suojautuen hyvin välimaastoon, mutta huomattiin ajoissa, 
ja vastus oli miltei leikittelevän varmaa. Päättäväinen torjunta- 
taistelu meni ilman omia tappioita. 

Ja niin suomalaispataljoona kesäkuussa vuorollaan irrotettiin 
puolustusasemista, ja vkytkimen nostaminen» oli enää vain het- 
kien kysymys. Mutta jälleen ja vielä kerran se pantiin vhiomaan 
kynsiään» lukemattomissa verraten pitkissäkin opinkäynneissä. 
Jo tähänkin mennessä oli kevään kuluessa pidetty pojillemme 
erilaisia pioneeri-, panssarintorjunta-, liekinheitin-, auto- ym. 
kursseja ja liikkeellelähdön odotusajan loppu rintaman selustassa 
käytettiin nyt pääasiallisesti niihin. Uudessa kokoonpanossa 
pataljoonassa oli nyt kolme varsinaista komppaniaa, Nordlandin 
9, 10 ja 11 komppania moottoroidun jalkaväen lisäosastoineen. 

Juuri tällaista käytännöllisen tositarpeen vaatimaa erikoiskou- 
lutusta paremmin ei odotusaikaa suinkaan olisi voitu käyttää 
hyväksi. Mutta poikiemme taistelumielialalle kuvaavaa on, että 
he vieläkin pelkäsivät ymyöhästyvänsän» tai peräti, että jouk- 
komme jätettäisiin »pitämään pussinpohjaa» lopullisesti tälle 
tienoolle. Yhä uusien saksalaisten pommituslaivueiden jylistessä 
ylitsemme suvisella arotaivaalla Rostovia kohti oli ilmassa jo 
alkavan suurhyökkäyksen henkeä, ja joka hetki odotettiin suuria 
tapahtumia. 

Suomalaispataljoona, jonka elo ja olo jo vesimeloonejakin ojen- 
tavassa Mokri Jelandtäikin mäkisemmässä ukrainalaiskylässä oli 
talveemme verrattuna suorastaan paratiisillista, oli nyt pääse- 
mässä toisesta suuresta päävaiheestaan kolmanteen. Puolivuoti- 
nen koulutusaikamme Saksassa ja samanpituiseksi venynyt ase- 
masotavaiheemme oli kestetty kunnialla. Ja kesän ollessa jo pian 
kypsimmissä viikoissaan pohjoinen vapaaehtoispataljoona jäl- 
leen yksityiskohtia myöten lähtökunnossa odotti vain käskyä 
liittyäkseen mukaan itään virtaaviin joukkoihin. Tämän rinnalla 
kaikki se, mitä meillä oli ollut kitkaa saksalaistemme kanssa, tun- 

tui perin pieneltä ja häviävältä. Epäilemättä olikin niin, että jos 
kohta emme ehkä olleetkaan saaneet kouluttajiksemme tällaiseen 
erikoistehtävään parhaiten sopivia saksalaisia, emme mekään 
ainakaan kielitaidollamme täyttäneet heidän toivomuksiaan. 
Hankaukset johtuivat usein myös henkilökohtaisista suhteista, 
vielä useammin sovittamattomista mielipide-eroavaisuuksista 
koulutus- ja kurinpidon periaatteissa; suomalaisen ja saksalaisen 
mentaliteetin yhteentörmäystä, jota ei sitten lopultakaan puolin 
eikä toisin enää otettu varsin vakavasti. Opimme kunnioittamaan 
toistemme parhaimpia ominaisuuksia. Ja tänä päivänä olemme, 
me jäljelle jääneet, niin hyviä ystäviä kuin toivoa saattaa. 

Haitarit soivat Mokri JelandtSikin päältä nähden primitiivi- 
sessä *'varuskunnassa”, missä odotettiin enää vain napin paina- 
mista. 

Jonkin heikon tuikun valossa hiileänpimeässä yössä kirjoitteli 
siellä nuori suomalainen sotilas »viimeistä kirjettään» kotimaa- 
hänt 


»YLI PAUHUN KENTTIEN, 
KAUKASIAAN 


— Kriegsberichter! Haluatteko tästä alkaen oman auton? 

Kenraali oli ehkä harkinnut hetken kysymystään, mutta mi- 
nulle se tuli täydellisenä yllätyksenä. Majuri Kurkialan kasvoille 
levisi niille ominainen hiljainen hymy hänenkin katsoessaan mi- 
nuun. 

— Kyllä, herra kenraali! 

— Niin, se tulee olemaan vain Volkswagen, mutta . . . Haluat- 
teko siihen myös ajajan? 

— En, herra kenraali. Osaan romuttaa sen yksinkin! 

Herrat nauroivat ja luultavasti yhtyivät 'optimistisen' sotakir- 
jeenvaihtajansa pessimismiin: pienten kansanautojen heikot 
moottorit eivät etelärintaman teillä ja teillä» kauankaan kestä- 
neet. 

Hetken kuluttua »finnepataljoonan» sotakirjeenvaihtaja joka 
tapauksessa istui omassa autossaan tehden tuttavuutta sen ma- 
talan ja suoraviivaisen, kenttäarmeijaa varten erikseen vakioidun 
avokorin kanssa. yLisävarusteiksi» sain heti mm. kumikehyksis- 
sään silmien ympärille tiiviisti sulkeutuvat ajolasit — täysin vält- 
tämättömät kapistukset usein aivan läpinäkymättöminä läväis- 
täviksi joutuvien pölypilvien tähden. Kolonna-ajossa tuo tuhka- 
mainen, hengityselimiinkin menevä ja hiestyneessä ihossa alati 
kirvelevä ja kutiseva pöly olikin kaikkein ikävimpiä vitsauk- 
siamme. 

Moottoroidussakin pataljoonassa minun arvoiseni »finnen» 
yhden miehen auto pystyi herättämään huomiota, ja pojat pitivät 

sitä kenraalin uutena kohteliaisuutena meille, niin kuin se epäi- 
lemättä olikin. Tietysti jouduin sitä jollakin tavalla selvittämään 
divisioonan yhteisillä moottoripyörillään ajelevassa PK-zugissa 
eli siis tiedoitusjoukkueessa — olinhan ainoa ulkomaalainen kir- 
jeenvaihtaja, ehkä koko suurella itärintamalla, jolle oli nyt suotu 
oma vaunu. 


— Se johtuu epäilemättä vain siitä, että satun olemaan suo- 
malainen, sanoin selvästi kateellisille virkaveljilleni startaten jäl- 
leen pataljoonaa kohti. 

Ja mitä ajotaidossani oli ollut vähän ajaneen amatöörin avut- 
tomuutta, taisi siinä lähiviikkoina saada kaiken tarpeellisen lisä- 
kokemuksen. Ryhmävaunujemme ajajista, valtaosaltaan nuo- 
rista pojista, jotka monet vasta täällä oli siihenkin koulutettu, tuli 
näissä olosuhteissa kerrassaan erinomaisia automiehiä loppuiäk- 
seen. Vain ajoneuvotäydennystä »Mokrissa» enää loppujen lo- 
puksi odotettiinkin. 

Jonakin päivänä sitten lähdettiin, niin Volkswageneilla, moni- 
lukuisilla sivuvaunullisilla moottoripyörillä kuin komppaniaim- 
me varsinaiset kolonnat muodostaneilla suurilla Matfordeilla, 
Tatroilla ja Citroeneillakin, Laulaen ja suruttomin sydämin läh- 
dettiin, 


Niin kuin edellisen kesän suurhyökkäyksessä idässä riehahtivat 
taistelut nytkin heti ilmiliekkiin esimerkiksi koko Panssariryhmä 
Kleistin satojen kilometrien laajuisella kaistalla etelärintamalla. 
Saksan ilmavoimien saavuttua suurin muodostelmin pehmittä- 
mään etukäteen kaikkia tärkeimpiä kohteita tykistö- ja panssari- 
joukot raivasivat nopeasti tietä jalkaväelle, jonka pääosalle avo- 
maahyökkäykset näissä olosuhteissa olivat jo tuttuja edelliseltä 
vuodelta. Niin kaikkia kenraalieversti von Kleistin joukkoja tar- 
koittavat K-merkki kuin Wiking-divisioonamme tutuksi tullut 
auringonpyöräkin yksikkötunnusten ohella ilmaantuivat ajoissa 
joka kyläaukiolle, kaupunkiin ja teidenristeykseen viittomaan 

suuntaa jäljessä tuleville joukoille. Poutaisella suvitaivaalla, no- 
peasti siirtyvän rintamalinjan kohdalla ja sen kahden puolen soi 
jälleen lakkaamaton lentokonemoottorien laulu, aroilla, kaupun- 
geissa ja palavissa kylissä taisteltiin; sodan inferno nieli kuk- 
kivaa maata ja maa tuhansien eurooppalaisten soturien verta. 
Koko maailma tiesi sodan ratkaisevan kehitysvaiheen nyt alka- 
neen, Lukemattomia traagisia ja koomisiakin kohtalonnäytel- 
miä tapahtui jälleen joka hetki summattomalla sotanäyttämöllä, 
missä miljoonia miehiä liikuteltiin jälleen molemmin puolin. 
Niinpä kun Rostov otettiin uudelleen, kävi ilmi semmoinenkin, 
että kokonaista 36 saksalaista SS-poikaa oli elänyt siellä omalaa- 
tuisessa motissa siitä alkaen, kun saksalaiset sieltä syysmyöhällä 
olivat joutuneet vetäytymään. Näitä uhkaavaan loukkuun jää- 
neitä poikia olivat ukrainalaistytöt talvikauden piilotelleet ja 
hoitaneet suurkaupungin uumenissa! Nyt he vapautuivat, liit- 
tyivät mukaan uudelleen — ja varmasti oli jo Etu-Kaukasian 
aroilla ilmaa kavaljeerien hengitellä. Paljastuiko tyttöjen vepä- 
isänmaallinen» rakkaus joskus ja saivatko he siitä lyhyen tuo- 
mionsa, ei tullut tietoomme. 

Wiking eteni tässä vaiheessa — hyökkäystä kohdaltamme, loh- 
komme rintamansuunnassa, ei tullut — vielä toisessa linjassa», 
eikä sen päivämarsseilta puuttunut pituutta. Tekniikan mestari- 
kansan pioneerien rakentaessa nopeasti tuhottuja siltoja tilapäi- 
sesti uudelleen ja Saksan kuulun Organisatio Todtin miesten 
raivatessa rautateitä tuhon jäljiltä ja muuttaessa niitä ilmiömäi- 
sellä nopeudella eurooppalaiselle raideleveydelle, liikenne eteni 
vilkkaana miltei välittömästi hyökkäävien joukkojen jäljessä. 
Pyörät pyörivät jälleen ja: »Räder mässen rollen fär den Sieg» 
(pyörien täytyy pyöriä voiton saavuttamiseksi) kuului se sota- 
ajan Saksan iskulause, jonka näki kaikkialla valtakunnan pää- 
kaupungin keskustaa myöten. Majoituspulmiakaan ei ollut. 
Autoa korkeampaa maissia ja auringonkukkaa kasvavat pellot 
tarjosivat sinänsä täyssuojan niihin sukeltaville ajoneuvoille, ja 
vaikka kesäyötkin ovat siellä paitsi pimeitä myös melko viileitä, 

oli taivasalla levähtäminen joukoille paljon mieluisampaa kuin 
tuppautuminen tunkkaisiin asumuksiin. 


Niin oli Rostov, Donin kaupunki, toistamiseen saksalaisten ja 
synkkänä kolossina hallitsi sen Venäjän valtiollisen poliisin pai- 
kallinen päämaja suurkaupungin palaneita ja rikkiammuttuja 
kortteleita. Donin leveän alajuoksun sillat oli vihollinen vetäy- 
tyessään tuhonnut, mutta saksalaiset syöksypioneerit eivät nyt- 
kään arvelleet. Ja pian jatkoi hyökkäyskärki miltei suorakulmassa 
etelään kääntyen raivoisaa etenemistään läpi Pohjois-Kaukasian 
polttavassa päivänpaisteessa kulottuneiden tasankojen Kaukasus- 
vuoristoa kohti. 


Tuossa sotaisassa ja kiihkeässä ykansainvaelluksessa» rullasi 
muiden kansallisuuksien mukana suomalainen vapaaehtoispatal- 
joona. Ja syvälle vihollisalueelle iskettyjen panssarikiilojen hui- 
manrohkeata nopeutta kuvaa se, että kun yhteysupseerimme 
Kurkiala eräänä yönä kysyi kenraali Steinerilta senhetkisen, noin 
80 km:n syvyisen kiilan leveyttä, kenraali vastasi: 

— Jaa, en aivan tiedä, mutta kyllä kai kiilamme on muutamia 
kymmeniä metrejä leveämpi kuin tämä tie! 

Sivustoilla, jopa takanakin taisteltiin vielä täyttä päätä ...! 

Ja kaukana Saksassa — tietysti lähinnä kotirintamapropagan- 
daksi — ilmestyi lehtiin jälleen vpalvelukseen halutaanv-ilmoi- 
tuksia, joissa kuuluteltiin esimerkiksi sotilaskoteihin emäntiä 
»viiden päivän aikana» sillä hetkellä vielä kaukana edessä valtaa- 
matta oleville paikkakunnille. 

Mutta edellisen kesän vahingosta viisastuneena, massataiste- 
luihin ja pitämättömiin luonnonesteisiin enää turvaamatta Neu- 
vostoliiton sodanjohto pelasi nyt taitavasti ja kylmäverisesti kor- 
kein panoksin. Sille nämä viikot merkitsivät lähinnä vain viivy- 
tystaisteluja ja myös »poltetun maan taktiikkaa». Voipa ajatella 
niinkin, että neuvostomarsalkat nyt tahtoivat suorastaan houku- 
tella vihollisensa vielä paljon enemmän itään ja etelään, ainakin 
sitten, uuden syksyn ja talven tultua saadakseen sen yhä pidem- 

mät huoltoyhteydet kokonaan katkeamaan. Luultavasti pirulli- 
sesti hymyillen veti ratsuvääpelistä marsalkaksi kohonnut Bud- 
jonnyi joukkojaan hyväkuntoisina ja varsin vähin menetyksin 
Donin taakse ja läpipääsemättömään Kaukasian vuoristoon. Vas- 
tuksen näennäinen heikkeneminen merkitsi Saksalle ja sen liitto- 
laisille lisääntyvää vaaraa. Nuppineuloja siirreltiin rintamakar- 
toilla, mutta etelärintaman kulkiessa länsi-itä eli vuoriston suun- 
nassa lähelle Kaspian merta, ja Stalingradin jäädessä pian mot- 
tiin oli käsittääkseni kaikille muille kuin kaikkein toivottomim- 
min »toiveikkaille» kahvilastrategeille ennen pitkää selvää, että 
Saksa itse asiassa oli tässä vaiheessa mennyt ansaan, pistänyt 
päänsä silmukkaan, jonka kiristyminen saattoi olla vain ajan 
kysymys. 

Rohjettuani aloittaa keskustelun näin pitkän rintamanmutkan 
ilmeisistä vaaroista täällä saksalaiset enempää kuin muutkaan 
virkaveljeni kirjoituskoneiden ja kamerain takana eivät olleet 
aiheesta ollenkaan kiinnostuneita eivätkä siis myöskään levotto- 
mia. yTehdään me vain työtämme.» 

Saksalaiset eivät vielä olleet oppineet ajattelemaan häviönkin 
mahdollisuutta. 


Jo ennen Asovanmeren rannalla olevan Taganrogin perin 
»saksalaista» ja vilkasta kaupunkia olin ikäväkseni jäänyt jälkeen 
pataljoonasta. Volkswagenini oli tosin melkoisesti käytetty, mutta 
sen kone pelasi vielä tyydyttävästi. Ainoa kirous kärryssäni olivat 
renkaat, jotka heti alkuun pettivät kaikki vuoron perään. Onneksi 
oli autooni tullut mukaan kapellimestarimme, veli Pajunen, 
jonka kanssa aloimme sekä vuorotella ratissa että tehdä yhdessä 
pian toivottomiksi muuttuvia rengasremonttejamme. Tagan- 
rogista saimme paljonkin paikkausvälineitä, mutta vaikka ren- 
kaani olivat kuluneetkin, uusia emme saaneet. Ja niin me ajoim- 
me, kunnes aina viimeistään muutaman kymmenen kilometrin 
välimatkoin totesimme jonkin renkaista tyhjenevän. Hikipäässä 
löimme pettäneisiin kumeihin vuoroin polttopaikkoja, vuoroin 

kylmiä paikkoja, kunnes jonkin ajan kuluttua oli edessä sama 
urakka. Parina iltana ollessamme juuri saapumassa sopivannäköi- 
seen yöpymiskylään työnsimme vikuroivan vaunumme perille. 
Kun starttimoottorinikin oli jo vkaput», täytyi alamäessä kuun- 
nella, kävikö kone peräpäässä. Veivin potkaisuista kun olimme 
jo niistäkin tässä helteessä saaneet aivan kylliksemme. Poltto- 
ainetta samoin kuin öljyä saimme riittävästi matkan varrella 
— renkaita vain emme mistään. Pataljoona meni jo saavuttamat- 
tomissa. Emme enää edes olisi voineet laskea, montako rengas- 
remonttia meillä oli ollut tuolla ehkä 800 km:n matkalla, kun 
vihdoin tavoitimme jo pysähtyneen pataljoonan Kaukasus- 
vuoriston juurella. Ja kuin noiduttuna alkoivat renkaat nyt taas 
paljon paremmin pitää, sainpa niitä vaihtaakin, kunnes syksyllä 
tuli hetki, jolloin autohuoltomme saksalaiset katsoivat *Volkkini? 
tulleen jo riittävän monta kertaa korjatuksi. 

Sen pituinen se »onni». Mikäpä olisi ollut turvallisin mielin 
sotakirjeen vaihtajan ja kapellimestarinkin tähyillä tiemme ajoit- 
tain ainoalaatuisia näkymiä. Tie Taganrogista Rostoviin kulkee 
pitkät matkat miltei Asovanmeren rantaviivaa. Sodasta puhui- 
vat sen varrella kyllä paljonkin lukemattomat tuhotut, lujan- 
näköisesti varustetut vihollisasemat, pommi- ja kranaattikuopat, 
tankkiesteet, piikkilangat, tuoreet kenttähaudat, löyhkäävät hevo- 
senraadot ja rauniot. Mutta silmiä vetikin kirkas, sinisenä läik- 
kyvä meren ulappa — meille nyt kuin uusi, ihmeellisellä tavalla 
vapauttava ja virkistävä näky. 

Rostov oli jo rauniokaupunki — miksi se menikään sitten vielä 
kolmannessa valloituksessaan! Kaupungissa vallitsi vielä täy- 
dellinen rintama- ja taistelutunnelma, mutta me yövyimme sitä 
tuntemattomina arvelematta eräässä perheessä. Vasta aamulla, 
kuunneltuamme konekiväärienkin tulta pimeästä ympäristöstä 
tajusimme, mihin vaaraan olimme turhaan antautuneet. Talon 
pihamaalla mestattiin lähtiessämme juutalaisen näköinen par- 
tisaani, joka juuri oli leikannut eräältä saksalaiselta pään miltei 
YREk:n ov 


Kaunis Kaukasia ja suomalainen SS-luutnantti. 


Myös rintamapalvelun aikana jatkettiin koulutustoimintaa. 

Liityimme, orpopojat, tässä suurten sotilasvaunujen vilinässä 
perin avuttomalta näyttävällä ”Volkillani? Donin pitkälle pio- 
neerisillalle pyrkivään autopaljouteen. Don virtasi hiljaa — 
Mihail Solohovin väkevänvärikkään kasakkaeepoksen Don. Mi- 
käpä sen vuosisataista, rantojensa monikirjavaan historiaan upon- 
nutta rauhaa nytkään olisi pahasti järkyttänyt. Me sen ehkä tällä 
kertaa kaukaisimmat kävijät siirryimme tätä siltaa onneksemme 
tai onnettomuudeksemme jälleen uuteen maahan — hitaasti, 
hitaasti, vain pari metriä kolonnassa kerralla. Olimme jo ylittä- 
neet Veikselin ja Bugin, Dneprin ja Miuksen, edessämme olivat 
Kuban ja Terek . .. Vieläkö sitten Rion ja Kura, Transkaukasian 
kauniit virrat Persian porteilla? 


Edessämme kohotti nyt Kaukasus jäänsinisiä huippujaan tai- 
vasta kohti, tulimme sen alarinteiden pyökki-, jalava- ja lehmus- 
metsiin; ylempänä ne vaihtuvat karhujen ja vuorikauriiden 
alppiruusuniittyihin, joiden yläpuolella häämöttävät ikuisen 
lumen ja jään peittämät, pilvien ympäröimät vuorenhuiput. 
Näiden tuhlailevan kauniiden vuoristomaisemien sylissä olivat 
himoitut öljykentät ja tummat, tarunomaiset kaukasialaiskylät, 
jotka nekin tulivat nyt vuorollaan tutuiksemme. 

Kuumuudessaan kärventyvien kalmukkiarojen hedelmättö- 
mät tasangot olivat jo takana. Raudanlujin panssarisyöksyin 
tänne edenneet saksalaiset joukot levittäytyivät taisteluun 
maassa, jonka sotahistoria on yhtä kirjava kuin se itse ja joka 
muinaiskreikkalaisten valloituksen ja Rooman valtakunnan päi- 
viltä on yhtä sotaisa ja villisti vapaudenjanoinen kuin sen kym- 
menet vanhat ratsain kulkevat paimentolaisheimot. 

Todellakin »siellä jossakin» seisoi nyt suomalainen soturi- 
joukko sinisin silmin ihmetellen eksoottista etelää. Loppumat- 
kallaan se oli ollut ajoittain jo vihollisvoimien keskelläkin, menet- 
tänyt vharhakranaatista» komppanianpäällikkö Schnabelin ja saa- 
nut tuntea pienuutensa muutenkin. 

21000. Suomalaisia suursodassa 
Mutta sen »pelinavausta» tässä ”suomalaismaastossa? ei vielä 
ollut suoritettu. 


Sitä ei kuitenkaan tarvinnut enää odottaa. Pikemmin se tuli 


yllätyksenä temmaten meidät hetkessä keskelle kuuminta todel- 
lisuuttaan. 


Silloin oli kesänkirkas sunnuntai elokuun 16. päivä 1942. 


SE ALKOI LINEINAJASTA 


— Fänf weniger — zwei Schuss — Feuer frei! Zwei Schuss 
abgefeuert! 

Tulikomennot kimahtelivat lehtevässä vuoristometsässä ja 
laukaukset lopettivat lintujen laulun, jota jo täydessä taistelu- 
kunnossa olevat pojat komppaniain levittäytymisen jälkeen oli- 
vat jääneet kuuntelemaan. Aurinko nousi kullankirkkaana pal- 
lona Kaspian meren suunnalta punaten pyökkimetsät ja läikkyen 
lumiselta vuorenrinteeltä toiselle kuin sula hopea. Ihmeellinen 
rauha, joka jollakin tavalla vain syveni muutamista kaukaisim- 
mista jyrähdyksistä; päivän kuin vielä unenohuita, aavistelevia 
alkuakordeja, joihin raskaan patterin bassotorvi ja iso rumpu 
kumauttivat rintaäänisen lisänsä. 

« - . Sunnuntaiaamu . . . Mitähän ne siellä kotona nyt, ovatko 
jo nousseet — ja mahtavatko osata aavistaakaan ... 

Puiden takaa häämötti avara kyläaukea metsässä. Siinä oli 
Lineinajan suuri viholliskylä, suomalaispataljoonan hyökkäys- 
kohde lähiminuuteilla . . 

— Panssareita — perkeleesti panssareita! 

Huuto hukkui jostakin takaa pysäytetyn autokolonnan ohi 
yhtäkkiä lähestyvään ja kasvavaan rymyyn. Metsä lakosi esiin 
ajavien hyökkäysvaunujen edessä — viisi, kuusi, seitsemän... 
toistakymmentä panssarivaunua, kaikki tulisella kiireellä jalka- 
väkemme läpi eteen ajaen. 

— Vainolaista turpiin vain, pojat, perkele! Päälle ja äkkiä! 

Poikia kiipesi hyökkäysvaunujen päälle hädin tuskin ehtien 
pois niiden alta. Pysäyttämättä vyöryivät ne eteenpäin kylään 

johtavaa tietä. Ryhmät ja joukkueet lähtivät etenemään, patal- 
joonan puoliympyrä Lineinajan itäpäässä alkoi pienentyä. 

H-hetki, klo 6.00, oli lyönyt! 

Koko suvinen tienoo ikään kuin repesi kappaleiksi ja rupesi 
kiehumaan. Iskukomppaniamme panssareineen eteni nopeasti 
tien suunnassa painuen alamäkeä pieneen joenpainanteeseen 
kylän tälle reunalle. Muut joukkueemme puhdistivat kylää reu- 
nustaneita harjanteita, konepistoolien, kiväärien ja käsikranaat- 
tien rätinä yhtyi hetkessä raskaampien aseittemme huumaavaan 
pauhuun. 

— Jalkautukaa jo, rakkaat toverit! Ja matalammaksi, sakra- 
mentti, ihmiset! 

Panssarivaunuaan johtava nuori saksalainen upseeri karjui 
nauraen tornistaan viimeiset käskyt lähimmille pojillemme, kis- 
kaisi sitten kannen kiinni ja syöksyi pieneen jokeen, josta hyök- 
käysvaunut möyrysivät ylös kylää kohti levittäytyen sitä vyö- 
ryttämään. Meteli oli jo korvia repivä, eikä yksityisiä räjäh- 
dyksiä enää voinut erottaa. 

Papapapapapapapapapapapapapapapa . 

Konekivääreillämme oli jo kohteensa, mutta vihollistulikin oli 
erittäin kiivasta, vaikka se ei tykistöään ennättänyt sanottavasti 
käyttääkään. Silti pataljoona alkoi pian kokonaisuudessaan lähes- 
tyä itse kylää. 

Iskumiehemme olivat vihdoin irtautuneet panssareista, jotka 
nyt yhtaikaa tykkejään ja konekivääreitään käyttäen raisusti rai- 
vasivat tietään jo kylän keskellä. Taistelu riehui ilmiliekeissä 
kaikkialla ja sen melskeeseen sekaantui siellä täällä avuttoman 
siviiliväen naisten ja lasten sydäntä särkevää itkua ja huutoa. 

— Päälle pojat perkele! 

Saksalainen luutnanttimme Lättgens, hän se tuohon huutoon 
käytti koko suomen kielen varastonsa. 

Kaksi minuuttia myöhemmin hän oli kuollut. 

Hyökkäysvaunut ajoivat yli pesäkekaivantojen, joissa vihol- 
liset saivat käsin koskematta hautauksensa. Konekivääri toisensa 

jälkeen tuhottiin heiltä myös kyläaukealla, jossa kasapanokset 
lensivät sisään suoraan niiden tulta syytävistä ampuma-aukoista. 
Taloja sortui kasaan, toisia syttyi palamaan — erään pakoon 
metsää kohti juosseen vihollisjoukon muudan konekiväärimme 
niitti maahan viimeistä miestä myöten. Oman tykistömme oli jo 
ollut lopetettava tulensa, mutta sitä kiivaammin piiskasivat hyök- 
kääjiä vihollisen pst.tykit, viimeinen asema vielä parinkymmenen 
metrin päästä panssareitamme suoraan päin. Mutta samassa 
viholliset kaatuivat viimeiseen mieheen. Ehkä yllätyksen joh- 
dosta vihollinen ei nyt ollut ehtinyt ajaa hyökkääjien eteen siviili- 
väestöään, mistä poikiamme oli varoitettu. Heitä ei silti kaikissa 
tilanteissa voitu säästää, vaan osa heistä joutui tulessa ja räjäh- 
dyksissä varsinkin taloissa jakamaan sotilaiden kohtalon. Pake- 
nevia siviilejä ei ammuttu. 

— Tuolla pojat — kiviaidan takana konekivääri! Vöitä tänne! 

Veri roiskuen levisi häikäilemätön lähitaistelu armottomasti 
koko laajaan kylään, ryhmiemme ja yksityisten miesten varoessa 
vain ampumasta toisiaan taistelun tiimellyksessä. Tunti tunnilta 
eteni jyrämme metsänreunaa kohti. Kun toisella taholla kirottiin 
suuren lauman pääsemistä suinpäin pakoon metsän turviin, toi- 
sella taholla vihollisia joukoittain antautui tai otettiin vangeiksi. 
Käskyjä, huutoja ja armonpyyntöjä kuului ammunnan lomasta 
kolmella ja neljälläkin kielellä — todettiin, että kyläläisistä oli 
joukko myös virolaisia. 

-— Viron vapaussotaa, pojat, perkele! Eteenpäin tuohon taloon! 

Joessa kahlaamisesta märät, hengästyneet, hikiset ja multaiset 
miehet pusersivat aseitaan jännityksestä värisevin käsin, syök- 
syivät ja ampuivat, lääkintämiehemme liikkuivat oman henkensä 
uhalla kentällä ensi kertaa suuressa tositoimessa. 

Papapapapapapapapapapapapa ... 

Jonkin bunkkeriksi muutetun talon kivijalasta pärähti vielä 
soimaan konekivääri pitkin sarjoin naapuritalon puutarhaan 
pysähtyneitä poikiamme kohti. Mutta sen vierellä seinän suo- 
jassa oli jo kersantti Kinnunen, Mius-joen iskuryhmiemme pelo- 

ton partiomies. Heilahdus, helvetillinen, ilmaa repäisevä räjäh- 
dys, ja jälleen riepotti yksi talo kokonaan ilman kyseistä nurkkaa. 

Hetken kuluttua oli nuori Haapajärven poika tavannut tässä 
melskeessä taistelujensa ja matkansa pään. 

Hevosia! Niitä oli paljon, talojen luona, kyläaukealla, metsän 
reunassa. Ratsuväkeä jalkaväen ja tykistön lisäksi. Lineinaja oli 
vahvasti miehitetty — edessämme oli — tai oikeastaan jo oli 
ollut — moninkertainen ylivoima. 

Jokin talo räjähti ilmaan ilmeisesti omalla vvoimallaans. 

— Hei pojat, hevosia! Onko meissä yhtään vanhaa vosikkaa? 
Nyt saadaan aamiaiseksi paistettua heppaa! 

Näin huusi alikersantti R. — yhtä rämäpäinen taistelija kuin 
vrykmentin murheenkryyni» — liiallisen »mukiinmenemisensäy 
vuoksi. Suorana seisten hän konepistoolilla kainalostaan kaatoi 
takaisin liekkeihin oviaukkoon ilmaantuneen palavan viholli- 
sen ...| 

Tuli ja meteli alkoi vähitellen vaimeta, vaikka ammuntaa vielä 
siellä täällä olikin. Todella pelottomien panssareittemme vyöry- 
tettyä vihollista metsän reunoja myöten ja tuhottua pesäkkeitä 
usein lähietäisyydeltä »silmästä silmääm hiljeni niidenkin tela- 
ketjujen katkeamaton räminä. Vankilaumaa alettiin koota eräälle 
kyläaukealle. Siviiliväestölle ei kukaan tehnyt mitään, kunnes 
yksi alati nälkäisistä viikingeistämme keksi kysyä parilta eukolta 
»jaigoja» (kananmunia) joita, ihme kyllä, tuota pikaa löytyikin. 
Pian huomasivat ristinmerkkejä tekevät alkuasukkaat, ettei heillä 
enää ollut mitään syytä pelkoon. 

Taistelu Lineinajasta oli kello 10 päättynyt. 

Kylän isäntänä oli tästä alkaen eräiden »tunnettujen radio- 
äänien» jo moneen kertaan kuolleeksi julistama Suomalainen SS- 
pataljoona edessään parisataa vankia, röykkiöittäin tuhottuja vi- 
hollisia, melkoinen määrä sotasaalista, jonka joukossa hevosia 
enemmän kuin Hämeen Ratsurykmentillä rauhanaikaisissa oloissa. 

Ja kehumisten lisäksi tuli pataljoonallemme sellainenkin »rak- 
kaudentunnustus, jolle me annoimme mitä suurimman arvon. 

Pyyhkiessään hikeään Lineinajan vielä taistelunkäryisellä kylä- 
nummella saksalaiset panssarivaunumiehet lausuivat julki yksi- 
mielisen toivomuksensa, että saisivat aina hyökätä suomalaisen 
jalkaväen kanssa. Vaikka ne juuttaat ajavatkin aivan lähietäisyy- 
delle vaunujen päällä istuen kuin kotikylissään kirkkoon! 

Saksalainen virkaveljeni päätti kuvauksensa hyökkäyksestä 
näin: »Päivä laskee ja yö peittää pimeyteensä taistelutanteren. 
Muutamat laukaukset piiskaavat vielä sen hiljaisuutta. Jokunen 
konekiväärin suihku halkoo vielä eteläisen yön pimeyttä valo- 
juovineen. — Suomalaiset jakavat keskenään vastavallatun kylän 
taloissa kasakoiden käyriä sapeleita, jotka ovatkin tervetullutta 
sotasaalista sekä samalla halutuimpia voiton merkkejä.» 

Noista »leikkuuveitsistän minä en tässä puhuisi puolestani 
paljonkaan. Mutta hevosia meillä nyt oli, vaikkapa olisimme 
muuttuneet suomalaiseksi ratsuväeksi 30-vuotisessa sodassa». 
Ja kun — toisaalta — ne teräkalutkin kuuluvat kaukasialaisten 
kasakkatanssien tavallisiin tykötarpeisiin, oli kai niilläkin oma 
mielenkiintonsa. 

Divisioonamme oli varmaan hyvin tyytyväinen myös siitä, 
että vaarallinen vihollistukikohta hyökkäyskiilan kärjen sivus- 
tassa liian lähellä huoltokeskuksiamme oli selvitetty hyvissä 
ajoin. Puheet jostakin saksalaisten haluamasta, operatiivisesti 
tarkoituksettomasta »kostohyökkäyksestä» saa suoralta kädeltä 
panna joskus liian vilkkaan fantasiamme ja tietynlaisen purnaus- 
henkemme tiliin. 

Ja nyt, taistelun kaikkien yksityiskohtien alkaessa vasta vähi- 
tellen kirkastua miesten mielissä, alkoi suomalaispataljoona levit- 
täytyä Lineinajasta vuoristometsien laiteita edelleen itään, oma- 
laatuiseen »sissisotaan» olemattomalla puolustuslinjalla Lineinaja 
—Kabaralinskaja—Abserovskaja. 

Olimme Euroopan kauniilla ja kaukaisella kaakonkulmalla, 
öljykentillä, joiden omistus yhä vielä esittää suurempaa kansain- 
välistä osaa kuin me silloin tulimme ajatelleeksi. 


MAANOSAN MUSTA HELMI 


Elokuisen sadepäivän ilta pimenisi pian ja liejuisia teitä 
kotiin» oli vielä pitkälti. Sijaintimme tiesimme vain kartalta: 
Alagirin miltei kuraan peittyvä pikkukaupunki oli meille molem- 
mille ensituttavuus monien muiden ensituttavuuksien jou- 
kossa Kaukasiassa. Omia joukkoja, ts. saksalaisia tai romania- 
laisia sotilaita, näimme vain jonkun ja jossakin vilaukselta — 
muuten matala, harmaa kaupunki oli jokseenkin eloton. 

— Emme voi lähteä enää yrittämään divisioonaan saakka, 
sanoi vierelläni etuistuimella istuva majuri. Bensiiniä saisimme 
kyllä, mutta muuten se on tällä sinun »suoralla kahdeksikollasiy 
liian epävarmaa. Meidän on yövyttävä täällä. 

Volkswagenini todella kohta vain vinkui voimattomuuttaan, 
eikä siitä tuntematonta yötaivalta varten ollut muutenkaan 
takeita. 

Otin kovan vauhdin ja kaasutin kuin hyppäyttämällä eteen- 
päin, ettemme olisi jääneet valtaviin kuralammikoihin tai 
ainakaan paksuimpiin liejuvelleihin keskelle »katua». Hämärsi jo, 
eikä etelässä hämärrä kauan. 

Majuri, joka puhui täydellisesti venäjää, otti tehtäväkseen 
tiedustella meille asunnon. 

— Tervetuloa, jos herrat nyt sitten täällä viihtyvät! 

Pienessä puutalossaan asuvan osseettiperheen — niin kuin 

— pian selvisi — mustasilmäinen »mama» oli pelkkää avuliaisuutta 
johdattaessaan meitä puulattiaiseen ja varsin siistiin peräkama- 
riinsa. Lapsia, miltei kaikki yhtä pieniä, oli neljä, eikä kukaan 
heistä osannut sanaakaan venäjää enempää kuin äiti saksaa. 

— Vain me vanhemmat täällä osaamme jonkin verran venä- 
jää, lapset puhuvat vain omaa kieltämme, »mama» selitti ja 
jatkoi hetken kuluttua: 

— Meillä ei ole muuta tarjottavaa, mutta jos haluatte, laitan 
teille illalliseksi lihaa meidän heimomme vanhojen tapojen 
mukaisesti. 


— Soo! Majuri katsoi häntä sekä huvittuneena että kiinnostu- 
neena, vilkaisi minuun kysyvästi ja nyökkäsi: 

— No niin, rouva. Ette kai te meitä myrkytä, vaikka olemme- 
kin täällä kutsumattomia vieraita ja lisäksi aivan kahden? 

Majurin nauru keskeytti smaman» kauhistuneen selitystulvan. 
Ja seuraavalla hetkellä hän oli jo kynimässä kanaa keittiössään. 
Puhdistettuaan lihan perusteellisesti hän etsi pari pitkähköä 
puupuikkoa, jotka nyt teroitettiin molemmista päistään. Pie- 
ninä palasina lihakimpaleet sitten pistettiin puikkoihin kuin 
vartaaseen ja avoliedellä ryhtyi »mama» niitä heti taitavin ja 
tottunein liikkein koko ajan selitellen paistamaan: 

— Tämä on heimomme ikivanha tapa ja periytyy jo niiltä 
ajoilta, jolloin esi-isämme elivät vielä paimentolaisina tuolla 
arolla ja valmistivat ruokansa nuotioiden ääressä. Pian saatte 
maistaa ... : 

Saimme puikon käteemme kumpainenkin. Ja myönnettävä 
on, että herkullisempaa kanapaistia kuin tuolla osseetti-illalli- 
sella Alagirissa emme olleet koskaan maistelleet. 


Ennen nukkumistamme juttelimme sinä iltana pitkään tästä 
ihmeellisestä maasta ja sen 14-miljoonaisen asujaimiston ainoa- 
laatuisesta kirjavuudesta. Joskus luetut tämänkin maailman- 
kolkan maantieteelliset ja historialliset tiedot alkoivat täällä kuin 
uudelleen elää, ja toinen toistamme täydennellen kudoimme 
kuvaa Kaukasiasta sellaisena kuin se oli joutunut toisen maail- 
mansodan näyttämöksi. Sateenropinan ja yksinäisten laukausten 
säestämä unemme oli kestänyt kai vasta vähän aikaa, kun 
nmamamme) jo ilmaantui väliovelle toivottelemaan »tobre utro» 

(hyvää huomenta) ja tarjoamaan teetä selittäen, että 30 vuoteen 
ei täällä kukaan ollut nähnytkään kahvia. 

Hyökkäyksemme —tämänhetkisellä päätepaikalla Maikopin 
alueella voimmekin katsoa seisovamme suorastaan koko Poh- 
jois-Kaukasian toisen elinhermon, sen rikkaan öljyalueen, 
päällä. Toinen, sekin tutuksemme tullut, on Groznyin öljy- 
kenttä samalla korkeudella idempänä, kun taas Baku sijaitsee 
Taka-Kaukasiassa vuoriston toisella puolen. Näillä paikoilla 
Kaspian ja Mustanmeren yhtä mahtava kuin luonnonkaunis 
kannas, lähes 1300 km pitkä ja jopa 150 km leveä Kaukasus- 
vuoristo luovuttaa naftaa maailmalle valtavat määrät. Öljyn- 
poraustornit alueellamme oli tosin vihollinen nyt tuhonnut, 
mutta vesilammikotkin siellä läikkyivät sinitummina öljypitoi- 
suudesta. Pieniä lienevät merkeistä päättäen maan muut elin- 
keinot, maanviljely ja karjanhoito, viinin ja hedelmien viljely. 
Sillä jos kohta hedelmällisissä laaksoissa kasvavat persikka, 
viikuna ja viinirypäleet ja »Venäjän Rivieralla» Abhasiassa 
kukkivat appelsiini- ja sitruunapuut ja huojuu palmu ja bambu- 
ruoko, ovat näiden vautonomisten tasavaltojen» alueet muualla 
köyhiä. Kun Ukrainan upottavan hedelmällisessä mustan 
mullan maassa alkaa kasvaa ja kukkia vaikka maahan lyöty kä- 
velykeppi, ovat kalmukkiarot ilmeisesti maanviljelyn kannalta 
lähellä toista äärimmäisyyttä. Epäilemättä tähän on osuutensa 
myös ilmastolla, joka Kaukasian alueella on yhtä jyrkkätaittei- 
nen kuin moni muu seikka. Kun ilmasto Kaukasian pohjois- 
osissa vastaa Ukrainaa ja vielä Terek-joen vaiheillakin tulee 
täysi talvi, ei lumipeitettä enää muodostu »vastapäätä» vuoriston 
toisella puolella Tifliksen seudulla. Ja Bakun kuulun öljykau- 
pungin tienoilla on jo ikuinen kesä, missä banaanit kypsyvät 
Mustanmeren subtrooppisen vyöhykkeen lauhoissa tuulissa. 
Siellä on se tarunomaisen Transkaukasian aurinkoinen etelä, 
jossa poikamme tiettyinä hetkinään vielä unelmoivat olevansa 
viininviljelijäin palmujen alla, eikä suinkaan gruusialaisten 
ihme-ennustajamummojen, vaan siellä kasvavien maailman 

kauneimpien naisten kanssa ...! Eihän matkaa ollut enempää 
kuin Hämeenlinnasta Helsinkiin. Mutta mitä olikaan sillä vä- 
lillä! 

Enemmän yhtäläisyyttä on Kaukasialla Ukrainan kanssa sen 
monien veriin tukahdutettujen vapaudenpyrkimysten takia 
vuosisatojen takaa tähän päivään. Yhtenä ilmauksena niistä 
olivat kaukasialaiset vapaaehtoiset saksalaisissa joukoissa omilla 
kotiseuduillaan. Ja monien kaukasialaisheimojen huomatta- 
vista uusista kapinaliikkeistä saatiin lukea viimeksi vielä oman- 
kin sotamme kestäessä, ennen kuin rautaesirippu jälleen sul- 
keutui idän ja lännen välillä. 

Vuosi 1959 on murheellinen merkkipylväs kaukasialaisten 
toivottomalla vapaudentiellä. Tällöin täyttyy vuosisata siitä 
kun Kamilin, Kaukasian suuren vapaussankarin viimeinen 
tukikohta vuoristossa valloitettiin ja isovenäläiset alistivat jäl- 
leen ikeeseensä hänen mustanpuhuvien ratsumiestensä maan. 
Georgian kolmimiljoonainen väestö on historiansa aikana joutu- 
nut kulkemaan venäläisten, roomalaisten, turkkilaisten ja persia- 
laisten kesken kädestä käteen, ja lukemattomia taisteluja on 
käyty niin vuoristosolissa kahden maanosan rajalla kuin sen 
pohjoispuolella meidänkin päivinämme: Josef Döugasvilin (Sta- 
linin) oma synnyinseutu oli pisimpiä kantoja vallankumouksen 
kaskessa ja kaikkein kylmäkiskoisinta maaperää uuden opin 
kylvötyössä. 

Onko syynä sammuneisiin itsenäisyystoiveisiin Kaukasian 
koko alueen poikkeuksellinen kansatieteellinen heterogeeni- 
suus — sen kieleltään ja kansallisuudeltaan tavattoman kirjava 
väestö? Niinkin voinee kysyä. Sillä Kaukasiassa lasketaan olevan 
yli 40 eri kansallisuutta, ja vielä useampia erilaisia, vain osaksi 
slaavilaisia kieliä ja paikallismurteita puhutaan sen monilukuis- 
ten heimojen keskuudessa. Osseetti-emäntämme ei tuona pi- 
meänä syysiltana varmaankaan tiennyt, mitä esirippua maansa 
syvimpään ja ehkä traagisimpaan olemukseen hän kansannaisen 
naiivin tärkeään tapaan kaukaisille vierailleen raotti. Ehkä hän 

terveellä vaistollaan paremmin tunsi kuin tiesi tuon suuren 
kannaksen kansallisuuksien merkillisen gallerian: venäläisiä, 
kalmukkeja, nogaitataareja, täerkessejä, osseetteja, täetäenejä, 
lesgejä, gruusia- eli georgialaisia, imereettejä, armenialaisia, 
tataareja, mingrelejä, abhaseja, edelleen lisäksi ukrainalaisia, 
puolalaisia, kurdeja, persialaisia, juutalaisia, turkkilaisia jne. 
Jos Kaukasiaa ennen kaikkea suurten öljyrikkauksiensa vuoksi 
voi kutsua Euroopan mustaksi helmeksi, on se kansasekoituk- 
sena ihmeellinen yhdistelmä itää ja länttä, pohjoista ja etelää. 
Myös uskonnoissaan se edustaa katolisuudesta muhamettilai- 
suuteen miltei mitä vain. 

Alkaneena syksynä me suomalaiset jouduimme Kaukasiassa 
olemaan eniten sen heimon, kabardien, asuma-alueella, joka 
sitten jo Suomessa ollessamme mainittiin jälleen ensimmäisenä 
kapinalipun nostaneena kaukasialaisheimona. Kabardeja on 
"noin 200 000 henkeä, ja he olivat aikanaan »valtio valtiossa» 
sikäli, että verottivat ankarastikin iso-venäläisten varastoja, 
kunnes nykyinen järjestelmä työnsi heidät vuorten rinteiltä 
alemmas aroille, missä heitä voitiin paremmin pitää kurissa, 
niin kuin sanat kuuluivat. Tähän näytti päättyvän myös heimon 
oma kiinteä uskonnollinen elämä; heidän kansallisjuhlansa kiel- 
lettiin ja moskeijaan perustettiin kommunistinen kerho. Kabar- 
dit ovat näet muhamettilainen heimo, vieläpä ainoa muhametti- 
lainen heimo, joka tyytyy yksiavioisuuteen ja myös pitää yllä 
niin ankaraa siveellistä kuria, että neidon, joka on antautunut 
luvattomaan suhteeseen, tulee kadota», mikä alkuasukkaiden 
todistusten mukaan merkitsi hänen surmaamistaan. Niin hyvin 
kuin tulimmekin toimeen myös tämän pienen kansan kanssa, 
viimeksimainittua 'pykälää? kaikkivaltiaassa Koraanissa meidän 
vitaalisimmat viikinkimme lienevät yrittäneet saattaa länsi- 
maisittain suvaitsevammaksi. . . 

Koraanin määräyksiin liittivät kabardit omia kansallisia eri- 
koistapojansa. Niinpä miehet saivat solmia avioliiton vasta 25 
vuotta, naiset 20 vuotta täytettyään. Kuukauden paasto pidettiin 

joka vuosi alkaen syyskuun 12 päivästä, eikä kukaan heimon 
jäsenistä saanut sen kuluessa kello kuudesta aamulla 12 tuntiin, 
siis iltaan mennessä, syödä eikä juoda, ei polttaa tupakkaa eikä 
ottaa vastaan lahjoja. Paasto päättyi suureen perinteelliseen 
kansallisjuhlaan lokakuun 12 päivänä. Ja kun tämän kirjoitta- 
jalla ainoana suomalaisena oli tilaisuus olla kutsuvieraana 
tämän kabardi-sukupolven ilmeisesti ainoassa heimojuhlassa, 
niin jokunen sana siitäkin. 

Juhlakentän keskellä oli valtava ruokapöytä ja sen ympärille 
alkoi kerääntyä sota-ajastakin huolimatta satamäärin tumman- 
komeita kabardi-miehiä fetsit päässä, naisilla yllään pitkät 
mustat puvut ja hartialiinat. Kunniapaikalla istui heimon 
"pormestari? juhlavan näköisenä pitäen iskevän puheen läsnä 
oleville saksalaisille. Isänsä saavuttua hän ei enää juhlan aikana 
saanut istuutua, vaan joutui syömään juhla-ateriankin seisaal- 
taan. Niin suuri on vanhempien kunnioitus kabardien keskuu- 
dessa; vasta 45 ikävuodesta' alkaen saa siinä tehdä poikkeuksen, 
mikäli vanhemmat enää elävätkään. Ateria käsitti paistettuja 
kanoja ja hanhia, voita ja omalaatuisen näköisiä leivoksia. Kaikki 
nautittiin sormipelillä ilman mitään ruokailuvälineitä. Ohjelmassa 
oli sitten paljon aitoja kansanlauluja ja tansseja. Ne liittyivät 
heimon uskonnollisiin menoihin, mistä johtui niiden harras 
juhlallisuus. Niinpä tanssijat — pari kerrallaan — liikkuivat 
haudanvakavina, vaikka yleisö löikin käsiään yhteen tanssin 
tahdissa. Mutta syrjässä sauvaansa nojaten seisoi heimon 
vanhin, 95-vuotias vuoristolaisvanhus, vähän väliä kumartuen 
syvään hartauteen Mekkaan päin. 

Huomattava piirre tässä heimossa on myös sen puhtaus. 
Jokaisen on peseydyttävä vähintään kaksi kertaa päivässä. Ja 
niin alkeellisia kuin asunnot sielläkin olivat, niiden puhtaus 
ukrainalaisiin verrattuna oli erinomainen. 

Sotatoimille Kaukasus asettaa aivan omat erikoisvaatimuk- 
sensä — joista eivät sitten saksalaisetkaan selvinneet. Kaikille 
maavoimille vuoristo sinänsä on ylittämätön, vaikka vuoristo- 

jääkärit kiirehtivätkin viemään hakaristilipun Elbruksen kuin 
sokeritoppana tai savupatsaana taivaalle kohoavalle 5 633 met- 
rin korkeudessa olevalle huipulle. Myös kaksi muuta ammoin 
sammunutta tulivuorta, Dyh-tau ja Kazbek ovat yli 5000 
metrin korkuisia vuorijättiläisiä, ihmisjalan koskemattomilla 
huipuillaan ikuinen lumi ja jää. Lumoavan kauniin vuoriston 
läpi kulkee vain kolme kapeata solatietä, puolustajalle etu, 
jonka ymmärtäminen ei vaadi sotataidon tuntemusta. Heikoin 
niistä on Alagirin-Kutaisin tie. Sen länsipuolella on solatie 
Batalpasjinskista Suhumiin, johon Mustanmeren rannalla voi 
autoliikenne pohjoisesta kulkea kuitenkin myös merenrantaa 
Tuapsen suunnalta. Idässä katkaisee vuorijonon ns. georgia- 
lainen solatie 219 kilometrin mittaisena kohoten Krestovij- 
solassa 2 400 metrin korkeuteen. Tie päättyy Gruusian pääkau- 
punkiin Tiflikseen, jonka kautta kulkee mm. Bakun ja Batumin 
välinen öljyjohto sekä rautatie koko kannaksen poikki. Myös 
aivan Kaspian meren rantaa lienee ainakin jonkinlainen mah- 
dollisuus sivuuttaa vuoristo esim. moottoroiduilla joukoilla. 

Viimeksimainitut seikat sekä Rostovista Kaspian merelle 
johtavan rautatien valtaaminen lienevät pääosaltaan vaikutta- 
neet sen, että muiden solateiden suualueilla vain kevyehköjä 
tunnusteluja tehneet saksalaiset keskittivät hyökkäyksensä paino- 
pisteen Terekin suunnalle itään, sieltä pyrkien valtaamaan 
myös Taka-Kaukasian luonnonrikkaudet. Mutta niin kuin muut- 
kin solatiet oli varustettu äärimmilleen panssariestein ja miina- 
kentin ja poraamalla vuorten kyljet täyteen tuliasemia, oli 
vihollinen keskittänyt päävoimansa juuri Itä-Kaukasukselle, 
missä hyökkäysjoukot kohtasivat kovimman puolustuksen koko 
idän-sotaretken aikana Dnepropetrovskikin mukaan luettuna. 
Paitsi Stalingradissa, juuri siellä ratkaistiin koko etelärintaman 
kohtalo hirvittävinä syys-lokakuun päivinä 1942... 

Ja juuri sille suunnalle oli myös jo mainetta niittänyt suoma- 
laispataljoona pian joutuva. 


VARTIOTA, PARTIOTA JA PARTISAANI- 
SOTAA 


Upean jäänsinisen ja tummanvihreän vuoristovyöhykkeen 
lehteviä rinnemetsiä, joita halkovat rotkot, pikkujoet ja kris- 
tallinkirkkaat vuoripurot, ränstyneitä mutta valkokylkisiä kau- 
kasialaiskyliä peltoineen ja puutarhoineen ja eksoottisen tum- 
mine, outoa kieltä puhuvine asukkaineen, joiden elämänryt- 
missä yhä vielä kuultaa vanhojen kasakkalaulujen villi, alku- 
voimainen elämänilo. Vapaana vaeltelevia mustia myskihärkiä 
helleautereessa viheriöivillä laitumillaan samassa maisemassa 
koskaan lähtemättömän lumen kanssa — paahteisilla aroteillä 
alempana verämaan laivoja» kameleja tekemässä taivaltaan pit- 
kin, hitaasti soutavin askelin. 

Tuhottuja ja tuhoamatta jääneitä öljysäiliöitä ja -torneja 
maailman tavoitteleman nesteen nostopaikoilla, sinne tänne 
polveilevia vuoristoteitä, jotka tarjoavat niin suojan kuin kuole- 
mankin, vihollisia lumipoluillaan vastarinteillä, tuhottuja teitä, 
siltoja ja rakennuksia, kranaattikuoppia, kenttähautoja ja tie- 
puoleen suistuneita hevosia mahat pullistuneina, hyökkäys- 
vaunuja ja ajoneuvoja. Raskaiden patterien vuorenseinien 
kertaamia kumahduksia — silloin tällöin »Stalinin urkujem, 
raskaiden automaattisten kranaatinheittimien, lähtölaukausten 
sarja ja armottomasti kohdettaan lähestyvä, kevyessä ilmassa 
ulvova kuolemankuoro sekä ryöppyjen räjähtelevä teräskuuro, 
joka harvoin jättää putoamisneliöilleen mitään. 

Sellaista oli meillä Lineinajasta itään, etelärintaman »kol- 
mannella hetkellä», jolloin suuri maailma pidätti henkeään 

odottaessaan ratkaisua historian pisimmällä rintamalla Jäämeren 
tuulista Mustanmeren kesään. 

Pojat olivat oikeastaan tyytyväisempiä kuin vielä kertaakaan 
ennen koko retkemme kestäessä. Asemasodan ahdistava, toivotto- 
man harmaa arki oli vaihtunut kesäisten liikuntataistelujen 
väljään vilkkauteen. Huolto toimi jälleen varsin hyvin, ja 
puutarhojen antimet toivat tavattoman tervetullutta vaihtelua 
ruokavalioon. Maasto metsissä lymyilevine vihollisineenkin oli 
meille luontainen, suomalainen taistelumaasto, joka vihdoinkin 
teki oikeutta myös meikäläisten tunnetuille yksittäintaistelija- 
ominaisuuksille, mikä on pohjoisten erämaiden ainoalaatuinen 
lahja kasvateilleen. Eipä ihme, että haavoittumisensa jälkeen 
pian jälleen paikalleen palannut rykmentinkomentaja, eversti 
von Scholtz tässä heille oudommassa maastossa turvallisesti 
totesikin: »Minullahan on nyt suomalaispataljoonani . . .!» 

Etulinjaa ei tällä hetkellä kiinteässä mielessä ollut. Solatiet olivat 
lukossa», eikä vuoristosota myöntänyt suoraa rintamahyökkäystä 
enempää kuin moottoroituja operaatioitakaan. Sen oli, muualla- 
kin kuin meidän lohkollamme, muututtava sikäli ysuomalaiseksi», 
että hyvinkin pienet taktilliset yksiköt toimivat hajallaan omilla 
suunnillaan suorittaen omia tehtäviään sekä noudattaen maaston 
erikoisvaatimuksia että käyttäen hyväkseen sen suomia etuja. 
Joku komppania jossakin sivustalla sai tehtäväkseen vallata sen 
tai tuon kylän, pari joukkuetta naapurikomppaniasta varmisti 
sivustoja jne. Ja kun toinen komppania piti hallussaan jotakin 
kylää työntämällä joukkueensa asemiin sen eri puolille, oli kol- 
mas reservinä hiukan taempana, sekin kuitenkin tehden partioil- 
laan pistokokeita tuntemattomaan vihollismaastoon. Etulinja oli 
siis nyt muuttunut varsin mutkalliseksi ja hämäräksi käsitteeksi, 
varsinkin kun vilkas molemminpuolinen partiotoiminta usein 
merkitsi kahakoita jopa kymmenien kilometrien syvyisellä 
lohkolla. Korkeissa portaissa tietenkin hallittiin tilannetta koko- 
naisuudessaan ja — tämän omalaatuisen sissisodan salattuja 
Sakkisiirtoja. 


Kaukasuksen vuoristo sellaisena kuin se oli suomalaispataljoonan edessä jouluna 
1942. 


Vuoristopurojen alajuoksut olivat maalauksellisia. 


Muuan katu Alagirin kaupungissa Kaukasiassa. 


Vartiota, partiota ja partisaanisotaa 225 


Poikamme olivat — vihdoin! — päässeet sanan hauskimmassa 
merkityksessä maastoutumaan: suomalaispataljoonan »linja» lui- 
kerteli suvenrehevän metsämaaston rinteiltä ja kukkuloilta, 
tienvarsilta ja kyläaukeilta toisille, yhdyslankanaan vain näkö- 
ja kuuloyhteys, paikoin heikonlainen sekin. Vaikka alkuasukas- 
taloissa täällä oli jopa tammilattioita — sen verran puuta oli 
toki käytetty hyväksi — pystytimme puhtaita ja raikkaita telt- 
toja maastoon vartiopaikkojemme välittömään läheisyyteen. 
Varmistus merkitsi tietenkin ennen kaikkea vartiota, paljoa 
seisomista öin ja päivin sinne tänne puserretuissa pesäkkeissä 
rakettien ja valojuovien risteillessä nyt valtavan kauniiden 
vuoristometsien maisemissa. Tähän »taksvärkkiin» oli pojil- 
lamme kyllä yllin kyllin tottumusta; kukapa voisi laskea ne 
tunnit, jotka he jo olivat seisoneet vartiossa etulinjalla, milloin 
yksin, milloin kaksin, milloin kiljuvassa pakkasessa jäisen itä- 
tuulen purressa kasvoja, milloin poppeleiden juurella etelän 
suvisäässä. 

Yksitoikkoiselta se silti alkoi tuntua. 

Ja kun partioihin kysyttiin vapaaehtoisia, oli lähtijöitä aina 
enemmän kuin tarvetta. Vasta sitten kun partioita palaili koske- 
tusta saamatta, vähenivät vapaaehtoiset. Mutta heti kun etu- 
maastossa oli käyty ensimmäiset kunnon partiokahakat, oli 
niihin pyrkijöitä taas paljon enemmän kuin oli tarkoituksen- 
mukaista ottaa. 

Reservissä olevilla joukkueilla oli päiväohjelmissa aseiden ja 
varusteiden hoitoa ja tarkastuksia, oppitunteja ym. sekä — 
kuinkas muuten kun kerran oltiin Saksan sotavoimissa — ta- 
vallista muodollista koulutustakin, sitä enemmän kuin kolmesti 
kirottua exerzieriä — rintamalinjoilla . . .! 

Sotilaan elämä on odottamista, sanotaan. Ja me olimme toti- 
sesti ehtineet oppia jo odottamaankin. Nyt odotettiin vain pääsyä 
eteenpäin. Monta kertaa pataljoonan tehtävät olivatkin jo muut- 
tua toisiksi, kunnes tilanteet sivustoillamme jälleen muuttuivat. 
Niinpä eräs komppaniamme oli jo valmiina autoissa lähtemään 

vastahyökkäykseen saksalaisen naapuriyksikön alueelle, kun käs- 
kyyn tuli peruutus. 

Ja niin jäi aikaa — jopa pikku turhamaisuuteenkin. Pojat näet 
muuttivat avarat maastopuseronsa, joissa oli suojavärit kesäistä 
ja kääntöpuolella syksyistä luontoa varten niin kuin kypärän- 
suojuksissakin — oikein ytyköistuviksi» kevyiksi asetakeiksi teke- 
mällä niihin rintataskut ja käännettävät kaulukset. Suurilipalli- 
nen, kevyt kesälakkimme sopi siihen hyvin. Kävelykepit olivat 
näinä viikkoina niin vallitsevasti muodissa, etteivät edes pat- 
ruunalaatikkojen kantajat kulkeneet ilman jonkinlaista sauvaa. 
Kenttäkeittiön mustan korvikkeen kanssa oli vain hapanta leipää 
ja voita, mutta kuivamuona-annokset sisälsivät usein makkaraa, 
lihaa, juustoa, säilykkeitä, marmeladia jne. Lämminruoka jaet- 
tiin kenttäkeittiöistä tavallisesti vain kerran päivässä. Mutta 
sittenhän oli niitä tomaatteja, vesimelooneja, viinirypäleitä, kirsi- 
koita, omenia, luumuja ja jos jotakin puutarhojen antia, minkä 
lisäksi alkuasukkailta saatiin ostaa melkoisesti maitoa ja kanan- 
muniakin. 

Hätä ei ole tämän näköinen. 

Pahinta oli oikeastaan puhteiden vietto — pimeässä. Pojat 
olivat kyllä jo talvenkin mittaan keksineet-tuhat ja yksi erilaista 
tuikkumallia, mutta kaikilla niillä pyrki olemaan samat perusviat. 
Joko tuikku kyllä valaisi, mutta savutti ja nokesi kauheasti, tai 
sitten ei savuttanut mutta ei myöskään mainittavasti valaissut. 
Öljykentillä meiltä puuttui siis vain lamppuja. Mutta kelpasihan 
nukkuakin — ja kuunnella Kaukasian suurikokoisten sirkkojen 
lakkaamatonta viheltävää laulua etelän tähtikirkkaassa kesäyössä. 

Vartiopalvelusta vielä läheisempään yhteyteen kauniin kauka- 
sialaisluonnon kanssa pääsimme partioretkillä, joita siis komp- 
panioissa suoritettiin päivittäin, joskus jopa pari saman vuoro- 
kauden kuluessa. Ne olivat rohkeiden miesten oikeata kesäistä 
rintamaelämää ja menivät osaltamme onneksi ilman kaatuneita, 
joskin tapahtui muutamia haavoittumisia. Esimerkiksi sellainen 
talvisotamme kaukopartionjohtaja kuin kajaanilainen yliluut- 

nantti Kai Hortling, miestensä mielestä »suurin vertaistensa jou- 
kossa», oli nyt oikeassa elementissään. Saksalaisilla ei metsämaas- 
toon yleensäkään ollut tottumusta, mutta pian sentään hekin 
melkoisen menestyksellisesti partioivat. 


— ... Jaha, kaikki kahdeksan siis olemme. Ja konepistoolit, 
käsikranaatit ja muut... kuivamuona, noin, kunnossa. Toistan 
nyt siis vielä, että tämän partiomme tehtävänä on noin 40 kilo- 
metrin päässä olevan sillan kunnon tutkiminen — katsokaa kaikki 
paikkaa tästä kartalta. Viivymme matkalla todennäköisesti pari 
vuorokautta. Muistutan vielä siitä, että meidän on liikuttava, 
jos mahdollista, itseämme ilmaisematta ja antautumatta taiste- 
luun. Onko selvä kaikille? 

Tällä kertaa saksalainen aliupseeri tarkasteli ja puhutteli vielä 
suomalaista partiotaan, johon hän tiesi voivansa luottaa enem- 
män kuin itseensä. Seitsemän nuorta suomalaista sotamiestä solui 
hänen peräänsä teltalta laaksoon pesäkkeen ohi johtavaa polkua 
saarnimetsään. 

Tie vuoriston sisäosia kohti oli niin mäkistä ja mutkikasta kuin 
saattoi odottaakin. Näkyvyyttä kulkusuuntaan oli vain ajoittain, 
mutta silti tietä nyt kuljettiin ajankin säästämiseksi; olihan edessä 
nelipeninkulmainen taival pitkälle ei-kenenkään-maan tuolle puo- 
len. Elokuun aurinko paahtoi kuumasti, mutta korkeammilla 
näköalapaikoilla, joissa pysähdyttiin tähystämään eteenpäin, 
tuuli puhalteli hyvää tekevästi hiestyneisiin poikiin. 

Levähdyspaikassa tiheässä ja vehmaassa tienvarsimetsikössä 
partio löysi sattumalta merkillisen ja melkein kammottavan kui- 
lun. Se putosi kohtisuoraan maan sisään ja oli päältä noin 30—40 
metrin levyinen, reunoilta ja ehkä syvemmältäkin täynnä sinne 
kaatuneita kasvavia puita. Valtava kraatteri näytti pohjattomalta, 
sieltä ei erottanut muuta kuin synkkää pimeyttä. Sammuneiden 
tulivuorten muistomerkkejä — Taka-Kaukasian edelleen toistu- 
vien maanjäristysten tulosta? Jatkettiin matkaa. 

— Kalliomaa ja Lanamäki, te tähystätte edelleen oikealle, 

Kalliomaa maastoon ja Lanamäki puihin. Olkaa tarkkoina, ja 
turha pulina pois. Tavoitteeseemme on enää muutama kilometri. 

Partionjohtaja heilautti jälleen karttalaukkunsa selkäpuolel- 
leen, vilkaisi poikiaan ja pidensi askeltaan jonon kärjessä. Matka 
oli sujunut hyvin ja nopeasti: Grossbornin marssikunto oli jou- 
kolla totisesti tallella. 

Tie kulki nyt kahden rakennuksen välitse. Kylä näkyi kartan 
mukaisesti paikallaan hiukan edempänä, mutta pikainenkin poi- 
kien varmistama silmäys näihin rakennuksiin osoitti niitä juuri 
nytkin käytettävän asuntoina. 

— Pojat, katsomme perusteellisemmin molemmat rakennuk- 
set! 

Vaateriekaleita ja makuusijoja ja ruoantähteitä sekä toisessa 
rakennuksessa pesäkin, jossa oli vielä palavia hiiliä ... 

— Jatkamme kymmenen metrin etäisyyksin. Katsokaa tark- 
kaan tähystyssuuntiinne. 

Harventunut jono alkoi ääneti ja aseet ampumavalmiina nousta 
etuoikealle jyrkästi kohoavaa rinnettä, varoen kompastelemasta 
irtokiviin, joita oli vierinyt jostakin ylempää. 

— Vihollisia oikealla! 

Kalliomaan karjaisu löi miehet silmänräpäyksessä maahan ja 
aseet etsivät tähtäyskohdettaan. 

— Ruki vehr — idi sudaa! 

Kalliomaan kehotellessa miehiä huudoillaan antautumaan 
pääsi heistä toinen livistämään taaksepäin. Toisen nähtiin seu- 
raavan partiomme ensimmäisiä miehiä polviasennossa ja ase 
kainalossa, 

Tätä hiipijää Kalliomaa uudelleen kehotti antautumaan. Mutta 
sillä hetkellä vihollinen kohotti aseensa häntä kohti ja laukaisi 
ohi samalla sekunnilla, jolloin suistui monesta paikasta lävistet- 
tynä nenälleen vartiopaikalleen. 

Olivatko laukaukset ja pakoon päässyt hälyttäneet jo paikalle 
lisää vihollisia? 

Partio suojautui nopeasti tiheään metsään tien vasemmalle 

puolen. Ehkäpä ensi kerran saksalainen aliupseeri nyt kuuli ja 
myös kuunteli suomalaistensa mielipiteitä. Kyseessä oli joko par- 
tion täydellinen onnistuminen ja ehkä rautaristi tai epäonnistu- 
minen ja... 

Suunnitelma syntyi juuri niin nopeasti kuin oli välttämätön- 
täkin: osa partiota etenee tavoitteeseen ja toinen osa jää seuraa- 
maan tälle paikalle mitä tapahtuu. 

Ensin mainitut miltei syöksyivät matkaan, epäilemättä ei aikaa 
ollut ainakaan tuhlattavaksi. Toinen puoli jäi tähystyspaikoilleen 
odottamaan. 

Tuskin neljännestuntia oli kulunut, kun varmistusmiehet yllä- 
tyspaikalta näkivät joukkueen verran vihollisia laskeutuvan met- 
sästä samalle tielle. Pysähdyttyään joukko lähti oikaisemaan 
samaan suuntaan mistä partiomme oli tullut. Ei epäilystäkään! 
Venäläiset olettivat partiomme lähteneen heti palaamaan ja samaa 
tietä. Ja nyt oli kiire teilaamaan meikäläiset. ; 

Edessä käyneet palasivat — silta oli ehyt ja käyttökunnossa. 
Nyt voitiin hyvillä mielin suunnitella paluumatkaa; tulotie siis 
siihen ei enää käynyt. 

Kartan mukaan oli kahden kilometrin päässä rautatie. Sitä 
myöten oli mentävä niin pitkälle, että vastaan tulisivat saksalaiset 
joukot, ja sieltä edelleen omaan kylään. Omien» ensimmäinen 
alue on merkitty tuohon, matkaan vain! 

Vajaan puolen tunnin kuluttua partio oli ratavarteen suojau- 
tuneena odottamassa pian tulevaa pimeää. Päivännäöllä olisi 
radalla ja sen läheisyydessäkin ollut silmätikkuna, mutta pimeällä 
voi sitä hyvin seuratakin, kunnes tämä vaarallisin alue olisi 
takana. 

Varhain aamulla partio oli tehnyt jo kauan taivalta päättäes- 
sään poiketa erääseen kylään, joka näytti hyvin rauhalliselta. 
Metsän reunasta katsellen ei siellä todella näkynyt ainoatakaan 
miestä, vain joukko naisia puuhaili jotakin erään talon pihassa. 
Mitäpä siis... 

Katsotaan kylää! 


230 Suomalaisia suursodassa 


+ Säikähdys niillä akoilla oli silminnähtävä kahdeksan »saksa- 
laisen» astuessa tuliluikkuineen talon pihamaalle. Räiskäleitä, 
räiskäleitähän täällä paistettiin. Ja niitä tarjottiin heti yhermanski- 
soldaateillekiny! 

Mutta kenelle niitä näin paljon paistetaan? Ja onko tässä 
kylässä sotilaita? 

— Itsellemme vain paistamme, herra Offizier, ja lapsille. Ei 
ole muita, ei ole sotilaita. .. Vain joku vanha mies on, muita 
ei ole, ei ole muita, herra Offizier. 

Aivan siltä ei asia kuitenkaan kauan tuntunut. Ilmeisesti va- 
hingossa astui nurkan takaa nuori mies, tosin siviilipuvussa. 
Muutaman sekunnin säikähtänyt siviili, hölmistyneet akat ja 
kireäilmeisemmäksi rävähtänyt partiomme tuijottivat toisiaan. 
Sitten mies puhui naisten kanssa muutaman sanan omalla kie- 
lellään, otti vesiämpärin ja selitti partionjohtajalle käyvänsä hake- 
massa vettä metsäpurosta noin sadan metrin päästä. Saksalainen 
ei sanonut siihen mitään, eikä mies tietenkään ollut niin tyhmä, 
että olisi palannut. 

— Mikäs se tämä on, was ist das, stoo — kak gdjee? 

Järvinen ja Airio olivat keksineet erään räiskäleiden paistajan 
kädessä Kaukasiassa sellaisen harvinaisuuden kuin pöytäveitsen, 
jota akka ilolla heille näyttikin. Ja eikös vain sen terässä ollut 
selvää suomen kieltä: Sorsakoski. 

Miten se oli tänne tullut? 

Akka papatti kuin perämoottori, ja kun huomasi, ettei siitä 
mitään ymmärretty, juoksi asuntoon sisälle ja palasi kädessään 
kortti, jossa jälleen oli parikin sanaa täällä harvinaista kieltä: 
HAUSKAA JOULUA! , 

Poikien toipumatta vielä uudesta hämmästyksestä nainen 
muutti puheensa omalle kielelleen, selitti olevansa virolainen ja 
tunteneensa partiomme suomalaisiksi heti kun kuuli poikien 
puhetta. 

Ja veitsi ja joulukortti oli tänne tuotu talvisodan jälkeen. 

— Mutta lähtekää nyt heti pois, armaat Suomi-pojat, hän 

sanoi. Teitä on vähän ja tänne tulee taas illalla paljon miehiä, 
joilla on aseita vaikka ovatkin siviilivaatteissa. Ne ovat nyt 
tuolla metsillä, mutta niille näitä räiskäleitä paistetaan! 

Selvä se! 

Mutta virolaisen oli itsensä tähden arkailtava, vaikka toiset 
naiset eivät hänen puhettaan ymmärtäneetkään. Poikiemme ky- 
symykseen, mitä miehet siellä metsällä tekevät, hän ei osannut 
tai uskaltanut vastata. »Menkää nyt vain pian» 

Päästyään jonkin matkaa kylästä partiomiehet näkivät tien- 
varteen purettuna huomattavan määrän lääkeaineita ja sidetar- 
vikkeita. Mikäli se oli jonkin kenttäapteekin varasto, oli se perin 
mullin mallin siinä oman onnensa nojassa. 

Tämä seikka selvisi noin puolentoista peninkulman päässä, 
jossa partiomme tavoitti jo unkarilaisia joukkoja heidän majoitus- 
kylässään. Varsin kiihtyneenä lakkiaan maahan hakannut upseeri 
siellä kirosi, miten partisaanit olivat heiltä eilen vieneet auton 
lasteineen ja tänään polttaneet neljä autoa. Mitä mahtavatkaan 
tehdä huomenna, sakrament! Eikä kiinni niitä saada vaikka kuinka 
yritettäisiin! 

Tiedusteluunsa, mitä menetetty autonlasti oli käsittänyt, par- 
tio sai vastauksen: lääke- ja sidetarvikkeita. 

Selvä oli — myös se, mitä puuhaa »räiskäle-kylässä» pidettiin. 

Se oli partisaanien tukikohta! 

Partio kertoi kaiken näkemänsä ja kuulemansa unkarilaisille, 
joille tiedot tulivat tositarpeeseen. Siinä paikassa he alkoivat 
varustaa iskuryhmää kylään tutkiakseen sen tarkemmin. 

Mutta suomalainen tiedustelupartio toivotti vain heille onnea 
ja suunnisti lopputaipaleelleen antaakseen omassa yksikössään 
illansuussa jälleen joukon varsin mielenkiintoisia tietoja vihollis- 
alueelta. 

Silti se oli eräille viimeinen kaukopartio Kaukasiassa ja koko 
elämässä, 


PK-MIEHEN TIELTÄ 


Maikopin öljyalueen leppoisan ja »vapaan» vuoristosotamme 
vielä kestäessä kuuluin, niin kuin jo olen maininnut, pataljoonan 
ainoana virallisena sotakirjeenvaihtajana divisioonan esikuntaan 
ja lähinnä nyt everstiluutnantiksi (ja vastaavasti SS-Ober- 
sturmbannfähreriksi) korotetun yhteysupseerimme ja kenttä- 
pappimme Kalervo Kurkialan käyttöön. PK-mieheksi nimi- 
tettynä oli oikea yksikköni tietysti divisioonan PK-joukkue, 
johon muuten kuului jäseniä (lehtimiehiä ja kirjailijoita, elo- ja 
valokuvaajia ym.) kaikista muistakin vapaaehtoisryhmistä, niin 
että 30 tiedotusmiehen joukko käsitti toistakymmentä eri kan- 
sallisuutta. Mutta kun alun perin olin mahdollisimman selvin 
sanoin tehnyt tiettäväksi, ettei mielikuvitukseni suo mahdolli- 
suuksia kirjoittaa etulinjakuvauksia kymmeniäkin kilometrejä 
rintaman takana ja että muutenkin haluan seurata omaa patal- 
joonaamme lähituntumassa, sen omissa riveissä loppuun saakka, 
sain tämän oikeuden — mitäpä he tyhmälle ja itsepäiselle suoma- 
laiselle voivat. Ja niin liikuskelin linjoilla poikien parissa, usein 
juuri esimieheni ja ystäväni Kurkialan kanssa yhdessä, melko 
siedettävissä alkuasukasmajoissa asuen. Juuri tällöin tulin lähem- 
pää tuntemaan myös divisioonankomentajamme ja suuren ystä- 
vämme, kenraaliluutnantti Feliks Steinerin — miehen, joka ken- 
raaliksi ja armeijakunnan komentajaksi ylennettynä sitten ke- 
väällä 1945 johti saksalaisten viimeisen epätoivoisen ulosmur- 
tautumisyrityksen Berliinistä. 

Kenraali Steineria on persoonallisuutena pidettävä ihanteelli- 
sena sodanjohtajana ja erityisen sopivana juuri sellaisen muodos- 

telman komentajaksi kuin eurooppalaisia vapaaehtoisryhmiä kä- 
sittävä Wiking-divisioona. Hän oli toisaalta hyvin vaativa, tar- 
mokas ja taitava upseeri, moottoroidun jalkaväen taistelutaktii- 
kan uranuurtajia — toisaalta hyväntahtoinen ja ymmärtäväinen, 
miestensä parasta ajatteleva esimies, joka aina oli valmis anta- 
maan tunnustuksen hyvistä suorituksista, ihmisenä hienostunut, 
mutta ulkonaisesti vaatimaton herrasmies. 

Feliks Steiner on syntynyt 23. 5. 1896 vanhan itäpreussilaisen 
kulttuurikodin poikana. Hänen Salzburgissa syntynyt isänsä oli 
historianopettaja, josta pojallekin periytyi mielenkiinto his- 
toriaan. Kodissa harrastettiin myös musiikkia, joka niin ikään 
on säilynyt kenraalin lempiharrastusten joukossa samoin kuin 
urheilu, johon hän jo poikasena vanhempiensa maatilalla innos- 
tui. Hänen tultuaan ylioppilaaksi Königsbergissä syttyi ensim- 
mäinen maailmansota, mikä merkitsi myös nuorukaisen elämän- 
uran määräytymistä. Upseerikokelaana hän astui rintamajouk- 
koihin 1914 Tilsitissä ja taisteli venäläisiä vastaan Itä-Preussissa 
ja Puolassa, missä haavoittui vaikeasti vuoden lopulla. Luutnan- 
tiksi korotettuna hän palasi 1916 Kuurinmaan rintamalle ja sai 
urhoollisuudestaan I luokan rautaristin. Länsirintamalla hän 
toimi konekiväärikomppanian päällikkönä Flanderin, Artois'n ja 
Sommen suurtaisteluissa ja Saksan romahduksen jälkeen vapaa- 
ehtoisjoukon johtajana Memelissä, vieläpä katutaisteluissa enti- 
sessä koulukaupungissaan Königsbergissä. Rauhanteon jälkei- 
sessä Saksan tynkä-armeijassa hän palveli erilaisissa tehtävissä, 
mm. rykmentin adjutanttina ja komppanianpäällikkönä. 

Kenraali Steinerin usein välitöntä ja kaikesta sovinnaisesta 
jäykkyydestä vapaata esiintymistä ainakin meitä suomalaisia 
kohtaan kuvaa jo aikaisemmin mainitsemani vastaanotto patal- 
joonamme päästyä rintaman selustaan Ukrainassa. Tiukassa 
neliössä odottelimme komentajaa katselmusta pitämään, valmiina 
jyräyttämään virallisen vastatervehdyksemme herra kenraalille. 
Silloin hän miltei hyppäsi autostaan eteemme, tuskin malttoi 
kuunnella loppuun komentajamme ilmoituksentekoa, kun jo kii- 

rehti »käsittelemään» miltei joka pojan erikseen! Juteltiin, nau- 
reskeltiin ja paiskottiin käsiä — katselmus kesti useita tunteja, 
mutta ystävyys ja luottamus oli myös syntynyt. 

Alussa mainitussa vaiheessa tulin eräänä päivänä häntä vas- 
taan kaukasialaiskylämme kujalla, kun hän pysäytti minut: »Mitä 
Tyrkkö — ettekö te olekaan vielä Oberscharfährer ?» 

Scharföhrer vastasi tietenkin kieltävästi, jolloin hän antoi käs- 
kyn: yTulkaa komentopaikalle huomenna klo 9. 

Mennessäni sinne seuraavana aamuna kenraali parhaillaan kil- 
jui kahteen kenttäpuhelimeen yhtaikaa. Vihollinen yritti läpi- 
murtoa tai ainakin oli lähestymisvaiheessa jonkin yksikön loh- 
kolla, ja ehdin kuulla, miten kenraali jollekin alaiselleen vuhkasi» 
lähettää paikalle komppanian suomalaispataljoonasta, ellei tilanne 
muuten selviä! 

Tämähän sattui! 

Ja sitten lyhyt, tukeva kenraali miltei juoksi pihan poikki, 
huomasi siinä minut, näytti, ihme kyllä, yhtäkkiä muistavan 
asiani, löi olalle ja sanoi, että olen nyt sitten Oberscharfährer. 
Ja onnitteli, ennenkuin jatkoi juoksuaan. 

Sillä tavalla, veljet rintamajermut, saadaan »kultaa ja kunniaa», 
kunhan ymmärtää hakeutua »jakopaikoilles! Niinpä minusta siis 
tuli suomalaisten aliupseerien ensimmäinen SS-ylikersantti mie- 
lestäni pelkän, tosin tarkoituksettoman, »suhdetoiminnam» an- 
siosta. Nolotti jo koko ajan edessä olleiden vanhojen vääpeleiden 
tähden. Vaikkapa tästä olikin vielä monta pykälää siihen mah- 
dollisuuteen, jonka sanottiin meillä kaikilla olevan: »Jokainen 
saksalainen sotilas kantaa marsalkansauvaa selkärepussaan.» 

Olin haastatellut pataljoonankomentajaamme Hans Collania 
Uuteen Suomeen, ja juttuni oli luettu myös Suomen radion lehti- 
katsauksessa. Suomen Kuvalehden päätoimittaja kehotti minua 
sitten tekemään heille jutun itse kenraalistamme. Esitin haas- 
tattelupyynnön everstiluutnantti Kurkialan välityksellä, ja niin 
juttu kuvineen tehtiin. Mutta kun eversti ilman muuta tiesi 
minunkin perin mielelläni lähtevän toista vuotta kestäneen palve- 

luksen jälkeen ensi kerran kotilomalle, oli hän sitten aamiais- 
pöydässä kenraalin kanssa keskustellessaan sanonut olevan tär- 
keätä, että minä kävisin itse paikalla lukemassa haastattelun 
korehtuurinkin, jotta se tulisi julki juuri niin kuin tarkoitimme. 

— No, jos kerran Tyrköllä on asiaa Suomeen, niin Tyrkkö 
lähtee sitten huomenaamulla Suomeen, oli kenraali tokaissut. 

Kaukasukselta Suomeen mars, mars! 

En ollut uskoa asiaa vieläkään kun palailin esikunnasta asiaan 
kuuluvat pahvit taskussani. Katselin niitä ja toistelin saksalaisissa 
kenttäpostikorteissa olleen piirroksen värssyä: »Bist du mein 
Kriegsurleubschein?» (Oletko sinä minun, rintamalomatodis- 
tus?) 

Tietenkin tein tuon pitkän matkan, jonka huomattavimmaksi 
yksityiseksi muistoksi jäi sormessani kiillellyt kihlasormus, jol- 
laisiin muuten syyllistyi» vähintään joka toinen poika niistä 
onnellisista, jotka joukostamme Ukrainassa ja Kaukasiassa pääsi- 
vät käymään välillä kotimaassa. 

Kenraalin suomalaiselle kirjeenvaihtajalle suomasta omasta 
autosta, joka oli ainoalaatuinen suosionosoitus, olen jo kertonut. 
Kateuden hälventämiseksi minun oli toki selvitettävä paitsi ta- 
vallinen rintamapalvelukseni myös se, että olin ottanut ensim- 
mäiset etulinjakuvani jostakin käsiini saamallani rikkinäisellä ja 
eristysnauhalla kokoon hampsitulla kameralla. Kirjoituskoneen 
olin aluksi saanut käyttööni vain aamuöiksi saksalaisilta toimisto- 
korpraaleilta. Mutta »vastaanottoni» Berliinissä sattumalta sa- 
mana aamuna, jolloin sanomalehdet jättiläiskuvin ja kirjaimin 
kertoivat Hitlerin käynnistä Suomen Marsalkan luona, olisi var- 
maan ylittänyt ainakin flaamien horisontin. Eihän siitä ällistyk- 
sestä berliiniläisessä pikku kahvilassa ollut selvitä resuinen rin- 
tamafinnekään, olutukot kun piirittivät minut siellä aamuvarhai- 
sella sellaisin seidelimäärin, että minun oli pakko toistaa varoi- 
tusta, etteivät he nyt missään tapauksessa erehtyisi juhlimaan 
minua Suomen Marsalkkana ..! 

Yllätyksellisyydessään vielä lomallelähtöäni railakkaampi oli 

äkkilentoni Kaukasiasta Berliiniin hiventä ennen kuin siirryimme 
suurhyökkäykseen itään Kaspian meren suunnalle. 

Erinäisistä ulkopuolisista syistä olivat kenraali ja eversti kes- 
kustelussaan tulleet siihen tulokseen, että Suomeen on heti saa- 
tava oikeita ja päivänkohtaisia tietoja vapaaehtoisjoukkomme 
kuulumisista. Keskustelua oli käyty jälleen ruokailupaikalla. 
Sieltä palattuaan eversti tuli suoraan kämppääni lähinaapurimök- 
kiin, katsoi minua tavanmukainen leikinväike silmäkulmissaan 
ja sanoi: | 

— $Sinä menet sitten koko ensi viikoksi puhumaan Saksan 
radion suomenkielisiin lähetyksiin pataljoonasta! 

— Mu-mutta — mehän olemme nyt tuhansien kilometrien 
päässä, eikä minulla ole valmistakaan kuin... 

— Ei se mitään. Tämä on käsky. Ja kirjoitat matkalla. Ja 
perillä. 

Tunnin kuluttua kiljuimme kenttäpuhelimeen käskyä kenraali 
Steinerilta Armavirin lentokentälle: »Finnepataljoonan sotakir- 
jeenvaihtajalle paikka ensimmäiseen Berliiniin lähtevään konee- 
seen.) 

Sattui niin, että Saksaan lähti kone juuri seuraavana aamuna 
klo 9. Oli kysymys vain siitä, ehtisinkö siihen. 

Armavir on jonkin matkaa vuoriston pohjoispuolella oleva 
kaupunki, ja saksalaisten lentokuljetukset keskittyivät tuolloin 
huomattavassa määrin sinne. Osaksi »liftaamalla» ehdin aamulla 
Armaviriin ja tein tuttavuutta lähdössä olevan suuren kuljetus- 
Junkersin miehistön kanssa. He olivat noin parissakymmenissä' 
olevia poikia, mutta eräällä oli jo kultainen Saksan ristikin — 
yhtä huolettomia ja pelkäämättömiä rintamalentäjiä kuin tämän 
todellisten nuorten miesten ammatin harjoittajat Saksassa yleensä. 
Siivestä oli mennyt pala jollakin Kreikan tai Krimin reissulla, 
eikä sitä ollut välitetty tällaisessa yroomussa» paikata. 

Lähdimme. 

On vielä kertomatta, että mukanani oli paitsi uskollinen vanha 
kirjoituskoneeni myös tiettyyn osoitteeseen toimitettava elävä 

kalkkunapaisti Berliiniin. Poikamies-kenraalimme oli kysynyt, 
halusinko matkaseuraa. Ja niin se sitten oli suljettu puulaatikkoon 
ja motkotteli istuimeni vieressä vilmalaivassa» lentäessämme 
matalalla kalmukkiarojen yli. Linnun lisäksi olin saanut seurak- 
seni myös vastaavan ruotsalaisen »SS-pataljoonan, toimittajan 
ja Oberscharföährerin Olof Sandströmin Tukholmasta, hänen 
saavuttuaan Armaviriin omalta taholtaan. Siinä suuren, muuten 
tyhjänä Saksaan palaavan kuljetuskoneen matkustajat sitten oli- 
vatkin: suomalainen, kalkkuna ja ruotsalainen .. .! 

Ylitimme Asovan meren sinivihreän vesikentän etelän aute- 
reisessa ilmassa ja jätimme taaksemme jo Ukrainaa, joka lepäsi 
allamme kuin suunnaton, kuvioiltaan epämääräinen ruskeanvi- 
hertävä matto. Siinä tämän ensimmäisen päivämme lento- 
osuus. Laskeuduimme ja yövyimme erääseen lentotukikohtaan, 
jossa pojat pitivät meitä, Sandströmiä ja minua — kalkkunaa 
unohtamatta — hyvin toverillisesti vierainaan. Aamuteetä juo- 
dessamme he kysyivät, joko lähtisimme. Kävelimme koneelle, 
panimme sen käyntiin ja nousimme matkakorkeuteen verkkaista 
vauhtia, mikä kaiketi oli ominaista vanhimpaan lentokalustoon 
kuuluville masiinoille. 

Tehtyämme matkaa tuskin puolta tuntia enempää meitä kohtasi 
näky, jota jo olimme odottaneetkin. Etäällä taivaanrannalla huo- 
mattavasti meitä korkeammalla lensi vastakkaiseen suuntaan 
vihollislaivue, joksi lentäjäpoikamme sen heti tunnistivat. Ko- 
neemme oli hidas, ja aseistuksena peräpuolessa oli yksi vaati- 
maton konekivääri, jonka takana nuori ampuja kylläkin kylmä- 
verisen näköisenä nojaili. Sandströmillä ja minulla pälyilivät jo 
silmät vähän sinne ja tänne, ehdinpä varoittaa vieressäni mot- 
kottavaa kalkkunaakin, että pidä nyt hitossa sinäkin suusi, ettei- 
vät veljemme vanjat kuule kulkuettamme! 

Mutta lentäjävesselimme sen kun sananmukaisesti viittasivat 
kintaalla koko asialle: »Vedetään näin ihan pintaan vain, eivät 
ne huomaa koko tätä roomua ollenkaan!» 

Niin kuin eivät kaiketi sitten huomanneetkaan — suojaväristä 

konetta matalalla aron yläpuolella. Mutta meidän alas saamises- 
samme niillä ei olisi ollut suurtakaan urakkaa! 

Omia koneita oli näköpiirissämme silloin tällöin. Muuten mai- 
semat lintuperspektiivistä olivat aivan yhtä yksitoikkoisia kuin 
maastakin. Aloimme jo senkin vuoksi naputella koneessa radio- 
tarinoitamme Sandströmin kanssa; hän oli vastaavalla komen- 
nuksella Ruotsin lähetyksiin. Päätimme käyttää viikon osyöttä- 
mällä» radiota vain noin 10 minuuttia kerrallaan. Sandström 
koetti kehottaa minua tekemään hänen tapaansa jutut vielä 
lyhyempiä, niin saisimme niistä suhteellisesti paremman palk- 
kion. Yritin selvittää ruotsalaiselle, että tämä ei todellakaan ole 
minulle ansiotyötä eikä meillä ole Kaukasiassa palkkasoturipatal- 
joonaa. 

Mutta sitten siinä taas ydivisioonatoverini» penkin alta mot- 
kotti jotakin sellaista, että kehaisepas jutussasi vähän kenraalia- 
kin! Ja minä löin leikiksi niin tällaisen huvimatkan kuin »ruotsa- 
laisen SS-pataljoonankin», jota ei koskaan ollut olemassakaan. 

Vasta kolmantena päivänä oli pitkä lentotaival takanamme ja 
laskeuduimme savujaan suitsevaan Saksaan. 

Ja jo samana iltana puhuin tähän erään ensi kerran Suomeen 
Saksan Rundfunkhausista, joka oli siinä määrin vartioitu laitos, 
että luulisin taivaaseenkin pääsevän vähemmillä tarkastuksilla 
ja papereilla. Radiotalossa oli erikielisiä lähetyksiä varten kaik- 
kiaan 150 studiota! Suomen osaston seinän takaa puhuttiin kiih- 
keästi venäjää! 

Mutta seuraavana aamuna sain motkottelevan matkatoverini 
laatikossaan hotellini emännältä, ajoin raitiovaunulla määrättyyn 
osoitteeseen ja soitin ovikelloa. Minulle avasi oven viehättävä 
saksatar viininpunaisessa aamutakissaan. Esitettyäni itseni kuulin 
hänen nimensä ja voin kertoa terveisiä herra kenraalilta Kauka- 
siasta, minkä vakuudeksi kädessäni olevasta laatikosta motkah- 
dettiin minun kuullessani viimeisen kerran. Fräulein Sejase pu- 
nastui hymynsä keskellä mitä suloisimmin ja olisi mielellään 
kutsunut minut sisään nauttimaan lasin viiniä, kahvia tai jotakin 

muuta. Mutta mahdollisten jälkiselvittelyjen pelossa minun oli 
karvain mielin kohteliaasti kieltäydyttävä kunniasta. 


yLennokkaan) menon paluumatkalla mies palautettiin maan 
pinnalle niin perusteellisesti, että löysimme — meitä oli tällöin 
useita suomalaisia — itsemme loppujen lopuksi panssareitten alle 
»sisustamistamme» poteroista! Kaikenkarvaiset »sattumakyyti»- 
junamme vaihtuivat näet Rostovissa pitkään rintamalle mene- 
vään tavarajunaan, jonka avovaunut oli lastattu täyteen tuliteriä 
hyökkäysvaunuja. Niiden telaketjujen välissä, visusti vaunujen 
alla kyyhöttelimme kylminä öinä ja tuulisina ja sateisina päivinä 
päätyäksemme näkymiin, jotka olivat kuin jatkuvaa huutoa, sodan 
mieletöntä maanjäristystä: jälleenrakennetun radan kahta puolta 
kilometri toisensa jälkeen palanutta ja räjähtänyttä rautaa mieli- 
kuvituksellisesti vääristyneenä, ympäri lentäneitä vetureita ja 
vaunuja, kiskonpätkiä, kranaatteja, patruunamassoja, pyöräpareja 
akseleissaan, lentokoneiden ja hyökkäysvaunujen romua, ruu- 
miita, joita pommit olivat haudanneet, jättäen vain käden tai 
pään näkyviin . . . Painajaisunen maisemaa kilometri kilometriltä 
— rautatiekaluston ja äskeisten -kuljetusten hirvittävää hautaus- 
maata. 

Oikeastaan se antoikin, »sopivasti», esimakua siitä, mitä nyt 
oli edessämme idässä, Kaspian meren puoleisessa Kaukasiassa. 


»TAPPOKUKKULOILLA, JA KUOLEMAN 
LAAKSOISSA 


Suomalainen SS-pataljoona hyökkäsi — raskaammin kuin kos- 
kaan ennen tai tämän jälkeen. 

Joukkomme saavuttua Elbruksen ja Kazbekin majesteetillisten 
lumenhohtoisten huippujen näkötuntumassa pölyisenä ja pala- 
vissaan läpi lukemattomien hanhilaumojen ja viiniviljelysten 
kaukasialaiskylien Mosdokin alueelle ymmärsimme jo, mistä jat- 
kuva suurtaistelujen kumu itäisellä taivaanrannalla oli lähtenyt. 
Automarssimme oli tuonut meidät keskelle itärintaman tämän 
hetken kiihkeimpien taistelujen näyttämöä, Terek-joelle, Kau- 
kasian hyökkäyksen painopisteeseen Grosnyin rikkaan öljyalueen 
ja vuoriston itäisimmän solatien suulle. 

Tavoite oli selvä: ainoa mahdollisuus ratkaista Kaukasian rin- 
taman »pussinperäm pitävyys oli katkaista koko kannas Kaspian 
merelle saakka ja eristää vihollinen tukialueistaan, mikä ilmeisesti 
olisi tehnyt mahdolliseksi paitsi jatkuvan etenemisen ja myös 
Bakun ja muiden Taka-Kaukasian öljykenttien valtaamisen, 
Stalingradin keventämisen ja venäläisten työntämisen sen etelä- 
puolella Volgan alajuoksulle. Ja vaikka oltiin vasta syyskuun. 
loppupäivissä, alkoi operaatioilla olla kiirekin; arojen liejukauden 
ja ankaran talven jo tutut vaikeudet lähestyivät. 

Näin tätä tilannetta kartan ääressä tuli tavallisella suomalaisella 
lautamiesjärjellä pohtineeksi. 

Ikävin puoli asiassa oli se, että myös neuvostomarsalkat ilmei- 
sesti olivat olettaneet saksalaisten virkaveljiensä kaavailevan kehi- 
tystä jotenkin samaan tapaan: Terekillä oli vastassa kaikkien ase- 

lajien puna-armeijaa enemmän kuin milloinkaan Dneprin mutkan 
jättiläistaistelujen jälkeen. Ja näinä päivinä se miljoona-armeija 
sai kaikkivaltiaalta generalissimus Staliniltaan sangen lyhyen 
mutta tietyllä tavalla valvottuna tehokkaan käskyn: seistä tai 
kaatua paikalleen. 

Jo Terekin sillanpääasemista oli käyty kovia taisteluja; pala- 
neita kyliä, kranaatti- ja pommikuoppia, tuhottuja panssareita, 
saksalaisia kenttähautoja ja hautaamattomia venäläisiä, rikkou- 
tuneita autoja ja jokunen alas syöksynyt lentokonekin. Romua 
ja tuhoa ja saastaa sikin sokin. Mutta ainakin puheissaan anka- 
rasti valkovenäläisvastainen siviiliväki oli paikoillaan täälläkin, 
hurjannäköiset miehet korkeissa mustissa turkislakeissaan poik- 
keuksetta pyssyineen sotajalalla hekin. 

Wehrmacht oli täällä sananmukaisesti hakannut päätään kiveen 
viikkokausia. Se oli yhä toistuvissa hyökkäyksissä menettänyt 
miehiä ja kalustoa suunnattomasti ja edennyt kuitenkin vain 
hivenen jokivartta Malgobekin öljykaupungin suuntaan. Wehr- 
machtin rykmentit olivat silmin nähden loppuun ajettuja, kuo- 
lemanväsyneitä ja muutamat miltei olemattomiin huvenneita. 
Taistelutahtokin sen meitä yleensä vanhemmissa ikäluokissa teki 
jo luonnollista laskuaan. 

Oli tullut aika iskeä pöytään viimeinen valtti: SS-divisioona 
Wiking — päätien suunnassa suuntana Malgobek! 

— Kyllä nyt tulitte SS-miehet sellaisen seinän eteen, josta 
ette mene tekään. Mutta hyvää onnea ja viekää terveisiä hel- 
vettiin. 

Ne olivat taakse pääsevien Wehrmachtin miesten terve- 
tulotoivotuksia maan ja taivaan järistessä jatkuvasti noilla loi- 
vasti pyöreämuotoisilla maisemilla. Kaiken muun lisäksi vi- 
hollinen oli alkanut kylvää maahan nyt täytekyniksi, saippua- 
koteloiksi ja muiksi pikkuesineiksi naamioituja räjähdyspanok- 
sia, joissa monet sormet olivat jo silpoutuneet, ennen kuin 
niitä opittiin varomaan. 

Vaihdon jälkeen hyökkäyksiä jatkettiin välittömästi, Nord- 

land-rykmentimme oli oman kiilamme kärkenä. Kaikki putket 
päästivät kerta toisensa jälkeen tulivalmistelun, joka oli tehdä 
kuuroksi, vihollisen lukemattomia maataistelu- ym. koneita 
vastaan kävivät omat hävittäjämme taivaalla vähän väliä kuole- 
mankarusellejaan ja syöksypommittajat riehuivat raivoisasti 
vihollisasemien yllä. Ilmanherruutta tuskin oli tässä vaiheessa 
kummallakaan puolella; humisevina tulisoihtuina täysin mootto- 
rikierroksin maahan syöksyvissä koneissa oli vuoroin omia ja 
punatähtisiä, usein molempiakin yhtaikaa. 

Tavallisesti vain polvenkorkuinen heinikko suojanaan eteni- 
vät hyökkäysaaltomme noilla aukeilla, loivarinteisillä kummuilla, 
jotka pian punaisin liekein paloivat mustiksi. Viholliset olivat 
kaivautuneet asemiin meidän suuntaamme eturinteille — tai- 
tava ja tehokas puolustusjärjestelmä sikäli, että se ei kovimmissa- 
kaan tilanteissa houkutellut ketään vetäytymään, koska nouse- 
minen kuopista hyökkääjän puoleiselle rinteelle olisi merkinnyt 
kaikissa tapauksissa kuolemaa. Rykmenttimme kohdalla oli 
vastassa — niin kuin pian totesimme — siperialaisista kuritus- 
huonevangeista sekä kommunistisista nuorisoliittolaisista ko- 
koonpantuja muodostelmia, jotka tavallisesti avasivat kone- 
tuliaseistaankin tulen kylmäverisesti vasta lähietäisyydellä, 
jolloin osumatarkkuus tietenkin oli paras mahdollinen. 

Avomaastosta huolimatta hyökkäys oli näin ollen miltei 
jatkuvaa lähitaistelua — ja jälki sen mukaista. Tulittaa ja syök- 
syä, tulittaa ja syöksyä, mies mieheltä, ryhmä ryhmältä, jouk- 
kue joukkueelta komppaniain ja pataljoonan puitteissa. 

Patruunoita ja ammuksia oli niin paljon kuin ehdittiin syytää 
viholliseen. Mutta ei ollut silläkään puutetta sotamateriaalista 
— kaikki, mitä ehkä muuten olisi puuttunut, oli varustettu 
valmistusleimalla »Made in USA» — puserosta lihapurkkiin 
ja panssarivaunuun saakka. Maa paloi, kiehui ja kääntyi kymme- 
niin kertoihin, savu nieli räjähdyspilvetkin, panssarivaunu- 
jemme alle kaivantoihinsa sortuvien kauhunhuudot sekaantui- 
vat jalkaväen konetuliaseiden huumaavaan rätinään. Raskaiden 

tykkipatterien taukoamaton jyly oli kuin valtavan kiviraunion 
loppumatonta lakoamista. 

Tuli viholliskaivannoista kiihtyi äärimmilleen aina hyök- 
käyksen lähestyessä, venäläisten sulkutuli repi säälittä vielä 
omiaankin, käsikranaatit lyhyiltä etäisyyksiltä täydensivät työtä 
puolin ja toisin. Vihollinen ei perääntynyt — sen hyvin naamioi- 
duista taisteluhaudoista tuli sen viimeisiä hautoja, joihin vino- 
silmäiset kirgiisit ja nuoret aatteensa marttyyrit sortuivat ve- 
rensä sekaan kaivantojen luhistuessa. 

— Vanjaa turpiin vain, se on suomalaisen ainoa todellinen 
elinkeino! 

Alikersantti R., jo Lineinajassa vesiintynyt» hurjapäämme, 
se nyt lopullisesti tasasi tilinsä voitokseen kuoleman kynnyk- 
sellä. Hirvittävässä luoti- ja kranaattisateessa hän tuolla hetkellä 
seisaaltaan ampui kiväärikranaatteja muutaman kymmenen met- 
rin päästä. 

— Katsokaas, veljet, kuinka tuolta lentää taas pää! 

Se pää lensi silmänräpäystä ennen, kuin alikersantti painoi 
vatsaansa ja putosi heinikkoon. 

— Lääkintämiehet, lääkintämiehet! 

He juoksivat ja sitoivat, sitoivat ja kantoivat ja antoivat 
omat uhrinsa. Moni ei noussut enää syöksystään, monelta se 
katkesi kesken, useat sammuivat sidontapaikalle. Ja haavoittu- 
neidemme virta taakse oli heti alkanut. 

Mutta — syöksyyn, ylös, seuratkaa! 

Papapapapapapapapapapapapa ... 

Tulita ja syöksy, tulita ja syöksy! ; 

Tuolla jäivät kentälle makaamaan meidän komppaniamme 
au-joukkueen Alaja ja Eloranta, tuolla suistui tuleen ja vereen 
opettaja-aseveli Muilu, joka Usbenskajassa oli siunannut serk- 
kunsa Ukrainan multaan. »Nyt hyvästi, äiti», olivat hänen vii- 
meiset sanansa taistelun infernossa. Joku kranaatti sadoista 
tai tuhansista iski teräskypärän Penttilän päästä siiviläksi, 
mutta pelasti miehen. Tuolla haavoittui kuolettavasti nuori 

Kaarlonen, jonka iloiten kantaman tuntolevyn numero oli 13, 
täällä kannettiin jo Valkaman toistakin veljestä, leuan paikalla 
vain muodoton sidetöykky. Hän voi vain kirjoittaa viimeiset 
sanansa. Ne syntyivät kuolevan käsialalla hänen Uuden testa- 
menttinsa kanteen: »Jään tänne, toimittakaa tämä Suomeen .. » 

— Pojat, taaksepäin, taaksepäin tuon kummun taakse. Se 
ampuu sulun tähän! 

Papapapapapapapapapa ... 

Muutaman konekiväärin tulittaessa vihollisia pysymään 
matalana toiset vetäytyivät vuorollaan rumputulen jauhaessa 
seuraavilla minuuteilla tämän paikan jokaisen neliömetrin jälleen 
kerran läpi. 

Jo lokakuun 11. pnä klo 14.00 oli esimerkiksi 10. komppanian 
taisteluvahvuus enää viidennes saksalaisen jv. komppanian 
normaalista miesmäärästä. Siinä oli 2 upseeria, 6 aliupseeria 
ja 37 miestä. 

Ja muuan vanhanpuoleinen autoaliupseerimme, joka taem- 
pana joutui tilapäisesti kenttäpappimme virkaan, tuli todella 
loppumattomassa hautausurakassaan yltä ja päältä syöpäläisiin, 
niin maahan painavasta surusta sanotaan tulevan. 

Mutta Malgobek lähestyi. Ja sitten taisteli suomalaispatal- 
joona jo metri metriltä ja talo talolta tämän kaksiosaisen kukkula- 
kaupungin alueella. Raivoisa, fanaattinen vastarinta murtui pala 
palalta, koko maanpiirin täyttävä rumputuli jauhoi murskaksi 
kovimmatkin pesäkkeet ja suomalaispataljoona iski yötä päivää 
jokaisella mahdollisuuksiensa hivenellä. Hirvittävä, haiseva 
ruumismatto musteni auringon alla tässä manalan maisemassa, 
ja meikäläiset joutuivat toimimaan muutamassa vaiheessa 
keskellä saksalaisten vastaavaa ruumispaljoutta. Näky kuvotti 
ja ylenannatti sietämättömästi; jo pelkän hirvittävän lemun 

tähden voi kuka tahansa tulla hulluksi. Puuttuivat vain mustat 
korppiparvet, jotka eivät sentään vielä tähän tuleen uskaltautu- 
neet lähelle. 

Yöt kattoi sysimusta pimeys tai kuun kelmeä kalmantunnelma 
käryäviä taistelumaastoja. Taempana olevat pääsivät toki lähi- 
kylien siviiliasumuksiin, sikäli kuin niitä vielä oli. Edessä 
kaivettiin poteroita, tehtiin telttojakin joihinkin suojaisempiin 
painanteisiin tai nukuttiin kylmistä öistä huolimatta paljaalla 
maalla, sitten jo Malgobekin talojen riekaleissakin. Srapnellit 
räiskyivät ja kranaatit tippuivat öisinkin, valojuovaluotien tuli- 
kärpäsparvet lensivät letkuina kohteisiinsa, vhermosahat» tiputte- 
livat taivaalta valopommeja ja niiden perässä siruja sinkoavaa 
tavaraa. 

Muuan kranaatinheitinryhmämme, joka suorasuuntaustulel- 
laan etulinjan tuntumassa oli tehnyt päiväkausia hyvää jälkeä, 
odotteli sekaisen tilanteen selvittelyä, ennen kaikkea uutta 
ryhmitystä, erään öljysäiliön luona kaupungin ensimmäisellä 
kukkulalla. Edessä oli syvä ja noin parisataa metriä leveä laakso, 
jonka takaa taloista vihollinen ampui kaikenkokoisilla aseillaan 
minkä ennätti. Tällä hetkellä pataljoona ottikin asemat tältä töy- 
räältä — krh.ryhmä vei heittimensä erääseen pommikuoppaan. 
Se ehkä paljasti asemansa. Vihollistykistö ainakin suuntasi nyt 
siihen tavattoman kiivaan tulen. Erään heitinmiehen jo haavoi- 
tuttua ryhmä käytti pientä tulitaukoa hyväkseen ja siirtyi sata- 
kunta metriä vasemmalle toisen öljysäiliön suojaan. Samanlaisia 
oli Malgobekissa paljon — ryhmä mahtui sopivasti sen alle. 

Oli jo ilta, ja keskustelu »pöntöm alla vuoroin Tampereen, 
Kemijärven ja muiden seutujen murteilla koski lähinnä sitä, 
saadaanko tänä yönä yhtään uinahtaa. Juuri silloin iski piiska- 
tykki läpi öljysäiliön niin että sirpaleet vain tyhjässä ”tynny- 
rissä? kilisivät. Sitä seurasi kasvava kranaattimyrsky, jossa se- 
kaisin sirpaleet ja kivet soittivat säiliötä romun pudotessa 
kaameasti kolisten poikiemme ohuelle »katolles. Tämä oli tuli- 
valmistelua ennen hyökkäyksen alkamista — se oli selvä! 

» Vihollinen hyökkää!» 

Saksankieliset huudot kaikuivat kukkulalla yössä; joka mies 
oli jälleen paikallaan. Oma tykistö avasi sulkutulen laaksoon, 
heitinryhmän johtaja juoksi melskeessä tähystyspaikalleen. Se 
oli puolestaan valmistellut sulun erääseen notkelmaan, jossa 
tykistön suuliekkien valossa nyt oli vihollisia kylki kyljessä 
noron täydeltä! 

— Pataljoonan lohkolla hyökkää ainakin rykmentti panssa- 
rien tukemana. Jokaisen on pysyttävä paikallaan! 

Lähetti painui ilmoituksen tuotuaan läähättäen takaisin. 
Ja ennen kuin hän oli hävinnyt paikalta, avasi vihollinen uuden 
ryöppyävän sulkutulen. Mutta se sai nyt roikua. Siitä huolimatta 
kiihdytti harva puolustusketju tulensa äärimmäiseen tehoon, 
eikä laaksosta enää noussut hyökkääjiä. Suurin osa heistä liittyi 
jo vainajiin asemiemme edessä. Tykkituli harveni ja taukosi vii- 
mein kokonaan. Jostakin ammuttiin raketti. Sen valossa näki 
heitinryhmä öljypönttönsä kyljen raastinrautana ja jonkun 
kuolevan kädenheilahduksen maassa alhaalla ensimmäisen hyök- 
käysketjun kohdalla. Sen jälkeen valaisivat öljykaupungin 
kattilaa vain sen reunoilla räiskähdellen palavat talot. 

— Te ette saa ajaa eteen tällä autolla ilman pakottavaa 
syytä . 

linen vartiomies pysäytti minut keskelle kaupunkia, 
jossa ainakaan ”Volkkini? menoa ei enää olisi kannattanut miksi- 
kään laskea. Mutta ajoin sen kuitenkin luonnonvaraiseen sirpale- 
suojaan hiekkakuoppaan j ja jatkoin matkaa kahden nuoren saksa- 
laisen kuorma-autossa. 

Oli vielä aikainen aamu, aurinko nousi sädehtien Kaspian 
mereltä ja tummanpunaiset tammimetsät hehkuivat kuin tu- 


»Tappokukkuloilla» ja kuoleman laaksoissa = 247 


lessa. Maisema oli upea kuin jättiläisfresko. Mutta auton hyri- 
nässä ei erottanut kranaattien tuloääntä, niitä räjähteli vähän 
väliä valtatien kahden puolen. Tulimmekin jo vihollisasemien 
lähistölle, käännyimme syrjätietä oikealle ja olimme samassa 
kukkulalla viimeisessä taloryhmässä. Siinähän se oli Horjamon 
Masakin, kaikki kovat kokenut autokersantti Kangasalta. Saksa- 
laiseni purkivat kuormansa ja kääntyivät iloisesti kättään hei- 
lauttaen takaisin. He kiersivät kuolemankattilaa valtatielle vasta- 
päätä, kun satuin näkemään vaunun äkkiä peittyvän »Stalinin 
urkujen» räjähdyspilveen. Auto lensi täysosumasta ympäri, 
putosi tieltä kymmeniä metrejä syvään rotkoon, josta samalla 
hetkellä kuului kuolevien miesten karmaiseva tuskanhuuto 
autonjätteiden alta. 

— Tässä on nyt pääsidontapaikkamme, kertoi Matti. Vaikka 
pian sen olisi nähnyt kuulemattakin. Oltiin tällä hetkellä vähän 
sivustassa, mutta haavoittuneita tuotiin vähän väliä, kranaat- 
teja tippui taukoamatta ja suuret vihollislaivueet jyräsivät yli 
lakkaamatta. 

— Tuossa Kilpinen menetti koko toisen jalkansa, kuoli kohta 
verenvuotoon. Lautia kaatui tuolla alhaalla iskuryhmässä. Jäi 
kai ruumiskin. 

Upseeritappiomme kasvoivat muiden mukana, mutta tappioi- 
den suuruus sai joka miehen ylittämään itsensä. Komppania 
merkitsi nyt kourallista kuolemanväsyneitä miehiä; aamulla 
saaduista suomalaisista ja saksalaisista täydennysmiehistäkin 
olivat jo ensimmäiset menneet . .. Vihollisen päävoimat olivat 
etuoikealla valtatien sivustalla miltei puoliympyrän muodosta- 
villa kukkuloilla, joista ne saattoivat hyvin hallita tietä. Vaikka 
tie välillä mutkitteli metsäisellä harjanteellakin, oli sitä hiukan 
arvaamatonta ajaa moottoripyörällä, jonka sivuvaunu sitä paitsi 
oli vielä jonkin äskeisen haavoittuneen veressä. 

Tuon vihollissalvan avaaminen olisi kovan takana. Kiilan 
iskeminen keskelle hampaisiin saakka varustettuja asemia olisi 
jo etukäteen selvää »viimeisen päivän» peliä. Ensimmäiseksi 

se vaati kartalla numerolla 701 merkityn, etualalla olevan kukku- 
lan valtaamista. , 

Jo lokakuun 9 päivästä alkaen sitä olikin yritetty pienemmin 
ja suuremmin joukoin. Seuraavana päivänä kukkulaa vastaan 
hyökkäsi koko Nordland-rykmentti, mutta joutui sekin vetäyty- 
mään raskain tappioin. Suomalaispataljoonan taisteluvahvuus 
oli nyt vähimmillään. Nordlandin 9. komppania käsitti näet 
muutamia kymmeniä ja 10. ja 11. komppania oli jo sulatettu 
yhteen, eikä niissä sittenkään ollut 40 miestä enempää. 

Hälyttävät tiedot olivat jo menneet Suomen päämajaan saakka. 
Ja sieltä oli lähetetty matkalle vapaaehtoinen täydennyskomppa- 
nia — kotimaan kädenojennus, arvokkain mahdollinen lahja 
uhkaavasti verta vuotavalle pataljoonallemme Euroopan kaak- 
koisimmalle kannakselle. 


4 


Oikealla oli vihollinen aamusumun turvin jälleen päässyt 
käsikranaattietäisyydelle. Edessä oli laakso ja siitä kohosi kohta- 
lon kukkula 701. Suojaisemmassa painanteessa kokosi luutnantti 
Pohjanlehto, »Poku», pientä joukkoaan. Tuttuja, parroittuneita 
ja väsyneitä, mutta lannistumattoman päättäviä miehiä. Var- 
masti kuolemankin kanssa keskustellessaan hyväntuulinen kone- 
kivääriampuja perimmäisestä pohjolasta, kylmänrohkea saksa- 
lainen aliupseeri, pelkäämätön punkalaitumelainen korpraali, 
kaikki jäljellä olevat nuoret vsotavanhukset» pieneen ylioppilas- 
nuorukaiseen Erkkiin saakka, jonka silmät kiilsivät teräskypä- 
rän alta yhtä veitikkamaisina kuin aina. 

Käsikranaatit painuvat tottuneesti vöihin, kädet koettelevat 
viimeisen kerran konepistoolien varalippaita, otsaa on kuivattava 
maastopuseron hihaan. Viisi minuuttia! Joukko järjestäytyy 
ilman käskyä avojonoon, kranaattien kuoro ja luotikuurojen 
laulu ujeltaa yli. Kaksi minuuttia — minuutti... 

— Seuratkaa! 

Komppanianpäällikön ääni kajahtaa pingottuneesti. Jono 
nytkähtää liikkeelle ja soluu pensaikon peittämää rinnettä ylös. 
Tien ylityskin onnistuu vielä kuin ihmeen kautta. Vihollinen 
ei vielä ole huomannut mitään, ja jokaisella on määräys painua 
niin matalaksi kuin suinkin. Kuulumattomasti ähkien miehet 
vetävät kyynärpäillään itseään hiekkamultaisessa maassa eteen- 
päin. Luodit viheltelevät verkkaan yli, Srapnelli räjähtää myös 
matalalla. Rasitus, jännitys ja helle irrottaa pian hiet, käskyt 
kulkevat miehestä mieheen kuiskaamalla. Omat ovat jo niin 
kaukana takana — jälleen on kohtalo sattuman käsissä. 

Poku poikineen on jo laakson pohjalla, kun vihollisasemat 
äkkiä avaavat kiivaan tulen. Sieltä on huomattu lähestymis- 
yritys, ja kolmelta suunnalta tuleva teräs muuttaa laakson 
hetkessä kiehuvaksi hornan kattilaksi. Käsituliaseet syytävät 
luotejaan tuskin sadan metrin päästä, eikä oma tulivoima pysty 
niitä vaientamaan. Ammuntaan yhtyy tuntemattomia, maahan 
kaivettuja panssarivaunuja, joita kohden nyt oma pst. avaa 
kiivaan kranaattitulen. 

Miehet makaavat maassa painuneina maanpinnan jokaiseen 
koloon. Viestimies on seurannut viimeisenä, luutnantti laahau- 
tuu puhelimen luokse ja saa yhteyden pataljoonan komento- 
paikkaan. 

». .. emme pääse eteenpäin», hän toistaa sirpaleiden suhis- 
tessa ympärillään. Hän on kokenut upseeri, hän tietää, että nyt 
saavuttaisi vain oman osastonsa varman tuhon. Hän pyytää 
vetäytymiseen lupaa. 

»Vetäytyminen tien yli johtaisi joka miehen suoraan kuole- 
maan», kuuluu langan toisesta päästä. vSe on mahdottomuus.» 

Luutnantti vilkaisee melkoisen avointa rinnettä takanaan ja 
tietä harjanteen laidalla. Siellä ovat omat asemat — onko heillä 
sinne enää paluuta . .. Raivoisa rumputuli riehuu heidän ympä- 
rillään, kaksi on jo kaatunut ja useita haavoittunut. Hän ilmoit- 
taa päätöksensä puhelimeen. On saatava 10 minuuttia kestävä, 

kaikki mahdollinen tykistö- ja muu tuli vihollisasemiin, jotta 
miehet voisivat kaivautua. 

Kuluu muutamia hermoja repiviä hetkiä. Sitten alkavat omat 
patterit syytää kranaatteja, kaikki konetuliaseet pieksevät 
kohteitaan. Ja miehet montun pohjalla kaivavat — kaivavat! 
Kenttälapiot ovat iskeneet jo vöistä lentäessään maahan — kyl- 
jellään kaivavat miehet niin kuin kuoleman hädässä kaivetaan. 
Hiki menee päällysvaatteidenkin läpi, henkeä salpaa, katse 
hämärtyy, monien kämmenistä irtoaa nahka. Kymmenen minuu- 
tin kuluttua tulee hiljaisuus. Miehet putoavat märkinä ja puoli- 
tiedottomina suojaan kuoppiensa pohjille. 

Hetken kuluttua jaksaa Pokukin taas ajatella ja toimia. Ilman 
liekinheittimiä ei maahan kaivetulle panssareille mahdettaisi mi- 
tään. Kranaattituli ei ole katkaissut puhelinlankaa. Hänelle lu- 
vataan apua pimeän tultua, hyökkäys jatkuu varhain aamulla 
tavoitteeseensa. 

Pimeys laskee suojaverhonsa, vaikka petollisenkin. Vartioista 
vapaat löytävät notkelmasta T-kirjaimen muotoisen tyhjän 
korsun, jossa on vielä jälkiä vihollisen äkkilähdöstä. Siinä on 
ehkä ollut komentopaikka. Kaksi vkomppaniaa» mahtuu hyvin 
yhteen korsuun. Nälkäiset ja väsyneet miehet istuvat pimeässä. 
viholliskorsussa sen nenän alla ja odottavat hyökkäystä hirvittä- 
vää ylivoimaa vastaan. 

Collani! 

Pataljoonankomentaja vääntäytyi yhtäkkiä oviaukosta muka- 
naan 10. komppanian vääpeli Becker. Otettiin jonkinlainen 
valokin, ja hämmentyneenä komentaja kyseli »mitä kuuluu» 
vain jotakin kysyäkseen. 

— Me hyökkäämme! 

Se oli katkera murahdus jostakin, eikä sitä suinkaan lieventä- 
nyt tieto, että joukko ei saisi tänne ruokaa. 

Mutta sitten Becker otti esiin viinipullonsa — jotakin suun 
kostuketta toki oli. Ja jännittynyt mieliala laukesi hirtehiseen 
huumoriin, niin kuin jo niin monta kertaa ennenkin. 

— Ei, tämähän on helvetin hienoa. Kaksi komppaniaa sopii 
nyt näin mukavasti samaan pikku korsuun. Ja sitten kun läh- 
demme taas hyökkäämään, on näin vähiä kovin vaikea huomata! 

Komentajan käskyä kuunneltiin hievahtamatta: 

Molempien komppaniain miehistä asetetaan iskuryhmä Poh- 
janlehdon johtoon. Luutnantti Mählinghaus johtaa raskasta 
konekivääri- ja kranaatinheitin-tulitukea sekä pitää yhteyttä 
hyökkäystä tukevan panssarikomppanian kanssa. Pataljoonan 
9. komppania yhtyy vasemmalle taakse porrastettuna hyök- 
käykseen. Viholliskosketuksen vuoksi pitää hyökkäyksen alkaa 
aamuhämärässä yllättävästi ilman tulivalmistelua. 

Kaikki olivat yksimielisiä! 

Myös siitä tosiasiasta, että ellei yritys onnistuisi, se olisi 
tämän joukon viimeinen hyökkäys. Enempää menetettävää ei 
sitten ollutkaan. Mutta onnistuessaan jäisi joukosta ehkä monta- 
kin eloon... 

— Sieg heill 

Komentaja meni. 

Mutta miehet, jotka vielä äsken olivat puhuneet edessä olevasta 
hyökkäyksestä samalla äänellä kuin itsemurhasta ja kalpenivat 
hiukan kuunnellessaan komentajan peittelemättömiä sanoja, al- 
koivat hyräillä Teufelliediä (paholaislaulua), ja sen »ha ha ha 
ha haa» mylvittiin niin, että sen täytyi kuulua maan uumenista 
vihollisienkin korviin. Viinitipat maisteltiin loppuun, ja Mihling- 
haus hyppäsi pöydälle lausuen ranskalaista runoutta alkukielellä. 

— Aamulla taas mennään, tottakai, tottakai... 

Aseveljet oikaisivat lavitsoille kädet kaulalla, ei viinin vai- 
kutuksesta, vaan ollakseen vielä kerran lähellä toisiaan. Ja pöy- 
dän ääressä vannoivat nuoret komppanianpäälliköt, suomalainen 
ja saksalainen, ikuisen ystävyydenvalan toisilleen, mikäli koh- 
talo antaisi heidän molempien elää vielä taistelun jälkeen. 

Yläpuolelta kuului vain tykin jyrähdys ja konekiväärisarja 
silloin tällöin. Miehet makasivat, mutta useimpien silmät katseli- 
vat avoimina, mitään näkemättä korsun kattoa... 

Lokakuun kuudestoista valkeni maitomaisen sumun läpi. 
Vuorille saakka kohoava sumu seisoi paikallaan tunnista toiseen 
ja laskeutui sitten vesihelminä niin taistelukaivantoihin kuin 
kaatuneitten yllekin. Takana tiellä hyrisevät autot saivat ajaa 
rauhassa. 

Odotettiin. 

Vasta kello 15 syöksyivät iskumiehet liikkeelle. Yllätys onnis- 
tui — miehet ylittivät jo ensimmäisiä viholliskuoppia kun en- 
simmäiset torjuntalaukaukset ehtivät kajahtaa. Mutta mitä 
ylemmäksi rinnettä pojat ehtivät, sitä tiukempi oli vastarinta. 
Kukkulan lakea takoivat nyt omat kranaatit, poikiemme takana 
jylisi vihollisen sulkutuli ja sillä välillä salamoivat omien panssa- 
reiden suuliekit vihollisasemia kohti. Kukkulan rinne rätisi 
kuin palava katajapensas konepistoolien ja konekiväärien pit- 
kistä, kyltymättömistä luotisarjoista. Asemien vyörytys eteni 
ja samassa ymmärsi ja vihollinenkin, että sisäänmurto oli tapah- 
tunut. Epäröimättä vihollinen ampui silloin sulkutulta myös 
omiin asemiinsa. Sama säälimätön näytelmä toistui pian vasta- 
iskuun kerääntyneiden vihollisjoukkueiden yllä. Tie poikki 
meikäläisiltä, vaikka se vaatisi kaikkien omienkin hengen! 

Tässä vaiheessa eteenpäin pääseminen näyttikin mahdotto- 
malta. Pari omaa panssariamme pyrki apuun ajaen poikien 
korkeudelle. Huipulta ampuvat vihollisen torjuntatykit pa- 
kottivat ne kuitenkin heti takaisin. Oikealla sai Pyyhtiän kone- 
kivääri täysosuman: ykkösampuja Kesti lensi ilmaan ihmis- 
jätteenä. Pokun vasemmalla puolella saksalainen Metz koetti 
ottaa raskaan käsikranaatin ilmasta kiinni, mutta sai samassa 
silmänräpäyksessä osuman käsivarteensa, Käsikranaatti räjähti 
hänen jalkojensa välissä lyyhistäen miehen siihen. Hänen suo- 
malainen aliupseeritoverinsa Miettinen yritti juosta eteenpäin, 
mutta sai jostakin kuopasta suoraan vatsaansa. Ennen kaatu-. 
mistaan hän kuitenkin hetkeksi kokosi voimansa ja päästi 
konepistoolinsa lippaan tyhjäksi samaan kuoppaan. »Pohjan- 
lehto, en jaksa enää», olivat hänen viimeiset sanansa. 

Poku oli lähettinsä Sakari Miettisen kanssa hypännyt erää- 
seen kuoppaan. Jalkojen alla oli kaatunut vihollinen, heidän 
täytyi taivuttaa yläruumiinsa suoraan kulmaan maata vasten. 
Luodit piiskasivat ilmaa, maa ja maissinkorret lensivät — hikis- 
ten miesten kuumeisina takovissa aivoissa välähti epäonnistu- 
misen tuskainen pelko. Muutama metri Pokun edessä olevasta 
kuopasta kohotettiin alhaalta päin hitaasti konepistoolia häntä 
kohti. Pohjanlehto otti sen tukevasti tähtäimeensä, ja kun perässä 
kohosi piippolakin kärki ja leveä mongolinotsa, hän sylkäisi 
pitkän sarjan ja syöksyi eteenpäin. Kuopassa höyrysi murskautu- 
nut pääkallo. Lähetti oli ryöminyt hänen peräänsä, muut seura- 
sivat. Villisti syöksyen, lipasta vaihtaen ja taas syöksyen he 
tunkeutuivat metri metriltä eteenpäin. Kukkulan lakea ta- 
voitti nyt kuusi suomalaista. Riehuen joka paikkaan ehtien 
kuin koston jumalat he tuhosivat vielä ennen tavoitetta kolme 
pst.tykkiä, minkä jälkeen omat panssarit alkoivat heti lähestyä. 
Miählinghaus oli tullut parin miehen kanssa mukana. 

Nopeasti iskumiehet saivat nyt panssareista täysinäisiä kp.- 
lippaita ja uusia käsikranaatteja. Tällä välin koottiin kukkulalla 
myös yli 80 vankia. Panssarit tulittivat kiivaasti pakenevia vi- 
hollisia alarinteelle, mikä vastapainoksi meikäläisten tällä puo- 
len kaatuneille peittyi nyt heidän kaatuneistaan. 

Viholliset olivat jo menettäneet hermonsa; yhdeksän mies- 
tämme suoritti vyörytystä ja jälkipuhdistusta sivuille, vihollis- 
korsuja ja pesäkkeitä vastaan. Paitsi tuhottuja pst.tykkejä, 
jäi viholliselta kukkulalle kaksi jv.tykkiä, kaksi amerikkalaista 
jeepiä, monia pst.kiväärejä, raskaita konekiväärejä ja muuta 
jalkaväkiaseistusta. 

Sadat miehet olivat jo ennen taisteluissa kukkula 701:stä 
menettäneet henkensä ja makasivat nyt mikä missäkin asen- 
nossa sen rinteillä. Vielä yhden aika täyttyi näinä iltapäivän 
hetkinä. Kun muutamat meikäläiset kukkulan laella likaisin ja 
vielä vapisevin käsin urakkansa päälle sytyttivät ensimmäiset 
savukkeensa ja joku heitti jo kypäränsäkin antaakseen märille 

hiuksilleen raitista ilmaa, vihollinen ampui tämän taistelun 
viimeiset katkerat kranaattinsa. Hävinnyt saikin tällä kertaa 
viimeisen vuorosanan; poikien poltellessa rauhassa saksalainen 
aliupseeri Sahlmann vaipui polvilleen sirun lävistämänä. Kun 
häntä koetettiin tukea, hän lausui puolestaan viimeiset sanansa: 
»Näin kuolee Saksan nuoriso.» 

Seuraavana päivänä joutuivat yTappokukkulam» valtaajat lyö- 
mään takaisin kolme vihollisen vastaiskua sisäänmurtovai- 
heesta. Tällöin omat panssarit tuhosivat kolme T-34:ää (Sotkaa) 
ja myös ilman tulenjohtuetta ampuva tykistömme ansaitsi 
poikien kaiken kiitoksen. Sen jälkeen kun Mählinghaus ja Pal- 
lesche olivat kaatuneet, oli Pohjanlehto esikuntaa lukuun- 
ottamatta ainoa upseeri suomalaispataljoonan etulinjassa. 

Illalla — nyt kotimaassaan yhä elävä — Ertel vastaanotti 9. 
komppanian päällikkyyden. 10. ja 11. komppaniaimme yhteinen 
taisteluvahvuus oli nyt yksi upseeri ja 12 miestä. 

Vain jäljellä olevat enää laskettiin . .. 


KOTKA JA SINIRISTI 


Torjuessamme vielä parhaillaankin vahvojen vihollisvoimien 
panssarien tukemia vastahyökkäyksiä, saapui kenraaliluutnantti 
Paavo Talvela Suomesta toistamiseen tänä vuonna katsomaan 
pataljoonaamme. Tuskin voi epäillä, ettei kenraalin matka ollut 
yhteydessä viime viikkojen verisiin vaiheisiimme samoin kuin 
ehkä tulossa olevaan täydennykseemme. 

Lokakuun 20 päivänä kenraalimme kohtasivat siis uudelleen 
toisensa, mutta miten erilaisissa olosuhteissa ja taistelutilanteessa 
kuin keväällä kaukana »lännessä» Ukrainan sydämessä. 

Olin paikalla jälleen, kun kenraalien maastoauto seuraavana 
aamuna ajoi eteen, kaupungin rajalla poiketen palaneeseen aro- 
syvänteeseemme. Siinä oli sillä hetkellä pataljoonan komento- 
paikka. 

Upseereita tuli ja meni, kenraalit ilmeisesti neuvottelivat ko- 
mentovaunussa. Paikalle ajoi TK-joukkueittakin, jopa panssa- 
roitu radioautomme. Kas vain — tämä herätti toki virkaveljetkin 
jostakin takalinjojen *rauhallisesta rinnakkaiselosta”. 

— Sanokaa, mikä on teidän käsityksenne tilanteesta, Tyrkkö? 

Pistäytyessään ulkona vaunusta kenraali Talvela veti minut 
yllättäen komentovaunun vierelle kahden kesken. 

— Herra kenraali. Minun käsitykseni on se, että tällä menolla 
ei meistä palaa Suomeen mallikappalettakaan. Emme ole tulleet 
tänne armoa pyytämään, mutta kaikella kohtuudella pitäisi kai 
pataljoona vetää jo edes vähäksi aikaa jonnekin pois. 

— Minulla on sama käsitys, sanoi kenraali ja nousi jälleen 
komentovaunuun. 

Hetken kuluttua kerättiin samaan syvänteeseen joukko poi- 
kiamme, joille kenraali Talvela jakoi suomalaisia kunniamerkkejä. 
Sitten TK-joukkueemme johtaja käski minun heti haastatella 
Talvelaa nauhalle ääniautossamme. 

Kenraali huusi minut jälleen luokseen, ja muutamassa minuu- 
tissa todella teimme ja nauhoitimme haastattelun, jota kaukai- 
sessa kotimaassamme pian varmaan monenlaisten tunnelmien 
vallassa kuunneltiin ja luettiin: 

»Pataljoona on harvennut ja huvennut, mutta se on tehnyt 
miehen työtä, suomalaista työtä saksalaisten aseveljiensä rin- 
nalla. Nämä poikamme ovat merkinneet maineikkaan luvun 
omaan historiaansa, eikä sitä Suomen kansankaan historiassa 
milloinkaan unohdeta. Kun minä olen täällä liikkunut tällä 
kertaa, olen tullut ajatelleeksi, että tulevaisuuden Porilaisten 
marssin säkeisiin voitaisiin Puolan, Lätzenin, Leipzigin ja Nar- 
van nimien rinnalle asettaa Kaukasus. Saksalaiset johtajat, joi- 
den komennossa tässä divisioonassa on Euroopan parasta väkeä, 
ovat suomalaisiamme kaikki kiittäneet. Sen mukaan mitä minä 
olen täällä nyt nähnyt ja kuullut, on kiitokseen epäilemättä vah- 
vasti aihetta. Sydäntäni on lämmittänyt nähdä täällä kaukana 
kotimaastaan näin reipasta, uhrivalmista ja nuorta joukkoa. 
Suomi voi olla ylpeä näistä pojistaan — he ovat parhaimpiamme.» 

Pian kenraalit sitten ajoivat jälleen pois. 

Nyt alkoi joukollemme taas hiukan uusimuotoinen liikunta- 
sota, joka toki vaikeinekin vaiheineen vei miehiä vähemmän kuin 
Malgobekin taukoamaton törmäys, vluumylly» ja verilöyly, joka 
vuosikymmenien kuluttua tulee vielä uniimmekin. 

Siirtoa sivustavarmistusasemiin hyökkäyskiilan tyvipuolella 
seurasi kuun vaihteessa uusi vablösung» eräälle uhatulle sivusta- 
lohkolle. Öisen vaihdon aikana muuan miehistövaunumme syök- 
syi vuoristotieltä syvään kuiluun ja kuusi miestä loukkaantui 
vaikeasti. Saatuamme sitten peräti yhdeksän kilometriä maissi- 
peltoa puolustettavaksemme mm. pataljoonan vt. komentaja, 
kapteeni Hoy haavoittui vaikeasti. Hyökkäystä odottaessaan 

pataljoona sai vastaanottaa 17 yliloikkaria. Ehkäpä on laskettava 
pataljoonamme arvonnousuksi myös se, että nyt ensi kerran 
sille alistettiin käytettäväksi useita Wehrmachtin pienempiä pop- 
poita. Aamuvarhaisella 12. 11. siirryimme Digoraan armeija- 
kunnan reserviksi. Tästä »3 viikon levosta» tuli kuitenkin hyvin 
lyhyt loppu. Jo seuraavana päivänä pataljoona hälytettiin Fiag- 
dovin ja Dsuorigaun välille 15 kilometriä Ordzonikidzestä (nyk. 
Dzandzikau) länteen. Siellä oli 13. panssaridivisioona jäänyt 
mottiin. Vaihdoimme sen yöllä pois ja — jäimme itse loukkuun. 
Vihollinen oli nyt täydellä todella ryhtynyt kehittelemään vasta- 
offensiiviaan, josta kertoi jo tämäkin tasainen ja liejuinen tais- 
telukenttä. Kaatuneita ja panssaritaistelun jälkiä oli kaikkialla, eikä 
vesisateessa kaivamistamme kuopista ollut paljonkaan kurkiste- 
lemista. Vaatteet ja saappaat läpimärkinä poikamme valvoivat, 
palelivat ja taistelivat noissa asemissa toista viikkoa samaan 
aikaan kun saksalaiset joukot lännempänä menettivät muun mu- 
kana noin 3 000 moottoriajoneuvoa. 

Vapauttava sana kuului jälleen marraskuun 24 p:nä, jolloin 
pataljoona marssi Karman-ZindZikaun hauskaan kattilakylään 
Kaukasuksen juurella. yTänne jäädään 3—4 kuukaudeksi», mer- 
kitsi tällä kertaa sitä, että meidät seuraavana päivänä heitettiin 
mottiin jäämäisillään olevaan TSikolan pikkukaupunkiin ylem- 
mäksi vuoriston laiteelle. Siellä muonanviejämme joutuivat jo 
samana iltana kovaan kohtaloon vihollispartion yllättäessä. Tais- 
telussa kaatui viisi saksalaista ja yksi todennäköisesti joutui van- 
giksi, koska ruumista ei löydetty. Kuumeisia puolustusvalmis- 
teluja. Ja jälleen hälytys ja jälleen Digoraan keskelle ilmapommi- 
sadetta, joka mm. vei veli Rantaselta vasemman käden. 


2 


Tässä on vihdoin todettava se pataljoonalle olennainen asia, 
että se välittömästi Malgobekin jälkeen sai jo mainitun täyden- 
nyksensä. 


17 — Tyrkkö, Suomalaisia suursodassa 

Eri joukko-osastoista oli omassa maassamme otettu yhteensä 
tasan 200 miehistöön kuuluvaa vapaaehtoista, jotka sitten kerät- 
tiin Kouvolaan. He aloittivat pitkän matkansa SS-pataljoonamme 
riveihin Pietarsaaren satamasta ranskalaisilta pakkoluovutetulla 
valtamerilaivalla »Malgathellay. Suomen rintamalla jo parkkiin- 
tuneiden sotureiden laivamatka suuntautui Neufahrwasseriin 
Danzigin lähelle, jossa he jättivät jäähyväiset aluksen trooppisille 
torakoille ja aloittivat junamatkan, joka aurinkoisena syyskuun 
päivänä päättyi Itävallan perukoilla Wienin lähellä olevaan 
Grazin kaupunkiin, siellä olleen toipilaskomppaniamme yhtey- 
teen. , 

Grazissa oli täydennysmiehistä määrä leipoa mikäli mahdollista 
uudessa maailmanennätysajassa preussilaisia tinasotamiehiä, 
jotka joka suhteessa sopisivat niin suomalaisen SS-pataljoonan 
paraatikuvaan kuin sen vähemmän valokuvauksellisiin rahvaan 
askareisiinkin» erinäisten kaukasialaisten »kansantasavaltojen» 
alueilla. Aikaa oli kokonaista kolme viikkoa. Ja jo tässä ajassa 
uudet tulokkaamme ansaitsivat täydellisesti sen lempinimensä, 
jolla heidät keskuudessamme tänä päivänä tunnetaan. Muistaak- 
seni niinä aikoina esitetystä villin lännen filmistä »Ne 700 urhool- 
lista» saatiin mukavasti nimi »Ne 200 urhoollista», ja tämän 
yhteistittelin täydennyskomppaniamme divisioonan poikien» ja 
»pataljoonan» jälkeen kolmantena erikoisryhmänämme sitten sai 
pitää. Saksalainen sulkeiskoulutus alkoi luistaa samoin kuin 
hypyt tuntemattomaan» iltaisin kasarminaidan yli kaupungille 
— kunnes »urhoollisilta» takavarikoitiin illoiksi housut ja ase- 
takit enempien »punttausten» estämiseksi. 

Täydennyskomppanian matka rintamalle kävi tietenkin Puo- 
lan kautta, joten pojat pääsivät esimerkiksi Krakovassa ja 
Lvovissa kokemaan suuren kansainvälisen sotanäyttämön selus- 
tan kirjavaa menoa. Unkarilaiset osasivat pidellä hyvin ainakin 
viuluja. Kun taas romanialaiset olivat sotapoliisin keskuudessa 
tunnettuja etevästä varastelutaidostaan, ottivat poikamme Sapo- 
rosjen ratapihalta heidän vlaskuunsa» vaunuihinsa vaihdelyh- 

tyjä, nähdäkseen pelata kortteja junan jättäessä taakseen pimeää 
Venäjänmaata. 

Komppanian taival päättyi »Wikingille» jo niin tuttuun Am- 
brosievkaan, jossa sille alkoi asekoulutus. Tottakai oli saksalais- 
ten aliupseerien iskettävä kiinni myös näihin jukuripäihin ottaak- 
seen heiltä heti liiat luulot pois. Sattui sitten kuitenkin myös niin, 
että saksalainen päivystäjä oli juoksuttanut komppaniaa kesken 
ruoanjakelun jostakin mitättömästä rikkeestä moneen kertaan 
kentän ympäri. Kun komppania oli asettunut yöpuulleen ja 
päivystäjä kierteli iltatarkastuksella tuvissa, hänet yhtäkkiä tem- 
mattiin pilleineen pimeyteen ja käsiteltiin peräti pohjoisen korpi- 
ohjesäännön mukaan. Löylyn päätökseksi aliupseeri paiskattiin 
keskelle alakertaa, jossa päällystö ja alipäällystö parhaillaan olivat 
illanvietossa. Pahoinpidelty ryhtyi ruikuttamaan, mutta se päät- 
tyi yllättäen komppanianpäällikön onnitteluihin siitä, että suo- 
malaiset eivät olleet kutitelleet häntä puukoillaan. Hän selitti 
hämmentyneelle aliupseerille suomalaisten perusteellisesti eroa- 
van niistä hollantilaisista, joita tämä oli siihen saakka koulutta- 
nut. Aliupseeri änkytteli tehneensä vain samoin kuin oli nähnyt 
suomalaistenkin aliupseerien tekevän. Tämä nauratti komppa- 
nianpäällikköä vielä enemmän: »Mikä sopi Jupiterille, ei sopinut 
härälle!» 

vOikeudemy istunto päättyi syyttäjän pakolliseen sooloesityk- 
seen pöydällä jo tanssiaisasteelle edistyneessä toveri-illassa. 

Marraskuun alkupäivinä miehet majailivat muhamettilaisessa 
moskeijassa Rostovissa, pelasivat bismarckia, soittelivat suuri- 
torvista gramofonivanhusta autiossa kahvilassa ja kävelivät 
kuunvalossa luurankokaupungin katuja. Bataiskin ratapihalta 
lähti juna jyskyttämään Kaukasukselle. Ensimmäiset suomalaiset 
he tapasivat toipilaina Mineralnyje-Wodissa ja kuulivat heiltä 
selkäpiitä karmivia kauhutarinoita Terekin suunnan suurrymi- 
nöistä. Useimmat haavoittuneista olisivat päässeet toipumis- 
lomalle Saksaan ja jopa Suomeen saakka, mutta kiireisempänä 
pitivät he itse pääsyä — takaisin rintamalle. 

Matkan jatkamista odotellessaan suomalaiset nauttivat savi- 
veden väristä ja vähän hajuistakin venäläistä pontikkaa paikal- 
lisessa kapakassa ja maksoivat sen Puolan zlotyillä. Lihava kapa- 
kanisäntä oli monenlaisen rahan takia ilmeisesti jo hiukan seon- 
nut ja antoi säännöllisesti turhaan takaisin 10 zlotyn seteleistä. 
Ehkä vain siksi, että heillä oli jo kiire asemalle, suomalaiset eivät 
tulleet erehdystä korjanneeksi. Ja saihan hän seteleitä sitä enem- 
män. Tomaattinenäinen tavernan isäntä juoksi sitten junan 
ollessa jo liikkeessä asemalle, mutta pojat eivät voineet enää 
muuta kuin vilkuttaa hyvästiksi. Isäntäkin vilkutti, mutta joi- 
denkin mielestä se muistutti erehdyttävästi tavallista nyrkin 
puimista. 

Elbruksen ja Kazbekin kohotessa jo silitysrautoina taivaan- 
rannalla pojat saivat yllättäen ilon eräässä pysähdyspaikassa 
ihailla niin suomalaisen näköistä neitosta, että he eivät osanneet 
edes kunnolla hämmästyä, kun tämä todella puhui selvää suomea! 
Ensolaisten vanhempiensa mukana 8-vuotiaana Neuvostoliittoon 
muuttanut ja sinne saakka kulkeutunut lähikyläläinen. Puuttui 
enää vain, että ensimmäisessä kaukasialaiskylässä oli tunnettu ja 
suosittu sellainen ihmelaitos kuin suomalainen sauna. Miehet 
olivat olleet jonkinlaisessa rahdinajossa merenrannan suunnalla, 
ja siellä oli Salmela-niminen kolhoosi. Sieltä sauna. Mutta mil- 
lainen tuon »Salmelan» asujaimisto syntyperältään oli, siitä ker- 
tojat eivät voineet antaa ymmärrettävää selitystä. Ehkä se olisi 
edellyttänyt osseeteilta korkeakoulusivistystä. Mutta siellä ne 
olivat Kubanin alueella lähellä Mustaamerta, ja vot, kulttuuria 
oli, hyvää kulttuuria a banjasta (kylvystä) pitivät. Viipykää 
toverit Pavlodoskajassa, hyvin syömme a kylvemme mutta varo- 
kaa kabarniineja, niet harooäi, ploho ploho... 

Kabardinskaja oli tietysti sitten jo kabardikylä. Yhtä varmasti 
arvokkaat kabardi-isännät hiilenmustissa turkislakeissaan kiitte- 
livät Allahia, joka oli armossaan sallinut finski-soldaattien nä- 
köään onnellisesti selvitä osseettilaisesta roskaväestä tänne kult- 
tuurikansan kylään. Sen jälkeen eräs heistä tiedusteli pojiltamme 


Kotka ja siniristi 261 


hienotunteisesti, salliiko meidän uskontomme lainkaan viinan 
nauttimista. Paikalla olleet sotilasasiamiehemme» tekivät par- 
haansa selittääkseen, että he eivät millään tavalla tulisi häiritse- 
mään talon väkeä, eikä heillä edes ollut väkeviä. Silloin isäntä 
puolestaan vakuutti meikäläisten varmasti ymmärtäneen väärin, 
koska hänen tarkoituksensa vain oli tarjota tervetuliaisryyppy, 
mikäli se sallittaisiin. Suu-, ilme-, käsi- ym. pelillä tuli tähän kor- 
jaukseen tavattoman vilkkaasti vastaukseksi, ettei joukolla nyt 
tällaisessa erikoisessa juhlatapauksessa olisi mitään sitäkään vas- 
taan. Ja niin isäntä hyppäsi rappujen eteen viheltämälleen rat- 
sulle ja tömisti arolle. Hetken kuluttua sieltä kuului jälleen lähes- 
tyvän ratsun laukka ja isäntä hyppäsi sisälle kädessään nassakka 
kirkasta viinaa, joka oli väkevää ja makeata. Ja kun kaikki — tai 
ainakin melkein kaikki — kabardinaiset ovat huonostikin puet- 
tuina ja hoidettuina hyvin kauniita, vakuutti paikalla pian moni 
poika jäävänsä sodan päätyttyä täkäläisen rajavartiolaitoksen pal- 
velukseen. Ollapa tuollaisen isännän asemassa! Sen kuin taputti 
käsiään yhteen, niin naiset asettuivat riviin hänen eteensä kuul- 
lakseen tehtävät, joihin heidän tuli heti sen jälkeen poistua ...! 

Jo vuorista maastoa mentiin jälleen eteenpäin ja keskikesän 
miltei kuivaamien jokienkin yli ajettiin autoissa. Kenraali Steiner 
oli käynyt vastaanottamassa komppanian jo Pavlodolskajassa ja 
oli tapansa mukaan perin ihastunut uusiin suuriin ja vihaisen- 
näköisiin suomalaisiinsa. Nyt näkyi ajoreitin varrella jo yhä 
enemmän Wiking-divisioonan ajoneuvoja, kenttähautoja ja vä- 
keäkin, viholliset olivat vuorilla edessä ja jo myös sivuilla ja 
englantilaiset koneet kuuluivat käyvän häiritsemässä. Illan suussa 
laskeutui autokolonna Karman-ZindZikaun kauniiseen laakso- 
kylään. Pitkä matka oli päättynyt. Vastassa olivat suomalaiset, 
ja lukija arvaa sanomattakin sen vilkkauden, jolla nyt alettiin 
vaihtaa kuulumisia puolin ja toisin. 

»Ne kaksisataa urhoollista» saivat vielä samana iltana tuntea 
olevansa tervetulleita! Luottamus suomalaisen taistelijatoveruu- 
den voimaan oli alun alkaen molemminpuolinen, ja jo muutaman 

päivän kuluttua komppanioihimme jaettuna täydennysosasto 
sulautui saumattomasti suomalaispataljoonaan, ja tasavertaisesti 
se taisteli ja antoi uhreja voikeiden» SS-miesten, alkuperäisten 
vapaaehtoistemme, rinnalla. Juuri tällä hetkellä ja kaikissa seu- 
raavissa taisteluissamme armottomasti miehiä menettäneen pa- 
taljoonan iskukyky rakentuikin hyvin suuressa määrin täyden- 
nysmiestemme varaan, eivätkä he taistelupaikoilla kertaakaan 
alentaneet suomalaisten jo täällä lujaa soturimainetta, vaan olivat 
osaltaan sitä kunniakkaasti kartuttamassa. 

Mutta poikien jo juhliessa kauniissa, kuunvaloisessa kaukasia- 
laiskylässä erään »bungalowin» avoimesta yläovesta kantautui 
tielle omituinen, hyvin surullinen ja yksitoikkoinen joiku. Se oli 
alkuasukkaiden omissa hautajaisissaan käyttämä siunausjoiku, 
jota suomalainen upseeri, ihastuneena sen pohjattoman suru- 
mielisyyden arkaan kauneuteen nyt koetti opettaa eräille ase- 
veljilleen — nettä sitten osaisitte joikua sen minun haudallani». 
Hän ei saanut kuulijoita, eivätkä pojat osanneet sitä joikua upsee- 
rinsa haudalla muutamien päivien kuluttua ... 


TYNKÄPATALJOONA TAISTELEE 


Toinen tulemisemme ja »viimeinen villityksemme» jo puoli- 
tutussa TSikolassa oli oleva ensimmäistä monta kertaa kovempi. 
Vahvat vihollisvoimat uhkasivat vuoristosta tuota divisioo- 
namme vuorten ja Terekin välisessä kapeikossa olevaa huolto- 
keskusta, ja siellä oli vain Wehrmachtin vastahyökkäyksiin pys- 
tymättömiä pioneeriosastoja sekä vähän romanialaisia. Armeija- 
kunnan reserviä, suomalaispataljoonaa, tarvittiin jälleen, ja mar- 
raskuun mukana päättyi senkertainen karuselli- ja salamasotam- 
me aamuöiseen automarssiin Digorasta TSikolaan. 

Päällikkönään Ladau siirtyi uudelle taistelupaikallemme en- 
simmäisenä joukkomme tosiasiassa tämänhetkinen valtaosa, täy- 
dennyskomppania, mukana myös kirjoittaja. 

Kaupunki jo »melkein» käden ulottuvilla olevine vuorikaunot- 
tarineen oli kuin taivaan taulu, ja se vastaanotti meidät osoittaen 
kaikkea sitä ystävällisyyttä, joka voi syntyä siviilien synkästä 
bol&evikkivihasta ja piskuisten puolustajaosastojen pelosta. Soke- 
roitua luumuhilloa kannettiin käsiimme ruukullisittain, ja huolto- 
tien turvana olevat aseveljet huokasivat helpotuksesta mahtavan 
vpataljoonamme» hälisten hävitessä kaupungin kerrankin avariin 

"asuntoihin. Asemat työnnettiin vuoriston ja siis vihollisen puo- 
leiseen kaupunginlaitaan, ja varustelutyöt alkoivat viipymättä. 
Tukikohtia perustettiin kiireesti etumaastoon miehityksenä suo- 
malaisia ja saksalaisia. Lohkon oikealla siivellä oli miehittämätön 
lammaskolhoosi, jonka kautta tie vei saksalaisen sotapoliisikomp- 
panian miehittämään Chasnidonin kylään. Sen takana oli Tols- 
gunin myös omien joukkojen hallussa oleva kylä ja siitä eteen- 
päin asemissa georgialaisia vapaaehtoisia. Vasemmalla puolel- 
lamme linjat kulkivat paljon taempana, olimme siis jälleen ker- 

ran — vaihteeksi! — kiilan kärjessä. Kauempana edessämme ker- 
rottiin olevan kaksi tukikohtaa, toinen saksalaisten, toinen ro- 
manialaisten miehittämä. Niitä voimme tehtävän laajuuteen kat- 
soen pitää vain kenttävartioina, etuvarmistuksina — ei muuna. 

Partisaanit virittelivät öisin ansojaan. Heitä ajoivat kaupungin 
antikommunistit takaa sydämensä halusta — eivätkä omissa 
kenttäoikeuksissaan papereita tarvinneet. Aseineen — monella 
vanhalla vaarilla oli vyössään parikin pitkää käyrätikaria — 
mustakarvaisine turkislakkeineen ja leveine lammasnahkaisine 
hartia viittoineen he olivat itsekin niin sotaisen näköisiä, ettei 
heitä mitenkään erottanut partisaaneista. Pienet pojatkin, jotka 
tuskin osasivat vielä kävellä, ratsastivat kuin kentaurit. No, aseet 
vierellä ja käsikranaatit kyljellähän me nukuimmekin. 

Säät olivat lauhoja, muonaa hyvin ja majapaikat asunnoik- 
semme määrätyissä taloissa niin hyvät kuin täällä saattoi toivoa. 
Tammilauta ei maksa paljon Kaukasuksella. Ja arolla käveli vil- 
leinä isännättömiksi jääneitä härkäjättiläisiä, joiden muheva liha 
oli melkoista parempaa kuin vetinen makaronivelli. Pojat kaivoi- 
vat kuoppia, ja väen väkisin pyrkivät puuhaan siviilitkin. Niinpä 
eräänä aamuna kuului muutaman talon luota aika metakka ja 
noituminen kuoppaa hedelmäpuutarhaan kaivavan suomalaisen 
jouduttua erimielisyyteen isännän kanssa. Tilanne selvisi; isäntä 
ei suinkaan halunnut estää kuopan kaivamista puutarhaansa, 
vaan suomalaista neuvomaan häntä, miten se tehdään, jotta isäntä 
itse kaivaisi sen heille molemmille. Poikamme piirsi maähan 
mallin kahden miehen kuoppaa varten, isäntä kaivoi, ja siihen hän 
sitten taistelun alettua myös työntyi finski-asukkaansa vierelle. 

Naapuritalon vanhan pariskunnan kirjahyllystä löytyi venä- 
jänkielinen ohjesääntö, jossa oli suomalaisen ohjesäännön kuvia. 
Vanhukset selittivät poikansa olevan upseerina puna-armeijassa, 
mutta silti he koko ajan rukoilivat Allahia antamaan suomalaisille 
voiton taistelussa TSikolasta. Ja kun poikamme sitten palasivat 
taloon voittajina, he olivat kuin perheen omia jäseniä, jotka oli- 
vat pelastuneet surman suusta. 

Partioita tilanteen selvilläpitämiseksi tehtiin ahkeraan. Erästä 
niistä, vieläpä lisäksi puhdasta sattumaakin saatiin kiittää myös 
siitä, että taistelumme kaupungista moninkertaista hyökkääjä- 
ylivoimaa vastaan voi alkaa meille niinkin onnellisesti. 

Silloin oli joulukuun neljäs päivä. 

Suomalaisen upseerin johdolla oli vuoristoon tehty jälleen 
menestyksellinen partioretki. Matka päätettiin uudistaa seuraa- 
vana päivänä, ja jo puhuttelussa illalla määrättiin partion lähtö- 
aikakin aamulla. Jostakin syystä halusi partion johtaja Tenomaa 
kuitenkin lähteä ja lähtikin jo tuntia aikaisemmin. Tuo varhaisuus 
oli onnekasta, sillä kun partio aamuyön pimeydessä paineli kohti 
vuoria, näkivät he muutaman kilometrin päässä suuria vihol- 
lisvoimia erittäin äänettömästi lähestymässä asemiamme! 

Komitean asettaminen miettimään, mitä nyt olisi mietittävä, 
ei tässä tilanteessa totisesti olisi tullut kysymykseen. Yliluut. Te- 
nomaa lähetti miehensä täyttä juoksua takaisin hälyttämään TSiko- 
lan puolustuksen. Itse hän lähti juoksemaan lähimpään meikäläis- 
ten tukikohtaan, jossa sielläkään ei vielä ollut huomattu lähestyvää 
vaaraa. Oikealla oleville saksalaisten ja romanialaisten tukikohdille 
ei sanaa enää voitu toimittaa; vihollinen oli jo ne ohittanut. 

Pataljoona hälytettiin Digorasta. Se joutui miltei suoraan 
ajosta juoksujalassa vastaiskuun! 

Taistelu riehahti käyntiin asemiemme edustalla kaupungin ja 
vuorten välillä, jossa vihollisen päävoimat pysäytettiin kanavan 
* laitaan. Täältä nähtiin, miten molemmat mainitut mottiin jääneet 

tukikohdat taistelivat epätoivon vimmalla. Osa suomalaisen tuki- 
kohdan miehistä pääsi tappioita kärsien murtautumaan läpi, osa 
jäi. Saksalainen tukikohta kukistui muutaman tunnin kuluessa, 
mutta romanialaisten onnistui vielä jatkaa sitkeätä vastarintaa. 
Chasnidonistakin tuli jobinposteja; puolustajat siellä oli yllätetty 
ja tuhottu miltei viimeiseen mieheen, Tolsgunkin oli mennyttä, 
ja venäläisten vuoristorykmentit hyökkäsivät raivoisaa vauhtia 
- Täikolan länsipuolen kukkuloilla selustaamme kohti. 

Tuolla hetkellä oli kaupungissa hälinä. Asemiinsa juoksevia 
sotilaita, pelokkaina sinne tänne siirtyileviä siviilejä, kaakattavia 
kanaparvia, silmittömästi laukkaavia villihärkiä, ammuntaa ja 
sen seassa räjähdyksiä, joista ei täällä heti erottanut, olivatko mil- 
loinkin lähteviä» vai tulevia». 

Taistelu levisi muutamassa minuutissa koko laajaan vuoristo- 
kaupunkiin. Kaikille oli jo etukäteen selvää, että siitä tulisi raju. 

Kaupungin komendanttina oli vanha saksalainen everstiluut- 
nantti — ilmeisesti reservistä tullut maailmansodan veteraani — 
joka tilanteen alkaessa äärimmilleen hermostuneena kulki katuja 
edestakaisin: »Wo ist Hauptmann Ladau, wo ist Hauptmann 
Ladau?» (Missä on kapteeni Ladau?) Näki, että harkittuun toi- 
mintaan ei hänestä alkuunkaan olisi. 

Poikkesin moottoripyörälähetin kanssa sisään erääseen keskei- 
seen kämppään. Kahden yhtaikaa soivan kenttäpuhelimen ääressä 
tapasin siellä TSikolan tällä hetkellä kysytyimmän ja rauhallisim- 
man miehen, Hauptsturmfiährer Ladaun. Tuon juuri nyt — 24- 
vuotiaana — kapteeniksi ylennetyn tamperelaisen käsissä oli 
tällä hetkellä käytännöllisesti katsoen koko suomalaispataljoona 
alistettuine tykistö- ja panssariosastoineen ja niin muodoin myös 
tämän kaupungin kohtalo. 

— Ladau täällä. Yrittäkää tulella pitää ne siellä balkassa ja 
varmistakaa kukkula hyvin. Ilmoita heti jos tarvitset apua. 
Loppu. 

— Ladau. Juu, kyllä niitä on kai pari rykmenttiä. No, onhan 
meilläkin kuusikymmentä miestä kahdessa komppaniassa ... 
jaha, että ei ole mitään los. Voi pirusti, Poku! 

— Puhelimessa. Lähetän sinne heti ryhmän. Loppu. 

Tyynenä kuin viilipytty ja hermot kuin teräslangasta tehtyinä 
piteli »Kalle» tynkäkomppanioittemme ohjaksia käsissään ehtien 
välillä jakaa käskyjä puhelimien ulkopuolellekin. Silloin tällöin 
hän heitti harmittoman leikkisanankin, mutta se ei suinkaan 

käynyt kuumeisen tehtävän hallitsemisen kustannuksella. Niin 
kuin niin monta muuta kertaa retkemme kuluessa hän tunsi jäl- 
leen oikean rintamaupseerin raskaan johtajanvastuun, mutta oli 
myös mies sen kantamaan. 


3 


Hyökkäävien 10. ja 11. komppaniaimme muodostama 60- 
miehinen taisteluosasto sai vähitellen avukseen myös osan 9. 
komppaniaa, saksalaisvaltainen raskas komppaniahan ei olisi voi- 
nutkaan tulla etulinjaan omista asemistaan. Vastahyökkäyksen 
alkuvaiheessa ykymmenennen» Vuorisen joukkue jäi tiilitehtaalle 
johtavan joen uomaan varmistamaan vasemmalle ja »yhdennen- 
toista» rippeet jatkoivat rynnistystään sähkölaitoksen kautta ta- 
voitekukkulalle. Juuri sinne päästessään sai tunnettu ?sissiupsee- 
rimme' Kai Hortling kranaatinheittimestä täysosuman, jonka 
voimasta hän miltei katosi . . 

Vihollinen hyökkäsi jälleen alhaalla »balkaa» pitkin. Vuorisen 
joukkueen asema näytti toivottomalta, kun koko syvänne puolen 
kilometrin matkalla suorastaan vyöryi sitä vastaan. Panssarivau- 
numme käänsivät nyt kuitenkin tulensa sinne ja kaatoivat vihol- 
lisia kasoihin laakson pohjalle; uudet hyökkäysaallot pyrkivät 
kuitenkin jälleen lähenemään edessään olevaa tasankoa. Maximit 
takoivat siltäkin puolelta minkä ennättivät, ja vihollisten uraa- 
huudot kasvoivat mylvinäksi sammuakseen jälleen murhaavaan 
tuleen. Vuorten seinämät kasvattivat melskeen monikymmen- 
kertaiseksi kuminaksi, johon oikealla menettämäämme tukikoh- 
taan syöksyvien panssareittemme räminä hukkui. Asemien eteen 
pureutuneet viholliset tekivät vimmattua vastarintaa. 

Ainoa keino katastrofin välttämiseksi vasemmalla oli häikäi- 
lemätön päällemeno. Samanaikaisesti viholliset yrittivät ulos- 
murtautumista, johon väkeä työnnettiin takaa kuin puimakonee- 
seen eloa. Hyökkääjien kärjessä kirkui hurja naispolitrukki, joka 

kuitenkin pian sortui suomalaisten tulessa samaan kadotukseen. 
Markkasen Eskon (myöhemmin sotainvalidinakin pitkä vankeus 
Venäjällä) konekivääri lauloi laakson vasemmalla laidalla. Ylem- 
pää Pohjanlehto poikineen näki, miten pari vanjaa yritti töyryn 
takaa usuttaa miinakoiriaan tämän konekivääriaseman kimppuun. 
Markkanen ei kuitenkaan voinut kuulla varoitushuutoja, vaan 
jatkoi täydellä laidalla tulitustaan juuri huutajien eturinteelle. 
Tilanne siellä alkoi selvitä samalla hetkellä, kun Markkanen haa- 
voittuneena kierittäytyi suojaan. 

Meikäläisten rynnäkköhuuto ja haavoittuneiden miinakoirien 
kiljunta hämäsivät viholliset siinä määrin, että ne alkoivat tällä 
kohdalla luopua enemmästä yrityksestä. Vihollinen oli pian pe- 
rusteellisesti lyöty, se pakeni jättäen jälkeensä paljon erilaista 
aseistusta ja muuta sotasaalista. Ottamiemme vankien lukumäärä 
ylitti 200 ja oli lähimain saman verran kuin kaupungin puolus- 
tajien lukumäärä sotapoliisit ja kenttäsairaalamiehet mukaan 
luettuna! 

Mutta vain tämä taistelu TSikolasta oli päättynyt, eikä vielä 
sekään. 

Kun suomalaisten hallussa ollut tukikohta saatiin vallatuksi 
takaisin, tavattiin siellä kaksi »puolihullua finneä», jotka olivat 
kahteen mieheen pitäneet tuntikausia puoliaan tuolla vähäisellä 
kukkulalla täydellisessä motissa! 

Siellä olivat tämän päivän suurimmat sankarit, toisin sanoen 
»saatanaty», joiden yhtä pelottomana »hantlankarina» oli toiminut 
mantelisilmäinen kaukasialaispoika, joka taistelun tuoksinassa oli 
toverinsa kanssa loikannut suomalaisten puolelle! Suomalais- 
kaukasialainen ystävyys-, yhteistyö- ja avunantosopimus kesti 
patruunien loppumisenkin tukalan tilanteen; aseita ja niihin so- 
pivia patruunoita »lainattiin» kaatuneilta vihollisilta, ja niin jat- 
kui joka puolelta ryntäilevien tulitus heidän omilla tarvikkeil- 
laan. Kaukasialaispojat haalivat patruunoita lähiympäristöstä, ja 
kun liiaksi kuumennut konekivääri lakkoili, lyötiin sen niveliin 
viimeiset voinapit leipälaukuista! Ja jälleen veisasi poikien sur- 

mankone kuolemanlauluaan ja uskomaton kamppailu jatkui sata- 
kertaisia hyökkääjiä vastaan tukikohdan muiden miesten levätessä 
kaatuneina tai haavoittuneina. Mutta omien» vastahyökkäys lä- 
heni, ja se pelasti nämä ennenkuulumattomat voittajat vanki- 
lastaan Pyyhtiänkin jo haavoituttua vaikeasti. 

Nimet Pyyhtiä ja Könönen nousivat nyt yksityisten suoma- 
laisten hurjimpienkin tempausten huipulle. Ja se valkoisin ham- 
pain naurava kaukasialaispoika kera kumppaninsa oli vähällä 
haljeta luumuhilloon heimon juhliessa häntä kuin nuorta sodan- 
jumalaansa. 

Kansainvälisen uutistoimiston kaukokirjoittimet levittivät seu- 
raavana päivänä Berliinistä maailmalle sähkösanomaa, joka 
STT:n suomenkielisenä käännöksenä kuului seuraavasti: 

»Torjuttaessa voimakkaiden neuvostovenäläisten panssarivoi- 
mien tekemää hyökkäystä Terekin rintamalla kunnostautui kaksi 
suomalaisen vapaaehtoispataljoonan SS-miestä, SS-Rottenfährer 
Könönen ja SS-Schätze Pyyhtiä osoittaen esimerkillistä urhool- 
lisuutta. Eteentyönnetyissä kohdissa kiivaasti tulittavien venä- 
läisten kaikilta tahoilta saartamina he pitivät puoliaan kuusi tun- 
tia yhdessä erään kolmannen toverinsa kanssa pahasti haavoittu- 
neen saksalaisen joukkueenjohtajan luona ja säilyttivät tärkeän 
tukikohdan hallussaan torjuen bolöevikkien joka puolelta yhä 
uusiutuvat hyökkäykset. 

Kun ampumatarvikkeet rupesivat loppumaan, he anastivat 
bol$evikeilta aseita ja ampumatarvikkeita uhkarohkealla, sala- 
mannopealla hyökkäyksellä ja pitivät siten hallussaan lohkon 
puolustamiseen ratkaisevasti vaikuttaneen kukkulan, kunnes hei- 
dät vastaiskulla vapautettiin. Vastaiskun suorittivat heidän tove- 
rinsa lyöden bolSevikkien hyökkäyksen takaisin viholliselle mitä 
raskaimmin tappioin.» 

Teostaan molemmat pojat saivat ensimmäisen luokan rauta- 
ristit ja kunniamaininnan Saksan ritariristin kantajien matrikke- 
liin. Heistä Könönen kaatui myöhemmin Suomen rintamalla, 
Pyyhtiä elelee edelleen kotonaan Hankasalmella. 

Sen päivän urakka oli selvitetty, ja tappioittemme todettiin 
olevan kaatuneina ja haavoittuneina yhteensä kymmenkunta 
miestä. Se oli häviävän vähän ainakin siihen verrattuna, mitä 
mahtoivat osoittaa vastassamme olevien 83. ja 85. venäläisten 
vuoristojalkaväkirykmenttien tappioluettelot, mikäli siellä sel- 
laisia laadittiin. 

Tosin taistelu Täikolasta oli vielä kesken, niin kuin pian osoit- 
tautui. Oikealla sivustallamme, missä Chasnidon ja Tolsgun jo 
olivat kokeneet kovat kohtalonsa, jatkoi vihollinen kiivasta ete- 
nemistään pyrkien myös levittäytymään. 

Saksalaistemme tukikohta siis oli jo mennyttä, mutta roma- 
nialainen jatkoi edelleenkin taisteluaan. Vihollinen sai apuvoi- 
mia, me emme. Sinä päivänä emme enää voineet auttaa Anto- 
nescun ruskeapintaisia ja mustatukkaisia poikia, jotka kuljettivat 
pikkutykkejään kantohevosten selässä ja kranaatteja vkäsikär- 
ryillä», mutta olivat ensiluokkaisia tykkimiehiä. Sitä vastoin työn- 
nyimme samana iltana kahden joukkueen voimalla TSikolan ja 
Chasnidonin välillä olevalle lammaskolhoosille, mistä oli hyvä 
näkyvyys kriitilliselle oikealle sivustalle. Suomalaiset ryhtyivät 
kolhoosilla tuttuihin kaivutöihin, minkä jälkeen asemista vapaana 
olleet miehet heittivät pitkäkseen pehmeävillaisten lampaanraa- 
tojen päälle. 

Yö omalla lohkollamme oli melko rauhallinen, jos kohta tais- 
telun jännitys ikään kuin väreili ilmassa. Pimeimmillä tunneilla 
kuulivat vartiot kuitenkin lähestyvää ajon kolinaa takaapäin. 
He olettivat omien panssarien saapuvan sieltä hyökkäysvalmius- 
asemiin aamuksi. Tulossa oli kuitenkin saksalainen huoltokolonna 
suuntana Chasnidon! Miehillä ei vielä ollut aavistustakaan siitä, 
että siellä olleet olivat jo siirtyneet maallisen muonituksen ulot- 
tumattomiin — ilman meikäläisten väliintuloa olisi huolto- 
kolonna sellaisenaan ajanut suoraan vihollisen syliin. 

Aamulla omien joukkojen vastatoimenpiteet alkoivat tuntua 

myös pataljoonan lohkolla. Niinpä taaksemme ajoi suuret määrät 
Nebelwerfereitä, jo tuttuja raketinheittimiä, ja samassa ilmestyi- 
vät paikalle myös Wikingin maataisteluihin erikoistuneet ilma- 
torjuntamiehet. 

Hyökättiin! 

Satojen putkien ulvoessa taukoamatta, panssarien jyristessä, ja 
ilmatorjuntatykkien kimakasti haukahdellessa ja lukemattomien 
konekivääreittemme aloittaessa kuolemankonserttinsa vihollis- 
asemiin, joukkomme lähtivät liikkeelle. Moni mies putosi ilma- 
torjuntatykin istuimelta, ja vielä useampi kaatui muuten, mutta 
yhä uudelleen nuo pirulliset urut ulvoivat helvetillistä menoaan 
ja koko maailma repesi täyteen tulenkarvaista käryä, liekkejä, 
lentävää terästä ja palavien talojen loimua. Vihollinen ampui 
vastaan minkä piipuistaan irti sai, Stalinin-urut rykivät ilmaan 
kranaattikuurojaan vielä viimeisillä hetkilläänkin, vuoristo 
kaiutti taistelun rytyä, niin kuin se olisi täyttänyt koko maailman. 

Kylät, sikäli kuin niitä vielä oli, otettiin ja romanialaisten rip- 
peet pelastettiin. Mentiin niin kauas kuin käsky oli, eikä tässä 
sodassa sitten sen kauempana käytykään. Vuorten huiput olivat 
kuin lähellä olevia kirkontorneja. Jossakin syvällä niiden väli- 
sissä rotkoissa paikkailivat toisiaan vihollisjoukkojen viimeiset 
eloonjääneet. 

Kaikkiaan kolme päivää kestäneet taistelut Täikolassa päättyi- 
vät joulukuun kuudentena. Kun se sattui olemaan Suomi-nimisen 
tosidemokratian 25-vuotinen itsenäisyyspäivä, päätimme — mi- 
käli kanttiinivaunuumme ei olisi tullut täysosumaa — pikkusen 
mennä piirileikkiä juhlan kunniaksi. Vähemmän sympaattisesti 
meitä mulkoillut myskihärkä kaatui ensimmäisellä laukauksella, 
kanttiinivaunu arkoine lasitavaroineen oli tehnyt taivalta Allahin 
käden alla, ja ylvään vaiteliaasti kuin aatteenmiehet ainakin 
suostuivat riittävän monet veljet kävelemään kuulovartioihin 
»mukiinmenevien» finski- ja nemenski-soldaattienkin puolesta. 
Kaukasialaiset karhunpeijaiset päättyivät oikeastaan vasta 
aamulla, jolloin hiljennyimme tekemään viimeistä palvelusta lop- 

puun taistelleille tovereillemme. Pienet puuristit, joiden kattona 
oli teräskypärä, jäivät jälleen kuvastumaan Kaukasian kuulta- 
valle vuoristotaivaalle. 

Mutta vasta nyt puolentoista vuosikymmenen kuluttua jälleen 
Suomessa käydessään kenraali Steiner on kertonut meille, mistä 
Tsikolassa oikeastaan oli tuolloin kysymys. Vahvat vihollisvoimat 
oli Kaukasus-vuorten yli todella lähetetty valtaamaan TSikolan 
tienoo, katkaisemaan divisioonan huoltoyhteydet jne. Hädissään 
kenraali oli tuona aamuna lähettänyt puolustukseen armeijakun- 
nan ainoan reservin, joka oli suomalainen SS-pataljoona. Pie- 
neksi kavenneelta joukoltamme hän ei odottanutkaan enempää 
kuin että pystyisimme estämään huoltotien katkaisemisen ja vii- 
vyttämään vihollisen etenemistä. Samanaikaisesti alettiin irrottaa 
Alagiristä ja Terekin yläjuoksulta voimia vastaiskua varten. Kun 
armeijakuntaan puolen päivän aikaan tuli tieto, että vfinnit» ovat 
selvittäneet koko jutun, hän ei ollut uskoa asiaa. Iltapäivän 
kuluessa siihen kuitenkin tuli varmuus. 

V. 1957 ilmestyneessä »Wiking Ruf'issa» oli sitten kenraali 
Steinerin piirtämä kartta silloisesta tilanteesta ja kirjoitus, jossa 
hän ymmärrettävän kunnioittavasti kertoo suomalaistensa tais- 
teluista TSikolassa: ». . . pelastivat suomalaiset tilanteen 1. pans- 
sariarmeijan eteläsivustalla lyömällä T&ikolan ja Chasnidonin 
luona Ylä-Kaukasuksesta 1. panssariarmeijan eteläsivustaa vas- 
taan suunnatut pihdit ja torjumalla menestyksellisesti kahden 
venäläisen vuoristoprikaatin ja yhden kaartindivisioonan hyök- 
käyksen. Venäläisten jo yleisradiossaan ilmoittama Terekin motti 
tuli näin alkuunsa murretuksi.» 


Kaukasian sotatalvi ja suomalainen vapaaehtoinen. 


Maissipeltoon syntvi suomalainen kk-asema kädenkäänteessä. 


Kaukasian maisemassa yhtyvät erikoisella tavalla viljavuus ja suurten vuorten ikuinen 


JOULUN AIKAAN 


— Huomasitteko, pojat, että ne eivät TSikolassa syöneet ollen- 
kaan sianlihaa, mutta kaksivaimoisuus oli silti yleistä? 

— Juu, se on jalo aate. Minä perustan heti siviiliin päästyäni 
Muhamettilaisuuden Kymenlaakson Kannatusyhdistyksen koti- 
puoleen. ) 

— Minä tulen siihen sitten oitis konsulentiksi! Maitoa vain 
niille pääpaviaaneille niin kuin TSikolassakin, harooSi mologaa, 
niin johan se seuraavassa rähinässä Moskova kuuluu Länsi-Suo- 
meen. Ja jumalauta, nyt tuolla on Masan gruppen Tatra tie- 
puolessa silmällään. Nostetaan pojat! 

Kääpiökomppaniamme tekivät vaivalloista ja mutkallista tai- 
valtaan Töikolasta. Sadekausi oli nyt todella alkanut ja tiet näillä 
ylävämmilläkin mailla muuttuivat autojen pyörissä liejuvelliksi, 
joihin ajopelit juuttuivat vähän väliä akseleitaan myöten ja jalka- 
miesten oli työläs saada saappaitaan liikkumaan. Kun aurinko 
vielä lokakuun lopullakin oli keskipäivin paistanut kuumasti 
Terekin jokilaakson liikettä kihiseviin kabardikyliin, uivat nyt 
vettätihkuvat pilvet vuorokaudesta toiseen alhaalla vuorenhuip- 
pujen välissä, eikä maissipelloille ollut enää ajoneuvoilla mene- 
mistä. 

— On se sentään helvetin hyvä, että tämä »panssaristrasse» 
on mutkaista niin kuin karjun yksi paikka, että päästään pikem- 
min näkymättömiin! 

— Minnekäs me nyt sitten taas oikein mennään? 


— Lontooseen, Lontooseen me mennään ny! Noustaan heli- 
18 — Tyrkkö, Suomalaisia suursodassa 

koppereihin tuolla Elbruksella ja sitten pistetään vähän tuulta 
munille Wall Streetillä. Siellä kuulemma loordit kävelevät hou- 
sut puolitangossa sen takia, ettei saksmannien olekaan tarvinnut 
vetää kaikkia joukkojaan lännestä. Ja sitten ei meiltä puutu, 
pojat, silkkitäkkiä eikä viskiä eikä naisen ihon tuoksua. Sen kun 
vedät sisääsi sinäkin Olli, karvanaamainen villihärkä, ja huudat 
uraa kameraadenia! 

Osan rypiessä puolitoista peninkulmaa jalkamarssissa, osan 
ajaessa edelleen vuoriston pohjoislaiteita mutkittelevia teitä 
pyörien päällä ja lopun matkaa telaketjuvetoisilla maastovau- 
nuilla pieneksi huvennut pataljoona saavutti tämänkertaisen ta- 
voitteensa, jo mainitut Chasnidonin ja Tolsgunin kylät. Vuoris- 
ton jyrkimmin kohoavat rinteet olivatkin täällä taas suoraan 
edessä, epätodellisen sinivalkoisina hohtavat jyrkänteet sahareu- 
naisine huippuviivoineen ja huurteeseen peittyvine metsineen 
kuin maailman mahtavin kulissi kuraisten ja kurjien kylien tasalta 
katsottuina. 

Oli joulukuun yhdeksäs päivä. 

Puhuttiin varmistustehtävästä ja vihdoin pysähtymisestä vä- 
hän pitemmäksi aikaa, jopa joiksikin kuukausiksi, tänne. Lepo 
noille mullanharmaille ja lopen uupuneille miehille ei totisesti 
tulisi liiän aikaisin. Tai — kun saataisiin vaikkapa vain edes 
hiukan helpompi lohko lyhyeksikin aikaa! 

Ensimmäinen kosketus täällä vihollisen *vuoristojääkäreihin? 
tuli jo iltayöllä. E 

Ollessaan. tiedusteluretkellä kylissä kärkiryhmämme havaitsi- 
vat, että vihollinen vetäytyessään Chasnidonista ylös vuoristoon 
edellisenä päivänä oli jättänyt pahaa jälkeä. Meikäläisten ilmes- 
tyminen oli alkuasukkaille seuraava kauhun aihe. 

11. komppaniamme autokaravaani oli tuolla hetkellä pysäköi- 
tynä pitkään ylämäkeen metsäiselle rinteelle, jonka laelta tie las- 
keutui alas kylään. Ajajien ja ntöpinän» miesten lisäksi meitä oli 
jäänyt autojonoomme sille kohdalle vain kaksi maailman murjo- 
maa aliupseeria: Hilden, joka horjuvasta terveydestään huoli- 

matta sitkeästi seurasi mukana, ja minä, jonka maksa oli laajen- 
tunut muodottomaksi ja jolta ei täyden keltataudin merkeistä 
puuttunut muitakaan. Olo oli lyhyesti sanottuna tukala, mutta 
uteliaisuus esti lähtemästä sairaalaan ja dieettiä oli-näissä oloissa 
helppo noudattaa. Silti lääkärinvastuunsa tunteva Somersalo 
minua kirosi. 

Pimeässä ja kylmässä makasimme Hildenin kanssa mantteleis- 
samme kuormastopeitteen alla auton lavalla odottaen poikia 
edestä. 

Havahduimme äkkirätinään; vihollispartio kolonnamme kim- 
pussa! 

Hyppäsimme aseet käsissä autosta alas konepistoolien ja käsi- 
kranaattien räiskyessä ympärillä. Yritimme vielä unenpöpperössä 
parhaamme mukaan »suunnistaa», mistä ja mistäpäin oli kysy- 
mys, ettemme olisi tulittaneet ainakaan omia miehiä. Alkupäästä 
ammuttiin valoraketti. Sen kajossa ehdimme nähdä vilauksen 
alas metsän suojaan häipyvistä viimeisistä vihollisista. 

Vartiomiehemme olivat olleet valppaita. Totesimme, että koko 
pikku rähäkkä ei maksanut meille juuri enempää kuin muutamia 
autonlaseja, peltivaurioita ja eräitä lippaita yhdeksänmillisiä. 
Partiosta ei jäänyt paikalle ketään, mutta ainakin yhtä haavoit- 
tunutta olivat vieneet mukanaan. 

Hetken kuluttua pääsimme tämän »tervehdyspuheen» jälkeen 
kylään. 

Raskaat aseemme ajoivat tiedusteltuihin asemiin, vartiomme 
ja kk.pesäkkeemme tulivat kylästä vuoristoon päin viettäville 
maissipelloille. 

Me muut nukuimme sinäkin yönä kuin tukit, jotenkin loppuun 
väsyneiden sotilaiden mustaa, tajuttomuutta muistuttavaa unta. 
Kuka missäkin. 

Aamun valkeneminen esitteli meille uusimman ympäristömme 
lähemmin; tyypilliset vuoristolaiskylät valkeiksi rapattuine mök- 
keineen, punaisine tiilikattoineen ja punottuine risuaitoineen 
lähinnä kyntöpeltoa muistuttavien teiden varsilla. »Meillä» Tols- 


2776 Suomalaisia suursodassa 


gunissa oli oikeastaan vain yksi kylätie ukrainalaiseen tapaan. 
»Raskaillamme» oli pian hyvät asemat sekä kukkuloilla että 
kylässä. Ja maissipelloilla möyrivät pojat niin kuin eivät olisi 
koskaan muuta tehneetkään kuin tällaisia maatöitä». Osa asettui 
taloihin, osa ryhtyi rakentamaan korsuja. 

Vuoristovanjat, kerrotun mukaan valiomiehiä, vaeltelivat 
kiikareilla katsottuina vastapäisillä rinteillä kainaloitaan myöten 
lumessa. Meidän vierellämme vielä viheriöivillä laitumilla leh- 
mät huiskivat hännillään kärpäsiä. Talvi ja kesä samassa maise- 
"massa. 

Jo heti joulukuun 10 päivänä Vuorinen aloitti partioretket 
vihollisalueelle tai ei-kenenkään-maalle. Niitä tehtiin sitten jäl- 
leen joka päivä useammistakin kohdista. Vihollinenkaan ei ve- 
täytynyt kuoreensa vuoristoon, sen etuvarmistukset liikkuivat 
laaksometsissä edessämme, ja kosketuksia saivat partiomme 
tavan takaa. Jo ensimmäisenä päivänä tuli täälläkin puolenkym- 
mentä haavoittunutta — joulukuun 14 päivänä Teräväinen kaa- 
tui partiomatkansa alkuvaiheessa. ' 

»Huilatessakin» tehtiin kääpiöpataljoonamme pitkällä lohkolla 
jälleen miesten tekoja. Mutta »sankari» kuuluu vain siviilisanas- 
toon. Rintamakielessä sitä merkitsee veri saatana» ja monikko- 
muodossa se äännetään »perkeleellisiä poikia». 

Joulu oli toki tulossa tänäkin vuonna. 

Protestanttinen maailmanparantajapataljoona sai Allahin si- 
käli sovinnolliseksi, että nyt uuden sotatalven kynnyksellä 
saimme todelliset talvivarusteet — vain vuoden myöhästyneinä. 
Tolsgunin toppatakit eivät olleet uskoa silmiään hienoutemme 
edessä — kyllä oli nyt harooSi hermanski soldaatilla ja niet 
holotna! 


Vastapainoksi, ettei totuus elikkä sota sentään unohtuisi, vasta- 

päätä yritettiin jo seuraavana päivänä tulla tekemään ilman- 
vaihtoreikiä turkiskamppeisiimme. Vihollinen työnsi vahvan 
iskuryhmänsä kolme kertaa samana päivänä erään joukkueemme 
lohkoa vastaan, mutta lyötiin joka kerta verissäpäin takaisin. 

Kämppiemme koreilun joulunpyhiä varten se sentään het- 
keksi keskeytti. Ja vaikka poikamme kylässä ja kukkuloilla liik- 
kuivat vapaasti näkyvissä keskellä päivää, tehtiin asemien varus- 
tustöitä jatkuvasti. Jo kokeneet taistelijat eivät siihen tarvinneet 
eri käskyjäkään. 

Vahvat huhut tulivat tällä kertaa vähän myöhässä perässämme. 
Nyt mentäisiin pian koko divisioona Stalingradiin laukaisemaan 
kahden miljoonan musikan mottia! 

»Asioista tavallisesti hyvin perillä olevalta taholta» tullut tieto 
eli sitkeästi vuoden loppuun saakka. 

Ihmekö, että kun lähdön todella ilmoitettiin tapahtuvan jo 
kahden päivän kuluttua, ennen joulua, ainakin muuan pikku 
poppoomme Chasnidonissa päätti viettää todennäköisesti tule- 
mattoman joulujuhlan ennen lähtöä. Menisipä joulukin »plöri- 
näksi» tai ei, sitä vietettäisiin joka tapauksessa. 

Ja niin hääri veli Jakobsson korsunsa pääkokkina vaattoehtoon» 
hämärtyessä kylältä organisoidun ja jouluksi lihotetun kalkkunan 
kimpussa — sikoja näidenkään kylien muhamettilaisilla ei ollut 
Paketeissa Suomesta saamiaan kynttilöitä pojat olivat säästäneet 
ja kuljettaneet kaikkien kohlujen läpi pakkauksissaan. Nyt ne 
sytytettiin, ja jouluvirsi vyöryi maissipellon uumenista mustaan 
yöhön. Jo oli saatu myös komppanian jouluhyvät; joka miehelle 
800 grammaa suklaata, vehnäkäntty rusinoineen ja paljon muuta. 

Oli jouluilta — keskellä sotaa kaukana vieraalla maalla. Jossa- 
kin suunnattoman etäällä oli tuhannesti rakas kotimaa. Mutta 
ajatus kantoi — siellä oli Hän, he, perhe, koti, kaikki muu... 

Kynttilät paloivat loppuun. Vain hiillos hehkui. Edelleen mil- 
tei äänettöminä mies toisensa jälkeen asettui nukkumaan. Hetken 
kuluttua oli valveilla vain vartiomies, joka korsun ulkopuolella 
seisoi tärkeässä tehtävässään. Hän erotti edessään vain varjo- 

kuvina taivasta vasten häämöttävät vuorten ääriviivat. Yötuuli 
pani kuivat korret pellolla hetkeksi kahisemaan. Se pakotti teräs- 
tämään kuuloa ja katsetta. Eikä ollut harvinaista sekään, että 
jonkun yksinäisen kranaatin nostama maaryöppy edessä sai het- 
"keksi mustan, maasta taivasta vasten nousevan miehen hahmon. 
Se vaati viserryksen kainalosta. Parivartiollakaan ei olisi ollut 
varaa tinkiä hetkeksikään valppaudestaan. Yö täällä oli vain 
vihollisemme ystävä. 

Hiljaisuus oli jälleen täydellinen, suuri ja salaperäinen. Mitä 
he mahtoivat siellä nyt tehdä? Valvoivatko vielä viimeisten 
- joululahjojensa valmistelussa? Ja olivatko saaneet kaikki kir- 
jeeni? Ei kai ne nyt sensuurissa ... 

Ja — mitä olisi vielä edessä meillä, etäisimmillä suomalais- 
sotureilla tässä melskeisessä maailmassa? Jääminen tänne jo 
lukemattomien hyvien veljien tapaan? Vai vielä kerran nähdä 
kaunis ja niin suunnattoman rakas oma maa ja sen parempi 
tulevaisuus ...? 

Pimeys oheni. Aatonaamu alkoi sarastaa. 

Iltapäivällä nähtiin Kurkialan tulevan Tolsgunin tietä. 

Päästettyään autonsa kääntymään kylän alareunalta hän nousi 
verkkaan ja mietteliään näköisenä maastovaunujen möyhentä- 
mää päätietä ensimmäisiä taloja kohti. 

Ikääntynyt, mutta yhä tiukkaryhtinen everstiluutnantti saapui 
siinä poikiensa luokse suomalaisena jouluiltana. Oliko tuo vaka- 
vuus sitä samaa hiljaista kärsimystä, ikään kuin vielä pahemman 
pelkoa, joka oli alkanut heijastua hänestä Malgobekin tuskanras- 
kaiden viikkojen ja vavahduttavien tappioittemme jälkeen? As- 
tuiko siinä etulinjaa kohti vanha jääkäri ja rintamajoukkoja seu- 
raava upseeri vai sielunpaimen ja sananjulistaja, joka lähestyvään 
pimeyteen olisi tahtonut singota ikivanhan evankeliumin: 
TEILLE ON TÄNÄÄN SYNTYNYT VAPAHTAJA! 

Hän pysähtyi pst.tykkiasemaan, puhutteli poikia ja katseli 
lakeaa etulinjan maisemaa kuin etsiäkseen siitä jotakin tuollai- 
seen kotoiseksi tarkoitettuun tapaamishetkeen sopivaa sanot- 
tavaa. 

— Ikävä, ettemme voi edes nyt kokoontua — niinkään kuin 
viime jouluna Dnepropetrovskissa. Mutta — päät pystyssä 
edelleenkin. Toivottavasti kunnioittaa bolS$evikki edes Jumalan 
pojan syntymäjuhlaa. Hauskaa ja hyvää joulua joka miehelle. 
Heil euch Wikinger! Sieg heil! 

Yhteysupseeri kääntyi jatkamaan matkaansa edelleen. 

Ehkä hän tuollakin hetkellä muisti Suomen rintamalla olevaa 
omaa poikaansa, ehkä suomalaisessa maaseutupappilassa aatto- 
ehtoon pimetessä odottelevaa saksalaissyntyistä vaimoaan. 

Aamu oli tänään ollut ihmeen kaunis. Puut olivat ensi kertaa 
huurteessa ja ohut hopeainen härmä säilyi maassa sydänpäivään. 

Elämä oli otettava vastaan sellaisena kuin se kannettavaksi 
tuli. Pieni, niin mikroskooppisen pieni oli yksityinen ihminen 
ja joukkokin vihan ja tuhon voimien temmellyksessä lentävän 
kuoleman kentillä. 

Vähäinen ja mitätön oli nuoren miehen ikäkin, mutta hän 
kuului joka tapauksessa täällä etelässä taistelevaan suomalaiseen 
pataljoonaan, jota kestävämpää ja kykenevämpää oli vaikea kuvi- 
tella. Masentavaa olisi, ellei edes osa siitä saisi säilyä. 

Sotajoulu Kaukasuksella! 

Kukahan noista nuorukaisista voisi sen joskus unohtaa... 


— Kerron teille kotimaamme ja Jääkäriliiton tervehdyksen ja 
kerron kenraalimme tervehdyksen; jonka hän käski erikoisesti 
juuri teille esittää. Ikävä, että emme voi näin edessä kokoontua 
suuremmalla joukolla edes tänä iltana tai huomenaamulla, mutta 
se ei estä meidän ajatuksiamme viipymästä siellä, missä niiden 
jouluna viipyä pitää. Kertokaa hyvän ja rauhallisen joulun toi- 
votukset myös kaikille pojillenne. Isänmaan ja voiton malja! 

Olimme, joukko suomalaisia upseereita ja aliupseereita, ahtau- 

tuneet everstin ympärille erääseen hiukan parempaan Tolsgunin 
taloon, ennen kuin lähdimme kiertelemään kylällä ja linjassa, 
jossa pojat viettivät jouluiltaa kukin lähipiirissään niin kuin par- 
haiten taisivat. Tunnelma siellä irtosikin alun perin paremmin 
kuin tässä pienessä huoneessa, jonkun viikon väliajan jälkeen 
ehkä hiukan oudolta ja meidän maailmaamme liian hienolta 
vaikuttavan yhteysupseerimme vieraina. Mutta kun eversti oli 
pienen, veljellisen mutta vakuuttavan puheensa pitänyt ja mal- 
jat juotu eri kynttilöiden edustamille kauneimmille tähdillemme, 
olivat mielet lopullisesti lämmenneet meilläkin. Ja kun keskus- 
telumme oli mielestäni jo tarpeeksi viipynyt Suomen keskiaikai- 
sissa kirkoissa, julistin everstin tällä alalla ammattilaiseksi! Ja 
sitten aloimme etsiä hänelle saappaita, jotka sopisivat myös SS- 
jääkärien jälkiin tänä jouluyönä Tolsgunin pilvenpiirtäjien itä- 
puolella. 

Terve sun kanssas! 

Tunnelmaa noissa pienissä veljespiireissä oli vaikka lampaiden 
syödä! Laulut kaikuivat, ja pimeässä ähkien veti joku maissi- 
peltoa pitkin suurta »pivatonkkaa» montulta toiselle. 

— Se on, meinaan joulupukki, syntynyt Turkissa, ja tämähän 
on sen ensimmäinen eteentyönnetty tukikohta pohjoiseen päin. 
Vedähän, äijä, hipiääsi äläkä änkytä! 

Mikäpä tuon ihmeellisen legioonan olisi tällä vaelluksellaan 
voinut lannistaa. 

Vihollinen aloitti »jouluhyökkäyksensä» klo 5. 

Jo Stalinin urkujen» ilkeästi ulisevina kuoroina lähestyvät 
ja ryöppyen räjähtävät kranaattikuurot saivat heti sekaansa taval- 
listen kranaatinheittimien kasvavaa tulta; myös jokin raskas 
tykki alkoi pudotella paketteja kyliimme. 

Kuului huutoja, komentoja, naisten ja lasten kirkunaa. Sa- 
massa ilmaantuivat vihollisen hyökkäysrivistöt metsän laitaan 
aukean taakse! i 

Aamu, joka vielä äsken oli ollut jumalallisen kaunis auringon 
kimaltaessa kristallinkirkkaana sädehtivillä vuorenhuipuilla ja 

huurteisissa pyökkimetsissä, oli hetkessä täynnä taistelun kiih- 
keätä humua. Luodit ja kranaatit halkoivat laakson maitomaisia 
sumupilviä, ja yökosteilla, kasteenraikkailla maissipelloilla soi 
kymmenien konekiväärien jo niin tuhannesti tuttu surmanlaulu. 

Samaan aikaan kun sivistyneessä maailmassa alettiin julistaa 
joulun sanomaa: Teille on tänään syntynyt...» — meidän 
evankeliumimme kuului »Stalinin urkujen» säestämänä: yTeidän 
on heti vietävä patruunatäydennystä 11. komppanian III jouk- 
kueelle.» 

Kolmena aaltona vihollisen metsätaisteluihin koulutetut vuo- 
ristojoukot lähestyivät asemiamme, ja kolme kertaa ne lyötiin 
takaisin huomattavia tappioita kärsineinä. Kovin oli painostus 
meidän komppaniamme, 11:n, lohkolla, josta vihollinen yritti 
läpimurtoa ja pääsikin lähestymisvaiheessa jo kerran melko pit- 
källe. Mutta armottomasti sylkivät kaikki aseemme kuolemaa 
sen riveihin, ja monelle hyökkäämään komennetulle tämä joulu- 
aamu oli viimeinen. 

Miltei luonnottoman levollisina hääräilivät meidän poikamme 
tuossa hirvittävässä askareessaan. He tekivät sitä jo todella aivan 
kuin jokapäiväistä työtä ainakin; melko vapautunut naurahdus 
miehen vetäessä uuden patruunavyön kk:nsa syöttäjään ja ku- 
martuessa jälleen tähtäämään ei ollut ollenkaan harvinainen. 

Ja — vielä kerran veli yMutkalakin»! (Ylikersantti Veikko Vää- 
rälä Kemijärveltä, kuoli sotasairaalassa Suomessa 12. 2. 44.) 

Täydessä uljaassa pituudessaan kävelee mies maissipeltoa 
asemakuopasta toiseen, saa sillä välillä luodin läpi reitensä, mutta 
ei ole tietävinään, ennen kuin asemassa veri pulppuaa housujen 
päälle. 

— No mikset nyt hitossa edes lyönyt maihin? moititaan »Mut- 
pääll». 

— En minä viitsinyt, etteivät huomanneet osuneen! 

Tästä alkaen vihollinen ryhtyi jatkuvaan painostukseen ja 
varsinkin sen »hehtaaripyssyjen» ja muiden kranaatin heitinten 
tuli oli yötä päivää vilkasta. Kylässä ja pataljoonamme jo muu- 

tenkin perin harvoissa riveissä tuli tappioita, jos kohta ne jäivät 
useimmiten ihmeellisen pieniksi. 

Joulukuun 29 päivänä erittäin hyvin varustetut ja ilmeisen 
perusteellisesti koulutetut vihollisvoimat hyökkäsivät koko päi- 
vän 10. komppaniamme lohkolla. Jo kello 4 alkaneet hyökkäyk- 
set lyötiin kuitenkin loppuun saakka takaisin maissipeltojen saa- 
dessa kerran vielä karmaisevaa lannoitetta. 

Huhut vetäytymisestä alkoivat nyt kuitenkin tuntua toden- 
mukaisilta. Ja jo seuraavana päivänä saatiinkin käsky irrottautu- 
misen valmistelusta. 

Ja samassa nosti vielä kerran päätään myös huhu siitä, että 
nyt lähdemme Stalingradin rautaympyrään, laukaisemaan mil- 
joonamottia, ja sitten — niin ikään ties kuinka monennen kerran 
jälleen — Suomeen! 

Kaiketi meidän silmämme silloin kieltäytyivät laskemasta, pal- 
jonko meitä täydennysmiehetkin tietysti mukaan luettuna enää 
oli riveissä ja mitä tuolla taisteluvahvuudella tässä vmaanosien 
ottelussa» tehtäisiin . . . 


SUURI VETÄYTYMINEN ALKAA 


Saksalaisten Kaukasian armeijan hyökkäys oli pysähtynyt, 
Stalingrad oli motissa, venäläiset operoivat Donin laakion lie- 
peillä ja kenraali Talvi oli jälleen astunut näyttämölle. »Puomin 
laskeutuminen Rostovista itään olisi merkinnyt myös kaikkien 
Kaukasian joukkojen joutumista valtavaan saarrokseen. 

Etelärintaman kriitillinen kohtalonhetki oli lyönyt. 

Saksan sodanjohto teki ainoan, mitä tällä hetkellä oli tehtä- 
vissä: se alkoi tyhjentää Kaukasiaa joukoistaan, samanaikaisesti 
kun Stalingradin jättiläistaistelu kypsyi traagiseen päätökseensä. 
Polttopisteenä oli paluuteiden säilyminen Rostovin luona. 
»Napoleonin marssi» muuallakin itärintamalla oli alkamassa. 
Oli käännyttävä takaisin Moskovan ensimmäiseltä raitiotiepysä- 
Kiltä ven 

Toisaalta helpotuksen huokauksin, toisaalta masentuneen 
äänettöminä otettiin vetäytymiskäsky vastaan suomalaisjou- 
kossakin kahden vuoristokylän ohuella puolustuslinjalla. Ja 
entistäkin suurempi epävarmuus tuleviin päiviin nähden hal- 
litsi nyt miesten mieliä. 

Jo vuoden viimeisenä päivänä valmistauduimme irtautu- 
maan Tolsgunista ja Chasnidonista. Käsky siihen tuli samoilla 
minuuteilla, jolloin jossakin meidänkin entisessä maailmassamme 
juhlapukuiset ihmiset lauloivat, tanssivat, suutelivat toisiaan 
ja toivottelivat toisilleen onnellista uutta vuotta kellojen kumah- 
dusten siirtäessä heidät uuteen tuntemattomaan ajanjaksoon. 

Niin omalla kohdallamme kuin arvattavasti muillakin loh- 

koilla oli vihollinen erittäin hyvin perillä lähtöaikeistamme. 
Niinpä »omat» vastapelurimme aloittivat uudenvuodenyönä 
hyökkäyksen juuri silloin, klo 1.00, jolloin meidän oli määrä 
jättää asemamme. Kun emme toki tarvinneet tällaista vauhdin- 
antoa, lyötiin vihollinen vielä kerran häikäilemättömästi takaisin 
lähtöasemiinsa — sen verran oli jättäydyttävä aikataulusta! 
Vasta klo 2.20 pääsimme irtautumaan, nyt niin huomaamatta, 
että venäläisistä sen panivat merkille vain — alkuasukkaat! 
Toivotimme heille yhtä »humaaneja» isäntiä ja muuta hyvää, 
ja niin joukkue toisensa jälkeen lätisteli pimeässä viheliäisiä 
teitä taaksepäin. Vetäydyimme noin kolme kilometriä, enna- 
kolta valmisteltuihin asemiin Leskenin kylään. Täältä pys- 
tyimme tähystämään koko Tolsgunin tienoon. Ja kylläpä 
meille sitten tuli tähystettävääkin! 

Perusteellisen tulivalmistelun jälkeen venäläiset hyökkäsivät 
uudenvuoden aamuna klo 9.00 ainakin tuhannen miehen voi- 
malla tyhjään kylään! Tolsgunin valtausparaati aamuauringossa 
oli poikiamme ulvomiseen saakka huvittavaa nähtävää. Sitä 
seurasi romanialaisen tykistön vierailunäytäntö lohkollamme; 
patteri ampui todella hienosti, ja »sinellit» heiluivat lujaa Tols- 
gunin teillä! Perin ikävää, että jouduimme tuhoamaan tykistö- 
tulella myös siviilien tämänhetkisiäkin koteja, äskeisiä asuntota- 
lojamme, joista nyt viholliset yrittivät juoksennella pakoon. 

Nyt olivat siellä jo vähän vähemmän optimisteja äkkilähdös- 
tämme. Lähettivät iltapäivällä noin 30 miehen partionkin meidän 
suuntaamme. Se eteni kyllä varovaisesti, mutta sen kohtalona 
oli sittenkin marssia suoraan viimeisten »finskien» väijytykseen! 
= Kello 16.30 nousimme autoihin, loimme' viimeisen silmäyk- 
sen tälle sotanäyttämöllemme vuoden ensimmäisen päivän 
auringossa ja lähdimme ajamaan tuntemattomia kohtaloita 
kohti teitä, jotka pian täyttyivät suunnattomista liikenneruuh- 
kista. Loppumattomat jonot kuorma-, maasto- ja henkilö- 
autoja, panssareita, moottoripyöriä, romanialaisten hevosval- 
jakkoja, tehtävissään hosuvia pioneeriosastoja, tykistöä ja 

marssivia jalkaväkiyksikköjä teiden täydeltä. Ajoneuvon lakkoi- 
leminen merkitsi tässä sen työntämistä viipymättä tieltä pois 
ja armotonta jälkeenjäämistä omistaan. Suuntana pohjoinen — 
pois Kaukasiasta! 

Yöpyminen Baksanissa ja uusi marssitaival Pjatigorskiin, 
seuraavaa yötä varten Nevinnomyskajaan, sitten Besopasnojeen, 
Vorosilovgradiin, Rasvilnojeen, Proletarskajaan, Donskojeen 
ja niin edelleen Orlovskajaan, jossa 11. komppaniamme asettui 
läheiseen Krasnaja-Znamjan kylään. 

Nimienpaljoutta (miten niitä sitten missäkin kirjoitettaneen) 
pohjoiskaukasialaisista asutuskeskuksista ja muista paikka- 
kunnista, joiden läpi tulostaan niin paljon lyhentyneet, mutta 
yhä vielä Suomen leijonalla merkityt autokolonnamme noina 
nopeasti ohi liukuvina tammikuun päivinä ja öinä vaelsivat. 
Enää eivät ne nimet sano paljon edes meille itsellemme, jos kohta 
jollekin on jäänyt jokin erikoinen muisto yhdestä, toiselle 
toisesta pysähdyspaikastamme. Ei ole kertomassa niistä myös- 
kään Kaukasian sotapäiväkirjani, jota huolellisesti olin yrittä- 
nyt kaikissa vaikeissakin olosuhteissa kirjoittaa. Meistä monen 
yksityisetkin tavarat jäivät vihollisille — minun vasta omaan 
maahan astuttuamme. Turmeltumattoman maalaispojan näköi- 
nen korpraali Karjaan aseman kohdalla rikkoi armottomasti 
myytin suomalaisesta rehellisyydestä; peräänkatsomansa matka- 
tavarani mukanaan hän hävisi kuin maan alle. Että ainakin 
viimeinen, paksuin sotapäiväkirjani oli joutunut viholliselle, 
siitä antoi eräs rajantakainen radio puolta vuotta myöhemmin 
vääjäämättömän osoituksen. 

Se siitä. 

Rasvilnojessa kiirehtivät venäläiset partiot meidänkin kimp- 
puumme, tosin ilman sanottavaa menestystä. Saimme luvan 
heti uudelleen irtautua taistelukosketuksesta, muuten Wiking 
kyllä jätti jälkivarmistusta. Tunnelma tynkäkomppanioissamme 
lähenteli hyviäkin talvimarkkinoita — ei itketty huomispäivää, 
josta kukaan ei mitään tietänyt. Aro piti taas autojen alla, »rinta- 

marahaa» ja suomalaisia puukkoja oli, eikä annosviinojen 
varastojakaan ollut enää syytä säästellä. Sisään painuttiin 
missä tilaa oli, ja yleistilanteesta ja naapuriyksiköistä olimme 
selvillä aina juuri niin pitkälle kuin silmämme kulloinkin näki- 
— vät. Omenaviiniä oli, Johtaja yksin tiesi tilanteen ja Jumalakin 
saattoi arvailla. Proletarskajan kolhoosista lähti muuan mu- 
sikka keskellä yötä luikkimaan arolle viemään sanaa viholli- 
selle. Minuuttia myöhemmin hänen savimajansa paikalla oli 
kuoppa ja konekivääri varmisti siitä aroa ukon menosuuntaan. 
Alituisen liikkeelläolomme ja yleisen epävarmuuden johdosta 
oli jonkinlainen enää-mistään-piittaamaton villin lännen henki 
valtaamassa pataljoonaa. Olimme muiden mukana ajautuneet 
tuhonenteiseen kurimukseen, missä enää vain rautainen saksa- 
lainen sotilaskuri voi säilyttää muodollisuuksia. Koko summa- 
ton sotaleirimme liikkui, ja sitä kohti suuntasi nyt 200 mil- 
joonaa ihmistä edustava puna-armeija ratkaiseviksi tarkoi- 
tettuja iskujaan. Kalmukkiarojen talviselle taivaalle kohosivat 
tulipalojen loimut ja savupatsaat, kranaatit ja konetuliaseet 
murskasivat kohteitaan ja ilmavoimat iskivät vähän väliä 
yhteen, niin että koneet räjähtelivät ilmassa tai syöksyivät 
liekkisoihtuina jäisille aroille siviilipakolaisten tai vetäytyvien 
joukkojen sekaan. Jokainen hetki oli jollekin viimeinen. 

Suuren kaupungin prameilevan komean kasarmin eräästä 
ikkunasta katseli Rolf, pitkäksi venynyt suomalaispoika, torin 
aamuista ihmisvilinää alhaalla. Poikien laulut ja huudot kaikui- 
vat kämpistä, ja vähän väliä kulki heitä tahdikkain askelin, 
korkoraudat terävästi kajahdellen käytäviä. Ruoanhakuaika lä- 
heni. Ja iltapäivällä ehkä taas jo lähdettäisiinkin. 

Mitä pitemmälle sotaretki kului, sitä vähemmän Rolf enää 
tunsi itseään. Vajaan kahden vuoden taakse jäänyt aika oli 

uskomattoman kaukana. Aika, jolloin hän oli suomenruotsa- 
laisten vanhempiensa ainoa poika Helsingissä, kiltti opiskelija, 
täysiverinen yhurri», niin kuin suomalaiset sanoivat. Kuinka 
vähän hän olikaan tiennyt elämästä — oikeastaan ei mitään 
-muuta kuin kirjansa ja merituulissa puiston varrella seisovan 
hiljaisen kotinsa, vanhempiensa poikkeuksetta ruotsia puhuvat 
vieraat, elokuvat ja teinikunnan tanssiaiset. 

Jotakin hänessä oli lähdön hetkillä herännyt, jotakin suoma- 
laisten toveriensa palavasta innostuksesta tarttunut häneenkin, 
eivätkä siinä isän ja äidin estelyt enää auttaneet. 

Nyt hän oli suomalainen sotilas suomalaisten joukossa, koke- 
nut ja maailmaa nähnyt ja ensi kerran todella suomea oppinut. 
Hän kirosi iloiten kaikki oppimansa suomalaiset voimasanat 
yhtenä ketjuna ja häpesi, jos hänen täytyi vielä tovereiltaan 
kysyä, mitä jokin sana oli suomeksi. 

Rolf katseli ikkunapuitteeseen nojaavaa kättään. 

Se oli ruskea, suonikas ja karhea käsi, ja siinä surureunaiset» 
kynnet. Koulupojan hennon käden tilalle oli tullut taistelijan 
nyrkki, joka piteli karabiinia tottuneemmin kuin kynää. 

Mutta jokin nimetön surumielisyys, pelko, aavistus — se 
valui hän&n sisimpäänsä jälleen niin kuin lyijy jähmettäen, 
väsyttäen. Hän ei palaisi tältä retkeltä koskaan enää — pelkkänä 
ajatuksenakin se tuntui täysin vieraalta ja mahdottomalta. 
Sitä enemmän hän rakasti elämää, olisi halunnut sitä, elämää, 
joka lyheni liian nopeasti. Jumala ehkä yksin tiesi, kuinka kau- 
heasti hän oli kaivannut — kaivannut niin kuin mies kaipaa, 
ja niin kuin veljet usein puhuivat ... Lukemattomia kertoja 
hän oli ollut heräävinään suloisen tytön läheisyyteen puristaes- 
saan hänen pehmeätä, sametti-ihoista olemustaan itseään vas- 
ten ja hyväillessään kuin hullu hänen hiuksiaan — vain nähdäk- 
seen ympärillään käryävän tuikun valossa kurjan mörskän 
tai maakuopan ja kuullakseen likaisten manttelien alla nukku- 
vien tovereittensa kuorsausta. 

— Perkele! Oli elettävä! Ennen kuin se olisi myöhäistä... 

Rolf sytytti savukkeen katsellessaan ikkunasta ventovieraan 
kaupungin torille. Vasta sitten hän tajusi jo jonkin aikaa seu- 
ranneensa sinistä baskeria ja hienonnäköistä vaaleata turkkia, 
jotka liikkuivat ilmeisen kauniin kantajansa yllä keskellä tum- 
mien toppatakkien satamääräistä massaa. Mikä näky — kaukaa- 
kin! 

Sillä hetkellä Rolf olisi edes tämän ainoan kerran toivonut 
olevansa siinä SS-joukkojen hienossa mustassa paraatipuvussa, 
joita ei heille sota-ajan vuoksi koskaan jaettu. 

Mutta hän tiesi olevansa melko komea poika tässäkin ase- 
puvussaan. Ja seuraavalla hetkellä hän jo paiskasi kasarmin ala- 
oven kiinni perässään. 

Sininen päähine oli hyvä kiintopiste — Rolf melkein työnteli 
rääsyisiä alkuasukkaita pois tieltään. Hän oli nähnyt oikein —tai 
arvannut. Nainen ei ollut ainoastaan kaunis, vaan myös nuori 
ja erittäin kaunis, mitä hänen hoidettu vaaleutensa tässä ympä- 
ristössä yhä korosti. 


Vankkureista vieressä myytiin kananmunia. Rolf otti niitä 
muutaman, löi setelin myyjän käteen ja kumartui sotilaallisesti 
tervehtien suoraan taakseen: 

— Anteeksi, neiti, puhutte ehkä saksaa? Saisinko minä keittää 
nämä kananmunat teidän luonanne? 

Nainen ei hämmentynyt, mutta hän hymyili ja katsoi jännitty- 
nyttä Rolfia avoimesti kasvoihin. 

— Puhun kyllä saksaa, onneksenne. Ja minä asunkin vain 
kahden kulman takana tästä torilta. Te voitte keittää ne minun 
luonani. 

— Kiitos. Vieläkö ostatte jotakin? 

— En tällä kertaa. Voimme mennä. 

Nainen asui sen talon ylimmässä kerroksessa suuren valta- 
kadun varrella. Huoneisto oli pieni, mutta täkäläiseksi siisti ja 
kodikas. Nurkassa Rolf huomasi kookkaan radiovastaanottimen 
ja joitakin lisälaitteita — harvinainen näky Etelä-Venäjällä, missä 

oli vain »kortteliradioiden» kaiuttimia kuhunkin perheeseen sitä 
ohjelmaa varten, jota niistä jaettiin. 

— Radio? 

— Niin, keskusradio, mutta saatettu käyttökelvottomaksi. 
Mieheni on komissaari — jo toista vuotta poissa kotoa yhteen 
menoon. Tietymättömissä. 

Vasta nyt juoksi jostakin perältä pieni tyttö äitinsä luokse. 

— Lapsi? 

— Niin, nelivuotias. Ainoani. 

Rolf oli yhä vielä hiukan hämmentynyt, mutta sitten hän älysi 
ainakin ojentaa munapussin kädestään rouvalle. 

— Ottakaa nämä — en tarvitse niitä, enkä minä... 

— Arvasin sen — halusitte tulla muuten, eikö totta? 

Rouva, melkein kuin tyttö vielä, nauroi heleästi ja laukaisi 
lopunkin kireyden. 

— Mikä sinun nimesi on? 

Rolf katseli valokuvia hänen vierellään sohvalla ja huomasi 
yhtäkkiä sinutelleensa häntä. 

— Tamara. Entä — sinun? 

— Rolf. 

— Sinä taisit äsken vähän oudoksua, kun sanoin, että olen 
naimisissa ja — komissaarin kanssa? 

— Kyllä — hiukan. Tai aika paljonkin. 

— Niin olen. Mutta en ole silti koskaan jaksanut innostua poli- 
tiikasta enkä sodasta. Minusta ne ovat kauheita. Enkä minä vihaa 
saksalaisia. He ovat herrasmiehiä. Tässä näet täällä olleen ystä- 
väni kuvan, jotta uskoisit. 

— SA-mies punaisine käsivarsinauhoineen, oh-hoh! Rolf mel- 
kein huusi. He juuri ovat poliitikkoja ja me sotilaita. Sitä paitsi 
minä en ole saksalainen. Minä ja toverini olemme suomalaisia! 

— Suomi, suomalaiset . . ? Missä sekin on, mieheni on joskus 
puhunut jotakin... 

— Älä ajattele sitä nyt, tyttö, Rolf sanoi ja käänsi SA-miehen 
upean kuvan kumolleen kaapin päälle. 


19 — Tyrkkö, Suomalaisia suursodassa 

— Pane tuo tyttö leikkimään — ulos... Ja — tule sitten 
tähän minun syliini, tuletko, Tamara? 

— Suomalainen Rolf — komea poika. Ja niin rakkaudenkipeä! 

Tyttö oli 23-vuotias ja häkellyttävän hauskan näköinen. Ja 
hän nauroi pukiessaan takin lapselle, joka sitten lähti laskeutu- 
maan portaita. 

— Tamara! Meillä on vain tämä hetki, ja minä pidin sinusta 
jo kaukaa ikkunasta katsellessani. Sinä olet, sinä olet — ihan 
niin kuin joku siellä kaukana kotona, Suomessa, omassa maassa. 
Ja — ja, ja... Ja minä olen, varmasti niin kauhean allerginen 
— naiselle ..! 

Tyttö räjähti nauruun, ja hänen iloisuutensa tarttui Rolfiinkin. 

— Minä ymmärrän sen täydellisesti, sinä suuri lapsi. Ja sinä 
olet hyvin, miellyttävä — ja tosi. 

Ja enempää puhumatta he hiljaa upposivat toistensa hyväi- 
lyihin, niin kuin kumpikin olisi halunnut sulkea niiden ulko- 
puolelle kaiken pelkonsa, kaipauksensa ja tuskansa. EFi ollut 
muuta todellisuutta, ei sotaa eikä rauhaa. Ihminen vain heissä 
molemmissa, pelkkä nuori ihminen vain, yhtäkkisessä läheisyy- 
dessään järkyttävä ja huumaavan lämmin — — — 

— Sinä, Tamara? 

— Niin, Keitänkö meille hiukan kahvia, olen saanut vähän? 

— Ei kiitos. Nyt minulla voi olla jo kiire. 

Vielä ovella he hyväilivät toisiaan, ja Tamara itki vähän, yksi- 
näinen. He tiesivät hyvin, että tapaaminen oli jäävä ainoaksi. 

— Jos minä sittenkin tulen vielä, jos ennätän, iltapäivällä ... 

— Tule sinä, Rolf, tule — rakas... 

Kun Rolf pääsi kasarmille, vihelsivät pillit käytävillä ja huu- 
dettiin jälleen kerran »fertigmachen». Kymmenen minuutin ku- 
luttua koko pataljoona oli autoissa. 

* Ja kun kolonna vyöryi pääkatua, Rolf yritti ehtiä näkemään 
erään talon julkisivussa sen ikkunan vilkuttaakseen merkin, ettei 
hän sittenkään enää voinut tulla, 

Vaunumme vierivät jälleen pois eräästä kaupungista aron su- 
muiseen surumielisyyteen. 

Kaupungin nimi oli VoroSilovsk eli VoroSilovgrad, tsaarin- 
vallan aikaiselta nimeltään Stavropol. 

Ja kun Rolf muutamia päiviä myöhemmin erään talon rau- 
nioissa yritti puristaa kiinni auki revennyttä kylkeään, tuon päi- 
vän muisto jäi hänen viimeiseksi tietoiseksi ajatuksekseen, ihmi- 
nen ilman kansallisuusleimaa — haihtuva valoläikkä, joka saattoi 
häntä pimeyteen. 

Oli nähty jälleen pitkältä Pohjois-Kaukasian köyhiä aroja ja 
näiden ihmisten nyt viettämä joulu, Stalingradin ilmasillan suun- 
naton »laituri», Salskin koneita ja koneiden romua täynnä oleva 
lentokenttä mustapukuisine panssarimiehineen ja lakkaamatto- 
mine kuljetuksineen, kuultu sekasortoisia huhuja, todettu oman 
rykmenttimme ja osalta erään oman komppaniammekin törmää- 
minen vihollisen panssarikiilaan, yövytty samassa tupasessa ham- 
paisiin saakka aseistettujen alkuasukasmiesten kanssa, joista ei 
läheskään aina tiennyt, olivatko he todella vomia» vai partisaa- 
neja, sekä siunattu turkkejamme ja huopasaappaitamme viti- 
lumisten suola-arojen armottomassa pakkasviimassa. 

Kaiken tämän lomassa oli enemmän kuin kolmesti kirottu 
kylmyyden autoillemme tuomia esteitä. Polttoaineet jähmettyi- 
vät, putkia oli vähän väliä avattava ja pumputtava jäätyvin käsin 
vihollisen painaessa päälle joka puolelta. Polttoaineiden vohen- 
nusta» ei ollut saatavissa, huoltoa harhaili omiaan etsien pitkin 
aroa perässämme, ja monta sen vaunua ajoi suoraan vihollisen 
suuhun. Akut olivat heikkoja; miten saada vaunu äkkiä käyn- 
tiin, kun pimeydestä pisti esiin vihollispanssarin tykin putki? 
Ainoa keino oli jättää dieselit käydä kolkuttelemaan yöksikin. 

Kaivoimme kuoppia erään asutuskeskuksen laidalla. Odotettiin 
suurta hyökkäystä. Sen edellä saapui vielä muutamia kujanjuok- 


292 Suomalaisia suursodassa 


sustaan selvinneitä autojamme. Muuan niistä pysähtyi poltto- 
aineen loppuessa sadan metrin päähän asemistamme. Ajaja teki 
pari hätäistä käynnistysyritystä. Turhaan. Konepelti ylös, kasa- 
panos moottorin kupeeseen, räjähdys. Pojat kirosivat vielä hy- 
vännäköisen vaunun ajajaa — vastahan vihollinen näkyi etäällä! 

Odotimme. Saimme odottaa ja varmistaa sittenkin vielä tunti- 
kausia. Ja niin tuli jälleen äkkihälytys tilanteiden muuttuessa 
kuin elokuvissa. Autoihin — ampumavalmiina — eteenpäin! 

Pimeässä ajoi pataljoonamme nyt ensin jonkin matkaa taakse- 
päin, poikkesi sitten sivuun suurelle hevoskolhoosille ja jätti 
sinne yhden komppanian. Aamun sarastaessa ajoimme Jekateri- 
novka-nimiseen kaksiosaiseen kylään — tämän maan nimiarvos- 
tuksissa ja kielenkäytössä varmasti kaupunki. Meidän puolei- 
semme pää kylää oli saksalaisten hallussa, toinen pää vihollisella. 
»Omia» oli täällä kourallinen. Toisessa päässä oli suuri joukko- 
osasto, joka oli hyökännyt siihen epäilemättä pyrkien katkaise- 
maan Proletarskajan joukkojemme vetäytymisen ja samalla valla- 
takseen Salskin lähellä olleen lentokentän, josta koneet jatkuvasti 
jyrisivät ylitsemme noin 80 km:n päässä olevaan Stalingradiin 
ja takaisin. 

Saimme käskyn — tällä »pataljoonalla»! — vallata Jekateri- 
novkan. 

Oli tammikuun 19 päivän aamu — »itään kääntyvää tuulta, 
puolipilvistä ja kylmää». Uljaasti kuin veres rintamarykmentti 
pataljoonamme ryhmittyi hyökkäykseen tueksemme saapuvien 
panssareiden ajaessa arolta täyttä vauhtia hyökkäysvalmiusase- 
miimme. Tykistön tukea ei ollut, mutta sen sijaan saisimme avuk- 
semme H-hetkellä Stuka-laivueen. Se rohkaisi mieltämme tuon 
näille voimille valtavan urakan edessä. Kellon viisarit etenivät 
hitaasti. Eikä aikaakaan, kun kuljetuskoneiden jatkuvasta jyri- 
nästä taivaalla erotimme matalalla lähestyvien Stukien tutut 
äänet ja näimme koneiden vaaputtavan tasojaan meille merkiksi. 
Kolme hyökkäyskiilaamme lähti etenemään. 

Lähimmät minuutit olivat täynnä ennen kaikkea saksalaisen 

hyökkäystukemme tavatonta meteliä. Panssarit lähtivät etene- 
mään miltei linjassa, ne ampuivat tykeillään ja konekivääreillään, 
möyrysivät ulvovina ja rämisevinä raunioissa olevien pesäkkeiden 
päällä ja niiden yli, ajoivat seinistä sisään murskaten alleen tönö- 
jen tulta tuiskuttavat nurkat ja käänsivät tykkinsä välillä etääm- 
pänäkin ilmaantuviin kohteisiin. Yhtä villin raisusti hyökkäsivät 
Stukat. Kerta toisensa perästä ne syöksyivät miltei pystysuoraan 
alas pommejaan pudottaen, liitivät kattoja hipoen ja sylkivät 
konekivääreistään suihkuja, loittonivat, syöksyivät uudelleen 
hyökkäyssuunnastamme. Ja huumaavan rymyn keskellä jalka- 
väkemme eteni talo talolta, katu kadulta. Panssarien ulvovaa 
jyrinää, pommien maata vapisuttavia räjähdysaaltoja, lentäviä 
ruumiita, karjuvia käskyjä, kuolettavasti haavoittuneiden huu- 
toa. 

Kuumenevat konetuliaseemme papattivat keskeytymättä, pat- 
ruunankantajat juoksivat hikisinä pakkasesta huolimatta. Syöksy 
syöksyltä, edeten ja ampuen, edeten ja ampuen. Vähemmyy- 
temme oli korvattava kovemmuudella. Vetäytymään pyrkiviä 
venäläisiä kaatui kasoihin, heidän haavoittuneensa jäivät siihen. 

Hyökkäys eteni. Mutta veri vuoti myös pienessä pataljoonas- 
samme. Paarinkantajat toivat sidontapaikalle kaatuneita, haa- 
voittuneita, kuolevia yhtä mittaa, katkeamattomana virtana. 
Taistelu riehui mielipuolisena aaltoillen edestakaisin; sen hurjuus 
jätti vain kaksi mahdollisuutta: tappaa tai tulla itse tapetuksi. 
Kummallakaan puolella ei ainoakaan laskenut asettaan eikä yksi- 
kään käsi noussut antautumisen merkiksi. 

Olimme ylittäneet jo kylien osia erottaneen pienen aukean, 
kun edessä oli hyökkäyksen vaikein vaihe: saada vihollisryk- 
mentti työnnetyksi arolle tai tuhotuksi paikalleen. Harvinaisen 
raivokkaasti vihollinen iski vastaan, emmekä voineet mitään sille, 
että se onnistui saamaan apuvoimiakin selustastaan. Verinen tais- 
telu lainehti nyt uudelleen kylässä edestakaisin, kunnes meikä- 
läiset taas pääsivät metri metriltä eteenpäin. 

Tllan pimentyessä oli enää kylän toisen osan kulmaus vihollisen 

hallussa. Sillä suunnalla soilehtivat suuliekit harvakseltaan koko 
yön, kun muualla suoritettiin jälkipuhdistusta. Vaikka vastus- 
taja oli menettänyt satoja miehiä vankeinakin, oli se pureutunut 
kylän äärimmäiseen kolkkaan niin sitkeästi, että se oli tuhottava 
siihen — miltei viimeiseen mieheen. Kyseessä olikin vasta rinta- 
malle tuotu tuore rykmentti, joka nyt oli ensi kertaa tulitaiste- 
lussa vihollisen kanssa. Miehistö oli hyvin mongolin näköistä 
leveänenäistä ja vinosilmäistä. Ehdottomasti kovia sotureita — 
sen lyhyen ajan minkä saivat elää. Heidän kohtalonsa oli törmätä 
kaukaisen pohjolan miehiin ja jäädä kuolleina kaduille, rau- 
nioille ja aron liepeille. Emme tunteneet heitä kohtaan pienintä- 
kään henkilökohtaista vihaa. 

Ja jälleen myös Jekaterinovkan taakse häipyneeseen kaukasia- 
laiskylään jäi monta meikäläistenkin pystyttämää puuristiä, joi- 
den luona ehkä vanhat alkuasukkaat nyt lapsilleen kertoilevat 
vaaleista suomalaissotureista, jotka täällä kerran taistelivat ja 
kaatuivat. 

Pahimmin kärsi 10. komppaniamme, joka menetti kaatuneina 
ja haavoittuneina noin 50 miestä, monien saksalaistensa joukossa 
pidetyn komppanianpäällikön Borschin. Niin ikään 11. komppa- 
niamme oli vähistäänkin joutunut uhraamaan taas monta jo kaikki 
kohlut kärsinyttä soturiaan. Vähimmällä pääsi tietenkin tehtä- 
vänsä luonteen mukaisesti raskas komppaniamme, mutta kaikki 
olivat jälleen huvenneet. 


»Heute rot, morgen tot). 

Vetäytyminen oli tästä alkaen loppumattomia vetäytymistais- 
teluja myös suomalaispataljoonalle. Autoista samalla vauhdilla 
suoraan taisteluun, korvia repivä rymy jälleen uudessa venäläis- 
yhdyskunnassa, uudelleen liikkeelle, välillä motissa, välillä 
öisessä hullunmyllyssä vihollispanssareiden kanssa, valojuovien, 
taistelun tulikärpästen kaameassa leikissä, pst.tykkiemme toivot- 

tomiakin yrityksiä murtaa suurimpien »Klimien» teräskuoret — 
taistelua, joka oli kaikkialla kuin murtuneen jättiläispadon toivo- 
tonta paikkaamista. Titaanien taistelua viikosta viikkoon ja kuu- 
kaudesta kuukauteen, veren vuotaessa valtoimenaan, mustien 
korppiparvien seuratessa kuoleman elonkorjuukoneita ja mate- 
riaalisenkin tuhon saadessa mielikuvitukselliset mittasuhteet. 

Lännen antamat lentokoneet kylvivät kuolemaa Länsi-Euroo- 
pan sotilaiden ylle, lännen autot, lännen sotilaskengät ja lännen 
säilykepurkit olivat nyt puna-armeijassa matkalla länteen. Made 
in USA). Tavaraa oli ja sitä tuli. Ja kun sadat lännen kengät 
pysähtyivät, tuhannet tulivat jatkamaan siitä mihin ne jäivät. 
Lännen kengät länttä kohti. »Tilanne on pikemmin hyvä kuin 
erittäin huonon, lausui Englannin kuuluisa pääministeri. Ja kau- 
kana valtameren takana rotumellakkain suuressa maassa huokasi 
presidentti tyytyväisenä, kun juutalaisvihamielinen ja sitä paitsi 
teknillisesti liian kilpailukykyinen Saksa todennäköisesti sittenkin 
pystyttäisiin nitistämään. 

Länsi pelasti itselleen vihollisen. 

Mutta suurella itärintamalla vuoti eurooppalainen veri ja tuli 
kaikesta huolimatta vielä kauan vuotamaan. Se oli saarrettujen 
katkeraa kamppailua kansojensa elämän puolesta. 

Tässä meidän on kuitenkin viivähdettävä vielä hetkinen Jeka- 
terinovkassa taistelun ollessa siellä ratkaisuvaiheessa. Valvoimme, 
muutamat, väsyneinäkin erään kämpän ahtaudessa aamua ja 
taistelua odottaen karvalakkisten kasakkain kanssa, kauhavalaiset 
ja käyrätikarit iskettyinä pöytään täysinäisten rommipakillisten 
rinnalle. Siinähän sitä oli — »moraalia», vaikka antaa lännen 
lapsillekin. 

»Heute rot, morgen tot. 

Kun luoti tai sirpale painuu lähellä olevaan kumppaniin, sen 
kuulee pehmeänä sihauksena, jos muulta meteliltä saattaa kuulla. 
Kun luoti lävistää omaa lihaa, korvissa ja päässä ikään kuin eri- 
koisesti pamahtaa ja itse isku kyseisessä ruumiinosassa tuntuu 
kuin suuresta puunuijasta tulleena. Aavistaa heti jotakin erikoista 
tapahtuneen, mutta varsinaista ankaraa kivuntunnetta ei silmän- 
räpäyksellisesti tule. Siihen on ehkä vaikutuksensa taistelun jän- 
nitykselläkin — kivut alkavat sen lauettua. 

Minä tunsin sen sinä aamuna lantiossani. Vihollisketju läheni 
lumessa ryömien jo miltei käsikranaatinheittomatkan päässä, 
heidän raskaat jv.aseensa toimivat uloimpien talojen luota aro- 
lakeuden reunalla. Siinä veteen työnnetyssä tukikoi.dassa», huoju- 
vassa kaislamajassa, meitä oli nyt kolme miestä. Syydimme 
omaa osuuttamme siihen räiskinään parhaamme mukaan. Ketju 
olikin ainakin tällä hetkellä pysähtynyt edessämme. Me emme 
siihen tietenkään pystyneet ratkaisevasti vaikuttamaan, mutta jo 
heidän menetyksensä vankeina samana aamuna ehkä arveluttivat. 
Ja panssarimme olivat nyt suoraan takanamme — Stukat häi- 
pyneet juuri jollekin toiselle suunnalle. Kivääri jo miltei hehkui 
käsissäni. 

Silloin sen tunsin — puunuijan jysäyksen alapäässäni, juuri 
kun muutaman kerran oli oikein ilkeästi viheltänyt ihan korvien 
ohi. Alaraajat tulivat hetkessä hervottomiksi. Painuin maahan 
ja tunsin, kuinka veri tulvi housuihini. Eki repäisi ne auki maa- 
han kyyristyen — sama veli, helsinkiläinen muusikko, jonka 

kanssa olimme seikkailleet Wienin suviyössä ja sovittaneet rötök- 
semme Stralsundin arestisellissä. 

Jollakin tavalla mielessäni välähtivät ensimmäisen maailman- 
sodan kuvauksista sukuelinten haavoittumiset, jolloin peli on 
yleensä aina menetetty. Eki tarkasti, sikäli kuin siinä ja paljolta 
vereltä voi. »Ei, ei minun käsittääkseni . . .» »No, eihän tämä 
sitten mikään haavoittuminen ole, Koeta s minut sa 
paikalle.» 

Sidontapaikka oli noin parinsadan metrin päässä takanamme. 
Mutta jo ennen rakennusten suojaan pääsemistä oli edessä epä- 
määräinen risuaita, jonka yli en pystyisi kiipeämään. Ylläni oli 
saksalainen upseeriturkki. Sen vankkaan kaulukseen tarttuen Eki 
veti minua oman henkensä uhalla maassa perässään, repäisi aitaan 
reiän, ja niin pääsimme lähimmän rakennuksen nurkan taakse, 
Vartiomiehemme jäi paikalleen kaislamajaan toivottaen minulle 
onnea eteenpäin. Lähellä sidontapaikkaa oli jo muitakin vapaita 
kantajia — taistelu oli sillä hetkellä päättynyt voitoksemme. 

— Kuinka mones meistä olen tänä aamuna, kysyin saksalai- 
selta sotilaslääkäriltämme, kun hän alkoi sitoa. 

— Neljäskymmeneskahdeksas, hän vastasi puoliääneen nos- 
tamatta työstä katsettaan. 

Katkeransekainen hymähdys lienee ollut ainoa vastaukseni 
ennen kuin sain onnellisesti vaipua morfiinin autuuteen. Kol- 
mannes siis poissa jo muutenkin pian olemattomiin huvenneesta 
taisteluvahvuudestamme! Loppumme? Mitä tapahtuu — tänään, 
huomenna? Emme koskaan enää nähneet kotimaata... 

— Sininen matkalaukkuni, Ericus — autosta — mukaan — 
löydätkö? 

Erik Hilden, uskollinen aseveli uskollisten joukossa, oli kii- 
rehtinyt siihen huomatessaan, että minua nostettiin »lihakuor- 
maam auton lavalle. Hän haki jostakin matkalaukkuni, jossa 
olivat henkilökohtaiset tavarani. Sitten automme lähti arotielle 
— etelärintama oli jälleen monen pojan osalta sodittu. 

Särky alaruumiissani morfiinin vaikutuksen häivyttyäoli helve- 

tillinen. Vaikka vapisimme vilusta joka mies, emme useimmat 
voineet liikahtaakaan. Jäinen viima tunki lävitsemme, auto keik- 
kui ja liiteli. Etäältä erotimme kiivasta tykistötulta. 

Jossakin meitä lastattiin junaan. 

Ne olivat suuria, tyhjiä ja mustia »mullivaunuja», joiden lat- 
tioilla oli aavistuksen verran heinänrippeitä ja joitakin huopia. 
Meitä nosteltiin ja ladottiin niihin kuin halkoja, kylki kylkeen 
rivit päästä päähän, mitä kullekin löytyi pään alle. Keskellä 
vaunua oli kamiina ja kutakin vaunua kohti lääkintämies. 

Kun ensi kerran tulin täydellisesti tajuihini, en tosin vielä 
tietänyt kaikkea tuotakaan. Tunsin vain, kuinka juna rytkyi hiljaa 
eteenpäin ja joku valitti sydäntä särkevästi. Hän rukoili joka mie- 
heltä pistoolia lopettaakseen tuskansa. Nuori saksalainen luut- 
nantti, kuten havaitsin. Voin nähdä vaunussa hänen suuntaansa. 
Sen sijaan en voinut kääntyä toiselle kyljelleni todetakseni, kuka 
voimattomasti huohottaen hiljaa valitti koko ajan selkäni takana. 
Oma kipuni tuntui hetkeksi lauhtuneen, mutta hirvittävän kylmä 
oli ja verestä kosteat siteet painoivat lanteita kuin vanne. 

— En voi vaihtaa siteitä, niitä on niin vähän ja on säästettävä 
kaikkein vaikeimpia varten, vastasi saksalainen lääkintäkorpraali, 
joka siis hoiti meidän vaunuamme. Hän pisti minulle mukillisen 
teetä kamiinan päällä lakkaamatta porisevasta kannusta — ainoa 
ravintomme pitkän aikaa eteenkin päin. Mutta se hiveli syvältä 
palelevaa ja turtaa ruumista. 

— Paljonko meitä tässä junassa on? 

— Noin viisisataa. Haavoittuneiden erikoisjuna. 

— Kuinka pian pääsemme sairaalaan? Ja missä? 

— Minulla ei ole aavistustakaan. Nuori saksalainen kohautti 
harteitaan ja kääntyi nostamaan jonkun päätä antaakseen hänelle- 
kin teetä. 

Pimeni. Äkkiä, niin kuin etelässä pimenee. Hetken kuluttua, 
vai oliko siitä jo tuntikausia, havahduin jälleen pirulliseen polt- 
toon lanteissani. Vasen käsivarteni oli sitä paitsi täysin tunnoton 
— olin maannut koko painollani sen päällä. 

Tajusin vain oman tuskani, ympäristöäni tuskin puoleksi. 
Uusia siteitä ei kannattanut pyytää enempää kuin muutakaan 
hoitoa. Karjaisin sanitäärille yteetä» — nuorukaiselle, joka syyt- 
tään joutui alun alkaen vihanpurkaustemme kohteeksi. Vielä 
verisellä kädellään hän pisti sitä suoraan kannusta. 

— Antakaa, rakkaat toverit, minulle pistooli! 

Päähän haavoittuneen luutnantin itkunsekainen ääni kajahti 
repivänä yli muiden valitusten. Hän istui paikallaan pää muo- 
dottomissa siteissä, verinen upseeritakki, josta toinen olkain rie- 
potti irtonaisena. 

— Missä sinä sait? 

Täkkäämpi saksalainen Wehrmachtin mies, jota tuskin olin 
huomannut vieressäni, katseli suoraan kärsivään ja ähisevään 
naamatauluuni, eikä hänellä ilmeisesti ollut aivan pahinta hätää. 

— Jekaterinovkassa, mikä lienee ollut hökötys. Läpi keski- 
ruumiin. Entä sinä? 

— Stalingradissa. Meitä on paljon tässä junassa. Kuljettivat 
motista pois lentsikoilla. 

— Millaista siellä oikein on? 

— Se on kerta kaikkiaan helvetti. Ja sortuu pian. Konetuli- 
aseita on vaikka joka metrille, mutta patruunat loppuvat. Niin 
kuin kaikki muukin. 

— Voi jumalauta... 

Juna teki vähitellen toivottomalta tuntuvaa vaellustaan. Välillä 
se lykättiin tunneiksikin jonnekin sivuraiteille antamaan tilaa 
vastaantuleville rintamakuljetuksille. Sitten taas rytkähdettiin 
liikkeelle. Aron ikuinen itätuuli pyyhki esteittä harakanpesiämme 
40 asteen pakkasessa. Silloin tällöin joku kuoli ja katosi. 

Mikähän päivä jo oli ja mikä vuorokaudenaika? 

Mädäntyvän ihmislihan ellottava haju alkoi levitä hoitamatto- 
mista haavoista sikäli kun arotuuli ei sitä heti pyyhkinyt. Kurja 
lemu kohosi omistakin särkevistä ja sietämättömästi kutisevista 
haavoistani. Syöpäläiset tekivät osaltaan työtään verisissä ja muu- 

ten likaisissa vaatteissamme. Voi Jumala — kun voisi edes nuk- 
kua! 

Päähän haavoittunut luutnantti oli jo päässyt rauhaan. 

— Montako vuorokautta olemme jo olleet matkalla? 

— Viisi. Nyt on tammikuun 26:s. 

— Anna minulle taas teetä, korpraali. 

— Tässä, mutta sokeria ei ole. Kertoivat, että iso varasto sitä- 
kin jäi vihollisille. 

— Onko tässä vaunussa ollut muita suomalaisia kuin minä? 

— Ei, mutta seuraavassa on kaksi. Eikös Oberscharföhrerin 
nimi ole Tyrkkö? He kysyivät sitä aamupäivällä tänään. 

— Ota selvää heistä kun ehdit. 

Lääkintäkorpraali otti. Ja kun heräsin, tuli toinen heistä heti 
pysähdyttäessä luokseni. Hänen haavansa tässä kuolemaantuo- 
mittujen junassa tuntui miltei koomilliselta. Ja surkea matkaa- 
minen kohti Saksaa ja sairaalaa tuntui hänestä itsestäkin melkein 
nololta. 

— Juoksin siinä kun me hyökättiin. Ja luoti meni tästä näin 
läpi poskieni poikkisuuntaan, mutta kun suuni oli juostessa auki 
ei edes hampaisiini tai kieleeni ole sattunut. Vain reikä kum- 
massakin poskessa. 

Ja poika näytti pienet, jo hyvännäköisesti ruvettuneet reiät 
poskissaan: yMitä tämmöisestä enää lähtee sairastamaan .. b 

— Kuka se toinen on? 

— Elomaa. Mutta se kuoli juuri äsken. 

Siis hänkin (turkulainen aliupseeri) haavoittui samassa rytä- 
kässä kuin minä. 

Enempää en jaksanut keskustella. 

Alkaneen romahduksen muuan järkyttävimpiä vertauskuvia, 
yhtä surkea kuin pitkä junamme, matoi yli lohduttoman lumi- 
meren länttä kohti. Takaani kuuluvaan rytmilliseen valitukseen 
olivat korvani jo niin tottuneet, että kun se yhtäkkiä päättyi, 
havahduin heti. 

Vääntäydyin hampaat irvissä väkisin selälleni ja siitä hiukan 

toiselle kyljelleni. Kas vain! — Enkö pystynytkin hiukan ole- 
maan myös tuloreiän puolella kyljelläni! 

Tietysti hän oli aivan outo. Ahavoitunut ja parroittunut, niin 
kuin me kaikki. Wehrmachtin Unteroffizier, iältään ehkä kol- 
menkymmenen. Hän ei hengittänyt enää. Kurotin kättäni hänen 
rintataskulleen, jossa pikku muistikirjoja yleensä pidettiin. Aivan 
oikein — siellä oli nimi, valokuvia perheestä ja muuta sellaista. 
Mutta kylkeeni alkoi uusi asento jo kovasti koskea — ojensin 
ne nopeasti sanitäärille ja hervahdin alkuperäiseen asentooni. 

Jälleen tajusin jotakin. Makaavani siinä kovalla ja kylmällä 
lattialla toisten kurjien joukossa. Särky tuntui nyt säteilevän 
lanteista pitkin ruumista. Oli kai kuumetta, koska hikoilin tässä 
helvetillisessä kylmyydessä, jota kamiinan hehkuminen aavalla 
tuulisella arolla ei vähääkään lievittänyt. Joku nuori poika toi- 
sessä päässä, mihin en kunnolla nähnyt, tuntui seonneen tai 
tekevän kuolemaa. 

— Emmekö me ollenkaan pääse tästä saatanoitten lullasta 
mihinkään? Missä me nyt menemme? 

— Tulemme pian Dnepropetrovskiin, lääkintäkorpraali jo jok- 
seenkin ykskaikkisella äänellä sanoi. Siellä taas yritetään... 

Toivonkipinä lienee levinnyt muihinkin. Mutta parin tunnin 
perästä selvisi mainitulla asemalla, että kaupungissa kertoman 
mukaan oli jo 12 000 haavoittunutta. Komeroita ja käymälöitä 
myöten kaikki sairaalat täynnä. Ei ainoaakaan meidän junas- 
tamme voitu ottaa vastaan. 

Siis edelleen yli Ukrainan läntisenkin autiomaan junalla, joka 
ajoittain ei vähääkään liikkunut minnekään . .. Herra Jumala! 

Jokin painoi kiinteästi selkääni. Vääntäydyin jälleen vaikeaan 
asentooni. Kuolleen kyynärvarsi oli jäykistynyt kapealle kais- 
talleni. Paiskasin vormulakkini hänen kasvoilleen, etten joutuisi 
hengittelemään rinnan kuolleen kasvojen kanssa . . . Kuumeesta 
ja vilusta vapisevaan päähäni jäi vain ohut päänsuojus. 

Lysähdin uudelleen miltei vatsalleni, mutta väänsin päätäni 
kamiinansa ääressä seisovaa lääkintäkorpraalia kohti: 

— Ja nyt kaveri, jumalauta! Ellei tuo naapuri ole minun vie- 
restäni pois kun herään, minä hankin pistoolin vaikka mistä ja 
silloin kuolet sinä! 

Stalingradin mies kaivoi minulle savuketta. Ennen kuin 
saimme sen sytytetyksi, peitin pääni mantteliini ja nyyhkytin 
kuin lapsi. 

Oli jälleen pimeä kun heräsin. Mutta muistin ja katsoin. Hän 
oli poissa. Aseveli oli lähtenyt minun koppalakissani viimeiseen 
iltahuutoonsa. En kysynyt korpraalilta, oliko hänen hautansa 
riittävän luminen... 

Ensimmäisen, vaikka pintapuolisen hoidon saimme Puolassa 
oltuamme matkalla miltei ummelleen yhdeksän vuorokautta. 
Mahtoi se olla, meidän junallisemme, melko varvoton näyte» 
suuren sankariarmeijan jäännöksiä! Nyt ei sentään enää liene 
monta kuollut ennen Saksaa. Ja se poskille läimäytetty suoma- 
laistoverini, joka nyt hääräili — jotakin tehdäkseen — suorastaan 
juoksupojan tehtävissä, kiroili Lovissa isoon ääneen saakelin 
sivistymätöntä sodankäyntiä kun meidän ”kirjanpitäjääkin' am- 
mutaan perseeseen! Kun sen pitäis juuri sillä istua ja nakuttaa 
konettaan!» 

Frankfurt am Mainissa olimme hiukan ennen kuin olisi täyt- 
tynyt kaksi viikkoa Kaukasiasta lähdöstämme. Siellä nuo puolen- 
tuhatta enemmän tai vähemmän pilputtua miestä pantiin ko- 
measti parijonoon seisomaan ja sitten odottamaan tuntikausia 
kunkin lääkärin käsittelyä. Minulla oli siinä jonossa kädessäni 
sellainen pitkä sauva kuin paimenilla Betlehemin kedolla, mutta 
kuljin nykyajan turmeluksen takia huomattavasti etukumarassa. 
Kun lisäksi päässäni karvaisen ja likaisen naaman ympärillä oli 
vain naisen sukan kaltainen ketine, muistutin todennäköisesti 
perin huonosti preussilaista paraatisotilasta. Niistä vastaanotol- 
lemme johtaneista ylöspäin kiemurtelevista kiviportaista olisin 
kyllä tullut viimeisen kerran alaskin, mutta jotkin vahvemmat 
veljet saivat kiinni huomatessaan, että pyörryin. 


SCHWESTER RUTH» JA MUITA 
NAISIAMME 


Niin kuin nainen useimmiten liittyy myös suomalaisten sota- 
retkeläisten vaiheisiin, niin oli SS-vapaaehtoisillamme karuilla ja 
kaukaisilla sotapoluillaan yhä vielä lämmittävä ilo ja onni omistaa 
useita suomalaisia naisia, jotka henkilökohtaisten sydänsiteit- 
temme ulkopuolella, suurta tehtäväänsä täyttäessään, tulivat 
meille kaikille tutuiksi ja rakkaiksi. Jos heistä kertoessani en voi 
välttää mainitsemasta jälleen myös itseäni, johtuu se vain siitä, 
että entuudestaan maineikasta »Schwester Ruthiamme» lukuun 
ottamatta sain tutustua useimpiin heistä vasta heidän »tositoi- 
messaan» kunkin omalla paikalla, yhtenä heidän naisellisen huo- 
lenpitonsa kohteena. Ehkäpä sillä seikalla on etunsakin, myös 
kuvauksen kannalta. 

Selvittyäni joten kuten suuresta ykuolemaantuomittujen junas- 
tamme» Frankfurtissa makailin nyt Schönebeckin todella kau- 
niissa pikkukaupungissa Elben yläjuoksun varrella. Tämä sota- 
sairaala oli perustettu entiseen avaraan rukoushuoneeseen, ja 
meitä lienee ollut parinsadan miehen vaiheilla potilaita, kaikki 
itärintaman haavoittuneita. Olin ainoa suomalainen joukossa — 
pettymyksekseni jo siksi, että suurin osa joukosta oli romania- 
laisia, joiden kanssa ei osannut edes puhua ja joita saksalaiset 
aseveljet sitä paitsi tuntuivat — kaiketi lähinnä romanialaisten 
meidän armeijakuntamme lohkolla Pohjois-Kaukasiassa peräy- 
misvaiheessa jättämän vaarallisen aukon vuoksi — vylenkatsovan» 
siinä määrin, etteivät he uskaltaneet käydä nyksityisasioillaan- 
kaam yksitellen. Ylilääkärimme oli reipas ensimmäisen maail- 

mansodan invalidi. Hänen koko toinen jalkansa oli amputoitu, 
mutta hän käveli proteesillaan niin taitavasti, että kuulin totuu- 
den vasta hiukan ihmeteltyäni hänen nopeata mutta oudohkoa 
kävelytyyliään. 

Saksalaiset sairaanhoitajattaremme olivat mallikelpoisia ja var- 
sinkin tavanmukaisilla hyvänyön-toivotus-kiertueillaan omien 
potilaittensa luona iltaisin sen verran »flörttejäkim», että piristi! 
Sillä jo siitä taivaallisesta tunteesta, että vihdoin pääsi puhtaana 
ja hoidettuna oikeaan vuoteeseen kahden lakanan väliin, alkoi 
toipuminen ainakin omalla kohdallani melko nopeasti. 

Olimme Schwesterini kanssa lähempiä tuttuja. Hamasta siitä 
hetkestä, jolloin ensimmäisenä parempana päivänäni olin tie- 
dustellut häneltä entisen keisarillisen Suur-Saksan mahdollista 
suhtautumista siihen, että minä suomalaisena »runoilijana» jou- 
dunkin täällä perintötavoista poiketen vuodattamaan sydänver- 
tani isänmaalle ja muille isoille asioille aivan väärästä päästä! 
Hän nauroi katketakseen vakuuttaen antini asiallemme käyvän 
joka tapauksessa täydestä! 

Aamiaista seuranneen tavanmukaisen hiljaisen tunnin» aikana 
suuressa sairaalasalissa sama Schwester eräänä päivänä hiipi hil- 
jaa vuoteeni ääreen: »Sinua kysyy joku suomalainen nainen .. » 

Suomalainen — nainen! 

Tietysti olin kysymysmerkkinä. Viikkomääriin kuulematta 
suomen sanaa, omasta mielestäni kerrassaan unohdettuna ja 
»Herran selän takana» en voinut kuvitella edes Schwester Rut- 
himme saapumista minun ainoan tähden tänne saakka. Mutisin 
jotakin mahdottomuudesta, jopa huonosta pilasta. 

— Ei, kyllä se on totta. Hänellä on sitä paitsi univormu ja 
paljon kunniamerkkinauhoja. 

Silloin minulla vasta täysin »sytyttin — hänen täytyi olla 
Schwester Ruth! 

Niin kuin sitten olikin. Eikä siinä tainnut suomalaissoturi itsel- 
leen mitään jos otti vähän noin, tuttavallisestikin, kaulasta, ja 
silmä kostui. 


Moottoripyörälähetti Tam- 
pereelta panee tupakaksi 
Kaukasuksella. 


»Muti» (oik.) ja »Nitta». 


EN 3 KRTT SETL e  TIÖIST O 


Muutamia toipilaitamme wieniläisessä sotasairaalassa. 

Seurusteluhuoneen puuttuessa istuimme sitten Schwester 
Ruthin kanssa sairaalan kanttiinissa koko hiljaisen tunnin ajan, 
eikä kuulumisten vaihtaminen suinkaan käynyt kankeasti. Sit- 
ten lähti hänen junansa, ja minun oli vielä monta päivää jäl- 
keenpäinkin jotenkin erikoisen onnellinen olla. 

Luulen, että minun ei tarvitsisi suorittaa lukijoilleni »Schwes- 
ter Ruthin», vapaaherratar Ruth Munckin esittelyä. Sen on. 
suorittanut jo ensimmäinen jääkäriliikkeemme ja sitä paitsi 
vapaaherrattaren oma kirja » Jääkärien mukana itärintamalla». 
Hänen tarinansa ySchwester Ruthina» alkoi näet jo silloin, kun 
ensimmäiset vihreätakkimme polkivat Saksan kamaraa. Yh- 
dessä toisen suomalaisen sairaanhoitajattaren, Saara Rampasen 
kanssa hän saapui hoitamaan haavoittuneita sotureitamme 
tänne vieraalle maalle. Varsinkin Mitaun suuressa sotasairaa- 
lassa hän joutui suorittamaan suurta ja siunauksellista työtä 
haavoittuneiden jääkärien hyväksi ja sai osakseen heidän jaka- 
mattoman rakkautensa. Siitä alkaen kulki Suomen jääkärien ja 
heidän Schwester Ruthinsa tie aina yhdessä. Ja uljaana, kuin 
talon valtiatarta turvaavana, seisoo nyt vapaustaistelumme 
johtajien pystyttämä jääkäripatsas Hyvinkään Leponiemen piha- 
maalla. Jääkärivieraat eivät ole harvinaisia tässä talossa, eikä 
ole harvinaista myöskään se, että vapaaherratar Munckin 
puheille Saksassa pysähtyy joku upseeri, joka joko tuntee 
hänet kuuluttuaan Jääkäripataljoona 27:een tai tiedustelee 
muiden Suomen-tuttujensa kuulumisia. 

Ja me suomalaiset SS-miehet iloitsemme, että koko tuo hänen 
»jääkäri-tarinansa» toistui ja jatkui alusta loppuun samana 
omalla kohdallamme. Ja että Schwester Ruthin sanat yhä vielä 
kuuluvat: »Minä kaipaan uljaita, komeita poikiani.» 

Neljännesvuosisata oli kulunut jo hänenkin vjääkäripäivis- 
tään, hopea valloitti alaa hiussuortuvissa ja matkalaukut painoi- 
vat enemmän kuin matkalla Lockstedtin leirille. Mutta isän- 
maalle sykkivä sydän Schwesterimme rinnassa oli ennallaan, 


ja niin hän seurasi toista nuorta soturijoukkoa samaan maahan. 
20 — Tyrkkö, Suomalaisia suursodassa 

Näiden vapaaehtoisliikkeiden yhyvän hengettären» tehtävän 
hän varmasti tunsi kutsumuksekseen. Ja niin alkoi Missen, 
Riianlahden ja Aa-joen toinen näytös... 

Saksan eri puolilla oleviin sairaaloihin alkoi itärintamalta 
jälleen saapua suomalaisiakin haavoittuneita, joiden monen 
asiat olivat haavoittumisen ohella niin ja näin. Yksinäisinä ja 
outoina, usein jopa kokonaan kieltä taitamattomina he kulki- 
vat tietään sairaalasta toiseen. Yhteys kotiin oli katkennut: 
kokonaan, tavaroita jäänyt taistelutanterelle, vamma kiusasi. 
Psykologisesti ajatellen täysin avuttomassa tilassa he maka- 
sivat sairaaloissa kaukana toisistaan ja ikävöivät rintamalle tove- 
rien pariin. Mutta uupumatta matkusti nyt Schwester Ruth 
heidän luonaan vaihdettuaan varsinaisen sairaanhoitajattaren teh- 
tävänsä tällaisen henkisen huoltajan vielä vaativampaan ja tärke- 
ämpään tehtävään. Raskaita matkalaukkujaan kantaen hän ur- 
hoollisesti vaelsi valtakuntaa ristiin rastiin, Berliinistä Prahaan, 
Tonavan varsilta Pommeriin, sudeettimaasta Sleesiaan, kaik- 
kialle, missä vain poikiamme otaksuttiinkin olevan. Usein kulki 
hänen tiensä myös Lvovin ja Krakovan sairaaloihin vallatulle 
alueelle, jossa junassa matkustaminen oli naishenkilölle vielä 
raskaampaa kuin emämaässa, Junissa ja asemilla oli ankara 
ahdinko, kantajia ei saanut, autoja ei ollut, hotellit olivat usein 
täynnä hänen saapuessaan sydänyöllä outoon kaupunkiin. Ja 
seuraavana päivänä voitiin asianomaisessa sairaalassa ilmoittaa, 
että suomalainen tai suomalaiset, joita oli hoidettu täällä, on 
jo siirretty sinne ja sinne. Ja niin kantoi Schwester Ruth jälleen 
matkalaukkujaan junaan ja aloitti epämukavan matkanteon 
toiseen paikkaan. 

Mutta hänen täytyi tavata noita poikiansa ja auttaa heitä 
heidän vaikeuksissaan ja suruissaan. Ja noista matkalaukuista 
täytyi saada jakaa heille edes vähän suomalaisia savukkeita ja 
kirjoja, makeisia, hedelmiä, kirjoituspapereita jne. 

Ja niin avautui pian jälleen jossakin sairaalahuoneen ovi, 
jonka saksalainen sanitääri oli suomalaiselle lotalle osoittanut, 


ySchwester Ruth» ja muita naisiamie 307 


ja sisään astui Schwester Ruth, niin kuin niin monta kertaa 
ennenkin. Haavoittuneiden suomalaispoikien kasvot levisivät 
onnelliseen hymyyn, ilo kirkasti kärsimysten uurteita heidän 
karaistuneissa nuorukaisen kasvoissaan ja suomenkieliset lämpi- 
mät tervehdykset ja kuulumisten vaihtamiset kaikuivat vie- 
raassa ympäristössä monien muun-maalaisten kadehtiessa meiltä 
Schwesteriämme. Suomalainen nainen, äiti, sisar ja lotta — se 
oli poikien tunnesisältöä noina onnellisina hetkinä, ja vaikka 
ujous aluksi jotakin nuorempaa veljeä vähän estelikin, solui 
keskustelu pian pehmeänä, tasaisena virtana. Schwester istui 
poikiensa vuoteiden äärellä — hän oli taas saanut korvauksen 
monesta rasittavasta vuorokaudestaan rautateiden pölyssä ja 
ahtaudessa. Hän tunsi elävänsä siitä, että sai auttaa näitä suoma- 
laispoikia heidän vaikeuksissaan oudoissa sairaalaoloissa. Pojat 
itse vaistosivat sen, eikä heillä enää tainnut olla Schwester 
Ruthin edessä yksityisasioita. Me tunsimme hänessä naisen, 
joka voi ja tahtoo auttaa, ei ainoastaan erinomaisella kielitaidol- 
laan ja sairaanhoidollisella asiantuntemuksellaan, vaan myös 
hienovivahteisesti, sielullisesti mukana eläen. 

Niin matkusti meidän Schwester Ruthimme jälleen toisten 
taistelutovereiden luo mukanaan kirjeitä ja terveisiä ja pape- 
reissaan tarkasti jokaisen uudet osoitteet. Niillä hän piti yhteyttä 
haavoittuneisiimme jatkuvasti toimittaen edelleenkin myös 
lähetystöneuvoksetar Marjatta Martolan kanssa SS-pataljoo- 
namme kirjastosta Berliinistä pojille sairaaloihin suomenkie- 
listä luettavaa. Ja kotimaassa käydessään hän voi jättää näin 
"jokaisesta tarkat tiedot vanhempien kyselyihin vastattavaksi. 
"Tarvinnee tuskin mainita, että myös saksalaiset viranomaiset 
antoivat hänen työlleen täyden arvon mm. myöntämällä hänelle 
vapaan matkustusoikeuden Saksan valtionrautateillä. 

Niin kuin ensimmäisten jääkäriemme veljespiirissä, niin 
Schwester Ruth toivottavasti on saanut ja saa tuntea oman 
erikoisasemansa myös toisten Saksan-kävijäin keskuudessa. 

Schönebeckistä koettuani siellä myös Stalingradin antautu- 
misen kuolemanhiljaisuuden tuoneen järkytysuutisen, johti 
minun tieni suureen SS-sairaalaan Wieniin. Paluuni Tonavan 
vunelmien kaupunkiin» tapahtui hiukan omituisen näköisesti 
Wehrmachtin kenttävääpelin univormussa — siitä yksinkertai- 
sesta syystä, että Schönebeckissä ei ollut minkäänlaista SS- 
joukkojen varusvarastoa. Ja kun entistä, ehkä kyllä vähän 
»sotahistorialliseksi» mennyttä asepukuani eivät minulle enää 
antaneet, lienen sitten ainoa meikäläinen, joka voi sanoa kanta- 
neensa saksalaisen Feldwebelin univormua. 

Mm. juuri Schwester Ruthin tarmokkaan toiminnan an- 
siosta oli meikäläisiä saatu kootuksi jo parikymmentä samaan 
summattoman suureen SS-sairaalaan Wienin Währingergärte- 
lin g7:ään, jossa minäkin jälleen sain todellisen ”univormun' 
minulle kuulumattoman, sinänsä kyllä kunniakkaan asetakin 
asemesta. Kuutamoisen kevätyön junamatka päättyi sikälikin 
iloisesti, että vastassa täällä oli lisäksi kolme suomalaista sisarta 
kotimaasta komennettuna; sairaanhoitajatar Helvi Piekkola 
sekä lääkintälotat Helmi joselin ja Anita Veneskoski. Nyt 
kelpasi! Tottakai me olimme tytöille jotakin muuta kuin muut 
potilaat, saimmepa vapaahetkinämme — ja niitähän olisi ollut 
paljonkin — käydä juttelemassa kaikenlaista heidän asunnois- 
saankin sairaalan pienessä siipirakennuksessa. Tytöt kertoilivat 
meille kotimaan asioita, me hirmutarinoitamme rintamalta. 
Välillä lauloimme vanhoja tuttuja lauluja, taisimmepa silloin 
tällöin kiehauttaa kahvitkin. Hyvin tuntuivat nämäkin tytöt 
monta kuukautta kestäneessä työvierailussaan viihtyvänsä. 

Sisaret Helmi, Helvi ja »Nitta» kuuluvat ilman muuta noiden 
jo uhkaavan mustien päiviemme kaikkein valoisimpiin muis- 
toihimme. 


— Eikö rouvan mies voisi hankkia helposti sitä lajia Suo- 
mesta? 
Wieniläisen turkisliikkeen myyjätär vilkaisi minuun vetoa- 

vasti ja keskittyi taas palvelemaan vanhaa asiakastaan, rouva 
Rosa Köpfiä, jonka kanssa olimme ostoksilla kevätiltaisessa 
Wienissä. Pikku sisarukset Mona ja Marina Köpf seurasivat 
vierelläni tiskin äärellä, miten toinen myyjätär nopeasti ompeli 
upouuteen mantteliini »SS-Kriegsberichterv-nauhaa — tie- 
tysti maksuttomasti, koska nyt kerran olin suomalainen vapaa- 
ehtoinen! 

Kadulle päästyämme oli taas aihetta pikku leikinlaskuun. 
Itse en jättänyt lausumatta julki ylpeyttäni siitä, että minua 
oli luultu niin kauniin ja elegantin wienittären kuin »meidän 
Mutim herra aviopuolisoksi. Ja »Muti» vastasi kohteliaisuuteen 
naisellisesti iloiten siitä, että häntä voitiin pitää kenen tahansa 
SS-pojan nuorikkona. Ja kuitenkaan tämä ei todella olisi ollut 
merkillistä, niin nuori ja vielä nuoremman näköinen »Mu- 
timme» oli — ja toivottavasti on edelleenkin. 

Hän oli ollut käynnillä sairaalassamme juuri samanakin 
päivänä — se oli sunnuntai — jolloin minä pääsin sinne. Näin 
kun osastomme ovi aukeni ja sisään astui nuori ja hymyilevä, 
tummaan turkkiin pukeutunut nainen. Vaikka hän heti suuntasi- 
kin askelensa meidän »suomalaisten sivustaa» kohti, jouduin 
hiljaa manailemaan vammani vielä vaatimaa epämukavaa 
makuuasentoa. Mutta kun hän tervehti meitä selvällä äidin- 
kielellä: »Päivää pojat», taisin jäädä hetkeksi hyvin hölmön 
näköiseksi. Jälleen vasta nyt tulivat mieleen rintamalle saakka 
ehtineet kertomukset »Wienin Mutistav. Ja samassa hetkessä 
riemunkiljaisut »Muti tuleel», selvittivätkin asian laidan. 

Jo siihen mennessä, aina kesästä 1941 lähtien, oli rouva 
Köpf mitä suurimmalla innolla uhrautunut suomalaisten haa- 
voittuneiden hyväksi Wienissä ja Grazissa. Hän itse, saksa- 
laisen liikemiehen suomalainen rouva, oli asunut Wienissä jo 
viidettä vuotta, ja omien maanmiesten tapaaminen ei siellä 
suinkaan ollut jokapäiväinen asia. Sitä suuremmalla ilolla ja 
antaumuksella rouva Köpf alkoi työskennellä suomalaispoikien 
hyväksi, varsinkin kun nämä haavoittuneina ja usein myös 

jokseenkin huonosti kielitaitoisina olivat aina tuollaisen huol- 
lon tarpeessa. Epäilemättä hän käsitti asian sekä kunniavelvolli- 
suudekseen että luottamustehtäväkseen, ja pian paisuikin hänen 
työnsä niin laajaksi, että ei enää olisi voinut uskoa häneltä 
riittävän aikaa vielä muuhunkin. Miltei joka päivä hän kävi 
katsomassa jokaista SS-poikaansa eri sairaaloissa, vei heille 
hedelmiä, makeisia, savukkeita ja kaikkea muuta hyvää ja 
tervetullutta, hankki heille iltalomia keskustelemalla saksalais- 
ten lääkintäupseereiden kanssa poikiemme asioista, järjesti 
käyntejä tämän suurkaupungin lukemattomiin huvi- ja taide- 
tilaisuuksiin jne. Jo itsenäisyyspäivänämme 1942 hän oli myös 
pannut toimeen Suomen itsenäisyysjuhlan, jossa tilaisuudessa 
mm. Suomen Wienin konsuli, herra Wohleber puhui haavoittu- 
neillemme. 

Varojaan, vaivojaan ja aikaansa säästämättä »Muti hoiteli 
yhä kasvavaa poikaparveaan, joka tietenkin puolestaan lämpi- 
mästi kiintyi häneen. Vaikka hän joutuikin käyttämään vain 
yksityisiä varojaan, vaikka sota-ajan puutteet olivat jo silloinkin 
monet, vaikka hänellä oli hoidettavanaan perhe ja liike ja vaikka 
monet hedelmät tai savukkeet oli hankittava tai käytävä hake- 
massa aina Slovakiasta ja Unkarista saakka — aina oli »Mutil- 
lamme» meidän pojillemme niin aikaa kuin tuomisiakin. 

Ihmeellinen, siunattu »Mutiy! 

Kaikkein hauskimpia olivat sentään »Mutin juhlats», millä 
nimellä tunnettiin kaikki rouva Köpfin kotona Teybergassella 
vietetyt toveri-illat, joissa aina tietysti myös herra Köpf kiin- 
nostuneena oli läsnä. Varsinkin aina silloin kun toipilasasteelle 
tulleita pääsi ensi kerran kaupungille, xy Mutimme» pani toimeen * 
tällaisen illanvieton, johon maanalaisilla, mieli lämmintä odo- 
tusta läikehtien, ajettiin. Paitsi herkullisia kahvi- ja voileipä- 
pöytiä viinipulloineen, »Mutb tarjosi heikoimmille sairaille 
itse valmistamaansa suomalaista ruokaa; läskisoosia, lihapullia, 
oikeata kahvia, suomalaista pullaa jne. Laulut kaikuivat ja ko- 
toinen tunnelma vallitsi Lukemattomia nimiämme kertyi 

Köpfien paksuun vieraskirjaan, johon mm. vapaaherratar Ruth 
Munck, kenraaliluutnantti Paavo Talvela, majurit Kokko ja 
Vikman, lääkintäkapteeni Niilo Saksela ja monet muut ovat 
piirtäneet nimensä kiitollisin tunnustuksin kaikesta siitä erin- 
omaisesta huolenpidosta, joka suomalaisten haavoittuneiden 
ja sairaiden osaksi talon emännän puolelta Wienissä tuli. Pal- 
jon iloa oli meille myös »Mutin» pienistä tyttäristä Monasta ja 
Marinasta, joiden suomen kieli kaukaisen syntymäkaupungin 
Helsingin päiviltä sai usein uutteraa verestystä. Pikku sisa- 
rukset kävivät silloin balettikoulua ja tanssivat mm. eräässä 
joulujuhlassa SS-sairaalassa haavoittuneiden iloksi. 

Useaan otteeseen vieraili »Muti» myös toipilas- ja reservi- 
komppaniamme luona Grazissa, jossa sielläkin hänet otettiin 
vastaan suurella riemulla, pidettiinpä hilpeä suomalais-saksa- 
lainen aseveli-iltakin sen kunniaksi. yWienin Mutin» ilolla ja 
ylpeydellä näyttelemissä poikiemme rintamakirjeissä oli hänelle 
mielestään kiitosta kylliksi — kuvatunlaista toimintaansa hän 
jatkoi aina siihen saakka, jolloin viimeisetkin haavoittuneemme 
olivat päässeet kotiutumaan Saksasta. 

Wienin-kuvaamme kuuluu lähtemättömästi »Muti», hymyi- 
levä suomalainen nainen, etten sanoisi vielä tyttö. Vapaaehtoi- 
sena vapaaehtoisten joukossa, käskyittä ja palkkioitta hän piirsi 
oman lukunsa soturipoikiemme vaiheisiin, epäitsekkyydessään 
ja nuorekkaassa toimintavalmiudessaan saumattomasti liittyen 
koko vapaaehtoisliikkeen tunnusomaisimpiin, jos saan sanoa, 
valloittavimpiin piirteisiin. 


Kun lukijan jo tuntema tietty välisoitto »Wieniläisessa 
rapsodiassamme» päättyi pakosta riitasointuun mm. kirjoittajan 
kohdalta, pyydän tässä sen vastapainoksi piirtää happy end 
episodin näiltä kevätpäiviltä laulun ja soiton suuressa kaus 
pungissa. 

Seurassamme »Mutin» luona oli hänen niin ikään suomalais- 
ja helsinkiläissyntyinen ystävättärensä, rouva Maili Hämmerle, 

jonka taidemaalari-puoliso parhaillaan palveli saksalaisena kap- 
teenina Romaniassa. Sovimme siitä, että lähtiessämme minä 
saatan rouva Hämmerlen hänen kotiinsa, jossa tosin sitten 
vielä nautimme lasillisen viiniäkin. Ilta oli jo myöhäinen, ja 
minun oli aika kiirehtiä sairaalaan. Rouva Hämmerle lähti 
saattamaan minua alas raitiotiepysäkille, johon viimeisen 
vaunun oli kohta määrä tulla. Mutta juuri silloin alkoivat 
ilmahälytyspillit soida, kaikki liikenne keskeytyi heti — ja se 
olisi ollut viimeinen yövaunu kauas suurkaupungin toiselle 
puolen. Siinä sitä sitten taas oltiin — uuden wieniläisen vpalon» 
partaalla! 

Yövyin vierailupaikassani ja palasin sairaalaan aamun en- 
simmäisillä »raitsikoillav. Viipymiseni tuskin olisi aiheuttanut 
mitään mainittavaa muuten, mutta »kiinatessani» olin erehtynyt 
ottamaan vielä heikohkolle toipilaalle aivan liian kylmän kylvyn. 
Siitä vinnostui» osastonlääkärimme aamutarkastuksellaan: 

— Mitä sakramenttia sinä olet tehnyt viime yönä, ihminen? 
Monta päivää on ollut jo alles gut, ja nyt on iltaloman jälkeen 
kuumetta 38,8. Herr Gott, Mensch! Puhutteluun toimistoon 
heti tarkastuksen päätyttyä! 

Ihmettelin vähän tohtoriamme, jonka kanssa olin omasta 
mielestäni tullut tähän saakka jopa erittäin hyvin toimeen. 
Monena päivänä olin vvahvana miehenä», niin kuin hän sanoi, 
ollut hänen käskystään pitelemässä leikkaussalista kannettavia 
poikiakin vuoteissaan heidän sekaisina herätessään narkoosis- 
taan kuka jalkaa, kuka kättä köyhempänä. Nyt tällainen ryöppy 
ja ties mitä vielä... : 

Menin toimistoon ja iskin asennon sen kun se sairaalatohve- 
leissa käy. 

— No niin, hän sanoi hymyillen ja puoliääneen. Tämä on 
selvä. Mutta täytyihän minun toisten kuullen hiukan huutaa. 
Kurinpidollisista syistä, senkin sotakirjeenvaihtaja! Mene sän- 
kyysi äläkä hanki kuumetta ehdoin tahdoin. 


»Schwester Ruth» ja muita naisiamme 313 


— Oletteko halukkaat lähtemään huomenna Kaukasiaan 
hoitamaan suomalaisia haavoittuneita? 

Kysymys esitettiin keskellä erästä arkista työpäivää syk- 
syllä 1942 kahdelle nuorelle sairaanhoitajattarelle Suomen 
Punaisessa Ristissä Helsingissä. 

Ensi »järkytyksen» jälkeen epätietoisuuden, kiireen ja puhelin- 
soittojen pyörremyrsky ympäröi Varsinais-Suomen solakat tyttä- 
ret Liisa Bergin ja Laine-Maire Kyöstilän, jotka kyllä pää- 
piirteittäin olivat selvillä suomalaisen SS-pataljoonan kuulu- 
misista. Mukaan ...!? 

Seuraavana päivänä sisaret nousivat lentokoneeseen ja epäile- 
mättä hienoinen arkuus sydämessään katselivat turvallisen 
oman maan häipymistä horisonttiviivan taakse. Tumma, tarun- 
omainen Kaukasia jossakin tuhansien kilometrien päässä pilvi- 
meren toisella puolen odotti. Mitä kaikkea se toisikaan tullessaan? 

Baltian yllä sää huononi, tuli ilmakuoppiakin, Liettua antoi 
jo esimakua tasangoista, joilla Ukraina sittenkin yllätti. Seuraa- 
vana päivänä siinsivät näköpiirissä jo Kaukasus-vuoriston 
jylhät huiput, lentokone laskeutui ja matka jatkui autolla Kis- 
lovodskin kylpyläkaupunkiin. Todellisen salamamatkan kaikki 
vaikutelmat löivät tyttöjen yli yhtenä kaaoksena, mutta sitten 
olivat vastassa SS-poikien haavoittuneinakin hymyilevät kas- 
vot. Turvalliset, tutut suomalaisnaamat kaiken vieraan kes- 
kellä .. .! 

Kislovodsk oli ollut »Kaukasian keidas», kuulu kylpypaikka, 
jossa sijaitsi mm. Stalinin palatsi. Ja juuri siinä nyt suoma-- 
laiset haavoittuneet toipilaina mukavasti majailivat . . .! »Potem- 
kinin kulissity kaupungissa käsittivät oopperan, teattereita, 
elokuvia, tanssiravintoloita, mineraalivesi-suihkulähteitä, ma- 
honkikalustoja, punaisia graniittiseiniä ynnä muuta sellaista, 
jota oli turha hakea mistään muualta koko muuten aivan eri- 
laisella Etelä-Venäjällä. Kaikki oli tosin hirveän kallista — 
esimerkiksi yksi leivos maksoi noin kaksi silloista Saksanmark- 
kaa eli lähes 40 silloista Suomenmarkkaa. Mutta rintamalta 


314 Suomalaisia suursodassa 


tulleilla pojilla oli paljon rahaa, koska mitään ei ollut saanut 
mistään ostaa. 

Korkeat saksalaiset lääkintäupseerit ja saksalaiset sairaan- 
hoitajattaret ottivat sisaremme ystävällisesti ja kunnioittavasti 
vastaan. Ja kun lähistöllä oli parhaillaan käynnissä Terekin 
suunnan suurhyökkäys, tarjosi se ”täystyöllisyyden”, joka jo 
oli mennä yli voimien. Mutta työ alkoi luistaa suomalaisilta 
sisarilta siinä kuin muiltakin, ja puoli viidestä aamulla ilta- 
myöhään kesti puuhaa suuressa sairaalassa, jossa jatkuvasti 
oli monta sataa potilasta. Mutta ennen kaikkea juuri omien 
poikiemme hyväksi koitui suomalaisten sisarien työ. Baabelin 
kieltensekoituksesta kuului useasti selvä suomalainen: »Sisar 
Liisa, saanko taas vettä» ja »Pääsenkö jo tänään ylös, Laine- 
Maire» Ja Liisa ja Laine-Maire tekivät kaikkensa, kunnes 
jälleen tuli tuon maailmankolkan ikuisesti pimeä yö ja nukku- 
maanmenoaika, joka oli tavallisesti jo klo 19. Mutta usein iltai- 
sin kokoontui ryhmä nuoria suomalaisia sotilaita Liisan ja Laine- 
Mairen kaukasialaiseen asuinkammioon, missä oltiin kuin sillit 
tynnyrissä tupakansavun keskellä, puhuttiin. Suomesta ja lau- 
lettiin kotoisia lauluja etäisen tykkien jyrinän säestyksellä syys- 
sateen piiskatessa etelän hiilenmustaa yötä. 

Tietysti sattui sisarillemme monia jännittäviä elämyksiä. 
He joutuivat joskus keskelle kuumaa pommisadetta, tykistö- 
tulen alueelle, myöhemmin vetäytymisen aikana usein puoli- 
mottiinkin ja muihin kriitillisiin tilanteisiin. Tuttavuuksia, 
kokemuksia ja elämyksiä kertyi nopeasti. Ja uskonpa, että 
herttaisille Schwestereillemme monta kertaa tarjottiin myös 
emännän paikkaa saksalaisessa upseerikodissa sodan jälkeen. 
Mutta Liisa ja Laine-Maire kiintyivät ennen kaikkea jo nyt ihan 
kuin ikiomiin SS-poikiinsa ja siihen pataljoonaan, jonka kohta- 
lot he joutuivat kokemaan taisteluntäysinä talvikuukausina 
kaukana vieraalla maalla. Ja aivan varmasti pataljoona kiintyi 
heihin rakkauden ja aseveljeyden sitein, kunnes eronhetken 
kerran oli tultava, 

Sitä mieluisampaa on nähdä heidätkin yhä edelleen joukos- 
samme, nyt työskentelemässä ennen kaikkea niiden monilukuis- 
ten invalidiemme hyväksi, jotka sodan kenties kaikkein kovimpia 
kohluja kantavina vuosikaudet joutuivat elämään vain veljen- 
ropojemme varassa, täydellisesti vailla kummankin valtion 
sotainvalidikorvauksia. 

Mainitsematta on ehkä vielä monia muita naisia, jotka muu- 
tenkin kuin käskystä tai ansiotyökseen monissa muodoissa 
tukivat taistelevan vapaaehtoisjoukkomme jäseniä pitkän ret- 
kemme eri vaiheissa. 

Mutta päättäisin tämän lukuni perin puutteellisesti, ellen 
lopuksi osoittaisi harrasta kunniantekoani niille Suomen äideille, 
jotka monissa tapauksissa luovuttivat ainoansa asiallemme — 
äideille, joilta monilta tätä teosta kirjoittaessani olen saanut 
sydämeenkäypiä kirjeitä. He, niin kuin kaikki ne suomalaiset 
naiset, jotka ovat antaneet elämän maanpuolustajille meidän 
päivinämme, olivat ja ovat suomalaisia sankariäitejä, joiden 
uhri on sitä suurempi mitä raskaampi se oli. Uskalluksen ja 
uhrin todellista arvoa ei voida mitata sen ulkonaisen näky- 
vyyden, vaan syvällä ja usein unohdettunakin elävän todelli- 
suuden perusteella. Suokoon Korkein, ettei tuo uhrivalmis henki 
Suomen äideiltä koskaan loppuisi. 


KUOLEMAN KARUSELLI 


Tämän kuvauksen päälinjalla, poikiemme rintamavaiheiden 
seuraamisessa, on tässä nyt palattava vielä melkoisesti taaksepäin, 
pataljoonaan, joka tynkävahvuudellaankin löi moninkertaisen 
vihollisen vetäytymistaistelujen Jekaterinovkan verisessä vai- 
heessa. : 

Vähin erin pataljoonamme sai sekä sairaaloista että toipilas- 
komppaniastamme Grazista sen verran täydennystä, että sen 
taisteluvahvuus ei enää vajaan jalkaväkikomppanian miesmää- 
rästä joutunut hupenemaan, mikä olisikin jo merkinnyt sen itse- 
näisen olemassaolon käytännöllistä päättymistä taistelukentällä. 
Hyytävässä kylmyydessä, taukoamattomassa rasituksessa ja lop- 
pumattomassa epätietoisuudessa nopeasti vaihtuvien tilanteiden 
muutoksista omaa lähiympäristöään kauempana, jo mahdollisim- 
man parkkiintuneet ja kaiken kokeneet poikamme viimeisissä 
ryhmävaunuissaan kiisivät käskyjen mukaan sekasortoisesta 
karusellitappelusta toiseen, saivat ja antoivat iskuja niin kiih- 
keästi, kuin perityillä inhimillisillä käsitteillä ei enää olisi ollut 
käyttöarvoa. 

Kirjoittajan jouduttua vuorollaan Jekaterinovkassa pelistä 
pois kuvaa seuraavassa silloinen SS-Oberscharfährer ja jouk- 
kueenjohtaja Erik Hilden, nykyisin luutnantti Liukkonen, pie- 
neksi huvenneen taistelujoukkomme sen jälkeisiä vaiheita: 

Jekaterinovkan hurjan ja voitokkaan taistelun jälkeen kulki 
suomalaisen SS-pataljoonan vetäytymistie Salskin tärkeän, mutta 
nyt roihuavin liekein palavan rautatiesolmukohdan kautta Zeli- 
naan. Sieltä lähdimme kuitenkin vielä samana yönä takaisin 

Salskiin päin varmistamaan erästä tienristeystä, koska siltä suun- 
nalta yritti muutama oma panssari — ilman ammuksia muuten 
— päästä omille linjoille. Odottelimme ja varmistimme tienris- 
teystä 3—4 tuntia. Lopulta kaivatut sitten tulivatkin. Heillä oli 
mukanaan muutamia ensimmäisen pataljoonamme miehiä, jotka 
olivat joutuneet hajalle lyödyiksi ja harhailivat arolla omia jouk- 
koja etsien. Kun näin olimme täyttäneet tehtävämme ja pala- 
simme Zelinaan, nousivat asuntojemme isäntäväet riemuitse- 
maan mukanamme keskellä aamuyötä. He olivat jo itkeneet 
lähtöämme luullen vihollisten tulevan pian perässä. 

Saman päivän iltapuolella ne kyllä sitten tulivatkin! Aron täy- 
deltä saapui jälleen tuota laumaa. Poikamme vähensivät olan 
takaa heidän lukuaan, mutta suljetut rivistöt lähenivät, vaikka 
vielä tykistökin repi niihin ammottavia aukkoja. Taistelu riehahti 
jälleen hetkessä ilmiliekkiin. Omia tappioita oli meillä Zelinassa 
vain kaksi kaatunutta, nimittäin autonkuljettaja Kaleva täyden- 
nysmiestemme joukosta ja hänen virkaveljensä Kesäjärvi. He 
olivat kumpikin 9. komppaniamme poikia ja joutuivat ylläte- 
tyiksi komppanian yrittäessä autoilla ajaa eräälle kolhoosille. 
Muuten kuuluu Zelina valoisimpiin muistoihimme, sillä sieltä 
saimme mm. hirmumäärät etelärintamalla niin harvinaista tava- 
raa kuin sokeria, kun eräs suuri sokerivarasto (noin 450 tonnia) 
oli räjäytettävä. Lähtöiltamme oli oikeastaan juhlallisen komea. 
Tykkien jyske oli vallan valtava, sillä kaikki putket soivat lak- 
kaamatta säkkipimeässä yössä, kylät, kolhoosit, olkisuovat ym. 
paloivat ja loivat punertavaa valonkajoaan ympäristöön. 

Pataljoonamme joutui jättämään pienen jälkivarmistusjouk- 
kueen yliluutnantti Kuutin johdolla. Muu osa lähti rullaamaan 
kohti noin kolmen peninkulman päässä olevaa JegorolitSkajaa. 
Matka sujuikin vaikeuksitta. Salskin— Rostovin rautatiellä rä- 
jähtelivät sillat ja vaihteet levittäen hetkeksi ympärilleen kirk- 
kaita valonvälähdyksiä. Siellä täällä soilusivat myös it:n valon- 
heittimien keilat pimeälle taivaalle. Tällä tavoin huolehdittiin 
yhteyksistä muiden vetäytyvien joukko-osastojen kanssa. Eri 

puolilta näkyi noita keiloja, ja sikäli kuin voin panna merkille, 
oli oma divisioonamme jonkin verran jäljessä muista vetäyty- 
vistä joukoista. : 

Tulimme JegorolitSkajaan. Hajaannuimme eri puolille kylää 
etsiskelemään jälleen uusia asuntoja. Luulimme saavamme rau- 
hallisen yön, mutta se jäi jälleen vain luuloksi. Juuri kun tulin 
ulos toisen talon ovesta, näin vastaani kiitävän punaisen valo- 
pallon, joka kimeästi räjähti vain muutaman metrin päässä taka- 
nani. Tätä ensimmäistä räjähdystä seurasi lukemattomia muita 
ja koko laaja kylä oli aivan hullunmyllynä. Vihulaisen panssari 
riehui keskellämme kylässä! 

Syntyi sanomaton sekamelska, kun kaikki huoltoelimet val- 
tavine ajoneuvomäärineen pyrkivät Rostovin tielle taistelun tii- 
mellyksestä. Sekaisin jos jonkinlaisia vaunuja ja kaikilla yhtä 
suurena kysymyksenä se, mistä oikeastaan oli kysymys. Siinä 
kuhinassa jouduin minäkin joukkueeni kanssa tuohon kaikki- 
nielevään virtaan ja tapasin entisen lääkärimme Neckerin, joka 
kehotti menemään edelleen, sillä hänen käsityksensä mukaan 
kaikkien oli nyt vain yritettävä pois. Siihen hätään ehti Kuutti- 
kin, joka väitti olevansa viimeinen pataljoonamme upseereista, 
sillä toiset olivat hänen käsityksensä mukaan jo lähteneet käskyn 
mukaan edelleen. Kapt. Ladaun lähetit hakivat päällikköänsä, 
ja sekasorto oli aivan mahdoton. Lähdimme kuitenkin takaisin 
kohti Zelinan puoleista kylänreunaa. Lopulta tapasimme muu- 
tamia 11. komppaniamme miehiä, joiden konekiväärin panssari 
oli rikkonut. Heidän kanssaan puhellessani tapasin kapt. Ladaun, 
joka kokoili hajonneita porukoita. Löysimme esikuntamme ja 
otimme yöksi tilapäiset asemat joka suuntaan. Satoi vettä ja oli 
koiranilma kaikin puolin. Panssarit ampuivat joka puolella — 
telaketjut rämisivät! Kaatuneita ja haavoittuneita tuli vähän 
väliä. Pst.joukkueemme kärsi tässä eniten. Siitä kaatui useita 
aseveljiä, ja haavoittuneita tuli niin ikään useita. 

Aamuun saakka jatkui epäselvää tilannetta. Mutta päivän sa- 
rastaessa ottivat 8,8-senttisemme vihollispanssarit tähtäimiinsä 

ja tuhosivat niistä yksitoista, loput kuusi panssaria lähtivät 
nopeasti pakoon. Seurasi kylän laitaan pureutuneen pienen vanja- 
porukan likvidoiminen, jonka poikamme suorittivat kaikella 
ammattitaidolla. Niin rauhoittui taas, ja seuraava yö kului suurin 
piirtein kunnollisesti. Oli jälleen aikaa aseveljillä haastella tuosta 
perin vilkkaasta vuorokaudesta ja kertailla kaaosmaisen nopeita 
tapahtumia. Punaisten pallosalamain halkoessa ilmaa ilkeästi 
vihellellen olivat omat »pakkimme» vaihtaneet vähän väliä ase- 
mia, mutta kaikkialla oli ollut sama telaketjujen räminä. Jokainen 
komppania oli ollut omassa motissaan, joiden ympärillä T-34:t 
olivat lakkaamatta ampuen kiertäneet! Kymmenennen komppa- 
nian muonavaunu oli saanut täysosuman, leivät olivat lentäneet 
taivaalle kilvan korvaamattomien »Junojen» kanssa laudanpalo- 
jen ja kuormastopeitteiden riekaleiden saattamana. Moneen ker- 
taan olimme heittäytyneet mahallemme vesilätäkköihin ja liu- 
kastuneet jäätiköille yrittäessämme nurkan taakse. Nyt se kaikki 
taas jo miltei nauratti, varsinkin kun rauhallisuus jatkui yhä seu- 
raavanakin päivänä. 

Pian jatkui vetäytymismarssimme MetSetinskajaan, pikku- 
kaupunkiin, jossa oli mm. kenttäsairaala n:o 5. Täällä olimme 
4—5 päivää jokseenkin rauhassa, vain yksi suomalainen kaatui 
ja toinen haavoittui. Venäläisiä tuli kyllä aroa myöten peräs- 
sämme, mutta Stukat painoivat lakkaamattomilla pommituksil- 
laan niitä takaisin. Oma panssarimme iski vihollisen sivustaan 
ja lisäsi sen sekasortoa. Aseveli Hyvärinen valtasi» noin vain 
suuren kolonnan. Kaduilla liikkui suuria kamelien vetämiä sota- 
saalistykkejä. Joukkueeni teki pitkiä moottoroituja partioretkiä, 
ja totesimme joka kerta vihollisen tulleen yhä lähemmäksi ja 
saartavan meitä kolmelta suunnalta. Kylä olisi ollut hyvä ja 
asuntomme niin ikään. Mieliala oli matalalla. Stalingrad oli men- 
nyttä. Puna-armeija oli 20 km:n päässä Rostovista ja me kau- 
kana sen kaakkoispuolella, selvästikin pussin pohjassa. Tilanteen 
yleinen epäselvyys ei suinkaan tehnyt meitä iloisiksi. Elimme 
kuitenkin päivän kerrallaan, ja vihdoin tuli ilta, jolloin jyske 

kuului joka puolelta. Lounaassa sentään tuntui olevan kapea 
aukko, josta ei kuulunut mitään erikoista meteliä. Päätie Rosto- 
viin oli joka tapauksessa poikki. 

Saimme lähtökäskyn. Kylä syttyi joka puolelta tuleen. Me 
pujottelimme autoinemme erään puiston käytäviä pitkin arolle 
ja suuntasimme kohden luodetta, josta näkyi verenkarvainen 
hehku kuin jättiläishiillos. 

Kolonnassa kulki huhu, että meitä tarvittaisiin nyt vastaiskuun 
valtaamaan ajosuunnassamme oleva kylä. Tullessamme tähän 
kylään totesimme kuitenkin, että siellä olivat omat panssarit jo 
tehneet selvää. Viimeiset palavat talot sortuivat parhaillaan rau- 
nioiksi. Tästä jatkoimme matkaa vielä noin 5 km ja pysähdyimme 
erääseen kolhoosiin puoleksi vuorokaudeksi. Varmistimme 
täällä, kunnes taemmat portaat ehtivät vetäytyä. Kolhoosilla oli 
rauhallista; aika kului huonoja kämppiä kiroiltaessa ja siipikarjaa 
tapettaessa. Kanapaisti — se se oli sentään jälleen jotakin ...! 

Pian oltiin kuitenkin taas liikekannalla, ja tammikuun viimei- 
sen päivän iltana saavuimme peninkulman päässä olevaan Kagal- 
nitskajaan. Majapaikan etsiskelyyn vain jälleen! Eipä voi sanoa 
tuota tammikuuta yksitoikkoiseksi, sillä itsellänikin laskin olleen 
sen kuluessa kaikkiaan 18 asuntoa — tosin ilman sen suurempia 
vuokra- tai välikirjoja! 

Kagalnitskajassa oli tällöin vielä rykmenttimme »Nordlandin» 
esikunta, mutta pian se starttasi edelleen Rostovia kohti. Suo- 
malaispataljoonan komppaniat sijoittuivat asemiin kylän lai- 
doille, ykymmenes» joutui kolhoosiin kylän ulkopuolella. Aamun 
sarastaessa venäläiset hyökkäsivät, ja taistelu oli jälleen pian 
täydessä käynnissä. Tilanne oli meille ikävä sikäli, että kylän 
takana oli pieni joki ja sen takana korkea kukkula, jonka yli 
maantie taaksepäin kulki. Naapurit näkivät siis selvästi, miten 
raskaammat aseemme ja koko ajoneuvojemme virta pitkin ilta- 
päivää kulki taaksepäin. Klo 16:n jälkeen seurasi edellämenijöitä 
myös pataljoonamme esikunta, sen jälkeen komppaniat. Mutta 
kymmenes oli edelleen kolhoosillaan vihollisen panssarien ajel- 


Viimeisen kerran finnepataljoonassa. Vapaaehtoispataljoona loppukatselmuksessa 
Hangossa. 

lessa ympäri olkisuovia ja harvoja kolhoosirakennuksia! Komp- 
panianpäällikkömme »Poku» Pohjanlehto pyysi apua kylästä. 
Sitä ei voitu antaa, vaan kehotettiin tulemaan omin avuin toi- 
meen ja ottamaan lähtiessä puhelinkonekin mukaan. Joen sillan 
oli määrä lentää ilmaan klo 18.00. Sain käskyn jäädä odottamaan 
»Pokun puppootas. Odottelin sydän kylmänä tuleeko komppania 
vai ei. Silta lensi — komppaniaa ei kuulunut. Vasta kun jo oli 
mielestäni iäisyys kulunut, kuului Klöcknerin kolkutus ja pimey- 
destä ilmestyi 2—3 ryhmävaunua; 10. komppania! Viisi meikä- 
läistä oli jäänyt kolhoosiin, luultavasti kaatuneina — — — 

Lähdimme edelleen, ja yöllä saavuimme Kasa&ni-Drusny- 
nimiseen arokylään, jonne jäimme taas takaa tulevia odottele- 
maan. Seuraava päivä kuluikin tässä odottelussa ja Stukain sekä 
punalentäjien puuhia seuraillessa. Ladau tiedusteli pataljoonalle 
vetäytymistien arojen yli Rostovia kohti. Päätie oli luultavasti 
jo poikki, koska ankara ryske kuului siltä suunnalta kaukaa mei- 
dän takaamme. 

Toisena aamuna sitten vanjat tulivat. Tulivat panssareillaan 
ja piirittivät kieltämättä meidät aika tiiviisti. Alkoi vimmattu 
karusellitappelu, jossa pantiin taas kerran hihat todella heilu- 
maan. Meille tuotti haittaa se, että kylä oli harvaan rakennettu 
ja aivan puuton. Joka puolella rytisi ankarasti, ja venäläiset 
ampuivat pian tuleen mm. yhden pst.tykkivaunumme ja valta- 
sivat tykin, jonka poikamme kuitenkin ottivat heti takaisin. Vi- 
hollisia kaatui kasoittain, mutta meidänkin perin huvenneista 
riveistämme haavoittui jälleen monta miestä. Omien panssarien 
ja Stukien päästessä hämmentämään tätä suurta soppaa tilanne 
alkoi selvitä meille voitollisesti. 

Olipa tänä päivänä ollut syytä omalaatuiseenkin iloon. Aseveli 
Mansikka, nuori sinnikäs pohjalaispoika, joka Kagalnitskajassa 
oli jäänyt kolhoosille ja jonka olimme jo pitäneet menetettynä, 
palasi luoksemme ehjin nahoin. Hän oli joutunut vangiksi ja 
lähetetty taaksepäin. Rotevan vihollisen jäljessä oli aseistarii- 
suttu SS-poikamme aloittanut taivalluksensa. Jäisellä tiellä oli 

vanginvartija äkkiä kaatunut, eikä Mansikka suinkaan hankkinut 
liikoja käydessään päälle. Hän sai vartijaltaan temmatuksi kone- 
pistoolin, teki sillä lopputilin ja lähti suunnistamaan taivaanran- 
taan omia kohti. Koko yön käveltyään ja elettyään hermoja 
repiviä toivon ja epätoivon hetkiä hän oli vihdoin päässyt sak- 
salaisten linjoille ja sieltä omaan pataljoonaan. 

Taistelupäivän iltana lähdimme jälleen liikkeelle, ja aamulla 
klo 5—6:n tienoissa saavuimme Bataiskiin, jota voi jo pitää 
Rostovin esikaupunkina. 

Moni meikäläinenkin jäi taaksemme Kaukasiaan lepäämään 
viimeistä untaan unohtumattomien taistelupaikkojemme multiin. 
Sinne jäivät muistomme uljaista voittojen päivistä ja katkerista 
vetäytymisen hetkistä — monista huolettomista »murheentor- 
junta-illoistamme» eksoottisissa vuoristokylissä ja syyssuven päi- 
vistä vuoriston rinteillä. Kaikki tuntui nyt lopun alulta, sitä ei 
käynyt kieltäminen. Rostov oli meistä muutaman kilometrin 
päässä, ja sen liepeiltä kuului jo taistelun humu. Kaikki olimme 
allapäin, saksalaiset vielä enemmän kuin me. Suuren, moni- 
vivahteisen sodan vaiheista oli nyt vihollisella aihetta iloon. 

Koko päivän jonotimme autoissa Rostovin kaduilla päästäk- 
semme eteenpäin. Mihin? Sitä ei kukaan tarkemmin tietänyt. 
Joka tapauksessa kohti Stalinoa, kohti lepoa, jota niin hartaasti 
kaipasimme, kohti kotimaata, jonka kuva oli lakkaamatta väik- 
kynyt edessämme kaukaisimmillakin taistelukentillä. Olimmeko 
lyötyjä? Ei, totisesti emme! Vielä oli »Wikingimme» kerran jäl- 
leen iskevä päin vihollista — iskevä lujaa ja yhtä armottomasti 
kuin niin monta kertaa ennen. 

Monenlaiset ajatukset liikkuivat mielessämme katsellessamme 
Rostovin kaduilla lakkaamatta ohitsemme vyöryviä kolonneja. 
Kymmeniä, satoja, tuhansia, kenties kymmeniäkintuhansia 
autoja vyöryi yhtenä tasaisena, katkeamattomana virtana ulos 
kaupungista Ukrainaa ja länttä kohti. Ja kuitenkin olivat kadut 
kaikkialla jatkuvasti täynnä autoja. Äkäiset, masentuneet ja kyl- 
lästyneen näköiset saksalaiset ilmaisivat kasvojensa ilmeillä, 

etteivät he vielä olleet tottuneet vastoinkäymisiin. Tämä kaikki 
mursi jotakin, jota Stalingrad oli jo pahoin järkyttänyt. 

Illan tullen pääsimme vihdoin tielle ja matkaan. Tavoittee- 
namme oli Stalino, entuudestaan tuttu suuri ukrainalainen teol- 
lisuuskaupunki. Ensimmäisenä pysähdyspaikkanamme oli Golo- 
dajevkan kaupunki Mius-joen rannalla n. 80 km Rostovista — 
kaupunki, jonka edustalla toisella puolen Miusta olimme maan- 
neet asemissa yksitoikkoisen, ankaran sotatalven 1941—42! Kuka 
meistä olisi silloin voinut kuvitella, että tällä tavoin lähestymme 
vielä kaupunkia idästä, samoja teitä, joilla kiikareillamme näimme 
viholliskolonnien matkaavan kaupunkiin eteemme vuodentakai- 
sen kevättalven kylminä ja raskaina kuukausina. Mutta senkin 
jouduimme kokemaan, ja kun minä myöhäisenä iltahetkenä 
Golodajevkan luona poikkesin Olhovskajan tutussa talossa n:o 6, 
eivät mökin vanhukset olleet uskoa silmiään nähdessään minut 
elävänä edessään. Hämmästys, joka pian päättyi kysymystul- 
vaan muiden tuttujen suomalaisten myöhemmistä vaiheista. 

Saimme siis lähteä yksitellen yrittämään Golodajevkaa kohti. 
Itse saavuinkin joukkueeni kanssa ensimmäisenä aamuyöstä 
monivaiheisen ajon jälkeen perille. Iltapäivällä saapui vielä joita- 
kin autoja, mutta siihen kolonnamme sitten loppuikin, ja muuan 
lähetti saapui ilmoittamaan pataljoonan pääosan ajaneen toista 
tietä ja olevan vielä puolivälissä Rostovia odottelemassa ruuhkan 
selviämistä. Ajoin sinne takaisin ja silloin tapasin myös useita 
täydennyskomppaniastamme Grazista tulleita poikia, jotka pit- 
kän etsiskelyn jälkeen olivat löytäneet pataljoonamme. 

Oli muistaakseni helmikuun 9:s, kun taas marssimme jatkui 
Stalinon kautta Gorlovka-nimiseen teollisuuskaupunkiin, jossa 
vietimme yön hyvissä asunnoissa. Itsellänikin oli peräti länsi- 
maisesti neljä huonetta ja keittiö, piano ja kaikki muut kulttuuri- 
varusteet. Luulimme nyt joutuvamme kaupungin koillispuo- 
lelle rintamalle. Aamulla palasimme kuitenkin samaa tietä Stali- 
noon, josta otimme suunnan Grisinoon — sekin tuttu etappi- 
paikka rintamalle tulomarssimme ajoilta. Vastaamme tuli paljon 

italialaisia ja muita muukalaisia. Mielestäni he näyttivät pakolai- 
silta, vaikka en aluksi käsittänyt, mistä esim. heidän osaltaan 
oli kysymys. Kylissä, joiden läpi ajoimme, oli kansaa kaduilla, 
ja se osoitti meille suosiotaan, mutta oli ilmeisen levotonta mars- 
simme suunnasta. 

DatSanskissa — noin 12 km. Grisinosta etelään — oli tilanne 
taas päin helkkaria. Ajelin aivan vahingossa miina-autollani pul- 
jamme toisena autona ja DatSanskissa huomautti maantiellä ollut 
vartio, että edessä olevan kummun takana oli muutamia venä- 
läisiä panssareita. (Popovin panssarikiilan kärki oli siis jo niin 
kaukana Ukrainan sydämessä ja Stalinon takamaastossa.) Teim- 
me tietysti uuden suunnitelman ja vetäydyimme taaksepäin, 
kunnes myöhemmin tulimme sitten DatSanskin kylään, jonne 
majoituimme. 

Ennen sitä sattui kuitenkin »Pokulle» ja kylmänrohkealle sak- 
salaiselle komppanianpäälliköllemme Deckille vakavanlainen 
seikkailu. He lähtivät moottoripyörällään ajamaan kohti Grisinoa. 
Mutta heti heidän kylästä lähdettyään porhalsi heidän edelleen 
pieni henkilöauto, jossa istui joku Todtin mies ja pari upseeria. 
Noin kilometrin päässä tiellä — Gubinin rautatieaseman koh- 
dalla — oli rikkinäinen italialainen omnibussi, ja kun henkilö- 
auto pääsi sen kohdalle, pysähtyi se äkkiä ja vaunussa olleet 
miehet astuivat kädet ylhäällä ulos. Vaunun takana piileskellyt 
vihollispartio ampui ja riisui heidät ja ajoi autolla omalle puolen. 
Sitä ennen joutuivat Deck, Poku ja pyörän kuljettaja heidän 
tulensa kohteiksi; kuljettaja kaatui. Deck ja Poku selvisivät 
rytäkästä kuitenkin ehjin nahoin omalle puolen. 

Näitä kirjavia vaiheita seurasi sitten taas monipäiväinen hyök- 
käysvaihe, tavoitteena 4 kilometrin päässä ollut Nova Pavlovka- 
niminen kylä. Otimme sen kolme kertaa ja tulimme takaisin 
kolme kertaa! Pääsimme vihdoin kylään ja sieltä Ignatjenkaan 
ja edelleen Rogiin, joka on varsinainen Grisinon rautatiesolmu- 
kylä. Monta ja monenlaista oli tällä välin; kommelluksia, menes- 
tystä ja epäonnea, viinaa, tupakkaa, hyvää syötävää, kaatuneita 

ja kaikkea muuta. Pitkäksi, niin perin pitkäksi kävisi kaiken 
kertominen. Lyhyesti sanoen oli kääpiöpataljoonamme näytellyt 
joka tapauksessa erittäin tärkeätä osaa, yhtä paljon kyllä onnel- 
laan kuin taidollaan ja pelkäämättömyydellään. 

Niin päättyivät Grisinon vaiheet ja meidät siirrettiin enemmän 
länteen, Slavjankaan — suurehkoon kylään, jossa olimme viet- 
täneet uutta vuotta 1942, matkallamme Mius-joen talviasemiin. 
Nyt jouduimme täällä odottelemaan vihollisen hyökkäystä poh- 
joisesta. Olimme siellä muutamia päiviä, ja kun sotasäaliinamme 
oli myös sitä kolmesti kirkastettua, eikä suinkaan apteekki- 
vaa'alla, ei aikamme pitkäksi tulemisesta voinut puhua. Taistelun 
melske läheni, mutta Stukat tulivat jälleen omien panssarien 
kanssa avuksemme. Venäläisten tämä hyökkäyskiila katkaistiin, 
ennen kuin se pääsi meitä koskettamaan. Selvisimme tällä kertaa 
— vain pari panssarikranaattia lensi kylään kuin muistutukseksi 
siitä, että muualla tapellaan. 

Slavjankasta saimme vaihteen vuoksi takaa-ajotehtävän ja 
veimme nyt vanjaa aivan korkeimmilla tuntinopeuksilla Donetsia 
kohti, Isjumin lohkolle. Suurempia taisteluja syntyi nyt vain 
TServonassa ja Andrejevkassa. Pikkukahakoita vetäytyvien 
kanssa sattui sen sijaan useita eri paikoissa. Mm. eräässä kylässä 
poikamme valtasivat ehyen panssarivaunun T—26. Minä tein 
sillä pienen panssaripartioretken, jonka tuloksena oli kaksi tyk- 
kiä ja kaksi kuorma-autoa, toinen tulessa ja toinen ehyt. 

Niin ylitimme Samara-joen, kävimme Novo-Poltavassa ym. 
kylissä — nimiä on kaikkia mahdoton muistaa, kun alinomaa 
olimme liikkeellä. Toisinaan oli vihollinen takanamme, toisinaan 
edessämme, useimmiten kuitenkin molemmilla sivuillamme. 
Yritimme mahdollisimman nopeasti päästä Donetsille, jotta vi- 
hollinen ei ennättäisi pysähtyä. Tullessamme lähellä Donetsia 
Petropoljen kylään oli vihollinen kilometrin päässä kylästä, johon 
se oli asettunut puolustukseen. Hyökkäsimme muiden mukana 
ja otimme haltuumme n. 3 km:n päässä olleen Andrejevkan 
kylän. Tämä tapahtui muistaakseni maaliskuun 3 p:nä, 

Komppaniamme asettuivat nyt asemiin kylän pohjoispuo- 
lelle Donetsin rantaäyräille ja valmistivat tuota pikaa korsut 
sekä pesäkkeet. Saimme juuri saunan valmiiksi ja ehdimme jo 
parina iltana hiukan kylpeäkin, kun venäläinen taas vuorostaan 
hyökkäsi meistä oikealla, seitsemännen panssaridivisioonan loh- 
kolla. Vihollinen valtasi tällöin 3—4 rantakylää ja puolet Ka- 
menka-nimisestä asutuskeskuksesta, jossa oli mm. erään ryk- 
mentin esikunta. Tosin hyökkääjä lyötiin samana päivänä takai- 
sin Kamenkasta, mutta meille se merkitsi joka tapauksessa siir- 
toa. Wehrmachtin lohkoa oli kavennettava ja meidän SS-divi- 
sioonamme lohkoa levennettävä — niin kuin niin monta kertaa 
aikaisemmin idän sotaretken aikana. 10. 3. 43. pataljoonamme 
ajoi Semenovkan kylään ja rakensi sinne taas käden käänteessä 
uudet korsut. Wehrmacht oli vakuuttanut meille kylän olevan 
todellinen helvetti, sillä se sijaitsi eturinteellä ja venäläiset voivat 
nähdä vapaasti jokaisen liikkeen kylässä. Elimme siellä kuitenkin 
oikein mukavasti ja pienin tappioin kuukauden päivät — joskohta 
meillä oli taas oivaa onnea mukanamme. Oli nim. pahin kelirik- 
koaika, Donets tulvi ja taistelut olivat jähmettyneet paikalleen. 

Vietimme nyt siis vihdoin muutamia melko rauhallisia viik- 
koja samassa paikassa kauniin, keväisen luonnon keskellä, haa- 
veilimme Suomeen tulostamme ja olimme onnellisen tietämät- 
tömiä kaikesta siitä, mitä suuressa maailmassa tapahtui. Mikäpä 
olisi meitä, suruttomia vlegionäärejä», painanut! Toisinaan muis- 
telimme taaksejäänyttä Kaukasiaa, nykyisiä vastoinkäymisiä 
yms., mutta pidimme kaikkea sitä ohimenevänä ilmiönä. Meidän 
ympärillämme oli vain SS-miehiä, emmekä me vielä silloinkaan 
täysin käsittäneet, kuinka jyrkästi he todella olivat Saksan valio- 
sotilaita. Olisipa Saksalla ollut 100 SS-divisioonaa! 

Wehrmachtin meistä kertomat jutut lähinnä naurattivat meitä. 
Niiden mukaan olimme tunnottomia ammattiteurastajia, jotka 
puukoilla nitistimme vihollisia rykmenteittäin missä vain, ja 
minne suomalaispataljoona ilmestyi, siellä tiedettiin pelin olevan 
sitä mukaa selvä. 

Niin tuli kesän mukana matka ihanaan Baijeriin ja sieltä pian 
kaukaiseen, kalliiseen kotimaahan. 

Monet ajatukset täyttävät mielen noita intohimoisen katkeria 
taistelukuukausia muistellessa. 

Mutta nuo tapahtumat eivät meille koskaan palaa. Kuohuvan 
ajan mukana niissä meni osa voimantäysintä, ylpeintä elämääm- 
me, joka nyt heijastuu meille vain levottomien muistikuvien 
maailmassa. Ja kuitenkin; joka kerran kun me tuon kaiken näh- 
neet ja kokeneet tapaamme toisemme, on siinä kädenpuserruk- 
sessa niin sanomattoman paljon enemmän kuin kahden tavalli- 
sen ihmisen tai sotilaan tapaamisen iloa — tunnetta ja kohtalon- 
läheisyyttä, jossa on jotakin ikuisesti lähtemätöntä. 


EUROOPPALAINEN EPILOGI 


Kirkkaina huhtikuun päivinä 1943 vallitsi Auerbachin laajassa 
parakkiyhdyskunnassa Etelä-Saksassa iloinen häly: suomalainen 
vapaaehtoispataljoona kokoontui kotiuttamista varten. Kaksi- 
vuotinen palvelussitoumuksemme suuren asevelimaan armei- 
jassa oli täyttymässä. 

Idässä, jonka jatkuvista taisteluista pataljoonan rippeet oli 
vedetty pois Saksaan ja Suomeen lähtöä varten, lähestyi rintama 
jälleen Mius-jokea. Jo toistamiseen ja nyt ratkaisevasti vetäy- 
tyivät saksalaiset joukot Rostovin ja Donin yläjuoksun suunnilta 
Ukrainan aroja taistelujen raivotessa vähentymättömällä voi- 
malla vuorokaudesta toiseen. Kesäkuussa puna-armeijan suur- 
hyökkäyksen oli jälleen joksikin aikaa pysähdyttävä meille suo- 
malaisillekin niin tutulle jokilinjalle mustan mullan maan sydä- 
messä. Ja heinäkuun alusta julistivat maailman sanomalehdet 
jättiläiskirjaimin: »Valtavia venäläisiä hyökkäysvoimia Mius- 
joella», »Kiivaita suurtaisteluja Mius-joen rintamalla», vSaksa- 
laisten uusia torjuntavoittoja Mius-joen linjallav. Linja kesti 
keskikesän, kunnes se syyskuun lopulla läheni Dnepriä, kulki 
Krimin suulta meille niin tuttuja ukrainalaismaisemia Dnepro- ' 
petrovskiin, Pultavaan, edelleen pohjoisessa jo Gomelin lähis- 
tölle ja Smolenskiin. Kesti kuitenkin vielä yli puolitoista vuotta, 
ennen kuin Neuvostoliiton suunnattomat sotavoimat läntisine 
liittolaisineen seisoivat Saksan raunioilla Euroopan sydämessä. 
Vasta silloin oli sotahistorian suurin kamppailu kaikessa laajuu- 
dessaan, kauas ohi oman aikamme johtavin seurauksin, päät- 


tynyt. 

Suuri ei ollut enää se »Suomen-saksalaistenkaan» joukko, jota 
mainittuina kevätpäivinä kerättiin Auerbachiin; suurin ja hyvä- 
kuntoisin osa siitä taisi tulla Grazista, jossa toipilas- ja täydennys- 
komppaniamme oli tähän saakka majaillut. Rintamajoukkomme 
tunnelmaa hallitsi kaiken jälleennäkemisen ja kotiinlähdön ilon- 
kin keskellä se osa aseveljiämme, joka ei enää palannut idästä. 
Toukokuun 20 päivänä ilmestyneessä, Suomelle ja pataljoonal- 
lemme omistetussa numerossaan SS:n viikkolehti Das Schwarze 
Korps» julkaisi kaikkiaan 246:n suomalaisen SS-miehen nimet 
kotipaikkoineen, syntymä- ja kaatumisaikoineen . .. 

Siis joka viides meistä — — — 

He nukkuvat ikiuntaan Ukrainan, Donetsin ja Kaukasian 
vierailla mailla taisteltuaan tinkimättömään loppuun ja vietyään 
mennessään oman unelmansa onnellisemmasta Suomesta ja 
Euroopasta. 

Lähes sata meistä oli jäävä loppuiäkseen vaikeasti invalideiksi. 

Miltei kaikilla muilla oli asetakkinsa rinnassa vaatimaton haa- 
voittumismerkki, monet ehtivät haavoittua useasti, eräät jopa 
5—6 kertaa ...! 

Sairaaloista eri puolilta eivät vielä läheskään kaikki päässeet 
lähtemäänkään, osa jäi myös saksalaiseen upseerikouluun ja 
muille komennuksille. 

Ja kuitenkin ... 

Pataljoonalta, vieläpä sekä preussilaiselta paraatipataljoonalta 
että karaistuneelta taisteluyksiköltä vaikutti yhä vielä se joukko, 
joka toukokuisena päivänä täsmällisessä järjestyksessä nousi 
junaan matkatakseen sillä baijerilaiseen »paratiisikylään» viikon 
virkistysleirille, ennen kuin matka Suomeen alkaisi. 

Laulut kaikuivat jälleen junan ikkunoista heleinä hymyäviin 
kesämaisemiin, hopeanhohtoiset arvomerkit ja Suomen vaa- 
kuna-hihalaatat ja värikkäät kunniamerkkinauhat loistivat aurin- 
gossa uusissa, puhtaanvihertävissä univormuissamme. Mutta 
niin moni veli tuntui katsovan meitä näkymättömistä ja kaipaa- 
vasti, niin kuin olisi hyvin merkitsevä kädenheilutus hiljaa häi- 

pynyt taivaanrannalle. Se kaikki oli vielä liian lähellä ja ikään 
kuin yhä tapahtumassa. Tai niin kuin jokin olennainen siinä ei 
olisi ollut tottakaan. Laulut pyrkivät vaimenemaan, vaunuihin 
pysähteli silloin tällöin täydellinen tai puoliääninen hiljaisuus. 
Ehkäpä me jo silloin aavistimme, missä lähtemättömässä mää- 
rässä me aina joudumme kantamaan sotaretkemme raskaimpia 
muistoja. 

— Mitä sinä meinaat tehdä, joko olet päättänyt? 

— Jaa, sen sopimuksen kanssa? 

— Niin. 

— En oikein tiedä, en minä taida. Kai tämä jo riittää. Vaikka 
samaa sotaahan se on. 

— Kyllä minä olen vähän ajatellut, että takaisin vielä vain 
— perkele! Ei suinkaan me almanakka kädessä sodita eikä kellon 
mukaan. Me teemme sen mitä olemme meinanneet ja menemme 
kotiin sitten, oli aikaa kulunut enemmän tai vähemmän. Sama- 
han se on Suomessa. 

— Juu, mutta on siellä kumminkin lähempänä kotopaikkaa 
— jos sattuisi vaikka niinkin . . . Eivätkä taitaisi enää mielellään 
päästääkään. Ei sano tuo Ristokaan enää uusivansa, vaikka on 
oppinut kieltäkin paremmin. Ja sitä paitsi tästä taitaa tulla pas- 
kanen loppu perältäkin. Kyllä se perkele painaa nyt tänne päin 
ja Amerikka antaa apua vaikka kuinka paljon. 

— Ei se ole vielä ollenkaan sanottu. Saksan huoltoyhteydet 
lyhenevät, ja taitaa olla pian viimeiset piipussa naapurillakin. 

Nuori pohjalaispoika siinä oli tullut siviilituttunsa kotipaikan 
pojan viereen istumaan saadakseen jutella näiden päiviemme 
puheenaiheesta kahteen mieheen. Sopimusaikamme oli nyt um- 
messa, mutta sota jatkui ja Waffen-SS ilmoitti, että kaikilla 
halukkailla suomalaisilla oli tilaisuus uudistaa palvelusitoumuk- 
sensa. Vähintäkään värväystä tai houkuttelua, lupauksia tms. 
siihen suuntaan ei harjoitettu. Melkoinen joukko meistä ilmei- 
sesti olisi sittenkin palannut, mikäli Suomen ja Saksan hallituk- 

set pian tästäkin neuvotellessaan olisivat jättäneet sen mahdol- 
lise ksi. 

— Voi veljet, kuinka paljon naisia! Ja komeita donnia — pidel- 
kää minua jostakin kiinni. Nyt meille tuli mestat ...! 

— No on niitä, jessus sentään, vaikka kahdelle pataljoonalle! 
Jo asemalla! Eikä näytä kyläkään hullummalta. 

— Nyt ei makseta enää mitään naisen jäljistä lumella eikä 
kädenlyönnistä semmosen kaverin kanssa, joka on pidellyt elävää 
naista! Kootkaa pojat kamppeenne äkkiä! 

— Voi Luoja, veljet, katsohan tätäkin ...! Se tuijottaa mi- 
nuun, kuola suussa ihan niin kuin minä olisin Amor, joka ammun 
hänen sieluunsa kestotulta konekiväärillä. Idi sudaa, baabotshka 
— haroosi finski soldaatti, tobre hermanski, ponimaj baruski, 
niet? | 

— Ruti, älä etuile siellä alhaalla! Kommst du hier, Riemer, 
donnerwetter! 

— Älkää nyt äijät persettänne repikö, ettei scheffi hiilly heti 
kärkeen. Sanottiinhan se jo, että täällä on ainakin tuhannen 
hollantilaista sotaleskeä valtion kustantamalla virkistyslomalla. 
Eikä tänne tämmöistä pukkipataljoonaa olisi varmaan pitänyt 
tuodakaan. Ottakaa vastaan noiden invalidikavereiden kamp- 
peita ... 

Ruhpoldingin kuvankaunis 'kattilakylä? alppien keskellä otti 
suomalaiset vastaan kaikella mahdollisella ystävällisyydellä. Ja 
jo asemalla oli todella vastassa joukoittain myös nuoria ja tyy- 
likkäitä hollantilaisia rouvia, jotka SS oli kutsunut tänne lepää- 
mään heidän miestensä kaaduttua vapaaehtoisina saksalaisissa 
joukoissa. Tulimmeko tänne todella sattumalta samaan aikaan 
tai ei — siitä emme halunneet ottaa selvää... 

Komppaniat kerääntyivät ja marssivat majoitusalueilleen kau- 
punkimaiseen baijerilaiskylään siviilien huudellessa tervehdyk- 
siään. Ja välttämättömien tiedotus- ja järjestelytoimenpiteiden 
jälkeen oli pojillamme vihdoin jälleen ihanaa vapautta tuntea 

elävänsä jo kevyen ja niin sanomattoman raikkaan alppi-ilman 
hengittämisestä alkaen. Myös saksalaisia ystävättäriään heillä 
oli oikeus kutsua tänne. 

Asfaltoidut kadut, ihanteelliset tiet ja viheriöivät polut ris- 
teilivät kylässä joka suuntaan, ja niiden varsilla oli kodikkaita 
kahviloita, liikkeitä ja ennen kaikkea aitoja baijerilaistaloja ik- 
kunaluukkuineen, koristelistoineen ja seinille maalattuine van- 
hoine lauseparsineen. Kuinka äärimmäisen huoliteltua, puhdasta 
ja kaunista jossakin vielä saattoi olla — sen me olimme olleet 
idässä jo unohtamaisillamme. Selvää oli, ettei suomalaispoikia 
tästä hetkestä puuttunut mistään paikasta Ruhpoldingissa. 

Kummullaan keskellä kylää hallitsi sitä tunnelmallinen vanha 
pikku temppeli, kuin katolilaisuuden vankkumaton valtaistuin 
tässä ympäristössä. Niin kevyesti kuin lyhyissä nahkahousuis- 
saan ja värikkäissä baijerilaispuseroissaan sulka hatuissa kävele- 
vät Ruhpoldingin veteraanit näyttivät elämänsä ottavankin, 
uskonasioissa he eivät tinkineet. Kerrottiin, että kun kylän lai- 
taan oli monesti pystytetty taulu virallisen hyvän-päivän-toivo- 
tuksen opettamiseksi: »Meidän tervehdyksemme on: Heil Hit- 
lerl» — oli tuo julkipano tien varrelta yhtä monta kertaa tunte- 
mattomalla tavalla hävinnyt. Ja kun minä omassa asunnossani 
parikin kertaa löin moottoroitujen joukkojen lippuviirimme hir- 
vensarveen seinälle, hävisi se siitä seuraavassa siistimisessä ... 
Määräajoin vaelsivat mustakaapuiset uskonveljet ylös kirkkoonsa 
ja jälleen alas kylään laskeutuvaa rinnetietä: Baijerin kansa piti 
ja sai pitää perinteelliset uskonharjoituksensa. Ja muissa suh- 
teissahan se varmasti oli myös SS:n silmissä ykolmannen valta- 
kunnan» kelpo jäsenistöä siinä kuin kaikki muutkin. 

Ja kun minä omalle vuokraisännälleni Josef Sweigerille hänen 
kysymykseensä vastasin nimen olevan suomeksi Jooseppi Vai- 
kenija, hän pyöritteli tätä nimeä kielellään kuin karamellia ja 
nauroi koko valkohampaisella suullaan. 


Pojat lepäilivät, kävelivät, kirjoittelivat viimeisiä kirjeitään 

Saksasta, herkuttelivat konditoriakahvilain leivoksilla ja kerran- 
kin vain olivat. Mutta emmehän me olisi yhä vielä viipyneet 
Saksan sotavoimissa, ellei meillä olisi ollut marssejakin ja — 
kenttää, harjoituksia, vreippaan menon ja kurinalaisen muodol- 
lisuuden» ylläpitämiseksi loppuun saakka, bis ans Ende, ni-? 

Hymyilytti. Jo joitakin vanhempia saksalaisiammekin. 

Sulkeisjärjestyksen äksiisiä tällaiselle joukolle! 

Jos meidän temppujaan tekeviin komppanioihimme rintama- 
linjoilla olisi tullut täysosuma, olisikohan meidän ollut silloin 
noustava ilmaan kännyt pystyssä aakkos-, ryhmä- vai sotilas- 
arvojen mukaisessa järjestyksessä? 

Pääasia toki, että suomalaiset laulut kaikuivat lannistumatto- 
mina baijerilaiskylän Bierstubeissa ja lomaparatiisimme oli 
täynnä kevättä ja rakkautta. Hirvittävät rintamatalvet vaativat 
veronsa. Ei ollut rantaa, oi Thetis... ! 

Kreivittären Kai, Eki ja minä tapasimme Gasthausissa naut- 
timassa omenaviiniä. Hän oli lyhyempi kuin olin kuvitellut ja 
yllättävän tavallisen — vaikka ei vanhan — näköinen. vHyvää 
päivää, pojat» hän tervehti meitä selvällä suomen kielellä kehot- 
taen istumaan pöytäänsä. Teimme sen kiinnostuneina; olihan 
kyseessä sentään hollantilainen kreivitär ja everstin leski. »Mos- 
tia» ja muita viinejä alkoi virtailla, ja hänen rakastettavuutensa 
kreivitär oppi yllättävän pian Sillanpään marssilaulun: »Samma 
kaikku on aks-kelten, kylä veistome tunttee sen .. » 

Ja onnellisena hymyilevän keskipisteemme kreivittären vie- 
ressä istui hänen suomalainen sulhonsa, sotakersantti kaikkein 
parasta pohjoismaista tuotantoa. Ainoana hankaluutenaan ehkä 
vielä huonompi saksan kielen taito kuin monilla aseveljillään. 
Kun he olivat jo aikaisemmin jossakin tutustuneet, toisin sanoen 
kun yksin jäänyt hollantilaismadame oli iskenyt silmänsä jäyhän- 
komeaan kersanttiimme, epäilen, että tämän sanallinen anti 
uudelle ystävättärelleen oli rajoittunut niihin kolmeen kylläkin 
ihastuttavaan sanaan, jotka nuorten joukossa opitaan ensimmäi- 
seksi kaikista kielistä. Mutta suorastaan näännyttävän onnellisen 

näköisenä vaelteli pari nyt täällä. Ja yhä myöhempään touko- 
kuun tuoksuviin öihin — yleensäkin — kaikuivat sävelet pitto- 
reskien baijerilaistalojen tienoilla ja jo kesän rehevyyteen huk- 
kuvien alppimaisemien sylissä. 

Jonakin »huomenna» kreivittären sitten oli, valitettavasti, 
matkustettava. 

Vain muutamia meistä ehti asemalle ensimmäisiä lähteviä hol- 
lannittareja saattamaan. Otimme sotilaan — semminkin »kan- 
sainvälisen legionäärin» — ikuisesti samanlaiset jäähyväiset ku- 
kin tahollamme. Taisipa siinä joku naisellinen niiskaus sekoittua 
veturin tunteettomiin puuskauksiin. Oikeastaan olimme jo val- 
miit, kun ihastuttavaan matka-asuun pukeutunut kreivitär ja 
kersanttimme rinnan saapuivat läpi asemahallin. Oli jo lähtö- 
hetki, ja hänen yhteinen kädenheilutuksensa meille jäi jää- 
hyväisiksi: »Näkkemiin pojat, näkkemiin!» Auringon säteissä 
näimme kyynelen kimmeltävän kreivittären urhoollisesti hymyi- 
levillä kasvoilla. Ja vakavana kuin sfinksi nousi vaunuun hänen 
perässään veljemme kersantti kantaen korkealla kädessään yhtä 
ainoata miltei tulipunaista atsaleaa .. 

— Niin, katsokaas, hän palatessamme asemalta selitti. Eihän 
siinä auttanut. Minulla on sentään kotipuolessa jo valmiiksi kat- 
sottu . .. Tämä on hyvä nainen ja olisi kovasti halunnut Suo- 
meen, mutta... Ei siinä auttanut, kyllähän te ymmärrätte. 

— No, miten sinä sen sitten oikein hänelle sanoit? 

— Minä sanoin vain, että »die Liebe ausn! 

— Hyvänen aika, kuinka sinä sentään sillä tavalla ...? 

— No en minä sitä olisi osannut niin laajasti . . . Eikä hän 
olisi muuta ottanut ymmärtääkseenkään. Tuijotti sitten vain ja 
alkoi itkeä. Onneksi oli jo kiirekin! 

— Miksi sinä sitten hankit sen atsalean, aika oudon ja tuok- 
suttoman kukan? 

— Ai, sekö se oli! En minä siinä olisi ehtinyt valita ja — eikös 
se sopinut oikein hyvin? 

Minua kiinnosti kiipeäminen Rauchbergille, korkeimmalle 
vuorelle, joka kylän eteläpuolella kohotti huippuaan tuuheata 
metsää kasvavien pyöreähköjen kukkuloiden puoliympyrästä. 
Sen parintuhannen metrin korkeudessa olevalla laella saattoi 
ikuista lunta ja taivaan pilvetöntä sineä vastaan erottaa pal- 
jaallakin silmällä korkean, tumman ristin. 

Jo lämpimät ystäväni »Vaikenijan» väet herättivät minut var- 
hain aamulla, jolloin oli paras lähteä, ennen kuin tulisi liian 
kuuma. »Ja varo yrittämästäkään suoraan, tyydy vain kiipeä- 
mään vuorta kiertäviä polkuja.» 

Iloiset alppipurot hitaasti kohoavassa metsässä toivat ensim- 
mäisiä viestejä jossakin edessä ja korkealla olevalta huipulta. Jo 
harvaksi käyvän metsän kätköstä löysin mieleiseni polun, joka 
spiraalimaisesti vuorta kiertäen tasaisesti kohosi. Ehkä noin: 
puolimatkassa kohtasin viheriöiviä alppiniittyjä ja matalia, maa- 
lauksellisia karjamajoja; vanhojen kansannäytelmien romanttisia 
kulisseja keskellä uuden maailmanpalon helvettiä ... 

Vuoren huippu tuli vastaan kuin huomaamatta. Paljas laki 
oli lumen peitossa, mutta aurinko paistoi niin lämpimästi, että 
heitin hiestyneen paidan yltäni ja otin lumikylvyn. Näky oli 
kuvaamattoman kaunis: kilometrejä allani oma »posliinikylämme» 
kuin teekuppeja tarjottimella, vuorenhuippuja loppumattomiin 
taivaanrantaa kohti, alempana minua siniharmaassa alppiaute- 
ressa hyrisevä lentokone. Suuren puuristin kylkeen kiinnitetyssä 
laatikossa oli Rauchbergin vieraskirja, jonka kansainväliseen 
nimipaljouteen piirsin omani. 

Idässä, tuhansien kilometrien päässä täältä taisteltiin tälläkin 
hetkellä elämästä ja huomispäivästä, arot paloivat ja kranaatit 
kyntivät kuoleman peltoa. Pohjoisessa, vielä kauempana maiden 
ja merten takana oli oma taisteleva isänmaani, joka odotti meitä, 
omia poikiaan, jotka se olisi pian saava takaisin niin kuin äsken 
tuulimyllyjen ja tulppaanien maa tyttärensä. Lännessä — sota 
sielläkin ... 

Ihmeellisen kauniin maailman oli Jumala antanut luoduil- 

lensa. Miltäpä mitkään meidän vetämämme rajat saattaisivat 
Hänen tuhatvuotisen katseensa alla näyttääkään — lasten lei- 
keiltä, hiekkaan piirretyiltä ruudunhyppääjien viivoilta. : 

Eikä Hän varmaan ollut sellainen kivikasvoinen Zeus, jota 
hänen luomiensa olisi pitänyt vain pelätä. Ehkä Hän päinvastoin 
joskus, katsellessaan kun me ihmiset täällä maassa haudanvaka- 
vin ilmein ylennämme ja alennamme toisiamme, lyömme eräitä 
ritareiksi ja ojennamme joillekin huomatuimmillemme marsal- 
kan sauvoja jo pian molempiin käsiin — ehkä Hän silloin, 
samoin kuin puhdasmielisen leikkisanan kuullessaan, vain var- 
jostaa kädellään tuuheata partaansa ja hiljaa hymyilee sen suo- 
jassa. 

Kirkas alppiruusu tuikki lumen rajassa sotilassaappaitteni vie- 
ressä. 

Kaunis, suunnattoman kaunis ja suuri oli meidän maail- 
mamme. 

Ja kuitenkaan me ihmiset emme koskaan oppisi sitä oikein 
elämään. 

— Mitä perkuletta — joko nyt mennään Pönttövuoressa? 

Lähtijäisjuhlien uuvuttama Vuorion Lasse kohottautui vaunun 
tavaraverkosta pidellen kivistävää päätään junan juuri sukel- 
taessa vuoristoradan viimeisestä tunnelista. Ruhpolding päivän- 
paisteineen ja vtaikadineen» oli takana, edessä suurempien aukei- 
den tuolla puolen ensimmäisenä Mänchen ja sitten pitkälti ratoja 
kohden Baltiaa ja Tallinnaa. 

— Eikös ne pojat puhaltaneet komeasti Alte Kameradenin 
asemalla? Ja minä luulin että minun tiftihampaani jää sen likan 
suuhun! Mitäs me vanhat valokuvaajat — onko Tampereen 
matkalippuja? Ota ryyppy, Olli, äläkä ole niin kuin lahjansa 
jakanut joulupukki! 

Lassen huoleton örinä tarttui taas muihinkin, kuin olisivat 
monien tunnelien nopeat ja jyrkät valonvaihtelut pyyhkäisseet 
juuri jätetyn lomakylän idyllit mielestämme. Maisteltiin jo 

matkamuonia, joku otti ryypynkin, pari vaunua taempaa kuului 
vuoroin voimallisia suomalaisia ja saksalaisia marssilauluja. 
Useimmat jäivät kuitenkin ajatuksissaan seurailemaan kukkivaa, 
taakse jäävää Etelä-Saksaa, jonka pelloilta, puutarhoista ja lii- 
kenneväyliltä pitkä sotilasjuna jälleen sai iloisia kättenheilutuksia. 

— Kuules, kerros nyt, Masa, kuinka se oikein oli, kun te 
kävitte limppu kainalossa naisten luona siellä Lembergissä vai 
oliko se Krakovassa, siellä Puolassa ... 

— Älä nyt hitossa... 

— No kerro kerro vaan, luuleks sinä että... 

— Kerro sinä, kuinka te kaadoitte raitsikan siellä Grazissa ja 
kuinka te sitten ajoitte sillä koko kängi kasarmeille. Ja kärysitte 
enemmän kuin vielä siihen saakka. Siitä olisi joku flaami jo 
— ammuttu aamun valjetessa, mutta te ette joutuneet edes sota- 
oikeuteen. Eikö ollutkin liian hieno mies kotirintamalle, se teidän 
komppanianpäällikkönne? 

— Kyllä, kyllä se oli, Schröder, hieno mies. Ehkä sitten taas 
jo liiankin hieno — meille. Mutta kun piti niin paljon suoma- 
laisista. 

Siihen tarina taas juuttui. Lasse oikaisi uudelleen. 

Jotakin, paljonkin, kotiinpaluun tunnelmasta puuttui. Vielä 
vuosi tai puolitoista sitten tällainen hetki olisi ollut kuin maan- 
pakoon karkotettujen kotiinpaluun riemujuhlaa. Nyt vaiettiin 
oudon paljon, eikä tästä unelmoidusta lähdöstä lopultakaan 
osattu suuria iloita. 

Viinipullot pysyivät pakkauksissaan viemisiksi kotiin. 

Mänchen jäi, kansallissosialismin kehto, josta lyödyn ja jäl- 
leen nousevan maan miehet kerran olivat nostaneet pilviin huu- 
maavan uuspakanallisen valotemppelin valaakseen uskoa toi- 
siinsa täällä ajassa. Rotunsa uumenista, sen salattuihin voiman- 
lähteisiin nojaten he vaativat ja julistivat kansallista ylösnouse- 
musta, joka täytti maan toivolla ja maailman pelonsekaisella 
odotuksella. 

Nyt purettiin haavoittuneita junasta myös Mänchenin ase- 

malla. Ja muuan vanha äiti asemahallin ovipielessä kuivasi kyy- 
neleitään tuntiessaan poikansa. 

Silloin tällöin juna pysähtyi, meidät komennettiin maastoutu- 
maan, ja juna vieri pois paikalta vetääkseen mahdollisen ilma- 
hyökkäyksen pois päältämme. 

Saksa jäi, jo kuin toinen kotimaamme, kilometri ja peninkulma, 
kylä ja kaupunki toisensa jälkeen taakse liukuen. 

— Huomio, huomio! Achtung, achtung! Insinööritoimisto 
Rataksen järjestämä seuramatka kaikille Euroopan täysre- 
monttimiehille lähenee loppuaan. Neuvostoliitto voittaa ja Suomi 
tulee toiseksi! 

Lasse oli jälleen herännyt. 


Es geht alles voriiber, 

es geht alles vorbei, 
Riickzug in Dezember, 
doch Vormarsch in Mai... 


Laaksoa tuo laulunmuunnelma ei enää huvittanut, ja melkein 
kiukustuneena hän meni repulleen, kaivoi sieltä kannettoman ja 
risaisen dekkarin ja ryhtyi sitten lukemaan siitä jo ulkoa osaa- 
maansa mielipaikkaa: 

Epäilemättä mademoiselle Dulorme oli kaunein nainen koko 
Montmartrella. Hänen vartalonsa oli kreikkalaista veistosta täy- 
dellisempi ja hänen pohjattomissa silmissään iltalampun ääressä 
tässä hurmaavassa budoaarissa oli yhtaikaa kysymys ja vastaus. 
Mutta mister Brown tunsi kuumenevansa aina enemmän mitä 
vähemmän mademoiselle Dulorme pelkäsi vilustumista, ja juuri 
nyt hänen oli tavattoman vaikea keskittyä keskusteluun Ameri- 
kan itärannikon liikemiesten aviollisesta uskollisuudesta. Ja kun 
mademoiselle Dulorme sitten oikaisi tulipunaiselle divaanilleen 
ja hänen pehmeänpunainen yötakkinsa vahingossa valahti hänen 
koko toiselta hämäännyttävän hienolta jalaltaan, kylmä hiki ko- 
hosi mister Brownin kämmeniin ja hän kysyi, tuntematta enää 
omaa ääntään: ”Mademoiselle — viskiä vai hedelmiä?» 

— Lopeta nyt, jumalauta, sen lukeminen tai tilaa jehovalais- 
ten virsikirja, karjaistiin Laaksolle hänen omasta ryhmästään. 

Laakso nauroi: 

— Niin se on, poijaat. Niin te huusitte joka kerta kun minä 
luin tuota paikkaa keskityksen tai pommituksen aikana niissä 
kurjissa kämpissämme. Pirullisempaa tilannetta ei ole kuin sil- 
loin, kun joutuu odottamaan rautaa päähänsä voimatta itse tehdä 
mitään. 

— Meinaatko että sinäkin pelkäsit? 

— No ja vissiin pelkäsin, perkeleesti pelkäsinkin! Ja juuri 
siksi minä tuota siellä aivan mahdotonta paskaa rupesin aina 
hetken tullen tavaamaan. Rauhoittaakseni itseäni ja kavereita. 

— No jo minä sitä usein ajattelinkin, että pelkissä piruuksis- 
sasko sinä tuollaista kannat mukanasi. 

— Kyllä sitä puhutaan täydellisen pelottomistakin miehistä, 
mutta ei sellaisia voi olla olemassa. Joka ei ollenkaan eikä kos- 
kaan pelkää kuolemaa, ei ole normaali ihminen. Mutta hermo- 
jensa ja siis myös pelon tunteen hallitseminen on eri asia. Siinä 
suhteessa me emme ole samanlaisia. 

— Ei niillä Malgobekin vanjoilla varmaan ollut hermoja kos- 
kaan ollutkaan. Tai sitten ne olivat rautalangasta. Kaikki täytyi 
tappaa niin kuin rotat loukkoihinsa ja sitten luoda multa päälle. . . 
Yksikään äijä ei lähtenyt mihinkään edes yrittämään. Jumalauta, 
minä aattelin, että niistä olisi tullut vähän helvetin hyviä sur- 
manajajia Loimaan markkinoille! 

— Niitä minäkin tässä juuri, ja että voiko henkisesti kehitty- 
nyt ihminen ollenkaan olla niin kuolemaa halveksiva? 

— Ehkäpä ne eivät kuolemaa halveksineetkaan, vaan elämää. 
Kenties moni suorastaan toivoi pääsevänsä pois enempää kärsi- 
mästä. 

— Oletkos sinä, Kalle, kertonut näille pojille, kuinka sait 
Dneprillä kuolemaa halveksivan miehen maineen? 

— Noo, en minä tiedä . . . Mutta — minä olin sinäkin iltana 
yhden hyvin nuoren saksmannin kanssa vartiossa, ennen kuin 

oli vielä päästy kaupunkiin. Eivät ne ainakaan meidän kohdalla 
olleet yrittäneet partioida joen yli, vaikka tulta tuli niin että 
olisi tupakkaansa valkean saanut. Mutta sitten siinä rupesi edes- 
tämme alhaalta rantapuskikosta kuulumaan semmoista puhinaa 
ja hiljaisia askelia, joita muutamasta miehestä väkisin tulee, kun 
on vaivalloisesti yritettävä eteenpäin. Tapitimme silmät soikeina 
siihen pimeyteen, mutta eihän siinä nähnyt niin mitään. Vesi 
vain loiskui joella, pensaikko rapisi ja ähinä läheni. Hälytyksen 
tekeminen olisi ollut liikaa, emmekä vielä päättäneet ampua 
rakettia. Odotimme käsikranaatit ja koopeet poteron reunalla 
valmiina. Vaikka en siinä nähnyt, oli se kaveri vieressäni var- 
masti kuolemankalpea ja hänen jalkansa tärisi. Silloin sain aja- 
tuksen. Vedin tämän ison kauhavalaisen käteeni ja pudottauduin' 
asemasta joenrinteen syvänteeseen. Saksmanni oli kauhusta 
nikahtua, mutta minä menin. Viivyin siellä sitten vähän aikaa, 
eikä saksmanni voinut kuulla muuta kuin raskaan mätkähdyksen 
ja sitten pari korahdusta. : 

— Älä helvetissä! Mitä siellä sitten oli? 

— Juu, ja sitten minä kiipesin takaisin asemaan se verta tip- 
puva kauhavalainen kädessäni. Saksmanni katsoi minua kuin hal- 
vattuna eikä saanut sanaa suustaan. Mutta sitten se pani, vaih- 
don jälkeen, vallan mahdottoman jutun minusta kiertämään. 

— Oliko siellä sitten — lehmä? 

— Justiin! Mutta mitä pirua minä sitä rupesin niille saksman- 
neille kädestä pitäen selvittämään. Enkä minä sitä paitsi olisi 
oikein osannutkaan, kun en vieläkään muista edes mitä lehmä on 
saksaksi . .. Mutta meidän joukkueen tuoreen lehmänlihan pal- 
joutta ne kai seuraavana päivänä vähän ihmettelivät! Ja sitten 
ne ihmettelivät vielä enemmän, kun minä en ottanut vastaan 
rautaristiä. 

Juna vieri. 

Olimme jo jättäneet hyvästit sille Saksalle, jonka piiriin kuu- 
luvat elämämme ehkä pysyvimmät muistot, maalle ja kansalle, 


Eurooppalainen epilogi 341 


joista ero tuli paljon haikeammaksi kuin me olimme saattaneet 
aavistaakaan. Jotakin meissä oli entistä kovempaa, jotakin peh- 
meämpää. Kenenkään ohi eivät nämä vuodet olleet menneet 
jälkiään jättämättä. 

Latvia, Liettua. 

Juna vieri ikään kuin jo kotimaan tuntumassa, Itämeren ilma- 
piirissä, pohjoisempana, missä illat ja yöt vaalenivat, vaikka 
siellä täyden kesän asemesta oli vasta kevät. 

Vihdoin veljeskansamme toukokuiset kunnaat. 

Kulkemiemme maiden epämääräinen luettelo oli valmis. 

Siinä oli Tallinna, heimoveljiemme tuttu pääkaupunki Suo- 
menlahden rannalla, suomalaisia sotilaspoikia saksalaisissakin 
univormuissa avosylin vastassa. Uusi sotakevät kulki vanhan 
kaupungin kapeilla kaduilla, Toompean rinteillä vihersi touko- 
kuu ja kuin luotetuimmalle ystävälleen kertoili parturineitonen 
työtä tehdessään heidän kuulumisiaan suomalaiselle sotilaalle. 

Muistin toisen käyntini kotimaassa, jolloin olin lentänyt Tal- 
linnasta Helsinkiin — kaupungin, jossa kaikki kurkottui kuin 
kuoleman hädässä visonveljen» Suomen puoleen, ihmiset, jotka 
näkivät korkeimman onnensa siinä, että Suomi miehittäisi Viron 
ja sen jälkeen vastaisi siitä sodassa ja rauhassa, kärsineet mutta 
yhä vielä toivovat heimolaisemme, jotka riemu sydämissään 
tervehtivät Suomesta saapuvia sotilaita ensimmäisinä miehitys- 
joukkoina». 

Tätä kirjoittaessani muistan vanhan ystäväni Vilho Helasen 
kertomuksen miltei samoilta päiviltä samasta kaupungista. Inke- 
rin asiaimme erikoistuntijana ja hoitajana hän saapui Tallin- 
nassa neuvottelutilaisuuteen, jossa olivat läsnä maan sillä het- 
kellä keskeisimmät miehet. Helasen astuessa sisään nämä van- 
hat, arvokkaat herrat nousivat seisomaan tervehtiäkseen hänessä 
uutta päämiestään. »Silloinn, Helanen kertoi, vtuska jälleen ker- 
ran puristi sydäntäni, järkytyin, ja minun oli hirvittävän vaikea 
ottaa salkustani esille niitä papereita, mitkä oli otettava .. .» 

Nyt kirkastui kesäkuun ensimmäinen päivä. Nousevassa aurin- 

gossa Suomenlahti siinsi ja läikkyi sulana, huikaisevana hopeana, 
ja aamuvirkkujen ajurien äänet kulkivat Tallinnan vielä yön- 
viileillä kaduilla. Sokkeloisten talovanhusten vihertävistä ikkuna- 
laseista heittivät valonsäteet violetteja vivahteitaan jo lehteen 
puhjenneisiin puihin — korkeasta ilmavartiotornista olivat muu- 
tamat poikamme saaneet näköpiiriinsä meren yli Suomen rannan. 

Oli kevät taas. 

Tänään tasan kaksi vuotta sen jälkeen, kun tuntemattomien 
»raivausleiriläisten» neljäs kuljetuserä oli lähtenyt matkaan Hel- 
singin asemalta... 

Mutta marssiessamme satamaan minusta ja meistä tuntui, 
että emme näkisi Tallinnaa, heimoveljiemme ja -siskojemme 
kaupunkia, koskaan enää... 

Niin paljon kuin sotilaan täytyy uskoa ja uskaltaa, meillä oli jo 
lausumattakin aavistuksemme ja pelkomme oman maanosamme 
alkaneesta murhenäytelmästä. Se teki meidät oudon hiljaisiksi. 

Euroopassa satoi lunta — sen talvi, mykkä ja pahaenteinen, 
lähestyi. 

Tänä kesäkuun ensimmäisenä päivänä . 

»S/S Warthe» tuntui jo kuin hiljaa liikkuvan lähtövalmiina. 
Ja kun saattueemme, kaksi tykkivenettä, sitten ajoi esiin, alkoi 
aluksen keula kääntyä merelle ja Tallinna jäädä taakse, monelle 
meistä ensimmäisen ja viimeisen kerran. 

— Hei! Missäs ne meidän puljan karjut kaikki ovat? Tulkaa 
hakemaan korkkiliivejä kun kerran käskettiin — ainakin ne, jotka 
eivät jaksa uida loppumatkaa. Ja ne on myös pidettävä päällä 
niin kuin väidinkullat» leuan alla! 

— Tiedättekö krumeluurit, että me mennään Hankoon? Isom- 
massa paikassa ei meitä kehdata laskea maihin, ettei kukaan 
näkisi. 

— Ukko Steiner on lentänyt jo edellä ottamaan vastaan poruk- 
kaa. Siellä on Sirkus Collanin kutsuvierasnäytäntö jo tänä iltana 
Hangon Seurahuoneella. 

Saattueemme, tykkiveneet kuljetusaluksemme molemmilla si- 
vuilla, ylitti kaikessa rauhassa Suomenlahtea. Viron rannikko 
alkoi etääntyä ja pilvettömän poutahäkärän alla lokit olivat otta- 
neet paikkansa laivan savuissa perässämme. Matruusit huitoivat 
lippukieltään alukselta toiselle. 

Ryhmittäin ja monet yksikseenkin olivat pojat hajaantuneet 
kuluttamaan matkamme viimeisiä tunteja eri puolille mahtavaa 
alusta. Kieltoa kannella oleskelemisesta ei enää valvottu. Tun- 
nelma, joka vielä matkalla oli puhjennut muutamiin kuohupäi- 
hinkin, alkoi muuttua sellaiseksi juhlavaksi odotukseksi, mihin 
rennoin leikinlasku ei enää oikein sopinut. 

— Pojat! Suomen ranta näkyy! 

Eläköön-huudot kohosivat ja Maamme kajahti. 

Vakavina ja kunniaa tehden seisoivat nyt myös saksalaisemme. 

Mutta jossakin parrasta vasten kätseli merelle yksinäinen suo- 
malainen, tuntien niin kuin monet muut tuolla hetkellä tunsivat. 
Monta parasta veljeä kahden vuoden varrelta kunkin pienim- 
mästä lähipiiristä oli poissa tällä hetkellä — ja tuli aina olemaan. 
Hän katsoi jo rannattomaan etelään; nielaisi kuin häpeillen jota- 
kin tyhjää kurkussaan eikä voinut mitään sille, että silmiin pytki 
kosteaa ja jokin nimetön painoi sydäntä mykkänä ja tuskaisena. 
Hän tunsi yhtäkkiä olevansa jo vanha mies, jonka parhain nuo- 
ruus oli jäänyt tuolle merkilliselle matkalle, haihtunut näkymät- 
tömiin, niin kuin meri tasasi laivan vanavettä uusien laivojen 
pirstottavaksi. 

Hän kääntyi ja näki ympärillään aseveljiä, joista hätäisimmät 
jo olivat alkaneet arkisemmin hankkiutua maihinnousuun oman 
maan lähestyvässä satamassa. 

Seisoimme siinä saksalaisen laivan kannella Suomenlahdella 
hämmentyneinä hymyillen ja näimme kotimaan rantaviivan 
hitaasti vahvenevan edessämme. Emmekä me sen jälkeen enää 
katsoneet taaksemme. : 

LOPPUSANAT 


jotka hyvin voi lukea vesipuheenakin 


ja panna otsikoksi vaikkapa: dOMITUINEN ODYSSEIA vaiko 
vallan muuta?» Ja sitten jättää kokonaan lukematta. 

Meillä entisillä SS-miehillä itsellämme ei ole mitään halua 
ryhtyä seulomaan sitä yhtäällä sekuntiakaan arvelemattomien, 
toisaalla hedelmättömän jälkiviisaiden varvostelujen» paljoutta, 
jolla vapaaehtoisretkeämme jo moniaalla on totuttu käsittele- 
mään. Vapaassa maassa kuuluu kullekin oikeus lausua käsityk- 
sensä kaikista asioista ja niiden puolesta tai vastaan. Ottaakseni 
esimerkin tuoreimmasta historiasta: kun Unkarin kansannousun 
suorittajia sanottiin toisissa lehdissämme vapaustaistelijoiksi, oli- 
vat he toisissa kapinallisia. Ja kun me pystytimme heille sydä- 
missämme sankaripatsaan, pystytti maailmankommunismi heille 
hirsipuun. 

Kaikilla sodilla on vielä päättyessään se ikävä yhteisominai- 
suus, että niissä aina toinen puoli jää häviölle, ja me suomalaiset 
olemme viimeiset kaksi kertaamme joutuneet sille puolelle. Ja 
rauhan tulon jälkeen aina ja kaikkialla vain voittaja on oikeassa. 
»Se, joka häviää sodan, on sotasyyllinen» (Randolph Churchill). 
Ehkä esimerkiksi meillä suomalaisilla silti vielä on syytä muistaa 
sellaisiakin totuuksia, joiden kestävyys ei riipu divisioonien 
lukumääristä. 

Meillä toisilla xSaksan-kävijöillä» oli lähtiessämme se näkemys, 
että vapaaehtoisliikkeemme juuri silloisissa olosuhteissa ja sil- 
loisen sotilaspoliittisen kehityksen johdosta oli välttämätön ja 
Suomen etujen mukainen. Sodittuamme sitten pitkään vielä 
omankin maan itärintamalla meillä on sama käsitys edelleenkin. 

Niille, jotka ehkä yhä vielä epäilevät vakaumuksemme syvyyttä 
ja aitoutta, riittänee jotakin sanomaan ainakin kenttähautojemme 
jono Puolasta Ukrainaan ja Donetsilta Kaukasukselle. Se viitta- 
tie ei valehtele. Tehtävänsä ja onnensa mukaisesti kaatuu jokai- 
sesta soturijoukosta juuri niin monta miestä kuin sen tähtiin 
on kirjoitettu, emmekä me lähteneet Saksaan kaatuneitamme las- 
kemaan. Saatamme vain kysyä, olisikovat Suomen jääkäreillä säi- 
lynyt vmaanpetturin, seikkailija» ja muut heidän aikansa varvos- 
telijoiden» antamat pilkkanimet pitempäänkin, ellei heille olisi 
suotu onnea palata voittamaan? Eikö, sitä paitsi, enää meidän 
päivinämme hakkapeliittain, karoliinien, aktivistien, voimaliitto- 
laisten ja jääkäreiden perinteiden vaaliminen merkitse mitään 
ilman loistavimpia voiton laakereita? : 

Monista eri syistä on nyt ilmestyvä teokseni yhä vielä monin 
kohdin puutteellinen. Eri puolilta tulleista jatkuvista kehotuk- 
sista ja ennen kaikkea kunnioituksesta kaatuneitten aseveljiemme 
muistoa kohtaan olen sen kuitenkin vihdoin kirjoittanut — myös 
osoittamaan nykyajan joka-ainoalle nuorelle suomalaiselle, että 
silloin kun isänmaata on rakastettava sananmukaisestikin tais- 
tellen, on oltava uskollinen, kunnes Korkein Ylipäällikkö kutsuu 
pois taistelukentältä. 


Tampere, »Malgobekin viimeisenä päivänä» 1958. 

Jukka Tyrkkö oli yksi niistä 1 200 vapaaehtoisesta, jotka 
lähtivät Saksaan keväällä 1941. yTunsimme niin paljon enem- 
män kuin tiesimme», hän sanoo kuvatessaan suomalaisten 
SS-miesten matkaanlähtöä. Puolisen vuotta kestänyt raudan- 
luja saksalainen sotilaskoulutus lisäsi "tietämystä? jo siinä 
määrin, että rintamalle lähtö oli melkein samaa kuin pääsy 
vapauteen. Sitten alkoi retki, jonka tienviittoja ovat nyt suo- 
malaisten miesten kenttähaudat itärintaman taistelupaikoilla, 
vaellus vtappokukkuloilla ja kuoleman laaksoissa», idän suuren 
sotanäyttämön totisin todellisuus. i 

ySuomalaisia suursodassa» on kirja, jonka voi lukea yhtä 

— hyvin seikkailukertomuksena, matkakuvauksena, muistelma- 
teoksena ja sotareportaasina kuin suomalaisten SS-miesten 
retken historiikkina. 


»T'yrkkö saa katkeran sodan elämään niin aroilla kuin 
Kaukasian vuoristoseuduillakin. Suomalaisten nuorukaisten 
kovat vaiheet, voitot ja tappiot tuodaan esille värikkäästi ja 


monipuolisesti.» (Eero Saarinen, Kotimaa) 


v Suomalaisia suursodassa kertoo vastustamattoman mu- 
kaansatempaavasti ja vauhdikkaasti SS-vapaaehtoistemme 
vaiheista vuosina 1941 — 43. Retki Puolasta Ukrainaan ja 
Donetsilta Kaukasukselle on todella verrattoman kiinnostavaa 


luettavaa.» (Pauli A. Kopperi, Kauppalehti) 

